
TUOPŲ GATVĖ 
/1996-IEJI, LIEPOS 15-0J1/ 
3.45 POPIET 


Čionais vasara. 

Beje, ne paprasčiausiai vasara, bet vasaros apoteozė, tiesiog jos 
įsikūnijimas - tobula centrinio Ohajo vasara pačiame liepos vidury- 
je: sultinga žaluma, akinamai balta saulė, tviskanti iš tojo legendinio 
išblukusių džinsų žydrio dangaus, siaučiančių kalvos viršuje po Lo- 
kių gatvės giraitę vaikų šūkalionė, skambūs beisbolo lazdų trinksniai 
stadione anapus giraitės, elektrinių vejapjovių čerškesys, galingų au- 
tomobilių gausmas 19-ajame plente, riedučių čežesys cementiniais 
Tuopų gatvės šaligatviais ir lygia makadamo danga, sklindantys iš ra- 
dijų garsai - “Klivlendo indėnų" beisbolo rungtynių reportažas (kaip 
reta, varžybos vyksta dieną) konkuruoja su Tina Terner, plėšiančia 
“Maksimalus greitis Natbuše“, tą dainą, kurioje skelbiama, kad “Dvi- 
dešimt penkios - tai greičio riba, motociklams važiuot nevalia čia", - 
ir viską supa nelyginant garsinių nėrinių apvadas - raminantis vejos 
purkštuvų ošimas. 

Vasara Ventvorte - oho koks puikumėlis, tiesiog įsivaizduokit! 
Vasara čionais, Tuopų gatvėje, einančioje tiesiai per vidurį tosios pa- 
sakiškos, nors jau šiek tiek nublukusios, Amerikos Svajonės su ore 
tvyrančiais dešrainių kvapais ir šen bei ten besimėtančiais nuteka- 
muosiuose latakuose apdegusiais popiergaliais nuo pliaukščių, užsi- 
likusių po Liepos ketvirtosios. Karšta liepa, puiki, nuostabi, dieviška, 
aukščiausios klasės liepa - jėga, tikrai, bet, po teisybei, aš jums pasa- 
kysiu, taip pat ir sausa liepa - visai be vandens, neskaitant atsitikti- 
nai paleistos čiurkšlės iš laistomosios žarnos tiems paskutiniams ki- 
niško popieriaus skuteliams nuplauti. Siandien tačiau galima permai- 
na; vakaruos kartkartėmis sugruma griaustinis, ir tie, kurie žiūri “Orų 
kanalą" (aišku, Tuopų gatvėje pilna kabelinės televizijos), žino, kad 
vakarop laukiamos audros su perkūnija. Galbūt netgi viesulas, nors 
tatai mažai tikėtina. 

O kol kas - mintyse vien tik vandeningieji melionai, “Kool-Aid"* 
ir kaip nusivalius purvinas beisbolo lazdas; čionais, Jungtinių Ame- 


* Firminis gaivinamasis gėrimas. 


rikos Valstijų centre - pati vasara ir netgi daugiau, gyvenimas, apie 
kokį gali tik svajoti: su stovinčiais įvažiuojamuosiuose keliukuose 
“Ševrolė", o šaldytuvų lentynose belaukiančiais žlėgtainiais, kad atė- 
jus vakarui juos iškeptų per barbekjū* kieme už namų. (O paskiau 
turbūt seks obuolių pyragas? Kaip jums atrodo?) Žaliuojančių vejų ir 
kruopščiai prižiūrimų gėlių klombų šalis - Ohajo Karalystė, kur vai- 
kėzai nešioja kepuraites atgal atgręžtais snapeliais, o dryžuotus marš- 
kučius - išleistus viršum plačių kaip maišai šortų; jų didžiuliai iškly- 
pę sportbačiai tartum visi pažymėti “Nike" ženklu. 

Tuopų gatvės kvartalą, nusidriekusį tarp Lokių gatvės kalvos vir- 
šuje ir Hiacintų gatvės - jos apačioje, sudaro vienuolika namų ir vie- 
na krautuvė. Pastaroji, stovinti Tuopų ir Hiacintų gatvių kampe - tai 
perdėm amerikietiška paranki krautuvėlė, kur gali nusipirkti cigare- 
čių, savo mėgstamųjų kasečių ir plokštelių, pigių saldainiukų (nors 
šiais laikais jie visi kainuoja nemažiau dešimtuko), visa, kas reikalin- 
ga barbekjū (popierinių lėkštelių, plastikinių šakučių, kukurūzų traš- 
kučių, ledų, kečupo, garstyčių, prieskonių), “Popsicle?? ledų ant laz- 
delių ir platų pasirinkimą gėrimų “Snapple", pagamintų iš pačios ge- 
riausios žaliavos. Toje kiaurą parą dirbančioje krautuvėlėje “E-Z" ga- 
li netgi gauti, jeigu tau reikia, “Penthouse" egzempliorių, tačiau pri- 
valai kreiptis į pardavėją; Ohajo Karalystėje nuogybių žurnalai pa- 
prastai slepiami po prekystaliu. Ir ką gi, tai visiškai teisinga. Svar- 
biausia, kad žinotum, kur gauti, jeigu tau reikia tokio. 

Šiandien pardavėja nauja, dirba mažiau nei savaitę, ir kaip tik 
šiuo metu, 3.45 popiet, aptarnauja berniūkštį ir mergytę. Mergaitė iš 
pažiūros vienuolikos metų ir jau besirengianti tapti gražuole. Ber- 
niūkščiui, tikriausiai jos jaunesniajam broliukui, gal kokie šešeri, ir 
šis (bent tokia naujosios pardavėjos nuomonė) jau besirengiąs tapti 
pirmarūšiu snarglium. 

- Aš noriu dviejų šokoladukų! - sušunka Brolužis Snarglius. 

- Turime pinigų tik vienam, jeigu abu dar atsigersime gazuoto, - 
paaiškina jam Dailioji Sesytė - kaip atrodo pardavėjai, nepaprastai 
kantriai. Jeigu tai būtų jos pačios jaunesnysis broliukas, jai kiltų di- 
džiulė pagunda taip įspirt jam iš apačios subinėn, kad nesunkiai gau- 
tų Paryžiaus Dievo Motinos katedros Kupriaus vaidmenį mokyklos 
spektaklyje. 

- Mama šį rytą tau davė penkis baksus, aš mačiau, - kaulija snarg- 
lius. - Kur kiti, Marr - grite? 


* Angl. barbecue - piknikas, per kurį ant atviros liepsnos kepama mėsa. 

- Nevadink manęs taip, aš negaliu pakęst, - subara mergytė. Jos 
plaukai ilgi, tamsiai geltoni, pardavėjai atrodo tiesiog nuostabūs. 
Naujosios pardavėjos pačios plaukai trumpi ir garbiniuoti, dešinėje 
nudažyti oranžiniai, kairėje - žaliai. Ji įsitikinus, kad nenusiplovus 
dažų nebūtų gavus šio darbo, jeigu krautuvės valdytojas nebūtų bu- 
vęs absoliučiai prispirtas surasti ką nors sutiksiantį dirbti nuo vienuo- 
liktos ryto iki septintos vakaro. Jai pasisekė, jam - ne. Valdytojas iš- 
gavo iš jos pažadą, kad dažytus plaukus slėpsianti po skarute arba 
beisbolo kepuraite, bet pažadai juk tam ir duodami, kad jų netesėtum. 
O dabar, mato pardavėja, Dailioji Sesytė žvelgia į jos plaukus šiek 
tiek pakerėta. 

- Margrite, Margrite, Margrite! - karkia brolužis su tokia džiugiai 
įtaigia pagieža, kokią tik geba sutelkti jaunesnieji broliukai. 

- Iš tikrųjų tai mano vardas Elena, - paaiškina mergytė, tartum pa- 
tikėdama svarbią paslaptį. - Margareta - antrasis vardas: Brolis mane 
juo vadina, nes žino, kaip man tai nepatinka. 

- Malonu su tavimi susipažinti, Elena, - nusišypso pardavėja ir 
ima skaičiuoti, kiek mergaitei mokėti už pirkinius. 

- Malonu susipažinti su tavimi, Marrr - grite! - mėgdžioja Brolu- 
žis Snarglius, taip bjauriai stengdamasis susukti veidą, kad net juo- 
kinga. Suraukia nosį, sužvairuoja akimis. - Malonu susipažinti su ta- 
vimi, Margrite Kirmėlyte! 

Nekreipdama į jį dėmesio, Elena sako: 

- Man patinka jūsų plaukai. 

- Dėkui, - nusišypso naujoji pardavėja. - Ne tokie gražūs kaip ta- 
vo, tačiau ką darysi. Iš viso doleris keturiasdešimt šeši. 

Mergytė ištraukia iš savo džinsų kišenės plastikinę piniginėlę 
smulkiesiems. Iš tokių, kurios atsidaro spragtelėjus. Viduje - du sug- 
lamžyti doleriniai banknotai ir keletas centų. 

- Paklausk Margritę Kirmėlytę, kur kiti trys baksai! - uždūduoja 
snarglius. Tai tikras mažagabaritinis megafonas. - Ji išleido juos, nu- 
sipirkdama žurnalą su Yyyyyyytenu Houuuuku viršelyje! 

Elena ir toliau nekreipia į jį dėmesio, nors skruostai jai ima kiek 
rausti. Paduodama du dolerius, ji sako: 

- Anksčiau aš jūsų čia nemačiau, tiesa? 

- Tikriausiai ne - aš pradėjau dirbti tik praeitą trečiadienį. Jiems 
reikėjo žmogaus, kuris sutiktų dirbti nuo vienuoliktos ryto iki septin- 
tos vakaro ir pasilikti dar porą valandų, jeigu pasitaikytų koks nors 
vėlyvas pirkėjas. 

- Ką gi, labai malonu susipažinti su jumis. Aš - Elė Karver. O čia 
mano jaunesnysis broliukas Ralfas. 


Ralfas Karveris iškiša liežuvį ir subimbia it vapsva, įkliuvus ma- 
jonezo indelin. “Kas per mandagus žvėriūkštis", pagalvoja pardavė- 
ja su dvispalviais plaukais. 

- Aš Sintija Smit, - pasisako ji, ištiesdama per prekystalį ranką 
mergytei. - Visados Sintija ir niekad Sindė. Atsiminsi? 

Mergytė šypsodamasi linkteli. 

- O aš - visad Elė, tik ne Margareta. 

- Margritė Kirmėlytė! - su padūkėlišku šešiamečio triumfu suspin- 
ga Ralfas, iškeldamas oran rankas ir kraipydamas šlaunimis nuo tik- 
ro gyvenimiško džiaugsmo pertekliaus. - Margritė Kirmėlytė myli 
Yyyvyyieną Houuuuuką! 

Elena meta Sintijai ne pagal savo amžių subrendusį žvilgsnį, ku- 
piną nuo viso pasaulio pavargusios išraiškos, kuri byloja: Matote, 
kiek gaunu iškęsti. Sintija pati turi mažesnį broliuką, todėl gerai sup- 
ranta, kiek gauna iškęsti dailioji Elė. Jai kyla noras leptelti juokelį, ta- 
čiau vargais negalais susivaldo. Ir gerai padaro. Juk toji mergaitė - 
varžoma savo laiko ir amžiaus kaip ir bet kuri kita, o tai reiškia, kad 
į viską žiūri perdėm rimtai. Elė paduoda broliukui skardinėlę pepsio. 

- Sokoladuku pasidalysime lauke, - taria. 

- Tuomet turėsi patraukti mane Smarkiuku, - sako Ralfas, kai su 
seserim pasuka durų link, įžengdamas į spindintį it ugnis krintančios 
pro langą šviesos stačiakampį. - Turėsi patraukti mane Smarkiuku iki 
pat namų. 

- Nė velnio, - atšauna Elė, bet kai ji atidaro duris, Brolužis Snarg- 
lius atsigręžia ir pasiunčia Sintijai patenkintą savimi žvilgsnį, kuris 
sako: Palūkėk ir pamatysi, kas laimės. Tik palūkėk ir pamatysi. Juo- 
du išeina. 

Taip, vasara, bet ne paprasčiausiai vasara; mes kalbame apie lie- 
pos 15-ąją, kai pati viršūnė vasaros Ohajo mieste, kur dauguma vai- 
kų lanko Atostoginę Biblijos mokyklą ir dalyvauja Vasaros skaitinių 
programoje, rengiamoje Viešosios bibliotekos, ir kur vienam vai- 
kiūkščiui tiesiog prireikė turėti raudoną vežimaitį, kurį praminė (tik 
jam vienam žinoma kodėl) Smarkiuku. Vienuolika namų ir viena pa- 
ranki krautuvėlė tiesiog kepa tame ryškiame, plikame vidurinių vaka- 
rų liepos spindesy - trisdešimt du laipsniai pavėsy, trisdešimt penki - 
saulėje; karštis pakankamas, kad oras mirguliuotų viršum gatvės dan- 
gos tartum ties atvira krosnimi. 

Kvartalas tęsiasi iš šiaurės į pietus, neporiniai gatvės numeriai iš 
Los Andželo pusės, poriniai - iš Niujorko pusės. Viršuje, vakarinia- 
me Tuopų ir Lokių gatvių kampe, stūkso namas, pažymėtas Tuopų 
251-uoju. Bredas Džozefsonas lauke priešais jį laisto iš žarnos gėlių 

lysves palei takutį. Jam keturiasdešimt šešeri; oda žavingai šokoladi- 
nė, didelis, nuožulnus pilvas. Elė Karver mano, kad jis atrodo kaip 
Bilas Kosbis*... na, bent šiek tiek. Bredas ir Belinda Džozefsonai yra 
vieninteliai juodieji kvartale, ir kiti šio kvartalo gyventojai velniškai 
jais didžiuojasi. Jų išvaizda kaip tik tokia, kokia ir dera, Ohajo pro- 
vincialų nuomone, juodiesiems, ir juos čionai matyti visai gera. Tai 
malonūs žmonės. Visi Džozefsonus mėgsta. 

Keris Riptonas, kuris pirmadieniais popiet išvežinėja po Ventvor- 
tą “Shopper", atmina dviračiu iš už kampo ir meta Bredui vamzde- 
liu susuktą laikraštį. Bredas mikliai pagauna jį laisvąja, neužimta 
žarnos ranka nė nepajudėdamas iš vietos. Tik mosteli ranka, ir op! - 
laikraštis delne. 

- Saunu, misteri Džozefsonai! - šūkteli Keris ir numina dviračiu 
toliau pakalnėn, brezentinis laikraščių krepšys šokčioja jam ant šlau- 
nies. Jis vilki per dideliais trikotažiniais “Orlando Magic? maršku- 
čiais su Šako numeriu - 32 - ant jų. 

- Taip, aš dar gebu gaudyti, - atsako Bredas ir pasikiša žarnos sna- 
pelį po pažastimi, kad galėtų išskleisti savaitraštį ir pasižiūrėti, kas 
pirmame puslapyje. Tikriausiai vis tas pats mėšlas, - išpardavimai 
kiemuose ir bendruomenės pasigyrimai, - bet vis tiek jam noris pasi- 
žiūrėti. Tokia jau, matyt, žmogiška prigimtis, spėja jis. Kitoje gatvės 
pusėje, 250-ajame numeryje, Džonis Marinvilis sėdi ant priebučio 
laiptelio, brazdena gitara ir dainuoja - vieną iš pačių kvailiausių liau- 
dies dainų, bet Marinvilis groja gerai, ir nors niekas jo nesupainios su 
Marvinu Gėjum (arba, tarkime, su Periu Komu), jis geba nenukrypti 
nuo melodijos ir neišsimušti iš tonacijos. Bredą šitai visados šiek tiek 
erzino: žmogus, geras viename dalyke, turėtų tuo tenkintis ir visa ki- 
ta atidėti į šalį, įsitikinęs Bredas. 

Keturiolikmetis Keris Riptonas, ežiuku nukirptais plaukais, žai- 
džiantis atsarginiu gynėju Ventvorto Amerikos legiono komandoje 
(“Vanaguose"; šiuo metu pergalių ir pralaimėjimų santykis 14 - 4, li- 
kus žaisti dar dvejas rungtynes), numeta kitą “Shopper'į" ant 249-ojo 
numerio priebučio - čia gyvena Sodersonai. Džozefsonai - Tuopų 
gatvės Juodųjų Pora; Garis ir Marielė Sodersonai - Tuopų gatvės 
Bohemiečiai. Ant viešosios nuomonės svarstyklių Sodersonai daug- 
maž vienas kito verti. Apskritai Sodersonas yra iš tų vaikinų, kurie 
pasirengę padėti, ir savo kaimynų mėgstamas, nors bemaž visą laiką 
būna pusiau apsinešęs. Tačiau Marielė... na, kaip kažkada neva pasa- 


* Bill Cosby (g. 1937 07 12) - garsus komedinis aktorius, populiarios te- 
levizijos laidos vedėjas. 

kius “Bandutė* Karver: “Tokioms moterims kaip Marielė apibūdinti 
esama žodžio, kuris skamba kaip šunų patelės“. 

Kerio metimas puikiai nutaikytas - “Shopper'is", atsimušęs į So- 
dersonų paradines duris, nusileidžia tiesiai ant kilimėlio, tačiau nie- 
kas neišeina jo pasiimti; Marielė viduje prausiasi po dušu (šiandien 
jau antrąsyk; ji nekenčia tokių orų, kai visa tampi lipni), o Garis lau- 
ke už namo išsiblaškęs kursto barbekjū ugnį, prikrovęs tiek briketų, 
jog, tiesą sakant, jų pakaktų iškepti visam buivolui. Jis apsijuosęs 
prikyšte, kurios priekyje užrašas: GALITE PABUČIUOTI VIRĖJĄ. 
Mėsą kepti dar per anksti, bet niekad nėra per anksti viską susiruoš- 
ti. Už Sodersonų namo, vidury kiemo - skėčio dengiamas piknikų 
stalas, o ant jo - kilnojamasis baras: indas su alyvomis, butelis džino 
ir butelis vermuto. Vermutas dar neatkimštas. Priešais šį - stiklas dvi- 
gubai martinio porcijai. Garis baigia pakrauti barbekjū grilį, nueina 
prie stalo ir ištuština, kas buvo likę stikle. Jis labai linkęs į martinį ir 
paprastai iki ketvirtos ar apie tiek būna jau nusitašęs - tomis dieno- 
mis, kai jam nereikia dėstyti mokykloje. 

- Puiku, - sako Garis, - eisim toliau. - Ir imasi sutaisinėti dar vie- 
ną “Sodersono martinio" porciją. Šitai jis atlieka: a) pripildydamas 
trim ketvirčiais martinio stiklą Bombėjaus džinu; b) įmesdamas į jį 
Amačio alyvą; c) dzingtelėdamas laimės dėlei stiklo kraštelį į neat- 
kimštą butelį vermuto. 

Garis paragauja, užsimerkia, vėl paragauja. Jau gan raudonos jo 
akys plačiai prasiveria. Jis nusišypso savo karščiu tvoskiančiam kie- 
mui: 

- Taip, ponios ir ponai. Mums pasisekė! 

Viršum visų kitų vasaros garsų - vaikų šūkalionės, vejapjovių 
čerškesio, galingų automobilių gausmo, vejos purkštuvų ošimo, 
vabzdžių čirškesio išdegusioje jo kiemo žolėje - Gariui girdisi silpnai 
prasimušantis rašytojo gitaros skimbčiojimas - švelnus ir lengvas. 
Garis bemaž tuoj pat pagauna melodiją ir šoka aplinkui skėčio meta- 
mą paunksmės ratą su stiklu rankoje ir kartu dainuodamas... Bučiuok 
mane, šypsokis man... Manęs juk lauksi kantriai dar... Apglėbk ma- 
ne - mums lemta likt drauge... 

Gera melodija - Garis prisimena ją dar nuo tada, kai gyvenančių 
dviem namais žemiau Ridų dvyniai buvo ne tik kad nesumanyti, bet 
ir negimę. Mirksnį jį persmelkia suvokimas, kaip greitai bėga laikas, 
koks šis atšiaurus ir nenumaldomas. Prašvilpia pro šalį it kulka. Ga- 
ris siurbteli dar gerą gurkšnį martinio ir svarsto, kuo užsiėmus dar, 
kai barbekjū laužas jau paruoštas uždegti. Podraug su kitais garsais 

jis girdi, kaip viršuje šniokščia dušas, ir pagalvoja apie nuogą Marie- 
lę vonios kambary - nors ir vakarų pasaulio kalė, tačiau gerai išlai- 
kius savo kūną. Įsivaizduoja, kaip ji muilinasi krūtis, galbūt sukamais 
pirštų galiukų judesiais glamonėja sau spenelius, ir tie sustandėja. Ži- 
noma, ji nedaro nieko, po šimts, panašaus, tačiau tokio vaizdinio nu- 
vyti neįmanoma, nebent ko nors imies, kad jo nusikratytum. Garis 
nusprendžia pabūti dvidešimtojo amžiaus Šventuoju Jurgiu: užuot 
užmušęs, padulkinsiąs slibiną. Jis pastato stiklą su martiniu ant pik- 
nikinio stalelio ir pasuka į namus. 

O Viešpatie, vasaros metas, vasaros metas vas-vas-vasaros metas, 
ir Tuopų gatvėje gyvenimas slenka ramutėlis. 

Keris Riptonas pasitikrina užpakalinio vaizdo veidrodėlyje, ar nė- 
ra automobilių, įsitikina, kad gatvė tuščia, ir pasuka kiton pusėn prie 
Karverių. Nepasivargino dėl misterio Marinvilio, nes tasai, vasarai 
prasidėjus, davė jam penkis dolerius, kad nepristatinėtų “Shop- 
per'io". 

- Prašau tave, Keri, - pasakė jis rimtai maldaujančiu žvilgsniu. - 
Negaliu skaityti apie dar vieną atidaromą supermarketą ar sueigas 
vaistinukėse. Tai mane pribaigs, jeigu perskaitysiu. 

Keris visiškai nesupranta misterio Marinvilio, bet šis žmogus ga- 
na malonus, o penki baksai lieka penkiais baksais. 

Misis Karver atidaro Tuopų gatvės 248-0jo numerio paradines 
duris ir pamoja Keriui, kai šis lengvai pametėja jai “Shopper'į". Jinai 
bando pagauti laikraštį, tačiau nesėkmingai, ir nusijuokia. Keris juo- 
kiasi kartu su ja. Misis Karver neturi tokių rankų, nei refleksų kaip 
Bredas Džozefsonas, bet yra dailutė ir velniškai šauni. Jos vyras su 
maudymosi glaudėmis ir pliažinukėmis šalia namo plauna automobi- 
lį. Akies kampučiu pastebi Kerį, pasisuka, atkiša į šį smilių. Keris at- 
sako lygiai tuo pačiu, ir abu dedasi šaudą vienas į kitą. Tokia miste- 
rio Karverio nevykusi, tačiau žvali pastanga rodytis užtikrintu vyrio- 
ku, ir Keris tai gerbia. Deividas Karveris dirba pašte, ir Keris sume- 
ta, kad veikiausiai šią savaitę tam atostogos. Berniokas sau pasižada: 
jeigu suaugęs gaus apsistoti prie pastovaus darbo nuo ryto devintos 
iki penktos popiet (jis žino, kad kaip diabetas ir inkstų nepakanka- 
mumas kai kuriems žmonėms tikrai taip atsitinka), jis niekados neleis 
atostogų namie, plaudamas automobilį įvažiuojamajame keliukyje. 

“Pagaliau aš nesirengiu turėti ir automobilio, - mąsto jis. - Įsitai- 
sysiu motociklą. Ir ne kokį nors japonišką žaisliuką. Didžiulį senutė- 
lį *“Harlei-Davidsoną", kaip tą, kurį laiko savo garaže misteris Marin- 
vilis. Amerikietiško plieno“. 


13 


Keris vėl pasitikrina užpakalinio vaizdo veidrodėlyje ir pastebi 
Lokių gatvėje, už Džozefsonų sodybos, kažką ryškiai raudona - pa- 
našu, kad furgoną, pastatytą tuoj už sankryžos pietvakariniame 
kampe - ir pasuka savąjį dviratį vėl skersai gatvę, šįsyk prie 247-oj0 
numerio, Vailerių sodybos. 

Iš visų gatvės namų, kuriuose gyvenama (tuščia stovi tik senojo 
Hobarto sodyba, numeris 242), Vailerių būstas vienintelis, kuris net- 
gi bemaž apšepęs - mažą rančos stiliaus namą visai neprošal būtų 
perdažyti, o įvažiuojamąjį keliuką - iškloti nauja danga. Ant vejos su- 
kiojasi vandens purkštuvas, tačiau žolė šen bei ten su sausros ir karš-- 
čio žymėmis, ko nematyti kitų gatvės sklypų vejose prie namų (net- 
gi ir prie tuščio Hobarto namo). Nugeltusios dėmės, nors kol kas tik 
nugeltusios, tačiau linkusios plisti. 

“Ji nesupranta, kad vien vandens negana, - mąsto Keris, siekda- 
mas iš savo brezentinio krepšio dar vieną vamzdeliu susuktą “Shop- 
per'io" egzempliorių. - Jos vyras gal ir suprato, bet..." 

Staiga jisai sumoja, kad misis Vailer (Keris spėja, kad našlės vis 
tiek tebevadinamos “misis"") stovi viduje už tinklelinių durų, ir nors 
mato tik jos siluetą, kažkodėl jam baisiai nejauku. Mirksnį Keris suk- 
rypčioja dviračiu ir numeta laikraščio ritinėlį gerokai netaikliai - ne 
taip kaip paprastai. “Shopper'is" nusileidžia ant vieno iš krūmų, au- 
gančių abipus priebučio laiptelių. Jam pikta, kad taip atsitiko, pikta: 
visai kaip kokiame kvailame komediniame šou, kur vaikinukas, 
išnešiojantis laikraščius, visados numeta “Daily Bugle" ant stogo ar 
į rožyną - cha-cha, netaiklūs laikraštininkiūkščiai, kas per kvyksmas 
- ir kokią nors kitą dieną (ar prie kurio nors kito namo) jis rasi būtų 
sugrįžęs atitaisyti klaidos... galbūt netgi pats įteikęs laikraštį damai į 
rankas - su šypsena, linktelėdamas ir palinkėdamas geros dienos. Ta- 
čiau tik ne šiandien. Kažkas čia jam nepatinka. Kažkas tame, kaip ji 
stovi viduj už tinklelinių durų: nusmukusiais pečiais, su kadaruojan- 
čiomis rankomis - nelyginant vaikiškas žaislas, kurio išsieikvojusios 
baterijos. Ir, galimas daiktas, - tai dar ne visa, kas atrodo ne taip. Po 
teisybei, Keris gerai negali jos įžiūrėti, kliudo durų tinklelis, bet jam 
dingojas, kad, ko gero, misis Vailer viršum juosmens nuoga, kad ji 
stovi ten savo priemenėje visiškai be nieko, tik su šortais. Stovi ten 
ir spitrija į jį. 

Jeigu ir taip, tai nieko čia seksualaus. Tiktai kelia šiurpulį. 

Ir tas vaikis, kuris pas ją gyvena, jos sūnėnas, tasai žebenkščiūkš- 
tis taip pat kelia šiurpulį. Setas Gerlandas ar Gerinas, kažkas pana- 
šaus. Jis niekad nekalba, net kai jį užkalbini - ei, kaip tau sekasi? Pa- 
tinka čia? Kaip manai, ar “Indėnai" vėl pateks į atkrintamąsias? - tik 

žiūri į tave drumzlinomis akimis. Žiūri taip, kaip, Keris jaučia, dabar 
į jį žiūri misis Vailer, kuri šiaip esti maloni. Tartum kviestų musę: 
“Užeik pas mane svetainėn" - štai kaip. Jos vyras pasimirė praeitą va- 
sarą (kiek jis dabar prisimena, tai maždaug tuo pat metu, kai Hobar- 
tus ištiko toji bėda, ir šie išsikėlė), ir žmonės kalba, kad tai nebuvo 
nelaimingas atsitikimas. Žmonės kalba, kad Herbas Vaileris, kuris 
kolekcionavo pašto ženklus ir sykį padovanojo Keriui seną orinį šau- 
tuvą, nusižudė. 

Nugara Keriui pašiurpsta žąsies oda, - o tai kažkaip dar baugiau 
tokią karštą dieną, - ir jis, darsyk dirstelėjęs į užpakalinio vaizdo 
veidrodėlį, vėl pasuka kiton gatvės pusėn. Raudonasis furgonas vis 
dar ten pat - prie Lokių ir Tuopų gatvių kampo (perkūnėliai, koks 
prašmatnus, mąsto berniokas), ir be to šįsyk žemyn gatve leidžiasi 
mašina, mėlyna “Akura", kurią Keris iškart atpažįsta. Tai misteris 
Džeksonas, dar vienas gyvenantis šiame kvartale mokytojas, tik jis 
dėsto ne vidurinėje mokykloje, o tik, žiūrėkit, kad jums neišliptų ant 
kaktos akys! - Ohajo valstijos universitete. Misteris Džeksonas - tai 
iš tiesų profesorius Džeksonas, o gal tik docentas Džeksonas. Džek- 
sonai gyvena 244-ajame numeryje, vienu namu aukščiau nuo senojo 
Hobarto sodybos. Tai dailiausias namas kvartale - erdvus Kodo ky- 
šulio stiliaus kotedžas su išlakia gyvatvore nuokalniau ir aukšta ked- 
ro statinių tvora, skiriančia nuo senojo veterinaro sodybos, - įkalniau. 

- Ei, Keri! - šūkteli Piteris Džeksonas, susistabdydamas gretimais 
bernioko. Jis vilki išblukusiais džinsais ir ttumparankoviais sportinu- 
kais su dideliu geltonu šypsančiu veidu ant jų. GEROS DIENOS! 
linki misteris Šaipokas. - Kaip sekasi, blogiuk? 

- Puikiai, misteri Džeksonai, - nusišypso Keris. Ketina dar pridur- 
ti: Tik, man regis, ten, už savo durų, misis Vailer stovi be marškinių, 
bet persigalvoja. - Visa liuks. 

- Tu dar nepradedi žaisti? 

- Kol kas žaidžiau dvejas rungtynes, bet viskas gerai. Praeitą va- 
karą mane išleido dviem kėlinukams, o šįvakar veikiausiai išleis dar 
porai. Iš tiesų tai visa, ko ir tikėjaus. Bet, žinote, Frenkiui Albertiniui 
tai paskutiniai metai legione, - jis paduoda susuktą “Shopper'io" eg- 
zempliorių. 

- Tai gerai, - sako Piteris, paimdamas savaitraštį. - O kitais metais 
ateis eilė mesjė Keriui Riptonui stūgauti gynėjo pozicijoje. 

Berniokas nusijuokia, paglostytas minties, kad su savąja legiono 
uniforma stovėsiąs gynėju ir stūgausiąs it vilkolakis. 

- Jūs šiais metais vėl dėstote vasaros mokykloje? 

- Taip. Du kursus. “Istorinės Šekspyro dramos“, taip pat “Džeim- 
sas Dikis* ir naujoji Pietų gotika“. Kuris nors tave domina? 

- Manau, aš pasuosiu. 

Piteris rimtai linkteli. 

- Pasuok, ir tau niekad nereiks lankyti vasaros mokyklos, blogiuk, 
- jis patapšnoja šaipoką sau ant marškinėlių krūtinės. - Nuo šių metų 
birželio šiek tiek atlaidžiau žiūrima į dėstytojų aprangą, bet vis tiek 
vasaros mokykla - nykulys. Kaip ir visados, - Piteris Džeksonas nu- 
meta “Shopper'io" ritinėlį ant sėdynės ir įstumia pirmąją “Akuros" 
pavarą. - Žiūrėk, negauk šilumos smūgio išvežinėdamas kaimynams 
laikraščius per tokį karštį. 

- Ne. Be to, manau, kad vakarop ims lyti. Kartkartėmis vis girdžiu 
griaudžiant. 

- Kaip sakoma... Atsargiai! 

Didžiulis gauruotas siluetas kulka pralekia pro šalį, vydamasis 
raudoną diską. Keris krypteli dviratį prie misterio Džeksono automo- 
bilio, ir Hanibalas, vokiečių aviganis, besivejantis frisbį, bernioką 
vos tik paliečia uodega. 

- Tai jį turėtumėt perspėti dėl šilumos smūgio, - pastebi Keris. 

- Gal tu ir teisus, - pasako Piteris ir pamažu nuvažiuoja. 

Keris stebi, kaip Hanibalas tolimajame gatvės gale pačiumpa nuo 
šaligatvio plastikinį diską ir atsisuka su juo nasruose. Apie kaklą 
jam parišta gyvų spalvų skepetaitė, o ant snukio tartum užkabinta 
plati šuniška šypsena. 

- Parnešk šen, Hanibalai! - šaukia Džimas Ridas, o jo dvynys bro- 
lis prisijungia: 

- Eikš čion, Hanibalai! Nebūk pimpelis! Greičiau! Atnešk! 

Hanibalas su disku nasruose stovi pamažu vizgindamas uodegą 
priešais 246-ąjį numerį, kitapus gatvės nuo Vailerių namo. Jo šypse- 
na lyg dar praplatėja. 

Ridų dvyniai gyvena 245-ajame numeryje - name, kuris žemiau 
misis Vailer buveinės. Broliai stovi savo vejos pakraštyje (vienas 
juodbruvas, kitas šviesus, abu aukšti ir gražūs, su sportinukais, kūrių 
rankovės nukirptos, ir vienodais “Eddie Bauer“ šortais) ir žvelgia į 
Hanibalą. Už jų - dvi merginos. Viena - Siuzė Geler, kaimynė iš gre- 
timo' namo. Dailutė, bet, suprantate, ne pritrenkianti. Antroji, rau- 
donplaukė, ilgomis varžybų striksės kojomis - visai kitas dalykas. Ot, 
jos paveikslėlis galėtų būti patalpintas žodyne prie žodžio pritren- 


* James Dickey - šiuolaikinis amerikiečių poetas, populiarus universiteti- 
niuose sluoksniuose. 

kianti. Keris jos nepažįsta, bet norėtų susipažinti, sužinoti jos lūkes- 
čius, svajones, planus ir fantazijas. Ypač fantazijas. “Tačiau šitai tik 
ne tau, - mąsto jis. - Toji - subrendus katytė. Kokių septyniolikos, ne 
mažiau". 

- O, gerutis! - sako Džimas Ridas, paskiau pasigręžia į savo tam- 
siaplaukį dvynį. - Dabar tu eik atnešti. 

- Nieko nebus, diskas visas seilėtas, - atšauna Deivas Ridas. - Ha- 
nibalai, na, gerutis šuneli, atnešk tą diską! 

Hanibalas stovi ant šaligatvio priešais daktaro namą ir vis šypso- 
si. Ne, ne, sako jis, nieko nepasakydamas - viską kalba jo šypsena ir 
karališkai iškilmingi uodegos viksniai. Ne, ne, tu turi merginas ir 
“Eddie Bauer" šortus, bet pas mane jūsų frisbis ir ant jo varva mano 
šuniškos seilės, ir todėl, manau, galiu jaustis Svarbia Persona. 

Keris siekia kišenėn ir išsitraukia pakelį saulėgrąžų - kažkaip jis 
aptiko, kad jeigu gauni sėdėti ant atsarginių suolelio, saulėgrąžos pa- 
deda greičiau stumti laiką. Keris puikiai įgudo gliaudyti jas dantimis, 
tuo pat metu kramtyti skanius grūdelius ir kulkosvaidišku prityrusio 
lygos žaidėjo greičiu spjaudyti lukštelius ant suskeldėjusių betoninių 
atsarginių žaidėjų bunkerio grindų. 

- Aš jus užvaduosiu, - šūkteli jis Ridų dvyniams, tikėdamasis, kad 
saldžiajai raudonplaukei padarys įspūdį jo gabumai prisijaukinti gy- 
vūnus. Keris ir patsai supranta, kad apie tai svajoti taip kvaila, jog tik 
vaikinukas, baigęs pirmus mokyklinius metus ir pradėsiantis antruo- 
sius, gali puoselėti tokią viltį, bet mergina, o Viešpatie aukščiausia- 
sis, atrodo tokia nuostabi su tais baltais atlenktais šortais! Kada vai- 
kinui yra pakenkęs truputėlis fantazijos? 

Jis nuleidžia pakelį su saulėgrąžomis iki šuns aukščio ir patreški- 
na celofanu. Hanibalas iškart atrisnoja, vis dar su raudonu frisbiu tarp 
savo prašieptų dantų. Keris išberia sau delnan keletą sėklyčių. 

- Skanu, Hanibalai, - sako jis. - Labai skanu. Saulėgrąžos mėgs- 
tamos viso pasaulio šunų. Pabandyk. Neapsiriksi. 

Nežymiai virpčiojančiomis šnervėmis Hanibalas dar kiek tyrinėja 
sėklytes, paskiau numeta frisbį ant Tuopų gatvės dangos ir sutraukia 
jas iš Kerio delno sau į nasrus. Berniokas žaibiškai pasilenkia, sugrie- 
bia frisbį (šio kraštai gerokai seilėti) ir nuskraidina Džimui Ridui. Sk- 
lendžiantis metimas tobulai tikslus - Džimas pagauna diską nė ne- 
žingtelėdamas iš vietos. Ir, o Dieve, vajėzau, raudonplaukė ploja jam, 
strikinėja greta Siuzės Geler, o jos papyčiai (mažučiai, bet žavūs) po 
liemenėle kratosi aukštyn žemyn. O, dėkui Tau, Viešpatie, dėkui la- 
bai, dabar mes bent savaitei turėsime savo atminties bankuose peno, 
kai nusismaukinėsim į kumštį. 

Šypsodamasis, nenujausdamas, kad jis numirs nepraradęs skaisty- 
bės ir vis tebebūdamas atsarginiu gynėju, Keris nusviedžia “Shop- 
per'į* ant Tomo Bilingslio namo priebučio (jis girdi už namo stū- 
gaujant daktaro vejapjovę) ir vėl pasuka skersai gatvę prie Ridų na- 
mo. Deivas mesteli frisbį Siuzei Geler ir pagauna Kerio jam sviestą 
“Shopper'į". 

- Dėkui, kad atgavai frisbį, - nusišypso Deivas. 

- Nėr už ką, - Keris linkteli raudonplaukės pusėn. - Kas ji? 

Deivas juokiasi, tačiau nepiktai. 

- Nesvarbu, mažiau. Verčiau neklausinėk. 

Keris ketina dar šiek tiek pratęsti pokalbį, paskiau nusprendžia, 
kad neverta pernelyg smalsauti, kol jis įgijęs pranašumo - šiaip ar 
taip, mergina jam plojo. O nuo šokčiojančių po liemenėle jos papy- 
čių reginio pasistotų netgi pervirtas makaronas. Tikrai, kaip tokiai 
karštai vasaros popietei šito per akis. 

Aukščiau, už jų, kalvos viršuje, raudonasis furgonas pajuda iš vie- 
tos, pamažu slenka prie kampo. 

- Ateisi šįvakar į rungtynes? - klausia Keris Deivą Ridą. - Mes 
priimame Kolambo “Maištininkus". Turėtų būti įdomu. 

- Tu žaisi? 

- Turėtų išleisti porai kėlinukų aikštėje, taip pat bent vieną kartą 
pozicijon smūgiuoti. 

- Tuomet veikiausiai ne, - taria Deivas ir skambiai nusijuokia, pri- 
versdamas Kerį susigūžti. Tie Ridų dvyniai su savo apkarpytais spor- 
tinukais atrodo it jauni dievaičiai, galvoja Keris, bet kai praveria bur- 
nas, tampa įtartinai panašūs į Hagerių dvynes iš “Iha-ha".* - 

Keris žvilgteli linkui namo Tuopų ir Hiacintų gatvių kampe, prie- 
šais krautuvėlę. Paskutinysis namas po kairei - visai kaip to paties 
pavadinimo siaubo filme**. Įvažiuojamajame keliukyje nėra auto- 
mobilio, tačiau tai nieko nereiškia - jis gali stovėti garaže. 

- Jis namie? - klausia Deivį, smakru krypteldamas 240-ojo nume- 
rio link. 

- Nežinau, - prieidamas atsako Džimas. - Bet visad ką gali Žinoti, 
tiesa? Stai dėl ko jis toksai keistas. Kone kas antrąsyk palieka pra- 
keiktą savo automobilį garaže ir kerta per krūmus į Hiacintų. Tik- 
riausiai sėda autobusan ir važiuoja, kur jam reikia. 


* Populiaraus 8-ojo dešimtmečio televizijos humoro personažai - dvi nai- 
vios, kvailos apkūnios blondinės. 
** Užuomina į rež. Veso Greiveno (Wes Graven) filmą “Paskutinysis na- 
mas po kairei" (1972). 

- Tu jo bijai? - klausia Deivas Kerį. Ne tai, kad traukia per dantį, 
tačiau netoli to. 

- Po paraliais, ne, - šaltai atsako Keris, žvelgdamas į raudonplau- 
kę ir mąstydamas, koks būtų jausmas laikyti glėbyje tokią pupytę, 
liauną ir stangrią, kuri galbūt ir lyžteltų liežuviu, besiglaustydama 
prie jo kietuolio. “Tik ne tau, brolyti", vėl pagalvoja jis. 

Pamoja raudonplaukei, ir nors išoriškai neišsiduoda, mintyse ne- 
sitveria džiaugsmu, kai ši atsako jam tuo pačiu, paskiau Keris šauna 
įstrižai gatvės, Tuopų gatvės 240-ojo link. Įprastuoju kietu blokštu 
švystels “Shopper'į? ant priebučio ir tada - jeigu tik trenktas buvusy- 
sis kopas* neišpuls apsiputojęs pro paradines duris, verdamas jį aps- 
pangusiomis nuo fenciklidino** akimis, galbūt mosikuodamas savo 
tarnybiniu pistoletu, mačete ar dar kuo nors - Keris sugrįš skersai gat- 
vės prie “E-Z" krautuvėlės atšvęsti gazuoto vandens stikline dar vie- 
ną sėkmingą savo maršruto (iš Andersono aveniu į Kolumbo Plačią- 
ją, iš Kolumbo Plačiosios į Lokių gatvę, iš Lokių gatvės į Tuopų gat- 
vę) pabaigą. O paskiau - namo persirengti uniforma ir pirmyn į beis- 
boliškąsias kovas. 

Bet pirmiausia reikia baigti sa Tuopų 240-uoju, kur gyvena buvu- 
sysis kopas, kuris, kalbama, praradęs darbą už tai, kad mirtinai su- 
mušė trejetą nekaltų Nort Saido vaikinų, įtaręs, kad šie išprievar- 
tavo mažą mergytę. 

Keris visiškai nenutuokia, kiek šioje istorijoje esama tiesos, - apie 
tai tikrai nieko nėra skaitęs laikraščiuose, - bet jam yra tekę matyti to 
buvusiojo kopo akis, ir šiose slypi kažkas, ko niekad nebuvo regėjęs 
jokiose kitose akyse - tuštuma, kuri tau sukelia norą nusukti žvilgsnį 
į šalį tuoj pat, kad tik nepasirodytumei nemandagus. 

Kalvos viršūnėje raudonasis furgonas - jeigu iš tiesų tai furgonas, 
toks akį rėžiantis ir visaip perdirbtas, jog sunku pasakyti - įsuka į 
Tuopų gatvę ir ima greitėti. Jo variklis dirba ritmingai, su švelniu 
kuždesiu. Ir, pasakykit, kas ten per chromuotas daikčiukas anam ant 
stogo? 

Džonis Marinvilis liaujasi brazdinęs gitarą ir stebi praslenkantį 
pro šalį furgoną. Nemato, kas ten jo viduje, nes langų stiklai polia- 
rizuoti, bet daikčiukas ant stogo labai jau panašus į chromuotą rada- 
ro lėkštę, velniškai panašus. Nejau Tuopų gatvėn išsilaipino CZV? 
Kitoj pusėj gatvės Džonis mato sustingusį ant pievelės priešais sa- 


* Žargoniška policininkų pravardė (nuo “copperhead" - “variagalvis", pa- 
gal anksčiau nešiotuosius varinius šalmus). 
** Raminamasis vaistas, taip pat vartojamas ir kaip narkotikas. 


19 


vo namus Bredą Džozefsoną, vis dar su laistomąja žarna vienoje ran- 
koje ir “Shopper'iu" - kitoje. Bredas irgi spokso į lėtai slenkantį fur- 
goną (Vis dėlto, ar tai furgonas? Ar tikrai?), o jo veide nuostaba su- 
mišus su glumuliu. 

Saulės blyksniai atsispindi nuo skaisčiai raudonų šonų ir chromo 
po užtemdytais langais - blyksniai tokie ryškūs, jog Džonis turi pri- 
simerkti. 

Džonio kaimynas Deividas Karveris vis tebeplauna savo automo- 
bilį. Plauna entuziastingai, nieko jam neprikiši - visas “Ševis" iki pat 
valytuvų padengtas muilo putomis. 

Raudonasis furgonas prarieda pro jį, burgzdamas ir tviskėdamas 
saulėje. 

Kitoje gatvės pusėje Ridų dvyniai ir jų draugužės vejoj priešais 
namą liaujasi svaidę frisbį ir sužiūra į pamažu riedantį furgoną. Jau- 
nikliai sustoję stačiakampiu, kurio vidury tupi Hanibalas, džiugiai le- 
kuojantis ir tik tykantis progos pagriebti frisbį. 

Visa dabar jau rutuliojasi greitai, nors niekas Tuopų gatvėje dar to 
nesuvokia. 

Tolumoje sugruma griaustinis. 

Keris Riptonas vos teatkreipia dėmesį savo užpakalinio vaizdo 
veidrodėlyje į furgoną, bet ne į šviesiai geltoną “Raiderio"* sunkve- 
žimį, kuris iš Hiacintų gatvės pasuka dešinėn į Tuopų gatvę ir susto- 
ja asfaltuotoje aikštelėje prie “E-Z" krautuvės, kur Karverių vaikai 
tebesiginčija, užtrauks Ralfą sesutė Smarkiuku įkalnėn ar neužtrauks. 
Galiausiai Ralfas sutinka pats eiti ir tylėti dėl žurnalo su Itenu Hou- 
ku viršelyje, tačiau tik su sąlyga, jeigu jo mieloji sesutė Margritė Kir- 
mėlytė atiduos jam visą saldainį, o ne pusę. 

Vaikai nutraukia savo ginčą, pastebėję iš “Raiderio" sunkvežimio 
radiatoriaus šnypščiant nelyginant drakono alsavimą baltą garą, bet 
Keriui nė kiek nerūpi sunkvežimio problemos. Visas jo dėmesys su- 
telktas į vieną vienintelį dalyką: pristatyti trenktam buvusiajam kopui 
“Shopper'į"" ir paskiau laimingai išnešt kailį. Buvusiojo kopo pavar- 
dė Koljeras Entredžianas, ir jis vienintelis kvartale ant savo vejos įs- 
meigęs lentelę ĮEITI VALDON DRAUDŽIAMA - nedidutę, vos 
pastebimą, tačiau vis dėlto įsmeigęs. 

Jeigu jis užmušė porą vaikinų, tai kodėl nesėdi kalėjime, svarsto 
Keris, ir ne pirmąsyk; paskiau nusprendžia - kas jam darbo. Besitę- 
sianti buvusiojo kopo laisvė - šią tvankią popietę ne jo reikalas; svar- 
biausia - išgyventi. 


* Populiari sunkvežimių nuomos kompanija. 

Nenuostabu, kad paskendęs savo mintyse Keris nepastebi nei 
“Raiderio" sunkvežimio su besiveržiančiu iš radiatoriaus garu, nei 
dviejų vaikų, laikinai nutraukusių savo sudėtingas derybas dėl žuma- 
lo, šokoladuko “Trys muškietininkai" ir raudonojo vežimaičio, nei 
furgono, besileidžiančio nuo kalvos. Visos jo mintys sutelktos į tai, 
kad netaptų kita psicho kopo auka. Kokia ironija - po teisybei, lem- 
tis kaip tik artinasi prie jo iš už nugaros. 

Vienas iš furgono langų ima slysti žemyn. 

Pro jį išsikiša medžioklinio šautuvo vamzdis, spalva šio keista - 
nei sidabrinė, nei pilka. Dvejetas žiomenų - nelyginant juodas mate- 
matinės begalybės ženklas. 

Kažkur toli karščiu žėruojančiame danguje vėl sugruma griausti- 
nis. 


Iš Kolambo “Dispatch", 1994, liepos 31-oji: 


ŠEIMA IŠ TOLYDO NUŽUDYTA SAN CHOSĖ 
Keturios aukos per spėjamą gangsterių antpuolį 
pravažiuojant; gyvas liko tik šešiametis 


SAN CHOSĖ (AP). Šeimyninės atostogos Šiaurinėje Kalifomijo- 
je vakar baigėsi tragedija: keturi iš Tolydo atvykusios šeimos na- 
riai nužudyti šautuvo ugnies papliūpa. San Chosė policija spėja, 
kad jie galėję būti gangsterių apsirikimo aukomis. Iš pravažiuo- 
jančio automobilio nušauti Viljamas Gerinas, 42 metų, Džunė 
Gerin, 40 metų, ir dvejetas iš jų trijų vaikų: Džonas Gerinas, 12- 
os, ir Merė Lu Gerin, 10-ies metų. Gerinai buvo atvykę į svečius 
pas Džozefą ir Roksaną Kalabrizius, draugus iš koledžo laikų. 
Kalabriziai apšaudymo metu buvo savo kieme už namų ir nenu- 
kentėjo. Taip pat nenukentėjo šešiametis Setas Gerinas, kuris žai- 
dė už namo smėlio dėžėje: Pasak Džozefo Kalabrizio, Gerinai ir 
dvejetas jų vyresniųjų vaikų buvo nušauti, kai vejoje priešais na- 
mus žaidė kroketą. 

“Negaliu patikėti, kad mes gyvename visuomenėje, kurioje 
įmanomi tokie dalykai, - sukrėstas pasakė Kalabrizis. - Rajonas 
mūsų geras. Nieko panašaus anksčiau čia nėra atsitikę". 

Liudytojai teigia netrukus prieš apšaudymą netoliese regėję 
raudoną furgoną. Vienas vyriškis pareiškė, kad furgonas galėjęs 
turėti modernią monitoringo įrangą. “Ant stogo buvo kažkas pa- 
našus į radaro lėkštę, - tvirtino jis. - Jeigu tie niekšai neatsikratė 
furgonu, jį surasti bus nesunku". 

Tačiau policija dar nesurado paslaptingojo furgono ir niekas 
neareštuotas. Paklaustas, kokie ginklai pavartoti per antpuolį, lei- 
tenantas Robertas Alvaresas teikėsi tik atsakyti, kad balistikos 
ekspertai ko! kas dar nesugebėjo tiksliai jų nustatyti ir kad tyri- 
mas tęsiamas. 


ANTAAS SKYRIUS 

Stivas Eimzas matė šaudynes dviejų besiginčijančių greta raudo- 
no vežimaičio priešais parduotuvę vaikų dėka. Mergytė atrodė rim- 
tai užširdusi ant berniūkščio, ir vieną sekundę Stivas pamanė, kad ji 
tikrai pastums mažylį... ir tasai, ko gero, perlėks per vežimaitį ir drib- 
tels po jo sunkvežimio ratais. Ką gi, suvažinėti vaikigalį su “Bart 
Simpson" marškinėliais centriniame Ohajyje - žinoma, puiki šios vi- 
sais atžvilgiais sukruštos dienos pabaiga. 

Sustodamas gerokai atstu iki jų, - verčiau pasisaugot, nei paskiau 
gailėtis, - Stivas pastebėjo, kad besiveržiantis iš jo sunkvežimio ra- 
diatoriaus garas nukreipė vaikų dėmesį nuo ginčo. Už jų gatve slin- 
ko raudonas furgonas. Stivas, ko gero, per visą savo gyvenimą nebu- 
vo regėjęs tokio ryškiai raudono furgono. Tačiau jo akį patraukė ne 
tiek furgono spalva, kiek chromu spindintis kažkoks dalykėlis ant 
stogo. Panašus į futuristišką radaro lėkštę. Taip pat ji ir sukiojosi pir- 
myn bei atgal trumpu lanku, kaip tatai įprasta radarų antenoms. 

Kitoje gatvės pusėje dviračiu mynė vaikinukas. Furgonas slinko 
jo linkui, tartum vairuotojas (ar kas nors viduje) būtų norėjęs jį už- 
kalbinti. Vaikinukas visai nenutuokė, kad prie jo kažkas artinasi; ką 
tik buvo išėmęs iš kabančio sau ant šlaunies krepšio ritinėliu susuktą 
laikraštį ir užsimojo ranka šį sviesti. 

Stivas mašinaliai pasuko rakčiuką degimo spynelėje, išjungdamas 
sunkvežimio variklį. Jis nebegirdėjo pastovaus iš radiatoriaus besi- 
veržiančio šnypštesio, nebematė vaikiūkščių, stovinčių šalimais rau- 
dono vežimaičio, nebegalvojo apie tai, ką pasakys, surinkęs numerį 
800, kurį jam davė žmonės iš “Raiderio", jeigu kas nors atsitiktų va- 
rikliui. Vieną ar porą sykių gyvenime jam yra pasitaikę patirti nežy- 
mius nuojautos dilgsnius, - intuiciją, psichinį nerimą, - bet dabar tai 
buvo ne dilgsnis, o nelyginant mėšlungis: tikrumas, kad kažkas turi 
įvykti. Ir ne iš tokių dalykų, kuriais džiaugtumeis. 

Jis nematė dvigubo vamzdžio, išsikišančio pro furgono šoninį 
langą, nes buvo ne iš tos pusės, bet išgirdo šūvio trinksnį ir tučtuo- 
jau suprato, kas tai per garsas. Buvo užaugęs Teksase ir niekad nėra 
supainiojęs šūvių su griaustiniu. 

Vaikiną nubloškė nuo dviračio balnelio, jo pečiai persikreipė, ko- 
jos sulinko, kepuraitė nulėkė nuo galvos, iš trumparankovių sporti- 
nukų nugaros liko skuteliai, ir Stivas išvydo daugiau, negu jam būtų 
norėjęsi - tamsiai raudoną kraują, suplėšytą kūną. Vaikinukas meti- 

mui buvo užsimojęs ranka iki ausies, ir susuktas laikraštis dabar nuk- 
rito už jo į sausą nutekamąjį lataką, o pats jis išglebęs negrakščiai nu- 
sirito ant vejos, priešais kampinį kvartalo namuką. 

Furgonas sustojo važiuojamosios dalies vidury, prieš pat Tuopų ir 
Hiacintų gatvių sankryžą, jo variklis dirbo laisva eiga. 

Stivas Eimzas išsižiojęs sėdėjo prie savo išsinuomotojo sunkveži- 
mio vairo, ir tuo metu furgono užpakaly dešinės pusės langutis nus- 
linko žemyn, tarsi varomas elektros motoriuko kaip kokiame nors 
“Kadilake" ar “Linkolne". 

“Nežinojau, kad juose tai įmanoma, - pagalvojo Stivas, o paskiau: 
- O vis dėlto, kas tai per furgonas?" | 

Akies krašteliu jam pasimatė, kad kažkas išėjo iš krautuvės - mer- 
gina su mėlynu chalatėliu, kokiais paprastai vilki tokių krautuvėlių 
kasininkės. Vieną delną laikė pridėjusi prie kaktos, dengdamasi akis 
nuo saulės. Jaunąją moterį jis matė, tačiau laikraščių išvežiotojo kū- 
nas laikinai buvo dingęs - užstotas furgono. Staiga Stivas sumojo, 
kad pro ką tik nusileidusį langutį išsikišę dvejetas medžioklinio šau- . 
tuvo vamzdžių. ; 

Ir pagaliau, kas dar svarbiau, jisai sumojo, kad dvejetas vaikučių, 
stovinčių visai atviroje vietoje prie savo raudonojo vežimaičio ir 
žvelgiančių ton pusėn, iš kur nugriaudėjo pirmieji šūviai - puikiau- 
sias taikinys. 

Hanibalas, vokiečių aviganis, išvydo vieną vienintelį dalyką: su- 
suktą ritinėliu laikraštį, iškritusį Keriui Riptonui iš rankos, kai nu- 
griaudėjęs šūvis išbloškė šį iš dviračio balnelio ir taip pat iš gyveni- 
mo. Džiugiai lodamas, Hanibalas metėsi priekin. 

- Hanibalai, ne! - sušuko Džimas Ridas. Jis nė kiek nenutuokė, 
kas dedasi (mat užaugo ne Teksase ir iš tiesų palaikė pirmųjų dviejų 
šūvių trenksmą griaustiniu ne todėl, kad jie nuskambėjo kaip griaus- 
tinis, o todėl, kad nesugebėjo atpažinti, kas tai iš tikrųjų buvo - nė įsi- 
vaizduot neįsivaizdavo, kad karštą vasaros popietę Tuopų gatvėje ga- 
li atsitikti toks dalykas), tačiau jam šitai nepatiko. Nesusimąstęs, ką 
daro - nei kodėl daro - paleido frisbio diską išilgai šaligatvio parduo- 
tuvės linkui, tikėdamasis, kad Hanibalas jį pastebės ir pakeis kryptį. 
Tačiau planas nesuveikė. Nekreipdamas dėmesio į frisbį, Hanibalas 
strėle skuodė prie nukritusio “Shopper'io", kurį vien ir tematė prie- 
šais tuščia eiga dirbančio raudonojo furgono nosį. 

Vos tik išgirdusi Sintija Smit išsyk suprato, jog tai šautuvo šūviai 
- kai buvo maža, jos tėvas pastorius kas šeštadienį šaudydavo į lėkš- 
teles ir dažnai pasiimdavo ją kartu su savimi į šaudyklą. 

Tačiau šįkart niekas nesuriko: Ugnis! 

Ji atidėjo į šalį knygą minkštu viršeliu, kurią skaitė, apibėgo apie 
prekystalį ir iššoko ant viršutinio krautuvės prieangio laiptelio. Švy- 
tesys lauke ją apakino, gindamasi nuo jo prisidengė delnu akis. 

Išvydo vidury gatvės stovintį furgoną su neišjungtu varikliu, išsi- 
kišantį pro galinį langutį šautuvą, nukreiptą į Karverių vaikus. Šie at- 
rodė suglumę, tačiau bent kol kas neišsigandę. 

“Dieve mano, - pagalvojo ji. - Dieve mano, juk tuoj nušaus vai- 
kus!“ 

Mirksnį Sintija sustingo. Smegenys ragino, kad kojos atsiplėštų iš 
vietos, tačiau tos neklausė. 

“Bėk! Bėk! BĖK! - sukliko ji sau, ir sukaustęs nervus ledas atsi- 
leido. Tarsi medinėmis kojomis galvotrūkčiais metėsi priekin, kone 
nusiversdama trim cementiniais laipteliais, ir sugriebė mažylius. Dvi- 
gubi šautuvo žiomenys atrodė didžiuliai, vėpsantys, ir Sintija supra- 
to, kad pavėlavo. Pirmoji stingulio akimirka tapo lemtinga. Sintija 
sugebėjo pasiekti tik viena: kad tipas furgono gale, nuspausdamas 
šautuvo gaiduką, podraug su dvejetu nekaltų vaikučių užmuštų ir vė- 
tytą bei mėtytą mergužėlę. 

Deividas Karveris numetė kempinę kibiran su muilinu vandeniu, 
pastatytu prie dešiniojo priekinio automobilio rato, ir įvažiuojamuo- 
ju keliuku nužingsniavo gatvės link pasižiūrėti, kas dedasi. Šalimais, 
prie namo, esančio įkalnėn iš dešinės, Džonis Marinvilis pasekė juo, 
nusitvėręs už kaklelio gitarą. Kitoje gatvės pusėje Bredas Džozefso- 
nas, palikęs už savęs tebešvirkščiančią vandens žarną, taip pat patrau- 
kė per veją šaligatvio link, tebelaikydamas rankoje “Shopper'io" nu- 
merį. 

- Ar tai variklio išmetamosios dujos? - paklausė Džonis. Tačiau 
jis taip nemanė. 

Kažkada anksčiau, prieš savuosius “Katinėlio Peto" laikus, kai vis 
dar laikė save rimtu rašytoju (anot jo, tas pat, kaip pasakyt “iš tiesų 
gera kekšė“), Džonis sukaupė velniškai daug patirties keliaudamas 
po Vietnamą. Ką tik išgirstas garsas jam labiau panėšėjo į sprogimus, 

girdėtus per Teto ofenzyvą*. Sprogimus džiunglėse, po kurių žūda- 
vo Žmonės. 

Deividas papurtė galvą, paskiau skėstelėjo rankomis, parodyda- 
mas, jog nežino. Už jo trinktelėjo atidaromos tinklelinės kremine ir 
žalia spalva nudažyto vienaaukščio namuko durys, ir takučiu nušlep- 
sėjo basos “Bandutės" pėdos. Buvo apsirengusi džinsais ir kreivai 
susagstyta palaidinuke su prilipusiais prie galvos tamsiu šalmu plau- 
kais. Ji dar tebekvepėjo dušu. 

- Ar tai buvo išmetamosios dujos? Dievuliau, Deivai, garsas visai 
kaip... 

- Šūvio, - užbaigė Džonis ir kiek palūkėjęs pridūrė: - Beveik nea- 
bejoju, jog tai buvo šūvis. 

Kirstena Karver - Kirstė savo draugams ir “Bandutė" savo vyrui, 
veikiausiai tik dėl šiam vienam žinomų priežasčių - pažvelgė nuokal- 
nėn. Siaubas kreipė jai veidą, išplėsdamas ne tik akis, bet, sakytum, 
ir visus bruožus. Deividas pasekė jos žvilgsniu ir išvydo stovintį dir- 
bančiu varikliu furgoną, kyšantį iš šio užpakalinio dešiniojo lango 
dvigubą šautuvo vamzdį. 

- Ele! Ralfai! - sukliko “Bandutė". Garsas perrėžė vasaros tvankį 
ir pasiekė Sodersonų namą, kurio kieme Garis apmirė, įsiklausyda- 
mas, taip ir nepakėlęs prie lūpų stiklo su martiniu. - O, Dieve, Ele ir 
Ralfai! 

“Bandutė" pasinešė bėgčia pakalnėn furgono link. 

- Kirstena, ne, nereikia! - suriko Bredas Džozefsonas. Jis leidosi 
iš paskos, išpuldamas iš kiemo vienu metu su moterim ir vildamasis 
sugriebti ją gatvės vidury, o galbūt užbėgti jai už akių tarp Džekso- 
nų ir Gelerių. Kaip toks stambus vyras, bėgo stebėtinai greit, tačiau 
po keliolikos žingsnių suprato, kad jos nepavys. 

Deividas Karveris irgi šoko bėgti paskui savo žmoną, jo pilvas 
kresčiojo virš juokingai mažų glaudžių, pliažinukės pokšėjo į šaligat- 
vį nelyginant vaikiški pistoletai. Šešėlis bėgo gatve jam iš paskos, 
kur kas ilgesnis ir laibesnis negu pašto tarnautojas Deividas Karveris 
kada nors gyvenime buvo. 

“Aš žuvus, - pagalvojo Sintija, parpuldama ant vieno kelio tarpan 
vaikų, išskėsdama rankas juos apkabinti per pečius bei priglausti prie 


* Masiškas Vietkongo partizanų puolimas prieš JAV ginkluotąsias pajėgas 
Vietname, įvykęs 1968 m., per vadinamąją budistų Teto šventę. 

savęs. Ir viskas veltui. - Aš žuvus, žuvus, tikrai". Ir vis tiek ji nepa- 
jėgė atitraukti akių nuo dvigubų šautuvo žiomenų, tokių tamsių, jog 
jų angos atrodė it negailestingos akys. 

Geltonojo sunkvežimio durelės iš keleivio pusės atsilapojo, ir Sin- 
tija išvydo styplą mėlynais džinsais ir lyg roko stiliaus trumparanko- 
viais sportinukais - vyrioką su žilstančiais plaukais iki pečių ir aštrių 
bruožų veidu. 

- Duokit juos šen, panele! - šūktelėjo jis. - Greičiau, greičiau! 

Sintija stumtelėjo vaikus prie sunkvežimio, suvokdama, kad jau 
per vėlu. Ir tada, kai ji vis dar stengėsi pasiruošti kulkos arba šratų 
smūgiui (tartum galėtumei pasiruošti tokiam šlykščiam įsiskverbi- 
mui), šautuvas, kyšantis pro užpakalinį furgono langutį, pasisuko nuo 
jų, palei raudoną furgono šoną kryptelėjo priekin, ir nugriaudėjo šū- 
vis. Jo aidas nudundėjo per dienos karštį tartum kėglių rutulys, grei- 
tėjantis betoniniu loveliu. Sintija išvydo vamzdžio gale ugnies liežu- 
vį. Ridų šunį, bepribėgantį prie numesto laikraščio, galingai mestelė- 
jo dešinėn kaip ir Kerį Riptoną; visas jo grakštumas buvo sunaikin- 
tas. 

- Hanibalai! - vienu metu šūktelėjo Džimas ir Deivas, ir Sintijai 
tas balsas priminė dvynius iš mėtinės kramtoškės reklamos. 

Ji taip stipriai pastūmė Karverių vaikučius į atlapas sunkvežimio 
dureles, jog Brolužis Snarglius pargriuvo ir iškart pratrūko bliauti. 
Mergytė - visados Elė, tik ne Margareta, prisiminė Sintija - atsigrę- 
žė, jos veide atsispindėjo begalinis išgąstis. Tačiau ilgaplaukis vyriš- 
kis sugriebė ją už rankos ir ėmė traukti kabinon. 

- Ant grindų, vaikuti, gulk ant grindų! - sušuko jai, paskiau išsi- 
mio signalas - vairuotojas viena koja, apauta minkštais bateliais, bu- 
vo užsikabinęs už vairo, kad neišsiverstų stačiagalviais iš kabinos. 
Sintija nubloškė šalin raudonąjį vežimaitį ir sugriebus snarglių už 
trumpikių užpakalio įkėlė jį vairuotojui į rankas. Gatve artėjo vyro ir 
moters balsai, šaukiantys vaikų vardus. “Tėtis ir mama, - nusprendė 
ji. - Rizikuoja būti nušauti vidury gatvės kaip tas šuo ir laikraščių iš- 
vežiotojas, jeigu nepasisaugos". 

- Lipk čion! - sustūgo jai vyriškis. Sintijos nereikėjo antrąsyk 
prašyti: kaipmat įsiropštė perpildyton sunkvežimio kabinon. 

Garis Sodersonas, tebelaikydamas rankoje stiklą su martiniu, ryž- 
tingai (nors ir nevisai tvirtai) žingsniavo apie savo namą, kai garsiai 

trinktelėjo antrąsyk. “Ko gero, susprogo Gelerių dujinis grilis". Išvy- 
do Marinvilį, kuris devintajame dešimtmetyje praturtėjo, rašydamas 
vaikiškas knygeles apie nesimpatišką ypatą Katinėlį Petą. Sis stovė- 
jo vidury gatvės delnu prisidengęs akis ir žvelgė nuokalnėn. 

- Kas čia galėtų būti, brolyt? - paklausė Garis, prisigretindamas 
prie jo. 

- Regis, kažkas iš to furgono ką tik nušovė Kerį Riptoną, o pas- 
kiau - ir Ridų šunį, - atsakė Marinvilis keistu, bejausmiu balsu. 

- Ką? Kodėl kam nors to reikėtų? 

- Nesuprantu. 

Garis išvydo kažkokius vyrą ir moterį - jis bemaž buvo tikras, jog 
tai Karveriai - skuodžiančius žemyn gatve parduotuvės link, tuoj 
šiems iš paskos pumpuojantį juodaodį ponulį - Bredą Džozefsoną, ne 
kitaip. 

Marinvilis pasisuko į Garį: 

- Sušiktas reikalas. Einu skambinti kopams. O kol kas patariu 
dingti iš gatvės. Tuoj pat. 

Marinvilis nuskubėjo šaligatviu įkalnėn į savo namus. Garis, ne- 
paklausęs jo patarimo, liko stovėti, kur buvęs, su stiklu rankoje, 
žvelgdamas į furgoną, stovintį vidury gatvės dirbančiu varikliu ties 
Entredžiano bungalu, ir trokšdamas (o dėl jo tatai itin keista), kad ne- 
būtų tiek prisigėręs. 

Pokštelėjo atsilapodamos Tuopų gatvės 240-ojo numerio durys, ir 
laukan išpuolė Kolis Entredžianas - visai kaip to bijodavosi kurią 
nors dieną atsitiksiant Keris Riptonas: su revolveriu rankoje. Tačiau 
kitais atžvilgiais atrodė visai normaliai - nei apsiputojusių lūpų, nei 
krauju pasruvusių, išsprogusių akių. Aukštas vyriškis, mažų mažiau- 
sia šešių pėdų ir keturių colių ūgio, su pradedančiu šiek tiek apvalėti 
pilvu, tačiau plačiais, raumeningais it futbolo gynėjo pečiais. Mūvė- 
jo chaki spalvos kelnėmis be marškinių. Ant kairio skruosto baltavo 
skutimosi kremas, per petį turėjo užsimetęs rankšluostį. Laikė ranko- 
je 38-o kalibro revolverį, galimas daiktas, tarnybinį ginklą, kokį Ke- 
ris dažnai įsivaizduodavo pristatinėdamas “Shopper'į" į kampinį na- 
mą. 
Kolis pažvelgė į vaikinuką, kniūpsčiom gulintį negyvą ant jo ve- 
jos, jau sumirkusiais nuo vandens purkštuvo drabužiais (ir laikraš- 
čiais, pasklidusiais iš krepšio bei bevirstančiais suzmekusia pilka ma- 
se), o paskiau - į furgoną. Pakėlė revolverį, kairia ranka sugniaužda- 

mas dešinį riešą. Ir tuo metu furgonas pajudėjo iš vietos. Nedaug trū- 
ko, kad Kolis būtų iššovęs, tačiau tuoj pat jis persigalvojo. Reikia bū- 
ti apdairiam. Esama Kolambe žmonių, dargi labai įtakingų, kurie ap- 
sidžiaugtų išgirdę, kad Koljeras Entredžianas pavartojo priemiestinio 
Ventvorto gatvėje ginklą... ginklą, kurį, po teisybei, pagal įstatymą 
privalėjęs sugrąžinti. 

“Tai joks pasiteisinimas, ir tu pats tą žinai, - pagalvojo jis, pasi- 
sukdamas į nuvažiuojantį furgoną. - Sauk! Velniai rautų, šauk! 

Bet Kolis neiššovė, ir kai furgonas pasuko kairėn, į Hiacintų gat- 
vę, jis pastebėjo, kad gale nėra registracijos numerio... o dar - kas ten 
sidabriškai blizga ant stogo? Dievaži, apskritai kas /ai per daiktas? 

Kitoje gatvės pusėje misteris ir misis Karveriai buvo beįbėgą į 
parkavimo aikštelę prie “E-Z" krautuvės. Juodaodis Džozefsonas - 
jiems iš paskos. Žvilgtelėjęs kairėn ir išvydęs, kad raudonojo furgo- 
no nebėra, - ką tik jis išnyko už medžių, užstojančių tą Hiacintų gat- 
vės dalį, kuri eina į rytus nuo Tuopų gatvės, - Bredas sustojo ir pasi- 
lenkė, atsiremdamas rankomis į kelius ir stengdamasis atgauti kvapą. 

Kišdamasis 38-0o kalibrio vamzdį užpakalinėn kelnių kišenėn, Ko- 
lis perkirto gatvę, ir uždėjęs ranką Džozefsonui ant peties paklausė: 

- Tau viskas gerai, žmogau? 

Bredo veidas varvėjo prakaitu. Pakėlęs į jį akis prisivertė nusišyp- 
soti: 

- Turbūt. 

Kolis priėjo prie geltonojo išsinuomoto sunkvežimio, pakeliui 
pastebėdamas raudonąjį vežimaitį, kuriame gulėjo pora neatidarytų 
selterio skardinėlių, o palei vieną iš užpakaliniųjų ratų - šokoladukas 
“Trys muškietininkai". Kažkas buvo jį užmynęs ir suplojęs. 

Užpakalyje pasigirdo šūksniai. Apsisukęs Kolis išvydo Ridų dvy- 
nius. Nepaisant vasaros įdegio, jie buvo labai išblyškę ir žvelgė į 
sukniubusį ant vejos, tolėliau už jų šuns, vaikinuką. Vienas iš dvy- 
nių, šviesiaplaukis, - “Džimas", pagalvojo Kolis, - pravirko. Antra- 
sis žingtelėjo atgal, susiraukė, paskiau pasilenkė priekin ir išvėmė 
sau ant basos pėdos. 

Garsiai raudodama misis Karver iškėlė savo sūnų iš sunkvežimio. 
Berniukas, irgi bliaudamas, apsivijo rankomis jos kaklą ir prilipo it 
jūros moliuskas prie uolos. 

- Ša, - ramino moteriškė su džinsais ir kreivai susagstytais marš- 
kiniais. - Ša, mielasis, jau viskas baigėsi. Blogojo žmogaus nebėra. 

Deividas Karveris paėmė dukterį iš nepatogiai prigludusio prie sė- 
dynės vyriškio glėbio ir apkabino ją. 

- Tė - tuk, tu visą mane išmuilinsi! - užprotestavo mergytė. 

Kaveris pabučiavo ją į kaktą. 

- Nesvarbu, - tarė. - Gerai jautiesi, Ele? 

- Taip, - linktelėjo ji. - Kas atsitiko? 

Mergytė pamėgino pažvelgt gatvėn, tačiau tėvas ranka uždengė 
jai akis. 

Kolis priėjo prie moters su berniuku. 

- Jam viskas gerai, misis Karver? 

Ši žvilgtelėjo į jį neatpažindama ir paskiau vėl nukreipė savo dė- 
mesį į klykiantį vaikiūkštį, viena ranka glostydama jam plaukus ir, 
sakytum, ryte rydama sūnų akimis. 

- Regis, taip, - atsakė ji. - Ar tau nieko neatsitiko, Ralfi? Nieko? 

Vaikiukas pasikūkčiodamas giliai įtraukė oro ir sustūgo: 

- Margritė pažadėjo užtraukti mane prieš kalniuką namo! Taip 
buvome susitarę! 

“Dėl snargliūkščio - tvarka", nusprendė Kolis ir vėl pasisuko ten- 
linkui, kur buvo įvykęs nusikaltimas. Šuo gulėjo plintančiame krau- 
jo klane, o šviesiaplaukis iš Ridų dvynių nedrąsiai artinosi prie nelai- 
mingojo laikraščių išvežiotojo kūno. 

- Toliau neik! - griežtai sušuko Kolis per gatvę. 

Džimas Ridas pasigręžė į jį. 

- O jeigu jis dar gyvas? 

- Na ir kas? Ar turi kokių stebuklingų miltelių, kad pabarstytum 
ant žaizdos? Ne? Tad pasitrauk! 

Vaikinas žingtelėjo prie savo brolio, paskiau susiraukė. 

- O, vyruti, Deivi, tik pažvelk į savo koją, - ištarė jis ir nusisukęs 
į šalį taip pat išvėmė. 

Staiga Kolis Entredžianas pasijuto vėl įveltas į darbą, kurį jis ma- 
nė visiems laikams palikęs praeitą spalį, kai buvo ištrenktas iš Ko- 
lambo policijos departamento dėl teigiamo narkotikų kraujyje mėgi- 
nio. Kokainas su heroinu. Puikus triukas, nes nė vieno iš šių narko- 
tikų savo gyvenime Kolis nebuvo vartojęs. 

Pirmasis prioritetas: padėti piliečiams. Antrasis - padėti sužeistie- 
siems. Trečiasis - apsaugoti nusikaltimo vietą. Ketvirtasis... 

Ką gi, pasirūpinsiąs ketvirtąja pareiga, kai bus susitvarkęs su pir- 
mosiomis trimis, 

Krautuvės naujoji dieninė pardavėja - liesa mergužė dviejų spal- 
vų plaukais, nuo kurių Koliui įsiskaudo akys - išsmuko iš kabinos ir 
pasitaisė smarkiai pasikėlusį mėlyną chalatėlį. Sunkvežimio vairuo- 
tojas pasekė ja. 

- Jūs kopas? - paklausė jis Kolį. 

- Taip, - tai lengviau, negu mėginti paaiškinti. Žinoma, Karveriai 
pasakytų ką kita, bet dabar jie užsiėmę savo vaikais, o Bredas Džo- 
zefsonas vis dar už jų, susilenkęs ir besistengiantis atgauti kvapą. 

- Jūs, žmonės, eikite krautuvėn. Visi. Bredai? Vaikinai? - su pas- 
kutiniu žodžiu jis kiek pakėlė balsą, kad Ridų dvyniai suprastų, jog 
turima galvoje jie. 

- Ne, aš verčiau grįšiu namo, - atsiliepė Bredas. Jis atsitiesė, paž- 
velgė per gatvę į Kerio kūną, paskiau atsiprašoma ir ryžtinga mina 
vėl pažvelgė į Kolį. Žmogus vos buvo beatgaunąs kvapą, tad Koliui 
nebeprireiks prisiminti, ko buvo išmokęs reanimacijos kursuose. - 
Ten Belinda, ir... 

- Taip, bet jums geriau būtų įėjus krautuvėlėn, misteri Džozefso- 
nai, bent kol kas. Dėl visa ko - jeigu furgonas sugrįžtų. 

- Kurių galų jam sugrįžti? - paklausė Deividas Karveris, vis tebe- 
laikydamas mergytę glėbyje ir žvelgdamas į Kolį per jos galvą. 

Kolis truktelėjo pečiais. 

- Aš nežinau. Visų pirmiausia nežinau, kodėl jis buvo čia. Ver- 
čiau pasisaugot. Eikit vidun, žmonės. 

- Ar jūs čia turite teisę įsakinėti? - paklausė Bredas. Jo tonas, nors 
ir ne visai prieštaraujantis, leido suprasti, jog žinąs, kad Kolis nega- 
li. Entrendžianas susidėjo rankas ant nuogos krūtinės. Depresija, ku- 
rion nugrimzdo po to, kai jį ištrenkė iš policijos, pastarąsias kelias sa- 
vaites buvo bepradedanti šiek tiek sklaidytis, bet dabar Kolis pajuto, 
kad ši vėl ima jam grėsti. Kiek patylėjęs, papurtė galvą: - Ne. Jokios 
teisės. Šiomis dienomis - ne. 

- Tad aš einu pas savo žmoną. Neįsižeiskite, sere. 

Atsargus žmogaus tono orumas sukėlė jam šypseną. “Tu neka- 
bink manęs, ir aš nekabinsiu tavęs", - bylojo tas tonas. 

- Aš neįsižeidžiau. 

Dvyniai neryžtingai susižvalgė, paskiau įbedė akis į Kolį. 

Šisai suprato, ko jie nori, ir atsiduso. 

- Gerai. Bet keliaukite kartu su misteriu Džozefsonu. O kai grįši- 
te namo, jūs ir jūsų draugužės įeikite vidun. Tvarka? 

Blondinas linktelėjo. 

- Džimai - juk fu Džimas, taip? 

Vaikinas vėl linktelėjo, droviai šluostydamasis paraudusias akis. 

- Jūsų mama namie? Arba tėtis? 

- Mama. Tėtis dar darbe. 

- Gerai, vaikinai, eikite. Paskubėkite. Ir jūs, Bredai. 

- Pasistengsiu, - atsakė Džozefsonas, - bet, manau, šiandien ma- 
no pakankamai prisiskubėta. 

Trejetas jų vakarine gatvės puse, ta, kur namai su neporiniais nu- 
meriais, pajudėjo įkalnėn. 

- Aš irgi norėčiau parsivesti mūsų vaikus namo, misteri Entre- 
džianai, - prašneko Kirstena Karver. 

Kolis linktelėjo atsidusdamas. Žinoma, kokio galo, veskitės kur 
tinkama. Kad ir Aliaskon. Panoro užsirūkyti, bet cigaretės liko na- 
mie. Bemaž dešimt metų sugebėjo ištverti nerūkęs, iki tie šunsnukiai 
centre neparodė jam durų, o paskiau ir išmetė pro jas. Ir klaikiai greit 
jis vėl įjunko. O dabar panoro užsirūkyti, nes nervinosi. Ne tik įsi- 
tempęs dėl to, kad pas jį ant vejos guli negyvėlis (tai būtų buvę visai 
suprantama), o susinervinęs. Susinervinęs yt vialnias, pasakytų jo 
motina. Betgi kodėl? 

Todėl, kad gatvėje pernelyg daug žmonių, atsakė jis patsai sau, 
štai kodėl. 

O, tikrai? Na ir kas čia tokio? 

Jis nežinojo. 

Kas tau dedasi? Per ilgai sėdėjai be darbo ir dabar darais kvank- 
telėjęs? Ar šitai tave trikdo, paikši? Ė 

Ne. Tasai sidabrinis daiktas ant furgono stogo. Stai kas mane trik- 
do, drauguži. 

O? Nejaugi? 

„Na, gal ir ne... bet pradžiai to pakaktų. Arba kaip pasiteisinimo. 
Šiaip ar taip, nuojauta lieka nuojauta, ir tu arba tiki, pasikliauji ja, ar- 
ba ne. Pats jis visad tikėdavo, ir toks mažmožis kaip tai, kad buvo iš- 
vytas iš tarnybos, nė kiek nepakeitė jo tikėjimo savąja nuojauta. 

Deividas Karveris pastatė dukterį ant žemės ir paėmė iš žmonos 
klykiantį sūnų. 

- Aš pavešiu tave vežimėliu, - pažadėjo mažyliui. - Iki pat namų. 
Tinka? 

- Margritė Kirmėlytė myli Iteną Houką, - kaip paslaptį jam prane- 
šė sūnus. 

- Tikrai? Na, gal ir taip, tačiau neturėtum jos taip vadinti, - iš at- 
sainaus Deivido tono jautėsi, kad jis atleistų savo vaikui - bet katram 
iš savo vaikų - viską. O jo žmona žvelgė į vaikiūkštį akimis, kokio- 
mis žvelgiama į šventąjį ar berniuką pranašą. Vienas tik Kolis Entre- 
džianas pastebėjo užslėptą nuoskaudą mergytės akyse, kai garbina- 
mąjį jos brolužį dribtelėjo vežimaitin. Kolis turėjo galvoti apie kitus 
dalykus, daugybę jų, tačiau ta išraiška buvo pernelyg liūdna, kad jos 
nematytum. Taigi. 

Nuo Elės Karver jis pervedė žvilgsnį į merginą su trenktais plau- 
kais ir išnuomojamojo sunkvežimio vairuotoją, panašų į senstant hipį. 

- Na, manau, bent jus galiu paprašyti įeiti vidun, kol atvyks poli- 
cija? - paklausė jis. 

- Ehė, žinoma, - linktelėjo mergina, įtariai nužvelgdama jį. - Jūs 
kopas, tiesa? 

Su vežimaičiu, kuriame sėdėjo Ralfas sukryžiuotomis kojomis, 
Karveriai tolo, bet vis tiek buvo dar per arti ir galėtų išgirsti... o be 
to, ką jis rengiasi daryti? Pameluoti? Tik pradėk žengti tokiu keliu, 
sau tarė jis, ir nežinia, kur tatai nuves tave - buvusijį kopą su kolek- 
cija pasižymėjimo ženklelių savo rūsyje, kaip pas Elvį*, ir dar pora, 
įsegtų iš vidaus tavo piniginėje. Galėtum pasivadinti privačiu detek- 
tyvu, nors taip ir nesusirengei paprašyti licencijos. Po dešimties ar 
penkiolikos metų tu vis dar vien kalbėsi ir bent bandysi neštis puiky- 
bėn - kaip moteris, peržengusi per trisdešimtį, tebenešioja mini sijo- 
nėlius ir vaikštinėja be liemenėlės, stengdamasi žmonėms (kurių dau- 
geliui visvien ant to nusišikt) įrodyti, kad jos varžybų striksės dienos 
dar nepraėję. 

- Kadais buvau, - galiausiai pasakė jis. Pardavėja linktelėjo. Ilgap- 
laukis vyriokas smalsiai, tačiau anaiptol ne be pagarbos, stebeilijo į 
jį. - Šauniai apsisukote su vaikais, - pridūrė, žvelgdamas į ją, bet kal- 
bėdamas abiem. 

Sintija pagalvojo, paskiau papurtė galvą. 

- Reik dėkoti šuniui, - tarė ji ir pasuko parduotuvėn. Kolis ir sens- 
tantis hipis nusekė paskui ją. - Anas tipas furgone - tasai su šautuvu 
- ketino atidengti ugnį į vaikus, - ji pasigręžė į ilgaplaukį. - Jūs ma- 
tėte? Sutinkate su manimi? 

Šis linktelėjo. 

- Ir mes niekaip negalėjome jo sustabdyti, - šnekėjo pernelyg su 
nosiniu akcentu, kad būtų grynas pietietis. Iš Teksaso, pagalvojo Ko- 
lis. Iš Teksaso ar Oklahomos. - O paskiau šuo nukreipė jo dėmesį - 
juk taip buvo, tiesa? - ir tada nušovė vargšelį. 

- Kaip tik taip, - sutiko Sintija. 

- Jeigu šuo nebūtų nukreipęs to tipo dėmesio... ką gi... manau, 
mes būtume tokie pat negyvi kaip ir jisai, - ji kryptelėjo smakrą lin- 
kui Kerio Riptono kūno, tebemirkstančio ant Kolio vejos, o paskiau 
pirma jų įėjo krautuvėlėn. 


* Turimas galvoje Elvis Preslis. 

Iš knygos “Filmai televizijoje", red. Stivenas H. Šiueris, 
“Bantam Books": 


(Rež. Vilj aram 
tures“, 105 min., nesp. 
Reguliuotojai.* (1958) Džonas Peinas, Tai- na 
jus Hardinas, Karena Stil, Roris Kalhounas.  Pič 
Labai vidutiniška melodrama - vesternas per t 
apie siautėjančius linčininkus; kai kurios jo ir 
scenos stebėtinai žiaurios kaip šeštojo de-  raman 
šimtmečio pabaigos arkliškai operai.** Ko-  sisip 
lorado valstijos kalnakasių miestą terorizuo-  iška L 
ja linčininkai (vadovaujami Kalhouno), ku-  nesp. 
rie iš pradžių laikomi antgamtiškomis būty- Re 
bėmis, bet galiausiai pasirodo esą po pilieti- Šešt 
nio karo užsilikę kapitono Kvontrilio tipo kažk 
draugeliai. Peino personažas herojiškas, ta- vi 
čiau neraiškus; Stil stengiasi kuo labiau iš- tad 
naudoti savąsias šokių salės sukneles su že- tik 
momis iškirptėmis (Rež. Bilis Rankuras, arkl 
“ American-International Pictures", 81 min., te 


nesp. siaub 
Žmogžudystės repeticija (1982). Rober- ural 
tas R. V Redreiv, po 
P. detek ( 


* Taip vadintos “Laukinių vakarų" naujakurių apgyventuose rajonuose 
gaujos ar komitetai, organizuoti tvarkai palaikyti prieš įsisteigiant teisė- 
tiems valdžios organams. Jų veikloje buvo daug savivalės. 

** Taip pajuokiamai vadinami vesternai. 

TREČIAS SKYRIUS 


TUOPŲ GATVĖ 
/1996-ŲJŲ LIEPOS 15-0J1I/ 
3.58 POPIET 


Vos tik Kolis, Sintija ir ilgaplaukis iš “Raiderio" sunkvežimio įei- 
na parduotuvėn, prie pietvakarinio Tuopų ir Hiacintų gatvių kampo, 
priešais parankiąją “E-Z" krautuvėlę sustoja furgonas. Jo spalva - ap- 
silaupėjusi metališkai melsva, langai - poliarizuoti. Ant stogo - jokio 
ekranuoto įtaiso, bet šonai išdažyti ryškiais, rėkiančiais futuristiškais 
raštais, dėl to jis atrodo veikiau kaip koks nors žvalgybinis erdvėlai- 
vis iš mokslinio fantastinio filmo, nei furgonas. Padangos visai nusit- 
rynusios, jų paviršius lygus, švarus, tarsi ką tik nuplauta mokyklinė 
rašomoji lenta. Giliai viduje, už patamsintų langų, blykčioja šviese- 
lės - nelyginant kontrolinės prietaisų panelio lemputės. 

Gruma griaustinis, dabar jau arčiau ir stipriau. Vasariškas dan- 
gaus skaistumas ima blaustis; iš vakarų tvenkiasi purpuriškai juodi, 
grėsmingi debesys, jie pasiekia liepos saulę ir užtemdo ją. Iškart oro 
temperatūra pradeda kristi. 

Melsvasis furgonas tyliai burzgia. Aukščiau kvartalu, kalvos vir- 
šuje, kitas furgonas - šis ryškiai geltonas it netikras bananas - sustoja 
prie pietrytinio Lokių ir Tuopų gatvių kampo. Stovi tenai taip pat ty- 
liai burgzdamas. 

Drioksteli pirmas iš tiesų stiprus perkūnijos trenksmas, ir ryškus 
žaibo blyksnis perskrodžia dangų. Mirksnį jis atsispindi stiklėjančio- 
je dešinėje Hanibalo akyje, ir ta sužioruoja it spiritinė lemputė. 


2 


Garis Sodersonas vis tebestovi gatvėje, kai prie jo prisijungia 
žmona. 

- Kokį velnią tu čia veiki? - paklausė ji. - Atrodai lyg ištiktas tran- 
so ar dar ko nors. 

- Tu negirdėjai? 

- Ko negirdėjau? - irzliai atrėmė ji. - Prausiaus po dušu, ką aš ga- 
lėjau ten girdėti? - Garis gyveno santuokoje jau devynerius metus ir 
žinojo, kad irzlumas - dominuojantis Marielės būdo bruožas. - Na 

taip, girdėjau Ridų vaikinus su frisbiu. Ir lojant prakeiktą jų šunį. 
Taip pat griaustinį. Ką dar turėjau girdėti? Normano Dikersnaklio* 
chorą? 

Garis parodė pirštu gatvės nuokalnėn, pirma į šunį (bent nebepri- 
reiks Marielei skųstis dėl Hanibalo), paskiau į susirietusią figūrą ant 
vejos priešais 240-ąjį numerį. 

- Nesu tikras, bet, regis, kažkas ką tik nušovė vaikinuką, kuris iš- 
vežioja “Shopper'į"*. 

Marielė įsistebeilijo ton pusėn, kurlink rodė vyro pirštas, prisi- 
merkus ir dengdamasi delnu akis, nors saulė jau buvo pasislėpus 
(Gariui pasirodė, kad temperatūra nukritus bent dešimčia laipsnių). 
Bredas Džozefsonas pūškavo šaligatviu jų link. Piteris Džeksonas 
stovėjo lauke prie savo namo, smalsiai žvelgdamas pakalnėn. Taip 
pat ir Tomas Bilingslis, veterinaras, kurį daugelis vadino Senuoju 
Daktam. Karverių šeima kirto gatvę iš parduotuvės savo namų link, 
mergytė žengė greta motinos, įsitvėrusi į šios ranką. Deivas Karveris 
(su glaudėmis ir paraudusia nuo saulės oda jis Gariui atrodė kaip vir- 
tas omaras - dargi virtas omaras su pridžiūvusiomis muilo putomis), 
tempė savo sūnų raudoname vežimaityje. Berniukas sėdėjo sukry- 
žiuotomis kojomis ir it paša su valdinga panieka dairėsi aplinkui. Ga- 
riui jis visados darė nemenko šikniaus įspūdį. 

- Ei, Deivai! - pašaukė Piteris Džeksonas. - Kas čia dedasi? 

Nespėjus Karveriui atsakyti, Marielė trinktelėjo delno briauna Ga- 
riui per petį - ir dargi taip stipriai, jog martinio likutis išsilaistė ant jo 
apšiurusių senų sportbačių. Galbūt ir gerai. Neprošal pagailėti savo 
kepenų ir suteikti joms nors vieną vakarą poilsio. 

- Tu kurčias, Gari, ar tiktai kvailas? - pasiteiravo jo brangiausioji. 

- Manding abejoks, - atsakė jis, mąstydamas, jog jeigu kada nors 
nuspręstų kaip reikiant išsiblaivyti, veikiausiai pirma turėtų išsiskirti 
su Mariele. Arba nors perrėžti jai balsastyges. - Ką tu pasakei? 

- Aš klausiau, kam, dėl Dievo, prireikė nušauti laikraščių išvežio- 
toją? 

- Galbūt kam nors, kuris praeitą savaitę negavo išsikirpti iš laik- 
raščio savo dvigubų kuponų, - atsakė Garis. 

Žaibas it harpūnas perrėžė besitvenkiančius debesis. Vakaruose 
sugriaudėjo, bet jau arčiau. 


* Čia žodžių žaismas, iškreiptas mormonų bažnytinio choro “Mormon Ta- 
bernacle Choir", garsėjančio visame pasaulyje, pavadinimas. 

Džonis Marinvilis, kuris kadais laimėjo Nacionalinę Knygų Pre- 
miją už romaną apie seksualinę maniją “Malonumas" ir kuris dabar 
rašė knygeles vaikams apie gudrųjį privatų detektyvą Katinėlį Petą, 
stovėjo savo svetainėje, žvelgdamas į telefoną ir apimtas baimės. 
Kažkas čia dedasi. Nors ir stengėsi nereaguoti paranojiškai, bet vis 
tiek - kažkas čia ne taip! 

- Ko gero, - sumurmėjo jis. 

Aha, taigi. Ko gero. Betgi telefonas... 

Ką tik jis buvo įėjęs svetainėn, pastatęs kampan gitarą ir surinkęs 
numerį 911. Sekė neįprastai ilga pauzė - tokia ilga, jog jis jau buvo 
beketinąs nutraukti ryšį (cha, kokį ryšį?) ir pabandyti darkart surink- 
ti numerį, kai ragelyje suskambo tartum vaikiškas balsas. Tasai bal- 
sas, skanduojantis ir podraug negyvas, Džonį nustebino ir baisiai iš- 
gąsdino. Jis nė nebandė savęs apgaudinėti, kad toji baimė - vien iš 
netikėtumo. 

- Mažyti mano Smiti, - suskandavo balsas. - Mačiau, kaip kandai 
mamai cycį. Ei, ramiau, pala, nestauk, tiktai nespjauk to cycio lauk. 

Ragelyje trekštelėjo, o paskiau sekė ištisinis laisvos linijos kauke- 
sys. Susiraukęs Džonis iš naujo surinko numerį. Vėl ilga pauzė, pas- 
kiau trekštelėjimas ir tada garsas, kurį Džonis tarėsi atpažinęs: kažkas 
alsavo į ragelį. Galimas daiktas, sloguojantis vaikas. Pagaliau ne tiek 
tai svarbu. Svarbu kitkas: kad kažkur netoliese telefono laidai per- 
sipynė, ir dabar, užuot susijungęs su kopais... 

- Kas čia? - griežtai paklausė jis. 

Jokio atsako. Tiktai vis toks pat alsavimas. Ir nejaugi tas garsas 
pažįstamas? Tiesiog juokinga, ką? Dievuliau, kaip galima atpažinti 
alsavimą į telefoną? Zinoma, negalima, bet vis dėlto... 

- Kad ir kas esate, tučtuojau, po šimts, padėkite ragelį! - pyktelė- 
jo Džonis. - Man reikia paskambinti policijai. 

Alsavimas užsikirto, liovėsi. Džonis jau buvo benuspaudžiąs svir- 
telę, kai balsas pasikartojo. Sįsyk pajuokiamas. Be jokios abejonės: 

- Mažytis mano Smitis kišo pimpį mamai plyšin. Ei, ramiau, pa- 
la, nestauk, jinai nelieps tau jo ištraukt, - o paskiau trumpai drūtai ir 
kažkaip baisiai: - Daugiau čia neskambink, senas kvaily! Tekas! 

Darsyk trekštelėjo, ir linija išsijungė, tačiau šįsyk nebebuvo ištiso 
kaukiančio signalo. Vien tik tyla. 

Džonis piršto galu lengvai.pabaksnojo telefono svirtelę. Nieko 
neįvyko. Linija liko negyva. Driokstelėjęs griaustinis, vis dar vaka- 
ruose, bet jau kur kas arčiau, privertė krūptelti. 

Jis padėjo ragelį ant atramėlės ir nuėjo virtuvėn, pastebėdamas, 
kaip greitai temsta dangus ir sau primindamas, kad uždarytų viršuje 
langus, jeigu pradės lyti... Kai pradės lyti, sprendžiant iš to, kaip 
klostosi dalykai. 

Virtuvėje irgi buvo telefonas, įrengtas ant sienos gretimais val- 
gomojo stalo. Tereikdavo atsilošti krėsle ir sugriebti ragelį, jeigu pa- 
sitaikydavo, kad telefonas suskambėdavo jam bevalgant. Beje, skam- 
bėdavo nedažnai; kartais paskambindavo jo buvusioji žmona, štai ir 
viskas. Leidyklos žmonės Niujorke nusprendė verčiau palikti jiems 
pinigus nešančią mašiną ramybėje. 

Džonis nukėlė ragelį, pridėjo prie ausies ir susilaukė antros tylos 
porcijos. Jokio jungimosi garso, jokių atmosferos treškesių virtuvės 
lange mėlynai blykstelėjus žaibui, jokių va-va-va, signalizuojančių, 
kad linija sugedusi. Visiškai nieko. Jis vis tiek pabandė surinkti 911, 
ir prie ausies neišgirdo jokių pypsnių, kurie skamba, kai spaudi rinkimo 
mygtukus. Džonis pakabino ragelį ir apsidairė po temstančią virtuvę. 

- Mažytis mano Smitis, - sumurmėjo jis ir staiga nusipurtė, smar- 
kiai kresteldamas pečiais - sakytum, demonstratyviai, jeigu nebūtų 
buvęs vienas. Bjaurūs dzingulinkai, tokių jis dar nebuvo girdėjęs. 

Velniop dzinguliukus, pagalvojo jis. O kaip dėl balso? Tą tai tu 
anksčiau girdėjęs... ar ne? 

- Ne, - pratarė jis garsiai. - Na... aš nežinau. 

Tiesa. Bet alsavimas... 

- Nors užsikrušk, juk negali atpažinti žmogaus alsavimo, - meste- 
lėjo Džonis tuščiai virtuvei. - Nebent tavo senutėlis serga emfizema. 

Jis paliko virtuvę ir pasuko prie paradinių durų. Staiga panūdo pa- 
matyti, kas dedasi ten lauke, gatvėje. 

- Kas ten atsitiko? - paklausė Piteris Džeksonas Deividą, kai Kar- 
verių šeimyna pasiekė rytų pusės šaligatvį. Jis palenkė galvą prie 
Deivido ir pritildė balsą, kad negirdėtų vaikai. - Ten apačioje ką nors 
užmušė? 

- Taip, - taip pat tyliai atsakė Deividas. - Jo pavardė Keris Ripto- 
nas, man regis, - jis žvilgtelėjo į žmoną, kad ši patvirtintų, ir Kirste- 
na linktelėjo. - Bernioką, kuris pirmadieniais išvežioja “Shopper'į". 
Vyriokas iš pravažiuojančio furgono. 

- Kažkas nušovė Kerį? - tai neįmanoma. Neįmanoma, kad žmo- 
gus, su kuriuo jo ką tik kalbėta, būtų nušautas. Bet Karveris linksėjo 
galva. - Viešpatie aukštielninkas! 

Deividas linktelėjo. 

- Taip, Viešpatie aukštielninkas, manau, ir tegalima pasakyti. 

- Greičiau, tėtu-uk, - ragino iš savojo vežimaičio Ralfas. 

Deividas atsigręžė, nusišypsojo berniukui, paskiau vėl pažvelgė į 
Piterį ir prašneko mažne pašnibždomis: 

- Vaikai buvo prie parduotuvės, pirko sau sodos vandens. Nega- 
liu tikrai tvirtinti, bet man kyla įspūdis, kad tas tipas taikėsi šauti ir į 
juos. Paskiau pasimaišė Ridų šuo, ir tada žmogus su šautuvu nudėjo 
JL 

- Jėzau! - pratarė Piteris. Kažkas nušovė Hanibalą, linksmą šune- 
lį, besivaikantį frisbio lėkštes, su puošnia skarele apie kaklą. Tokia 
mintis tiesiog neįmanoma. Kodėl tai turėjo nutikti? Bet faktas lieka 
faktu. - Norėjau pasakyti - Jėzau šventas! 

Deividas vėl linktelėjo. 

- Jeigu pasaulyje būtų daugiau Jėzaus, galbūt atsitiktų kur kas ma- 
žiau tokių dalykų. Tiesa? 

Piteris pagalvojo apie milijonus žmonių per visą istoriją, nužudy- 
tus Jėzaus vardu, paskiau nuvijo šalin tą mintį ir linktelėjo. Nemanė, 
kad dabar pats tinkamiausias metas teologiniam ginčui su savo kai- 
mynu. 

- Noriu parvesti juos namo, - sumurmėjo Kirstena. - Kad nebebū- 
tų gatvėje, gerai? 

Deividas darsyk linktelėjo, vėl pajudėjo pro Piterį įkalnėn, pas- 
kiau sustojo ir atsigręžė. - Kur Merė? 

- Darbe, - atsakė Piteris. - Paliko raštelį, kad grįždama galbūt už- 
suks į prekybos centrą “Prie sankryžos". Bet jau bet kurią minutę tu- 
ri čia pasirodyti - pirmadieniais ji dirba trumpai, antrą valandą būna 
laisva. O ką? 

- Tavim dėtas, aš pasistengčiau, kad ji tuoj pat įeitų vidun, tik 
tiek. Veikiausiai tas tipas jau seniai nuvažiavęs ir vargiai jį besurasi, 
bet ką gali žinoti? Juk vyriokas, kuris gali nušauti /aikraščių išvežio- 
toją... 

Piteris linksėjo. Virš galvų driokstelėjo griaustinis. Elė susigūžė 
prie motinos kojos, bet Ralfas vežimaityje tik nusijuokė. 

Kirstena timptelėjo Deividą už alkūnės. 

- Einam. Ir tik nesustok pasišnekėti su daktaru, - ji kryptelėjo 
smakru link Bilingslio, kuris stovėjo sausame nutekamajame latake 
susikišęs rankas į kišenes ir žvelgė gatve žemyn. Primerktos jo akys 
buvo sumažėjusios iki žydrų žiburiukų - tartum egzotiškos žuvelės, 
įstrigusios į raukšlių tinklą. 

Tempdamas vežimaitį, Deividas vėl pajudėjo iš vietos. 

- Kaip laikais, Ralfi? - paklausė Piteris, kai vežimaitis riedėjo pro 
šalį. Pastebėjo ant vežimaičio šono blunkančiais dažais užrašą 
SMARKIUKAS. Ralfas iškišo liežuvį ir vėl subimbė it vapsva stik- 
lainyje, taip išpūsdamas skruostus, jog tie atrodė it Dizio Gilespio*. 

- Ė, kaip žavu! - pagyrė Piteris. - Kai paūgėsi, tai tau padės užka- 
riauti merginas. Patikėk manimi. 

- Dėdytė kakytė! - kvyktelėjo iš vežimaičio mažasis nenaudėlis ir 
viena ranka parodė Piteriui perdėm subrendėliškai nepadorų gestą. 

- Na, jau pakaks, vymuti, - atlaidžiai sudraudė Deividas neatsigręž- 
damas. Jo bulys krusčiojo pirmyn ir atgal po pernelyg mažomis glau- 
dėmis. Ralfui tai atrodė tartum stūmoklių galvutės. 

- Kas nutiko? - savo pavydžiu balsu paklausė Tomas, kai veži- 
maitis riedėjo pro šalį. 

Piteris nesiklausė, ką atsakė Karveris (pats Deividas, turėdamas 
galvoje žmonos nerimą, painformavo daktarą nesustodamas), o paž- 
velgė kampo linkui - gal pasirodys ten žmonos “Lumina". Nepama- 
tė jokių judančių transporto priemonių, tik šiapus Abelsonų namo 
Lokių gatvėje stovėjo furgonas, tiesiog rėkte rėkiančios ryškiai gel- 
tonos spalvos. Galimas daiktas, ryškumą iš dalies stiprino prietema 
nuo užslenkančių debesų, bet vis tiek, žvelgiant į jį, Piteriui įsiskau- 
do akys. Koks nors jaunimėlis, pagalvojo jis. Kas gi galėtų norėti to- 
kios spalvos daikto. Apskritai vargu ar tai panėšėjo į tikrą transporto 
priemonę, veikiau - į ką nors iš “Žvaigždžių žygio"** arba... 

Staiga jam šovė mintis. Ne per geriausia mintis. 

- Deivai? 

Karveris atsigręžė. Viršum glaudžių buvo nudribęs jo įdegęs sau- 
lėje pilvas, ant kurio džiūvo putos, užsilikusios, kai Deividas plovė 
automobilį. 

- Kuo atvažiavo tas tipas, kuris nušovė Kerį? 

- Raudonu furgonu. 

- Visai teisingai, - sučirpė Ralfas. - Raudonu kaip Pėdsekio Strėlė. 

Piteris beveik to neišgirdo. Jam įstrigo vienintelis žodis - /urgo- 
nas, ir skrandį sugniaužė it replėmis. 

- Tiesiog neregėtai raudonas furgonas, - pridūrė Kirstena. - Aš ir- 
gi jį mačiau. Žiūrėjau pro langą, kai jis pravažiavo. Deividai, na, ar 
eisi? 


* Dizzy Gillespie - garsus džiazo trimitininkas pastaruosius 35 metus. 
Statomas vienon greton su Mailzu Deiviu (Miles Davis) ir Luisu 
Armstrongu (Louis Armstrong). Neseniai mirė. 

** “Star Trek" - garsus amer. režisieriaus Roberto Vaiso (Robert Wise) 
fantastinis filmas (1979). 

- Žinoma, - šis vėl suskato traukti vežimaitį. Kai Deividas nusi- 
gręžė, Piteris (trumpam apėmęs jį nerimas praėjo) staiga iškišo liežu- 
vį Ralfui, kuris kaip tik tuo metu atsisuko. Berniūkštis atrodė komiš- 
kai nustebęs. 

Senasis daktaras, vis dar susikišęs rankas į kišenes, atžingsniavo 
prie Piterio. Nuskardėjo griaustinis. Abu atkragino galvas ir išvydo, 
kad dangų viršum Tuopų gatvės užslenka tamsūs debesų klodai. Į 
Kolumbo centrą smigo žaibai. 

- Pliaups kaip pasiutę, - konstatavo veterinaras. Jo reti, kūdikiškai 
švelnūs plaukai buvo visai žili. - Tikiuosi, jie suspės padoriai už- 
dengti bernioko kūną, - jisai stabtelėjo, ištraukė vieną ranką iš kiše- 
nės ir perbraukė sau per kaktą, tartum bandydamas numaldyti bepra- 
sidedantį galvoskaudį. - Baisus dalykas. Geras buvo vaikinas. Žaidė 
beisbolą. 

- Žinau, - Piteris prisiminė, kaip Keris nusijuokė, kai jis, Piteris, 
pasakė, kad kitais metais ateis šiam eilė žaisti tarpinio gynėjo pozi- 
cijoje, ir staiga jam sumaudė skrandį (o ne širdį, kaip visados teigda- 
vo poetai) - organą, labiausiai reaguojantį į žmogiškąsias emocijas. 
Ūmai visa tapo absoliučiai realu. Keris Riptonas kitą vasarą neišeis 
aikštėn, kaip “Ventvorto vanagų" tarpinis gynėjas; Keris Riptonas šį- 
vakar neįeis namo pro užpakalines duris ir nepaklaus, kas vakarienei. 
Keris Riptonas išskrido į Nebūties šalį, palikdamas už savęs tik pri- 
siminimą. 

Jis dabar vienas iš Prarastųjų vaikinų. 

Vėl trenkė griaustinis, taip arti ir skardžiai, jog šįsyk Piteris net 
pašoko. 

- Klausykite, - tarė jis Tomui, - pas mane garaže didelis lakštas 
plastiko, didumo bemaž kaip dangalas automobiliui. Jeigu aš jį atneš- 
čiau, ar nusileistumėte su manimi gatve ir padėtumėte jį uždengti? 

- Policininkui Entredžianui tai galėtų nepatikti, - pastebėjo seniokas. 

- Nusispjaut į Entredžianą, jis toks pat kopas kaip ir aš, - atšovė 
Piteris. - Pernai jį ištrenkė už kyšius. 

- Tuomet kitiems policininkams, kai tie atvyks... 

- Kas man darbo-ir dėl jų, - nepasakytum, kad Piteris verkė, bet 
jo balsas prikimo ir prarado tvirtumą. - Keris buvo geras vaikinas, po 
teisybei, mielas vaikinas, ir kažkoks narkomanas nušovė jį ant dvira- 
čio kaip kokį nors indėną ant žirgo Džono Fordo filme. Prapliups ly- 
ti, ir Keris visas permirks. Norėčiau pasakyti jo motinai, kad pada- 
riau, ką galėjau. Tad padėsite man ar ne? 

- Gerai, jeigu jūs šitaip klausiate, - sutiko Tomas ir paplojo Pite- 
riui per petį. - Eime, Mokytojau, padarysime tai. 

- Šaunuolis. 


41 


5 


Kimė Geler visą tą reikalą pramiegojo. Ji ttbemiegojo viršum l0- 
vos užtiesalo, kai į miegamąjį įpuolė Siuzė ir Debė Ros - raudonp- 
laukė, padariusi tokį didelį įspūdį Keriui Riptonui - ir ją prižadino. Ji 
atsisėdo apsiblausus ir bemaž pagiringa (miegoti tokiomis šuniškai 
karštomis dienomis beveik visad negerai, bet kartais nieko negali sau 
padaryti), stengdamasi pagauti, ką kalbėjo mergaitės, ir bemaž iškart 
pamesdama pasakojimo giją. Jos tartum norėjo pasakyti, kad kažkas 
nušautas, nušautas Tuopų gatvėje, ir tai, žinoma, buvo neįtikėtina. 

Vis dėlto, kai šios privedė Kimę prie lango, regis, negalėjai pa- 
neigti: gatvėje kažkas įvyko. Ridų dvyniai ir Kamė, jų motina, stovė- 
jo savo įvažiuojamojo keliuko gale, prie pat šaligatvio. Už jų aukš- 
tėliau, pačiame gatvės viduryje, ties kvartalo pabaiga, stovėjo Gir- 
tuoklis ir Kalė, mandagesniuose sluoksniuose žinomi kaip Soderso- 
nai... nors dabar Marielė timpčiojo Garį jų namų linkui, ir šis, atro- 
do, buvo pasirengęs paklusti. Dar toliau už jų ant šaligatvio stovėjo 
Džozefsonai. 

O kitoje pusėje gatvės ji išvydo Piterį Džeksoną ir senioką Bi-' 
lingslį, išeinančius iš Džeksonų garažo ir nešinus didele paklode mė- 
lynos plastikinės plėvelės. Bekylantis vėjas raibuliavo plėvelę. 

Beveik visi gatvėje. Bent tie, kurie šiuo metu namie. Iš čia niekaip 
nepamatysi, į ką jie spokso. Jos pačios namo šonas iki pat kampo 
užstojo kvartalo apžvalgą. 

Kimberlė Geler atsigręžė į mergaites, stengdamasi išsivaduoti iš 
apraizgiusių protą voratinklių. Mergaitės strykčiojo nuo kojos ant ko- 
jos, tartum joms reikėtų į tualetą. Debė, matė Kimė, vis gniaužinėjo 
delnus. Abi buvo išblyškusios ir sujaudintos. Dėl tokio derinio Kimė 
nelabai ėmė į galvą. Bet kad kažkas buvo užmuštas... ne, jos tikriau- 
siai apsirinka... o jeigu ne? 

- Na, pasakokit, kas atsitiko, - paliepė ji. - Tik be prasimanymų. 

- Kažkas užmušė Kerį Riptoną, mes jau tau sakėme! - nekantriai 
šūktelėjo Siuzė, lyg jos motina būtų bukiausia būtybė pasauly... nors 
kaip tik šiuo metu Kimė tokia ir jautėsi. - Eime, mam! Galėsim pa- 
žiūrėti, kai atvyks policija! 

- Aš noriu dar jį pamatyti, kol kas nors neuždengė! - staiga prat- 
rūko Debė. Ji apsisuko ir nukurnėjo laiptais. Siuzė mirksnį delsė, at- 
rodė, kiek dvejojo, - tiesą sakant, atrodė, kad jai negera, - paskiau ap- 
sisuko ir pasekė savo drauge. 

- Eime, mam, - šūktelėjo per petį toji Rožių Karalienė per šio pa- 
vasario mokyklos pabaigtuves, grakšti kaip buivolaitė, ir kitą akimir- 

ką ji jau bildėjo žemyn laiptais, sudrebindama langus ir sudzinksin- 
dama palubės šviestuvus. 

Pamažu Kimė nuėjo prie lovos ir įsispyrė basas kojas į šlepetes. 
Vis dar jautėsi vangi, užsimiegojusi ir sujauktų minčių. 

- Ir iki pat ten visą kelią bėgai? - trečiąsyk paklausė Belinda Džo- 
zefson. Atrodė, kad jai negalėjo sutilpt galvoje šita istorijos dalis. - 
Toksai nutukęs kaip tu? 

- Šūdas, moterie, nesu nutukęs, - pyktelėjo Bredas. - Tik stambus, 
štai koks. 

- Mielasis, kaip tik tą parašys tavo mirties liudijime, jeigu dažnai 
kartosi šitą šimto jardų sprintą, - neatlyžo Belinda. - “Mirties priežas- 
tis - kraštutinis stambumas“, - priekaištingi buvo tik žodžiai, bet ne 
tonas. Kalbėdama ji paglostė vyrui sprandą, išpiltą šalto prakaito. 

Bredas parodė pirštu žemyn į gatvę. 

- Žiū. Pitas Džeksonas ir senasis daktaras. 

- Ką jie daro? 

- Manau, eina pridengti bernioką, - pasakė jis ir pats žingtelėjo ta 
kryptimi, bet Belinda tuoj pat truktelėjo jį atgal. 

- Ne, tu neisi, drauguži. Jokiu būdu, sere. Šiai dienai pakaks vie- 
no pasivaikščiojimo pakalnėn. 

Jis dėbtelėjo į Belindą tartum sakydamas: “Nepriekaištauk man, 
moterie“. Kaip Bostone užaugusiam juodajam, pažįstančiam getą 
vien iš televizoriaus, žvilgsnis buvo gana įtaigus. Tačiau Bredas ne- 
siginčijo. Galbūt todėl, kad kaip tik tuo metu savo takutyje pasirodė 
Džonis Maninvilis. Vėl driokstelėjo griaustinis. Vėjas dabar pūtė pas- 
tovus. Kaip Belindai atrodė - šaltas, pranašaujantis liūųį. Virš galvos 
ritosi rausvai violetiniai audros debesų kamuoliai, tačiau ne jie kėlė 
baugulį. Kas iš tiesų kėlė baugulį - bent šiokį tokį - tai dangaus gel- 
tonumas pietvakariuose. Belinda meldė Dievą, kad tarp šios vietos ir 
tolimesnių sutemų jie neišvystų tornado piltuvo. Kaip tik to ir betrūk- 
tų dienai, susiklosčiusiai taip prastai, kiek siekė atmintis. 

Belinda tikėjosi, kad prasidėsiantis lietus sugins žmones į namus, 
bet kol kas mažne visi gatvės gyventojai buvo lauke ir spoksojo pa- 
kalnėn Entredžiano sodybos link. Kol ji žiūrėjo, iš 243-10jo numerio 
pasirodė Kimė Geler, apsidairė aplink ir pasuko link gretimo namo 
įkalniau, kur prisijungė prie Kamės Rid, stovėjusios savo priebutyje. 
Ridų dvyniai (teikiantys peno nekenksmingoms namų šeimininkių 
fantazijoms, drįso manyti Belinda Džozefson) kartu su Siuze Geler 

ir apetitiška raudonplauke, kurios Belinda nepažinojo, stovėjo ant ve- 
jos. Deivis Ridas priklaupęs lyg šluostėsi marškinėliais savo pėdas, 
vienas Dievas težino kodėl... | 

“Be abejo, tu žinai kodėl, - tarė ji sau. - Tenai žemiau guli lavo- 
nas, taip, tikrai, ir jį išvydęs Deivas susivėmė. Susivėmė ir šiek tiek 
pataikė ant savęs, vargšas vaikis“. 

Ji matė žmones priešais kiekvieną namą arba išlindusius iš kiek- 
vieno namo, išskyrus senojo Hobarto sodybą, kuri buvo negyvena- 
ma, buvusiojo kopo namą ir 247-ąjį numerį, trečią namą žemyn jų 
gatvės puse. Vailerių sodyba. Nelaimėliškesnės šeimos kažin ar yra 
buvę. Nei Odrės, nei vargšo našlaitėlio, kurį ši auklėjo (nors toks 
berniukas kaip Setas vargu ar kada nors gali būti išauklėtas, manė 
Belinda; štai kur visa velniava) lauke nesimatė. Kur nors šiandien iš- 
važiavę? Galimas daiktas, bet Belinda buvo tikra, jog regėjo Odrę ne 
vėliau kaip vidudienį, atmestinai statančią ant savo vejos vandens 
purkštuvą. Geriau pasvarsčiusi nusprendė, kad dėl laiko neapsirinka. 
Prisiminė pagalvojusi, kad Odrė visai beapsileidžianti - tiek jos be- 
rankovikė, tiek mėlyni šortai buvo purvini. Be to, kodėl tai moteriai 
prireikė perdažyti savo nuostabius juodbruvus plaukus tuoju siaubin- 
gu purpuriškai raudonu atspalviu, Belinda niekaip nesuprato. Jeigu 
tam, kad save pajaunintų, tai patyrė apgailėtiną nesėkmę. Beje, nep- 
rošal būtų juos išplauti - atrodė riebūs, sulipę. 

Būdama paauglė, Belinda kartkartėmis apgailestaudavo, kad ji ne 
baltoji, - baltosios mergaitės, atrodė, visad patiria daugiau gyvenimo 
džiaugsmo ir laisviau jaučiasi, - bet dabar, artėdama prie penkiasde- 
šimties ir menopauzės, ji labai džiaugėsi esanti juodaodė. Baltosioms 
moterims senstant, regis, tenka labiau susiimti, kad neišgvertų. Gal- 
būt jos iš prigimties ne tokios tvirtos. 

- Bandžiau paskambinti kopams, - buvo besakąs Džonis Marinvi- 
lis. Jis žingtelėjo gatvėn, lyg ketindamas kirsti kiton pusėn pas Džo- 
zefsonus, tačiau tuoj pat sustojo. - Mano telefonas... - jis nutilo, tar- 
tum nežinodamas, kaip tęsti toliau. Belindai tai pasirodė nepaprastai 
keista. Belinda laikė, kad tasai vyriokas nesiliautų malęs liežuviu net- 
gi gulėdamas mirties patale; Dievas turėtų ištiesti rankas ir įsinešti jį 
pro auksines duris vien tam, kad nutildytų. 

- Jūsų telefonas - ką? - paklausė Bredas. 

Džonis dar kiek patylėjo, tarsi rinkdamasis iš daugelio variantų ką 
atsakyti, paskiau pasirinko trumpąjį: 

- Jis neveikia. Gal pabandytumėt paskambinti savuoju? 

- Galiu, - sutiko Bredas, - bet, manau, Entredžianas jau paskam- 
bino jiems iš krautuvėlės. Jis daugmaž ėmėsi iniciatyvos. 

- Tikrai? - Marinvilis susimąstęs pažvelgė nuokalnėn. - Tikrai jis 
ėmėsi? - jeigu Džonis ir pastebėjo dvejetą vyriškių su vilnijančia 
plastikine plėvele tarp jų, tai nieko nepasakė. Atrodė paskendęs savo 
mintyse. 

Akies krašteliu Belinda pastebėjo kažką judant. Ji pažvelgė aukš- 
tyn, Lokių gatvės linkui, ir išvydo prie sankryžos artėjant rusvai ža- 
lią “Luminą". Merės Džekson automobilis. Jis pralenkė stovintį ne- 
toliese kampo geltonąjį furgoną, paskiau prisistabdė. 

“Gerai, kad suspėjai grįžti prieš lietų", - pagalvojo Belinda. Nors 
jiedvi toli gražu nebuvo artimos bičiulės, jai labiau nei bet kuri kita 
iš kaimynių patiko Merė Džekson. Įdomi, pasitempusi, nelinkusi į 
kvailiones... nors jau kuris laikas bemaž nuolat atrodo susirūpinusi. 
Tačiau tai neatsiliepė jos išvaizdai, kaip atsitiko Odrei Vailer. Tiesą 
sakant, Merė kaip tik pastaruoju metu atrodė pražydusi - nelyginant 

išdžiūvusi gėlių lysvė po lietaus. 

Taksofonas buvo šalimais laikraščių stendo, kuris kėpsojo tuščias, 
išskyrus vienintelį užsilikusį “USA Today“ savaitgalio numerį ir po- 
rą “Shopper'io" egzempliorių, visi - praeitos savaitės senienos. Kolį 
Entredžianą apėmė keistas, melancholiškas jausmas, kai pagalvojo, 
kad berniokas, kuris būtų šiandien papildęs stendą naujausiais leidi- 
niais, dabar guli negyvas ant jo vejos. O dar tasai sumautas krautu- 
vėlės telefonas... 

Jis piktai padėjo ant svirtelės ragelį ir sugrįžo prie prekystalio, 
rankšluosčiu valydamasis nuo veido skutimosi kremo likučius. Se- 
devriukas mergužėlė su dvispalviais plaukais ir panašus į senstantį 
hipį bernas iš “Raiderio" sunkvežimio nenuleido nuo jo akių, ir Ko- 
lis ypač skaudžiai susivokė esąs be marškinių. Kaip niekad anksčiau 
pasijautė ištrenktu kopu. 

- Prakeiktas taksofonas neveikia, - pasakė jis merginai. Pastebėjo, 
kad ši prisisegus prie chalatėlio kortelę su savo vardu. - Nejau čia ne- 
turite pakabinti lentelės, nurodančios, kad jisai sugedęs, Sintija? 

- Turime, bet pirmą valandą taksofonas kuo puikiausiai veikė. 
Vaikinas iš kepyklos skambino juo savo draugužei, - ji užvertė aukš- 
tyn akis ir ištarė žodžius, kurie, atsižvelgiant į aplinkybes, Koliui pa- 
sirodė absurdiški. - Likote be ketvirčio dolerio? 

Taip, iš tiesų, bet esamomis aplinkybėmis šitai nesvarbu. Pro 
krautuvėlės duris jis pažvelgė laukan ir išvydo Piterį Džeksoną bei 
pensininką veterinarą iš namo gatve kiek aukščiau, besiartinančius 

prie jo vejos su didele mėlynos plėvelės atraiža. Aišku, rengiasi už- 
dengti kūną. Kolis buvo bepuoląs prie durų, ketindamas pasakyti 
jiems, kad laikytųsi, po šimts, atokiau nuo žuvusiojo, kad šitaip galį 
sunaikinti įkalčius, ir tuo metu vėl driokstelėjo griaustinis - trenks- 
mas buvo stipresnis už visus girdėtuosius iki šiol, ir Sintija net šūk- 
telėjo iš netikėtumo. 

“Teužsikruša, - pagalvojo Kolis. - Tegul uždengia. Vis tiek lis“. 

Taip, galimas daiktas, tai būtų geriausia. Tikriausiai lietus prap- 
liups anksčiau, nei čion atvyks kopai (Kolis dar nė negirdėjo jokių si- 
renų) ir visi galimi įkalčiai nueis šuniui ant uodegos. Tad geriau bus 
uždengti kūną... bet vis tiek jo neapleido nesmagus jausmas, kad įvy- 
kiai sparčiai tampa nevaldomi. Ir netgi tai, suvokė jis, tik iliuzija: nuo 
pat pradžių ši situacija buvo jam nė kiek nepavaldi. Iš esmės, jis - tik 
vienas iš eilinių Tuopų gatvės gyventojų. Kas be ko, tatai turi ir sa- 
vų privalumų; jeigu jisai ir suknistų procedūrą, nelabai galima būtų 
suversti viską jam, tiesa? 

Kolis atidarė duris, išėjo ant slenksčio ir pridėjo prie burnos del- 
nus, kad per stiprėjantį vėją jį išgirstų. 

- Piteri! Misteri Džeksonai! 

Džeksonas atsigręžė, nutaisęs užsispyrusį veidą, nes tikėjosi, kad 
jam bus paliepta nutraukti saviveiklą. 

- Nelieskite kūno! - šūktelėjo Kolis. - Nelieskite kūno! Tik nuleis- 
kite tą daiktą viršum jo nelyginant lovos užtiesalą! Supratot? 

- Taip! - atsišaukė Piteris. Veterinaras irgi linksėjo. 

- Mano garaže yra keletas cementinių blokų, sukrautų prie galinės 
sienos! - šaukė Kolis. - Durys neužrakintos! Paimkite juos ir prislė- 
kite dangalą, kad vėjas nenupūstų! - dabar jie abu linksėjo, ir Kolis 
pasijautė kiek geriau. 

- Mes galime taip plėvelę ištempti, kad uždengtų ir jo dviratį! - 
šūktelėjo seniokas. - Ar reikia? 

- Taip, - atsakė Kolis, paskiau jam šovė kita mintis. - Pas mane 
garaže irgi yra plėvelės gabalas - kampe. Galėsite ja uždengti šunį, 
jeigu jums nebus sunku atsinešti dar kelis blokus. 

Džeksonas parodė jam ratu sulenktus nykštį ir smilių, paskiau su 
veterinaru pasuko garažan, palikę gatvėje dangalą. Kolis vylėsi, kad 
vyrai suspės užtiesti ir pritvirtinti plėvelę, iki vėjas nesustiprės tiek, 
jog šį nuneštų. Jis gi sugrįžo vidun paklausti Sintijos, ar nesama 
krautuvės telefono - aišku, juk privalėjo būti - ir išvydo, kad ši jau 
padėjusi jam aparatą ant prekystalio. 

- Dėkui. 

Enterdžianas nukėlė ragelį, išgirdo ištisinį signalą, surinko ketu- 
ris numerius, paskiau stabtelėjo, papurtė galvą ir nusijuokė. 

- Kas ne taip? - paklausė panašus į hipį bernas. 

- Nieko, - jeigu jis pasakytų vyriokui, kad ką tik susuko pirmuo- 
sius keturis savo senojo policijos skyriaus budėtojų numerio skaičius, 
nelyginant senas arklys, sugrįžtantis savo arklidėn, tasai nesuprastų. 
Kolis nuspaudė svirtelę ir šįsyk surinko numerį 911. 

Telefonas jam prie ausies iškart suskambėjo... ir skambėjo, lyg 
būtų pataikęs į kieno nors namus. Kolis susiraukė. Kai surenki 911, 
- jeigu tik jie tenai nieko nepakeitė nuo to laiko, kai klausytis įrašy- 
tų pranešimų įeidavo į jo pareigas, - pasigirsta šaižūs monotoniški 
pypsniai. 

“Ką gi, jie vis dėlto pakeitė signalą, štai ir viskas, - pagalvojo jis. 
- Padarė jaukesnį skambinančiajam". 

Vėl suūkė šaukiamieji signalai ir paskiau kitame linijos gale ragelį 
nukėlė. Tiktai užuot išgirdęs 911-0jo automatinio atsakiklio balsą, 
nurodantį, kokį mygtuką nuspausti ryšiui atitinkamu kritišku atveju, 
jis iš ragelio susilaukė tylaus, drėgno, šniaukraus alsavimo. Kas per 
velniava?.. 

- Alio? 

- Lošt nemoki - bam! - atsiliepė kažkieno balsas. Jaunas balsas ir 
kažkoks nejaukus. Toks nejaukus, jog nugara Koliui pašiurpo žąsies 
oda. - Kojas uostyk man, gardėsių nešk stalan. Neneši - na ir kas, 
uosti teks glaudes manas, - šią tiradą sekė cyplus, adenoidiškas kri- 
zulys. 

- Kas čia? 

- Daugiau čionai neskambink, drauguži, - atsakė balsas. - Tekas! 

Ragelyje jam prie ausies kurtinančiai trekštelėjo - taip kurtinan- 
čiai, jog išgirdo ir mergina. Ji klyktelėjo. “Ne dėl telefono, - pagal- 
vojo jis. - Kaltas griaustinis. Ji klyktelėjo dėl griaustinio". Bet ilgap- 
laukis vyriokas puolė prie durų, lyg jam degtų plaukai ir ugnis jau 
būtų persimetanti į subinę. Ragelis, kurį Kolis laikė rankoje, buvo ne- 
gyvas, toks pat negyvas, kaip ir anas taksofono, kai šio plyšin įmetė 
savąjį ketvirtį dolerio. Tačiau garsas pasikartojo, ir jis atpažino, kas 
tai iš tikrųjų: ne griaustinis, bet vėl šūviai. 

Kolis irgi puolė prie durų. 

Merė Džekson paliko buhalterių firmą, kur dirbo dalį dienos ne 
nuo antros valandos, bet nuo vienuoliktos. Tačiau nuvažiavo ne į 

prekybos centrą “Prie sankryžos", o į “Kolumbo viešbutį". Ten ji su- 
sitiko su vyriškių, pavarde Džinas Martinas, ir kitas tris valandas dėl 
jo darė visa, ką gali daryti dėl vyriškio moteris, galbūt tik nekarpė 
jam kojų nagų. Veikiausiai būtų nukarpiusi ir tuos, jeigu ją būtų pa- 
prašęs. O dabar ji štai jau čia, beveik namie, ir atrodo (bent kiek ga- 
lėjo spręsti iš užpakalinio vaizdo veidrodėlio) beveik susitvardžiusi... 
tačiau turėsianti kuo greičiausiai palįsti po dušu, kol Piteris nespės 
geriau į ją įsižiūrėti. Ir, priminė ji sau, reikės iš viršutiniojo komodos 
stalčiaus išsiimti naujas kelnaites, kad podraug su savo sijonu ir pa- 
laidinuke galėtų įmesti skalbinių pintinėn. Tos, kuriomis mūvėjo - 
tikriau tai, kas buvo iš jų likę - šiuo metu gulėjo po lova 203-iame 
numeryje. Džinas Martinas, tikrų tikriausias vilkas buhalterio drabu- 
žiais, nuplėšė anas nuo jos. Uhū, tu žvėrie - anot tos mergaitės iš pa- 
sakos. 

Visas klausimas - ką ji daranti? Ir ką ketinanti daryti? Merė my- 
lėjo Piterį visus devynerius jų santuokos metus, po persileidimo dar 
labiau nei anksčiau, jeigu tatai buvo įmanoma, ir vis tebemylėjo. Ir 
nieko nekeitė tas faktas, jog ji jau troško vėl būti su Džinu, išdarinėti 
dalykus, kurių niekad nebūtų pamanius daryti su Piteriu. Kaltės su- 
vokimas stingdė pusę jos proto, aistra kaitino kitą pusę, o tarp jų, to- 
kioje tartum vis siaurėjančioje prieblandos zonoje tebesilaikė išmin- 
tinga, linksma, racionali moteris, kokia ji visada įsivaizdavo esanti. 
Yra užmezgusi meilės romaniuką šone, ir vaikinas, su kuriuo tai už- 
mezgė - turi šeimą, kaip, po šimts, ir ji pati; o dabar grįžta namo pas 
gerą vyrą, kuris nieko neįtaria (buvo įsitikinus, kad jis neįtaria, mel- 
dė Dievą, kad neįtartų, žinoma, juk jis ir neįtaria, kodėl turėtų įtarti?) 
pliku užpakaliu po sijonu, vis dar peršinti nuo nuotykių ant lovos. 
Merė nelabai tesuvokė, kaip visa tai prasidėjo ar kaip ji gali norėti, 
kad toksai kvailas ir bjaurus dalykas tęstųsi, prakeikta Džino Marti- 
no galva visai besmegenė, tik, žinoma, anaiptol ne jo galva ją domi- 
na, nusispjaut į galvą, ir ką ji dabar darys? Merė nežinojo. Tik žino- 
jo viena tikrai, - ir tą pat jaučia narkomanai, - kad niekad to nebeat- 
sisakys. Paprasčiausiai ištart “Ne"? Mamute, tik ne tai. 

Merė važiavo tokioms chaotiškoms mintims besisukiojant jai gal- 
voje, gatvės slinko pro šalį nelyginant atskiros peizažo detalės sapne, 
trokšdama, kad tik Piterio nebūtų namie, kai sugrįšianti, kad jis 
galbūt bus išėjęs Milės kavinukėn prie Skvero suvalgyt ledų (ar išvy- 
kęs kelioms savaitėms į Santa Fe aplankyti motinos, tatai būtų nuos- 
tabu, tatai galbūt būtų nuostabu, tatai galbūt suteiktų jai šansą sut- 
ramdyti tą siaubingą karštinę). Ji nepastebėjo tamsėjančio dangaus, 
nei to, kad daugelis automobilių, su kuriais prasilenkdavo 290-ajame 

kelyje, važiavo su įjungtais žibintais; ji negirdėjo griaustinio, nei ma- 
tė žaibus. Taip pat nepastebėjo ir geltono furgono, stovinčio netolie- 
se Lokių ir Tuopų gatvės kampo, kai važiavo pro jį. 

Iš susimąstymo atsibudo tik tada, kai išvydo Bredą ir Belindą 
Džozefsonus, stovinčius priešais savo namus. Kartu su jais buvo 
Džonis Marinvilis. Tolėliau kvartalu ji pamatė ir daugiau žmonių: 
Deividas Karveris, vilkintis maudymosi glaudėmis, kurios atrodė be- 
maž nepadoriai ankštos, stovėjo įsisprendęs rankomis į savo mėsin- 
gus klubus... Ridų dvyniai... Kamė, jų motina... Siuzė Geler su drau- 
ge, o tuoj už jų - Kimė Geler, visos išsipylusios ant savosios vejos... 

Ją nuvėrė kraupi mintis: jie žino. Zino visi. Laukia jos, ketina pa- 
dėti Piteriui pakarti ją ant obels, kur dar neprinokę obuoliai, o gal už- 
mėtys akmenimis, kaip miestelėnai užmėtė akmenimis moterį tame 
Širlės Džekson apsakyme, kurį buvo skaičius vidurinėje mokykloje. 
„ Nekvailiok, sudraudė Merę toji proto dalis, kuri tebepriklausė jai. 
Siomis dienomis toji dalis bauginančiai sumažėjo, tačiau tebesilaikė. 
Ne viskas liečia tave, Mere; kad ir į kokį mėšlą esi įklimpus, pasau- 
lis sukasi ne vien apie ave, tad kodėl tau nors kiek nenusiraminus? 
Tikriausiai nė perpus nesijaustum tokia paranojiška, jeigu nevažiuo- 
tumei dabar be... 

O, šūdas. Nejau tai Piteris ten apačioje, kvartalo gale? Merė ne- 
galėjo tiksliai pasakyti, tačiau tarytum jis. Piteris ir senasis daktaras 
iš gretimo namo. Lyg kažką dengia ant vejos to namo priešais par- 
duotuvę. 

Griaustinis šįsyk trinktelėjo taip smarkiai, jog visi net pašoko ir 
aiktelėjo. Pirmi lietaus lašai užtiško ant priekinio stiklo, subarbenda- 
mi it metalo trupinėliai. Merė susivokė sėdinti čia prie kampo su lais- 
va eiga dirbančiu varikliu jau... na, ji nežinojo, kiek laiko, bet gan il- 
gai. Džozefsonai ir Džonis Marinvilis tikriausiai pamanė, kad ji 
kvanktelėjo. Betgi pasaulis iš tiesų nesisuka vien apie ją; jie visai 
nekreipia į ją dėmesio, pamanė Merė, įsukdama iš už kampo. Belin- 
da tik mestelėjo jos pusėn žvilgsnelį, o dabar kartu su visais vėl žvel- 
gė žemyn gatve į tai, ką darė jos vyras ir senasis Bilingslis. Jie kažką 
ten dengė. 

Bandydama pati pamatyti, grabaliodama lango valytuvo jungik- 
lio, nes vandens lašų - ir dargi didelių - padaugėjo, Merė nė nejįtarė, 
kad geltonas kosminio amžiaus furgonas atsekė jai iš paskos į Tuo- 
pų gatvę, kol tas neįsirėžė į josios “Luminos" paskuigalį. 

Ištrauka iš Džono P. Miulerio straipsnio "Suteiktų 1994-ai- 
siais metais licencijų apžvalga“, paskelbto tarptautiniame 
žaislų pramonės prekybos žurnale “Playthings" (1994 m., t. 


94, nr. 2, p. 96): 
ors prekybiniai metai vos tik pra- 
N sidėjo, vienas pokalėdinių laimė- 
tojų susilaukė visuotinio pripaži- 
nimo. Mažmeninė apyvarta šiaip van- 
giais gilios žiemos mėnesiais leidžia 
spėti, kad netgi tokie įspūdingi licenci- 
javimo sandėriai, susiję su Mutantiniais 
Vėžliukais Nindzėmis ir Stipriaisiais Ga- 
lingojo Morfino Reindžeriais gali nub- 
lankti prieš naujausią šėlsmą, koks yra, 
kaip pasakys bet kurio vaiko nuo dvejų 
iki aštuonerių metų amžiaus (šiuo atve- 
ju tiek berniukų, tiek mergaičių) tėvas, 
"Motokopų 2200" komanda ir jos smar- 
kūs, fantastiški autofurgonai. 
Animacinio serialo, kurį NBC rody- 
davo šeštadienio rytais, visos svarbiau- 
siosios atributikos gamyba pavėlavo tris 
savaites ir nesuspėjo įsiterpti į pagrin- 
dinę kalėdinių pirkinių bangą. Džonas 
Kleistas, firmos “Good Palz, Inc.", kuriai 
priklauso licencijos “"Motokopų" gami- 
niams, vyresnysis viceprezidentas pri- 
pažįsta, kad tokia nesėkmė (šiuo atve- 
ju nulemta darbinių ginčų, kurie dabar 
sureguliuoti, kilusių "Palz'o" Tolydo ga- 
mykloje) paprastai prilygsta mirčiai, ta- 
čiau teigia, kad pavėluotas “"Motokopų" 
pasirodymas prekyboje dargi galėjęs 
išeiti kompanijai į naudą. “Kai kada rin- 
ka pastebi jus kur kas aiškiau, jeigu pir- 
mąkart pasirodai joje ne iš Santa Klau- 
so dirbtuvės", su šypsena išdėstė savo 
nuomonę Kleistas. 
Kad ir kaip ten būtų, bet "Motokopų" 
Pulkininkas Henris, Gyvačių Medžioto- 
jas, Bauntis, Majoras Paikas, Robotas 


“Playthings" 

Rūtis ir mažne keisčiausia mergina Ka- 
sandra Stailz šią vasarą taps populia- 
riausi personažai, taip pat ir aršūs jų 
priešai Beveidis ir Grafienė Lilė Marš. 

O pagrindinis džiaugsmas "Palz'o" 
prekybininkams ir gamybininkams - tai 
nepaprastas pasisekimas, kokio susi- 
laukė velniškai brangios “Motokopų" 
transporto priemonės, vadinamosios 
Kovinės Mašinos, futuristiški autofurgo- 
nai su įtraukiamais ratais ir išleidžia- 
mais sparnais. Pulkininko Henrio gelto- 
nasis furgonas Teisingumo Važiuoklė, 
Gyvačių Medžiotojo Pėdsekio Strėlė, si- 
dabrinis Rūčio Rūtis-tūtis ir lėliškai ro- 
žinis Kasės Stailz Svajonių Laivas per- 
kami it bandutės, nepaisant svarios kai- 
nos. Oiš visų aštuonių, šiuo metu esan- 
čių rinkoje, geriausiai perkamas visiškai 
juodas Mėsavežis, pilotuojamas grės- 
mingojo Beveidžio. Šitai visiškai neste- 
bina viceprezidento Džono Kleisto. 
“Vaikai mėgsta blogiečius", juokiasi jis. 

Kai kurie iš tėvų protestavo prieš 
animacinio serialo “"Motokopai 2200", 
anotjų, “aukštą prievartos ingredientą", 
tačiau, pasak Kleisto, naujieji "Motoko- 
pų" epizodai (kurie prasideda per NBC 
kanalą nuo kovo) akcentuos "šeimyni- 
nes vertybes ir taikingus sprendimus". 
Kad ir kokias vertybes stengiamasi 
įteigti “"Motokopų" aistruoliams, “Good 
Palz" būstinėje tikrai jaučiama euforija. 
Ši mažutė kompanija, regis, laiko savo 
rankose labai stambaus laimėjimo bilie- 
tą. 


„t. 94, nr. 2. 

Jis mato viską. 

Visą gyvenimą tatai buvo jo laimė ir bėda - pasaulis jo akims vis 
dar atrodo toks, kokį jį mato vaikas: vienalytis, nedalomas, bešališ- 
kas it krentanti šviesa. 

Mato prie kampo Merės “Luminą" ir žino, kad ši bando įminti at- 
sivėrusio prieš ją vaizdo mįslę - kodėl gatvėje tiek daug žmonių sus- 
tingusiomis, lūkurįuojančiomis pozomis, visai nederančiomis prie 
šios vėlyvos, tingios liepos popietės? Kai jos automobilis vėl pajuda 
iš vietos, Džonis mato geltoną furgoną - dabar už jos - irgi pajudant 
įkandin. Išgirsta dar*vieną piktą griaustinio trenksmą, ir pirmieji šalti 
lietaus lašai tekšteli ant jo įkaitusių dulkių. Štai “Lumina" ima leistis 
gatve žemyn, ir Džonis mato, kaip geltonasis furgonas staiga įsibėgė- 
ja, jis žino, kas tuoj turi įvykti, bet vis tiek negali tuo patikėti. 

“Pasisaugok, seni, - mąsto jis. - Per daug į ją užsižiūrėjai, ir tau 
gresia būti suvažinėtam it voverei ant kelio". 

Vis dar pasukęs galvą kairėn, išplėstomis akimis jis žingteli atgal 
ant šaligatvio priešais Džozefsonų namus. Mato prie “Luminos"? vai- 
ro Merę, bet ši nežiūri į jį - jos žvilgsnis nukreiptas žemyn gatve. 
Tikriausiai atpažino savo vyrą, nuotolis iki tenai ne toks didelis, tik- 
riausiai galvoja, ką jis ten veikia, ir ji nemato Džonio Mannvilio, ne- 
mato ir grėsmingai iš paskos artėjančio keisto geltono furgono su po- 
liarizuoto stiklo langais. 

- Mere, saugokis! - šūkteli Džonis. Bredas ir Belinda, jau beko- 
piantys laiptukais į savo priebutį, atsisuka. Ir tą pat mirksnį furgono 
aukštas, bukas priekis taranuoja “Luminos" paskuigalį, sutrupina jos 
užpakalinius žibintus, nuplėšia buferį, suraukšlėja bagažinę. Džonis 
mato, kaip Merės galvą mesteli atgal, paskiau priekin - nelyginant 
gėlės žiedą ant ilgo stiebelio, blaškomą stipraus vėjo. Sužvinga “Lu- 
minos“ padangos, garsiai pokšteli susprogus priekinė dešinioji. Au- 
tomobilis pasisuka kairėn, subliuškusi padanga plumpsi į asfaltą, 
gaubtas, nušokęs nuo ratlankio, vinguriuoja gatve nelyginant Ridų 
vaikių frisbis. 

Džonis viską mato, viską girdi, viską jaučia; informacijos srautas 
užtvindo jį, o protas atkakliai reikalauja surikiuoti kiekvieną keistą 
detalę, tarytum visa, kas čia dedasi, turi nuoseklų ryšį - visa, ką pas- 
kiau būtų galima atpasakoti. 

Audrotas dangus prasiveria, pradėdamas tuštinti pakibusį virš gal- 
vos šaltą rezervuarą. Džonas mato visą šaligatvį nusėjančius tamsius 
taškelius, junta vis didesniu greičiu lašus tekšnojant jam į sprandą, ir 
tuo pat metu Bredas Džozefsonas už jo surinka: 

- Dieve, kas gi tai? 

Furgonas vis dar nesitraukia nuo “Luminos" paskuigalio, daužo 
ją, skverbiasi į jos silpną užpakaliniąją dalį; bjauriai žviegia metalas, 
o paskiau dunkt! neišlaiko bagažinės spyna ir atšoka dangtis, ati- 
dengdamas atsarginį ratą, keletą senų laikraščių ir oranžinį polistiro- 
linį kibirėlį vynui atšaldyti. “Luminos" priekis užšoka ant bordiūro. 
Automobilis perkerta šaligatvį ir įsirėmęs buferiu į tvorą tarp Bilings- 
lio sodybos ir gretimos žemiau, Merės pačios namų, sustoja. 

Žaibas - jis tvyksteli arti, labai arti - mirksnį nudažo gatvę palšai 
violetine spalva, paskiau seka griausmas it mortyrų kanonada, vėjas 
sustiprėja, švilpia medžiuose, ir lietus ima pliaupti šuorais. Matomu- 
mas greitai mažėja, bet Džonis dar suspėja išvysti, kaip geltonasis 
furgonas, padidinęs greitį, išnyksta lietuje, ir kaip prasiveria iš 
vairuotojo pusės “Luminos"' durelės. Laukan kyšteli koja, o paskiau 
iškyla ir visa Merė Džekson. Atrodo taip, lyg absoliučiai nesusigau- 
dytų, kur esanti. 

Bredas savo labai stambia ir labai šlapia ranka jau suspaudžia jam 
alkūnę, klausia, ar Džonis matė tai, ar matė, kad tasai geltonas furgo- 
nas tyčia trenkės į ją, bet Džonis vos jį girdi. Džonis dabar mato kitą 
furgoną, šisai - su gaubtais šonais ir metališkai mėlynos spalvos. Jo 
priekis išnyra iš audros nelyginant priešistorinio žvėries snukis, lie- 
tus upeliais srūva stačiu poliarizuotu priekiniu stiklu, ant kurio neš- 
vytuoja valytuvai. Ir staiga Džonis sumoja, kas tuoj atsitiks. 

- Mere! - sušunka jis apsvaigusiai moteriai, ant aukštų kulniukų 
svirduliuojančiai nuo savojo automobilio, bet kita pašėlusi griaustinio 
kanonada nustelbia šūksnį. Ji net nepažvelgia jo pusėn. Lietus srūva 
jos veidu tartum pernelyg stambios dirbtinės ašaros kokioje nors pie- 
tų amerikiečių muilo operoje. 

- MERE, GULKIS! - šįsyk sustunga jis taip garsiai, jog kone plyš- 
ta balso stygos. - GULKIS PO AUTOMOBILIU! 

Paskiau priekinis mėlynojo furgono stiklas nusileidžia. Nuslysta 
žemyn. Taip. Tasai status priekinis stiklas nuslysta į furgono korpu- 
są nelyginant stiklinio lifto priekis, ir už stiklo atsiveria tamsuma, o 

tamsumoje - vaiduokliai. Vaiduokliai. Taip. Dvejetas jų. Ne kitaip - 
tikrai vaiduokliai. Būtybės šviesaus pilkumo kaip miglos, kuri gau- 
bia kraštovaizdį prieš pat prasiskverbiant į jį saulės kaitrai. Sėdinty- 
sis prie vairo vilki Konfederacinių Amerikos Valstijų uniforma - 
Džonis beveik tuo tikras, - tačiau tai ne žmogus. Iš po atsmauktos ka- 
valeristo skrybėlės pūpsanti kakta, keistos siauros akys ir burna, rit- 
miškai besikilnojanti iš veido nelyginant straublys. Jo bendras, nors 
toks pat šviesiai ir iliuzionistiškai pilkas, bent panašus į žmogų. Vil- 
ki elnio odos traperio marškiniais su įstrižai perjuostu šovinių diržu. 
Veidas lyg kokią savaitę neskustas, šeriai nenatūraliai sidabriškos 
odos fone atrodo labai juodi. Jisai stovi, tas vyriokas, o jo rankose - 
sunkus dvivamzdis medžioklinis šautuvas. Kol Džonis žiūri, traperis 
Džonas pakelia dvivamzdį, nusitaikydamas į kunkuliuojantį, verdantį 
margaspalvį pasaulį, kuriam jis nė kiek nepriklauso. Jis šypsosi, pra- 
sišiepusios lūpos apnuogina dantis, aiškiai niekad nepatyrusius dan- 
tisto pagalbos. Šisai pamėkliškas padaras atrodo kaip koks nors per- 
sonažas iš siaubo filmų apie apsigimusius kretinus, gyvenančius to- 
limoje pelkėje. 

“Ne, ne taip, - galvoja Džonis. - Iš tiesų atrodo kaip kokio nors 
filmo personažas, bet ne tokio". 

- MERE! - sušunka jis, ir šalimais prisijungia Bredas: 

- El, MERE, PASIŽIŪRĖK UŽ SAVĘS! 

Bet ji taip ir nesuspėja pasižiūrėti. Tipas su elnio odos marškiniais 
atidengia ugnį, iššauna tris kartus, greitai po kiekvieno šūvio iš nau- 
jo užtaisydamas savo ginklą ir vėl prisidėdamas jį prie peties. Kiek 
Džoniui matyti, pirmas šūvis nueina prošal. Antrasis sunaikina “Lu- 
minos“ radijo anteną. Trečiasis nuneša kairiąją Merės Džekson gal- 
vos pusę. Ji susverdėja ir vis dėlto dar žingteli senojo daktaro namų 
link; kraujas plūsta žemyn jos sprandu ir permerkia kairėje palaidinu- 
kę; po lietumi plyksteli liepsna (Džonis tai mato, jis mato viską), o 
paskiau Merė pasisuka į Džonį ir žvelgia į jį viena išlikusia akimi; 
tuo metu tvyksteli žaibas, užpildydamas tą akį ugnimi; paskutinę 
savo gyvenimo sekundę, o gal dvi, Merė tartum nuo visko tuščia, 
neskaitant elektros. Paskiau ji nebeišsilaiko ant vieno iš savo aukšta- 
kulnių batelių ir krenta atbula, palydėta perkūnijos griausmo; trum- 
pos, žemos liepsnelės jos plaukuose užgęsta, o galva tebesmilksta ne- 
lyginant nerūpestingai užspausta į peleninę cigaretė. Ji išdrinka ant 
Bilingslio vejos šalimais keraminio vokiečių aviganio, ant kurio prit- 
virtinta lentelė su savininko pavarde ir namo numeriu, ir kai jos ko- 
jos išsikėtrioja į šalis, Džonis išvysta kai ką podraug baisaus, liūdno 
ir nesuvokiamo: tamsų šešėlį, kurio nepalaikysi niekuo kitu. Grotes- 

kiškai it neoninis ženklas per galvą jam perbėga baigiamoji frazė iš 
seno anekdoto apie girtuoklį: Dėl tų kitų dviejų nežinau, bet vyriokas 
per vidurį lyg panašus į Vilį Nelsoną. Džonis garsiai nusijuokia po 
lietumi. Piterio Džeksono žmona, buhalterė, ką tik užmušta vaiduok- 
lio, nušauta iš furgono, vairuojamo kito vaiduoklio (pastarojo - atei- 
vio iš kitos planetos konfederato uniforma), ir damutė numiršta be 
kelnaičių. Nieko nėra čia taip juokinga, bet jis vis tiek juokiasi. Gal- 
būt todėl, kad neimtų klykti. Jam baugu, kad tada jau nebepajėgs 
sustoti. 

Čia švytįs padaras, kuris sėdi prie mėlynojo furgono vairo, pasi- 
suka, ir mirksnį Džonis mato, kad šis žvelgia į jį, dėmisi savo didžiu- 
lėmis įkypomis akimis, ir Džonį apima jausmas, lyg jau būtų matęs 
šitą padarą anksčiau - žinoma, beprotybė, bet vis tiek tas jausmas 1a- 
bai stiprus. Tai trunka tik akimirką, ir paskiau - furgonas jau prava- 
žiavęs pro šalį. 

Bet jis mane matė, tikrai, pagalvoja Džonis. Tasai padaras su kau- 
ke (tai turėjo būti kaukė) mane matė, įsidėmėjo - kaip užlenkiamas 
knygos puslapis, kad vėliau sugrįžtum prie jo. 

Dar dusyk trinkteli šūviai, ir iš pradžių Džoniui nematyti, kas per 
dalykas, nes užstoja mėlynasis furgonas, bet jis pro audros gausmą 
tartum išgirsta dūžtant stiklą, tik tiek. Paskiau furgonas pliaupiančiu, 
kliokiančiu lietumi pasitraukia, ir Džonis mato Deividą Karverį, gu- 
lintį negyvą ant savo įvažiuojamojo keliuko tarp panoraminio lango 
stiklo skeveldrų. Karverio pilve raudonuoja didžiulis klanas, kurio 
pakraščiuose - balto kūno draiskanos, atrodančios kaip lajus, ir Džo- 
nis nusprendžia, kad Karverio, kaip pašto tarnautojo, - ir kaip mies- 
telėno, plaudavusio savo kieme automobilį, - dienos baigtos. 

Mėlynasis furgonas sparčiai rieda aukštyn sankryžos linkui. Kai 
atsiduria ten ir pasuka dešinėn į Lokių gatvę, Džoniui jau atrodo, kad 
tai buvęs miražas, ne kas kita. 

- Dieve, pažvelkit į jį! - surinka Bredas ir puola gatvėn. 

- Bredli, ne! - žmona bando jį sugriebti, bet nesuspėja. Žemiau 
gatve jų linkui kreipia Ridų dvyniai. 

Aptirpusiomis, netvirtomis kojomis Džonis išeina gatvėn. Jis pa- 
kelia ranką, mato, kad pirštų galai jau pabalę ir numelsvėję (taip, iš 
tiesų, jis mato viską, ir kaipgi galėjo tipas su ateivio “Iš artimųjų kon- 
taktų"* kauke jam atrodyti pažįstamas), ir nubraukia sau nuo kaktos 
permirkusius plaukus. Žaibas zigzagu perskrodžia dangų - šviesus įs- 


* Garsus rež. Stiveno Spilbergo filmas “Artimieji trečio laipsnio kontak- 
tai" (“Close Enconuters of the Third Kind") apie ateivius iš kosmoso 
(1977). 

kylis tamsiame veidrodyje; jį pasiveja griausmas. Pėdos jam žliugsi 
sportukuose, drėgname ore tvyro parako kvapas. Po dar dešimties ar 
penkiolikos sekundžių, Džonis žino, jis dings, bus suplaktas žemėn 
ir paskiau nuplautas pliaupiančio lietaus, bet kol kas jis tebetvyro, 
tartum vien tam, kad neleistų Džoniui netgi mėginti manyti, jog visa 
buvo tik haliucinacija... tai, ką jo buvusioji žmona vadino “smegenų 
mėšlungiu". 

Ak taip, jam dar matyt Merės Džekson apželtukė - toji didžiai 
geidžiama moteriškojo kūno dalis, anais ūkuose dingusiais anksty- 
vaisiais mokykliniais laikais žinoma kaip “barzdotoji geldutė". Džo- 
nis nenori apie tai galvoti, - beje, ir nenori matyti to, ką mato, - bet 
nieko negali sau padaryti. Visos užkardos jo mintyse sugriuvo, kaip 
sugriūdavo tada, kai jis rašydavo knygas (tai buvo viena iš priežas- 
čių, kodėl jis metė rašęs romanus, ne vienintelė, bet svarboka); suvo- 
kimui gilėjant, laiko tėkmė sulėtėja, plečiasi, kol galiausiai tartum pa- 
sijunti lyg viename iš Serdžo Leonės filmų, kuriuose žmonės miršta 
nelyginant šokdami baletą po vandeniu. 

Mažyti mano Smiti, pagalvojo Džonis ir ausyse vėl jam suskam- 
bo balsas iš telefono. Mačiau, kaip kandai mamai cycį. Ir kodėl, po 
šimts, tasai balsas primena jam žmogų su keistu kostiumu ir netgi su 
dar keistesne įkypakio ateivio kauke? 

- Kas gi, jergutėliau šventas, viešpatie aukštielninkas, atsitiko? - 
paklausia balsas Džoniui už nugaros. Kitų dėmesys sutelktas į Dei- 
vidą Karverį, bet Garis Sodersonas atslinko čionai, ant senojo dakta- 
ro vejos. Išblyškusio veido ir sudžiūvusio kūno jis atrodo panašus į 
vidutinio sunkumo cholera sergantį žmogų. - Sūde švenčiausias, 
Džoni! Matau Paryžių, matau Prancūziją, bet jos nematau. 

- Užsikimšk, girtas šikniau, - atrėžia Džonis. Jis pažvelgia kairėn. 
Ridų dvyniai ir jų motina, Kimė Geler su dukra, dar kažkokia rau- 
donplaukė, jam visai nepažįstama, visi jie susibūrę apie Deivido Kar- 
verio lavoną - nelyginant futbolo žaidėjai, apsupę savo sužeistą ko- 
mandos draugą. Gario pasiutžmonė irgi ten, bet susekusi vyrą dabar 
dreifuoja Bilingslio sodybos kryptimi. Paskiau ji pakerėta sustoja - 
Karverių namo durys atsilapoja ir į šliojantį lietų nelyginant guver- 
nantė sename gotiškame romane išpuola Kirstė, per blyksinčius žai- 
bus, besitrankančius griausmus šūkalodama savo vyro vardą. 

Pamažu, tarsi kvailas vaikas, pakviestas ką nors padeklamuoti, 
Garis prataria: 

- Kaip tu mane pavadinai? 

Tačiau jis nežiūri į Džonį, nei netgi į sambūrį ant Karverių ve- 
jos; jis žiūri į tai, ką atidengė pasikėlęs žuvusiosios moters sijonas, 

stengdamasis susikaupti įspūdžius būsimiems prisiminimams ir gal- 
būt pokalbiams. Džonis vargais negalais nugali save, kad nepavaišin- 
tų Sodersoną kumščiu į nosį. 

- Nesvarbu, tik nepraverk žiobtų. Aš rimtai kalbu, - Džonis paž- 
velgia dešinėn, išilgai gatvės. Jų pusėn bėga Kolis Entredžianas. Jo 
kojos apautos rausvais plastikiniais dušo sandalais. Jam įkandin se- 
ka Džoniui niekad nematytas ilgaplaukis vyriškis ir naujoji mergina 
iš parduotuvės - Sintija jos vardas. 

O užjų, sparčiai lenkdamas senąjį Tomą Bilingslį ir beprisivejan- 
tis Sintiją, paklaikusiomis akimis lekia gyvenantis šioje gatvėje 
Džeimso Dikio ir Naujųjų Pietiečių ekspertas. 

- Tėtuk! - veriantis, nelaimingas mergytės šūksnis: tai Elena Karver. 

- Nuveskite iš čia tuos vaikus! - tvirtas ir įsakmus Bredo Džozef- 
sono balsas, telaimina jį Dievas, bet Džonis netgi nežiūri ton pusėn. 
Artinasi Piteris Džeksonas, ir šiam, ko gero, dar labiau nei Džoniui 
ir Gariui Sodersonui nebūtų reikalo matyti, kas čia dedasi, nors Pite- 
riui tikrai yra tekę anksčiau regėti tokių dalykų, o tiems - ne. Anglų 
literatūros mokytojo mįslė, ne kitaip, mąsto Džonis. Dar vienas 
trenktas sąmojis... šauna jam galvon: Ei, misteri, pametėt savo ženk- 
liuką! Jis negali netgi prisiminti, iš kokio sukrušto anekdoto ši frazė. 
Jis apsidairo ir įsitikina, kad į Merę niekas, išskyrus Garį, nekreipia 
dėmesio. Tai, be abejo, stebuklas, kuris ilgai netruks. Jis pasilenkia, 
pasuka Merės klubą - kokia ji dabar sunki negyva, Dievuliau, kokia 
sunki - 17 jos kojos susiglaudžia. Vanduo nuvarva nuo baltos šlaunies 
tartum nuo antkapinio akmens. Džonis trukteli sijono kraštą, tyčia 
taip pirma pasisukęs, kad to veiksmo nepamatytų kopiantys įkalnėn. 
Jis jau girdi Piterį šaukiant: 

- Mere? Mere? - aišku, šis jau pamatė jos “Luminą", įsirėmusią 
nosimi į statinių tvorą. 

- Kodėl... - praveria burną Garis, bet nuo nirtaus Džonio žvilgs- 
nio tuoj pat nutyla. 

- Dar ką nors pasakysi - taip trenksiu, kad žlibės užsivers, - pagra- 
sino jis. - Aš rimtai kalbu. 

Mirksnį Gario veidas atrodo nenuovokus, - mažne bukas, - pas- 
kiau jį užlieja iš pradžių tokia tartum sumišusi supratinga išraiška, 
kurią tuoj pat pakeičia apsimestinis iškilmingumas. Perbraukia ranka 
sau per lūpas lyg uždarydamas užtrauktuką, ir tai kol kas gerai. Ka- 
da nors ateity Garis bemaž tikrai prasitars, bet šiuo metu Džoniui 
Marinviliui kaip niekad nerūpėjo ateitis. 

Jis pasigręžia į Karverių namus ir mato, kaip Deividas Ridas ne- 
ša mažąją Karverių mergytę - ši klykia, spardosi - namų linkui. 

“Bandutė" Karver ant kelių rauda, kaip Džonis prieš tieką daugelį 
metų girdėjo raudant moteris Vietnamo kaimuose (tačiau neatrodo, 
kad tai buvę taip seniai, kai ore dar tebetvyro parako tvaikas); ji ap- 
sikabinusi rankomis negyvėlio kaklą, ir Deivido galva pasibaisėtinai 
maskatuoja. O dar baisiau tai, kad mažylis Ralfas stovi šalia jos. Nor- 
maliomis aplinkybėmis nenustygstantis, nenuilstantis triukšmadarys; 
pintos talpos myžpuodis gryniausios ruginukės dabar stovi nelygi- 
nant vaškinė lėlė, žvelgdamas į savo negyvą tėvą veidu, kuris tartum 
tirpsta lietuje. Niekas jo nenuveda šalin, nes šįsyk, atvirkščiai, kelia 
triukšmą jo sesė, bet vis tiek kažkas privalėtų nuvesti. 

- Džimai, - kreipiasi Džonis į antrąjį Ridų dvynį ir eina prie Me- 
rės automobilio paskuigalio, kad būtų išgirstas. Vaikinas pakelia akis 
nuo negyvo vyriškio ir raudančios moters. Jis atrodo apdujęs. 

- Įvesk Ralfį vidun, Džimai. Jam nereikėtų čia būti. 

Džimas linkteli, pakelia bemiuką ir su juo nuskuba takučiu. Džo- 
nis laukia protesto klyksmų, - juk nors dar tik šešerių, Ralfis Karve- 
ris žino, kad jam kada nors lemta valdyti pasaulį, - bet berniukas tik- 
tai karo ant jaunuolio rankų kaip lėlė, jo akys išplėstos ir nemirksin- 
čios. Džonio nuomone, vaikystės traumų įtaka suaugusiųjų gyveni- 
mui gerokai perdedama kartos, savo brendimo metais pernelyg pri- 
siklausiusios ilgesingų bliuzų, bet čia visai kas kita; praeis daug lai- 
ko, mąsto Džonis, kol Ralfo Karverio gyvenimišką elgseną liausis lė- 
męs vaizdas tėvo, gulinčio negyvo ant vejos, ir motinos, kuri klūpan- 
ti šalimais po lietumi, klykdama vis kartoja tėčio vardą, lyg taip ga- 
lėtų šį prikelti. 

Džonis mąsto, ar nepamėginus atplėšti Kirsteną nuo lavono, - 
anksčiau ar vėliau tas privalo būt padaryta, - bet, nespėjus jam įsikiš- 
ti, prie Bilingslio sodybos atkanka Kolis Entredžianas, o šiam tuoj 
pat iš paskos - “E-Z"* krautuvėlės naujokė. Mergina pralenkė ilgap- 
laukį, kuris sunkiai pūškuoja. Vyriokas ne toks jaunas, kaip iš tolo 
galėjai spręsti pagal jo rokenrolo šokėjo plaukus. Bet galbūt labiau- 
siai Džonį apstulbino Džozefsonai. Juodu stovi Karverių įvažiuoja- 
mojo keliuko pradžioje susiėmę už rankų ir per pliaupiantį lietų atro- 
do šiek tiek panašūs į Joniuką ir Grytutę iš Spaiko Li kino versijos. 
Marielė Soderson užeina už Džonio ir prisijungia prie savo vyro ant 
Bilingslio vejos. Džonis nusprendžia, kad jeigu Bredas ir Belinda 
Džozefsonai gali būti Joniukas ir Grytutė iš Spaiko naujojo niekalo, 
tai Marielė puikiai tiktų raganos vaidmeniui. 

Situacija labai primena paskutinį Agatos Kristi detektyvo skyrių, 
kur mis Marpl ar Erkiulis Puaro viską išaiškina, netgi tai, kaip žudi- 
kas, padaręs nusikaltimą, išsigavo iš užrakinto miegamojo vagono 

kupė. Mes visi čia susirinkę, išskyrus Frenką Gelerį ir Čarlį Ridą, ku- 
rie vis dar darbe. Tiesiog viso kvartalo vakarėlis. Beje, pataiso save 
Džonis, tai ne visai tiesa. Nėra čia Odrės Vailer, nei josios sūnėno. 
Ir tuoj pat sąmonės pakrašty jam kažkas lyg sušvinta. Blyksteli pri- 
siminimas, - užgulia nosimi vaiko balsas, - bet vos tik jam pradėjus 
apgraibomis čiuopti, bandant ieškoti, ar tai su kuo nors nesusiję (Die- 
vas žino kodėl, tačiau toks jausmas, jog susiję), prie Merės automo- 
bilio prieina Kolis Entredžianas ir ranka sugriebia Džonį už peties. 
Sugriebia stipriai, bemaž iki skausmo. Bet žiūri ne į Džonį, o į Kar- 
verių sodybą. 

- Ką... du?.. Kaipgi... Dieve! 

- Misteri Entredžianai... Koli, - Džonis stengiasi nepakelt balso, 
nesusiraukt iš skausmo. - Jūs sulaužysit man petį. 

- O! Atleiskite, žmogau. Bet... - jo akys laksto nuo nušautos mo- 
ters prie nušauto vyriškio ir atgal. Deivido Karverio baltais, dribliais 
šonais vinguriuoja kraujo ūseliai. Regis, Entredžianas negali nuspręs- 
ti, ties katruo apsistoti, todėl jo akys laksto nelyginant žiūrovo per te- 
niso rungtynes. 

- Jūsų marškiniai, - prabyla Džonis, mąstydamas, kokia tai nevy- 
kus įžanga pokalbiui pradėti. - Pamiršote juos užsivilkti. 

- Aš skutaus, - atsako Kolis ir perbraukia sau ranka per trumpus, 
varvančius vandeniu plaukus. Sis gestas parodo, - geriau nei bet kas 
kitas, - kad buvusysis policininkas ne tik sutrikęs, bet ir mažne pasi- 
metęs. Džoniui tatai savotiškai graudulinga. - Misteri Marinvili, ar nė 
kiek nenujaučiate, kas čia dedasi? 

Džonis papurto galvą. Jis tik viliasi, jog tai, kas dėjosi, jau pasi- 
baigę. 

Atkanka Piteris, pamato savo žmoną, tysančią priešais Bilingslio 
keraminį vokiečių aviganį, ir sustingsta. Nuo šio garso šlapios Džo- 
nio rankos vėl pašiurpsta žąsies oda. Piteris parpuola ant kelių šali- 
mais žmonos - visai kaip “Bandutė" Karver parpuolė ant kelių šali- 
mais savo vyro, ir, o Dieve, nejau Džonį Edvardą Marinvilį vėl ištiks 
toji begalinė melancholija kaip tuomet Vietname? Tetrūksta mums 
Hendrikso*, mąsto Džonis, su jo “purpurinių ūkų“ įrašu. 

Piteris sugriebia žmoną glėbin, ir Džonis mato, kad Garis tartum 
pakerėtas nepajėgia atplėšti nuo jų akių, laukdamas Piterį paverčiant 
žmonos kūną. Džonis gali perskaityti Sodersono mintis, tartum tos 
bėgtų telekso juostelėje jo kakta: Ką Piteris apie tai pagalvos? Kai 


* Jimmy Hendrix (1942 - 1970) - roko muzikantas, kompozitorius, 
laikytas geriausiu rokenrolo gitaristu, turėjęs daug pasekėjų tarp hardro- 
ko atlikėjų. Mirė Londone, persidozavęs narkotikų. 

Merę pavers, ir šiai kojos prasiskirs, ir jis išvys tai, ką išvys? Ką jis 
apie tai pagalvos? O gal čia nieko ypatinga, gal ji visad taip vaikš- 
čiojo? 

- MERE! - šaukia Piteris. Jis nepaverčia jos (ačiū tau, Viešpatie, 
už mažytes malones!), bet pakelia viršutinę kūno dalį, prilaikydamas 
žmoną sėdimąja poza. Jis vėl surinka - šįsyk be žodžių, balsas visiš- 
kai nestruktūriškas, tiesiog sielvartingos nuostabos proveržis, - išvy- 
dęs, kokios būklės jos galva: pusės veido nėra, pusė plaukų nudegę. 

- Piteri... - buvo bepradedąs senasis daktaras, ir tuo pat metu dan- 
gų perskelia ilgas elektros iškrūvis, nuvinguriuojantis žemyn lietumi. 
Džonis apsisuka apakintas, tačiau vis tiek mato visiškai gerai (o taip, 
žinoma, kurgi ne). Žaibui nė nespėjus užgesti, gatvėn rėžia griaus- 
mas - taip garsiai, lyg kažkas delnais iš abiejų pusių būtų skėlęs jam 
į ausis. Džonis mato, kaip žaibas trenkia į apleistąją Hobartų sodybą 
tarp kopo namo ir Džeksonų. Jisai sugriauna dekoratyvinį kaminą, 
kurį Viljamas Hobartas buvo pristatęs praeitais metais, prieš praside- 
dant jo finansinėms problemoms, kai turėjo paskelbti, kad namas 
parduodamas. Žaibas taip pat padega gontinį stogą. Dar nespėjus nu- 
tilti juos sukrėtusio griausmo trinksniams, dar nespėjus Džoniui iden- 
tifikuoti į šnerves plūstelėjusio lankinio degiklio kvapo kaip ozono, 
apleistasis namas jau su ugnies vainiku. Nors pliaupia lietus, jis pa- 
šėlusiai liepsnoja, ir tatai atrodo nelyginant optinė iliuzija. 

- Šū-ūde šventas! - prataria Džimas Ridas. Jis stovi ant Karverių 
namo slenksčio, vis dar su Ralfiu ant rankų. Džonis mato, kad Ralfis 
vėl čiulpia nykštį kaip kūdikystėje. Ir Ralfis vienintelis (neskaitant 
paties Džonio), kuris nežiūri į degantį namą. Jo žvilgsnis nukreiptas 
kalvos viršun. Ir dabar Džonis mato, kaip išsiplečia berniuko akys. 
Jis išsitraukia nykštį iš burnos ir pirma nei pradeda klykti iš siaubo 
aiškiai ištaria du žodžius... ir vėlgi šie pasirodo Džoniui įkyriai, tie- 
siog iš proto varančiai pažįstami. Tartum žodžiai, girdėti sapne. 

- Svajonių laivas, - prataria berniukas. 

Ir tada, lyg tie žodžiai turėtų kokią nors magišką reikšmę, Ralfio 
vaškinis, nenatūralus glebnumas išnyksta. Jis ima klykti iš baimės ir 
rangytis jaunojo Džimo Rido glėbyje. Netikėtai užkluptas Džimas 
paleidžia iš rankų berniuką, kuris šliopteli ant užpakalio. Tikriausiai 
jam velniškai skauda, pagalvoja Džonis ir nejučia patraukia tenlink, 
bet berniūkštis klykia ne iš skausmo, bet iš baimės. Jo išsipūtusios 
akys vis dar nukreiptos gatvės viršun. Įnirtingai spirdamasis kojomis, 
jis ima sėdyne slinktis atbulom į namą. 

Džonis, jau prie Karverių įvažiuojamojo keliuko krašto, atsigręžia 
pasižiūrėti ir išvysta dar du furgonus, įsukančius iš už Lokių gatvės 

kampo. Pirmas važiuoja saldainiškai rožinis ir tokios aptakios for- 
mos, jog Džoniui atrodo panašus į milžinišką “Good £ Plenty"* va- 
gonėlį su poliarizuotais langais. Ant stogo - radaro lėkštė Valentino 
širdutės pavidalo. Kitokiomis aplinkybėmis tai, galimas daiktas, bū- 
tų atrodę šauniai, bet dabar tik kelia nuostabą. Iš abiejų “Good £ 
Plenty“ furgono šonų kyšo kažkokie aerodinamiški padargai, iš pa- 
žiūros lyg šoniniai pelekai, o gal netgi trumpi sparnai. 

Už šios transporto priemonės, kurią rasi galėtum arba negalėtum 
pavadinti Svajonių laivu, seka ilga juoda važiuoklė su išgaubtu, pa- 
tamsintu priekiniu stiklu ir taip pat juodu šungrybio pavidalo įrengi- 
niu ant stogo. Šisai juodas it naktis košmaras išraižytas chromo žai- 
bų zigzagais, kurie atrodo kaip vos vos užmaskuoti nacių SS ženk- 
lai. 

Važiuoklės ima įsibėgėti, jų varikliai burzgia vis garsiau. 

Kairėje rožinės važiuoklės pusėje it vyzdžiai prasiveria iliumina- 
toriai. O ant juodojo furgono, kuris atrodo tartum katafalkas, bandan- 
tis transformuotis į lokomotyvą, šungrybio dalis nuslenka į šalį, ati- 
dengdama dvi figūras su šautuvais. Viena - barzdota žmogysta. Kaip 
ir ateivis, kuris vairavo mėlynąjį furgoną, vilki Pilietinio karo konfe- 
derato skarmalais. Tipo šalimais uniforma visai kitokia: juoda, aukš- 
ta apykakle, padabinta sidabrinėmis sagomis. Kaip ir juodasis chro- 
muotas furgonas, uniforma turi kažką nacistiška, bet ne tai pagauna 
Džonio žvilgsnį ir sustingdo balso stygas tiek, jog pro jas nespėja iš- 
siveržti pėrspėjantis šūksnis. 

“Virš aukštos apykaklės tartum nieko nėra, vien tamsuma. Jis ne- 
turi veido, - dar suspėja pagalvoti Džonis, sekundę prieš būtybėms 1š 
rožinio furgono ir to juodojo atidengiant ugnį. - Jis neturi veido, tas 
kažkas iš tiesų beveidis". 

Ir Džoniui Marinviliui, kuris mato viską, topteli, jog jis galbūt mi- 
ręs, čia turbūt pragaras. 


* Firminis saldainių pavadinimas. Tai cilindro formos rožinė karamelė su 
saldymedžio įdaru. 

Odrės Vailer (Ventvortas, Ohajo valstija) laiškas Dženisei Konroj 
(Pleinvjū, Niujorko valstija), datuotas 1994-ųjų metų rugpjūčio 18- 
ąja diena: 


Brangioji Dženise, 

Labai dėkui, kad paskambinai. Suprantama, taip pat 
ir už laiškutį su užuojauta, bet kad tu žinotum, kaip 
gera buvo vakar vakare išgirsti prie ausies tavo bal- 
są - nelyginant vėsaus vandens gurkšnis karštą vasa- 
ros dieną. O galbūt - tai normalaus žmogaus balsas, 
kai pats jautiesi įkištas durnynan! 

Ar supratai ką nors iš to, ką aš tau prikalbėjau 
per telefoną? Aš pati gerai neprisimenu. Dabar nebe- 
vartoju trankvų, - “Velniop tą mėšlą“, kaip sakydavo- 
me koledže, - tačiau tik porą pastarųjų dienų, ir nors 
Herbas įsijungė ir padeda kaip įmanydamas, pasaulis 
man gerokai susijaukęs. Visa prasidėjo, kai paskambi- 
no Bilo draugas, Džo Kalabrizis, ir pranešė, kad mano 
brolis, jo žmona, dvejetas vyresniųjų vaikų užmušti, 
nušauti iš pravažiuojančio automobilio. Tasai žmogus, 
kurio visai nepažinojau, verkė, sunkiai galėjai sup- 
rasti jo žodžius, ir buvo pernelyg sukrėstas, kad kaip 
nors švelniau perteiktų šią žinią. Jis vis kartojo, 
kad jam taip gėda, jog šitai atsitiko jo namuose. Bai- 
gėsi tuo, kad aš ėmiau guosti jį, pati visą laiką gal- 
vodama: "Čia veikiausiai klaida, negali būti, kad Bi- 
las numirė, mano broliui visada lemta atsirasti šali- 
mais, kai man jo prisireiks". Aš vis naktimis pabun- 
du, kankinama minties: “Tik ne Bilas, čia tėra kvai- 
lionė, negali būti Bilas“. Kiek prisimenu, tik sykį 
gyvenime jaučiaus tokia paklaikus - tai buvo vaikys- 
tėje, kai visa šeima iškart atgulė nuo gripo. 

Herbas ir aš nuskridome į San Chosė pasiimti Seto, 
paskiau sugrįžome į Tolydą tuo pat lėktuvu kaip ir žu- 
vusiųjų kūnai. Juos pakrauna bagažo skyriun, tu tą ži- 
nojai? Aš irgi ne. Nei norėčiau žinoti. 

Laidotuvės buvo man bemaž sunkiausia, ką patyriau 
gyvenime - galbūt sunkiausia. Tie keturi pagret suri- 
kiuoti karstai - mano brolio, brolienės, dukterėčios 
ir sūnėno. Iš pradžių bažnyčioje, paskiau kapinėse, 
kur kėpsojo prie duobės ant tų siaubingų chromuotų pas- 
tovų. Nori išgirsti kai ką visai trenkta? Per visas 
apeigas prie kapo aš vis galvojau apie savo medaus mė- 
nesį Jamaikoje. Ten keliuose įrengti greitį ribojan- 
tys slenksčiai, kurie vadinami “miegančiaisiais poli- 
cininkais“. Nežinau kodėl, bet ėmiau apie karstus gal- 
voti kaip apie miegančius policininkus. Ką gi, jau tau 

sakiau, kad man pasimaišę galvoje, tiesa? 1994-ųjų Ohajo 
valstijos valiumo karalienė, štai kas aš. 

Per gedulingas pamaldas bažnyčia buvo sausakimša žmo- 
nių - Bilas ir Džunė turėjo daug draugų, ir visi blio- 
vė. Išskyrus, žinoma, vargšelį Setą, kuris negalėjo 
bliauti. Ar nenorėjo. Kas žino? Jis tik sėdėjo tarp 
manęs ir Herbo su dviem savo žaislais ant kelių - ro- 
žiniu furgonu, kurį vadina “Svajonių laivu", podraug 
su pridedamu kartu veikiančiuoju personažu - seksua- 
lia raudongalve mažyte, vardu Kasandra Stailz. Žais- 
lai pagaminti pagal televizijos serialą “Motokopai 2200" 
ir tų prakeiktųjų motokopų furgonų (labai prašau at- 
leisti, motokopų Kovinių Mašinų, lia-lia-lia) pavadi- 
nimai yra tarp tų nedaugelio Seto tariamų posakių, ku- 
riuos gali suprasti. (Vienas iš kitų: “Spulgų noliu, 
nupilk man“ arba "Setas eiti ant puoduko“, o tai reiš- 
kia, kad privalai ten eiti kartu su juo. Yra išmokytas 
daryti pats, bet turi labai savotiškus tualeto įpro- 
čius.) 

Tikiuosi, berniukas nesuprato, kad gedulingos pa- 
maldos - tai atsisveikinimas su savo šeima, kuri išė- 
jo nuo jo visam laikui. Herbas įsitikinęs, kad vaikas 
to nesuvokia (“Mažylis net nenutuokia, kur esąs“, sa- 
ko Herbas), bet aš tuo abejoju. Čia ir visa velniava 
su tuo autizmu, ar ne? Visados abejoji, niekad tikrai 
nežinai, jie siunčia signalus, bet Dievas įtaisęs jiems 
šifratorių ir imtuve girdi tiktai kažkokią vapalionę. 

Pasakysiu tau vieną dalyką - per pastarąsias dvi sa- 
vaites įgijau naujos pagarbos Herbui Vaileriui. Jis 
sutvarkė VISKĄ, pradedant lėktuvų bilietais ir bai- 
giant nekrologais Kolambo “Dispatch"“ ir Tolydo “Bla- 
de". O be to, nė kiek neniurzgėdamas sutiko priimti 
Setą, ne tiesiog našlaitį, bet našlaitį su autizmo po- 
žymiais, tai tikrai nuostabu. O gal jis taip pasielgė 
vien dėl manęs? Linkčiau manyti, kad nuostabu. Ir, at- 
rodo, jis iš tiesų neabejingas šiam vargšui vaikeliui. 
Kartkartėm, kai žvelgia į berniuką, jo veide atsis- 
pindi rūpestis, galbūt netgi meilė. Arba bent jos 
pradai. 

Man regis, tai dar labiau įstabu, kai suvoki, kiek 
maža toks vaikelis kaip Setas gali grąžinti atgalios. 
Dažniausiai jis tik tupi sulinkęs toje smėliadėžėje, 
kurią Herbas jam įrengė, kai tik sugrįžome iš Tolydo, 
- tokia tartum didžiulė vaiko pavidalo razina, - vil- 
kėdamas savaisiais motokopiškais trikotažiniais apa- 
tiniais (turi taip pat ir skrynelę priešpiečiams), sava 
šneka beprasmiškai marmaliuodamas ir žaisdamas su fur- 
gonėliais bei jiems priklausančiais veikiančiaisiais 

personažais, ypač su seksualiąja raudonplauke mėlynais 
šortais. Tie žaislai šiek tiek mane trikdo, nes (jei- 
gu dar nors kiek abejoji, kad man ne visi namie, šitai 
turėtų tave įtikinti) nelabai nutuokiu, iš kur jie at- 
siradę, Džen! Setas tikrai neturėjo tokių brangių daik- 
čiukų, kai paskutinįsyk lankiau Bilą ir Džunę Tolyde 
(aš pasitikrinau žaislų parduotuvėje ir sužinojau, kad 
“Motokopų"“ atributika LABAI BRANGI), galiu tau garan- 
tuoti. Šiaip ar taip, tie žaislai ne iš tokių, kuriems 
Bilas ir Džunė pritartų. Abu priklauso tokiems tėvams, 
kurie labiau linkę pirkti garvežiukus negu kovinius 
aparatus iš "Žvaigždžių karų“, kad ir kaip nepatiktų 
jų vaikams. Vargšelis Setas tikrai negali man pasaky- 
ti, iš kur tie žaislai, pagaliau turbūt ne tiek tai 
svarbu. Aš tik žinau tų furgonų ir jiems priklausan- 
čių personažų vardus, nes kartu su Setu šeštadieniais 
ryte žiūriu tuos filmukus. Pagrindinis blogietis Be- 
veidis - trės* šiurpus. 

Jis toks keistas, Džen (turiu galvoje Setą, ne Be- 
veidį, cha-cha). Nežinau, ar Herbas jaučia tą pat kaip 
ir aš, bet žinau, kad jis irgi kai ką jaučia. Kartkar- 
tėm, kai pakeliu galvą ir pagaunu Setą žvelgiant į ma- 
ne (jo akys tokios rudos, jog tarpais atrodo visai juo- 
dos), manimi nubėga kraupiausias šiurpulys - tartum 
kas nors grotų man stuburu lyg kokiu ksilofonu. Be to, 
nuo tada, kai Setas apsigyveno pas mus, nutiko kai ku- 
rių keistų dalykų. Nesijuok, pasitaikė netgi pora da- 
lykų, panašių į bildukų vaideliones, kurios tiek iš- 
pučiamos tuose, anot Herbo, “parapsichonormalių reiš- 
kinių šou“. Krintančios nuo lentynų stiklinės, pora 
išdužusių tartum be jokios priežasties langų ir ne- 
suprantami vingiuoti kontūrai, kartais naktimis atsi- 
randantys Seto smėliadėžėje - nelyginant keisti, siur- 
realistiški piešiniai ant smėlio. Kitąkart, kai tau 
rašysiu, atsiųsiu porą polaroidinių nuotraukų, jeigu 
tik prisiminsiu. Niekam kitam to nepasakočiau, Džen, 
patikėk manimi. Ačiū Dievui, žinau, kad galiu pasiti- 
kėti tavo domesiu... smalsumu ir MOKĖJIMU SAUGOTI 
PASLAPTĮ! 

Apskritai dėl Seto jokių rūpesčių. O labiausiai įky- 
ri, kai jis netoliese - tai savotiškas jo alsavimas! 
Traukia į save orą dideliais, šliurpsinčiais gurkš- 
niais, visad pro burną, kuri nuolatos pražiota, o smak- 
ras nukaręs mažneę iki krūtinės. Todėl berniukas atro- 
do kaip kaimo kvailelis, nors toks nėra, nors ir turi 
kai kurių proto problemų. Anądien pas mus apsilankė 


* Labai (pranc.). 

misteris Marinvilis, kuris gyvena anapus gatvės, ir 
atnešė savo paties keptą bananų tortą (tai žmogus gana 
mielas, kad ir parašęs kadais knygą apie vyriškį, tu- 
rėjusį meilės ryšį su savo paties dukra... ir dar pa- 
vadinęs tą knygą “"Malonumu“). Misteris Marinvilis ku- 
rį laiką praleido su Setu, kuris buvo padaręs pert- 
rauką nuo smėliadėžės ir atėjęs pasižiūrėti “Bonan- 
zos“. Pameni tą serialą? Per TNT kiekvieną savaitės 
dieną rodo jį pakartotinai (jie tai vadina “Popietės 
Viešnage Ponderozoje“ - šaunu, ką?) ir Setas tiesiog 
peržavėtas. “Vestelnas, vestelnas!“ šaukia jis, kai tik 
ekrane pasirodo titrai. Misteris Marinvilis, kuris mėgs- 
ta, kad jį vadintų Džoniu, šiek tiek pažiūrėjo su mu- 
mis, visi trys kaip seni draugeliai vaišinomės bananų 
tortu, gėrėme šokoladinį pieną ir, kai aš atsiprašiau 
dėl Seto drėgno alsavimo (žinoma, daugiausia todėl, 
kad tai mane varo iš proto), Marinvilis tik nusijuokė 
ir pasakė, kad Setas nekaltas dėl savo adenoidų. Ne- 
labai nutuokiu, kas tokie tie adenoidai, bet, manau, 
mums reiks Setą parodyti daktarui. Dėkui Dievui už Žyd- 
ruosius Dvynius - Kryžių ir Skydą*. 

Vienas dalykas vis neduoda man ramybės, štai kodėl 
įdėjau į laišką kserokopiją atviruko, kurį brolis at- 
siuntė iš Karson Sičio netrukus prieš savo mirtį. Ja- 
me jis rašo, kad Setui įvyko persilaužimas - po teisy- 
bei, tai jis parašė stebėtinas persilaužimas. Didžio- 
siomis raidėmis, daugybė šauktukų. Pati pasižiūrėk. Sup- 
rantama, man buvo labai smalsu, tad paklausiau jį apie 
tai kitą kartą, kai mudu kalbėjomės telefonu. Tai bu- 
vo birželio 27-ąją ar 28-ąją, tada paskutinįsyk gir- 
dėjau jo balsą. Bilas sureagavo labai ypatingai - vi- 
sai sau nebūdingai. Stojo ilga tyla, paskiau pasigir- 
do toksai keistas, dirbtinis juokelis: “Cha-cha-cha!" 
- kaip šitai užrašoma ant popieriaus, tačiau taip nie- 
kados neskamba tikras juokas, nebent tik nuobodžiuose 
kokteilių pobūviuose. Nesu kada nors girdėjusi, kad 
mano brolis šitaip juoktųsi. "Ką gi, Od, - išstenėjo 
jis, - galimas daiktas, gal šiek tiek per entuzias- 
tingai į tai sureagavau“". 

Bilas nenorėjo daugiau kalbėti šia tema, ir tada jis 
pasakė, kad Setas tapo lyg nuovokesnis, labiau esan- 
tis su visais, kai tik jie giliau įvažiavo Kolorado 
teritorijon, ir pasimatė Uoliniai kalnai. “Juk žinai, 
kaip jis visad mėgo vesternus - filmus ir televizijos 
serialus“, pasakė jis, ir nors tuomet aš nežinojau, 
dabar tai tikrai žinau. Jaunasis Setas Gerinas pami- 


* Sveikatos draudimo poliso ženklai, žydros spalvos. 

šęs dėl kaubojų, gaudynių, pasalų tarpekliuose. Bilas 
pasakė, kad Setas veikiausiai nutuokė nesąs tikruo- 
siuose Laukiniuose Vakaruose, nes aplinkui knibždėte 
knibždėjo automobilių ir turistinių priekabų, bet “vis 
tiek kraštovaizdis jį užvedė". Štai tokie buvo Bilo 
žodžiai. 

Veikiausiai būčiau nuleidus šitai negirdom, jeigu 
jo balsas nebūtų nuskambėjęs taip keistai, visai kaip 
ne jo. Žmogus juk pažįsti savo giminiečius, tiesa? Arba 
tariesi pažįstąs. O Bilas visad būdavo atlapas ir plepus 
arba užsidaręs ir surūgęs. Be jokio vidurio. O to te- 
lefoninio pokalbio metu jis man pasirodė esąs kaip tik 
tame vidury. Tad aš vis neatlyžau nuo jo, o taip įp- 
rastomis aplinkybėmis nebūčiau elgusis. Pasakiau, kad 
STEBĖTINAS PERSILAUŽIMAS skamba kaip koks nors nepa- 
prastas įvykis. Tad Bilas galiausiai pasidavė, pripa- 
žino, jog taip, kai kas iš tiesų įvykę netoliese nuo 
Elio, kuris yra vienas iš nedaugelio stambesnių mies- 
tukų šiauriau Las Vego. Vos tik jie pravažiavo kelio 
ženklą su krypties nuoroda į miesčioką, vardu Despe- 
racija (na ir žavingus, turiu pasakyti, jie ten turi 
vardus, taip ir traukia apsilankyti), Setas “tartum 
supaikiojo“. Tokie Bilo žodžiai. Jie važiavo 50-uoju 
keliu, nemokama magistrale, ir iš kairės, į pietus nuo 
plento išniro toji milžiniška žemės ketera. 

Biliui pasirodė tai savotiškai įdomu, ne daugiau. O 
Setas, kai pasisuko ton pusėn ir ją išvydo, tiesiog 
pakvaišo. Ėmė mostaguoti rankomis ir vapalioti kažką 
nesuprantama ta savąja kalba. Man visados kyla įspū- 
dis, jog kas nors leidžia atgalios įkalbėtą magneto- 
fono juostelę. 

Bilas, Džunė ir dvejetas vyresniųjų vaikų stengėsi 
jam pritarti, kaip tokiais atvejais elgiasi, - elgda- 
vosi, - kai mažylis susijaudina ir pradeda skiemenuo- 
ti žodžius, kas pasitaiko retai, tačiau anaiptol ne 
išimtis. Supranti, kažką tokio kaip “Aha, Setai, tik- 
rai, Setai, žinoma, tai jėga, Setai“ - ir visą tą lai- 
ką, kol jie taip linksėjo, šisai gūbrys slinko vis to- 
liau ir toliau už jų. Kol galiausiai Setas - tu tik 
pamanyk! - prabyla, ne kokia nors vapalione, bet ang- 
liškai. Jis iš tiesų kalba. “Sustok, tėti, - sako, - 
grįžk atgal. Setas nori pamatyti kalną, Setas nori pa- 
matyti Hosą ir Mažylį Džo“. Jeigu tu kartais nepame- 
ni, tai Hosas ir Mažylis Džo - du pagrindiniai "Bonan- 
zos“ herojai. 

Anot Bilo, per visą savo gyvenimą Setas nebuvo draugėn 
sudėjęs tiek normalių žodžių, ir laikas, kurį pralei- 
dau šalimais Seto, mane įtikino, kaip šiam neįprasta 

tiek daug iškart pasakyti suprantama kalba. Bet... 
STEBĖTINAS PERSILAUŽIMAS? Nenoriu pasirodyti šlykštuke 
ar dar kokia nors, tačiau vargu ar tai buvo Getisbergo 
Kreipimasis*, ką? Negalėjau pasišaipyti tada, negaliu 
šaipytis ir dabar. Iš atviruko jautėsi, kad Bilas tie- 
siog prisipumpavęs, jog iš džiaugsmo netveria savo kai- 
lyje; Oo per telefoną jo balsas skambėjo nelyginant ap- 
simetėlio iš “Lavonų grobėjų įsiveržimo“**. Ir dar vie- 
nas dalykas. Atviruke jis rašo “daugiau smulkmenų vė- 
liau“, tartum jam nesikenčia viską išlieti, bet kai 
kalbėjausi telefonu, turėjau viską iš jo.mažne trauk- 
te traukti. Keista! 

Bilas dar pridūrė, kad tai, kas atsitiko, jam pri- 
minė seną anekdotą apie sutuoktinių porą, kuri manė, 
jog jų vaikas nebylys. Tačiau sykį, kai mažiui jau še- 
šeri, šis prie pietų stalo prabyla ir paprašo: “Mama, 
ar galėtum man įdėti dar vieną kukurūzo burbuolę?" Tėvai 
pripuola prie sūnaus ir klausia, kodėl jis niekad ne- 
kalbėjęs anksčiau. “Neturėjau, ką pasakyti“, atšauna 
berniukas. Bilas papasakojo man tą anekdotą (aš buvau 
girdėjus jį anksčiau, man regis, dar tada, kai Žaną 
d'Ark sudegino ant laužo) ir paskiau vėl nusikvatojo 
tuoju netikru kokteilių pobūvių juoku - “cha-cha-cha". 
Tartum tai būtų turėję galutinai užbaigti šią temą. 
Tiktai kad aš nebuvau nusiteikus ją užbaigti. 

- Tad tu Setą paklausei, Bilai? - toliau tęsiau aš. 
Kai jį paklausiau? - nesuprato Bilas. 

- Kodėl jis anksčiau nekalbėjo. 

- Betgi jis kalbėjo. 

- Tačiau ne šitaip. Jis šitaip nekalbėjo, štai ko- 
dėl tu man atsiuntei tokį sujaudintą atviruką, tiesa? 
- buvau bepradedanti niršti ant brolio. Nežinau ko- 
dėl, bet buvau bepradedanti. - Taigi ar paklausei jį, 
kodėl anksčiau niekad nėra ištaręs penkiolikos ar dvi- 
dešimties rišlių angliškų žodžių? 

- Na, ne, - prisipažįsta jis. - Nepaklausiau. 

- Ir jūs sugrįžote? Nusivežėte Setą prie Desperaci- 
jos, kad šis gautų pamatyti Ponderozos rančą ar dar ką 
nors? 

- Mes tikrai negalėjome to padaryti, Od, - išspau- 
džia jis iš savęs po dar vienos ilgos pauzės. Tarytum 


* Trumpa (iš viso dešimt sakinių), tačiau pati garsiausia Abraomo Lin- 
kolno kalba, kurią jis pasakė 1863 m. lapkričio 19-4 dieną, atidaryda- 
mas nacionalines karių kapines Getisberge. Visa kalba iškalta pamink- 
le Linkolnui Vašingtone. 

** “The Invasion of the Body Snatchers" (1956) - amer. rež. Dono Sigelo 
(Don Siege!) fantastinis siaubo filmas. 

lauktum, kol šachmatų kompiuteris atsakys į stiprų ėji- 
mą. Man nesmagu šitaip kalbėti apie savo brolį, kurį 
aš mylėjau ir kurio man stigs visą gyvenimą, bet no- 
riu, kad tu suprastum, koks iš tikrųjų keistas buvo 
mūsų paskutinysis pokalbis. Nori žinoti tiesą? Aš tartum 
kalbėjau visai ne su savo broliu. Norėčiau, kad galė- 
čiau paaiškinti, kodėl man kilo toks įspūdis, tačiau 
neįstengiau. 

- Kodėl negalėjote? - klausiu jį. 

- Negalėjome - vadinasi, negalėjome, - atkerta jis. 
Manau, jis kiek pyktelėjo ant manęs, bet aš neėmiau į 
galvą; iš balso tapo nors kiek panašesnis į save. - 
Būtinai norėjau pasiekti Karson Sitį iki tamsos, o šitai 
mums būtų nepasisekę, jeigu aš būčiau apsisukęs ir su- 
grįžęs prie to miestuko, dėl kurio Setas taip susi- 
jaudino. Visi man be paliovos pasakojo, koks klastin- 
gas kartais būna 50-asis kelias po saulėlydžio, ir aš 
nenorėjau statyti savo šeimynos pavojun, - tartum jis 
rengėsi važiuoti per Gobio dykumą, o ne per vidurinę 
Nevadą. 

Ir čia beveik viskas. Mes dar kiek pasišnekėjome, 
paskiau jis pasakė: 

- Nesijaudink, vaikuti, - šitaip jis visados užbaig- 
davo atsisveikindamas ir tai buvo paskutinis kartas, 
kai su juo kalbėjau... bent šiame pasaulyje. Papras- 
čiausiai “Nesijaudink, vaikuti“, o pats paskiau išny- 
ko pro kažkokio pravažiuojančio šikniaus šautuvo vamzdį. 
Visų jų nebėra, išskyrus Setą. Policija dar net nesu- 
gebėjo nustatyti kalibrą ginklo, iš kurio buvo jie nu- 
šauti, ar gali patikėti? Gyvenimas toks netobulas, pa- 
lyginti su tuo, kuris vaizduojamas knygose ir filmuo- 
se! Sukrušta mišrainė! 

Vis dėlto tas paskutinis pokalbis neduoda man ramy- 
bės. Vis grįžtu ir grįžtu prie to kvailo kokteilių po- 
būvių juoko. Bilas - mano Bilas - savo gyvenime niekad 
nėra šitaip juokęsis. 

Ir ne tik aš pastebėjau, kad jis buvo šiek tiek ne- 
savas. Jo draugas Džo, tas, pas kurį jie svečiavosi, 
pasakė, kad visa šeimyna atrodė kažkokia ne tokia, išs- 
kyrus Setą. Aš pasikalbėjau su Džo laidotuvių biure, 
kol Herbas pasirašinėjo popierius, reikalingus kūnų per- 
gabenimui. Džo pasakė, kad jis kelissyk nusistebėjo, 
ar tik šeimyna nesusigriebusi kelionėje kokio nors vi- 
ruso, galbūt gripo. “Išskyrus mažylį, - pasitaisė jis. 
- Tasai buvo žvitrus, vis kapstinėjosi smėliadėžėje 
su savaisiais žaislais“. 

Na, pakankamai prirašiau - turbūt netgi gerokai per 
daug. Bet pagalvok apie visa tai, gerai? Paleisk į darbą 

savo išradingąją smegeninę, nes TATAI IŠ TIESŲ ŠIRDĮ 
KNISA! Pasikalbėt su Herbu - bergždžias dalykas, jis 
tai vadina perdėta graužatimi. Galvojau pasikalbėti su 
Dž. Marinviliu iš anapus gatvės, - atrodo toks malo- 
nus ir įžvalgus, - bet aš jo pakankamai gerai nepažįs- 
tu. Todėl lieki tik tu. Juk supranti mane, taip? 
Myliu tave, Dženise, mergyt, ir ilgiuosi. O kartais, 
ypač pastaruoju metu, man norisi, kad mudvi vėl būtu- 
me jaunos, kol dar visos bjaurios kortos, kuriomis mus 
galėtų apdalyti gyvenimas, tebeguli giliai kaladėje. 
Prisimeni, kokios buvome koledže, kai manėme, kad gy- 
vensime amžinai, ir tik tos kvailosios mėnesinės užk- 
lupdavo mus netikėtai? 
Turiu baigti, antraip vėl apsižliumbsiu. 
Daugybę daugybę kartų bučiuoju 
Od. 


PENKTAS SKYRIUS 


1 


Tą popietę, kai pasaulis nugarmėjo pragaran nelyginant kibiras į 
šulinį, nutrūkus virvei, Kolis Entredžianas, nuogas iki pusės, žvelg- 
damas vonios kambary į veidrodį, padarė tris svarbius sprendimus. 
Pirma - nebevaikščioti kasdien nesiskutus. Antra - mesti gerti, bent 
kol vėl neįstatys savo gyvenimo į normalias vėžes. Pernelyg mėga- 
vosi kaušalu, ir tai kėlė jam nerimą. Būtina liautis. Trečia - nebedelsti 
su darbo paieškomis. Kolambo srityje veikė trys solidžios apsaugos 
firmos, dviejose iš jų dirbo gerai jam pažįstami žmonės, tad pats lai- 
kas ką nors kombinuotis. Galų gale juk jis nenumirė, gana inkšti, 
metas tvarkytis gyvenimą. 

Dabar gi, kai Hobarto namas liepsnojo it laužas per pragaro šven- 
tę ir artinosi dvejetas keistų furgonų, jam terūpėjo, kaip išsaugoti šį 
gyvenimą. Ypač jį elektrino juodasis furgonas, slenkantis paskui ro- 
žinį, žadindamas visus instinktus tučtuojau kur nors išsidanginti, gal- 
būt į Mongolijos pakraštį. Per pliaupiantį lietų jis pagavo tik ištrin- 
tus figūrų juodojo furgono bokštelyje kontūrus, tačiau pakako vien 
paties furgono. “Atrodo kaip katafalkas iš mokslinio fantastinio fil- 
mo“, - pagalvojo jis. 

- Vidun! - išgirdo save sustaugiant. Kažkuri jo dalis, matyt, vis 
dar troško vadovauti. - Visi vidun, greičiau! 

Šiuo momentu jis pametė iš akių susibūrusius apie žuvusį pašti- 
ninką ir savo rypuojančią, klykaujančią žmoną: misis Geler, Siuzę, 
Siuzės draugę, Džozefsonus, misis Rid. Marinvilis, rašytojas, stovė- 
jo kiek arčiau, bet ir jį Kolis pametė 1š akių. Jo dėmesys susitelkė į 
esančiuosius priešais senojo daktaro bungalą: Piterį Džeksoną, So- 
dersonus, pardavėją, ilgaplaukį iš “Raiderio" sunkvežimio ir į patį se- 
nąjį daktarą, kuris pasitraukė iš veterinarinės praktikos prieš metus, 
visai nenujausdamas, kad jo laukia kas nors panašaus. 

- Bėk! - sustūgo Kolis į šlapią, išsižiojusį, pusgirtį Gario veidą. Šį 
akimirksnį jam norėjosi užmušti tą žmogų, tiesiog pagriebt ir užmušt, 
padegti ar dar kaip nors pribaigt. 

- Bėk, po šimts, į NAMUS! - už savęs jis girdėjo Marinvilį šau- 
kiant tą pat, nors veikiausiai šis turėjo omeny Karverių namus. 

- Kas... - pradėjo Marielė, žingtelėdama savo vyro pusėn, paskiau 
pažvelgė už Gario toliau, ir jos akys išsiplėtė. Užsidengė delnais vei- 
dą, burna jai atvipo, ir vieną mirksnį Kolis pamanė, kad moteris par- 

puls ant kelių ir užtrauks “Mamyte" kaip Elas Džolsonas*, tačiau ji 
ne uždainavo, o ėmė klykti. Užpuolikai tartum to tik ir laukė: sut- 
rnksėjo šūviai, šaižūs, trumpi sprogesiai, kurių niekas nesumaišytų 
su perkūnija. 

Hipis sugriebė Piterį Džeksoną už dešiniojo riešo ir pabandė nu- 
tempti nuo negyvos žmonos. Piteris nenorėjo nuo šios atsiskirti. Jis 
vis kaukė ir, atrodė, nė kiek nenutuokė, kas dedasi aplinkui. KA- 
PAU! - nuskambėjo kurtinančiai it dinamitas, ir tuoj pat dūžtančio 
stiklo žvangesys. Dar garsiau - KA-BAM! - kurį sekė išgąsčio ar 
skausmo šūksnis. Kolis būtų lažinęsis, kad išgąsčio... bent šįsyk. Tre- 
čias šūvis - ir Bilingslio keraminis vokiečių aviganis nuo priekinių 
kojų aukštyn išsilakstė skeveldromis. Senojo daktaro vidinės paradi- 
nės durys žiojėjo atdaros už tinklelinio ekrano su ornamentiškai ant 
jo suraityta “B". Tamsus stačiakampis - anga, kuri galėjo vesti sau- 
gian prieglobstin - buvo tartum tūkstantį mylių atstu. 

Kolis šoko pirmiausia bėgt prie Piterio, nė kiek neturėdamas gal- 
voje pasirodyti drąsiu; paprasčiausiai visų pirma jis puolė ten. Dar 
vienas kurtinantis trenksmas, ir Kolis įtempė nugaros bei sėdmenų 
raumenis, rengdamasis pasitikti galbūt mirtiną pataikymą, nors pro- 
tas painformavo, kad bent šįkart iš tiesų tai būta griaustinio. O po to 
sekęs garsas - anaiptol ne griaustinis. Vėl pliaukštelėjo KA-PAU, ir 
jam kažkas prašvilpė pro dešinę ausį. 

“Pirmąsyk į mane šaudo, - pagalvojo jis. - Devynerius metus iš- 
tarnavau policininku, - ketverius - patruliu, ketverius - kriminalinėje 
policijoje ir vienerius - vidaus imuniteto tarnyboje, - kol man nepri- 
kabino to reikalo ir neišmetė, ir niekad per visą tą laiką iki dabar į 
mane nėra šaudę." 

Vėl šūvis. Vienas iš Bilingslio svetainės langų išbyrėjo, ir baltos 
užuolaidos subangavo nelyginant vaiduoklio rankos. Sautuvai dabar 
už jo griaudėjo tartum artilerijos kanonada, bam-bam-bam-bam, ir 
Kolis pajuto, kaip dar viena įkaitus kulka prazvimbė pro šalį, šįkart 
kairiau jo galvos, ir lentų apkale po išdaužtu langu sujuodavo skylė. 
Koliui ta skylė atrodė kaip didelė išsigandus akis. Kita kulka praz- 
vimbė jam pro šlaunį. Negalėjo patikėti, kad liko gyvas, tiesiog ne- 
galėjo patikėti. Pakvipo kedro gontų degėsiais, ir Kolis suspėjo pri- 
siminti, kaip būdamas vaikas, spalio popietėmis kieme su tėčiu de- 
gindavo lapus, sugrėbstytus į aromatingai smilkstančias kupetas. 


* 


Al Jolson (1885 - 1950), tikroji pavardė Asa Yoelson, kilęs iš Lietuvos 
aktorius, dainininkas, teatro ir kino superžvaigždė. Jo mirties dieną (spa- 
lio 23-ąją) Brodvėjuje buvo užgesintos šviesos. “Mamytė" (“*Mammy") 
- viena iš geriausių jo dainų, pirmąsyk atlikta 1918 m. 

Valandų valandas jis jau bėgo, jautėsi it ta niekinga keraminė an- 
tis sukruštoje šaudykloje, o dar nebuvo pasiekęs Piterio Džeksono, 
kas per velniava čia dedas? 

Saltesnioji jo proto dalis pakuždėjo, kad šaudymas prasidėjo 
prieš penkias sekundes. O gal tik prieš tris. 

Hipis vis dar tampė Piterį už riešo, o dabar įsijungė ir toji mergi- 
na, Sintija, sugriebus kiek aukščiau tos vietos, kur buvo įsitvėręs hi- 
pis. Bet Piteris energingai jiems priešinosi. Kolis matė, kaip Piteris 
nori likti prie žmonos, kuri pasirinko itin prastą laiką sugrįžti namo. 

Įsibėgėdamas dar greičiau (o kai norėdavo, jis galėdavo skelti bu- 
gį visai šauniai), Kolis pasilenkė ir iš eigos sugriebė klūpantį vyriškį 
už kairiosios pažasties. “Kaip iš pašto vagono, - pagalvojo jis. Pite- 
ris metėsi atgal, nesiduodamas visų jų trijų nutempiamas nuo žmo- 
nos. Kolio pirštai ėmė slysti. “Sukruštas reikalas, - pagalvojo jis. - 
Sukruštas mums visiems. Spruk šalin". 

Už jo vėl pasigirdo šūksnis, pas Karverius. Akies krašteliu Kolis 
pastebėjo, kad rožinis furgonas jau pravažiavęs pro juos ir didinda- 
mas greitį nešasi pakalnėn, Hiacintų gatvės link. 

- Merė! - klykė Piteris. - Ji sužeista! 

- Aš ja užsiimu, Pitai, nesirūpink, aš ja užsiimu! - žvaliai sušuko 
senasis daktaras, ir nors jis niekuo neužsiėmė, - po teisybei, bėgo pro 
išdrikusį Merės kūną net nežvilgtelėjęs ton pusėn, - Piteris linktelėjo 
išsyk nusiraminęs. “Visa esmė - tonas, - pagalvojo Kolis. - Tas 
trenktai žvalus tonas". 

Hipis dabar kaip reikiant ėmės pagelbėt, užuot tik bandęs tai da- 
ryti. Pirmiausia turėjo Piterį nusitvėręs už diržo, ir tatai suveikė geriau. 
- Padėk man, vyruti, - ragino hipis Piterį. - Na, bent šiek tiek. 

Piteris nekreipė į jį dėmesio, išplėstas, sustiklėjusias akis buvo 
įbedęs į Kolį. 

- Jis užsiima ja, tiesa? Senasis daktaras - jis užsiima ja? 

- Tikrai tiesa! - šūktelėjo Kolis, bandydamas nutaisyti žvalų dak- 
taro toną - tokią tartum sprinterišką elgseną prie ligonio lovos, - bet 
išgirdo savo balse tik siaubą. Rožinis furgonas jau buvo dingęs, bet 
liko dar juodasis, kuris pamažėle riedėjo, mažne sustodamas. Jo 
bokštelyje bolavo figūros - nepaprastai šviesios, bemaž fluorescuo- 
jančios. - Bilingsli... 

Iš kairės pusės Kolį pralenkė Marielė Soderson - mažne partren- 
kė jį, skuosdama senojo daktaro būsto paradinių durų linkui. Garis 
pralėkė iš dešinės, užkliudydamas petimi pardavėją. Si kluptelėjo ant 
vieno kelio, perkreipta burna skausmingai sušukdama - matyt, niks- 
telėjo čiumą. Garis nė nepažvelgė į ją, jo akys buvo įsmeigtos į gei- 


71 


džiamą tikslą - juoduojantį paradinių durų stačiakampį. Mergina tuoj 
pat atsistojo. Kad ir vis dar perkreiptu iš skausmo veidu, ji narsiai lai- 
kė įsitvėrus Piterio alkūnę, tebesistengdama padėti. Kolio pagarba jai 
didėjo - kas, kad plaukai šizofreniškai dvispalviai. 

Sodersonai nešėsi, kiek turėjo kvapo. Kol susigaudė bendroje si- 
tuacijoje, užtruko mirksnį ar du, bet dabar, Kolis matė, jiems aiškiai 
visa užsifiksavę. 

Vėl pokštelėjo. Ilgaplaukis šūktelėjo iš netikėto skausmo ir susi- 
griebė už dešinės kojos. Kolis išvydo pro jo pirštus sunkiantis kraują 
- stebėtinai šviesų pilkoje audros prieblandoje. Mergina stebeilijo į 
sužeistąjį, burna jai atvipo, akys išsiplėtė. 

- Viskas gerai, - pratarė hipis atsitiesdamas. - Tik grybštelėjo. 
Greičiau, greičiau! 

Piteris galiausiai pasijuto turįs kojas - tiek tiesiogine, tiek perkel- 
tine prasme. 

- Kas per krušalynė... dedasi? - paklausė jis Kolį. Iš balso atrodė 
apsvaigęs. 

Nespėjus Koliui ką nors atsakyti, iš juodojo furgono nugriaudėjo 
šūvis, ir pasigirdo garsas, - galėjai tai prisiekti, - lyg pro šalį būtų pra- 
švilpęs patrankos sviedinys. Marielė Soderson, jau pasiekusi priebu- 
tį (Garis, joks džentelmenas, buvo suspėjęs pasislėpti viduje), sukli- 
ko ir susvirduliavus atsirėmė į duris. Tartum bekaulę jos kairiąją ran- 
ką mestelėjo aukštyn. Aliumininę daktaro namo apkalą aptaškė krau- 
jas, kuris podraug su lietumi plonomis plėvelėmis nusruvo siena. Ko- 
lis išgirdo pardavėją suklinkant, ir pats mažne ėmė klykti. Kulka pa- 
taikė Marielei į petį ir kone visai atplėšė jai nuo kūno kairiąją ranką. 
Toji pavojingai kadaravo ir maskatavo ant blizgančios odos skuto su 
apgamu. Kažkodėl kaip tik dėl to apgamo - defektėlio, kurį, galimas 
daiktas, Garis meiliai bučiuodavo, kai buvo jaunesnis ir ne toks pra- 
sigėręs - visa atrodė tikroviška. Marielė stovėjo tarpduryje klykdama, 
jos ranka kadaravo kaip ir durys, kurios buvo nuplėštos nuo dvejeto 
iš trijų savo vyrių. O už jos juodasis furgonas, irgi padidinęs greitį, 
nurūko pakalnėn, šungrybiškas bokštelis ant jo stogo užsivėrė. Ma- 
šina išnyko lietuje ir dūmų kamuoliuose, besiritančiuose nuo tuščio 
Hobarto namo, kurio dabar liepsnojo ne tik stogas, bet ir sienos. 


2 


Ji turėjo, kur pasitraukti. 
Kai kada tai atrodydavo kaip palaima, kai kada (kadangi užtęsė 
visą reikalą, neleido užbaigti to pragariško žaidimo) - kaip prakeiki- 

mas, bet, šiaip ar taip, tik todėl ji vis dar išliko savimi, bent kol kas; 
tik todėl nebuvo sugraužta iš vidaus. Kaip tatai atsitiko Herbui. Nors 
galų gale Herbas sugebėjo dar vieną vienintelį sykį išlikti savimi. Su- 
gebėjo susiimti tiek, kad nueitų garažan ir paleistų sau kulką į kaktą. 

Bent šitaip norėjos jai manyti. 

Tačiau kartkartėmis ji manydavo kitaip. Kartkartėmis mąstydavo 
apie tuos begalinius vakarus iki tol, kai garaže trinktelėjo šūvis, ir 
mintyse regėdavo Setą, sėdintį ant savosios kėdės, tos pačios, kurią 
juodu su Herbu perdirbdino į žirgo su balnu kopiją, suvokę, kaip la- 
bai berniukas mėgo “vestelnus"'. Setas paprasčiausiai sėdėdavo ten, 
nekreipdamas dėmesio į nieką, kas eidavo per televiziją (tai yra, jei- 
gu nerodydavo vesternų ar filmų apie kosmosą), žvelgdamas į Her- 
bą savosiomis bjauriomis drumzlinai rudomis akimis - akimis sutvė- 
rimo, visą amžių nugyvenusio pelkėje. Sėdėdavo ant kėdės, kurią jo 
dėdė ir teta su tokia meile perdirbdino anksčiau, prieš tai, kai dar ne- 
buvo prasidėjęs tasai košmaras. Bent prieš tai, kai jie dar nebuvo su- 
vokę, kad jis prasidėjo. Sėdėdavo ten ir žvelgdavo į Herbą, bemaž 
niekad į ją, bent ne tada. Žvelgdavo į jį. Mąstydavo į jį. Iščiulpdavo 
jį iki paskutinio lašo nelyginant vampyras siaubo filme. Kaipgi kitaip 
pavadinsi tai, kas Seto viduje tūnojo? Tik vampyru. O jų gyvenimas 
drauge čionais, Tuopų gatvėje, ir buvo siaubo filmas. Tuopų gatvė- 
je, dievaži, kur turbūt kiekvienuose namuose dar užsilikęs bent vie- 
nas Karpenterių* albumas. Malonūs kaimynai, žmonės, kurie mestų 
viską, išgirdę, kad “Raudonajam Kryžiui" reikia pagalbos, ir niekas 
iš jų nenutuokė, kad Odrė Vailer, rami našlė, gyvenanti tarp Soder- 
sonų ir Ridų, dabar atlieka pagrindinį vaidmenį savo pačios “Hame- 
rio" filme**. 

Kai būdavo geriau nusiteikusi, ji mąstydavo, kad Herbas, kurio 
humoro jausmas buvo skydas, apsaugantis nuo tūnančio Seto viduje 
rmaumo ir podraug šį pakurstantis, prasilaikė gana ilgai, kol galop su- 
rado išeitį. Prislėgtos nuotaikos Odrė suprasdavo, kad visa tai šūdnie- 
kiai - Setas paprasčiausiai iščiulpė iš Herbo viską iki galo, o paskiau 
pasiuntė jį garažan su savinaikos programa, blykčiojančia galvoje ne- 
lyginant neoninė “Schlitz'o"*** reklama baro vitrinoje. 


* Richard (g. 1946) ir Karen Carpenter (1950 - 1983) - garsūs popmuzi- 
„kos dainininkai, labai populiarūs savo romantiškomis dainomis vidu- 
riniosios klasės sluoksniuose aštuntajame dešimtmetyje. Karena mi- 
rė nuo nervinės anoreksijos. 

** Kino kompanija “Hammer Studios" nuo 1934-ųjų metų specializuoja- 
si siaubo filmuose. 
*** Alaus pavadinimas. 

Tačiau tai buvo ne Setas, ne, tikrai; ne tasai Setas, kuris kartkar- 
tėmis (pirmosiomis dienomis) juos apkabindavo ir bučiuodavo trum- 
pais pražiotburniais bučiniais, panašiais į sproginėjančius muilo 
burbulus. “Aš “aubojus", kai kada sumikčiodavo jis, sėdėdamas ant 
savo ypatingos kėdės - žodžiai prasiverždavo iš paprastai nesupran- 
tamos jo vapalionės ir sukeldavo jiems jausmą, nors ir trumpam, kad 
galbūt pavyks šį tą pasiekti. Aš kaubojus. Anas Setas buvo mielas; 
galėjai jį mylėti nė nepaisydamas jo autizmo, bet kaip tik dėl to. Ta- 
čiau taip pat anas Setas buvo terpė - kaip ir užkrėstas kraujas, kuris 
vienu metu maitina virusą ir jį perneša. 

Tasai virusas - vampyras - vadinosi Teku. Dovanėlė iš Didžiosios 
Amerikos dykumos. Anot Bilo, Gerinų šeima taip ir nesugrįžo į Des- 
peraciją, nei sustojo pasižiūrėti, kas slypi už jų pamatyto nuo kelio 
žemės pylimo, kuris taip sujaudino Setą, jog šis trumpam nuo savo 
įprastos vapalionės perėjo prie aiškios anglų kalbos. Mes tikrai nega- 
lėjome to padaryti, Od, tuomet pasakė Bilas. Būtinai norėjau pasiekti 
Karson Sitį iki tamsos. Bet Bilas melavo. Ji tai sužinojo iš laiško, ku- 
rį gavo nuo žmogaus, pavarde Alenas Saimzas. 

Saimzas, inžinierius geologas, dirbantis kažkam tokiam, kas vadi- 
nosi Žemės gelmių korporacija, matėsi su Gerinų šeima 1994-ųjų 
metų liepos 24-ąją, tą pačią dieną, kai Odrės brolis pasiuntė jai egzal- 
tuotą atviruką. Saimzas patikino ją, kad nieko itin įdomaus neįvyko, 
paprasčiausiai jisai surengė Gerinams išvyką prie atviro karjero ka- 
syklos (nusileisti vidun būtų reiškę nusižengti kasyklos administraci- 
jos taisyklėms, rašė jis) ir perskaitė paskaitėlę apie karjero istoriją, o 
paskiau šie keliavę toliau. Normaliomis aplinkybėmis Odrei būtų ne- 
kilę nė mažiausių abejonių dėl kiekvieno jo žodžio, bet ji žinojo kai 
ką, ko visai neįtarė misteris Alenas Saimzas iš Desperacijos mieste- 
lio, Nevados valstijos: kad Bilis apskritai neigė kur nors sustojęs pa- 
keliui. Bilas tvirtino, kad jie paprasčiausiai linksmai važiavo toliau, 
nes jis norėjo būtinai suspėti į Karson Sitį iki tamsos. Ir jeigu Bilas 
melavo, ar negali būti, - netgi labai tikėtina - kad ir Saimzas melavo? 

Melavo ką? Melavo ką? 

Sustok, tėti, grįžk atgal, Setas nori pamatyti kalną. 

Kodėl tu man melavai, Bilai? 

Į šį klausimą ji manė galinti atsakyti. Bilas melavo, nes Setas pri- 
vertė jį meluoti. Odrė įtarė, kad Setas veikiausiai stovėjo šalimais, kai 
Bilas kalbėjosi su ja telefonu, ir savo drumzlinai rusvomis akimis, 
derančiomis tūnoti kur nors pelkėje po rąstu, stebėjo žmogystą, ku- 
rios nebelaikė savo tėvu. Bilui buvo leidžiama kalbėti tik tai, ko no- 
rėjo Tekas - tartum kalbėjo žmogus, kuriam į smilkinį įremtas revol- 

veris. Štai iš kur jo nevykę melai ir nenatūralus kokteilių pobūvių 
juokas cha-cha-cha. 

Tas gaivalas, tūnantis Seto viduje, galiausiai surijo Herbą gyvą ir 
dabar bando suryti ją, bet vienu esminiu dalyku ji aiškiai skiriasi nuo 
Herbo, nes turi, kur pasitraukti. Šią prieglaudą ji aptiko galbūt atsi- 
tiktinai, o galbūt su Seto - tikrojo Seto - pagalba, ir teliko melsti Die- 
vą, kad Tekas niekad nesužinotų, ką jinai veikia ar kur pasitraukia. 
Kad tasai pabaisa niekad neatsektų iš paskos į josios slėptuvę. 

1982-ųjų gegužę, būdama dvidešimt vienerių metų ir dar Odrė 
Gerin, ji ir josios kambariokė Dženisė Gudlin studentų bendrabutyje 
(taip pat ir jos geriausia draugė tuomet ir dabar) praleido nuostabų 
savaitgalį - tikrų tikriausiai patį puikiausią per visą Odrės gyveni- 
mą - “Mohonko kalnų pensione" Niujorko valstijos šiaurėje. Kelio- 
nę padovanojo Dženei tėvas, kuris laimėjo kažkokią piniginę premi- 
ją iš savo kompanijos už pagerėjusią apyvartą ir buvo paaukštintas 
dviem ar trimis karjeros laipteliais. Jeigu jam norėjosi pasidalyti su 
kuo nors savo laime, tai tokį tikslą kuo puikiausiai pasiekė, padary- 
damas laimingomis ir dvi jaunas moteris. 

To žavingo savaitgalio šeštadienį jiedvi pasiėmė priešpiečius pik- 
nikui (virtuvėje supakuotus į nuostabią senamadišką pintinėlę) ir ke- 
letą valandų keliavo pėsčiomis, ieškodamos idealios vietelės poilsiui. 
Paprastai, kai stengies, to nepavyksta padaryti, bet joms pasisekė. 
Aptiko gražią ir pusiau laukinę aukštumų pievelę, nusėtą vėdrynų, 
baltagalvių ir erškėtrožių. Po ją dūzgė bitės, šiltame ore šoko balti 
drugeliai nelyginant užburti konfeti, niekad nenukrentantys ant že- 
mės. Viename šios pievutės gale stirksojo neįprastos išvaizdos, kupo- 
lo formos pastatėlis, - Dženisė pasakė, kad tai vadinama pavėne, - ir 
tokie sutinkami visoje Mohonko teritorijoje. Jis turėjo stogą, teikian- 
tį pavėsį ir prieglobstį nuo lietaus, tačiau iš visų pusių buvo atviras, 
kad leistų patekti orui ir gėrėtis kraštovaizdžiu. 

Dvejetas moterų sočiai pavalgė, smagiai pasišnekėjo, trissyk skir- 
tingose savo šnekos vietose pratrūkdamos kvatotis net iki ašarų. Od- 
rei atrodė, kad nuo to laiko niekad taip skaniai nesikvatojus. Ir ji nie- 
kad nepamiršo tądien plytėjusios vasariškos vaiskumos, padriko bal- 
tų drugelių šokio virš pievos. 

Kaip tik ten ji sugrįždavo, kai Tekas visiškai iškildavo paviršiun 
ir visiškai užvaldydavo Setą. Čia ji slėpdavosi kartu su Dženise, vis 
dar tebesančia Gudlin, o ne Konroj, vis dar tebesančia jauna. Kart- 
kartėmis ji pasakodavo Dženisei apie Setą - kaip jis pas juos apsigy- 
veno ir kaip nei ji pati, nei Herbas nepastebėjo ir neįtarė (bent iš pra- 
džių), kas tūnojo Seto viduje. Tas gaivalas, labai ramus, juodu stebė- 

jo, kaupė jėgas ir laukė tinkamo laiko. Kai kada tokiais kartais Odrė 
pasakodavo Dženei, kaip jai stinga Herbo ir kokia yra įbauginta... 
kad jaučiasi įkliuvus nelyginant musė voratinklyje arba kojotas spąs- 
tuose. 

Tačiau tokios kalbos baugino, ir ji stengdavosi neliesti šios temos. 
Dažniausiai ji tik bandydavo atkartoti tas saldžiąsias kvailiones 1š se- 
niai nugrimzdusios praeitin dienos, kai dar Reiganas prezidentavo sa- 
vo pirmąją kadenciją ir dar galėjai muzikinių įrašų parduotuvėse nu- 
sipirkti tikrų vinilinių plokštelių. Pavyzdžiui, gvildendavo tokius da- 
lykus, kaip antai: galėtų ar negalėtų iš Rėjaus Soumzo, Dženės tuo- 
metinio draugužio, išeiti atidus meilužis (savanaudis paršas, dalykiš- 
kai pranešė Dženė po trijų savaičių ir netrukus po to visiems laikams 
atsisveikino su aistringuoju gražuoliu Rėjumi), kur jiedvi norėtų dirb- 
ti, keik turėti vaikų ir kuris iš jų bendrų draugų galėtų susilaukti di- 
džiausios sėkmės. 

Ir visa tai buvo didžiai persmelkta, nors ir neišsakoma, - galbūt 
jos nedrįso apie tai kalbėti, bijodamos nesugadinti tos atmosferos, - 
džiugesio šia diena, nepriekaištinga jaunatvės sveikata ir judviejų 
meile viena kitai. Kaip tik į tuos dalykus, o ne į savo dabartinius rū- 
pesčius susitelkdavo Odrė, kai jausdavo, kad Tekas suleidžia į ją sa- 
vo nematomus, tačiau nepaprastai aštrius dantis, bandydamas iš jos 
maitintis ir tukti. Kaip tik į anos dienos meilę ir giedrą pabėgdavo ji, 
ir iki šiol tai gelbėjo ir teikė prieglobstį. 

Todėl ji tebegyveno. 

O dar svarbiau - todėl tebeišliko savimi. 

Toje pievoje sumaištis ir tamsuma išnykdavo ir visa pasimatyda- 
vo aiškiai: laikantys pavėnės stogą suskilinėję pilki stulpai, nuo ku- 
rių driekėsi ryškūs šešėliai; stalas (taip pat suskilinėjęs), prie kurio 
jiedvi sėdėdavo viena priešais kitą ant medinių suolų, stalas, išraižy- 
tas gilių inicialų, kuriuos daugiausia paliko įsimylėjėliai; piknikinė 
pintinėlė, jau pastatyta nuošaliau ant medinių grindų, ar tebeatvira, 
tačiau šiai dienai išbaigta, su tvarkingai sukrautais kelionei atgalios į 
viešbutį valgymo įrankiais ir plastikiniais maisto konteineriais. Odrė 
regėjo auksinius atšvaitus Dženės plaukuose, išsilaisvinusį siūlelį ant 
kairiojo jos palaidinukės peties. Girdėjo kiekvieno paukštelio ulbesį. 

Tiktai vienu visa skyrėsi nuo to, kaip tada iš tikrųjų buvo. Ant sta- 
lo, kur pirma stovėjo piknikinė pintinėlė, iki jiedvi vėl ją užpildė ra- 
kandais ir padėjo į šalį, puikavosi raudonas plastikinis telefonas. Od- 
rė tokį buvo gavus dovanų vaikystėje, kai turėjo penkerius metukus, 
ir juo ilgai ir karštai taukšdavo nesąmones su įsivaizduojamąja drau- 
ge Melisa Meilute. 

Kai kurių apsilankymų ton pievon metu pavėnėje telefono ragelis 
turėdavo įspaustą žodį PLAYSKOOL+*. Kitais kartais (paprastai to- 
mis dienomis, kurios būdavo ypač siaubingos, o pastaruoju metu jos 
pasitaikydavo vis dažniau), Odrė išvysdavo įspaustą ragelyje trum- 
pesnį ir kur kas grėsmingesnį žodį: vampyro vardą. 

Tai buvo Teko telefonas, ir jis niekad neskambėdavo. Bent ko! 
kas dar ne. Odrė įsikalė galvon, kad jeigu šisai kada nors imtų skam- 
bėti, tatai reikštų, kad Tekas aptiko jos saugiąją slaptavietę. Jeigu taip 
atsitiktų, Odrė neabejojo, kad tai būtų galas jai. Kurį laiką galbūt ji 
dar kvėpuotų ir valgytų, kaip šitai darė Herbas, bet vis tiek tai būtų 
buvęs galas jai. 

Kartkartėmis ji mėgindavo pasiekti, kad Teko telefonas išnyktų. 
Odrė įsikalė galvon, kad jeigu galėtų jį pašalinti, atsikratyti to pra- 
keikto daikto, galbūt jai pavyktų ištrūkti nuo to baisuoklio Tuopų 
gatvėje ir išsaugoti savo gyvybę. Tačiau kad ir kaip stengėsi, nieko 
nepajėgė padaryti - telefono realumas likdavo. Taip, jis kartais išnyk- 
davo, bet niekad, kai žvelgdavo į jį ar mąstydavo apie jį. Atvirkščiai, 
tai atsitikdavo, kai ji žvelgdavo į besijuokiantį Dženės veidą (Dženė 
kalba apie tai, kaip kartais jai norisi pulti Rėjaus Somso glėbin ir iš- 
bučiuoti visą jo veidą, o kartais, - kaip tąsyk, kai pagavo jį slapčia 
krapštantis nosį, - kad šis paprasčiausiai nuslinktų kampan ir nudvės- 
tų), ir tada ji mesdavo žvilgsnį į stalą ir išvysdavo, kad ten nieko nė- 
ra, telefonas dingęs. Sitai reiškė, kad Tekas atsitraukė, bent kuriam 
laikui, kad jis miega (o gal tik snaudžia) arba pasišalino. Daugeliu tų 
atvejų, kai ji atsitokėdavo iš savo svajonių, aptikdavo Setą tupintį ant 
klozeto puodo. Žvelgdavo į ją sustingusiomis ir keistomis, bet vis 
dėlto atpažįstamai žmogiškomis akimis. Tekas, matyt, nemėgdavo 
rodytis, kai jo šeimininkas tuštindavosi. Odrės nuomone - keistai ir 
bemaž egzistenciškai švareiviška, kaip tokiam negailestingai Žiau- 
riam padarui. 

Ji pažvelgė į stalą: telefonas buvo dingęs. 

Odrė atsistojo, ir Dženė - ana jaunoji Dženė, dar su abiem sveiko- 
mis krūtimis - iškart liovėsi tauškėjus ir liūdnai pažvelgė į ją: 

- Taip trumpai? 

- Atleisk, - Odrė visai nenutuokė, trumpai ar ilgai ji užtruko. Su- 
žinos grįžus namo ir pažvelgus į laikrodį, bet čionais būnant bet ko- 
kia mintis apie laikrodžius atrodė juokinga. 1982-ųjų gegužę Mohon- 
ko aukštumose jos regėtoji gėlėta pieva nepriklausė jokiai laiko z0- 
nai, laimė, čia netiksėjo laikrodžiai. 


+ Žaislų ir vaikiškų drabužių; išleidžiamų firmos “Playskool, Inc", preki- 
nis ženklas. 

- Galbūt kada nors įstengsi suvisam atsikratyti to prakeikto tele- 
fono ir pasilikti, - pasakė Dženė. 

- Galbūt. Gerai būtų. 

Tačiau kažin? Ar iš tikrųjų būtų gerai? Odrė nežinojo. Kol kas ji 
privalanti rūpintis mažuoju berniuku. Ir dar vienas dalykas: ji nebu- 
vo linkus pasiduoti, o tatai būtų reiškę, jos persikėlimą nuolatos gy- 
venti 1982-ųjų metų gegužėje. Ir kas žino, kaip Odrė jaustųsi toje 
aukštumų pievoje, jeigu niekad negalėtų šios palikti? Tąsyk josios 
rojus, manding, taptų pragaru. 

Tačiau visa keitėsi, ir ne į gerąją pusę. Tekas ne silpnėjo, kaip ji- 
nai per savo kvailumą tikėjosi, kad įvyks laikui bėgant; atvirkščiai, 
Tekas vis stiprėjo. Televizorius veikė ištisai, rodydamas ir rodyda- 
mas vis tas pačias juostas ir serialų pakartojimus (“Bonanzą", “Sau- 
Iį"... ir, žinoma, “Motokopus 2200*). Žmonės ekrane visi jai ėmė at- 
rodyti kaip išprotėję demagogai, savo žiauriais balsais kaitindami ne- 
nustygstančią minią kokiam nors nenusakomam veiksmui. Odrė be- 
veik tuo neabejojo. Tekas kažką planavo... jeigu apskritai tai galima 
pavadinti planavimu arba sumanymu. Pakeisti galbūt per švelnus žo- 
dis. Jos nepaliko jausmas, kad visa apsivers aukštyn kojomis, kaip ta- 
tai atsitinka per žemės drebėjimą. Ir jeigu taip įvyks, kai tai įvyks... 

- Pabėk, - Dženės akys žybtelėjo. - Liaukis apie tai mąsčius, imk 
ir padaryk, Od. Atidaryk paradines duris, kol Setas miega ar šika, ir 
bėk lyg velnių genama. Išsinešdink iš namų. Kuo toliau, po galais, 
nuo to gaivalo. 

Pirmąsyk Dženisė ryžosi jai patarti, ir Odrei tai buvo netikėta. Vi- 
sai nežinojo, ką atsakyti. 

- Aš... aš apie tai pagalvosiu. 

- Tik ilgai negalvok, vaikuti - jaučiu, kad beveik jau laikas tau 
baigiasi. 

- Man reikia eiti. - Nedrąsiai ji darsyk žvilgtelėjo į stalą, norėda- 
ma įsitikinti, kad “PlaySkool"* telefono vis dar nėra. Nebuvo. 

- Taip. Tvarka. Ate, Od, - dabar Dženės balsas sklido tartum iš to- 
lo ir nyko nelyginant šmėkla. Spalvos ėmė blukti, ir ji vis labiau pa- 
nėšėjo į moterį, artėjančią amžiumi prie Odrės - į moterį su viena 
krūtimi ir siauru, dažnai nepakančiu požiūriu į dalykus. - Greičiau su- 
grįžk. Galbūt pasikalbėsime apie “Seržantą Peperį".* 

- Gerai. 

Odrė išėjo iš pavėnės, pažvelgė pakalnėn linkui uolų sienos, ap- 
raizgytos rausvų vijoklinių rožių, į piruetais plevenančius baltus 


* Kalbama apie “Bitlų" repertuarą: “Seržanto Peperio vienišų širdžių klu- 
bo orkestas" (Sergent Pepper's Lonely Hearts Club Band). 

drugelius. Ūkų aptrauktu dangumi sudundėjo griaustinis. Dievas 
siunčia nuo Katskilų* lietų, ir nieko stebėtina: tokia puiki diena ne- 
gali ilgai tęstis. Kas auksu žiba, greit nublunka... kuris poetas tą pa- 
sakė? Frostas? Nesvarbu. Dženisė Gudlin Konroj įsitikino, jog tai 
teisinga, ne tik poetiška. Laikui bėgant, įsitikino tuo ir Odrė Gerin. 

Ji pasigręžė į pavasarinius- audros debesis, bet išvydo ne jų ka- 
muolius, atsiritančius nuo Katskilų, o savo pačios purviną, seniai ne- 
valytą svetainę - po visais baldais dulkės, blizgantys paviršiai ištep- 
lioti nešvarių pirštų, riebalų, palieto limonado arba visų trijų. Atsida- 
vė prakaitu ir karščiu, bet labiausiai - spageti konservais ir pasenu- 
siais keptais hamburgeriais, kuriais, regis, vien tik ir pageidavo mai- 
tintis josios keistasis įnamys. 

Ji sugrįžo. 

Ir jautės sušalus. Nužvelgė save ir išvydo, kad be šortų ir sportu- 
kų niekuo daugiau nevilkėjo. Žinoma, mėlynų šortų, nes juos dau- 
giausia nešiojo Kasandra Stailz, o Kasė buvo Seto mėgstamiausioji iš 
motokopų. Rankos, riešai, kulkšnys ir blauzdos - viskas purvina. 
Paprastutė balta berankovė palaidinukė, kurią buvo užsivilkus rytą 
(kai Tekas ją užvaldė, nuo tada Odrė ištrūkdavo ir vėl papuldavo jo 
valdžion, bet daugiausia kontrolė priklausė jam - Tekas žaidė ja kaip 
savo elektriniu traukinuku), dabar gulėjo atsainiai numesta ant kuše- 
tės. Spenius Odrei tvinksėjo. 

Tekas vėl mane privertė žnaibyti sau spenelius, pagalvojo ji eida- 
ma prie kušetės ir pakeldama palaidinukę. Kodėl? Kad Keris Ripto- 
nas, vaikinukas, išvežiojantis “Shopper'į" pamatė ją be viršutinės ap- 
rangos dalies? Taip. Galimas daiktas. Tikriausiai. Visa skendėjo ūke 
kaip paprastai, bet ji bemaž neabejojo, kad taip ir buvo. Tekas užpy- 
ko... sekė bausmė... ir ji pasitraukė į tas pasakiškąsias, seniai praėju- 
sias dienas. Kai tik jis sugrįžo savo kambariūkštin vėl žiūrėti tų pra- 
keiktų filmų. 

Znaibymas gerokai ją gąsdino. Kitais kartais skaudėdavo dar la- 
biau, o ką jau kalbėti apie bjaurius smulkius prisiminimus, - Tekas 
šioje srityje buvo virtuozas, - tačiau podraug šįkart čia buvo ir aiškus 
seksualinis atspalvis. Ir dar tai, kaip ji rengdavosi... ar nusirengdavo. 
Vis dažniau ir dažniau Tekas, kai ant jos pykdavo ar ji būdavo jam 
įgrisus, versdavo Odrę nusivilkti drabužius. Tartum jis (ar Setas, o 
gal jie abu) regėjo ją kaip savo asmenišką kietos, tačiau nepriekaiš- 
tingai teisingos Kasės Stailz versiją iš sulankstomos žurnalo fotogra- 
fijos. Ei, vaikinai, tik pasižiūrėkite, kokie jūsų mėgstamiausios mo- 
tokopės papyčiai! 


* Žemų kalnų grandinė Niujorko valstijos rytinėje dalyje. 

Odrė beveik neįžvelgė ryšio tarp šeimininko ir parazito, kas dar 
labiau sunkino jos padėtį. Ji manė, kad Setą kur kas labiau domina 
kaubojai nei krūtys; juk, šiaip ar taip, jam tik aštuoneri. Bet kiek me- 
tų tam gaivalui jo viduje? Ir ko jisai siekia? Esama ir kitų galimybių, 
einančių kur kas toliau nei žnaibymas, tačiau apie tai ji nenorėjo gal- 
voti. Nors, netrukus prieš Herbo mirtį... 

Ne, verčiau negalvot apie tai. 

Ji užsivilko ir susisagstė bliuzelę, tuo pat metu žvilgtelėdama į 
laikrodį. Tik 4.15; Dženė buvo teisi, pasakius taip trumpai. Bet orai 
iš tiesų persimainė - kalti dėl to Katskilai ar niekuo dėti. Trankėsi 
griaustinis, blykčiojo žaibai, o lietus pylė taip pašėlusiai į panorami- 
nį svetainės stiklą, jog langą temdė lyg kokie dūmai. 

Kambariukyje mirguliavo televizorius. Žinoma, koks nors filmas. 
Ketvirta “Reguliuotojų? kopija. Pirmąją Herbas parnešė namo iš pre- 
kybos centro videokasečių skyriaus maždaug mėnesį prieš savižudy- 
bę. Ir tasai senas filmas dėl iki šiol jai nesuprantamų priežasčių buvo 
paskutinė paveiksliukinės mįslės detalė, paskutinis skaitmeninės 
kombinacijos skaičius. Kažkokiu būdu Teką išlaisvino... arba sufoku- 
savo, kaip didinamasis lęšis sufokusuoja šviesą ir paverčia ją ugnimi. 
Bet iš kur Herbas galėjo žinoti, kad taip atsitiks? Iš kur jie abu galė- 
jo žinoti? Tuo metu juodu beveik neįtarė Teką egzistuojant. Iš pra- 
džių šis užsiėmė Herbu, taip, dabar ji tai žinojo, bemaž tiek pat tyliai, 
kiek dėlė, po vandeniu įsisiurbianti žmogui į koją. 

- Nori mane išmėginti, šerife? - košė pro dantis Roris Kolhaunas. 

Mašinaliai, pati to nejausdama, Odrė patylom sumurmėjo: 

- Kodėl mums nepalūkėjus? Kad apsvarstytume tą dalyką? 

- Kodėl mums nepalūkėjus? - atsiliepė iš televizoriaus Džonas 
Peinas. Odrė matė mirgančią nuo ekrano šviesą ant arkinės angos 
tarp dviejų kambarių. - Manai, šitai baigta? 

Kišdamasi bliuzelę į šortus (vienerius iš kokio tuzino, visų tam- 
siai mėlynų, su baltomis siūlėmis šonuose - ko jau ko, bet mėlynų 
šortų Vailerių casa* tikrai nestokojo), ji ant pirštų galų prisėlino prie 
durų arkos ir pažvelgė vidun. Setas nuogas, neskaitant purvinų “mo- 
tokopiškų" glaudžių, gulėjo ant kušetės. Sienose, kurias Herbas pats 
buvo apkalęs pirmarūšėmis pušies dailylentėmis, styrojo vinys, Seto 
susirastos garažo dirbtuvėje. Dėl to daugelis dailylenčių vertikaliai 
suskeldėjo. Ant prastai įkaltų vinių buvo užkabinti paveikslėliai, Se- 
to iškirpti iš įvairių žurnalų. Daugiausia kaubojai, astronautai ir - aiš- 


* Taip JAV pietvakariuose kartais vadina namą(us), o ypač vesternuose (iš 
isp. k.). 

ku - motokopai. Tarp jų kur ne kur ir paties Seto piešiniai, daugiau- 
sia peizažai, atlikti juodu flomasteriu. Ant kavos stalelio priešais jį 
stovėjo stiklinės su šokoladinio pieno likučiais, kurį vien ir tegerda- 
vo Setas/Tekas, ir sujauktos pustuštės lėkštės. Valgiai jose buvo Se- 
to mėgstamieji: “Chef Boyardee“ spageti su hamburgeriu, pomidorų 
sriuba su kyšančiais iš stingstančio skystimo dideliais luitais hambur- 
gerio - nelyginant Ramiojo vandenyno atolai, kuriuose buvo bandy- 
tos kartų kartos atominių bombų. 

Seto akys buvo atmerktos, tačiau tuščios - taip, iš tiesų, tiek jis, 
tiek Tekas laikėsi kažkur toli, gal krovėsi akumuliatorius, gal miego- 
jo atmerktomis akimis nelyginant driežas ant įkaitusios uolos, o gal 
tik gromuliavo kažkur pasąmonėje, primityviai, prakeiktąjį filmą. 
Odrei tai buvo nesuprantama, ir ji nenorėjo suprasti. Paprastų papras- 
čiausiai - jai nusispjaut, kur dabar jie abu. Galbūt ji eisianti ramiai pa- 
valgyti, šito jai pakaktų. “Reguliuotojams" liko dar suktis apie dvi- 
dešimt minučių šiame kažinkelintmilijoniniame casa Vailer seanse, ir 
Odrė vylėsi, kad mažų mažiausia tiek laiko turės. Suspės suvalgyti 
sumuštinį ir brūkštelti kelias eilutes dienoraštyje, už kurį Tekas galė- 
tų ją užmušti - tai yra, jeigu tik sužinotų, kad jinai rašo tą. 

Pabėk. Liaukis apie tai vien mąsčius, o imk ir padaryk, Od. 

Grįždama ji sustojo vidury svetainės, trumpam pamiršus salotas ir 
saliamį, gulinčius šaldytuve. Tas balsas buvo toks aiškus, jog mirks- 
nį pasirodė einąs iš pašalies, o ne iš jos minčių. Trumpam dargi save 
įtikino, kad Dženisė atsekė ją iš 1982-ųjų, kad yra dabar drauge, čia, 
kambaryje. Bet kai išplėstomis akimis apsigręžė, nieko neišvydo. Tik 
balsai iš televizoriaus, Roris Kolhaunas sakė Džonui Peinui, kad kal- 
bų metas baigėsi, o Džonas Peinas priėmė iššūkį: “Ką gi, jeigu tu ši- 
to nori". Tuoj pat atbėgus puls jų tarpan Karena Stil, šaukdama, kad 
liautųsi. Ji kris užmušta kulkos iš Rorio Kolhauno revolverio, tos, ku- 
ri buvo skirta Džonui Peinui, ir tada prasidės baigiamosios šaudynės. 
KA-PAU ir KA-BAM iki pat galo. 

Nieko kambary nėra, tik ji viena ir jos žuvę draugai televizoriaus 
ekrane. 

Atidaryk paradines duris ir bėk lyg velnių genama. 

Kiek sykių ji ir ketino šitaip padaryti? Bet reikia pamąstyti apie 
Setą, juk jis toks pat įkaitas kaip ir ji, o gal net ir dar labiau. Juk Se- 
tas - vis tiek gyvas žmogus, nepaisant jo autizmo. Jai nesinorėjo gal- 
voti, ką Tekas supykdytas galėtų jam padaryti. O Setas vis dar tebė- 
ra, visas visutėlis - ji tai žinojo. Parazitai minta savo šeimininkais, 
bet jų nenužudo... nebent būtų užsibrėžęs tokį tikslą. Tada, kai juos 
suerzina. 

Betgi ji turi pagalvoti ir apie save. Dženė gali kalbėti apie pabė- 
gimą, apie tai, kad atidarytum duris ir pabėgtum it velnių genama, 
bet Dženisė turbūt nesupranta, kad jeigu Tekas pagaus ją iki pasprun- 
kant, mažne tikrai užmuš. O jeigu ji ir išsigaus iš namų, kiek toli tu- 
rės nukakti, kad jaustųsi saugi? Kiton gatvės pusėn? Kvartalo apa- 
čion? Į Ter Hotą? Niū Hampšyrą? Mikroneziją? Kažin, ar netgi Mik- 
ronezijoje pavyktų pasislėpti. Kadangi tarp jų egzistuoja psichinis ry- 
šys. Mažasis raudonas “PlaySkool"* telefonas - Teko telefonas - tą 
įrodo. 

Taip, ji nori išsidanginti iš čia. O taip, ir dargi kaip. Bet kai kada 
kas žinoma - geriau už nežinomybę. 

Odrė vėl žingtelėjo virtuvės linkui, paskiau ir vėl sustojo, išpūtus 
akis į didįjį langą su vaizdu į gatvę. Ji pamanė, kad tai lietus taip 
pliaupia į langą, jog tas atrodė temdomas dūmų. Tačiau pirmasis aud- 
ros nirtulys jau buvo bepraeinąs, o tai, ką Odrė matė už lango, ne tik 
atrodė it dūmai, bet ir buvo dūmai. 

Ji nuskubėjo prie lango, pažvelgė gatvėn ir išvydo, kad žemiau po 
lietumi liepsnoja Hobarto sodyba, siųsdama į pilką dangų baltų dū- 
mų kamuolius. Aplinkui nesimatė nei mašinų, nei žmonių (o dūmai 
trukdė jai pastebėti bernioko ir šuns kūnus), tad Odrė pažvelgė aukš- 
tyn, Lokių gatvės pusėn. Kurgi policijos automobiliai? Ugniagesių 
mašinos? Jų neišvydo, tačiau atsivėręs reginys privertė ją tyliai šūk- 
telti pro prispaustus prie burnos delnus - kaip šie ten atsirado, Odrė 
pati nenutuokė. 

Kažkoks automobilis - Merės Džekson, atpažino Odrė - stovėjo 
ant žolės tarp Džeksonų ir senojo daktaro namų bemaž nosimi aukš- 
tyn įsirėmęs į statinių tvorą tarp tų dviejų valdų. Bagažinės dangtis 
atšokęs, paskuigalis sulamdytas. Bet ne automobilis privertė ją surik- 
ti. Už jo, ant daktaro vejos, nelyginant nuvirtus statula tysojo moters 
kūnas. Odrė mintyse prisivertė save įtikinti, kad tai kas nors kita, - 
galbūt universalinės parduotuvės manekenas, kažkodėl numestas ant 
Bilingslio sklypo. Tačiau tuoj pat sumojo apsirinkanti. Taip, tai tik- 
rai kūnas. Merės Džekson, ir ši tokia pat negyva kaip... na, kaip ir 
Odrės velionis vyras. 

Tekas, pagalvojo ji. Nejau Tekas? Ar jis buvo lauke? 

Juk žinojai, kad jis kažkam rengias, šaltai pagalvojo ji. Tu tai ži- 
nojai. Jautei jį kaupiant jėgas - nuolat sėdėjo smėliadėžėje, žaisdamas 
su tais prakeiktais furgonais, arba priešais televizorių, valgė hambur- 
gerius, gėrė šokoladinį pieną ir vis stebėjo, stebėjo, stebėjo. Tu nu- 
jautei tai, kaip nujauti karštą popietę tvenkiantis audrą... 

Už moters, prie Karverių namo, tysojo dar du kūnai. Deivido Kar- 
verio, kuris kartkartėmis ketvirtadieniais vakare lošdavo pokerį su 
Herbu ir Herbo draugais, gulėjo ant savo takučio nelyginant krantan 
išmestas banginis. Jo pilve, viršum maudymosi glaudžių, kuriomis 
visad vilkėdavo, kai plaudavo automobilį, žiojėjo didžiulė skylė. O 
ant Karverių priebučio sukniubus gulėjo moteris baltais šortais. Ap- 
linkui jos galvą garbanotu vainiku buvo išdrikę raudoni plaukai. Lie- 
taus lašai blizgėjo ant nuogos nugaros. 

Betgi tai ne moteris, pagalvojo Odrė, visa pašiurpdama, lyg jos 
odą kas nors būtų patrynęs ledu. Tenai tik mergina, veikiausiai ne 
vyresnė kaip septyniolikos metų. Toji, kuri šiandien svečiavosi pas 
Ridus. Prieš pat man pasitraukiant į 1982-uosius. Siuzės Geler draugė. 

Odrė vėl pažvelgė gatve žemyn, staiga nė kiek neabejodama, kad 
visa tai vien jos vaizduotė, ir tikrovė kaipmat sugrįš vieton, it atlei- 
dus ištemptą gumelę, kai tik įsitikins, kad Hobarto namas stovi svei- 
kas. Bet šis tebeliepsnojo, vis tebesiuntė oran milžiniškus kedru kve- 
piančius dūmų kamuolius, o kai ji vėl nukreipė žvilgsnį įkalnėn, kū- 
nai tebegulėjo ten pat. Jos kaimynų lavonai. 

- Prasidėjo, - sukuždėjo ji, ir iš kambarėlio gilumoje lyg siaubin- 
gai išankstinis prakeiksmas atskriejo Rorio Kolhauno riksmas: “Mes 
nušluosim šį miestą nuo žemės paviršiaus!" 

Pabėk! irgi riksmu atsiliepė Dženė - tas balsas nuskambėjo ne iš 
televizoriaus, o jos galvoje, tačiau tiek pat įtaigiai. Ne beveik, o jau 
visai tau baigėsi laikas! Nebėra jo! Pabėk, Od! Pabėk! Nedelsk! Pa- 
bėk! 

Tvarka. Išmes iš galvos Setą ir bėgs. Vėliau - jeigu tik bus tas vė- 
liau - galbūt grauš sąžinė, bet dabar... 

Odrė puolė prie paradinių durų ir jau nusitvėrė už rankenos, tačiau 
tuo metu už nugaros suskambo balsas. Iš garso - vaikiškas balsas, ta- 
čiau tik todėl, kad ją pasiekė pro vaiko balso stygas. O šiaip buvo ne- 
gyvas, be meilės, bjaurus. 

O blogiausia, tam balsui nestokojo humoro. 

- Palūkėkite, mem, - pasakė Tekas Seto Gerino, mėgdžiojančio 
Džoną Peiną, balsu. - Kodėl mums nepasikalbėjus ir neapsvarsčius to 
dalyko? 

Ji pabandė pasukti durų rankeną, ketindama surizikuoti - kas bus, 
tas bus, vis tiek jau nuėjus per toli, kad sugrįžtų. Išpuls į pliaupiantį 
lietų ir paprasčiausiai pabėgs. Kur? Bet kur. 

Bet užuot pasukus durų rankeną, jos ranka bejėgiškai nusviro prie 
šono ir sulingavo it besustojančio laikrodžio švytuoklė. Odrė ėmė 
gręžtis, priešindamasi iš visų jėgų, bet vis tiek gręžėsi, kad susidurtų 

akis į akį su gaivalu arkos angoje, vedančioje į tą urvą... ir ji pagal- 
vojo, kad atsižvelgiant į tai, kiek laiko jis ten praleisdavo, urvas kaip 
tik tinkamas žodis tam kambariūkščiui. 

Ji sugrįžo iš savo saugios priebėgos. 

Dieve padėk, sugrįžo iš savo saugios priebėgos, ir demonas, sly- 
pis jos mirusiojo brolio autizmu sergančio sūnelio viduje, sučiupo ją, 
bebandančią pabėgti. 

Odrė juto, kaip Tekas braunasi jos galvon, užvaldo protą, ir nors 
viską matė ir suvokė, nepajėgė netgi surikti. 


3 | 


Džonis peršoko per kniūbsčiom dryksantį Siuzės Geler raudonp- 
laukės draugės kūną, o galvoje jam tebespengė nuo kvyktelėjusios 
pro kairiąją ausį kulkos... ir ta iš tikryjų tartum kvyktelėjo. Sirdis 
krūtinėje daužėsi kaip triušio. Jis jau buvo nubėgęs pakankamai toli 
Karverių namo link, todėl, kai furgonai vėl atidengė ugnį, atsidūrė 
tartum kokioje niekieno zonoje. Suprato esąs labai laimingas, jog dar 
liko gyvas. Mirksnį Džonis mažne sustingo - nelyginant laukinis žvė- 
ris prieš artėjančias automobilio šviesas. Paskiau kulka - kaip jam 
dingojos, didumo sulig antkapiniu akmeniu - prašvilpė pro ausį, ir jis 
strimgalviais repečkom įnėrė pro atviras Karverių namo duris vidun. 
Gyvenimas tiesiog stebėtinai supaprastėjo. Džonis pamiršo apie So- 
dersoną ir suokalbišką smalsumą apgirtusiame, ožiškame šio veide, 
pamiršo savo rūpestį, kad Džeksonas nesuprastų, jog jo ką tik išlei- 
dusi paskutinį kvapą Žmona, matyt, važiavo namo po vienos iš tų 
pramogėlių, apie kokias kuriamos dainos kantri ir vesternų stiliumi, 
pamiršo Entredžianą, Bilingslį, visus kitus. Viską užgožė viena vie- 
nintelė mintis, kad tuoj teks numirti niekieno zonoje, tarp dviejų na- 
mų, nušautam psichų su kaukėmis ir keista apranga, švytinčių it vai- 
duokliai. 

O dabar, atsidūręs tamsioje priemenėje, Džonis paprasčiausiai 
džiaugėsi, kad neprisišlapino į kelnes ar neatsitiko dar blogiau. Kaž- 
kur už jo klykė žmonės. Priemenės sieną dabino “Hummel'io" por- 
celiano figūrėlės, kiekviena ant nedidelės lentynėlės... ir apskritai 
Karveriai tokie normalūs žmonės, pagalvojo ir sukrizeno. Tuoj pat 
atbulu delnu prisidengė burną, slopindamas krizulį. Situacija aiškiai 
ne iš tų, kad krizentum. Oda kažkuo kvepėjo, žinoma, jo paties pra- 
kaitu, bet mirksnį tai priminė apželtukės kvapą. Jis pasilenkė prie- 
kin, jautė, tuoj tuoj susivems. Suprato, kad jeigu tai atsitiks, bemaž 
tikrai apalps, ir ši mintis padėjo nuslopinti šleikštulį. Atitraukė del- 

ną nuo burnos ir pasijuto lengviau. Be to, jam ir nebesinorėjo juok- 
tis, ir tatai galbūt gerai. 

- Mano tėtukas! - klykė jam už nugaros Elina Karver. Džonis pa- 
bandė prisiminti, ar kada nors - pavyzdžiui, Vietname - jam buvo 
tekę girdėti tokį veriamą, graudų sielvartą, besiveržiantį iš tokios jau- 
nos krūtinės. Turbūt ne. - Mano Ti EĖTUKAS! 

- Sšš, brangute, - tai naujoji našlė - “Bandutė", kaip Deividas 
Karveris ją vadindavo. Pati tebekūkčiojo, o jau mėgino guosti. Džo- 
nis užsimerkė, stengdamasis atsijungti nuo viso to, bet bjaurioji at- 
mintis tuoj pat iškėlė prieš akis tai, ką prieš mirksnį jis peržengė - tik- 
riau peršoko. Siuzės Geler draugė. Mažytė raudonplaukė, visai kaip 
iš komikso “Smulkmės". 

Negalima jos ten palikti. Tartum negyva kaip ir Merė ar vargšelis 
Deivas, bet juk peršoko per ją kaip per pagalį, kai ausyse tebespengė 
pro pat galvą prazvimbusios kulkos, o pautai buvo įsitraukę ir sus- 
tandėję it vyšnios kauliukai. Teisingos diagnozės tokios būklės ne- 
nustatysi. 

Džonis atsimerkė. Porcelianinė mergytė su kepuraite ir piemeniš- 
ka lazda rankoje tartum kvietė negyva šypsena: “Ei, jūreivi, nori su 
manimi pakedenti vilną?“ Jisai stovėjo atsirėmęs rankomis į sieną. 
Viena iš kitų figūrėlių buvo nukritus nuo lentynėlės, skeveldromis 
pažirus jam apie kojas. Matyt, buvo ją nutrenkęs pats, kai kovojo su 
vėmuliu ir stengėsi išmesti tą anekdoto baigiamąjį akcentą - dėl tų ki- 
tų dviejų nežinau, bet vyriokas per vidurį lyg panašus į Vilį Nelsoną 
- sau iš galvos. 

Pamažu jis pasuko galvą kairėn, išgirsdamas, kaip sprande trekš- 
teli sausgyslės, ir išvydo, kad Karverių paradinės durys tebeatdaros. 
Pravira buvo ir tinklelinė širma; tarp jos ir staktos įstrigus raudonp- 
laukės ranka, balta ir nejudri nelyginant išplauta paplūdimin jūrž- 
vaigždė. Lauke pilkavo lietus. Vandens srautai liejos žemėn, šniokš- 
dami it didžiausias pasauly garinis lygintuvas. Kvepėjo šlapia žole, 
ir tasai mielas aromatas buvo atmieštas aitriu kedro dūmų priekvapiu. 
“Ačiū Dievui, kad trenkė žaibas, - pagalvojo jis. - Degantis namas 
prišauks policininkus ir ugniagesius. Bet kol kas..." 

Mergina. Mažytė raudonplaukė - kaip ta, dėl kurios iš proto 
kraustėsi Čarlis Braunas*. Džonis peršoko tiesiai per ją, genamas ak- 
lo instinkto išnešti kudašių. Visai suprantama tuo karštu momentu, 
betgi dabar negalima visko šitaip palikti. Negalima, jeigu nori nakti- 
mis ramiai miegoti. 


* Komiksų “Smulkmės" personažas. 

Jis žingtelėjo prie durų. Kažkas sugriebė jį už rankos. Apsisukęs 
Džonis išvydo įdėmų, išsigandusį Deivo Rido veidą, to tamsiaplau- 
kio iš dvynių. 

- Neikit, - konspiratoriškai kimiu balsu sušnabždėjo Deivas. Jo 
Adomo obuolys slankiojo kaklu aukštyn ir žemyn lyg koksai slan- 
kiklis griovelyje. - Neikit, misteri Marinvili, jie dar gali būti tenai. 
Pritrauksite į save ugnį. 

Džonis pažvelgė į jaunuolio plaštaką ant savo alkūnės ir kita ran- 
ka švelniai, tačiau tvirtai ją nukėlė. Iš už Deivo nugaros jį stebėjo 
Bredas Džozefsonas, apkabinęs žmoną per stambų juosmenį. Belin- 
da tirtėjo visu kūnu, taigi tirtėti buvo daug kam. Ašaros sruvo jai sk- 
ruostais, palikdamos spindinčius takelius ant kavos radumo odos. 

- Bredai, - tarė Džonis, - nuvesk visus, kurie čia yra, į virtuvę. 
Manau, kad tai atokiausia nuo gatvės patalpa. Pasodink juos ten ant 
grindų, gerai? - jis švelniai stumtelėjo Ridų bernioką tenlink. Deivas 
pajudėjo, tačiau pamažu, kojos jam nesilankstė. Džoniui jis panėšėjo 
į prisukamą žaislą, kurio mechanizmas surūdijęs. - Na, Bredai? 

- Gerai. Tik žiūrėkit, kad jums neištaškytų galvos. To šiai dienai 
jau mums gana. 

- Neištaškys. Man ji brangi. 

- Tad ir pasistenkit, kad jums jos nenuneštų. 

Džonis stebėjo Bredą, Belindą ir Deivą Ridą per priemenę nuei- 
nant pas kitus, - prietemoje šie matėsi tik kaip susiglaudę šešėliai - o 
paskiau vėl pasisuko į tinklelines duris. Viršutinėje jų dalyje žiojėjo 
kumščio didumo skylė dantytais suplėšyto tinklelio kraštais. Pro ją 
įlėkė kažkas didesnio nei norėjosi pagalvoti (galbūt dydžio sulig ant- 
kapiniu akmeniu), stebuklingai nekliudydamas jo susiglaudusių kai- 
mynų... ar bent taip jis tikėjosi. Juk niekas nerėkia iš skausmo. Bet- 
gi, Dieve šventas, iš ko tie tipai furgone šaudė? Koks ginklas gali bū- 
ti tokio kalibro? 

Jis atsiklaupė ir ėmė šliaužti į vėsų, drėgną orą, dvelkiantį pro 
tinklelines duris. Linkui to malonaus lietaus ir žolės kvapo. Prišliau- 
žęs kiek buvo įmanoma arčiau durų, kai nosimi bemaž įsibedė į tink- 
lelį, jis pažvelgė dešinėn, paskiau kairėn. Dešinėje viskas gerai - jam 
buvo matyti bemaž iki pat kampo, nors pati Lokių gatvė slėpėsi lie- 
taus ūke. Nei furgonų, nei ateivių iš kitų planetų, nei psichų, apsiren- 
gusių it bėgliai iš “Kietuolio" Džeksono* armijos. Gretimais matė sa- 
vo namo duris; prisiminė, kaip skimbčiojo gitara ir rinko savo mėgs- 


* Thomas Jonathan Jackson (1824 - 1863) - konfederatų generolas JAV 
Pilietiniame kare. 

tamąsias senovines liaudies melodijas. Klajūnas Džonas Marinvilis, 
nuolat besistengiąs tais savo perdžiūvusiais batais nužengti už hori- 
zonto priešaky, nuolat ieškantis ryto brėkšmos žibuoklių. Pagalvojo 
apie savo gitarą su aitriu ilgesiu, nors dabar nieko negalėjai padaryti. 

Vaizdas kairėje nedžiugino, po teisybei, buvo sumautas. Statinių 
tvora ir į ją įsirėmusi sudaužyta Merės “Lumina" trukdė apžvalgą 
nuokalnėn. Kas nors - tarkim, snaiperis pilka konfederato uniforma - 
galėjo būti užsiglaudęs bet kur, tykodamas kito gero taikinio. Visai 
tam tiktų kiek padėvėtas rašytojas, kurio galvoje dar tebesibasto gau- 
sybė senamadiškų kavinių įkvėptų fantazijų. Galbūt nieko ten ir nė- 
ra - juk tie tipai žino, kad bet kurią minutę prisistatys kopai ir fede- 
ralai, tad pasistengė išgaruoti, - bet ga/būt šiomis aplinkybėmis nepa- 
kanka. Kadangi šios aplinkybės - visiškai nesuvokiamos sveiku pro- 
tu. 

- Mis? - kreipėsi jis į išdrikusių anapus tinklelinių durų raudonų 
plaukų raizginį. - Ei, mis? Ar girdite mane? - Džonis nurijo seilę, iš- 
girsdamas, kaip gerklėje kliuktelėjo. Ausyse nebespengė, tačiau gi- 
liau galvoje nepaliaujamai ūžė. Džonis nusprendė, kad kurį laiką tu- 
rės su tuo susitaikyti. - Jeigu negalite kalbėti, pajudinkite pirštus. 

Jokio garso, nesujudėjo nė merginos pirštai. Regis, ji nekvėpavo. 
Džonis matė, kaip lietaus srovelės varva blyškia raudonplaukės oda 
tarp liemenėlės krašto ir šortų juosmens, tačiau niekas daugiau neju- 
dėjo. Vien tik jos plaukai atrodė gyvi, vešlūs ir vibruojantys, maž- 
daug dviem atspalviais tamsesni nei oranžiniai. Ant jų it perliukai 
blizgėjo vandens lašeliai. 

Sududeno griaustinis, dabar jau nebe taip grėsmingai, tolstantis. 
Džonis ištiesė ranką prie tinklelinių durų, ir tuo metu trinktelėjo šai- 
žiau. Iš garso jam pasirodė, jog šauta iš mažakalibrio šautuvo, tad 
Džonis skubiai prigludo prie grindų. 

- Tai tik skilinėja gontai, man regis, - kažkieno balsas sušnabždė- 
jo tuoj užjo, ir Džonis šūktelėjo iš netikėtumo. Atsisukęs išvydo už 
savęs Bredą Džozefsoną. Bredas irgi gūžėsi keturpėstom. Tamsiame 
jo veide aiškiai ryškėjo akių baltymai. 

- Kokį velnią čia veikiate? - paklausė Džonis. 

- Žiūriu, kaip Baltieji Žmonės Žaidžia Patrulius, - atsakė Bredas. 
- Kas nors turi pasirūpinti, kad jūs, vyručiai, neperlenktumėte - gali 
pakenkti širdžiai. 

- Man regis, jūs turėjot nuvesti visus kitus virtuvėn. 

- Ir jie ten jau yra. Sėdi ant grindų tvarkinga eilute. Kamė Rid pa- 
bandė paskambinti. Telefonas neveikia kaip ir jūsiškis. Tikriausiai tai 
dėl audros. 

- Aha, tikriausiai. 

Bredas pažvelgė į raudonų plaukų kupetą ant Karverių priebučio 
grindų. 

- Ji taip pat negyva, taip? 

- Nežinau, bet... aš noriu truktelti į save tinklelines duris, kad šios 
atsidarytų, ir tada įsitikinsime. Jūs ne prieš? 

Džonis vylėsi, kad Bredas tikrai nesutiks, šoks prieštarauti, išklos, 
po šimts, visą krūvą argumentų, tačiau tas tik papurtė galvą. 

- Pasistenkit priglust žemiau, kai aš stumtelsiu duris, - perspėjo 
Džonis. - Iš dešinės mums niekas negresia, bet kairėje vaizdą užsto- 
ja Merės automobilis. 

- Prisiplosiu prie grindų it dryžuotasis žaltys po presu. 

- Tikiuosi, jūs niekad nepateksite į mano vedamus seminarus pra- 
dedantiesiems rašytojams, - pakomentavo palyginimą Džonis. - Ir pa- 
sisaugokit tų porceliano šukių - nesusižeiskit rankos. 

- Nagi, - paragino Bredas. - Atidarykite, jeigu tam pasiryžote. 

Džonis truktelėjo tinklelines duris, ir tos atsivėrė. Džonis delsė, 
nežinodamas, ką daryti toliau, paskiau pakėlė šaltą it jūržvaigždė ran- 
ką ir čiuptelėjo pulsą. Akimirka - nieko, paskiau... 

- Man regis, ji gyva! - iš jaudulio švokšdamas sukuždėjo jis Bre- 
dui. - Lyg užčiuopiau pulsą! 

Užmiršęs, kad vis dar ten iš lietaus gali tykoti žmonės su šautu- 
vais, Džonis plačiai atlapojo tinklelines duris ir sugriebęs už plaukų 
pakėlė merginos galvą. Bredas jau irgi spraudėsi tarpdury greta; 
Džonis girdėjo jo sujaudintą alsavimą, užuodė prakaito ir odekolo- 
no kvapą. 

Merginos veidas pasigręžė aukštyn, tačiau tai buvo anaiptol ne 
veidas. Džonis teišvydo raudoną makalienę ir juodą angą ten, kur 
anksčiau būta burnos, o žemiau - baltus trupinėlius, kuriuos iš pra- 
džių palaikė ryžių grūdeliais. Paskiau sumojo, jog tai jos dantys - kas 
buvo likę iš jų. Dvejetas vyrų vienu metu šūktelėjo sopraniškais bal- 
sais. Išsiveržęs iš Bredo burnos spygsnis it smaigas dūrė Džoniui į 
ūžiančią ausį. Skausmas nuėjo tartum į patį galvos vidurį. 

- Kas ten pas jus? - šūktelėjo Kamė Rid iš už švaistinių durų, ku- 
rios vedė į virtuvę. - O Dieve, kas gi ten dar? 

- Nieko, - atsakė abu vyrai, taipgi drauge, ir susižvalgė vienas į 
kitą. Bredo Džozefsono veidas buvo keistai nupilkęs, pelenų spalvos. 

- Neikite čia, - šūktelėjo Džonis. Norėjo, kad balsas būtų buvęs 
garsesnis, tačiau nepajėgė suteikti jam stiprumo. - Likite virtuvėje! 

Susivokė tebelaikąs žuvusią merginą už plaukų. Šie buvo susi- 
raizgę it pakulos... 

“Ne, - šaltai pagalvojo jis. - Visai ne tokie, kokie dengia skalpą, 
žmogaus skalpą“. 

Jisai susiraukė ir atgniaužė pirštus. Merginos veidas vėl nukrito 
ant betoninės priebučio platformos, šlapiai dunktelėdamas. To garso 
verčiau jis būtų negirdėjęs. Šalimais suvaitojo Bredas ir vidine dilbio 
puse prisidengė burną, slopindamas garsą. 

Džonis atitraukė ranką, ir kai tinklelinės durys vėrėsi atgal, jam 
lyg pasirodė, kad kitoje gatvės pusėje, Vailerių name, kažkas juda. 
Už panoraminio svetainės lango šmėkščiojo siluetas. Tačiau anie 
žmonės tenai jam nerūpėjo. Šiuo metu buvo pernelyg sukrėstas, kad 
kuo nors rūpintųsi, taip pat ir savimi pačiu. Troško tik viena - matyt, 
labiau už viską pasaulyje troško - tai išgirsti besiartinančių policijos 
automobilių ir ugniagesių mašinų sirenas. 

Tačiau tegirdėjo vien griaustinį, ugnies treškesį Hobarto sodybo- 
je ir šniokščiant lietų. 

- Paliekam... - pradėjo Bredas ir nutilo, lyg slopindamas vėmulį, 
lyg bandydamas nuryti seilę. Sąrėmis praėjo, ir jis vėl pamėgino išsp- 
rausti iš savęs žodžius: - Paliekam ją. 

Taip. O ką kitą, bent kol kas, jiems daryti? 

Repečkom juodu ėmė trauktis priemenėn. Džonis iš pradžių ropo- 
jo atbulas, paskiau apsigręžė, savo mokasinais užkliudydamas sudu- 
žusios porceliano figūrėlės šukes. Bredas buvo jau už Karverių val- 
gomojo slenksčio, kur jo laukė taip pat parkritus ant kelių žmona. 
Stambus Bredo užpakalis krypavo į šonus, ir kitomis aplinkybėmis 
Džoniui tai būtų pasirodę juokinga. 

Kai kas pagavo Džonio žvilgsnį, ir jisai sustojo. Prie durų į val- 
gomąjį, kur Deividas Karveris jau niekad nebepjaustys Padėkos die- 
nos kalakuto ar Kalėdų žąsies, stovėjo dekoratyvinis stalelis, nukrau- 
tas - žiū, koks netikėtumas - dar tuzinu ar panašiai “Hummel'io" fi- 
gūrėlių. Stalelis stovėjo ne tiesiai, bet pasviręs į sieną dešinėje durų - 
it girtuoklis, rymąs prie gatvės žibinto. Viena stalelio koja buvo nup- 
lėšta. Porcelianinės piemenaitės, pienininkės, kaimo bernaičiai volio- 
josi nuvirtę aukštielninki ar kniūbsčiom, o po staleliu ant grindų ma- 
tėsi daugiau šukių, kur viena ar kelios iš figūrėlių nukritusios sudu- 
žo. Tarp spalvotų skeveldrų gulėjo dar kažkas - kažkoks juodas daik- 
tas. Prieblandoje Džonis iš pradžių tai palaikė didžiulių negyvų va- 
balu. Priropojęs žingsnį arčiau, turėjo atsisakyti šios minties. 

Atsigręžęs per petį, pažvelgė į kumščio didumo skylę tinklelinių 
durų viršuje. Jeigu ją pramušė kulka, bebaigianti skrieti žemėjančia 
trajektorija... 


89 


Mintyse jis nubrėžė tokios hipotetiškosios kulkos kelią ir įsitiki- 
no: taip, ji galėjo atplėšti staleliui koją ir pakreipti šį tokion girtuok- 
liškos nuostabos pozon. O paskiau, išeikvojusi savo energiją, liko il- 
sėtis? 

Džonis siekė tarp porceliano šukių, stengdamasis nesusižeisti ran- 
kos (kuri, nepaisant įtemptų valios pastangų, bjauriai drebėjo), ir pa- 
kėlė juodąjį daiktą nuo grindų. 

- Ką čia turite? - paklausė Bredas, atropodamas prie Džonio. 

- Bredai, grįžk čionai! - įsakmiai sušnabždėjo Belinda. 

- Ša, patylėk! - sudraudė ją Bredas. - Ką jūs čia turite, Džoni? 

- Nežinau, - atsakė jis, paduodamas daiktą Bredui. Po teisybei, tai 
jis žinojo, žinojo iš pat pradžių, kai tik suprato, jog tai ne kokio nors 
vasarinio vabalo liekana. Tačiau tokios iššautos kulkos dar niekad 
nebuvo regėjęs. Tačiau ne ji atėmė merginai gyvybę, šitai daugmaž 
tikra: būtų buvus suplota ir deformuota. O ant šios nesimatė nė įdrės- 
kimėlio, nors iššauta kiaurai pramušė tinklelines duris ir nuplėšė sta- 
lelio koją. 

- Duokit pasižiūrėti, - paprašė Bredas. Belinda, prišliaužus šali- 
mais, pažvelgė jam per petį. 

Džonis įmetė kulką blyškian Bredo delnan. Juodas korpusas, ko- 
kių septynių colių ilgio, smaigalys toks aštrus, jog juo galėtum per- 
sirėžti odą. Kaip spėjo Džonis, plačiausioje dalyje - apie dviejų colių 
skersmens. Vientisas juodas metalas, pagrinde nei koncentriškų įs- 
paudų, nei duobutės, daužiklio padarytos iššaunant, nei gamintojo 
ženklo, nei kalibruotės žymės. 

Bredas pakėlė galvą. 

- Kas per velnias? - suglumęs paklausė Bredas. Toks pat buvo ir 
Džonis. 

- Duok man pasižiūrėti, - tyliai paprašė Belinda. - Tėvas mane 
vesdavosi šaudyklon, ir aš buvau jo mažoji padėjėja, kai reikėdavo 
vėl užtaisyti šautuvą. Duokš. 

Bredas padavė kulką žmonai. Ši pasukinėjo metalinį konusą tarp 
pirštų, paskiau pakėlė sau prie akių. Lauke vėl trenkė griausmas, stip- 
resnis nei per pastarąsias penkias minutes, ir jie visi krūptelėjo. 

- Kur ją radote? - paklausė Belinda Džonį. 

Sis parodė jai į šukes po pasvirusiu staleliu. 

- Taip? - Belindos balsas nuskambėjo skeptiškai. 

- Kaipgi atsitiko, kad ji neįsmigo sienon? 

Tik dabar Džonis sumojo, koks geras jos pateiktas klausimas. 
Kulka praėjo pro durų tinklelį ir ploną stalelio koją; kodėl neįsmigo 
sienon, tepalikdama paskui save skylę? 

„ - Tokios pupytės man nėra tekę matyti, - prisipažino Belinda. - 
Zinoma, toli gražu nesu visko mačiusi, bet galiu tvirtinti, kad ji išlė- 
kė ne iš pistoleto, nei iš paprasto ar medžioklinio šautuvo. 

- Tačiau jie kaip tik šaudė iš medžioklinių, - pastebėjo Džonis. - 
Iš medžioklinių dvivamzdžių. Jūs tikra, kad tai ne... 

- Aš net nežinau, kaip ta kulka iššauta, - tęsė Belinda. - Jos pa- 
grinde nėra daužiklio duobutės, tai aiškiai matyti. Taip pat ji tokia 
negrabi. Lyg vaiko samprata, kaip kulkos atrodo. 

Svaistinės durys tarp priemenės ir virtuvės atsilapojo trinktelėda- 
mos į sieną ir išgąsdindamos juos labiau nei griaustinis. Jose stovėjo 
Siuzė Geler. Siaubingai nublyškusiu veidu ji pasirodė Džoniui visus 
vienuolika metų vyresnė. 

- Gretimame name, pas Bilingslį, kažkas klykia, - tarė ji. - Iš bal- 
so lyg moteris, bet sunku tiksliai pasakyti. Vaikams baisu. 

- Viskas gerai, brangute, - atsakė Belinda. Jos balsas nuskambėjo 
visiškai ramiai, ir tai sužavėjo Džonį. - O dabar grįžk virtuvėn. Mes 
tuoj ateisime. 

- Kur Debė? - paklausė Siuzė. Laimė, apkūnūs Džozefsonai užs- 
tojo jai vaizdą į priebutį. - Ar ji įpuolė gretiman naman? Debė lyg bė- 
go tuoj pat už manęs, - ji kiek patylėjo. - Jums neatrodo, kad tai ji 
klykia? 

- Ne, esu tikras, kad tai ne ji, - patikino Džonis ir pasibaisėjo, su- 
sizgribęs, kad vėl vos nepratrūko beprotišku juoku. - Na, eik, Siuze. 

Ši vėl sugrįžo virtuvėn, durys paskui ją užsidarė. Trejetas jų suo- 
kalbiškai susižvalgė pavargusiomis akimis. Kažkas nepratarė nė žo- 
džio. Paskiau Belinda sugrąžino Džoniui juodąjį nevėkšliškos formos 
konusą, pritūpus nukrypavo pro šalį ir stumtelėjo virtuvės duris. Bre- 
das repečkom nusekė paskui ją. Džonis dar kiek žvelgė į kulką, ap- 
mąstydamas tai, ką pasakė ši moteris: lyg vaiko samprata, kaip kul- 
kos atrodo. Ji teisi. Džoniui teko nemaža lankytis pradinukų klasėse, 
kai pradėjo rašyti katinėlio Peto nuotykių kronikas, ir ten prisižiūrė- 
jo piešinukų su dideliais besišypsančiais tėtukais ir mamytėmis po 
skaisčiomis saulėmis, su nepaprastai žaliais peizažais, kuriuos dabi- 
no ryškiai rudi medžiai, ir tas daikčiukas jo rankoje atrodė tartum 
iškritęs iš tų piešinukų, sveikas ir nesužalotas, kažkokiu būdu tapęs 
tikru. 

Mažyti mano Smiti, atsiliepė balsas kažkur pasąmonėje, bet kai 
Džonis pabandė vytis tą balsą, norėdamas pasiklausti, ar šis tikrai ką 
nors žino, o gal tik šiaip sau laido kakarinę, balsas jau buvo dingęs. 

Džonis įsimetė kulką dešinėn priekinėn kelnių kišenėn, kur buvo 
ir automobilio rakčiukai, ir paskui Džozefsonus nusekė virtuvėn. 

Stivenas Džėjus Eimzas, gana nežymus dalyvis didžiajame Ame- 
rikos stiplčeze, turėjo priežodį, ir šis priežodis skambėjo taip: 


JOKIŲ PROBLEMŲ, ŽMOGAU. 


Pirmąjį savo semestrą MIT'e* - ir šitai nepaisant kažkur likusių 
jonosferoje SAT** rezultatų - jis gavo vienus “D"***, tačiau, ei: 


JOKIŲ PROBLEMŲ, ŽMOGAU. 


Stivas perėjo iš elektros inžinerijos į bendrąją, ir kai jo pažymiai 
vis tiek nepakilo aukščiau tų užkerėtųjų 2,0 balų, jisai susikrovė 
daiktus ir patraukė į Bostono universitetą, nusprendęs išmainyti ste- 
rilias mokslo auditorijas į žaliąsias anglų literatūros lankas - Kolri- 
džą, Kytsą, Hardį, šiek tiek T. S. Eliotą. Nors ketino skrajoti padebe- 
siais, susidūrė su karčia realybe - dvidešimtojo amžiaus nerimastis, 
žmogau. Kurį laiką Bostono universitete viskas klostėsi puikiai, pas- 
kiau, į pirmųjų metų pabaigą, jį ištrenkė. Tapo auka pernelyg dide- 
lio potraukio bridžui, kaušalui ir žolytei. Bet 


JOKIŲ PROBLEMŲ, ŽMOGAU. 


Tada jis pasidavė Kembridžan, ten pasitrynė, skimbčiodamas gi- 
tara ir eidamas iš lovos į lovą. Gitaristas iš jo buvo nekoks, geriau se- 
kėsi lovoje, bet 


JOKIŲ PROBLEMŲ, ŽMOGAU, 


tikrai. Kai ir Kembridžas ėmė pakyrėti, Stivas paprasčiausiai įgrūdo 
gitarą įmautėn ir, išėjęs į kelią, tranzuodamas, nusigavo iki Niu- 
jorko. 


* Massachusetts Institute of Technology (angl.) - Masačiūsetso Techno- 
logijos Institutas, viena iš prestižiškiausių JAV technologinių aukštų- 
jų mokyklų. 

** Scholastic Aplitude Test (angl.) - tinkamumo mokytis testas - Ameri- 
koje stojamasis egzaminas į aukštąją mokyklą. Cia žodžių žaismas 
SAT reiškia ir satelitą, dirbtinį žemės palydovą, naudojamą ry- 
šiams. 

*** Žinių įvertinimas aukštojoje mokykloje, rodantis jų menką ar vos pa- 
tenkinamą lygį (minimalią kompetenciją). 

Per tuos metus gerokai apsikūlė, numynė padus dirbdamas komi- 
vojažieriumi, pabandė nesaldaus diskžokėjaus amato neilgai gyva- 
vusioje sunkiojo metalo stotyje, Fiškile, Niujorko valstijoje, vėlgi 
trainiojosi radijo stoties inžinieriumi, roko šou impresarijumi (šeši 
sėkmingi šou, kuriuos sekė košmariškas nešdinimasis vidur nakties iš 
Providenso - jis liko skolingas kai kuriems vaikinamas apie 60 000 
dol., bet 


JOKIŲ PROBLEMŲ, ŽMOGAU, 


buvo chiromantijos guru ant lentatakių Vaildvude, Niū Džersio vals- 
tijoje, ir galiausiai baigė elektrinių gitarų techniku. Čia atrado save ir 
tapo labai paklausus Niujorko valstijos šiaurėje ir rytų Pensilvanijo- 
je. Jam patiko derinti ir taisyti gitaras - tai buvo ramus užsiėmimas. 
Be to, jis kur kas geriau jas taisė, nei jomis grojo. Šiuo laikotarpiu jis 
metė rūkęs žolytę ir lošęs bridžą, ir tai labai supaprastino jam gyve- 
nimą. 

Prieš dvejus metus, kai gyveno Olbanyje, susidraugavo su Diku 
Eblesonu, kuriam priklausė naktinis klubas “Sypsena", gera pakelės 
užeiga, kur bet kurį vakarą galėjai iki soties klausytis bliuzų. Stivas 
pirmąsyk pasirodė “Sypsenoje" kaip laisvai samdomas gitarų techni- 
kas, paskiau nuolatinai pakeitė valdžiusį elektros pultą vyrioką, kurį 
ištiko nedidelis širdies priepuolis. Iš pradžių tai buvo problema, gal- 
būt pirmoji rimta problema per visą Stivo suaugusiojo gyvenimą, bet 
kažkodėl jis laikėsi jos įsikibęs, nors ir bijojo, kad viską sukruš ir bus 
nulinčiuotas girtų ritmo vilkų. Iš dalies tai buvo Diko nuopelnas, ku- 
ris nė kiek nepanėšėjo į iki šiol Stivo pažinotus naktinių klubų savi- 
ninkus: jis nebuvo vagis, mergišius ar iš tų, kurie įprasmina savo pa- 
ties egzistenciją, padarydami kitus nelaimingais ir įbaugintais. Taip 
pat jis tikrai mėgo rokenrolą, kai daugelis kitų Stivui pažįstamų klu- 
bų tiesiog tokios muzikos nekentė, atiduodami pirmenybę Janiui* ar 
Zamfirui** su jo “Pano Fleita“, kai važiuodavo vieni automobilių. 
Dikas buvo kaip tik toksai vyriokas, kurį Stivas, prisiminęs užpildy- 
ti 1040-ąją formą*** tiktai vieną vienintelį sykį per savo gyvenimą, 
iš tiesų mėgo: 


NULINIŲ PROBLEMŲ 


* Yanni - žinomas gitaristas, 1986 - 1991 išleidęs keletą solinių albumų. 
** George Zamfir - išpopuliarinęs senovišką instrumentą Pano fleitą ir 
šiuo vardu sukūręs rumunišką etnografinį ansamblį. 
*** Asmens deklaracija dėl pajamų mokesčių tarnybai. 

vyriokas. Jo žmona irgi priklausė toms iš šaunesniųjų - miela bend- 
rauti, apdovanota romiomis, mieguistomis akimis, humoro jausmu, 
gražiomis krūtimis ir, kiek Stivas galėjo spręsti, be mažiausio polin- 
kio neištikimybei. O svarbiausia, Sendė irgi buvo beišsigydanti nuo 
aistros bridžui. Stivas daugelį kartų su ja giliai gvildeno bemaž ne- 
kontroliuojamą knietulį šaukti daugiau, ypač lošiant iš pinigų. 

Šių metų gegužę San Franciske Dikas įsigijo labai didelį klubą - 
tokią nelyginant Bliuzų Salę. Prieš tris savaites jisai su Sende paliko 
rytinę pakrantę. Dikas pažadėjo Stivui gerą darbą, jeigu Stivas suk- 
raus visą jų mėšliavą (daugiausia albumus, per du tūkstančius jų, su 
tokiomis senienomis kaip “Hot Tuna“, “Ouicksilver Messenger Ser- 
vice“ ir “Canned Heat“) ir perveš su išsinuomotu sunkvežimiu. Sti- 
vas atsakė: 


JOKIŲ PROBLEMŲ, DIKAI. 


Eigi, bemaž septynerius metus jis nebuvęs Vakarų pakrantėje, tad 
permaina išeitų tik į gera. Padėtų iš naujo pakrauti savąsias pasėdu- 
sias baterijas. 

Tačiau surinkti visą mėšliavą Olbanyje, išsinuomoti ir pakrauti 
sunkvežimį ir pajudėti iš vietos užėmė daugiau laiko, negu jis tikė- 
josi. Dikas kelis kartus skambino, paskutinįsyk gan suirzęs, ir kai Sti- 
vas jam dėl to užsiminė, Dikas atšovė, - ką gi, ko norėti iš žmogaus, 
tris savaites prasivarčiusio miegmaišiuose ir kentusio su vis tuo pa- 
čiu pustuziniu sportinukų, tad važiuojąs jis ar nevažiuojąs? Važiuo- 
ju, važiuoju, atsakęs jam Stivas. Nesikarščiuok, viršininke. Ir jis 1š- 
važiavo. Tai yra, pakėlė sparnus prieš tris dienas. Iš pradžių visa ėjosi 
kaip per sviestą. Paskiau, šią popietę, jam susprogo kažkokia žarnelė 
ar dar kas ten, tad Stivas įsuko atšakon į Ventvortą, ieškodamas Iš- 
girtojo Amerikos Serviso Stoties, ir tada - tprū, brolyt - po variklio 
antvožu smarkiai trinktelėjo, ir visos lemputės prietaisų panelyje ėmė 
rodyti, kad atsitiko kažkas negera. Stivas vylėsi, kad pramušė kur 
nors tarpiklį, bet iš garso panašiau, kad sulūžo stūmoklis. Siaip ar 
taip, “Raiderio" sunkvežimis, kuris išvažiuojant iš Niujorko buvo 
gražumėlis, staiga pavirto pabaisa. Bet vis tiek 


JOKIŲ PROBLEMŲ:; 


tik surask misterį Auksarankį, 1r lai šis atlieka savo darbą. 
Deja, Stivas pasirinko ne tą posūkį, nuvedusį ne į verslo rajoną 
šalimais magistralės, o į kur kas labiau priemiestinį kvartalą, ne iš tų, 

kur darbo valandomis sukinėtųsi misteris Auksarankis. Jis jau įpraši- 
nėjo sunkvežimį it vaikutį, garas veržėsi pro radiatoriaus groteles, 
alyvos slėgis variklyje krito, temperatūra kilo, ir nemalonus degėsių 
kvapas smelkėsi pro vėdinamąsias angas... Bet iš tiesų 


JOKIŲ PROBLEMŲ, ŽMOGAU. 


Na... galbūt mažutėlaitė problemėlė. 

“Raiderio* kompanijos žmonėms, tas tiesa, bet Stivas tikėjosi, kad 
anie pajėgs atlaikyti jos naštą. Paskiau, žiū, gražutė kvartalo krautu- 
vėlė, o virš durų mėlyna iškaba, kad esama taksofono... o numeris, 
kuriuo skambinti sugedus varikliui - čia pat, po skydeliu nuo saulės 
vairuotojo pusėje. 


VISIŠKAI JOKIŲ PROBLEMŲ 


- tai jo gyvenimo istorija. 

Tiktai kad dabar iškilo problema. Ir palyginus su ja perprasti gar- 
so pultą tuomet “Šypsenos" klube atrodė vieni juokai. 

Stivas šiuo metu buvo nedideliame namukyje, kuriame kvepėjo 
pypkiniu tabaku, svetainėje, kurios sienas dabino įrėmintos gyvulių 
fotografijos, - labai ypatingos, sprendžiant iš užrašų po jomis, - sve- 
tainėje, kurioje vienintelis didžiulis, beformis fotelis priešais televizo- 
rių atrodė tikrai dažnai naudojamas. Jis ką tik sutvarstė kaklaskare 
sau koją, kurioje žiojėjo šautinė žaizda, negili, bet vis tiek tikrų tik- 
riausia šautinė žaizda, o aplinkui rėkė žmonės, rėkė išsigandę. Liesa 
moteris su berankove bliuzele irgi buvo sužeista (bet apie ją anaiptol 
nepasakytum, kad žaizda buvo negili), o lauke gulėjo negyvi žmonės, 
ir jeigu visa tai ne problema, tuomet, spėjo Stivas, žodis “problema" 
- bereikšmė samprata. 

Kažkas jį sugriebė už rankos aukščiau riešo, sugriebė skaudžiai. 
Tiesą sakant, ne paprasčiausiai sugriebė, o netgi surakino. Stivas pa- 
sisuko ir išvydo merginą su mėlynu krautuvėlės chalatėliu - tąją su 
trenktais įvairiaspalviais plaukais. 

- Neapsimetinėk prieš mane, - subarė ji pavargusiu balsu. - Toji 
ledi reikalauja pagalbos, kitaip numirs, tad tik neapsimetinėk prieš 
mane. 

- Jokių problemų, pyragiuk, - atsakė jis, ir vien išgirsti žodžiai, - 
bet kokie žodžiai, - išėję iš savo burnos, padėjo pasijausti tvirčiau. 

- Nevadink manęs pyragiuku, ir aš nevadinsiu tavęs pyragu, - 
pyktelėjo ji, nelinkusi leistis į jokias paikystes. 


95 


Stivas nusijuokė. Šiame kambaryje juokas nuskambėjo labai ne 
vietoje, bet Stivui buvo nė motais. Regis, ir jai - taip pat. Mergina 
įsistebeilijo į jį, ir jos lūpų kampučiuose šmėstelėjo vos vos pastebi- 
ma šypsenėlė. 

- Gerai, - sutiko Stivas, - aš nevadinsiu tavęs pyragiuku, o tu ma- 
nęs - pyragų, ir nė vienas iš mudviejų neapsimetinėsime. Sutarta? 

- Aha. Kaip tavo koja? 

- Tvarka. Panašiau į nudegimą nei į šautinę žaizdą. 

- Tau pasisekė. 

- Aha. Būtų gerai užpylus dezinfekuojančio skiedinio, jeigu kur 
rasčiau, bet palyginti su ja... 

- Gari, - sustūgo lyginamasis objektas. Moters ranka, matė Stivas, 
vos tebuvo sukibus su kūnu, laikėsi tik už plonos odos juostelės. Jo- 
sios vyras, taip pat liesas (bet jau su beiškylančiu provinciališku ap- 
valiu pilvuku), supanikavęs bejėgiškai trypė apie ją tokį tartum šokį, 
primindamas Stivui čiabuvį iš seno filmo apie džiungles, atliekantį 
Mirties Traukulius priešais grasų akmeninį stabą. 

- Gari! - vėl sukliko ji. Kraujas plūdo jai iš sužaloto peties pasto- 
viu srautu, perdažydamas kairiąją jos rožinės palaidinukės pusę pur- 
vinai kaštonine spalva, išblyškęs it popierius veidas buvo šlapias nuo 
prakaito, plaukai kuokštais prilipę prie kiaušo išlinkio. - Gari, Jiau- 
kis atrodęs kaip ieškąs vietos nusišlapinti ir padėk man... 

Gaudydama kvapą, ji atšlijo prie sienos, skiriančios svetainę nuo 
virtuvėlės. Stivas laukė, kad tuoj tuoj sulinks jai keliai, tačiau to neį- 
vyko. Atvirkščiai, sugriebusi kairįjį riešą dešine ranka, moteris atsar- 
giai pakėlė savo sužeistą ranką Stivo ir Sintijos link. Krauju blizgan- 
tis kremzlės saitas, jungiantis galūnę su likusiu kūnu, sušliurpsėjo it 
gręžiamas skuduras, ir Stivas jau buvo besižiojąs jai pasakyti, kad 
nedarytų to, kad liautųsi kvailiojus, kol dar nenurovė tos prakeiktos 
bjaurasties nuo savęs it sparno nuo kepto viščiuko. 

O paskiau Garis pradėjo savo Mirties Traukulių Sokį priešais Sti- 
vą, strykinėdamas aukštyn žemyn it pajacas su spyruokliniais kojū- 
kais; išblyškęs jo veidas buvo išmuštas džiovininkiškų raudonų dė- 
mių. “Duok man ramybę su ta kraipalione“, pagalvojo Stivas. 

- Padėk jai! - šaukė Garis. - Padėk mano žmonai! Ji mirtinai nuk- 
raujuos. 

- Aš negaliu... - pradėjo Stivas. 

Garis sugriebė Stivą už marškinėlių krūtinės. Kai nebelieka vietos 
pragare, bylojo šis veiksmas, mirusieji vaikščioja po žemę. Prisikišo 
artyn savo liesu, karštligišku veidu. Jo akys blizgėjo nuo išgerto dži- 
no, taip pat iš panikos. 

- Tu su jais? Esi vienas iš jų? 

- Aš ne... 

- Tu išvien su šaudžiusiais? Sakyk tiesą? 

Pikčiau negu pats to būtų tikėjęsis (paprastai pyktis visai nebuvo 
jam būdingas) Stivas nubloškė vyriškio ranką nuo savųjų sudėvėtų 
mėgstamų marškinėlių, paskiau nustūmė jį nuo savęs. Garis susver- 
dėjo žingsnelį atgal, jo akys išsiplėtė, paskiau vėl susiaurėjo. 

- Tvarka, - suurzgė jis. - Tvarka, aha. Tu pats prašeisi, tad atsiim- 
si savo. - Ir jis vėl metėsi priekin. 

Sintija puolė tarp jų, metė trumpą žvilgsnį į Stivą - matyt, norėjo 
įsitikinti, kad šis dar nenusiteikęs kovai - ir įniršusi atsigręžė į Garį: 

- Kas, po šimts, jus apsėdo? 

Garis įsitempęs šyptelėjo: 

- Juk jis ne vietinis, ką? 

- Dieve, aš irgi ne! Esu iš Beikerfildo, Kalifomijos. Ar dėl to ir aš 
viena iš jų? 

- Gar! - tai nuskambėjo it viauksnis šuns, ilgai bėgusio dulkėtu 
keliu ir gerokai nusilojusio. - Liaukis dinderiavęs aplink ir padėk 
man! Mano ranka... - moteris tebeprilaikė atkišusi ranką, ir nejučia 
Stivui toptelėjo galvon Mučio mėsinė Niutone. Pardavėjas baltais 
marškiniais, balta kepuraite, kruvina prikyšte tiesia jo motinai atkirs- 
tą nugarinę. Paduokit į stalą ne visai perkeptą, su mėtiniais drebu- 
čiais, misis Eimz, ir jūsų šeimyna niekad nebereikalaus paskrudinto 
viščiuko. Aš jums garantuoju. 

- Gari! 

Lieseikėlis, nuo kurio trenkė džinu, žingtelėjo prie žmonos, pas- 
kiau pasisuko į Stivą ir Sintiją. Įsitempusi, supratinga jo šypsena bu- 
vo išnykus. Dabar jis teatrodė pasiligojęs. 

- Aš nežinau, ką su ja daryti, - pratarė. 

- Gari, besmegeni žiurkėne, - sušnabždėjo Marielė balsu, kuriame 
nyko viltis. - Tu visiškas bukaprotis, - jos veidas vis labiau blyško. 
Iš tiesų, buvo tapęs, kaip sakoma, baltesnis už popierių. Po akimis 
plėtėsi tamsūs ratilai, o kairysis sportukas iš balto dabar buvo pavir- 
tęs vientisai raudonu. 

“Ji numirs, jeigu tuoj pat nesusilauks pagalbos“, - pagalvojo Sti- 
vas. Nuo tos minties jisai sutriko ir pasijautė kvailai. Juk, aišku, tu- 
rėjo omeny profesionalią pagalbą, ligoninės priimamojo vyrukus ža- 
lia apranga, komanduojančius, kaip antai: “Dvidešimt kubų epinefri- 
no, tuoj pat*. Tačiau tokių vyrukų čia nebuvo, ir, matyt, kol kas jie 
nevažiuoja. Stivas vis dar girdėjo ne sirenas, o tik besitraukantį į ry- 
tus griaustinio grumėjimą. 

Ant sienos, jam iš kairės, kabojo įrėminta fotografija rudo šuny- 
čio su baugiai protingomis akimis. Po ja dailiai, juodomis didžiosio- 
mis raidėmis spausdintas užrašas: DEIZĖ, VELSO PEMBROKIO 
VEISLĖS KALĖ, 9 METŲ AMŽIAUS. MOKĖJO SKAIČIUOTI. 
PASIŽYMĖJO AIŠKIAIS GABUMAIS SUDĖJINĖTI NEDIDE- 
LIUS SKAIČIUS. Kairiau nuo Deizės, iš po dabar liesosios moters 
krauju aptaškyto stiklo žvelgė kolis, tartum besišypsantis į kamerą. 
Po šia fotografija spausdintas tekstas skelbė: ŠARLOTĖ, PASIENIO 
KOLIS, 6 METŲ AMŽIAUS. MOKĖJO SKIRTI FOTOGRAFIJAS 
IR ATSIRINKTI SAU PAŽĮSTAMUS ŽMONES. 

Dar labiau į kairę nuo Šarlotės kabojo fotografija papūgos, rūkan- 
čios, regis, “Camel"* cigaretę. 

- Nieko tokio nevyksta, - Stivo balsas nuskambėjo pašnekovišku, 
bemaž linksmu tonu. Pats nesusigaudė, kam kalba - Sintijai ar tik sau 
vienam. - Lyg būčiau atsidūręs kokioje nors ligoninėje. Susidūręs 
kaktomušom su sunkvežimiu greitkelyje, štai koks jausmas. Panašu 
į “Alisą stebuklų šalyje“, tiktai čia “Devyncolių Vinių"* versija. 

Sintija išsižiojo atsakyti, ir tuo metu nešinas senu juodu sakvoja- 
žu pasirodė seniokas - veikiausiai tas pats, kuris stebėjo, kaip Velso 
Pembrokio veislės kalė prie šešių pridėjo du ir gavo aštuonis. 


VISIŠKAI JOKIŲ PROBLEMŲ DEIZEI. 


Jam iš paskos žengė kopas (ar tikrai jo vardas Kolis, svarstė Sti- 
vas, 0 gal tai kokia nors mano vaizduotės išdaiga, paskatinta fotogra- 
fijų ant šio kambario sienų?), traukdamasis iš kelnių diržą. Paskuti- 
nis už jų vilkosi Piteris (Kas Gi Jo Veidui?), vyras nušautosios mo- 
ters, kuri gulėjo tenai lauke, ant vejos. 

- Padėkit jai! - sustūgo Garis, pamiršęs Stivą ir savuosius įtari- 
mus, bent kol kas. - Padėkit jai, daktare, ji kraujuoja it padurta 
kiaulė! 

- Juk tu žinai, Gari, jog aš iš tikrųjų ne gydytojas, taip? Papras- 
čiausiai tik nusenęs arklių daktaras, štai kas... 

- Nedrįsk mane vadinti kiaule, - pertraukė jį Marielė. - Jos balsas 
buvo toks tylus, jog vos galėjai girdėti, bet akys, įbestos į vyrą, Žėrė- 
jo grėsmingu gyvybingumu. Ji pamėgino atsitiesti, tačiau nepajėgė - 


* Nine Inch Nails - talentingo muzikanto, aranžuotojo Trento Reznoro 
(Trent Reznor) slapyvardė. Linkęs į niūrų hardroką. Pasirodo scenoje 
nuo 1988 m., “Grammy" premijos laureatas, sukūręs muziką Oliverio 
Stouno filmui “Žmogžudžiai iš prigimties". 

atvirkščiai, dar žemiau nuslydo palei sieną. - Nedrįsk... vadinti mane 
šitaip! 

Senasis arklių daktaras pasigręžė į kopą, stovintį viduje prie pat 
durų, iki juosmens nuogą, su ištemptu tarp kumščių diržu. Jis atrodė 
nelyginant išgrūdikas pigiame bare, kur Stivas kadais dirbo prie gar- 
so pulto grupei, kuri vadinosi “Didžiosios Geltonos Skylės". 

- Ar tikrai reikia? - paklausė kopas nuoga krūtine. Irgi buvo išb- 
lyškęs, bet Stivui pasirodė, kad šis laikosi šauniai, bent kol kas. 

Bilingslis linktelėjo ir pastatė sakvojažą ant didžiulio fotelio, riog- 
sančio priešais televizorių. Atidarė sakvojažą ir ėmė jame raustis. 

- Ir paskubėkit. Kuo daugiau ji neteks kraujo, tuo mažiau šansų 
išgyventi, - veterinaras atsitiesė. Vienoje senatvės išklaipytoje ranko- 
je laikė ritelę siūlų žaizdoms siūti, kitoje - lenktas chirurgines žirkles. 
- Man čia irgi jokia pramoga. Paskutinįsyk mano matytas panašios 
būklės pacientas - tai ponis, palaikytas elniu ir pašautas į priekinę ko- 
ją. Užveržkit diržą jai ant peties kaip įmanoma aukščiau. Sagtis pa- 
sukite vidun, krūties pusėn, ir užtraukite kuo stipriau. 

- Kur Merė? - paklausė Piteris. - Kur Merė? Kur Merė? Kur Me- 
rė? - kassyk sulig kiekvienu ištartu klausimu jo balsas darėsi vis 
verksmingesnis. Ketvirtąsyk kvyktelėjo mažne falcetu. Staiga jis už- 
sidengė veidą rankomis ir nusigręžė nuo visų, atremdamas galvą į 
sieną tarp BARONO, medžioklinio labradoro, kuris mokėjo kaladė- 
lėm sudėlioti savo vardą, ir MURZIAUS, niaurios išvaizdos ožio, 
kuris, regis, gebėjo pagroti keletą nesudėtingų melodijų armonikėle. 
Stivui dingtelėjo mintis, kad jeigu kada nors jis būtų išgirdęs ožį gro- 
jant “Hohner'iu"* “Geltonąją Teksaso rožę“, tikriausiai, velniai rau- 
tų, būtų išvirtęs iš koto. 

Tuo tarpu Marielė Soderson žvelgė į Bilingslį neatplėšdama akių 
it vampyras, išvydęs žmogų, įsipjovusį besiskutant. 

- Skauda, - sudejavo ji. - Duokit man ko nors nuo skausmo. 

- Taip, - sutiko Bilingslis, - bet pirmiau užveršime turniketu. 

Daktaras nekantriai linktelėjo kopui. Tas žingtelėjo prie Marielės. 
Diržo galą jau buvo prakišęs pro sagtį, padarydamas kilpą. Dabar at- 
sargiai pasilenkė prie liesosios moters, kurios šviesūs plaukai buvo 
patamsėję nuo prakaito. Ši, išmetus sveikąją ranką, su stebėtina jėga 
atstūmė jį. Kopas to nesitikėjo. Atšlijo atatupstom du žingsnius, užk- 
liuvo už išplerusio senioko fotelio ranktūrio ir klestelėjo į jį - visai 
kaip kokioje kino komedijoje. 


* Garsi armonikų firma. 

Liesuolė daugiau nė nežvilgtelėjo į jį. Jos dėmesys buvo sutelk- 
tas į senioką ir juodąjį sakvojažą. . 

- Nagi! - viauktelėjo jam, ir tai iš tiesų nuskambėjo it viauktelėji- 
mas. - Duokit man /uoj pat ko nors nuo skausmo, sukruštas senas 
šarlatane, šitai mane žudo! 

Kopas išsimuistė iš fotelio ir pasiuntė Stivui žvilgsnį. Stivas sup- 
rato, linktelėjo ir ėmė gretintis prie moters, vardu Marielė, sėlinda- 
mas iš dešinės ir apeidamas ją iš šono. “Būk atsargus, - perspėjo sa- 
ve Stivas, - ji paklaikus, gali įdrėksti, įkąsti ar dar ką nors iškrėsti, tad 
būk atsargus“. 

Marielė atsiplėšė nuo sienos, susvyravo, bet išsilaikė ant kojų ir 
žingtelėjo prie senioko. Ranką vėl priturėjo atkišus prieš save nely- 
ginant svarbiausią daiktinį įrodymą teisme. Bilingslis žingsnį atsit- 
raukė, nervingai pažvelgdamas nuo kopo nuoga krūtine į Stivą. 

- Suleisk man demerolo, tu, sukata! - šūktelėjo ji tuo pačiu lojan- 
čiu, išvargusiu balsu. - Suleisk man, arba aš tave imsiu smaugti, kol 
užstaugsi it šuo! Aš... 

Kopas vėl linktelėjo Stivui ir šoko prie moters iš kairės. Stivas pa- 
judėjo kartu su juo ir iš už nugaros apkabino Marielės kaklą. Nesiren- 
gė jos prismaugti, bet jam baisu buvo atsidurti jai už nugaros, - galė- 
jo per klaidą sugriebti jos sužeistą petį ir sukelti dar didesnį skausmą. 

- Ramiai! - šūktelėjo jis. Visai neketino šaukti, norėjo paprasčiau- 
siai pasakyti, tačiau taip jau išėjo. Tuo pat metu kopas užnėrė savo 
diržo kilpą moteriai ant kairės rankos ir truktelėjo aukštyn iki peties. 

- Laikyk ją, drauguži! - sušuko kopas. - Laikyk stipriai! 

Sekundę ar dvi Stivas taip ir laikė, o paskiau prakaito lašas, karš- 
tas ir graužiantis, pateko jam į akį, ir jis nejučia kiek atleido savo ran- 
ką apie moters kaklą kaip tik tą akimirką, kai Kolis Entredžianas 
stipriai užtraukė iš diržo pasidarytąją varžtį. Marielė metėsi dešinėn, 
tebeįbedusi savąjį grėsmingą, sakališką žvilgsnį į senioką, ir jos ran- 
ka nutrūkus pasiliko nuogakrūtinio kopo gniaužte. Stivas matė jos 
laikrodį “Indiglo"; sekundinė rodyklė buvo sustojus tarp keturių ir 
penkių. Diržas mirksnį dar pasilaikė jai ant peties, o paskiau nukrito 
ant grindų, jo kilpoje nieko nebebuvo. Pardavėja sukliko, neaplėšda- 
ma nuo tos rankos akių. Kopas išsižiojęs irgi spoksojo žemyn į liku- 
sią jo gniaužte galūnę. 

- Padėkite ją ant ledo! - subliuvo Garis. - Padėkite ant ledo tuo- 
jau pat! Tuoj... - ir tada staiga jisai, regis, įsisąmonino, kas iš tikrųjų 
nutiko. Ką kopas laiko savo gniaužte. Jis prasižiojo, keistai perkrei- 
pė galvą ir iškrovė savo skrandžio turinį ant cigaretę rūkančios papū- 
gos fotografijos. 

Marielė visiškai to nepastebėjo. Nusvirduliavo prie aiškiai pasi- 
baisėjusio veterinaro ištiesus priekin pasilikusiąją ranką. 

- Suleisk man vaistų, suleisk tučiuojau! - sukvarkė ji. - Tu mane 
girdi, sena boba? Suleisk man tų sukruštų... 

Ji susmuko ant kelių. Galva jai nusviro ir liko kaboti ant krūtinės. 
Paskiau didžiulėmis valios pastangomis moteris vėl pakėlė smakrą. 
Mirksnį jos gręžiantis žvilgsnis susidūrė su Stivo akimis. 

- Kas tu toks, po šimts, per vienas? - aiškiu, visiškai suprantamu 
balsu paklausė ji, paskiau kniūbsčia nusviro ant grindų. Jos viršugal- 
vis atsidūrė kelis colius nuo Piterio - žmogaus, ką tik praradusio sa- 
vo žmoną - kulnų. Džeksonas jo pavardė. Piteris Džeksonas tebesto- 
vėjo nusigręžęs į sieną, susiėmęs veidą rankomis. Jeigu tik jis pasit- 
rauks žingsnį atgal, pagalvojo Stivas, užklius už jos. 

- Kad tu užsikruštum! - apstulbęs tyliai pratarė kopas. Paskiau vėl 
nuleido akis ir susivokė tebelaikąs sugniaužęs moters ranką. Ne- 
lanksčiomis kojomis pajudėjo virtuvėn, ištiesęs priešais save atplėš- 
tąją galūnę. 

Stivui atrodė, kad lietus lauke šniokščia nepaprastai garsiai. 

- Nagi, - suimdamas save į rankas pratarė seniokas. - Mes dar ne- 
baigėme. Uždėk jai tą diržą. Sagtimi krūtinės pusėn. Sugebėsi? 

- Pabandysiu, - atsakė Stivas, bet jam labai palengvėjo, kai Sinti- 
ja, pardavėja, pakėlė nuo grindų diržą ir atsiklaupė šalia praradusios 
sąmonę moters. 


“Jėgos Koridorius" - 55-asis “"Motokopų 2200“ epizodas, 
ištrauka iš originalaus Aleno Smičio telescenarijaus 


ANTRAS VEIKSMAS 
TAMSIAME EKRANE PAMAŽU IŠRYŠKĖJA VAIZDAS: 
SCENA: KRIZIŲ CENTRAS, MOTOKOPŲ ŠTABAS. 


Kaip visados, dominuojantis patalpos akcentas - di- 
džiulis Situacinis ekranas. Priešais jį ant sklendžian- 
čiosios platformos stovi Pulkininkas Henris, jis at- 
rodo susirūpinęs. Prie pasagos formos Krizių Valdymo 
Stalo sėdi kiti motokopų komandos nariai: Gyvačių Me- 
džiotojas, Bauntis, Majoras Paikas, Rūtis ir Kasė. 


Situaciniame ekrane matome Kosminę Erdvę. Tolumoje 
- Žemė, iš šio nuotolio - tik melsvai žalsvas pinigė- 
lis. Atrodo gana taikiai. 


GYVAČIŲ MEDŽIOTOJAS (kaip visados, su sau būdinga 
panieka): 
Tad kas čia tokio? Nematau nieko itin... Kas per??!!.. 


Staiga situaciniame ekrane pasirodo Jėgos Korido- 
rius, bemaž užpildo jo plotą, iš abiejų pusių užgož- 
damas žvaigždes. Tartum stebėtum atvykstant Darto Vei- 
derio drednoutą pirmajame “Žvaigždžių karų“ filme; žo- 
džiu, tai kelia pagarbų baugulį! 


Koridorių sudaro dvi ilgos metalinės plokštės su di- 
delėmis ketvirtainiškomis iškyšomis tam tikrais inter- 
valais. Koridorius grėsmingai ūžia, ir tarp ketvir- 
tainiškų iškyšų blykčioja melsvi žaibai. 

Kasė Stailz aikteli, išgąstingai žvelgdama į situa- 
cinį ekraną. Pulkininkas Henris savajame distancinio 
valdymo pultelyje nuspaudžia mygtuką, ir vaizdas ek- 
rane sustabdomas. Mes tebematome Žemę, bet supama iš 
abiejų pusių Koridoriaus plokščių ji atrodo sugauta 
mirtinan elektros laukan. 


PULKININKAS HENRIS (kreipiasi į GYVAČIŲ MEDŽIOTOJĄ): 

- Štai kas per dalykas! Jėgos Koridorius - seniai 
išnykusios kosminės rasės reliktas! Pragaištingas... 
ir skrieja tiesiai linkui Žemės! 

KASĖ (išgąstingai): 

O, Dievuliau! 

PULKININKAS HENRIS: 

Nusiramink, Kase - jis dar daugiau nei 150 000 švies- 
mečių atstu. Tai kombinuota nuotrauka. 

MAJORAS PAIKAS: 

Taip, bet kaip greitai jis juda? 

PULKININKAS HENRIS: 

Štai čia ir visa problema. Tarkime, taip: jeigu mums 
nepavyks išpainioti šios krizės per artimiausias sep- 
tyniasdešimt dvi valandas, manau, galėsi atšaukti sa- 
vuosius savaitgalio planus. 

RŪTIS: 

Rūt-rūt-rūt-rūt! 

GYVAČIŲ MEDŽIOTOJAS: 

Nutilk, Rūti (kreipiasi į Pulkininką Henrį). Tad koks 
mūsų planas? 


Pulkininkas Henris pakyla su savąja platformėle kiek 
aukščiau, kad galėtų spindulinė rodykle apvesti porą 
iškyšų vidiniuose Koridoriaus šonuose. 


PULKININKAS HENRIS: 

Telemetrija radijo zondu rodo, kad patsai Jėgos Ko- 
ridorius yra per 200 000 mylių ilgio ir 60 000 mylių 
pločio - mirties ruožas, kuriame niekas neišlieka gy- 
vas! Bet jis gali turėti savų silpnybių! Manau, tie 


ketvirtainiai - tai srovės generatoriai. Jeigu mums 
pavyktų -išvesti juos... 
BAUNTIS: 


Ar mes kalbame apie ataką Kovinėmis Mašinomis, bose? 
Stambiu planu nuožmus Pulkininko Henrio veidas. 


PULKININKAS HENRIS: 
Žemei tai vienintelis šansas. 


SCENA: KRIZIŲ VALDYMO STALAS. PRIE JO SĖDI MOTOKOPAI. 


GYVAČIŲ MEDŽIOTOJAS: 

Ataka Kovinėmis Mašinomis kosmoso gelmėje? Tai ga- 
lėtų būti tiesus kelias į tą dangiškąjį Nevykėlių Kal- 
nelį*! 

RŪTIS: 

Rūt-rūt-rūt-rūt! 

VISI: 

Nutilk, Rūti! 


SCENA: KRIZIŲ CENTRO KORIDORIUS. 


Pulkininkas Henris ir Kasė Stailz žengia priekyje, 
kiti motokopai seka jiems iš paskos. Rūtis, kaip pa- 
prastai, kėblina gale. 


* Laukiniuose Vakaruose taip vadintos pasienio gyvenviečių kapinės, kur 
buvo laidojami žuvę revolverininkai. 

PULKININKAS HENRIS: 

Tu susirūpinus, mažyte. 

KASĖ: 

Žinoma, susirūpinus. Gyvačių Medžiotojas teisus! Ko- 
vinės Mašinos nenumatytos apkrovoms atakuojant kosmo- 
so gelmėje! 

PULKININKAS HENRIS; 

Tačiau tau ne tik tas galvoje. 

KASĖ: 

Kai kada imu neapkęsti tavosios telepatijos, Hen- 
kai. 

PULKININKAS HENRIS: 

Nagi... klok. 

KASĖ: 

Kažkaip man neduoda ramybės tie kontūrai Jėgos Ko- 
ridoriuje. O jeigu tai ne srovės generatoriai? 

PULKININKAS HENRIS: 

O kas kita galėtų tai būti? 


Jie pasiekė slankiojamąsias Kovinių Mašinų Koralio* 
duris. Pulkininkas Henris paliečia delnu automatinį už- 
raktą, ir durys pakyla į viršų. 

KASĖ: 

Aš nežinau, bet... 


SCENA: KOVINIŲ MAŠINŲ KORALIS. MOTOKOPAI STAMBIU 
PLANU: 


Kasė nustebusi aikteli, jos akys išsiplečia! Pul- 
kininkas Henris paniuręs apkabina ją per pečius. Kiti 
komandos nariai susiburia apie juos. 


RŪTIS: 

Rūt-rūt-rūt-rūt! 4 
GYVAČIŲ MEDŽIOTOJAS: 

Aha, Rūti, visai pritariu tau! 


Jisai su kartėliu žvelgia į: 


SCENA: KOVOS MAŠINŲ KORALIS, ŽVELGIANT Iš MOTOKOPŲ 
TAŠKO. 


Surikiuotų Kovinių Mašinų vidury, tarp Gyvačių Me- 
džiotojo Pėdsekio Strėlės ir sidabrašonio Rūčio-Tūčio, 
plevena niūrus svečias - Mėsavežis. Jis TYLIAI DŪZGIA. 

SCENA: VĖL MOTOKOPAI STAMBIU PLANU. 

* Isp. kilmės žodis, reiškiantis aptvarą (arkliams, vežimams), čia, matyt, 
angarą. 

PULKININKAS HENRIS: 

Motokopai, pasirengt kovai! 

GYVAČIŲ MEDŽIOTOJAS (jau išsitraukęs iš dėklo sting- 
dantįjį pistoletą): 

Aš jau, bose. 


Kiti irgi išsitraukia ginklus. 
SCENA: VĖL MĖSAVEŽIS STAMBIU PLANU. 


Lemties Bokštelis ant stogo prasiveria, ir pasiro- 
do BEVEIDIS, kaip visada grasus su savąja juoda uni- 
forma. Už jo prie valdymo pulto sėdi išdidžiai sek- 
suali GRAFIENĖ LILI. Hipnotizuojantysis Brangakmenis 
jai ant kaklo PAŠĖLUSIAI BLYKČIOJA visomis vaivorykš- 
tės spalvomis. 


BAUNTIS: 

Sklendžiančiąją platformą, grafiene. Tuoj pat! 
GRAFIENĖ LILI: 

Taip, Neprilygstamiausiasis. 


Grafienė trukteli svirtį. Atplaukia sklendžiančio- 
ji platforma. Beveidis užlipa ant jos ir yra minkštai 
nuleidžiamas ant Koralio grindų. Beveidis be ginklo, 
tad Pulkininkas Henris, žingtelėdamas priekin, sugrą- 
žina savąjį stingdantįjį pistoletą dėklan. 


PULKININKAS HENRIS: 

Ar ne per daug nutolote nuo namų, Beveidi? 

BEVEIDIS: 

Namai ten, kur širdis, mielasis Henkai. 

BAUNTIS: 

Dabar ne metas žaidimams. 

BEVEIDIS:; 

Kaip tik, negaliu su jumis nesutikti. Artinasi Jė- 
gos Koridorius. Jūs, Pulkininke Henri, rengiate Kovi- 
nių Mašinų ataką... 

MAJORAS PAIKAS: 

Iš kur jūs tai žinot? 

BEVEIDIS (lediniu tonu): 

Todėl, kad ir aš taip pat pasielgčiau, idiote! 

(kreipiasi į Pulkininką Henrį) 

Ataka Kovinėmis Mašinomis nepaprastai rizikinga, ta- 
čiau tai Žemei gali būti vienintelis šansas. Jums pra- 
verstų bet kokia įmanoma pagalba, o savo žinioje ne- 
turite tokios galingos mašinos kaip Mėsavežis. 

GYVAČIŲ MEDŽIOTOJAS: 

Nelygu, kaip pažiūrėsi, kvėša. Manoji Pėdsekio St- 
rėlė... 

PULKININKAS HENRIS: 

Prikąsk liežuvį! 

(kreipiasi į Beveidį) 

Ką siūlote? 

BEVEIDIS: 

Partnerystę, iki baigsis ši krizė. Atidedam į šalį 
senus kivirčus, bent laikinai. Jungtinė ataka prieš 
Jėgos Koridorių. 


Jis ištiesia juodai pirštinėtą ranką. Pulkininkas 
Henris jau buvo beatsakąs tuo pačiu, bet priekin žing- 
"teli Majoras Paikas. Jo įkypos akys išsiplėtusios, st- 
raublinė burna išgąstingai virpčioja. 


MAJORAS PAIKAS: 

Nedaryk to, Henkai! Juo negalima pasitikėti! Tai ap- 
gaulė! | 

BEVEIDIS: 

Suprantu jūsų jausmus, majore... mes abu supranta- 
me, taip, grafiene? 

GRAFIENĖ LILI: 

Taip, Neprilygstamiausiasis. 

BEVEIDIS: 

Bet šįsyk nėra jokios apgaulės, jokių užslėptų kor- 
tų. 

PULKININKAS HENRIS (kreipiasi į Majorą Paiką): 

Ir mes neturime pasirinkimo. 

BEVEIDIS: 

Iš tiesų neturime. Laikas greitai senka. 


Pulkininkas Henris paėmęs paspaudžia Beveidžio ranką. 


BEVEIDIS: 

Partneriai? 

PULKININKAS HENRIS: 

Kol kas. 

RŪTIS: 5 
Rūt-rūt-rūt-rūt! 


Vaizdas užtemsta. ANTRO VEIKSMO pabaiga. 


ŠEŠTAS SKYRIUS 


1 


Dabar Tekas prašneko Beno Kartraito*, Ponderozos patriarcho 
balsu: 

- Mem, man regis, jūs ruošiatės pasprukti. 

- Ne... - jos balsas, tačiau silpnas ir tolimas, tartum radijo trans- 
liacija iš Vakarų pakrantės lietingą vakarą. - Ne, aš tik ėjau į parduo- 
tuvę. Nes mums pasibaigė... - pasibaigė kas? Kas galėtų būti jiems 
pasibaigę, dėl ko tas pabaisa susirūpintų, dėl ko patikėtų? Ir, laimė, 
jai dingtelėjo galvon: - Šokoladinis sirupas! “Hershey's"! 

Nuo kambarėlio slenksčio pabaisa pajudėjo jos linkui - Setas Ge- 
rinas su motokopų apatiniais, tik ji dabar pastebėjo stulbinantį, krau- 
pų dalyką: vaiko basų pėdų pirštai tik lietė svetainės kilimą, o šiaip 
jis plūduriavo ore nelyginant berniuko pavidalo pripučiamasis balio- 
nas. Kūnas Seto, - nepaprastai purvinais riešais ir kulkšnimis, - bet 
akyse - Seto nė žymės. Jokios! Dabar tai buvo tik padaras, kurio vie- 
ta - pelkėje. 

- Žiūrėk, ji sakosi norėjus pasivaikštinėti universalinėn parduot- 
vėn, - ištarė Beno Kartraito balsas. Kad ir kas Tekas būtų, jis velniš- 
kai geras mėgdžiotojas. Tenka tai pripažinti. - Ką tu manai, Adamai? 

- Manau, ji meluoja, tėt, - Pernelo Robertso, aktoriaus, kuris vai- 
dino Adamą Kartraitą, balsas. Per tuos metus Robertsas visai nupli- 
ko, bet jam išpuolė geresnė nei kitiems dalia; aktoriai, kurie vaidino 
“Bonanzoje" jo tėvą ir brolius, jau seniai mirę, o patsai serialas nusi- 
rito savo saulėlydin, nuolat kartojamas per įprastą ir kabelinę televiziją. 

Vėl Beno balsas, kai tas gaivalas prisislinko arčiau - tiek arti, jog 
Odrė užuodė aitrų prakaito tyaiką ir vos vos pagaunamą salsvą šam- 
pūno plaukams “Nebereiks ašarų“ kvapą: 

- O ką tu manai, Hosai? Kalbėk, vaikine. 

- Meluoja, tėt, - atsiliepė Dano Blokerio balsas... ir mirksnį maž- 
ne plūduriuojantis ore vaikas iš tiesų atrodė kaip Blokeris. 

- Mažyli Džo? 

- Meluoja, tėt. 

- Rūt-rūt-rūt-rūt! 

- Nutilk, Rūti, - sudraudė Gyvačių Medžiotojo balsas. Sakytum, 
lyg koks nors nematomas ansamblis talentingų psichų suruošė jai 
* Čia ir toliau minimi “Bonanzos", “Reguliuotojų"", “Motokopų 2200“ ak- 

toriai ir herojai. 

spektaklį. Gaivalas priešais ją vėl prabilo, Gyvačių Medžiotojas da- 
bar buvo dingęs ir atgalios sugrįžo Benas Kartraitas - tasai griežtasis 
Siera Nevados Mozė. - Ponderozoje mes nelabai pakenčiame mela- 
gius, mem. Taip pat ir spektaklius. Na, tai kaip mums su jumis pa- 
sielgti? 

Neskriauskit manęs, pamėgino ji pasakyti, bet žodžiai neišėjo jai 
iš burnos, netgi pašnabždomis. Odrė stengėsi persijungti į kokią nors 
vidinio ryšio grandinę, įsivaizduodama mažąjį raudoną telefoną, tik- 
tai dabar ant ragelio buvo įspausta SETAS. Jai buvo baugu pabandyt 
susisiekti su Setu tiesiogiai, bet dar niekad anksčiau nebuvo įklimpus 
tokion keblastin. Jeigu tas gaivalas nuspręs, kad nori matyti ją negyvą... 

Išvydo mintyse telefoną, išvydo save kalbančią į jį, ir tai, ką pri- 
valėjo pasakyti, buvo skaudžiai paprasta: neleisk jam skriausti ma- 
nęs, Setai. Juk tu iš pradžių galėjai jį valdyti, žinau tai. Galbūt ne itin, 
bet šiek tiek. Jeigu dar tau likę nors kiek tos valdžios, nors kiek įta- 
kos, prašau neleist jam mane nužudyti. Esu nelaiminga, bet ne tiek, 
jog norėčiau numirti. Dar ne. 

Odrė stengėsi pamatyti plūduriuojančio padaro akyse žmonišku- 
mo blyksnį, nors menkiausią Seto žymelę, tačiau neišvydo nieko. 

Staiga kairė Odrės ranka šovė aukštyn, o paskiau krito žemyn, 
trenkdama jai per kairįjį skruostą - pokštelėjo, lyg būtų lūžusi bala- 
na. Karštis užliejo odą - tartum kažkas į šią jos veido pusę būtų nuk- 
reipęs šildomąją lempą. Kairioji akis ėmė ašaroti. 

O dabar ir dešinė Odrės ranka švystelėjo jai prieš akis nelyginant 
iškilusi indų svamio gyvatė. Mirksnį kabojo ore, paskiau pamažėle 
susigniaužė į kumštį. 

Ne, pamėgino ji pasakyti, prašau, ne, prašau, Setai, neleisk jam to, 
bet ir šįsyk - jokio garso, o kumštis smigo žemyn, kambario prieb- 
landoje ryškiai subolavo krumpliai, ir nosis jai tartum susprogo - 
aukštyn šovė žiežirbos, kurios vis dar pašėlusiai mirgėjo jai prieš 
akis, kai kraujas, šiltas ir skystas, nubėgo per lūpas ir smakru. Odrė 
susvirduliavo atatupsta. 

- Si moteris - iššūkis dvidešimt trečiojo amžiaus teisingumui! - 
griežtai pratarė Pulkininkas Henris - tas balsas jai darėsi vis neken- 
čiamesnis ir teisuoliškesnis sulig kiekvienu nauju ekrane pasirodan- 
čio to sukrušto animacinio filmo epizodu. - Būtina jai parodyti, kad 
elgiasi neteisingai. 

Hosas: 

- Tikrai, pulkininke! Turime parodyti tai kalei, kas čia vyriausias! 

- Rūt-rūt-rūt-rūt! 

Kasė Stai]z: 

- Sutinku su Rūčiu! Ir pradžiai - pats tas jai šiek tiek pasaldinti 
gyvenimą! 

Odrė vėl ėjo, tiksliau, ją vesdino. Svetainė plaukė jai pro akis ne- 
lyginant bėgantis atgalios kraštovaizdis, matomas pro traukinio lan- 
gą. Skruostą peršėjo. Nosį tvinkčiojo. Burmoje Odrė juto kraujo sko- 
nį. Dabar ji stengėsi įsivaizduoti motokopišką telefoną, iš tokių, kur 
gali matyti asmenį, su kuriuo kalbiesi, stengėsi įsivaizduoti save kal- 
bant per šį telefoną akis į akį su Setu. Setai, čia aš, tavo teta Odrė, ar 
atpažįsti mane, kad ir kitokios spalvos dabar mano plaukai? Tekas 
man liepė juos nudažyti, kad atrodytų kaip Kasės, ir kai aš išeinu iš 
namų, privalau aprišti galvą mėlynu kaspinu kaip Kasė, bet čia vis 
tiek aš, ta pati teta Odrė, kuri tave priėmė gyventi, kuri tavimi rūpi- 
nosi, šiaip ar taip, bandė tą daryti. O dabar tu privalai pasirūpinti ma- 
nimi. Neleisk per daug mane skriausti, Setai, prašau, neleisk. 

Virtuvėje šviesa nedegė - tikras knibždantis tamsių šešėlių kubi- 
las. Stumiamą geltonu linoleumu (toksai linksmas, kai būdavo šva- 
rus, bet dabar purvinas ir geltligiškas) Odrę nuvėrė mintis, baisi sa- 
vo logika: O kodėl Setas turėtų jai padėti? Net jeigu jis ir priima jos 
kreipimąsi ir jeigu gali jai padėti, kodėl turėtų jis to imtis? Pabėgti 
nuo Teko reiškė palikti Setą savo likimui, o kaip tik tai ji bandė da- 
ryti. Jeigu berniukas vis dar čia, jis turi tai žinoti neblogiau už Teką. 

Kruvini jos dešinės rankos pirštai pagrabaliojo jungiklio šalimais 
viryklės, surado jį, pasuko, ir iš Odrės krūtinės išsiveržė kūksnis, 
silpnas ir atokus nelyginant ligonio atodūsis. 

- Pasaldink jai gyvenimą, tėt! - viauktelėjo Mažylis Džo Kartrai- 
tas. - Pasaldink, dievaži! - balsas staiga paaukštėjo, pereidamas į šai- 
žų Roboto Rūčio juoką. Odrė susivokė trokštanti, kad būtų išprotė- 
jusi. Juk geriau negu toksai būvis, tiesa? Tikriausiai. 

Bet Odrė - bejėgis keleivis savo pačios kūne - stebėjo, kaip Tekas 
apsuka ją, nuvesdina prie lentynėlės su prieskoniais ir pasinaudoda- 
mas jos ranka atidaro spintelę viršum šios. Antra jos ranka išgriebė 
nuo lentynėlės geltoną plastikinį konteinerį, kuris nukrito ant grindų, 
ir visomis kryptimis linoleumu pažiro makaronai. Po pirmojo sekė 
kitas, su miltais, apibėrusiais jai kojas. Ranka nėrė susidariusion an- 
gon ir sugriebė plastikinį meškutį su medumi. Kita ranka čiupo už 
dangtelio, atsuko jį, numetė šalin. Dar mirksnis, ir meškutis, apvers- 
tas kakliuku žemyn, kybojo viršum josios pražiotos, laukiančios bur- 
nos. 

Ranka, apglėbusi putlų meškučio pilvuką, ėmė ritmiškai jį spau- 
dinėti - daugmaž panašiai, kaip Odrė kadais spaudinėdavo guminę 
savo vaikiško dviratuko signalinę kriaušę. Kraujas iš sumuštos nosies 

nusruvo gerklėn. Paskiau burną užpildė medus, tirštas ir kokčiai sal- 
dus. 

- Nuryk! - šūktelėjo Tekas - dabar savo paties, niekieno kito bal- 
su. - Nuryk, kale! 

Ji nurijo. Vieną gurkšnį, antrą, trečią. Su trečiuoju gerklė tartum 
susigniaužė. Bandė kvėpuoti ir negalėjo. Košmariški saldūs klijai 
nepraleido oro... Odrė parpuolė ant kelių ir ėmė šliaužti virtuvės 
grindimis drimbančiais ant veido tamsiai raudonais plaukais, kosėda- 
ma krauju nudažyto medaus gumulais. Medus kimšo ir nosį, varvė- 
damas iš šnervių. 

Regis, dar keletą sekundžių ji nepajėgė kvėpuoti, ir šokčiojantys 
prieš akis balti taškeliai užtemo. Aš prigersiu, pagalvojo ji. Prigersiu 
“Bitutės Sjū" meduje. 

Paskiau kvėpuojamoji gerklė prasivalė, nedaug, tačiau vis dėlto 
pakankamai, ir Odrė žiopsniais gaudė orą, pro lipnią, apsivėlusią ryk- 
lę traukė jį į plaučius, verkdama iš siaubo ir skausmo. 

Tekas parpuolė priešais ją ant šašuotų Seto Gerino kelių ir ėmė 
rėkti jai į veidą: 

- Niekad nemėgink pabėgti nuo manęs! Niekad nemėgink! Nie- 
kad! Ar supranti? Linktelk galvą, tu, kvaila karve, parodyk man, kad 
supranti! 3 

Jo rankos - tos, kurių Odrė negalėjo matyti, tos, kurios buvo jos 
mintyse - sugriebė ją ir iškart galva sukinkavo aukštyn ir žemyn, su- 
lig kiekvienu nusileidimu kakta atsimušdama į grindis, o Tekas juo- 
kėsi. Juokėsi. Odrė jau manė, kad šis trankys jos galvą į grindis, kol 
prarasianti sąmonę ir išdryksianti tarp viso to jaukalo. 

Tačiau visa baigėsi taip staiga kaip ir prasidėjo. Rankos išnyko. 
Išnyko ir jausmas, kad tas gaivalas užvaldęs jos protą. 

Ji atsargiai pakėlė galvą, šluostydamasi nosį atbula plaštaka, vis 
dar tebegaudydama godžiai orą ir iškvėpdama jį su švogždesiu, be- 
maž rauguliu. Kaktą tvinkčiojo nuo skausmo. Odrė juto, kaip ta jau 
tinsta. 

I ją žvelgė berniukas. Ir jai atrodė, kad tai berniukas. Nebuvo vi- 
siškai tikra, bet... 

- Setai? 

Mirksnį jis tik gūžėsi ant kelių, nei linktelėdamas, nei papurtyda- 
mas galvą. Paskiau ištiesė purviną ranką ir nušluostė Odrei nuo 
smakro medų. Ji beveik nepajuto jo pirštų prisilytėjimo. 

- Setai, kur jis išėjo? Kur Tekas? 

Berniuko viduje vyko kova. Odrė matė, kaip jis kovoja. Galbūt su 
savo baime, tačiau ji nebuvo įsitikinus, kad Setas jaučia baimę. Jei- 

gu ir jautė, tai veikiau šiuo metu jisai stengėsi įveikti savo paties ko- 
munikabilumo defektą. Sugurguliavo - garsas buvo toks, kaip į vo- 
nios vamzdžius patenka oras, ir Odrė pamanė, kad, ko gero, tai visa, 
ką jis gebės iš savęs išspausti. Paskiau, kai ji jau mėgino atsistoti, iš 
Seto burnos išsiveržė dvejetas duslių žodžių. 

- Išėjo. Stato. 

Odrė pažvelgė į berniuką, laikinai pamiršus apie medų gerklėje, 
kuris vis dar trukdė kvėpuoti. Išgirdus žodį išėjo, širdis jai sutvaksė- 
jo greičiau. Juk pati galėjo susivokti, ypač po to, kas prieš akimirką 
įvyko, bet... 

- Gal jis kokiame nors pastate, aukseli? Išėjo į kokį nors pastatą. 
Tą nori pasakyti? Į kokį nors pastatą? 

- Stato, - pakartojo Setas. Jis įtempė visas jėgas, gręžiodamas į ša- 
lis galvą. Galiausia pratarė: - Kuria. 

Taip, stato. Čia turimas galvoje veiksmas, ne daiktas. Tekas stato. 
Tekas kuria. Ką kita jis gali prikurt... išskyrus nemalonumus? 

- Jis, - pratarė Setas. - Jis. Jis. Jis!.. 

Berniukas iš nekantrumo trinktelėjo kumščiu sau per šlaunį. Taip 
jį elgiantis anksčiau Odrė niekad nebuvo regėjus. Ji paėmė jo kumštį 
ir raminamai paglosčiusi atgniaužė delną. 

- Ne, Setai, - diafragma jai vėl susitraukė, bandydama sukelti vė- 
mulį, - medus sunkiu kamuoliu tebeslėgė skrandį, - bet ji susivaldė. 
- Nereikia, nereikia. Na, nusiramink. Pasakyk man, jei gali. Jeigu ne- 
gali, nieko tokio, - melas, aišku, bet jeigu ji sujaudins Setą dar la- 
biau, šis niekaip nesugebės išspausti to iš savęs. O dar blogiau - jis 
gali nutolti nuo jos. Nutolti, palikdamas savo viduje dar šiltą tuštu- 
mą, kurioje taip lengvai apsigyvena Tekas. 

- Jis!.. - Setas ištiesė rankas ir palietė jos ausis. Paskiau, atbulus 
delnus užsidėjęs sau už ausų, pastūmė šias priekin. Odrei pasimatė, 
kad ir jo ausys purvinos nuo ilgų smėliadėžėje pratupėtų valandų - 
tiesiog priskretusios, ir akys jai superšėjo nuo ašarų. Tačiau Setas ne- 
nuleido nuo jos savo įdėmaus žvilgsnio, tad Odrė linktelėjo. Taip, ji 
suprato. Kai Setas iš tiesų stengdavosi, jam visai neblogai išeidavo - 
bent kiek jam buvo įmanoma. 

Jis tave klausosi, kalbėjo berniukas. Tekas tave klausosi mano au- 
simis. Suprantama, anas klausėsi. Tas kažkas klausėsi. Tekas Nuos- 
tabusis, pabaisa su tūkstančiu balsų, daugelis iš kurių - vesterniška 
vogronė, ir su tik viena pora ausų. 

Prie jos pirma atsiklaupė Tekas, bet atsistojo Setas, liesas berniu- 
kas įjuodusiomis apatinukėmis. Jis pasuko prie durų, paskiau atsigrę- 
žė. Odrė pati vis dar tebeklūpojo nenuspręsdama, ar ištiesus rankas 

įsitverti į virtuvinį darbastalį, kuris buvo čia pat, ir atsistoti, ar pir- 
miau pabandyt dar kiek prišliaužti prie jo arčiau. | 

Odrė susigūžė, išvydus jį vėl prieinant. Pamanė, kad Tekas sugrį- 
žo. Jai pasirodė, kad Seto akys lyg suspindo kietu ano gaivalo inte- 
lektu. Kai šis atsidūrė arčiau, jai paaiškėjo, kad gan atleistinai apsiri- 
kus. Setas verkė. Anksčiau niekad nebuvo mačiusi jo verkiant, netgi 
kai atbėgdavo pas ją nubrozdintais keliais ar užsigavęs galvą. Iki šiol 
ji netgi nebuvo įsitikinus, kad Setas sugeba verkti. 

Berniukas apsivijo rankomis Odrės kaklą ir prisiglaudė galvele jai 
prie kaktos. Nors ir skaudėjo, Odrė nepasitraukė. Mirksnį jai prieš 
akis iškilo neryškus, tačiau įtaigus raudonojo telefono vaizdinys, ta- 
čiau išaugęs iki milžiniško dydžio. Paskiau vaizdas išnyko, ir galvo- 
je jai suskambo Seto balsas. Ir anksčiau Odrei keletą kartų buvo pa- 
sirodę, kad ji girdi jį, kad berniukas telepatiškai bando užmegzti su 
ja kontaktą. Tokį jausmą dažniausiai ji patirdavo grimzdama į miegą 
arba vos tik pabusdama. Tas balsas visados būdavo tolimas, lyg atsk- 
lindantis per rūko uždangą. Tačiau dabar jisai skambėjo stulbinančiai 
arti. Balsas vaiko visai normalaus, be menkiausio proto defekto. 

Nesmerkiu tavęs, kad bandei pabėgti, ištarė balsas. Jame Odrė pa- 
juto skubrą ir slapukystę. Tartum klausytųsi vaikėzo, kuždančio ko- 
kią nors svarbią klasės paskalą savo bendramoksliui, kol mokytojas 
trumpam nusisukęs. Prisijunk prie kitų, tų, kurie anapus gatvės. Tau 
teks palaukti, bet jau nebeilgai. Kadangi jis... 

Zodžiai nutrūko, bet po galvą jai išplito dar vienas neryškus vaiz- 
dinys, laikinai išstumdamas visas kitas mintis. Setas. Vilkįs margas- 
palviu juokdario apdaru ir kepuraite su skambalėliais. Jisai žonglira- 
vo. Bet ne sviedinukais - lėlėmis. Mažytėmis “Hummel'io" porcelia- 
no figūrėlėmis. Bet kol jis vienos neišleido iš rankų ir ta nesudužo ir 
kol ji neišvydo prie vienos iš baltai raudonų, rytietiškai riestanosių 
juokdario kurpaičių suskilusio Merės Džekson veido, Odrė nesumo- 
jo, kad lėlės - tai jos kaimynai. Matyt, šis vaizdinys bent iš dalies nu- 
lemtas jos pačios patirties, - juk daugybę kartų buvo mačiusi Kirstės 
Karver hiumeliškąsias figūrėles (Odrės nuomone, įkyresnio hobio 
nesurastum), - bet ji suprato, kad nors ir kiek būtų čia prisidėjus, ši- 
tai nė kiek nekeičia to, ką Setas bandė jai pasakyti. Kad ir kokią bep- 
rotybę Tekas buvo sumanęs, - stato, kuria, - toji laiko jį labai užsi- 
ėmusį. 

Ne tokį užsiėmusį, kad nepastebėtų manęs, kai prieš kelias minu- 
tes patraukiau prie durų, pagalvojo ji. Ne tokį užsiėmusį, kad nesus- 
pėtų sustabdyti manęs. Ir ne tiek užsiėmusį, kad nenubaustų manęs. 
Galbūt kitąsyk mano gerklėn bus supilta ne medus, o druska. 

Arba kriauklių valiklis. 

Aš tau pasakysiu, kada, vėl suskambo vaiko balsas. Klausykis ma- 
nes, teta Odre. Po to, kai vėl pasirodys Kovinės Mašinos. Klausykis 
manęs. Svarbu, kad tau pavyktų ištrūkti. Kadangi... 

Sįsyk jai mintyse šmėkštelėjo daug vaizdinių. Kai kurie pasirodė 
ir išnyko per greitai, kad ji būtų suspėjus suprasti, kas tai, bet keletą 
užfiksavo: tuščia “Chef Boyardee“ skardinėlė šiukšliadėžėj, senas su- 
daužytas klozetas, gulintis ant šono sąvartyne, pakeltas ant kaladėlių 
automobilis be ratų, be stiklų. Sudaužyti daiktai. Išmesti daiktai. 

Paskutinis dalykas, kurį Odrė suspėjo pamatyti prieš jam nutrau- 
kiant kontaktą - tai jos pačios fotoateljė darytas portretas ant stalelio 
priemenėje. Portretas buvo be akių - jas, matyt, kažkas išskobė. 

Setas paleido ją ir pasitraukė, stebėdamas, kaip pasiturėdama už 
virtuvinio darbastalio krašto ji stojasi. Skrandis, apsunkęs nuo tiršto 
medaus, kurį Tekas privertė ją nuryti, traukė žemyn it atsvaras. Se- 
tas dabar atrodė kaip paprastai - tolimas ir atsijungęs, emociškai pri- 
lygstantis uolai. Tačiau jam po akimis bolavo švarūs ruoželiai. Taip, 
jie ten buvo. 

-A-0,-- pratarė jisai savo įprastu neraiškiu balsu - ji sa Herbu 
spėjo, kad tie garsai galėtų reikšti Odre - ir išėjo iš virtuvės. Atgal sa- 
vo kambarėlin, kur vis dar įnirtingai poškėjo šūviai. O kai visa tai 
baigsis? Ką gi, tikriausiai persuks atgal iki FTB perspėjimo* ir pra- 
dės vėl viską iš pradžių. 

Bet jis kalbėjo su manimi, mąstė Odrė. Garsiai ir viduj mano gal- 
vos. Savąja “PlaySkoo!" telefono atmaina. Tiktai šis jo telefonas tok- 
sai didelis. 

Ji pasiėmė podėlyje iš kampo šepetį ir ėmė šluoti nuo grindų mil- 
tus bei makaronus. Iš kambarėlio atskriejo Rorio Kolhauno balsas: 

- Niekur tu neisi, storapilvi janki! 

- Nebūtinai šitaip, Džebai, - sumurmėjo Odrė, tebešluodama grin- 
dis. 

- Nebūtinai šitaip, Džebai, - atkirto Tai Hardinas - filme šerifo pa- 
dėjėjas Leinas - ir tada senas blogietis pulkininkas Merdokas nušovė 
jį. Paskutinė pulkininko piktadarystė; po trisdešimties sekundžių ir 
pats bus nušautas. 

Odrei vėl sutraukė diafragmą. Stipriai. Viena ranka vilkdama še- 
petį, Odrė nuslinko prie kriauklės ir pasilenkė viršum jos. Suriaug- 
čiojo, bet nieko neišvėmė. Po mirksnio sąrėmis atlėgo. Atsuko šal- 


* Kovinių filmų kasečių pradžioje yra FTB perspėjimas dėl šaunamojo 
ginklo vartojimo. 

to vandens čiaupą, pasilenkė, atsigėrė tiesiai iš srovės, paskiau atsar- 
giai keliomis rieškučiomis sušlakstė kaktą. Kaip gera. Tiesiog nuos- 
tabu. 

Ji užsuko čiaupą, sugrįžo podėlin ir pasiėmė semtuvėlį. Tekas sta- 
to, pasakė Setas. Tekas kuria. Tačiau ką? 

Su šepečiu vienoje rankoje ir semtuvėliu - kitoje, nerangiai klaup- 
damasi prie sąšlavų krūvelės, ūmai nustėro, persmelkta svarbesnio 
klausimo: O jeigu ji iš tiesų paspruks, kas nutiks jos sūnėnui? Ką tas 
pabaisa padarys Setui? 

Belinda Džozefson prilaikė duris savo vyrui, kol tas įropojo vir- 
tuvėn, paskiau išsitiesė ir apsidairė aplink. Lempa palubėje nedegė, 
bet jau darėsi kiek šviesiau nei pirma. Audra silpo, ir Belinda spėjo, 
kad po valandos ar dviejų vėl bus karšta ir giedra. 

Ji pažvelgė į sieninį laikrodį viršum virtuvės stalo ir tiesiog nepa- 
tikėjo savo akimis. 4.037 Nejaugi praėjo tiek mažai laiko? Pasižiūrė- 
jo atidžiau: sekundinė rodyklė nejudėjo. Vos tik Džonis irgi ropomis 
įšliaužęs virtuvėn atsistojo, ji siekė jungiklio prie durų. 

- Nesivargink, - metė Džimas Ridas, kuris sėdėjo ant grindų tarp 
šaldytuvo ir viryklės su Ralfiu Karveriu ant kelių. Ralfis čiulpė sau 
nykštį. Jo akys buvo sustiklėjusios ir apatiškos. Belinda jo nemėgo, 
kažin ar gatvėje dar kas nors jį mėgo (nebent jo paties mama ir tėtis), 
bet vis tiek dabar pajautė gailestį vaikui. 

- Dėl ko nesivargint? - paklausė Džonis. 

- Dėl jungiklio. Srovės nėra. 

Belinda juo patikėjo, tačiau vis tiek porąsyk spragtelėjo jungiklį. 
Veltui. Ž 

Virtuvėn susigrūdo nemažai žmonių - kartu su savimi Belinda 
suskaičiavo vienuolika - bet dėl nusistovėjusios slogios tylos atrodė, 
kad jų mažiau. Elė Karver vis dar kartkartėmis proverksmiais sugok- 
čiodavo, tačiau sėdėjo įkniubus motinai į krūtinę, ir Belinda pamanė, 
kad mergytė, ko gero, miega. Deividas Ridas viena ranka buvo apg- 
lėbęs Siuzę Geler. Merginai iš kitos pusės sėdėjo jos motina ir taip 
pat glaudė ją prie savęs (laiminga, pagalvojo Belinda, tiek paguo- 
dos). Kamė Rid, dvynių motina, sėdėjo atsirėmus nugara į duris su 
užrašu JŪSŲ MIELUTIS PODĖLIS. Belindai neatrodė, kad Kamė 
tokia atsijungus kaip kai kurie kiti; jos akys žvelgė šaltai, mąstingai. 

- Sakėt, kad girdėjote kažką klykiant? - kreipėsi Džonis į Siuzę. - 
Aš nieko negirdžiu. 

- Jau nebeklykia, - negyvu balsu atsakė mergina. - Man regis, kly- 
kė misis Soderson. 

- Tikrai taip, - patvirtino Džimas, pasitaisydamas sau ant kelių 
Ralfį ir kiek susiraukdamas. - Atpažinau jos balsą. Mes bemaž visą 
gyvenimą girdime, kaip ji klykia ant Gario. Tiesa, Deivai? 

Jo brolis linktelėjo. 

- Su malonumu būčiau ją užmušęs. Garbės žodis. 

- Ak, bet šitai tau neįsigėrė į kraują, vaikine, - pastebėjo Džonis 
kuo tikriausiu V. K. Fildso* tonu. Nuėmęs nuo svirtelės virtuvės te- 
lefono ragelį, jis pasiklausė, porąsyk spustelėjo “O" mygtuką** ir vėl 
padėjo ragelį vieton. 

- Debė negyva, taip? - Siuzė paklausė Belindą. 

- Sšš, vaikuti, nereikia, - išsigandusiu balsu sudraudė ją Kimė 
Geler. 

Siuzė nebojo motinos: 

- Visai ji nenubėgo į gretimą namą. Juk taip? Nemeluokit man ir 
dėl to. 

Belinda kaip tik ir ketino pameluoti, bet kažkaip jai atrodė, kad 
čia ne išeitis. Iš savo patirties žinojo, kad netgi kupinas geriausių no- 
rų melas paprastai dalykus tik pablogina, labiau veda iš proto. O bep- 
rotystės Tuopų gatvėje ir taip jau gana. 

- Taip, mieloji, - pripažino ji, stebėdamasi, kaip pietietiškai skam- 
ba jos balsas, - bent jai pačiai, - kai turi kam nors pranešti blogas 
naujienas. Galbūt iš dalies tai susiję su juodųjų gyvenimiška patirti- 
mi, kurios dar niekas nesugalvojo įdiegti kaip dėstomos disciplinos 
koledže. O kas įdomiausia - ji per visą savo gyvenimą niekad nėra 
buvus piečiau Meisono - Diksono linijos***. - Taip, mieloji, bijau, 
kad ji negyva. Ė 

Siuzė užsidengė rankomis veidą ir pratrūko raudoti. Deividas Ri- 
das prisitraukė ją prie savęs, ir mergina įsikniaubė jam į petį. Kimė 
pabandė atplėšti dukterį nuo vaikino, bet Siuzė įtempus kūną pasip- 
riešino. Motina metė į Deivą Ridą gaižų žvilgsnį, kuris vaikinui ne- 
padarė jokio įspūdžio. Tad ji piktai užsipuolė Belindą: 

- Kodėl jūs jai pasakėte? 


* W. C. Fields (1879 - 1946) - amerikiečių kino režisierius, scenaristas 
ir populiarių komedijų aktorius. 
** “Operator" - mygtukas telefonų centrinei iškviesti. 

*** Riba, tarp Pensilvanijos ir Merilendo valstijų, nubrėžta 1763 - 1767 
Meisono (Charles Mason) ir Diksono (Jeremiah Dixon). Prieš vergijos 
panaikinimą populiariai laikyta demarkacijos linija tarp laisvųjų ir ver- 
govinių valstijų. 

- Mergina guli čia pat lauke, ant priebučio, ir tos raudonų plaukų 
kupetos sunku nepamatyti. 

- Nagi, ša, - sudraudė žmoną Bredas ir paėmęs už rankos nusi- 
tempė arčiau kriauklės. - Nejaudink jos. 

“O Dievuliau, jau per vėlu", - pagalvojo Belinda, bet apdairiai nu- 
tylėjo. 

Pro tinkleliu užtvertą langą už kriauklės dešinėje ji matė statinių 
tvorą tarp Karverių ir senojo daktaro sklypų. Taip pat matėsi ir žalias 
Bilingslio namo stogas. Regis, viršum jo jau sklaidėsi debesys. 

Kiek pasigręžus ir kilstelėjus, Belinda šonu prisėdo ant kriauklės 
ir pasilenkė prie pat lango. Į ją dvelktelėjo tinklelio metalu ir vidun 
besismelkiančia vasariška drėgme. Šie sumišę kvapai mirksnį sukėlė 
jai nostalgiškus vaikystės prisiminimus; tas jausmas buvo podraug ir 
malonus, ir dilginantis. “Keista, - pagalvojo ji, - bemaž visados 1a- 
biausiai atgalios sugrąžina daiktų kvapai". 

- Ėhei! - sušuko ji, vamzdeliu sudėjus prie lūpų delnus. Bredas su- 
griebė ją už peties, matyt, bandydamas suturėti, bet Belinda energin- 
gai nusikratė jo rankos. - Ėhei, Bilingsli! 

- Nereikia, Bi, - paprašė Kamė Rid. - Tai neišmintinga. 

“O kas būtų išmintinga? - pagalvojo Belinda. - Vien sėdėt ant 
grindų ir laukti, kol atskubės kavalerija? 

- Po šimts, tęskite! - paragino Džonis. - Kas ištiks nuo to blogiau? 
Jeigu šaudžiusieji vis dar čia, manau, jiems jokia paslaptis, kur mes. 
- Staiga, apšviestas minties, jis pritūpė priešais velionio paštininko 
žmoną. - Kirstena, ar Deividas turėjo ginklą? Gal kokį medžioklinį 
šautuvą ar... 

- Jo rašomojo stalo stalčiuje yra pistoletas, - pertraukė ji. - Antra- 
jame nuo viršaus iš kairės. Jis užrakintas, bet raktas plačiajame stal- 
čiuje, per vidurį stalo. Ant žalio kaspinėlio. 

Džonis linktelėjo. 

- O stalas? Kur stalas? 

- Ak, jo mažajame kabinetėlyje. Viršuj, koridoriaus gale, - ištarė 
visa tai neatplėšdama žvilgsnio nuo savo kelių, paskiau kupinas ne- 
vilties, suglumusias akis pakėlė į kamantinėjantįjį. - Jis ten lauke, po 
lietumi, Džoni. Taip pat ir Siuzės draugė. Neturėtume jų palikti ant 
lietaus, Džoni. 

- Lietus jau mąžta, - atsakė Džonis, ir iš jo veido buvo matyt, jog 
patsai suvokia, kaip kvailai tatai nuskambėjo. Tačiau, regis, “Bandu- 
tė" nusiramino, ir Belinda manė, jog tai svarbiausia. Galbūt nulėmė 
Džonio tonas. Tegul žodžiai ir kvaili, bet Belinda niekad nebuvo 

girdėjus jo taip švelniai kalbant. - Tik užsiimk vaikais, Kirste, ir kol 
kas nesirūpink dėl visa kita. 

Jis atsistojo ir pasilenkęs it mūšio lauke buvo beeinąs prie švais- 
tinių durų. 

- Misteri Marinvili? - pašaukė Džimas Ridas. - Man galima su ju- 
mis? - bet kai jis pabandė nusikelti Ralfį nuo kelių, berniuko akyse 
suspindo panika. Garsiai pokšteldamas šis išsitraukė nykštį iš burnos 
ir prilipo prie Džimo nelyginant polipas murmėdamas: 

- Ne, Džimai, ne, Džimai. 

Pridusęs jo balsas buvo toks gailus, jog Belinda perbėgo šiurpas. 
Pagalvojo, jog taip tikriausiai kalba bepročiai, būdami vieni naktimis 
savo celėse. 

- Lik savo vietoje, Džimai, - metė jam Džonis. - Bredai? Kaip 
jūs? Pasivaikštinėsim į aukštesnes viršūnes? Pravėdinsim plaučius? 

- Žinoma, - Bredas pažvelgė į žmoną tokiomis meilės ir nevilties 
kupinomis akimis, kokiomis žiūri tik žmonės, vedę daugiau nei de- 
šimt metų. - Jūs tikrai manote, kad ši mano moteris gali plėšyti gerk- 
lę? 

- Kartoju, kas ištiks nuo to blogiau? 

- Pasisaugokit, - perspėjo Belinda ir perbraukė ranka Bredui per 
krūtinę. - Nekiškit galvos. Pažadėk man. 

- Pažadu nekišt galvos. 

Belinda pasisuko į Džonį. 

- Dabar jūs. 

- A? O!- šis kerinčiai nusišypsojo, ir Belinda staiga sumojo: štai 
kaip misteris Džonas Marinvilis visados šypsodavosi, kai ką nors Žža- 
dėdavo moterims. - Pažadu. 

Juodu išėjo, nejučia sulenkdami kelius, kai pro švaistines duris 
vėl pateko Karverių priemenėn. O Belinda vėl pasilenkė prie tinkle- 
lio saugomo lango. Be lietaus ir šlapios žolės kvapų iki jos atslinko 
ir degančios senosios Hobarto sodybos smarsas. Belinda tarės girdin- 
ti taip pat ir treškant medį bei ūžesį. Liūtis tikriausiai neleis gaisrui 
išplisti, bet kurgi ugniagesių mašinos, dėl Dievo meilės? Už ką jie 
moka mokesčius? 

- Ehei, Bilingsli! Ar yra kas ten? 

Po mirksnio atsiliepė jai nepažįstamas vyriškas balsas: 

- Čionais mūsų septynetas! Pora, gyvenanti kvartalo viršuje... 

Sodersonai, pagalvojo Belinda. 

- „taip pat kopas ir žuvusios moters vyras. Dar misteris Bilings- 
lis ir Sintija iš krautuvės! 

- Kas jūs? - šūktelėjo Belinda. 

- Stivas Eimzas! Iš Niujorko. Man ėmė gesti sunkvežimis, tad iš- 
sukau iš Tarpvalstijinės autostrados ir pasiklydau! Sustojau prie 
krautuvės, ten apačioje, man reikėjo telefono! 

- Vargšas, - pakomentavo Deividas Ridas. - Išlošė loterijoje bilie- 
tą pragaran. 

- Kas čia dedas? - šūktelėjo balsas iš anapaus tvoros. - Ar žinote, 
kas čia dedas? 

- Ne! - atsišaukė Belinda. Mintys jai vijo viena kitą. Reikia dar 
kažką pasakyti, paklausti apie kitus dalykus, bet visai niekas nėjo 
galvon. 

- Ar jūs pasižiūrėjot gatvės viršun? Ten saugu? - vėl šūktelėjo 
Eimzas. 

Belinda prasižiojo atsakyti, bet jos dėmesį trumpam patraukė vo- 
ratinklis kitapus lango tinklelio. Nors išsikišus viršuj atbraila apsau- 
gojo jį nuo paties liūties smarkumo, lietaus lašai vis tiek kybojo ant 
plonyčių siūlelių it virpantys deimančiukai. Sio tinklo savininkas bu- 
vo įsitaisęs vidury. Nejudėjo. Galbūt negyvas. 

- Mem? Aš klausiau... 

- Nežinau! - atsakė Belinda. - Džonis Marinvilis ir mano vyras 
anksčiau žiūrėjo, tačiau dabar jie užlipo viršun... - bet ji nenorėjo už- 
siminti apie ginklą. Galbūt kvaila - slapukiška - mąstysena, tačiau tai 
nepakeitė jos nusistatymo, - kad geriau apsižvalgytų! O kaip jūs? 

- Cia buvo gana karšta, mem! Moteris iš kvartalo viršaus... - pau- 
zė. - Ar jūsų telefonas veikia? 

- Ne! - šūktelėjo Belinda. - Nei telefonas, nei elektra! 

Vėl pauzė. Paskiau per silpstantį lietaus šniokštimą Belinda išgir- 
do, kaip vyriškis tyliai pratarė “Sūdas!"* Paskiau atsiliepė kitas balsas: 

- Belinda, tai jūs? 

- Taip! - atsakė ji, nors nepajėgė iškart nustatyti, kam tas balsas 
priklauso, nors ir buvo jai pažįstamas. Pasigręžė į kitus, laukdama, 
kad šie jai padėtų. 

- Tai misteris Džeksonas, - pasakė Džimas Ridas per Ralfio petį. 
Berniukas dar ne visai buvo pasekęs savo sesute miego priebėgon, 
bet Belindai pasirodė, kad šitai ilgai nebetruks: nykštys jau buvo 
bepradedąs slysti jam iš burnos. 

- Aš buvau nuėjęs prie paradinių durų! - vėl šūktelėjo Piteris. - 
Gatvė žemyn tuščia iki pat kampo! Visiškai tuščia! Nei žioplių, nei 
smalsuolių iš Hiacintų gatvės ar iš kito Tuopų gatvės kvartalo. Ar ką 
RoFS suprantate? 

Belinda pagalvojo susiraukus, paskiau apsidairė aplinkui. Vien 
pasimetę žvilgsniai ir nuleistos galvos. Ji vėl pasisuko į langą. 

- Ne! 

Piteris nusijuokė. Tas juokas ją pašiurpino tiek pat, kiek ir mažo- 
jo Ralfio Karverio nerišlus murmesys. 

- Tad įsijunkit į mūsų klubą, Bi! Aš irgi nė velnio nesuprantu! 

- O kas gi kiš nosį mūsų kvartalan? - įgėlė Kimė Geler. - Kas gi, 
jeigu tik turi sveiko proto? Kai čia pyška šūviai, rėkia žmonės ir visa 
kita? 

Belinda nesumojo, ką atsakyti. Žinoma, logiška, bet kažkas čia 
nesueina... nes žmonės niekad nesielgia logiškai, kai staiga ištinka 
bėda. Jie subėga ir žiopso. Paprastai iš saugaus, kaip jiems atrodo, 
nuotolio, bet žiopso. 

- Jūs įsitikinęs, kad ten apačioje ir už kampo nėra žmonių? - šūk- 
telėjo ji. 

Šįsyk pauzė truko taip ilgai, jog jau Belinda buvo bepakartojanti 
klausimą, bet čia įsikišo trečias balsas, kurį ji atpažino be vargo - se- 
nasis daktaras. 

- Mes tenai nieko nematom, bet po lietaus nuo asfalto kyla rūkas! 
Kol jis neišsisklaidys, nieko tikra nesužinosim! 

- Bet negirdėt sirenų! - vėl Piteris. - O iš šiaurės pusės ar ką nors 
girdite? 

- Ne! - atsakė ji. - Bet gal užgožia audra! 

- Nemanau, - sumurmėjo Kamė Rid, veikiau sau pačiai, o ne 
visiems, esantiems virtuvėje; jeigu JŪSŲ MIELUTIS PODĖLIS ne- 
būtų buvęs prie pat kriauklės, Belinda būtų jos neišgirdus. - Ne, aš 
visai taip nemanau. 

- Aš einu pasiimt savo žmonos! - šūktelėjo Piteris Džeksonas. Iš- 
kart pasigirdo protestuojantys balsai. Belinda nepajėgė išskirti žo- 
džių, bet iš emocinio atspalvio nuspėjo, kas per reikalas. 

Staiga voras - tasai, kurį ji palaikė negyvu - nusikepurnėjo iš sa- 
vo tinklo vidurio, užsiropštė ant vienos iš šilkinių gijų ir nuropojo 
aukštyn, iki pasislėpė po karnizu. “Vis dėlto gyvas, - pagalvojo Be- 
linda. - Tik buvo apsimetęs nudvėsėliu". 

Ūmai Kirstena Karver šoko prie lango, taip stipriai stumtelėdama 
Belindą, jog ši subine būtų įsivertus kriauklėn, jeigu nebūtų suskubus 
įsitvert į tosios kabančios spintelės kampą. “Bandutės" veidas buvo 
baltas it popierius, akys išplėstos iš baimės. 

- Tik neik laukan! - riktelėjo ji. - Jie sugrįš ir tave nužudys! Su- 
grįš ir nužudys mus visus! 

Keletą sekundžių iš gretimo namo - jokio atsako, paskiau prašne- 
ko Kolis Entredžianas. Jo balsas skambėjo atsiprašomai ir podraug 
suglumęs: 


119 


- Veltui aušinat burną, mem! Jis išėjo! 

- Privalėjot jį sulaikyti! - suspigo Kirstena. Belinda uždėjo ranką 
ant moters pečių ir išsigando: toks tankus, smulkus drebulys šią krė- 
tė. Atrodė, tuoj tuoj nebesusivaldys. - Kas jūs per policininkas! 

- Jis jau nebe, - atsiliepė Kamė “kokio-velnio-tu-tikiesi" tonu. - 
Buvo išmestas iš tarnybos, nes varė prekybą vogtais automobiliais. 

Siuzė pakėlė galvą. 

- Aš tuo netikiu. 

- Ką tu apie tai išmanai, tokio amžiaus? - subarė ją motina. 

Belinda jau rengėsi nučiuožti nuo kriauklės krašto, bet pastebėjo 
ant vejos užpakaly namo kai ką, dėl ko nustėro. Tatai buvo įsikabinę 
į vieną vaikiškų sūpuoklių stovą ir spindėjo kaip ir voratinklis lietaus 
lašeliais. 

- Kame? 

- Ką? 

- Eikš čia. 

-Kas kas, bet Kamė tikrai žinos, kas ten; už savo namų augino dar- 
žą, augalai vazonuose buvo pavertę jos namus džiunglėmis, o knygų 
apie augalus būtų užtekę visai bibliotekai. 

Kamė atsistojo iš savo vietos prie podėlio durų ir priėjo prie lan- 
go. Prie jų prisijungė ir Siuzė su motina, taip pat Deivas Ridas. 

- Kas yra? - paklausė “Bandutė" Karver, įbesdama į Belindą pak- 
laikusį žvilgsnį. Jos duktė buvo apsivijus rankomis motinos koją tar- 
tum medžio kamieną ir vis bandė slėpti savo veidą prie šios džinsi- 
nių šortų. - Kas yra? 

Belinda, nekreipdama į ją dėmesio, toliau kalbino Kamę: 

- Pažvelk ten. Prie sūpuoklių. Matai? 

Kamė buvo besižiojanti sakyti, jog nieko nemato, bet Belinda pa- 
rodė pirštu, ir tada ji pamatė. Rytuose nuo jų sugrumeno audra, ir į 
langą pūstelėjo vėjo šuoras. Voratinklis už tinklelio suvirpėjo, ir nuo 
jo nusirito lietaus lašeliai. Tai, ką Belinda buvo pamačius, atsikabi- 
no nuo sūpuoklių ir nudriko per pusę Karverių kiemo, statinių tvoros 
linkui. 

- Negali būti, - griežtai tarė Kamė. - Rusiškoji druskė neauga 
Ohajyje. O jeigu ir augtų... dabar vasara. O vasarą ji tik šaknijasi. 

- Kas tai yra Rusiškoji druskė, mam? - paklausė Deivas. Viena 
ranka jis laikė apkabinęs Siuzę per liemenį. - Aš niekada apie tokią 
negirdėjau. 

- Vijoklinė piktžolė, - atsakė tokiu pat griežtu tonu Kamė. - Ru- 
siškoji druskė - tai vijoklinė žolė. 

Bredas įkišo galvą pro Karverio kabinetėlio duris ir suspėjo pa- 
matyti, kaip Džonis kėlė iš stalčiaus žaliai baltą dėželę su patronais. 
Kitoje rankoje rašytojas laikė Deivido Karverio revolverį. Buvo per- 
sukęs būgnelį, norėdamas įsitikinti, kad lizdai tušti, tačiau, nors ir įsi- 
tikinęs, laikė ginklą atsargiai, pirštais neliesdamas gaiduko saugiklio. 
Bredui jis priminė vieną iš tų vyrukų, kurie per kabelinę televiziją 
reklamuoja abejotinos vertės prekes: Ei, žmonės, šis gražuoliukas ne 
tik padės jums prakiurdinti bet kurį nakties įsibrovėlį, neapdairiai 
pasirinkusį jūsų namus, taip, žinoma, bet tik palūkėkit, daro ir kai ką 
daugiau! Pjausto! Smulkina! O juk jūs mėgstate bulvyčių traškučius, 
bet neturite laiko pasigaminti jų namie? 

- Džoni, - šis pakėlė galvą, ir pirmąsyk Bredas aiškiai suprato, 
koks išsigandęs rašytojas. Dėl to jį užliejo šiltas jausmas Džoniui. 
Pats nenumanė kodėl, tačiau taip buvo. - Kažkoks kvailys lauke, ant 
daktaro vejos. Man regis, Džeksonas. 

- Šūdas. Nelabai išmintinga, ką? 

- Ne. Žiūrėkit, nepašaukit savęs tuo ginklu, - Bredas, jau beeinąs 
pro duris, atsisuko. - Nejau mes išprotėjom? Taip jaučiu. 

Džonis skėstelėjo prieš save rankomis, tuo parodydamas, jog nie- 
ko nesupranta. 

Džonis darsyk patikrino revolverio lizdus, - tartum viename iš jų, 
kol jis nežiūrėjo, būtų galėjęs išdygti patronas, - paskiau sugrąžino 
būgnelį vieton. Užsikišo revolverį už diržo ir dėželę su patronais įsi- 
metė marškinių kišenėn. 

Priemenė buvo Ralfio Karverio žaislų minų laukas; vaiką mylin- 
tys gimdytojai, matyt, dar nebuvo išmokinę susitvarkyti po savęs. 
Bredas įėjo į kambarį, kuris veikiausiai buvo mergytės miegamasis. 
Džonis įsekė paskui jį. Bredas parodė į langą. 

Džonis pažvelgė žemyn. Tikrai, ten Piteris Džeksonas. Klūpėjo 
ant daktaro vejos šalimais savo žmonos. Viena ranka apkabinęs per 
nugarą, vėl pakėlęs ją sėdimon padėtin. Kitą ranką stengiasi prakišti 
po jos sulenktais keliais. Merės sijonas buvo gerokai nusislinkęs 
aukštyn šlaunimis, ir Džonis vėl pagalvojo apie nesančias kelnaites. 
Na tai kas? Po galais, na tai kas? Džonis matė, kaip krūpčioja nuo 
verksmo vyriškio pečiai. 

Jo regėjimo lauko viršumi šmėkštelėjo sidabrinė šviesa. 

Pakėlęs galvą, Džonis išvydo kažką panašų į seną “Airstream" 
treilerį - o galbūt užkandinę ant ratų - įsukant kairėn į Tuopų gatvę 
iš Hiacintų gatvės. Jam įkandin sekė raudonasis furgonas, iš kurio 
buvo nušautas šuo ir laikraščių išvežiotojas, o už šio - tamsiai mėly- 
nasis su metališkais sparneliais. Jis pažvelgė kiton pusėn, Lokių gat- 
vės link, ir išvydo pomadiškai rožinį furgoną su Valentino širdutės 
radaro lėkšte ant stogo, geltonąjį, pirmiau taranavusį iš užpakalio 
Merės automobilį ir nustūmusį tą nuo gatvės, ir galiausiai juodąjį su 
šungrybio formos bokšteliu. 

Šešetas jų. Sešetas, dviem artėjančiomis viena į kitą voromis po 
tris. Labai seniai Vietname Džoniui buvo tekę matyti tokia kovos 
tvarka išsidėsčiusius amerikiečių desantininkų šarvuočius. 

Jie rengėsi suformuoti ugnies koridorių. 

Negali būti, pagalvojo į jisai su keliančiu šleikštulį nepatikliu pin 
Nevalia jums sugrįžti, šunsnukiai, nevalia! 

Bredas jų nematė, jis žvelgė į vyriškį ant vejos priešais gretimą 
namą. Sudomintas Piterio pastangų atsistoti su REEYNA žmona ant 
rankų. Ir Piteris... 

Džonis prisivertė išjudinti dešiniąją ranką, tačiau, užuot truktelė- 
jusi, ši tarytum plaukė oru. Pagaliau jisai užčiuopė revolverio ranke- 
ną ir išsitraukė iš už kelnių juosmens. Bet šaudyti nėra kuo. Lizdai be 
patronų. Nepajėgė tokios būklės ir užtaisyti revolverio. Tad, suėmęs 
už vamzdžio, rankena išmušė Elenos Karver miegamojo langą. 

- Vidun! - riktelėjo Piteriui, ir jam pačiam balsas pasirodė tylus, 
stokojąs stiprumo. Dieve mano, kas per košmaras! Kaip atsitiko, kad 
jie įklimpo į tokį mėšlą? - Vidun! Jie vėl atvažiuoja! Jau yra čia! Su- 
grįžia atgal! 


Sulankstytas lapelis su šiuo piešinuku rastas užrašų knygutėje 
be pavadinimo, veikiausiai atstojusioje Odrei Vailer dienoraš- 
tį. Nors ir nepasirašytas, piešinukas beveik tikrai - Seto Geri- 
no darbas. Jeigu spėsime, kad piešinuko vieta dienoraštyje ati- 
tinka čia esančių įrašų laiką, tuomet jis buvo nupieštas 1995- 
ųjų vasarą, po Herberto Vailerio mirties ir staigaus Hobartų 
šeimos išsikraustymo iš Tuopų gatvės. 


SEPTINTAS SKYRIUS 


TUOPŲ GATVĖ 
/1996-ŲJŲ BIRŽELIO 15-0J1/ 
4.44 POPIET 


It besimaterializuojantys metaliniai dinozaurai furgonai tartum iš- 
nyra iš rūko, kylančio nuo gatvės dangos. Langai nusileidžia; rožinio 
Svajonių Laivo iliuminatorius vėl atsidaro lyg diafragma; Baunčio 
mėlynojo Laisvės furgono priekinis stiklas nuslysta žemyn, ir atsive- 
ria vientisa tamsuma, iš kurios styro trejetas pilkšvų šautuvo vamz- 
džių. 

Sugruma griaustinis, ir kažkur šaižiai klykteli paukštis. Trumpam 
stoja tyla, o paskiau prapliumpa šūviai. 

Visur aplinkui vėl tartum sugriaudėja audra, tačiau dabar blogiau 
- ji liečia kiekvieną. Ir šūviai garsesni nei anksčiau; Kolis Entredžia- 
nas, kniūbsčiom prigludęs prie grindų tarpdury, iš Bilingslio virtuvės 
į svetainę, pirmasis tą pastebi, bet netrukus sumoja ir kiti. Kiekvienas 
šūvis - it granatos sprogimas ir yra palydimas žemo stūgesio - tokio 
maždaug per vidurį tarp zvimbulio ir švilpsmo. 

Du šūviai iš raudonosios Pėdsekio Strėlės - ir iš Kolio Entredžia- 
no namų kamino lieka tik rusvos dulkės bei stogu besiritančios it ak- 
menėliai plytų atplaišos. Vienas šūvis pataiko į plastikinę plėvelę, 
kuria uždengtas Keris Riptonas, ir toji suvilnija it parašiutas, kitas - 
nuplėšia užpakalinį vaikino dviračio ratą. Pirma Pėdsekio Strėlės va- 
žiuoja sidabrinis furgonas - tasai, kuris primena senamadišką užkan- 
dinę ant ratų. Dalis jo stogo kampu atsiverčia ir pro angą išsikiša kaž- 
kokia sidabrinė figūra - pasirodo, tai robotas konfederatų pėstininko 
uniforma. Jis pasiunčia tris šūvius, tyčia nutaikytus į degantį Hobar- 
to namą. Kiekvieno garsas prilygsta dinamito sprogimui. 

Nuo Lokių gatvės pusės pakalnėn besileidžiąs Svajonių Laivas ir 
Teisingumo Važyklė pliekia ugnį į 251-ąjį ir 249-ąjį numerius - Džo- 
zefsonų ir Sodersonų namus. Langai išdūžta. Išlekia durys. Sūvis, 
nuskambėjęs it paleistas iš nedidelio priešlėktuvinio pabūklo, patai- 
ko į Gario senutėlės “Saabos" galą. Bagažinė įlinksta, skraido raudo- 
nos užpakalinių žibintų skeveldros ir bum! - sprogsta benzino bakas, 
mažąjį automobilį apgaubia oranžinės liepsnos ir dūmų kamuolys. 
Buferio lipdukai (GAL AŠ IR LĖTAS, BET VIS TIEK PIRMA TA- 
VĘS iš dešinės ir MAFIJOS AUTOMOBILIS - iš kairės) sumirgu- 

liuoja karštyje lyg miražai. Judantis pietyn furgonų trejetas susitinka 
su judančiais šiauryn, prasilenkia ir sustoja priešais statinių tvoras, 
skiriančias Bilingslio sodybą nuo Karverių viršuje ir nuo Džeksonų 
- apačioje. 

Odrė Vailer, kuri, kai prasidėjo šaudymas, virtuvėje valgė sumuš- 
tinį, užsigerdama skardinėle alaus, dabar stovi svetainėje, plačiomis 
akimis žvelgdama pro langą, pamiršus, kad tebelaiko rankoje pusę 
riekės ruginės duonos su salami dešra ir salotos lapu. Sūviai susilieję 
išvien, jų trenksmas skelia ausų būgnelius - tikras Trečiasis pasauli- 
nis karas: visa ugnis nukreipta į du namus kitapus gatvės. 

Ji pamato, kaip išlekia oran raudonasis Ralfio Karverio vežimai- 
tis - Smarkiukas, vienas šonas sulankstytas, primena metalinę gėlę. 
Jis kūliavirsčiais persirita per įmirkusį Deivido Karverio kūną, nusi- 
leidžia ratais aukštyn, kurie tebesisuka, o paskiau kitas pataikymas 
sulenkia jį mažne perpus ir pasiunčia gėlių lysvėn kairiau įvažiuoja- 
mojo keliuko. Dar viena papliūpa nuplėšia nuo vyrių Karverių duris 
ir bloškia jas koridoriumi; du Baunčio “Laisvės" paleisti šūviai pa- 
verčia dulkėmis didžiumą “Bandutės" vertintų “HummeT'io" figūrė- 
lių. 

Vis naujos skylės pasirodo suknežintosios Merės Džekson “Lu- 
minos“ paskuigalyje, ir paskiau ta irgi susprogsta, viršun pliūpteli 
liepsnos, kurios praryja automobilį nuo bagažinės iki radiatoriaus 
grotelių. Kulkos nuplėšia dvi senojo daktaro namo langines. Beisbo- 
lo kamuoliuko dydžio skylė prakiurdina pašto dėžutę prie dūrų; ši 
nukrinta ant priedurio kilimėlio ir ima rūkti: viduje dega reklaminis 
prospektas ir “Ohajo veterinarų draugijos“ laiškas. Darsyk KA- 
BAM! - ir bungalo durų plaktukėlis - sidabrinė senbernaro galva - iš- 
nyksta taip įtikinamai kaip moneta iš mago delno. Regis, nekreipda- 
mas dėmesio į vyksmą aplinkui, Piteris Džeksonas vargais negalais 
atsistoja su žuvusios žmonos kūnu ant rankų. Berėmiai apvalūs jo 
akiniai, linzės, aptaškytos lietaus lašų, spindi stiprėjančioje šviesoje. 
Atrodo labiau nei suglumęs - jo veidas kaip žmogaus, išeikvojusio 
visas savo jėgų atsargas. Tačiau jisai stovi, mato Odrė, stebuklingai 
sveikas, sveikutėlis, stebuklingai... 

Teta Odre! 

Setas. Balsas silpnas, bet aiškiai - Seto. 

Teta Odre, ar girdi mane? 

Taip! Setai, kas dedas? 

Nesvarbu! Balsas mažne panikuojantis. Ar turi, kur pasitraukti? 
Saugion vieton? Nejau jis kalba apie Mohonką? Tikriausiai, nuspren- 
džia Odrė. 

Taip, aš... 

Tad eik ten! silpnai šaukia balsas. Eik ten, TUOJ PAT! Nes... 

Balsas nebaigia, bet ir taip aišku. Odrė jau nusisukus nuo pašėlu- 
sios šaudyklos gatvėje, pasigręžus į kambarėlį, kur vėl eina filmas - 
Filmas. Garsas kažkokiu būdu pasuktas iki stiprumo, toli pranokstan- 
čio jų “Zenito" galią. Seto šešėlis ekstaziškai šokčioja siena aukštyn 
ir žemyn, prailgintas ir kažkoks baisus; Odrei jis primena labiausiai 
jos bijotąjį raguotą nelabąjį iš “Nakties ant Pilkojo kalno“ - vienos iš 
filmo “Fantazija" dalių. Vaiko kūne tarytum šėlsta Tekas - kraipo, 
tampo jį, negailestingai verčia nertis iš kailio. 

Tačiau dedasi ne vien tai. Odrė vėl pasisuka į langą, pažvelgia 
laukan. Iš pradžių pamano, kad regėjimas ją apgauna, negali patikėti 
savo akimis, - gal Tekas jas kaip nors ištirpdė, sužalojo lęšiukus, - 
bet pakėlus rankas prieš veidą mato, kad tos atrodo normaliai. To ne- 
pasakytum apie Tuopų gatvę. Ta tartum vinguriuoja, kažkokiu nenu- 
sakomu būdu prarasdama perspektyvą, keičiasi plokštumos, defor- 
muojasi kampai, susilieja spalvos. Atrodo, tikrovė tuoj tuoj suskys- 
tės, ir Odrei topteli, jog žinanti kodėl: ilgas Teko pasirengimų ir ty- 
kaus augimo laikotarpis baigėsi. Atėjo laikas veikti. Tekas kuria. Te- 
kas stato. Setas jai paliepęs išsidanginti iš čia, bent kuriam laikui, bet 
kur Setui eiti? 

Setai! pabando ji, iš visų jėgų sutelkdama mintis. Setai, eime 
kartu! 

Negaliu! Išeik, teta Odre, išeik tuoj pat! 

Kančios tame balse daugiau, nei ji pajėgia ištverti. Odrė vėl pasi- 
suka į arką - tą, kuri veda kambarėlin, bet išvysta ne pastarąjį, 0 pie- 
vą, besileidžiančią linkui uolinės sienos, apaugusios vijoklinėmis ro- 
žėmis. Užuodžia jų aromatą, ją apgaubia jaudinantis, švelnus vasaron 
krypstančio pavasario karštis. O šalimais Dženisė, ir Dženisė klausia, 
kokia jos mėgstamiausia “Saimono ir Garfunkelio“ daina, ir netrukus 
jiedvi įsigilina į diskusiją apie hitus “Namų link" ir “Aš esu uola" - 
tą, kuris prasideda žodžiais “Jei nemylėčiau, niekad neverkčiau". 

Prisiglaudusieji Karverių virtuvėje guli ant grindų, sunėrę rankas 
virš pakaušio ir slėpdami veidus; aplinkui pasaulis tartum skilinėja 
dalimis. Dūžta stiklas, virsta baldai, kažkas sprogsta. Siaubingai stuk- 
sendamos kulkos skrodžia sienas. 

Staiga “Bandutė" Karver nebegali pakęsti prilipusios prie jos 
Elės. Žinoma, ji myli dukterį, taip, tikrai, bet dabar jai reikia Ralfio, 
nori turėti prie savęs Ralfį - guvutį, žvitrutį Ralfį, tokį panašų į savo 
tėvą. Ji šiurkščiai atstumia mergytę nuo savęs, nekreipdama dėmesio 
į šios baugštų nuoskaudos šūksnį, ir metasi į nišą tarp viryklės ir 

šaldytuvo, kur viršum paklaikusio klykiančio Ralfio susigūžęs Dži- 
mas, viena plaštaka it šalmu dengdamas vaiko galvutę. 

- Mammmmyyytee! - surypuoja Elena ir pamėgina pult paskui ją. 
Kamė Rid atsiplėšia nuo podėlio durų, sugriebia mergytę per lieme- 
nį ir parverčia vėl ant grindų - kaip tik tuo pat metu per virtuvę pra- 
zurzia nelyginant milžiniškas skėrys, pataiko į čiaupą ir nukerta šį. 
Sukiodamasis it parado būgnininko lazdelė, čiaupas praplėšia lango 
tinklelį ir voratinklį anapus. Vanduo trykšteli iš vamzdžio likučio, iš 
pradžių mažne iki pat lubų. 

- Paduok jį man! - surinka “Bandutė". - Paduok man sūnų! Pa- 
duok man s... 

Vėl artėjantis zurzesys, palydėtas garsaus, nemuzikalaus klangte- 
lėjimo, ir vienas iš kabėjusių šalia viryklės varinių puodų suskyla į 
galybę sulankstytų fragmentų, šrapneliu pažyrančių į šalis. O “Ban- 
dutė" pratrūksta rėkti, dabar be žodžių, vien rėkia. Rankomis ji užsi- 
dengus veidą. Kraujas plūsta jai pro pirštus, srūva kaklu žemyn. 
Kreivai susagstytos palaidinukės priekis nužertas vario trupinėlių. 
Taip pat tie ir jos plaukuose, o didelė skeveldra vibruoja vidur kak- 
tos nelyginant kieno nors sviesto peilio geležtė. 

- Aš nieko nematau! - suklinka ji ir nuleidžia rankas. Ir kaipgi ma- 
tys - akių nebėra. Taip pat ir didesniosios veido dalies. Vario dygliai 
šiaušias iš skruostų, lūpų, smakro. - Padėkit, aš nematau! Padėk 
man, Deividai! Kur tu? 

Džonis, gulintis kniūbsčiomis ant grindų greta Bredo viršuje, Ele- 
nos kambary, girdi moters klyksmą ir supranta: atsitiko kažkas bai- 
saus. Kulkos švilpia ore viršum jų galvų. Ant tolimosios sienos - Ed- 
žio Vederio* fotografija; Džonis šliaužte pajuda durų į priemenę lin- 
kui, ir tuo pat metu Edžio krūtinėje atsiranda didžiulė, žiojėjanti, kul- 
kos pramušta skylė. Dar viena pataiko į vaiko dydžio veidrodį virš 
Elenos tualetinio stalelio. Žybsinčios šukės ištyška per kambarį į vi- 
sas puses. Kažkur kvartale sublerbia apsauginė automobilio signali- 
zacija, kurios garsai pragariškai susilieja su “Bandutės" Karver 
klyksmais. O apšaudymas nesiliauja. 

Atsidūręs žaislais nubarstytoje priemenėje, Džonis girdi greta sa- 
vęs pridususį Bredo šniokštesį. Pragariška diena aerobikos kaip to- 
kiam didžpilviui, pagalvoja Džonis... bet tuoj pat ši mintis, iš apačios 
atsklindantis moters klyksmas ir šūvių trenksmas nebepasiekia jo są- 
monės. Lyg būtų užsirovęs ant Maiko Taisono dešinės. 


* Eddie Vedder - roko grupės “Pearl Jam“ vokalistas. 

- Tas pats tipas, - sukužda jis. - O Dieve, Jėzau šventas, tas pats 
krušlius! 

- Gulkitės, kvanki! - Bredas sugriebia jį už rankos ir trukteli že- 
myn. Džonis virsta priekin it automobilis, nuslydęs nuo blogai pas- 
tatyto domkrato, ir tik dabar, atsitrenkęs į grindis, sumodamas, jog 
buvo pasikėlęs keturpėsčiom. Nematomos kulkos varpo orą jam virš 
galvos. Sutrupa prie laiptų pradžios įrėmintos vestuvinės nuotraukos 
stiklas; pati nuotrauka gerąja puse nukrenta ant kilimo dunktelėdama. 
Sekundę vėliau sutrupa medinis suktinių laiptų kolonos bumbulas, pa- 
žerdamas spiečių aiženų; Bredas pasilenkia, užsidengdamas veidą, 
bet Džonis, užmiršęs viską, stebeilija į kažkokį daiktą ant korido- 
riaus grindų. 

- Kas jums? - klausia Bredas. - Numirt užsimanėt? 

- Tai jis, Bredai, - pakartoja Džonis. Jis panardina pirštus sau į 
plaukus ir smarkiai juos timpteli, norėdamas įsitikinti, kad visa tai iš 
tiesų dedasi. - Tas... - jiems virš galvų bjauriai suzvimbia - lyg kas 
būtų užgavęs gitaros stygą, ir koridoriaus šviestuvas susprogsta, api- 
berdamas abu stiklais. - Tas tipas, kuris vairavo mėlynąjį furgoną, - 
užbaigia sakinį jis. - Buvo dar vienas, kuris nušovė Merę, panašesnis 
į Žmogų, bet kaip tik šitas sėdėjo prie vairo. 

Jis ištiesia ranką ir paima nuo grindų, kurios dabar nužertos ne tik 
žaislais, bet ir stiklais bei aiženomis, vieną iš Ralfio Karverio kovi- 
nių figūrėlių. Tai kitos planetos gyventojas išsišovusia kakta, įkypo- 
mis, tamsiomis, didžiulėmis akimis ir burna, kuri visai ne burna, o 
tartum koks mėsingas straublys. Apsirengęs jis žalsva, mainančia 
spalvą uniforma. Jo galva plika, neskaitant styrančio šviesių plaukų 
kuokšto, Džoniui primenančio nelyginant romėnų centuriono šalmo 
skiauterę. “Kur tavo skrybėlė?" - pagalvoja Džonis, įsistebeilijęs į fi- 
gūrėlę, o kulkos švilpia jam virš galvos, sminga į sienų apmušalus, 
aižo tinko balanas po jais. Figūrėlė atrodo šiek tiek panaši į Spilber- 
go filmo “ET" personažą. Kur tavoji atlenkta kavaleristo kepurė, ma- 
žiau? 

- Apie ką jūs murmate, - klausia Bredas, visu ilgiu prisiplojęs pil- 
vu ant grindų. Jis paima iš Džonio kokių septynių colių dydžio figū- 
rėlę ir pažvelgia į ją. Vienas iš Bredo putnių skruostų prakirstas stik- 
lo - nuo palubės šviestuvo, nusprendžia Džonis. Apačioj moters 
klyksmas nutyla. Bredas žiūri į ateivį iš kitos planetos, paskiau įbe- 
da į Džonį bemaž komiškai suapvalėjusias akis. 

- Sūdus paistot, - sako jis. 

- Ne, - atsako Džonis. - Anaiptol. Ir Dievas paliudys, anaiptol. Aš 
niekad nepamirštu kartą matyto veido. 

- Ką jūs norit pasakyti? Kad žmonės, kurie tai daro, užsidėję kau- 
kes, idant tie, kurie išliks gyvi, negalėtų paskiau jų atpažinti? 

Ši mintis iki šiol nebuvo atėjus Džoniui galvon, bet ji visai neb- 
loga. 

- Veikiausiai taip ir bus. Bet... 

- Bet ką? 

- Nebuvo panašu į kaukę. Štai kas. Nebuvo panašu į kaukę. 

Bredas dar kurį laiką stebeilija į Džonį, paskiau numeta figūrėlę į 
šalį ir pradeda rangytis laiptinės link. Džonis pakelia žaislą, dar šiek 
tiek jį apžiūri ir susiraukia, kai dar viena kulka įskrieja pro langą ko- 
ridoriaus gale - pro tą, kuris išeina į gatvę - ir prazyzia tiesiai jam virš 
galvos. Jis įsikiša kovinę figūrėlę kelnių kišenėn, bet ne ton, kurioje 
jau guli keistai didžiulė kulka, ir ima rangytis paskui Bredą. 

Ant vejos priešais senojo daktaro namą tebestovi Piteris Džekso- 
nas su žmona ant rankų, per visą tą ugnies uraganą likęs sveikas ir 
gyvas. Jis mato futuristiškų formų furgonus užtemdytais stiklais, ma- 
to šautuvų vamzdžius, besispjaudančius ugnimi, taip pat pro sidabri- 
niojo ir raudonojo tarpą mato Sodersonų įvažiuojamajame keliuke 
liepsnojančią Gario Sodersono senąją mėšladėžę “Saabą". Bet visa, 
kas dedasi aplink, jam nė motais. Jis mąsto apie tai, kaip ką tik su- 
grįžo iš darbo namo. Kažkodėl šitas dalykas jam svarbiausias. Mąs- 
to, kad kiekvieną pasakojimą apie šią baisiąją popietę (mintis, kad 
galįs neišgyventi šios baisios popietės nė neatėjus jam į galvą, bent 
kol kas ne) žodžiais Aš ką tik sugrįžau namo iš darbo. Ši frazė jo gal- 
voje tapo savos rūšies magiška konstrukcija - tiltu atgalios į normalų 
ir tvarkingą pasaulį, kuriame - kaip dar tik prieš valandą Piteriui at- 
rodė - jis gyveno ir tikėjosi gyventi dar daugelį metų ir dešimtmečių: 
Aš ką tik sugrįžau namo iš darbo. 

Taip pat jis mąsto apie Merės tėvą, Mirmonto dantistų koledžo 
profesorių Brukline. Henris Kepneris ir šio žmogaus kažkoks baugi- 
nantis padorumas visados Piteriui keldavo nemažą baimę; širdies gi- 
lumoje Piteris žinojo kad Henris Kepneris laiko jį nevertu savo duk- 
ters (ir su šia nuomone Piteris Džeksonas širdies gilumoje sutikdavo). 
O dabar Piteris stovi ant šlapios žolės, aplinkui siaučia uraganinė ug- 
nis, ir jis klausia savęs, ar kada nors įstengs pasakyti misteriui Kep- 
neriui, kad blogiausios neišsakytosios uošvio nuojautos išsipildė: ne- 
vertasis žentas nesugebėjo apsaugoti nuo žūties jo vienturtės dukters. 

Tačiau tai ne mano kaltė, mąsto Piteris. Galbūt man pavyks padėt 
jam perprasti tiesą, jeigu pradėsiu žodžiais: Aš ką tik sugrįžau namo 
iš d... 

- Džeksonai! 

Tas balsas ištrina iš minčių jo rūpesčius. Piteris susvirduliuoja, 
vos susituri nesurikęs. Tartum kažkieno burna prasižiojo jo sąmonė- 
je, iškąsdama tenai skylę. Merė slysta jam iš rankų, vos visai neišsp- 
rūsta, ir Piteris tvirčiau prispaudžia ją prie savęs, nebodamas raume- 
nų skausmo. Ir tuo pat metu jis ima šiek tiek suvokti tikrovę. Didžiu- 
ma furgonų vėl pajuda, bet labai pamažu ir vis tebešaudo. Rožiškai 
rausvasis ir geltonasis dabar pliekia į Ridų ir Gelerių sodybas, sutru- 
pina baseinukus paukščiams, numuša kranų čiaupus, išteškina pusrū- 
sio langus, nukerta gėles ir krūmų šakeles, pramuša stogvamzdžius, 
kurie pakrypę nusmunka ant vejų. 

Tačiau vienas furgonas nejuda. Juodasis. Stovi kitapus gatvės, be- 
maž visiškai užstodamas Vailerių namą. Bokštelio šarvas nuslysta į 
šonus ir iš jo, nelyginant šmėkla pro namo, kuriame vaidenasi, langą 
išnyra spindinti figūra, visa perdėm šviesiai pilka ir juoda it mirtis. 
Tiktai, mato Piteris, figūra ant kažko stovi. Tatai atrodo kaip sklen- 
džiančioji pagalvė ir tartum dūzgia. 

Ar tai žmogus? Piteriui sunku pasakyti. Vilki lyg nacių uniforma, 
ištisai juoda, iš žvilgančios medžiagos su sidabriniais apvadais, bet 
virš apykaklės nėra žmogiško veido; po teisybei, išvis nėra jokio vei- 
do. 

Tik juoduma. 

- Džeksonai! Eikš šen, drauguži! 

Jis bando pasipriešinti, nepajudėti iš vietos, bet kai balsas vėl pa- 
sigirsta, Piterio sąmonėje jau nebe burna, o žvejo kablys, grimztantis 
vis gilyn, raunantis iš galvos mintis. Dabar jis žino, ką jaučia užkibęs 
ant meškerės upėtakis. 

- Na, judinkis, drauguž! 

Piteris žengia per lietaus išblukintus “klasių"" kvadratėlius ant ša- 
ligatvio (šį rytą juos nubraižė Elena Karver ir jos bičiulė Mindė iš 
gretimo kvartalo), paskiau viena jo koja pataiko į nutekamąjį griove- 
lį. Sniokšdamas vanduo užlieja batą, bet Piteris nė nepajunta. Jo pro- 
tas dabar girdi kažką labai keista - tartum ten bėgtų garso takelis. Lyg 
skambėtų gitaros brunzgesys, tarytum sena Dueino Edžio inst umen- 
tinė pjesė. Melodija Piteriui pažįstama, tačiau jis tiksliai nepajėgia 
nustatyti kokia. Ir tai paskutinis siutinantis štrichas. 

Sviesioji figūra ant sklendžiančiosios pagalvės nusileidžia iki gat- 
vės dangos. Piteris prieina arčiau, tikėdamasis išvysti žmogaus veidą 
dengiantį juodą audeklą (gal nailoninį, o gal šilkinį), dėl kurio šis at- 
rodo toks vaiduokliškai nesantis, bet neišvysta, ir kai susprogsta “E- 
Z" krautuvėlės vitrinos stiklas, Piteris suvokia baisų dalyką: veido jis 
nemato, nes ten šio nėra. Žmogus iš juodosios mašinos neturi veido! 

- O Dieve, - suvaitoja jis - taip tyliai, jog pats vos išgirsta save. - 
O Dieve, tik ne tai. 

Dvi kitos figūros žvelgia nuo juodojo furgono bokštelio žemyn. 
Viena - barzdotas tipas, vilkintis apdriskusia lyg Pilietinio karo laikų 
uniforma. Antroji - moteris glotniais juodais plaukais ir žiauriais, 
gražiais veido bruožais. Jos spalva blyški tartum vampyro iš komik- 
sų. Uniforma, kaip ir to beveidžio, juoda su sidabriniais apvadais, 
gestapiška. Ant kaklo nuo grandinėlės jai kabo toks neva deimantas, 
- didumo sulig balandžio kiaušiniu, - kuris blyksi lyg psichodeliško- 
jo septintojo dešimtmečio likinys. 

Ji - iš piešinuko, mąsto Piteris. Kokio nors bręstančio berniuko 
pirmasis nedrąsus seksualinės fantazijos bandymas. 

Atsidūręs dar arčiau prie beveidžio, Piteris suvokia kur kas bai- 
sesnį dalyką: to žmogaus išvis nėra. Nei anų dviejų kitų, nei juodojo 
furgono. Jam atminty iškyla vienas šeštadienio rytmetys, - tada galė- 
jo turėti ne daugiau kaip šešerius ar septynerius metus, - kai jis kino 
salėje nuėjo iki pat ekrano ir pirmąsyk suprato, jog visa tai - tik paš- 
vinkęs triukas. Iš dvidešimties colių atstumo vaizdai - tik ūkas; vie- 
na, kas tikra - tai šviesus atspindintis ekrano gruntas, kuris patsai vi- 
siškai švarus, toks pat neišraiškingas kaip sniego pusnis. Taip ir pri- 
valėjo būti, kad iliuzija nusisektų. Ir čia tas pat, Piteris ne mažiau 
kvailai nustebęs kaip tąkart. Aš manau Herbo Vailerio namą, galvo- 
ja jis. Matau kiaurai furgoną. 

- DŽEKSONAI! 

Bet šifai realu - tas balsas, taip pat ir kulka, atėmusi Merei gyvy- 
bę. Su skausminga grimasa jisai surinka, mirksnį stipriau prispaudžia 
sau prie krūtinės žmonos kūną, o paskiau pats nesuvokdamas, ką da- 
ro, nudrebia ją ant gatvės dangos. Tartum kažkas prie ausies jam bū- 
tų pnkišęs portatyvinio megafono garsiakalbį ir įjungęs visu stipru- 
mu, o paskiau subliuvęs jo pavardę. Kraujas pliūpteli Piteriui iš no- 
sies, ima sunktis iš akių kampučių. 

- TENAI, DRAUGUŽ! - juodsidabrė figūra, dabar nemateriali, bet 
vis tiek grėsminga, rodo į Vailerių namą, Realus vien balsas, bet Pi- 
teriui tiek ir tereikia to realumo, kuris - nelyginant grandininio pjūk- 
lo ašmenys. Jo galva lošteli - dargi taip smarkiai, jog akiniai ant no- 
sies nuslysta įstrižai. - MUMS REIKIA DAR GEROKAI PASIDAR- 
BUOTI! TAD VERČIAU PASKUBĖK! 

Jis ne eina linkui Herbo ir Odrės namo, o yra tenlink traukiamas, 
tempiamas vidun. Kai žengia kiaurai pro juodą, beveidę figūrą, Pite- 
rio mintį mirksnį užplūsta keistas vaizdinys: spageti, nenatūraliai 

raudoni - tokie, kokie parduodami konservų dėžutėse, ir hamburge- 
ris. Visa sumaišyta baltame dubenyje, kurio pakraščiu nupieštos šo- 
kančios “Warner Bros" animacinio filmuko figūrėlės - Bagsas, Elme- 
ris ir Dafis. Vien pagalvojus apie tokį maistą, Piterį paprastai supy- 
kindavo, bet šiuo momentu vaizdinys nepalieka Piterio minčių, nes 
jaučiasi baisiai alkanas; jis geidžia tų blyškių tešlos juostelių ir to ne- 
natūraliai raudono padažo. Netgi mirksnį išnyksta iš galvos skaus- 
mas. 

Piteris pražengia pro juodojo furgono vaizdo projekciją kaip tik 
tuo metu, kai mašina vėl pajuda iš vietos, ir toliau artinasi cementi- 
niu takučiu prie namo. Akiniai galutinai nebeišsilaiko ant nosies ir 
nukrenta, tačiau Piteris to nepastebi. Nors vis tebegirdi paskirus šū- 
vius, bet jie tolimi, atsklindantys iš kito pasaulio. Gitaros brunzgesys 
vis tebeskamba jam galvoje, ir kai Vailerių namo durys atsiveria pa- 
čios savaime, prie gitaros prisijungia ragai, ir Piteris prisimena, iš kur 
ta melodija. Tai muzikinė ano seno televizijos serialo “Bonanza" te- 
ma. 

“Aš ką tik sugrįžau namo iš darbo, - mąsto jis, įžengdamas į tam- 
sų dvokiantį kambarį, kuriame tvyro prakaito ir seno hamburgerio 
tvaikas. - Aš ką tik sugrįžau namo iš darbo". Durys paskui jį užsit- 
renkia. Piteris perkerta svetainę arkinės angos ir televizoriaus garsų 
linkui. “Kodėl tu vilki ta uniforma? - kažkas klausia. - Karas jau pa- 
sibaigęs mažne prieš trejus metus, tu negirdėjai?“ š 

“Aš ką tik sugrįžau namo iš darbo“, - mąsto Piteris, tartum tai pa- 
aiškintų viską - jo žuvusią žmoną, šaudymą, žmogų be veido, sudvi- 
susį šio kambarėlio orą. Sėdintysis prieš televizorių atsisuka į jį, ir Pi- 
teris nebemąsto nieko. 

Tenai lauke, gatvėje, furgonai, kurie buvo suformavę ugnies ko- 
ridorių, padidina greitį, juodasis sparčiai pasiveja Svajonių Laivą ir 
Teisingumo Važyklę. Barzdočius bokštelyje paleidžia paskutinį šūvį. 
Tasai pataiko į pašto dėžutę prie “E-Z" krautuvėlės, pramušdamas jo- 
je softbolo kamuoliuko didumo skylę. Paskiau užpuolikai pasuka 
kairėn, į Hiacintų gatvę, ir dingsta iš akių. Rūtis-Tūtis, Laisvė ir Pėd- 
sekio Strėlė pasišalina Lokių gatve, išnykdami rūke, kuris iš pradžių 
išskydina anų siluetus, o paskiau ir visai praryja. 

Pas Karverius Ralfis ir Elena klykia, regėdami savo motiną, suk- 
ritusią ant slenksčio iš virtuvės priemenėn. Tačiau ji nepraradus są- 
monės; tampomas konvulsijų jos kūnas pašėlusiai blaškosi į šalis, tar- 
tum nervų sistema siaustų galingi dirginimo gūsiai. Lipnus kraujas tį- 
salais sunkiasi iš suknežinto veido, giliai gerklėje narna sudėtingi 
garsai lyg koks dainingas urzgesys. 

- Mamyte! Mamyte! - klykia Ralfis, ir Džimas Ridas nebepajėgia 
nuturėti besimuistančio, besiveržiančio iš jo glėbio bemniūkščio, ku- 
ris pribėga prie mirštančios ant virtuvės slenksčio motinos. 

Džonis ir Bredas užpakaliais leidžiasi laiptais, - po vieną pakopė- 
lę, lyg žaidžiantys vaikai, - bet kai Džonis pasiekia apačią ir sumoja, 
kas įvyko, kas vis dar vyksta, jis pašoka ant kojų ir puola bėgt, iš pra- 
džių nuspirdamas į šalį suniokotas tinklelines duris, paskiau - traiš- 
kydamas Kirstenos mėgtųjų porcelianinių figūrėlių liekanas. 

- Ne, gulkis! - sušunka jam Bredas, bet Džonis nekreipia dėmesio. 
Svarbiausia jo mintis - kaip kuo greičiau atskirti mirštančiąją nuo 
vaikų. Jie daugiau neturi matyti jos kančių. 

- Mamyyyte! - spiegia Elena, bandydama ištrūkti iš Kamės rankų. 
Mergytės nosis kraujuoja. Jos akys paklaikusios, bet velniškai nuo- 
vokios. - Mamyyyyte! 

Kirstena Karver negirdi - tos dienos, kai rūpinosi savo vaikais ir 
vyru, kai slapčia troško pati kurti gražias “Hummel'io" figūrėles 
(daugelis 1š kurių, ji tikėjosi, veikiausiai bus panašios į jos žavutį sū- 
nelį) jau praeity. Ji padūkusiai blaškos tarpdury - kojos spardos, ran- 
kos plakas, tai iškyla, tai nukrenta žemyn, sumušdamos jai per pilvą 
ir vėl pakildamos it pabaidyti paukščiai. Kirstena narna ir dejuoja, 
narmna ir dejuoja garsais, kurie nesusideda į žodžius. 

- Pašalinkit ją iš čia! - šaukia Džoniui Kamė. Pasibaisėjusi ir su 
gailesčiu ji žvelgia į “Bandutę"'. - Pašalinkit ją nuo vaikų, dėl Dievo 
meilės! 

Džonis pasilenkia, kelia, ir gretimais atsiranda Belinda padėti jam. 
Abu nuneša Kirsteną svetainėn ir paguldo ant sofos, kurią ji ištisas 
kamšalas. Bredas atbulom traukiasi prieš juos, duodamas vietos, ir 
vis nervingai žvilgčioja per petį gatvėn, kuri vėl, regis, tuščia. 

- Tik neprašykite manęs, kad šitai susiūčiau, - prataria “Bandutė" 
žaismingu tonu ir siaubingai nusijuokia springdama. 

- Kirstena, - sako Belinda, pasilenkdama ir paimdama vieną jos 
ranką. - Viskas bus gerai. Tu išgysi. 

- Tik neprašykite manęs, kad šitai susiūčiau, - pakartoja moteris 
ant sofos. Sįkart jos balsas toks, lyg ką nors mokytų. Jų akyse, kai vi- 
si trys stovi, žvelgdami žemyn į Kirsteną, kruvina dėmė jai po galva 
tamsėja, kraujas nudažo medžiagą vis plačiau. Džoniui tai primena 
aureolę, kurią Renesanso dailininkai kai kada nutapydavo apie savą- 
sias madonas. Ir tada vėl atsinaujina traukuliai. 

Belinda pasilenkia ir sugriebia Kirsteną už besitampančių pečių. 

- Padėkit man! - nirčiai sušvokščia ji Džoniui ir savo vyrui. Ji vėl 
verkia. - O, kvailiai, juk aš viena nepajėgsiu, padėkit man ją nuturėti! 

Gretimame name Tomas Bilingslis vis stengiasi gelbėti Martelės 
gyvybę netgi per patį antpuolio įkarštį, dirbdamas pasitikinčiai it ka- 
ro lauko chirurgas. Dabar žaizda jau susiūta ir kraujavimas beveik 
sustabdytas, pro trigubą marlės sluoksnį vos vos sunkiasi purvinai 
raudonas protėkis. Bet pakėlęs akis į Kolį senasis daktaras krato gal- 
vą. Jam didesnį rūpestį kelia šauksmai iš kaimyninio namo negu ką 
tik atlikta operacija. Šiaip ar taip, ne itin daug ką jaučia Marielei 
Soderson, bet daktaras bemaž neabejoja, kad ten šaukianti moteris - 
tai Kirstė Karver, o Kirstė jam labai patinka. 

- Ėgi, ėgi, oho, - garsiai prataria jis. - Tikrai, tai bent! 

Kolis žvilgteli Gario pusėn, norėdamas įsitikinti, ar tas išgirdo. 
Tačiau Garis dabar daktaro virtuvėje. Nekreipia dėmesio į vaikų 
klyksmus ir verksmą gretimame name, nesuvokia, kad jo žmona 
baigta operuoti, tik įnikęs atidarinėja ir uždarinėja spintučių dureles 
- nuodugniai, it prisiekęs alkoholikas, ieškantis kaušalo. Vildamasis 
surasti alaus ar šaldytos degtinės, tiktai labai trumpam dirsteli šaldy- 
tuvan, ir tai suprantama - ten, ant antros lentynos, guli jo žmonos 
ranka. Kolis pats ją ten padėjo, nustumdamas į šalį, kad padarytų vie- 
tos, čia esančius produktus - salotų uždarą, marinuotas daržoves, ma- 
jonezą, šiek tiek užsilikusio pjaustyto kumpio, įvynioto į polivinili- 
nę plėvelę. Jis netiki, kad ranka kada nors bus prisiūta netgi šiame 
stebuklų ir sensacijų amžiuje, bet vis tiek nepajėgė prisiversti padėt 
ją daktaro podėlin. Ten per šilta. Priviliotų muses. 

- Ar ji numirs? - klausia Kolis. 

- Nežinau, - atsako Bilingslis. Jis nutyla, irgi žvilgteli Gario pu- 
sėn, atsidūsta ir persibraukia rankomis žilus ir tankius kaip Alberto 
Einšteino plaukus. - Veikiausiai. Dargi tikrai, jeigu greit nepateks li- 
goninėn. Jai reikia nemaža pagalbos. Visų svarbiausia - kraujo per- 
pylimo. Sprendžiant iš šauksmų, gretimame name taip pat kažkas su- 
žeistas. Man regis, Kirstena. Ir, galimas daiktas, ne tik ji. 

Kolis linkteli. 

- Misteri Entredžianai, kaip jūs manote, kas čia dedasi? 

- Nieko nesuprantu. 

Sintija pačiumpa laikraštį (Kolambo “Dispatch", ne Ventvorto 
“Shopper'į"), kuris per visą tą sąmyšį buvo nukritęs ant grindų, su- 
suka jį ir pamažu šliaužia prie paradinių durų. Laikraščiu pasišluoja 
iš kelio stiklo duženas - jų ten stebėtinai daug. 

Stivas jau rengiasi ją sustabdyti, paklausti, nejau trokštanti mir- 
ties, paskiau nuryja žodžius. Kai kada jam apšviečia protą dėl įvairių 
dalykų. Beje, kartais dėl labai svarbių. Sykį, kai ant Vaildvudo lenta- 
takių taikingai burdavo iš delnų ateitį, jį taip stipriai apšvietė, jog tą 

pat vakarą metė šį darbą. Jam paaiškėjo, kad besijuokianti septynio- 
likmetė serga kiaušidžių vėžiu. Labai piktu, toli pažengusiu, bet koks 
įmanomas gydymas pavėluotas gal visu mėnesiu. Ne šitaip norėtum, 
kad tau apšviestų protą dėl dailios žaliaakės mokinukės, jeigu tavo 
gyvenimo devizas 

JOKIŲ PROBLEMŲ. 

Štai ir dabar jam apšviečia protą, taip pat aiškiai, kaip ir tąsyk, ta- 
čiau gerokai optimistiškiau: apšaudžiusieji pasitraukė, bent kol kas. 
Pats negali pasakyti, iš kur tai Žino, bet vis tiek yra tuo įsitikinęs. 

Užuot pašaukęs Sintiją atgal, Stivas prisijungia prie jos. Vidinės 
durys nuo kelių šūvių žiojėja atlapos (ir jos taip persikreipusios, jog 
Stivas abejoja, ar kada nors beužsidarys), ir vėjelis, dvelkiantis pro 
suplėšytą tinklelį, tiesiog palaima - maloniai glosto ir vėsina jo pra- 
kaituotą veidą. Gretimame name vaikiūkščiai tebeverkia, bet klyks- 
mas liovėsi, bent kol kas, ir tai - atokvėpis. 

- Kurgi jis? - iš balso Sintija atrodo suglumus. - Žiūrėk, čia jo 
žmona... - ji parodo į Merės kūną, kuris dabar guli gatvėje, beveik 
prie vakarinės pusės šaligatvio, ir jos plaukų sruogos plūduriuoja 
šniokščiančiame nutekamuoju grioveliu vandenyje. - Bet kurgi jis, 
Misteris Džeksonas? 

Stivas parodo pro suplėšytą apatinę tinklelio dalį: 

- Tame name. Tikriausiai. Matai jo akinius ant takučio? 

Sintija prisimerkia, paskiau linkteli. 

- Kas ten gyvena? - klausia ją Stivas. 

- Nežinau. Aš čia neseniai, tad... 

- Misis Vailer ir jos sūnėnas, - jiems už nugaros atsiliepia Kolis. 
Abu atsisuka ir išvysta, kad šis pritūpęs žvelgia laukan pro jų tarpą. 
- Berniukas ne visai išsivystęs, jam autizmas, disleksija ar katatoni- 
ja... ar dar vienas iš tų prakeiktų dalykų, apie kuriuos nelabai susi- 
gaudau. Jos vyras numirė pernai, tad jie dabar dviese. Džeksonas... 
tikriausiai... tikriausiai bus... - sakinio jis nenutraukia, bet balsas 
silpsta sulig kiekvienu žodžiu, kol galop visai nutyla. Kai jis vėl pra- 
byla, balsas toks pat silpnas... ir labai mąslus. - Kas per velnias? 

- Ką? - neramiai klausia Sintija. - Ką? 

- Jūs juokaujate? Nejau pati nematote? : 

- Nematau ko? Aš matau moterį, matau jos vyro aki... - dabar ir 
jos balsas nuslopsta. 

Stivas žiojasi paklausti, koks reikalas, paskiau sumoja - bent šiek 
tiek. Jam dingojas, kad turėjo tai pamatyti anksčiau, nors ir esąs šio- 
je gatvėje pašalietis, jeigu jo dėmesį nebūtų nukreipęs kūnas, nukritę 

akiniai ir nerimas dėl misis Soderson. Jis žino, ką privaląs padaryti, 
ir iš esmės telkė drąsą šiam žygiui. 

Tačiau dabar jis paprasčiausiai tik žvelgia per gatvę, jo akys pa- 
mažu slenka nuo “E-Z" krautuvėlės prie gretimo namo aukščiau - to, 
kur paaugliai žaidė frisbiu, kai jis įsuko gatvėn, o paskiau - dar prie 
vieno, tiesiai priešais - to, kur tikriausiai prisiglaudė Džeksonas, kai 
apšaudymas tapo itin įnirtingas. 

Tenai kai kas pasikeitę nuo tada, kai pasirodė furgonai su šauliais. 

Kiek labai pasikeitę, Stivas negali pasakyti, nes jis čionai sveti- 
mas, gatvė jam nepažįstama, iš dalies trukdo gaisro dūmai ir tebeky- 
lantis nuo šlapios dangos rūkas, todėl namai anapus atrodo bemaž 
vaiduokliškai, tartum regimi kokiame nors miraže... Tačiau yra pasi- 
keitę. 

Vietoje Vailerių namo lentinės apkalos - rąstai, o ten, kur būta pa- 
noraminio lango, dabar trejetas kur kas paprastesnių - senamadiškų, 
kas nors galėtų pasakyti, - su daugeliu kvadratėlių. Paradinės durys 
iš statmenų lentų, sutvirtintų “Z"* pavidalu sukaltų strypų. Namas ša- 
limais iš kairės... 

- Sakykit, - prataria Kolis, žvelgdamas į tą patį objektą, - nuo ka- 
da Ridai gyvena sukruštoje rąstų troboj? | 

- O nuo kada Geleriai gyvena plūktinėje hasiendoje? - klausimu 
į klausimą atsako Sintija, žvelgdama į dar vieną namą toliau. 

- Jūs, žmonės, juokaujate, - atsiliepia Stivas. Ir silpnu balsu pridu- 
ria: - Juk taip? 

Nė vienas neatsako. Abu atrodo mažne užhipnotizuoti. 

- Nesu tikras, kad iš tiesų tai matau, - pagaliau sako Kolis. Jo bal- 
sas neįprastai dvejojantis. - Tai... 

- Oro mirgesys, - užbaigia mergina. 

Kolis pasigręžia į ją. 

- Aha. Toks vaizdas būna, kai į ką nors žiūri viršum šiukšlių de- 
gintuvo, arba... 

- Padėkit kas nors mano žmonai! - šūkteli Garis iš svetainės prieb- 
landos. Jisai susirado butelį kažko - Stivui nematyt ko - ir stovi prie 
Esteros - balandės, mėgusios piešti pirštais. “Ne, - pagalvoja Stivas, 
- neįmanoma, kad balandžiai turėtų pirštus“. Garis tvirtai nepastovi 
ant kojų, velia žodžius. - Padėkit kas nors Marielei! Ji neteks savo 
phakeiktos rankos! 

- Reikia iškviesti jai pagalbą, - linkteli Kolis. - Ir... 

- „taip pat mums visiems, - užbaigia Stivas. Tiesą sakant, jam 
kiek lengviau, kad ne tik jis vienas supranta šią tiesą, kad neturės pats 

visko imtis ant savo pečių. Berniūkštis gretimame name liovėsi ver- 
kęs, bet Stivas tebegirdi mergytę, raudančią dreskiančiais, ašaringais 
pasikūkčiojimais. “Margritė Kirmėlytė, - pagalvoja jis. - Štai kaip 
broliukas ją vadino. Margritė Kirmėlytė myli Iteną Houką, sakė an- 
sai“. 

Stivui staiga kilo noras, tiek pat stiprus, kiek ir neįprastas, nueiti 
į gretimą namą ir susirasti tą mergytę. Atsiklaupti, apkabinti ją, prig- 
lausti sau prie krūtinės ir pasakyti, kad galinti mylėti ką tinkama. Ite- 
ną Houką, Niūtą Gingričą*, bet ką. Bet, užuot padaręs tai, jis vėl nuž- 
velgia gatvę. “E-Z/"' krautuvėlė, kaip jam atrodo, nepasikeitusi; vis 
dar tokio pat dvidešimtojo amžiaus pabaigos Parankiosios Parduotu- 
vės stiliaus, kuris kartais įvardijamas kaip Pastelinis Šlakbetonis, kar- 
tais - kaip Natiurmortas Su Šiukšlių Konteineriu. Nėra graži, anaip- 
tol, tačiau sava, ir esamomis aplinkybėmis tatai gera. “Raiderio" 
sunkvežimis tebestovi aikštelėje, mėlynas taksofono ženklas tebeka- 
bo, “Marlboro" reklama tebepuošia duris ir... 

„Ar stovai dviračiams dingę. 

Na, tiksliau, ne dingę, o pakeisti. 

Pakeisti kažkuo, įtartinai primenančiu turėklą arkliams pririšti, 
kokį gali pamatyti vesternuose. 

Sutelkęs pastangas, jis vėl nukreipia iš pradžių akis, o paskiau ir 
mintis į kopą, kuris sutinka su Stivu, jog visi reikalingi pagalbos. 
Tiek pas Karverius, tiek ir pas senąjį daktarą, sprendžiant iš garsų. 

- Sioje gatvės pusėje, už namų, tęsiasi žalioji juosta, - sako Kolis. 
- Ja eina takutis. Daugiausia juo naudojasi vaikai, tačiau ir man jis 
pažįstamas. Už Džeksonų namo takutis šakojasi. Viena atšaka eina 
linkui Hiacintų gatvės ir išnyra vidury kvartalo prie autobusų stote- 
lės. Antroji veda į rytus, linkui Anderson aveniu. Jeigu pas anderso- 
niečius irgi tokia pat, jūs man atleiskite, krušalynė... 

- Kodėl turėtų būti? - klausia Sintija. - Toje pusėje nesigirdėjo 
šaudant. 

Entredžianas keistai, kantriai ją nužvelgia. 

- Iš tos pusės irgi nepasirodė jokios pagalbos. O mūsų gatvėje 
krušalynė, neturinti nieko bendra su šaudymu, jeigu jūs dar to nepas- 
tebėjote. 

- O, - prataria mergina nupuolusiu balsu. 

- Šiaip ar taip, jeigu Anderson aveniu toks pat šėlsmas kaip ir 
Tuopų gatvėje, - tikiuosi, taip nėra, bet jeigu būtų, - tai ten esama dre- 


* Newt Gingrich - buvęs istorijos profesorius iš Džordžijos valstijos, 1994 
m. tapęs JAV Atstovų rūmų spikeriu nuo respublikonų partijos. 

nažinės pralaidos, kuri eina mažų mažiausia po gatve, gal dar toliau, 
iki pat Kolambo plačiosios. Ten turėtų būti žmonių, - tačiau neatro- 
do, kad jis iš tiesų tuo tikėtų. 

- Aš eisiu su jumis, - pasisiūlo Stivas. 

- Jūs įsitikinęs, kad tai gera mintis? 

- Iš esmės, taip. Manau, kad piktadariai pasitraukė, bent laikinai. 

- Kodėl jūs taip manot? 

Stivas, kuriam visiškai nesinori pripažinti savosios trumpos lenta- 
takinio ateities spėjiko karjeros, sako, tiesiog tą nujaučiąs. Jis mato 
Kolį Entredžianą svarstant pasiūlymą ir dar šiam nė nepravėrus bur- 
nos žino, kad kopas sutiks. Ir čia jokia aiškiaregystė. Trys žmonės 
buvo užmušti šią popietę Tuopų gatvėje (ką jau kalbėti apie Haniba- 
14, šunį, kuris vaikėsi frisbius), dar daugiau sužeistų, vienas namas 
dega iki pamatų ir nė viena, po šimts, ugniagesių mašina neatskuba 
gesinti gaisro, kažkokie bepročiai - maniakiški žmogžudžiai - važinė- 
ja gatvėmis, ir tam vyriokui būtų ne visi namie, jeigu norėtų pats vie- 
nas gautis per giraitę iki gretimo kvartalo. 

- O kaip dėl jo? - paklausia Sintija, atbulu nykščiu krypteldama 
Gario pusėn. 

Kolis susiraukia. 

- Su juo tokios būklės, koks dabar yra, neičiau drauge į kiną, ką 
jau kalbėt apie mišką, kai aplinkui tokia šūdalynė. Bet jeigu jūs rim- 
tai, misteri... Eimzai, tiesa? 

- Vadinkit Stivu. Taip, rimtai. 

- Tvarka. Pasižiūrėkim, gal daktaras turi rūsyje kokį šautuvą ar 
du. Kertu lažybų, turės. 

Žemai pasilenkę, jie grįžta atgal per svetainę. Sintija apsisuka eiti 
paskui juos, bet akies krašteliu pastebi kažkokį judesį. Ji vėl apsigrę- 
žia ir išsižioja. Nuostabą seka pasidygėjimas, ir ji turi prispausti del- 
ną sau prie burnos, kad sulaikytų besiveržiantį šūksnį. Jau buvo be- 
šaukianti vyrus atgalios, bet persigalvoja. Ką tai pakeis? 

Grifas - galėtų būti grifas, nors tokio ji niekad nemačiusi jokioje 
knygoje ar filme - išniro iš kamuoliais besiveržiančių dūmų virš Ho- 
barto namo ir nusklendė į gatvę prie Merės Džekson kūno. Didžiu- 
lis, neįprastai nerangus, bjauria, laupėta galva. Jis apeina lavoną ir, 
dievaži, primena pietautoją, besižvalgantį po bufetą, kol galiausiai iš- 
sirenka lėkštę, paskiau knapteli galvą ir snapu nurauna didžiumą mo- 
ters nosies. 

Sintija užsimerkia ir stengiasi save įtikinti, jog tai sapnas. Kaip ji 
norėtų tuo tikėti. 

Iš Odrės Vailer dienoraščio: 
1995, birželio 10. 


Šįvakar aš bijaus. Taip, bijaus. Pastaruoju metu buvo ramu, - tu- 
riu omeny, dėl Seto, - bet dabar viskas pasikeitė. 

Iš pradžių nė vienas iš mūsų nežinojo, kas ne taip - Herbas buvo 
suglumęs kaip ir aš. Mes trise išėjome pasivaišinti ledais į "Mile" 
aikštėje - tai mūsų pastovus šeštadienio ritualas, jeigu Setas būna 
"gerutis" (tai yra, jeigu Setas išlieka Setu), ir jis buvo aukselis. Po 
to, kai mes įsukome įvažiuojamajan keliukan, jis ėmė šniukščioti, 
kaip jam kartais užeina - na, iškelia aukštyn nosį ir uosto orą it šuo. 
Man baisiai nepatinka, kai jis taip daro, Herbui irgi. 

Manau, taip pat ir fermeriams nepatinka girdėti, kai per radiją 
perspėjama apie tornadą. Esu skaičiusi, kad epileptikų tėvai išmoks- 
ta pastebėti panašius požymius, pranašaujančius priepuolių pra- 
džią... vaikas įkyriai kasosi galvą, keikiasi, netgi krapštosi nosį. Seto 
atveju - tai šniukščiojimas. Bet pranašaujantis ne epilepsinius prie- 
puolius. Trokščiau, kad tai būtų jie. 

Vos tik pastebėjęs šitai Setą darant, Herbas paklausė jį, kas ne- 
gera, ir nesulaukė jokio atsako, netgi tos įprastos garsų marmalio- 
nės, kuria šisai vograuja. Tas pat, kai ir aš pabandžiau paklausti. 
Nei žodžių, netgi nei vapesių. Tik dar labiau sušniukščiojo. O iškart, 
kai tik Setas atsidūrė namie, dar toji stypalionė - vaikštinėja iš vie- 
tos į vietą, lyg jam nesilankstytų kojos. Išėjo laukan prie smėliadėžės, 
užkopė viršun į savo kambarį, nulipo rūsin, ir vis toji grėsminga ty- 
la. Kurį laiką Herbas sekiojo jį iš paskos, vis klausinėdamas, kas ne- 
gera, paskiau liovėsi. Kai aš iškrovinėjau indaplovę, Herbas įėjo vir- 
tuvėn, mojuodamas religinio turinio lankstinuku, kurį rado kyšantį iš 
dėžės pienui prie šoninių durų, ir šaukdamas “Aleliuja! Jėzus - 
taip!'". Herbas toks mielas, nuolat stengiasi mane pralinksminti, nors 
aš žinau, kad jam pačiam - ne pyragai. Dabar yra toks pablyškęs, ir 
man baugu, kad jis tiek neteko svorio, daugmaž nuo sausio ar pana- 
šiai. Kokius 20 svarų, o gal netgi 30, bet kai aš apie tai klausiu, jis 
tik viską nuleidžia juokais. 

Šiaip ar taip, tas lankstinukas - tipiška baptistų mėšliava. Virše- 
lyje pavaizduotas kenčiantis žmogus - iškištu liežuviu, suprakaitavu- 
siu veidu, užverstomis akimis. Viršuje užrašas: ĮSIVAIZDUOKITE - 
BEGALĖ METŲ BE LAŠO VANDENS! O žemiau: BŪKIT PASVEI- 
KINTI PRAGARE! Aš pasitikrinau kitoje pusėje, ir tikrai - Siono 
Priesako Baptistų Bažnyčia. Seniūno pasveikinimas. “Žiūrėk, - sako 
Herbas, - čia mano tėvukas, kol dar ryte nesusišukavęs plaukų ". 

Aš norėjau nusijuokti - žinau, koks Herbas būna laimingas, kai 
sugeba mane prajuokinti, bet aš negalėjau, ir tiek. Jutau visur aplin- 
kui mus esant Setą, tas pojūtis bemaž dilgčiojo odą. Suprantate, tą 
pat kartais patiri artinantis audrai. 

Ir kaip tik tuomet įėjo - įstypino - Setas, siaubingai susiraukęs, 
kaip būna visados, kai kas nors netelpa į jo bendrą gyvenimo sank- 
lodą. Tiktai kad čia buvo ne jis, visai ne jis. Setas - mieliausias, švel- 
niausias, paklusniausias vaikutis, kokį tik galiu įsivaizduoti. Bet jis 
turi ir kitą asmenybę, kurią mes regime vis dažniau ir dažniau. Tą, 
kuri vaikščioja pastirusiomis kojomis. Tą, kuri šniukščioja orą kaip 
šuo. 

Herbas jį paklausė, kas negera, kas knieti jam mintyse, ir tada 
staiga jis - aš kalbu apie Herbą - siekė ranka ir susigriebė už apati- 
nės lūpos. Ištempė ją it gumą ir ėmė sukt, kol ta pradėjo kraujuoti. 
Tuo pat metu vargšės jo akys ašarojo iš skausmo ir lipo ant kaktos 
iš baimės, o Setas vis tebestebeilija į jį, taip pat bjauriai susiraukęs, 
lyg sakydamas: “Aš darysiu, ką tinkamas, jūs manęs nesustabdysit ". 
Ir galbūt mes negalime sustabdyt, bet manau, kad - bent kai kada - 
Setas gali. 2 

- Liaukis jį vertęs šitai daryti! - sušukau jam. - Tuoj pat liaukis! 

Kai tasai kitas, ne Setas, nejuokais užsiunta, jo akys tartum iš ru- 
dų tampa juodomis. Tada jis nukreipė tą žvilgsnį į mane, ir išsyk ma- 
no ranka kilstelėjo viršun ir aš sau skėliau per veidą. Taip stipriai, 
jog iš tos pusės akies ištryško ašaros. 

- Liepk jam liautis, Setai, - pasakiau. - Taip neteisinga. Jeigu kas 
ir negerai, mes niekuo dėti. Dargi nežinome, koks reikalas. 

Iš pradžių nieko. Tik ir toliau tasai juodas žvilgsnis. Mano ranka 
vėl kilstelėjo viršun, ir tada tas nejaukus žvilgsnis, kuriuo į mane ste- 
beilijo, šiek tiek pakito. Nedaug, bet to pakako. Mano ranka nusilei- 
do, o Setas pasisuko ir pažvelgė į atdarą spintutę viršum kriauklės, 
kur mes laikome stiklus. Viršutinėje lentynėlėje - mano motinos kriš- 
toliniai bokalai, kuriuos aš išimu tik per šventes. Šiaip ar taip, jie 
ten buvo, bet susprogo, kai Setas pažvelgė į juos - vienas po kito lyg 
antytės šaudykloje. Kai jų nebeliko, - ten dar jų buvo vienuolika, - jis 
pažvelgė į mane su ta nedora, piktdžiugiška šypsena, kurią kartais 
nutaiso, kai jam paprieštarauji, o jis tave už tai įskaudina. Jo akys 
tokios juodos ir kažkokios senos, kaip tokiam vaikiškam veidui. 

Aš pravirkau. Nepajėgiau susiturėti. Išvadinau jį bjauriu berniu- 
ku ir paliepiau eiti šalin. Šypsena išnyko. Jis nemėgsta būti bet ką 
liepiamas, o šitai - visų mažiausia. Pamaniau, kad jis, ko gero, vėl 
privers mane trenkti sau, bet čia tarp mūsų žingtelėjo Herbas ir pa- 

liepė jam tą pat - kad eitų šalin ir nusiramintų, o paskiau sugrįžtų, 
ir galbūt mes sugebėsime padėti jam sutvarkyti tai, kas negerai. 

Setas išėjo, ir, dar jam nenukakus per svetainę iki laiptų, aš sup- 
ratau, kad tasai kitas buvo arba irgi išėjęs, arba beišeinąs. Berniu- 
kas nebežengė tokia siaubinga, pastirusia eigastim. (Herbas tai va- 
dino setiškąja Roboto Rūčio mėgdžione.) Paskiau mes išgirdome, 
kaip jisai savo kambary verkia. 

Herbas padėjo man surinkti duženas, o aš visą tą laiką blioviau 
it kvaiša. Jis nebandė manęs paguosti ar pralinksminti kuriuo nors iš 
savųjų pokštų. Kai kada sugeba būti labai supratingas. Kai viską su- 
rinkome (tiesiog stebuklas, nė vienas neįsipjovėme), Herbas pasakė, 
kad, matyt, Setas bus ką nors pametęs. Atkirtau - nesidėk sušiktu Šer- 
loku, kokia tavo pirmoji prielaida? Ir tuoj pat nesmagiai pasijautus 
apkabinau jį ir atsiprašiau, pasakydama, kad nenorėjau jo užgauti. 
Herbas patikino mane suprantąs, paskiau vėl paėmė tą kvailą bap- 
tistų lankstinuką ir užrašė ant užpakalinės pusės: “Ką darysime? " 

Aš pakraipiau galvą. Dažnai mes netgi nedrįstame garsiai kalbė- 
tis, bijodami, kad jis klausosi - tai yra tasai ne-Setas. Herbas sug- 
lamžė lankstinuką ir išmetė šiukšliadėžėn, bet man tai pasirodė nepa- 
kankama. Išėmiau jį ir sudraskiau į skutelius. Bet prieš tai dar žvilg- 
telėjau į prakaituotą, kančios perkreiptą veidą viršelyje. BŪKIT PA- 
SVEIKINTI PRAGARE. 

Ar tai Herbas? O gal aš? Norėčiau pasakyti - ne, bet kai kada iš 
tiesų apima toks jausmas, jog esi pragare. Faktiškai daugsyk. Ant- 
raip, kodėl rašyčiau šį dienoraštį? 


1995, birželio 11. 


Setas miega. Galbūt išvargęs. Herbis lauke, kieme už namo, visur 
ieško pakampiais. Nors, manau, Setas jau ieškojo. Nors dabar žino- 
me, kas dingę: jo Kovinė Mašina Svajonių Laivas. Setas turi visą tą 
motokopišką mėšlą - veikiančiąsias figūrėles, Krizių Stabą, Kasės 
Komandos Starto Aikštelę, Kovinių Mašinų Koralį, du stingdančiuo- 
sius pistoletus, netgi "sklendžiančiąsias paklodes" lovai. Bet labiau- 
siai Jis mėgsta Kovines Mašinas. Tai baterijomis varomi furgonai, 
gan dideli, itin futuristiški. Daugelis su sparnais, kuriuos jis gali iš- 
kišti nuspaudęs svirtelę dugne, taip pat su radaro lėkštėmis, kurios 
iš tiesų sukasi ant stogų (ant Kasės Stailz Svajonių Laivo - Valentino 
širdutės pavidalo, ir tatai po trisdešimties metų kalbų apie lygias tei- 
ses ir moteriškus žaislų modelius mergaitėms; man tiesiog vemti no- 
risi), blyksinčiais žiburėliais, sirenomis, kosminio blasterio garsais ir 
t. t. 

Kad ir kaip ten būtų, Setas iš Kalifornijos atvažiavo su visais še- 
šiais, kurie šiuo metu parduodami žaislų rinkoje: raudonuoju (Pėd- 
sekio Strėlė), geltonuoju (Teisingumo Važyklė), mėlynuoju (Laisvė), 
juoduoju (Mėsavežis, priklauso blogiečiui), sidabriniu (Rūtis-Tūtis, ir 
pamanyki, kažkam dar moka pinigus, kad visą tą mėšlą sugalvotų) ir 
tokiu kvailu rožiniu, vairuojamu Kasės Stailz, mūsų jaunojo sūnėno 
gyvenimo meilės. Jo aistra, tiesą sakant, juokinga ir miela, bet nieko 
juokinga dėl to, kas dabar čionais dedas: Seto Svajonių Laivas din- 
gęs, ir iš čia visas tas irzulys. 

Herbis šįryt mane pažadino šeštą, ištraukė iš lovos. Jo ranka bu- 
vo šalta it ledas. Paklausiau, kas atsitiko, kas negerai, bet jis neno- 
rėjo sakyti. Tik nusitempė mane prie lango ir paklausė, ar ką nors 
ten matau. Supratau, ką jis turėjo galvoje: ar aš matau tai, ką jis ma- 
tė? 

Taip, aš mačiau. Svajonių Laivą, atrodantį nelyginant "art deco" 
pavyzdį, tartum ištrauktą iš senų komiksų apie Betmeną. Tačiau te- 
nai buvo ne Seto Svajonių Laivas, ne žaislas. Pastarasis kokių dviejų 
colių ilgio ir galbūt pėdos aukščio. O tas, kurį matėme mes, buvo na- 
tūralaus dydžio, gal dvylikos pėdų ilgio ir septynių pėdų aukščio. Sto- 
go liukas buvo iš dalies atkeltas, o širdutės pavidalo radaras sukosi 
visai kaip tame seriale. 

- Dieve šventas, - pratariau aš. - Iš kur tas atsirado? - visa, ką 
pajėgiau sugalvoti - tai, kad jis bus atskridęs ant savų trumpų įtrau- 
kiamųyjų sparniukų. Toks pat jausmas, kai užsimiegojęs atsikeltum iš 
lovos ir išvystum savo kieme nusileidusią skraidančiąją lėkštę. Man 
užėmė kvapą. Lyg kas nors būtų trenkęs paširdžiuosna! 

Kai Herbas man pasakė, kad jo tenai nėra, iš pradžių nesupratau, 
ką turi galvoje, o paskiau saulė pakilo aukščiau, ir aš sumojau, jog 
kiaurai pro tą važiuoklę matau drebules už mūsų tvoros. Iš tiesų jo te- 
nai nebuvo. Ir tuo pat metu buvo. 

- Setas mums rodo tai, ko nepajėgė pasakyti, - pakomentavo Her- 
bas. 

Aš paklausiau, ar Setas atsikėlęs, ir Herbas atsakė, kad ne, buvo 
nuėjęs koridoriumi prie jo kambario pasižiūrėti. Setas kietai miega. 
Mane nukrėtė šiurpas, kokio nemoku aprašyti. Kadangi tai reiškė, 
jog mudu stovime vienomis pižamomis prie miegamojo lango ir žvel- 
giame į savo sūnėno sapną. Tvyro tenai kieme nelyginant didžiulis 
rožinis muilo burbulas. 

Stovėjome prie lango kokias dvidešimt minučių ir stebėjome. Ne- 
žinau, ko mes tikėjomės - kad išlips pro liuką Kasė Stailz ar dar ko 
nors, bet nieko panašaus neatsitiko. Rožinis furgonas paprasčiausiai 

kėpsojo kieme pusiau praviru liuku ir besisukančia radaro lėkšte, o 
paskiau ėmė nykti, kol iš jo liko vien oro mirgesys. Galop nebūtum 
galėjęs pasakyti, kas tai buvo, jeigu pirma nebūtumei matęs jo ryš- 
kesnio. Netrukus išgirdome Setą atsikeliant ir einant koridoriumi. 
Kai po kurio laiko sušniokštė nuleidžiamas tualete vanduo, furgonas 
jau buvo visai dingęs. 

Per pusryčius Herbas prisitraukė su kėde arčiau prie Seto - kaip 
visados, kai norėdavo pasikalbėti su berniuku. Kai kuriais atžvil- 
giais, manau, Herbas kur kas drąsesnis už mane. Ypač, kad tai Her- 
bas... 

Ne, negaliu to rašyti. 

Kad ir kaip ten būtų, Herbas prisikiša veidu prie pat Seto - kad 
šis norom nenorom į jį pažiūrėtų - ir ima kalbėti tyliu, švelniu balsu. 
Pasako Setui, kad mudu žinome, kas negerai, kodėl jis toksai susisie- 
lojęs, bet nėra ko rūpintis, kadangi Kasės Kovinė Mašina tikrai atsi- 
ras kur nors namuose ar kieme. Mes ją surasime, pažada Herbas. 

Per visą šią šneką Setas laikosi puikiai. Valgo savąją avižienę, ir 
jo veidas nesikeičia, bet kai kada paprasčiausiai žinai, kad tai jis, 
Setas, ir kad jis klausosi bei supranta - bent šiek tiek. Paskiau Her- 
bas sako: “O jeigu mums nepavyks jo surasti, tuomet padovanosime 
tau naują", ir tada viskas nuėjo velniop. 

Seto dubenėlis su avižiene nuskriejo per virtuvę, nutaškydamas vi- 
sas grindis pienu ir avižų dribsniais. Atsitrenkė į sieną ir sudužo. 
Stalčius po virykle atsidarė, ir visi daiktai, kuriuos jame laikau, - 
keptuvės, kepamosios skardos, formelės pyragėliams - pakilo skrai- 
dyti. Kriauklės čiaupai atsisuko. Indų plovyklė šiaip neveikia, kol jos 
durelės neuždarytos, bet dabar ėmė veikti, ir vanduo išsiliejo po vi- 
sas grindis. Vazelė, kurią laikiau ant įstiklintos lentynėlės viršum 
kriauklės, nuskriejo skersai visą virtuvę ir sudužo, atsitrenkus į sie- 
ną. O labiausiai mane išgąsdino skrudintuvas. Jis buvo įjungtas, aš 
sau skrudinau porą griežinėlių, kuriuos ketinau suvalgyti užsigerda- 
ma apelsinų sultimis, ir staiga jo plyšiai sužėrėjo skaisčiai raudonai, 
tartum tai būtų buvęs žaizdras, o ne paprastas stalinis prietaisas. 
Rankenėlė atšoko, ir griežinėliai, juodi ir rūkstantys, nulėkė iki pat 
lubų. Nelyginant branduolinis sprogimas. Paskiau visi jie sukrito 
kriauklėn. 

Setas atsistojo ir išėjo iš virtuvės. Savąja pastirusia eigastim. Mu- 
du su Herbu tik susižvalgėme, o paskiau po sekundės ar dviejų jis 
tarė: “Tie skrebučiai tikriausiai būtų visai nieko, jeigu ant jų užsitep- 
tum arachinio sviesto." Iš pradžių aš tik vėpsojau į jį išsižiojus, pas- 
kiau susijuokiau. Šitai ir jį paskatino. Mudu juokėmės ir juokėmės, 

užsikniaubę ant stalo. Turbūt nenorėjome, kad Setas išgirstų, tačiau 
tai kvaila - Setui nebūtina visad girdėti, kad žinotų. Tiesą sakant, ne- 
su tikra, ar jis moka skaityti mintis, tačiau kažkas tokio yra. 

Kai aš galop susitvardžiau tiek, jog jau išdrįsau pakelti nuo stalo 
galvą, Herbas traukė iš po indų plovyklės skudurą, vis dar po trupu- 
tėlį kikendamas ir šluostydamasis akis. Ačiū Dievui, kad padėjo jam 
išsikrauti. Aš atsikėliau pasiimti semtuvėlio ir šepetėlio, kad sušluo- 
čiau sudužusios vazos šukes. 

- Man regis, Setas labai prisirišęs prie senojo Svajonių Laivo, - 
tepasakė Herbas. O ką daugiau pasakyt? Tai gana gerai viską paaiš- 
kina. 

Dabar trečia popiet, ir "mes pergriozdėme visus prakeiktus na- 
mus", kaip mano sena mokyklos laikų draugė Dženė pasakytų. Setas 
bandė padėti kaip sugeba. Man tiesiog plyšo širdis matant, kaip jis 
vartinėja sofos pagalvėles, tartum Seto dingusysis furgonėlis būtų įs- 
mukęs po jomis it dolerio ketvirtinė ar picos plutelė. Herbas pradėjo 
paieškas kupinas vilties, sakydamas, jog žaislas per didelis ir per ryš- 
kus, kad tokio nepastebėtum, ir aš su juo sutikau. Tiesą sakant, aš vis 
tebemanau, jog jis teisus, tad kas per velnias, kad negalime to furgo- 
no surasti? Iš čia, kur rašau, nuo virtuvės stalo, matau Herbą šliau- 
žiojant keliais prie gyvatvorės kiemo gale, grabinėjant po krūmais 
grėbliakočiu. Norėčiau jam pasakyti, kad liautųsi, - jau trečiąsyk ten 
ieško, - bet nedrįstu. 

Garsai viršuje. Setas keliasi po dienos miego, tad turiu baigti ra- 
šius. Padėti tai toliau nuo akių. Taip pat ir nuo minčių. Tačiau bus 
tvarka. Man regis, Setui lengviau sekasi skaityt Herbo mintis nei ma- 
nąsias. Iš tiesų nežinau, kodėl taip yra, bet esu tuo įsitikinus. Todėl 
saugojaus pasakyti Herbui, kad rašau dienoraštį. 

Suprantu, kad bet kas, perskaitęs dienoraštį, pasakys: mes trenk- 
ti. Trenkti, kad laikome berniuką namie. Kažkoks jis ne toks. Labai 
ne toks, ir mes nesuprantame, kas per dalykas. Tačiau suprantame, 
jog tai pavojinga. Tad kodėl tą darome? Kodėl jį tebelaikome? Pati 
nežinau. Todėl, kad jį mylime? Kad jis kontroliuoja mus? Ne, kai ka- 
da pasitaiko kažkas panašaus (Herbas suka sau lūpą, aš save mušu 
per veidą) į stiprią hipnozę, bet ne itin dažnai. Daugiausia jis - tik 
Setas, vaikas, savo paties proto kalinys. Taip pat jis - paskutinioji 
mano brolio dalelytė. 

Bet, žinoma, už (taip pat virš, po ir aplinkui) viso to paprasčiau- 
siai slypi meilė. Ir kiekvieną naktį, kai mudu su Herbu atsigulame 
miego, aš matau savo vyro akyse tą, ką jis tikriausiai mato manosio- 
se: mes ištvėrėme dar vieną dieną, ir jeigu sugebėjome ištverti šian- 


144 


dien, sugebėsime ištvert ir rytoj. Naktį lengva save įtikinti, jog tai tik 
dar viena Seto autizmo išraiška, ir iš tiesų nieko čia tokio. 

Žingsniai viršuje. Jis eina į tualetą. Kai baigs, nulips apačion, 
vildamasis, kad mes jau suradome dingusį žaislą. Tačiau katras iš 
jųdviejų išklausys blogą žinią? Setas, kuris atrodys tik šiek tiek nu- 
viltas (ir galbūt šiek tiek paverks)? Ar tasai kitas? Pastirusia eigas- 
tim, svaidantis daiktus, kai negauna, ko užsimano? 

Aš galvojau, ar nenuvežus jo darsyk parodyti daktarui, taip, žino- 
ma, esu įsitikinus, kad ir Herbas apie tai galvojo... bet ne rimtai. 
Ypač po to paskutinio karto. Mudu abu buvome ten ir matėme, kaip 
tasai kitas, ne-Setas, slepiasi. Kaip Setas leidžia jam slėptis: autiz- 
mas - velniškai didelė priedanga. Tačiau tikroji problema - ne autiz- 
mas, nesvarbu, ką viso pasaulio daktarai tame įžvelgtų ar neįžvelg- 
tų. Kai giliau pamąstau ir atmetu visa, ko tikiuosi ir ko trokštu, aš tai 
suprantu. Ir kai mudu bandėme pasikalbėti su daktaru, bandėme jam 
pasakyti, kodėl iš tikrųjų kreipėmės, neįstengėme. Jeigu kas nors 
perskaitys šias eilutes, nežinau, ar pajėgs suprasti, koks tai baisus 
jausmas, kai lyg kažkieno ranka nelyginant sklendė, užtvėrus tau 
gerklę tarp balso stygų ir liežuvio. PO SIMTS, NEĮSTENGEME 
PASIKALBĖTI. 

Aš taip bijaus. 

Bijaus to pastirusia eigastim, taip, bet ir daugelio kitų dalykų. 
Kai kurių nemoku nė išreikšti, o kai kuriuos - moku, ir netgi labai ge- 
rai. Bet šiuo metu aš labiausiai bijaus to, kas nutiks mums, jeigu ne- 
surasime Svajonių Laivo. To kvailo, prakeikto rožinio furgono. Kur, 
po galais, jis pasidėjo? Jeigu tik mums pasisektų jį surasti... 


AŠTUNTAS SKYRIUS 

Kirstenos Karver mirties akimirką Džonis mąstė apie savo litera- 
tūrinį agentą Bilą Harisą ir šio reakciją į Tuopų gatvę: gilus, neslepia- 
mas pasibaisėjimas. Kad ir koks geras agentas jis buvo, sugebėjo iš- 
saugoti neutralią, nors ir šiek tiek sustingusią šypseną, kol juodu va- 
žiavo iš oro uosto, bet šypsena ėmė slinkti nuo veido, prasidėjus 
Ventvorto priemiesčiui (stendas prie kelio skelbė jį esant LABAI 
SMAGIĄ OHAJO BENDRUOMENĘ!), ir suvis išnyko, kai jo 
klientas, kuris, buvo metas, vardytas vienoje gretoje su Džonu Stein- 
beku, Sinkleriu Lujisu ir (po “Malonumo") Vladimim Nabokovu, 
įsuko į mažo ir visiškai neišvaizdaus namiūkščio prie Tuopų ir Lo- 
kių gatvių kampo įvažiuojamąjį keliuką. Bilas, išpūtęs akis, su kaž- 
kokiu nesupratingu stulbesiu žvelgė į vejos purkštuvą, aliumininės 
tinklelines duris su išraityta per vidurį M raide ir tą priemiestinio gy- 
venimo avatarą - žolės nudažytą motorinę vejapjovę, stovinčią ant 
įvažiuojamojo keliuko ir laukiančią, kad ją garbintų. Paskiau Bilas 
nukreipė savo žvilgsnį į paauglį, kitoje gatvės pusėje skriejantį rie- 
dučiais su portatyvinio “Walkman" magnetofono ausinėmis, tirpstan- 
čiu ledų kūgeliu iš “Milės" ledainės rankoje ir laiminga besmegene 
šypsena spuoguotame veide. Tai dėjos prieš šešerius metus, 1990-ųjų 
vasarą, ir kai Bilas Harisas, įtakingas literatūrinis agentas, vėl pažvel- 
gė į Džonį, šypsena buvo dingus. 

“Juk tu ne rimtai", - tada pasakė Bilas tiesiai šviesiai, negalėda- 
mas patikėti. “O, Bilai, man regis, visai rimtai", - atsakęs ir, atrodo, 
jo tonas kažkaip įtikino Bilą, bent tiek, jog kai šis vėl prabilo, balsas 
buvo veikiau gailus nei nepatiklus. “Betgi kodėl, - paklausė jis. - Die- 
ve brangus, kodėl būtent čia? Jaučiu, kad mano inteligencijos koefi- 
cientas jau krinta, o aš, po šimts, vos tik atvykęs. Man kyla bemaž 
nenugalimas noras užsiprenumeruoti “Reader's Digest" ir klausytis 
per radiją pašnekesių laidų. Taigi pasakyk kodėl? Manau, privalai 
man tai atskleisti. Iš pradžių tas greitomis sukurptas detektyvas, o da- 
bar - gyvenamasis rajonas, kur vaisių koktelis tikriausiai laikomas 
delikatesu? Pasakyk man, kas per reikalas, gerai?" Ir Džonis atsakęs: 
“Gerai, reikalas tas, kad visa baigta. 

Ne, žinoma, ne. Belinda tai pasakė. Ne Bilas Harisas, bet Belinda 
Džozefson. Ką tik dabar. 

Sutelkęs valią, Džonis nuvijo prisiminimus ir apsidairė aplink. Ji- 
sai sėdėjo ant svetainės grindų, laikydamas tarp delnų Kirstenės ran- 

ką. Šaltą ir sustingusią. Belinda su indų pašluoste rankoje ir baltu 
drobės keturkampiu - Džoniui tai atrodė kaip geriausios rūšies serve- 
tėlė - ant peties lyg padavėjas su rankšluosčiu lenkėsi viršum Kirstės. 
Ašarų Belindos akyse nebuvo, tačiau jos veide atsispindėjo meilė ir 
liūdesys, sugraudinę Džonio širdį ir privertę jį pagalvoti, kaip turėję 
būti, kai dvi Marijos - Magdalietė ir toji, kurią Matas tiesiog vadino 
“ta kita Marija“ - rengė Jėzaus kūną laidojimui Juozapo Arimatiečio 
kapan. Bredo žmona valė kruviną Kirstenos veidą pašluoste, atideng- 
dama tai, kas dar buvo iš jo likę. 

- Jūs pasakėt... - pradėjo Džonis. 

- Jūs mane girdėjot, - nežiūrėdama Belinda atkišo sukruvintą paš- 
luostę, ir Bredas paėmė šią. Belinda nusiėmė nuo peties servetėlę, iš- 
lankstė ją ir uždengė Kirstenos veidą. - Tepasigaili Dievas jos sielos. 

- Aš prisijungiu prie to, - pasakė Džonis. Negalėjo atitraukti akių 
nuo pražydusių ant baltos drobės raudonų aguonėlių - trejeto iš vie- 
nos pusės drapiruotos iškilumos, kuri buvus Kirstenos nosis, dvejeto 
- iš kitos, gal pustuzinio ties kakta. Džonis perbraukė delnu per savo 
paties kaktą ir nusišluostė prakaitą. - Viešpatie, kaip jos gaila. 

Belinda pažvelgė į jį, paskiau - į savo vyrą. 

- Manau, mums visiems gaila. Dabar klausimas - kas toliau? 

Nespėjus nė vienam vyriškiui atsakyti, iš virtuvės atėjo Kamė 
Rid. Jos veidas buvo išblyškęs, tačiau ramus. 

- Misteri Marinvili? 

Jis atsisuko: 

- Džoni. 

Kamė ne iškart susigaudė, koks reikalas, - dar vienas klasiškas 
pavyzdys, kaip šokas sulėtina mąstymą, - tačiau galiausiai sumojo, 
kad yra kviečiama jį vadinti vardu. Ji linktelėjo. 

- Džoni, tvarka, žinoma. Ar jūs radote revolverį? Ir patronų prie 
jo? 

- Taip. Ir tą, ir tą. 

- Galite man duoti. Mano bemiukai nori eiti pagalbos. Aš pagal- 
vojau ir nusprendžiau - tegul eina. Tai yra, jeigu jūs leisite jiems pa- 
siimti Deivido ginklą. 

- Aš ne prieš atiduoti jiems ginklą, - sutiko Džonis, ne visai įsiti- 
kinęs, ar sako tiesą, - bet palikti užuoglaudą galėtų būti itin pavojin- 
ga, jūs nemanot? 

Kamė įdėmiai jį nužvelgė, nei akimis, nei balsu neišduodama ne- 
kantrumo, tačiau, kai prašneko, knebinėjo pirštais kraujo dėmę ant 
bliuzelės - prisiminimą apie Elenos Karver nosies kraujoplūdį: 

- Aš suprantu pavojų, ir jeigu būtų kalbama apie kelionę gatve, 
pasipriešinčiau. Bet berniukai žino takutį, kuris eina per žaliąją juos- 
tą už namų šioje pusėje. Jie gali juo pasiekti Anderson aveniu. Ten 
yra apleistas pastatas, kadaise - krovinių pervežimo kompanijos san- 
dėlys... 

- “Veedon Brothers", - linktelėjo Bredas. 

- ..4r drenažo kolektorius, einantis iš sklypo už jo iki pat Kolam- 
bo plačiosios, kur atsiveria į upokšnį. Jeigu nepasiseks nieko kita, jie 
bent gal suras veikiantį telefoną ir praneš, kas čia dedasi. 

- Kame, ar katras nors iš jūsų berniukų moka naudotis ginklu? - 
paklausė Bredas. 

Vėl įdėmus žvilgsnis, lyg norintis pasakyti: Kam įžeidinėti mano 
protinius gabumus? 

- Jie abu su tėvu prieš dvejus metus baigė saugos kursus. Žinoma, 
ten pagrindinis dėmesys buvo skiriamas šautuvams ir medžioklės 
saugumui, bet buvo kalbama ir apie parankinius ginklus, taip. 

- Jeigu Džimas ir Deivas žino tą takutį, užpuolikai irgi gali žino- 
ti, - pasakė Džonis. - Ar jūs apie tai pagalvojote? 

- Taip, - galiausiai balse suskambo nekantrumas, tačiau ne itin 
stiprus. Džonis žavėjosi jos savitvarda. - Tačiau tie... bepročiai... pa- 
šaliečiai. Kitaip būti negali. Ar kada nors anksčiau matėte tuos fur- 
gonus? 

“Beje, galimas daiktas, - pagalvojo Džonis. - Dar nesu tikras kur, 
bet jeigu tik turėčiau šiek tiek laiko pagalvoti..." 

- Ne, bet aš manau... - pradėjo Bredas. 

- Mes atsikėlėme čion 1982-aisiais, kai berniukams buvo treji, - 
pertraukė jį Kamė. - Jie sako, kad ten eina takutis, kurio beyeik nie- 
kas nežino, juo naudojasi tik vaikai, ir šie sako, kad ten yra kolekto- 
rius. Aš jais tikiu. 

“Žinoma, žinoma, - vėl pagalvojo Džonis, - tačiau ne tai svarbiau- 
sia. Taip pat ir ne tai, kad jie atves pagalbą. Tu tiesiog nori juos iš čia 
išsiųsti, tiesa? Aišku taip, ir aš tavęs nesmerkiu"“. 

- Džoni, - pasakė ji, spėdama, kad galbūt jo tylėjimas reiškia, jog 
nepritaria sumanymui, - juk ne taip seniai ne ką vyresni vaikinai už 
mano sūnus kovėsi Vietname. 

- Kai kurie netgi jaunesni, - atsakė Džonis. - Aš ten buvau ir ma- 
čiau, - jis atsistojo, viena ranka išsitraukė iš už kelnių juosmens re- 
volverį, kita - iš marškinių kišenės dėžutę su patronais. - Mielai ati- 
duosiu visa tai jūsų berniukams... bet norėčiau eiti kartu su jais. 

Kamė pažvelgė į Džonio pilvą - ne tokį didelį kaip Bredo, bet vis 
tiek nemažą. Ji nepaklausė, kodėl jis nori eiti, ar ką gera tikisi nu- 
veikti. Buvo, bent kol kas, pernelyg šaltai nusiteikusi. Tik pasakė: 

- Berniukai rudenį žaidžia futbolą, pavasarį bėgioja krosą. Ar pas- 
pėsite su jais? 

- Žinoma, mylios ar keturis šimtus keturiasdešimt jardų neatlaiky- 
čiau, - atsakė Džonis. - Tačiau per giraitę ir galbūt dar pro kolekto- 
rių? Manau, taip. 

- Jūs stengiatės save apgaudinėti, ar ką? - staiga įsikišo Belinda. 
Ji kreipėsi į Belindą, ne į Džonį. - Klausykit, nejau mes vis dar sėdė- 
tume čia su negyvėliais lauke ir iki pamatų degančiu namu, jeigu per 
girdimumo nuotolį nuo Tuopų gatvės būtų veikiantis telefonas? 

Kamė žvilgtelėjo į ją, vėl palietė ant savo bliuzelės kruviną dėmę, 
paskiau atsisuko į Džonį. Iš už durų svetainėn spoksojo Elė. Mergy- 
tės akys buvo išsiplėtusios nuo sukrėtimo ir sielvarto, burna ir smak- 
ras išteplioti kraujo, nubėgusio iš nosies. 

- Jeigu bemniukai ne prieš, tai ir aš ne prieš, - pasakė Kamė, nu- 
leisdama negirdom Belindos klausimą. Kamę Rid šiuo metu spėlio- 
nės nedomino. Galbūt vėliau užsiims jomis, bet tik ne dabar. Jai da- 
bar terūpėjo vienas dalykas: pabandyti surizikuoti, kai jai atrodė, kad 
sėkmės šansai vis dar dideli. Pabandyti surizikuoti ir išsiųsti savo sū- 
nus pro užpakalines duris. 

- Tebūnie, - Džonis atidavė jai revolverį ir patronus, o paskiau vėl 
pasuko virtuvėn. Jie geri berniukai, puiku, ir devyniais iš dešimties 
atvejų linkę paklusti vyresniųjų valiai. O šioje situacijoje tai dar pui- 
kiau. Beeidamas Džonis palietė daiktą, kurį buvo įsikišęs priekinėn 
kairiojon kelnių kišenėn. - Bet prieš išvykstant privalau su kai kuo 
pasikalbėti. Tai labai svarbu. 

- Su kuo? - paklausė Kamė. 

Džonis pakėlė Eleną Karver. Priglaudė prie savęs, pabučiavo į 
sukruvintą skruostą ir apsidžiaugė, kai jos rankutės apsivijo jam kak- 
14. Mergytė irgi stipriai stipriai prie jo prisiglaudė. Tokios mylonės 
nenusipirksi. 

- Su Ralfiu Karveriu, - pasakė jis ir nusinešė Ralfio sesutę atgal 
virtuvėn. 

Kaip paaiškėjo, Tomas Bilingslis turėjo namie porą užsimetusių 
ginklų, bet pirma jisai surado Koliui marškinius. Ne kažkokius - se- 

nus sportinukus su “Cleveland Browns*' emblema, prairusia pažas- 
tim, bet XL dydžio - vis geriau, nei nuogam iki juosmens brautis ta- 
kučiu pro žaliąją juostą. Koliui buvo tekę gana dažnai naudotis tuo 
keliu, tad žinojo, kad ten auga gervuogynai ir dar visokie kiti rinkti- 
niai dygliakrūmiai. 

- Ačiū, - padėkojo jis, vilkdamasis marškinius, kai senasis dakta- 
ras vedė juos pro pingpongo stalą pusrūsio gilumoje. 

- Nėr už ką, - numojo Bilingslis. Pasistiebęs jis truktelėjo virvelę, 
kuria įjungė fluorescencines lempas. - Netgi neprisimenu, iš kur jie 
atsirado. Aš pats tai “Bengalų" aistruolis. 

Kampe už pingpongo stalo riogsojo sumesti kaip papuola žūklės 
įrankiai, keletas oranžinių medžioklės liemenių ir neįtemptas lankas. 
Senasis daktaras skausmingai susiraukęs pritūpė, nustūmė į šalį lie- 
menes ir atidengė susuktą ir perrištą virvute vatinę antklodę. Viduje 
buvo keturi šautuvai, tačiau du - išardyti. Bilingslis padavė sveikuo- 
sius. 

- Turėtų tikti, - tarė. 

Kolis išsirinko 0.30/0.6-kalibrį, kuris, matyt, buvo labiau tinka- 
mas žvalgybai po mišką nei jo tarnybinis revolveris (ir sukeltų ma- 
žiau klausimų, j jeigu jam tektų ką nors nušauti). Taigi Eimzui liko ki- 
tas, mažesnio kalibro šautuvas - “mosbergas". 

- Jo spyna tik 0.22 kalibro patronams, - aisipiašonsiai paaiškino 
daktaras ir pasirausęs spintutėje šalimais saugiklių dėžės padėjo ant 
pingpongo stalo kartonines dėželes su patronais, - tačiau tai velniškai 
geras šautuvas. Pila taikliai. Ką jūs pasakysit? 

Eimzas nusišypsojo, ir nejučia Kolis pajautė jam simpatiją. 

- Pasakysiu - ui vei, geras dalykas, - paimdamas “mosį", tarė jis. 
Bilingslis nusijuokė gergždžiančiu senio krizuliu ir vėl nusivedė j juos 
laiptais viršun. 

Sintija buvo padėjus po Marielės galva pagalvę. Moteris vis dar 
gulėjo svetainėje ant grindų (kaip tik po Deizės, matematinių polin- 
kių Velso kalės, fotografija). Nedrįsta jos judinti: Bilingslis baimino- 
si, kad neatlaikys siūlės. Ji tebebuvo gyva, kuo reikėjo džiaugtis, ir 
vis dar be sąmonės, kuo turbūt irgi reikėjo džiaugtis, atsižvelgiant į 
tai, kas ją ištiko. Tačiau jos alsavimas giliais, netvarkingais kvėps- 
niais Koliui visai nepatiko. Toks alsavimas bet kuriuo metu galėjo 
sutrikti. 

Jos vyras, žavutis Garis, sėdėjo virtuvėje ant kėdės, apgręžęs šią 
taip, kad gerdamas matytų žmoną. Kolis pastebėjo, kad butelyje, ku- 
rį tas buvo susiradęs - “Motušės De Lucca Aukščiausiosios Rūšies 
Vyšnių Likeris kepsniams“, ir jam supykino skrandį. 

Garis pagavo (o gal tik pajuto) Kolio žvilgsnį ir pakėlė į šį akis - 
paraudusias ir užtinusias. Atrodančias nesveikai. Nelaimingas. Kolis 
pasirausė širdyje ir surado joje šiek tiek užuojautos tam žmogui. Ne- 
daug. 

- Neteko phakeiktos rankos, - pasiguodė Koliui, veldamas žo- 
džius. - D... pa... jai. 

Kolis pagalvojo ir iššifravo girtuoklišką kalbą kaip Dieve, padėk 
jai arba Draugai, padėkit jai. 

- Taip, - nuramino jis, - mes einame paieškoti jai pagalbos. 

- O, jau t... t... turėt... čia b... b... būti. N... nėteko su... su... khuš- 
tos hankos... Su... khuštas... daiktas! Baišu! 

- Žinau. 

Prie jų priėjo Sintija. 

- Jūs kadaise buvot veterinaras, tiesa, misteri Bilingsli? 

Šis linktelėjo. 

- Manote, tai saugu? 

- Man regis, bent šiuo tarpu. Į tai, kas ten lauke... na, norėčiau, 
tys... 
Ji nusivedė Bilingslį per svetainę prie durų, išeinančių į Tuopų 
gatvę. Kolis žvilgtelėjo į Stivą. Šis truktelėjo pečiais. Kolis spėjo, 
kad mergina nori parodyti Bilingsliui, kaip pasikeitė namai anapus 
gatvės, nors ką tai turėjo bendra su tuo, jog Bilingslis - veterinaras, 
jis nenumanė. 

- Viešpatie aukštielininkas! - pratarė Entredžianas Stivui, kai juo- 
du pasiekė duris. - Namai vėl tokie pat, kaip paprastai! O gal mums 
pirma tik pasivaideno, kad jie pasikeitę? - jisai stebeilijo į Gelerių na- 
mą. Prieš dešimtį minučių, kai jis, hipis ir pardavėja žvelgė pro šias 
pat duris, Kolis būtų galėjęs prisiekti, kad Gelerių sodyba buvo pa- 
virtus į plūkto molio hasiendą - kokias matai paveiksluose, vaizduo- 
jančiuose Naująją Meksiką ir Arizoną tais laikais, kai šios valstijos 
buvo tik teritorijos. Dabar namas vėl buvo su įprasta senojo Ohajo 
aliuminine apkala. 

- Mums nepasivaideno, ir ne viskas vėl yra kaip anksčiau, - pasa- 
kė Stivas. - Bent ne iki pat galo. Pasižiūrėkit antai ten. 

Kolis pasekė rodomuoju Stivo pirštu ir įsižiūrėjo į Ridų namą. 
Šiuolaikiškai aliuminizuota apkala buvo sugrįžus savo vieton, pa- 
keisdama rąstus, o stogą vėl dengė dailios bitumo plokštės, o ne tai, 

kas buvo pirma (velėna, pagalvojo jis); vidutinio dydžio palydovinė 
lėkštė vėl puikavosi virš priestato automobiliui. Bet namo pamatai 
buvo iš neapdorotų lentų klojinio, o ne plytiniai, langai - sandariai 
pridengti langinių. Beje, pastarosiose Žiojėjo šaudomosios angos, tar- 
tum namo gyventojai tikėtųsi, kad jų kasdienes problemas sudarytų 
plėšikaujantys indėnai, Septintosios dienos adventistai ar keliaujantys 
draudimo agentai. Kolis gerai neprisiminė, bet jam dingojos, kad Ri- 
dų namas apskritai iki šios popietės neturėjo langinių, o ką jau kal- 
bėti apie tas su šaudomosiomis angomis. 

- Tik pa-saakykit, - nutęsė Bilingslis it žmogus, kuris galop ėmė 
manyti, kad visa tai - tik kino triukas. - Ar ten prieš Odrės namą tu- 
rėklas arkliams pririšti? Juk taip, tiesa? Ką visa tai reiškia? 

- Kol kas palikim tai ramybėje, - Sintija abiem rankomis suėmė 
senioko veidą ir pasuko it fotokamerą ant trikojo, nukreipdama jį Pi- 
terio Džeksono žmonos link. 

- O, Dieve mano, - pratarė Kolis. 

Ant nuogos moters šlaunies tupėjo didžiulis paukštis, savo gelto- 
nus nagus suleidęs odon. Buvo jau pasiskanavęs didžiuma jos išliku- 
sio veido, o dabar nardino snapą kaklan po smakru. Mirksnį Kolis 
nesmagiai prisiminė, kaip vieną vakarą, kai “West Columbus“ įva- 
žiuojamajame kine taikėsi lygiai ton pačion vieton įsegti Kelei Eber- 
hart bučinį, ši jį perspėjo, kad jeigu įtaisysiąs jai mėlynę, josios tėvu- 
kas tikriausiai nušaus juos abu. 

Kolis nepajuto, kaip nusitaikė savuoju šautuvu, ko! Stivas, uždė- 
jęs delną ant vamzdžio, nenulenkė jo žemyn. 

- Ne, žmogau. Aš to nedaryčiau. Galbūt geriau nekelti triukšmo. 

Jis teisus, bet... Dieve. Ne tiek svarbu, ką tas padaras daro, bet kas 
jis yra. 

- Neteko... savo phakeiktos rankos! - pranešė Garis iš virtuvės, 
tartum bijotų, kad jie apie tai užmirš, jeigu jis neprimins. Senasis 
daktaras nekreipė į jį dėmesio. Jis perkirto svetainę kaip žmogus, be- 
sitikintis, kad bet kuriuo momentu gali būti nušautas, bet dabar tar- 
tum visai pamiršo apie žudikus, keistuosius furgonus ir besimainan- 
čius namus. 

- Dievuliau, tik pažūrėkite ten! - sušuko jis mažne su pagarbia 
baime. - Turiu tai nufotografuoti. Taip! Atleiskit... aš tuoj atsinešiu 
kamerą... 

Daktaras ėmė gręžtis. Sintija sugriebė jį už peties. 

- Kamera palauks, misteri Bilingsli. 

Šis lyg šiek tiek atsitokėjo, sugrįždamas į esamą padėtį. 

- Taip, turbūt, bet... 

Paukštis pasisuko, tartum juos nugirdęs, ir įbedė į veterinaro bun- 
galą savąsias akis su raudonu apvadu. Jo rožinis pakaušis juodavo še- 
riais, snapas priminė paprastą geltoną kaplį. 

- Tai grifas? - paklausė Sintija. - O gal maitvanagis? 

- Grifas? Maitvanagis? - senasis daktaras atrodė išsigandęs. - Die- 
vuliau, ne. - Gyvenime nesu matęs tokio paukščio. 

- Norite pasakyti - Ohajuje, - patikslino Kolis, suprasdamas, kad 
ne tą Bilingslis norėjo pasakyti, tačiau troško tą išgirsti savo ausimis. 

- Noriu pasakyti - niekur. 

Hipis nukreipė žvilgsnį nuo paukščio į Bilingslį, paskiau nuo šio 
- vėl į paukštį. 

- Tad kas tai? Nauja rūšis? 

- Nauja rūšis - pabučiuok man subinėn! Atleiskit už šiuos negra- 
žius žodžius, panele, tačiau tai kažkoks sukruštas mutantas! - Bilings- 
lis išpūtęs akis, sužavėtas spoksojo, kaip paukštis išskleidė sparnus, 
suplakdamas jais, kad sau palengvintų pasislinkti Merės koja kiek 
aukščiau. - Žiūrėkit, koks stambus jo korpusas ir kokie palyginti 
trumpi sparnai: greta to prakeikto padaro austrė - aerodinamikos ste- 
buklas! Man regis, netgi jo sparnai nevienodo ilgio! 

- Aha, - sutiko Kolis. - Man irgi taip regis. 

- Kaip jis paskrenda?- stebėjosi daktaras. - Kaip apskritai gali sk- 
raidyti? 

- Nežinau, bet paskrenda, - Sintija parodė į tirštus dūmų kamuo- 
lius, kurie dabar uždengė visus gyvenimo požymius žemiau Hiacin- 
tų gatvės. - Jis atskrido iš dūmų. Aš mačiau. 

- Tikiu, kad matėte, nemanau, kad kas nors atvažiavo čia “Paukš- 
čiamobiliu" ir jį čia išmetė, tačiau kaip jis apskritai geba paskristi, tai 
pranoksta bet kokį... - Bilingslis nutilo, įsispygsodamas į paukštį. - 
Nors aš suprantu, kad jūs galėjote pamanyti, jog tai grifas, kol geriau 
neįsižiūrėjot, - Kolis pagalvojo, kad senasis daktaras čia kalba dau- 
giau patsai sau, bet vis tiek įdėmiai jo klausėsi. - Jis iš tiesų šiek tiek 
panašus į grifą. Na, bent kokį galėtų nupiešti vaikas. 

- A? - nesuprato Sintija. 

- Kokį galėtų nupiešti vaikas, - pakartojo Bilingslis. - Galbūt tok- 
sai, kuris mintyse supainiojo jį su plikuoju ereliu. 

Kai išvydo Ralfį Karverį, Džoniui suskaudo širdį. Paliktas Džimo 
Rido, kurio atjautą pakeitė būsimosios misijos jaudulys, Ralfis stovė- 

jo tarp viryklės ir šaldytuvo, čiulpdamas nykštį. Priekyje jo šortų pli- 
to didelė dėmė. Visas varliūzo smarkumas buvo išgaravęs. Berniukas 
žvelgė plačiomis, sustingusiomis, žvilgančiomis akimis. 

Peržengęs virtuvės durų slenkstį, Džonis sustojo ir pastatė Elę ant 
žemės. Mergytė nenorėjo paleisti jo, bet jam šiaip taip pavyko nuka- 
binti jos rankas sau nuo kaklo. Elės akyse irgi atsispindėjo siaubas, 
tačiau jose nebuvo to išganingo blausumo, kurį Džonis matė jos bro- 
liuko žvilgsnyje. Kimė ir Siuzė Geler sėdėjo ant grindų, apsikabinu- 
sios viena kitą. Tikriausiai mamelę tai visiškai tenkina, pagalvojo 
Džonis, prisimenant, kaip moteris tarytum kovojo su jaunuoju Deivi- 
du Ridu dėl to, kad galėtų turėti mergaitę prie savęs. Tuomet jis lai- 
mėjo, bet dabar Deividas turėjo svarbesnių reikalų: nusigauti iki An- 
derson aveniu ir nežinia dar kur. Tačiau tai nekeitė fakto, kad čia bu- 
vo dvejetas vaikučių, kurie nuo popietės tapo našlaičiais. 

- Kime? - paklausė jis. - Ar nepadėtumėt man šiek tiek su... 

- Ne, - nukirto ji. Tiesiai šviesiai. Ir ramiai. Be prieštaros žvilgs- 
nyje, be isterijos balse... Bet ir be atjautos aplinkiniams. Sėdėjo apsi- 
kabinus dukterį, jos duktė - ją, abiem buvo jauku - tiesiog porytė bal- 
tųjų mergelių, susigūžusių ir laukiančių, kad nuslinktų juodi debesys. 
Rasi moteriškę galima suprasti, tačiau vis tiek Džonis užsiuto; staiga 
jinai jam priminė visus tuos pažinotus žmones, kuriems veide atsis- 
pindėdavo nuobodulys, kai kalba nukrypdavo į AIDS, benamius vai- 
kus arba tropinių miškų naikinimą; priminė visus tuos, kurie nė ne- 
mirktelėję peržengdavo miegantį ant šaligatvio benamį. Beje, kaip 
kai kada ir jis pats tą padarydavo. Džonis įsivaizdavo, kaip ją su- 
griebia už rankų, pastato ant kojų, apsuka ir nutaiko smagų spyrį tie- 
siai į vidurį josios siauros subinės, būdingos Vidurio Vakarų kraštie- 
tėms. Galbūt šitai ją pažadintų. O jeigu ir nepažadintų, vis tiek padė- 
tų jam pasijusti gerėliau. 

- Ne? - pakartojo jis, jausdamas, kaip smilkiniuose sutvinkčioja 
kvailas įniršis. 

- Ne, - sutiko Kimė ir apdovanojo jį blankia šypsenėle, kuri tar- 
tum bylojo: pagaliau mane supratai. Paskiau ji nusisuko į Siuzę ir 
ėmė glostyti merginos plaukus. 

- Ateik, širduže, - pašaukė Belinda Eleną, pasilenkdama ir atver- 
dama glėbį. - Eikš čia ir pabūk su Bi. " 

Mergytė tylomis priėjo. Jos veidas buvo perkreiptas sielvarto, ir 
tai tylą darė dar slogesnę. Belinda apkabino vargšelę. 

Ridų dvyniai stebėjo visa šią sceną, bet jos nematė. Jie stovėjo 
prie užpakalinių durų spindinčiomis nuo jaudulio akimis. Kamė pri- 

ėjo prie jų, sustojo ir tiriamai nužvelgė. Iš pradžių Džoniui pasirodė, 
kad jos veide atsispindi griežtumas, tačiau tuojau pat sumojo, kas iš 
tikrųjų tai buvo: siaubas, ir dargi toks didelis, jog Kamė pajėgė jį 
nuslėpti tik iš dalies. 

- Gerai, - pagaliau prašneko ji sausu, dalykišku tonu. - Tai katras 
jį nešis? 

Vaikinai susižvalgė. Džoniui kilo toks jausmas, kad tarp jų užsi- 
mezgė ryšys - trumpas, bet sudėtingas, galbūt iš tokių, kokiu geba 
bendrauti tik dvyniai. “O gal, - pagalvojo jis, - tau tik perkaitę sme- 
genys, Džonai. Ir anaiptol ne per daug pasakyta. Pojūtis toks, jog iš 
tiesų perkaitę“. 

Džimas ištiesė ranką. Tik mirksnį viršutinė jo motinos lūpa virp- 
telėjo, paskiau Kamė vėl susitvardė ir padavė jam Deivido Karverio 
revolverį. Deivas paėmė ir atidarė dėželę su šoviniais, o jo brolis tuo 
tarpu persuko 0.45-kalibrio būgnelį ir iškėlė ginklą prieš šviesą, no- 
rėdamas įsitikinti, kad jo lizdai tušti, kaip anksčiau padarė Džonis. 
“Mes atsargūs, mat suprantame, kokią galią turi ginklai žalot ir žu- 
dyt, - pagalvojo Džonis, - tačiau ne vien tai. Kažkuriuo pasąmonės 
lygiu suvokiame, jog jie - blogis. Velniškas blogis. Netgi didžiausi jų 
aistruoliai ir šalininkai tą jaučia". 

Deivas ištiesė broliui saują šovinių. Džimas, paėmęs juos po vie- 
ną, užtaisė revolverį. 

- Elkitės taip, lyg kiekvieną minutę su jumis būtų tėvas, - tuo tar- 
pu mokė juos Kamė. - Jeigu norėtumėt ką nors padaryti, ko jis būda- 
mas čia neleistų jums, nedarykite. Supratote? 

- Taip, mam, - Džimas sugrąžino būgnelį vieton, ir ištiesė ranko- 
je revolverį, nukreipęs vamzdį į grindis ir neliesdamas gaiduko sau- 
giklio. Jis atrodė nuo motinos pamokymų sutrikęs - ji kalbėjo it da- 
lies vadas iš seno Leono Juriso romano, duodantis nurodymus porai 
žalių eilinių - ir podraug pašėlusiai sujaudintas ateities perspektyvų. 

Kamė savo dėmesį perkėlė į antrąjį dvynį: 

- Deividai? 

- Ką, mam? 

- Jeigu pamatysite miške žmones, pašaliečius, tučtuojau sugrįžkit. 
Tai svarbiausia. Neuždavinėkit klausimų, neatsakinėkit, kad ir ką jie 
sakytų, dargi nesiartinkite prie jų. 

- Mam, jeigu jie bus be ginklų... - pradėjo Džimas. 

- Neuždavinėkit klausimų, nesiartinkit prie jų, - pakartojo ji. Nors 
ir nekėlė tono, bet kažkokia gaidelė jos balse privertė abu susigūžti. 
Diskusija buvo baigta. 

- O jeigu jie pamatys kopus, misis Rid? - paklausė Bredas. - Po- 
licija gali būti nusprendus, kad geriausia į mūsų gatvę patekti pro Ža- 
liąją juostą. 

- Saugiausia laikytis atokiau, - įsiterpė Džonis. - Bet kurie kopai, 
ant kurių užsidursime, galimas daiktas, bus... na, susinervinę. O juk 
žinoma, kad nuo susinervinusių kopų nukenčia nekalti žmonės. Ži- 
noma, jiems tai išeina netyčia, bet verčiau pasisaugoti, kad būtų iš- 
vengta nelaimingų atsitikimų. 

- Jūs einate su mumis, misteri Marinvili? - paklausė Džimas. 

- Taip. 

Nė vienas iš dvynių nieko nepasakė, tačiau Džonis iš vaikinų akių 
matė, kad šiems palengvėjo. 

Kamė rūsčiai žvilgtelėjo į Džonį - lyg klausdama: Jau baigėt? Ar 
galiu sugrįžti prie reikalo? - ir vėl atnaujino savuosius pamokymus. 

- Eikite iki Anderson aveniu. Jeigu ten atrodys viskas gerai... - 
mirksnį ji užsikirto; tartum suprasdama, kaip šitai mažai tikėtina, o 
paskiau tęsė: - ...paprašykite ko nors, kad leistų paskambinti telefo- 
nu ir paskambinkite policijai. Bet jeigu Anderson aveniu panašiai 
kaip čia arba jeigu dalykai atrodys nors kiek... na... 

- Pašvinkę, - padėjo Džonis. Vietname jie turėjo tiek pat daug žo- 
džių apibūdinti tam, ką ji dabar norėjo pasakyti, kaip indėnai - epite- 
tų orų permainoms nusakyti, ir keista, kaip visi dabar sugrįžo atgal, 
sušvisdami nelyginant neoninės reklamos tamsioje patalpoje. Pašvin- 
kę. Trenkti. Pašliję. Suknisti. Šūdini. Taip, daktare, visa vėl man su- 
grįžta. Ilgai netruks, ir susuksiu kaklaskarę, ir apvyniosiu ją sau apie 
kaktą, kad sugertų prakaitą, arba tapsiu Nykmiesčio kongregacijos 
vadovu. 

Kamė tebežvelgė į savo berniukus. Džonis nekantravo. Dvyniai 
vis stebėjo savo motiną su pagarba (ir šiek tiek su baime), bet kad ir 
ką ši dar pasakytų, per vieną ausį jiems įeis, per kitą - išeis. 

- Jeigu jums nepatiks tai, ką išvysite Aderson aveniu, pasinaudo- 
kite jums žinomu kolektoriumi. Juo nukakite iki Kolambo plačiosios. 
Paskambinkite policijai. Papasakokite jiems, kas čia nutiko. Ir nė ne- 
manykite sugrįžti Tuopų gatvėn! 

- Bet, mam... - neiškentė Džimas. 

Kamė pasistiebus ištiesė ranką prie jo lūpų, sugnybė jas ir taip nu- 
tildė sūnų. Nesukeldama skausmo, tačiau tvirtai. Džonis nesunkiai 
įsivaizdavo, kaip ji tą pat darė, kai dvyniai buvo dešimčia metų jau- 
nesni, tiktai tada turėdavo pasilenkti. 

- “Bet, mam" pasilaikyk kitam kartui, - nukirto ji. Šįsyk tik prisi- 
minkite, ką pasakė mama. Nusigaukit iki saugios vietos, paskambin- 
kit policijai ir pasilikite ten, iki ši beprotybė baigsis. Aišku? 

Dvyniai linktelėjo. Kamė irgi linktelėjo ir paleido Džimo lūpas. 
Džimas sutrikęs šypsojosi - “Ką darysi, tokia jau mano mamelė“ - ir 
paraudo iki ausų. Tačiau balsu prieštarauti nedrįso. 

- Ir būkit atsargūs, - užbaigė ji. Kažkas šmėkštelėjo jos akyse - 
noras pabučiuoti sūnus, pagalvojo Džonis, o gal tik noras atšaukti tą 
visą reikalą, kol dar galima. Ir tuojau toji išraiška dingo. 

- Pasirengęs, misteri Marinvili? - paklausė Deivas, su pavydu žiū- 
rėdamas į revolverį nuleistoje brolio rankoje. Džonis pagalvojo, kad 
jie bus dar netoli nuėję takeliu per žaliąją juostą, kai Deivas paprašys, 
kad jam duotų panešėti ginklą. 

- Sekundėlę, - atsakė jis ir atsiklaupė priešais Ralfį. Šis pasitrau- 
kė atatupstas, iki savo užpakaliuku įsirėmė į sieną, paskiau viršum 
savo tebečiulpiamo nykščio pažvelgė į Džonį. Čia, Ralfio aukštyje, 
šlapimo ir baimės kvapas buvo toksai stiprus, kad priminė džiungles. 

Džonis išsiėmė iš kišenės figūrėlę, kurią aptiko koridoriuje viršu- 
je - ateivį iš kitų planetų, didžiulėmis akimis, straubliška burna ir sty- 
rančia per vidurį šiaip plikos galvos geltonų plaukų skiautere. Atki- 
šo jį Ralfiui prieš akis. 

- Ralfi, kas tai? 

Mirksnį Džonis pamanė, kad berniukas neatsakys. Paskiau šis pa- 
mažu ištiesė ranką - tą, kuri nebuvo įstrigus jam burnoje - ir paėmė 
figūrėlę. Pirmąsyk nuo tada, kai nugriaudėjo pirmieji šūviai, Ralfio 
veidas kiek pagyvėjo. 

- Tai Majoras Paikas, - atsakė jis. 

- 0? 

- Taip. Jis kanopietis*, - berniukas ištarė tą žodį rūpestingai, išdi- 
džiai. - Tai yra ateivis. Bet geras ateivis. Ne toks kaip Beveidis, - 
pauzė. - Kartais jis vairuoja Baunčio kovinę mašiną. Majoras Paikas 
ne išvien su jais, ką? - Ralfio akys pritvinko ašarų, ir staiga Džonis 
prisiminė istoriją, kurią kiekvienas vaikas žino apie “Black Sox“ 
beisbolo komandos skandalą 1919-aisiais. Neva prie “Bebačio" Džo 
Džeksono prisiartinęs verkiantis mažylis ir paprašęs, kad šis patvir- 
tintų, jog rungtynių rezultatas nebuvo sutartas iš anksto - jog pasaky- 


* Kanopas (lot. Canopus) - pirmo ryškio žvaigždė Karinos (Laivo Kilio) 
žvaigždyne (matoma tik Pietų pusrutulyje). Antra pagal ryškį (po Siri- 
jaus) visame danguje. Čia kalbama apie jos gyventoją. 

tų, kad šito nebuvo. Ir nors Džonis iš tiesų matė tą baidyklę, - ar ką 
nors, užsidėjusį kaukę, kad atrodytų baidykle, - jis tučtuojau papurtė 
galvą ir guodžiamai patapšnojo Ralfiui per petį. 

- Ar Majoras Paikas iš kokio nors filmo ar televizijos laidos? - 
paklausė Džonis, bet jis jau žinojo atsakymą. Dabar visa ėmė susiei- 
ti, galbūt privalėjo susieiti anksčiau. Per pastaruosius kelerius metus 
jam tekę dėstyti nemažai kursų mokyklose, kur suaugusieji turėdavo 
gerokai susilenkti, kad galėtų atsigerti iš vandens fontanėlių, tekę ne- 
mažai skaityti bibliotekų salėse, kur kėdės daugiausia būdavo trijų 
pėdų aukščio. Džonis girdėdavo mokinių šnekas, bet nežiūrėdavo jų 
televizijos laidų ir neidavo į jų kinus. Instinktyviai jautė, kad tokie 
tyrimai veikiau trukdys nei padės jo darbui. Tad jis žinojo ne viską, 
dar buvo likę daug klausimų, bet jam atrodė, kad buvo bepradedąs ti- 
kėti, jog šią beprotybę įmanoma perprasti. 

- Ralfi? 

- Iš telešou, - atsakė Ralfis pro nykštį. Jis vis tebelaikė sau prieš 
akis Majorą Paiką, visai kaip anksčiau darė Džonis. - Jis - motoko- 
pas. 

- O Svajonių Laivas? Kas tai yra, Ralfi? 

- Misteri Marinvili, - prašneko Deivas, - mes tikrai turėtume... 

- Duok jam sekundėlę, sūneli, - paprašė Bredas. 

Džonis neatitraukė nuo Ralfio akių: 

- Svajonių Laivas? 

- Kasės Kovinė Mašina, - atsakė Ralfis. - Kasės Stailz. Man regis, 
ji Pulkininko Henrio draugužė. Mano draugas Džeisonas sako, kad 
tai netiesa, nes motokopai neturi draugužių, bet aš vis tiek manau, 
"kad ji yra jo draugužė. Kodėl Kovinės Mašinos Tuopų gatvėje, mis- 
teri Marinvili? 

- Nežinau, Ralfi, - tiktai kad jis jau beveik žinojo. 

- Kodėl jie tokie dideli? Ir jeigu jie geriečiai, tai kodėl nušovė ma- 
no tėtuką ir mamutę? 

Ralfis numetė Majoro Paiko figūrėlę ant grindų ir nuspyrė per vi- 
są virtuvę. Paskiau jis užsidengė rankomis veidą ir pravirko. Kamė 
Rid buvo bepuolanti prie jo, bet Elena ją pralenkė. Išsiveržus iš Be- 
lindos glėbio, pribėgo prie Ralfio ir apkabino jį. 

- Neverk, - ramino ji. - Neverk, Ralfi. Aš tavim pasirūpinsiu. 

- Baisi čia laimė, - kūkčiodamas atkirto Ralfis, ir Džonis taip stip- 
riai prispaudė delną sau prie lūpų, jog mažne iš jų trykštelėjo krau- 
jas. Tik šitaip jis galėjo nuslopinti padūkusį, šaižų kvatulį. 

Jeigu jie geriečiai, tai kodėl nušovė mano tėtuką ir mamutę? 

- Eime, vaikinai, - tarė jis atsistodamas ir pasisukdamas į Ridų 
dvynius. - Einam, patyrinėsim apylinkę. 

Tuopų gatvėje saulė ėmė ristis žemyn. Nors jai buvo dar per 
anksti, bet vis tiek ritosi žemyn. Pakibo vakaruos virš horizonto it 
grėsminga akis, priversdama ugnimi sužioruoti balutes gatvėje, įva- 
žiuojamuose keliukuose ir ant priebučių grindų, kvartalą nusėjusias 
stiklo šukes paversdama žarijomis. Jos spinduliuose nevykėlio grifo 
akys blykstelėjo raudoniu, kai tas savo stebinančiais sparnais pakilo 
nuo Merės Džekson kūno ir nuskrido per gatvę Karverių vejon. Čia 
jis nutūpė, dėbsodamas tai į Deivido Karverio, tai į Siuzės Geler 
draugės kūnus. Atrodė, nenusprendžia, nuo katro pradėti. Tiek daug 
peno, tiek maža laiko. Pagaliau jis pasirinko Elenos ir Ralfio tėvą, 
nevikriais šuoliukais ėmė artintis prie negyvojo vyriškio. Viena jo 
geltona letena baigėsi penkiais nagais, kita - tik dviem. 

Kitapus gatvės, Vailerių namuose - nešvarumų, pasenusių ham- 
burgerių ir pomidorų sriubos tvaike - griaudėjo televizorius. Rodė 
“Reguliuotojus", pirmąją sceną salūne. 

- Tu išties miela mažytė, - sakė Roris Kolhaunas. 

Jo balse skambėjo numanios, gašlios gaidelės, kurios tartum by- 
lojo: Lėlyte, suvalgysiu tave it ledų porciją, iki užsibaigs šita sušikta 
muilo opera, ir mes abu tai žinome. - Kodėl tau neprisėdus ir neiš- 
gėrus su manimi? Kad atneštumei man laimę? 

- Aš negeriu su visokiais pašlemėkais, - šaltai atkirto Karena Stil, 
ir visi Rorio Kolhauno vyrai - tai yra tie, kurie nesislapstė už miesto 
ribų - sugageno. . 

- Nagi, nagi, tu mažumėlę pikčiurna? - laisvai nusišypsojo Roris 
Kolhaunas, ir jo vyrai vėl sugageno. 

- Nori “Doritos"*, Pitai? - paklausė Tekas. Dabar jis kalbėjo Lu- 
ko Makeino balsu - to, kuris apjodinėdavo ganyklas rodomame per 
kabelinę televiziją filme “Saulys". 

Piteris Džeksonas, sėdintis patogiame krėsle priešais televizorių, 
neatsakė. Jis plačiai šypsojosi. Judantys šešėliai šokinėjo jam po vei- 
dą, ir todėl kartkartėmis šypsnys atrodydavo tartum tylus riksmas, 
bet, be jokios abejonės, jis šypsojosi. 

- Jis galėtų paimti, tikrai, tėt, - pasakė Tekas, dabar bemaž paaug- 
lišku Džonio Kroufordo balsu, kuris vaidino Luko sūnų. - Jie geri. 


* Meksikietiškos tortilijos skonio firminiai traškučiai. 

Aukščiausios rūšies. Nagi, misteri Džeksonai, sukramtykite ir pilvan, 
juk ten jiems vieta. 

Berniukas ištiesė purvina ranka traškučius ir pamojavo jais Pite- 
riui Džeksonui prieš nosį. Piteris nekreipė dėmesio. Žvelgė į televi- 
zorių, pro televizorių, akys jam buvo išlipusios ant kaktos nelyginant 
kokios egzotiškos giliavandenės žuvies, staigiai iškeltos į paviršių. Ir 
šypsojosi. 

- Neatrodo, kad jis alkanas, tėt. 

- Manau, alkanas. Alkanas kaip šuo. Juk tu alkanas, taip, Pitai? 
Nagi, paimk tuos suknistus traškučius! 

Kambarėlyje pasigirdo kažkoks zurzesys. Televizoriaus ekrane, 
kur dabar Roris Kolhaunas bandė pabučiuoti Kareną Stil, trumpam 
pasirodė linijinis trukdis. Jinai trenkė jam per skruostą ir numušė sk- 
tybėlę. Pašaipus, gašlus šypsnys kaipmat išnyko Roriui nuo veido. 
Niekam, netgi moterims, nevalia nebaudžiamai numušinėti Džekui 
Merdokui skrybėlę. , 

Piteris pamažu pasiėmė traškučių. Tačiau aplenkė savo be palio- 
vos prasišiepusią burną ir ėmė grūstis juos nosin, sutrupindamas ir 
kažkiek įkvėpdamas šnervėmis. Nenatūraliai išsprogusios jo akys vis 
neatsiplėšė nuo ekrano. 

- Šiek tiek per aukštai, misteri Džeksonai. - Dabar nuskambėjo 
uolus Hoso Kartraito balsas. Hosas buvo vienas iš Seto numylėtinių 
prieš tai, kai jo viduje apsigyveno Tekas, o dabar jis tapo ir Teko nu- 
mylėtiniu. Abu it ratai riedėjo vienon pusėn. - Gal dar kartelį paban- 
dom, kaip tu manai? 

Ranka nusileido, pamažu ir trūkčiodama it krovinių keltuvas. 

Šįsyk traškučiai pataikė Piteriui burnon, ir jis mašinaliai ėmė 
kramtyti. Tekas nusišypsojo jam Seto lūpomis. Mat vylėsi, - keista, 
jam nesvetimos buvo emocijos, nors ir ne visai žmogiškos, - kad Pi- 
teriui patiks “Doritos“, nes tai bus paskutinis šio žmogaus valgis. Iš- 
siurbė iš Piterio nemažai gyvybinių jėgų, iš pradžių pasipildydamas 
tą milžinišką kiekį energijos, kurį išeikvojo šią popietę, paskiau dar 
sukaupdamas atsargų. Rengdamasis sekančiam žingsniui. 

Rengdamasis nakčiai. 

Piteris kramtė ir kramtė, “Doritos" trupinėliai krito iš jo vypsnio 
ant sportinukų - tų su Misteriu Šaipoku ant krūtinės. Jo akių obuoliai, 
tiek išlipę iš orbitų, jog, atrodė, gulį ant žandų, krutėjo kartu su žan- 
dikauliu. Kairysis susprogo it sutrėkšta vynuogė, kai Tekas įsiskver- 
bė į Piterio protą ir pavogė didžiumą jo - naudingąją dalį, - bet deši- 
niąja akimi Piteris vis dar šiek tiek matė. Pakankamai, kad sugebėtų 

atlikti sekančią darbo dalį daugmaž savarankiškai. Tai yra, jeigu tik 
veiks jo motoras. 

- Piteri? Ei, Piteri, tu mane girdi, seni? - Tekas dabar kalbėjo ka- 
pota, britiška Endriū Keizo, Piterio katedros vedėjo, intonacija. Kaip 
visos Teko mėgdžionės, ji buvo gana vykus. Ne tokia vykus, kaip 
vesternų ir teleserialų mėgdžionės (čia jis turėjo daugiau praktikos), 
bet vis dėlto nebloga. į 

O vyresnybės balsas daro stebuklus, patyrė Tekas, netgi turint rei- 
kalų su tokiais, kuriems galutinai pažeistos smegenys. Blanki gyvu- 
mo kibirkštėlė sugrįžo Piterio veidan. Atsisukęs jis išvydo Endriū 
Keizą elegantišku languotu švarku, o ne Setą Geriną su motokopiš- 
kom apatinukėm, padabintom raudonai oranžinėmis “Chef Boyar- 
dee" padažo dėmėmis. 

- Nonu, jog dabar pereitumei kiton pusėn gatvės, seni. Giraitėn, 
gerai? Bet neverta tapenti iki senelės namų. Tik iki takučio. Ar Žinai 
takutį, vedantį per giraitę? 

Piteris papurtė galvą. Išsišovę jo akių obuoliai suvirpėjo viršum 
klouniškai prašieptų lūpų. 

- Ne bėda, surasi. Sunku nepastebėti, senas biče. Kai prieisi šako- 
jimąsi, gali prisėsti prie savo... draugelio. 

- Mano draugelio, - pakartojo Piteris ne visai klausiamąja nuo- 
saka. 

- Taip, tikrai. 

Tiesą sakant, Piteris niekados nepažinojo žmogaus, prie kurio tu- 
rėjo prisijungti prie keliuko šakojimosi ir, po teisybei, nepažinos, tik- 
rai ne, bet nebuvo prasmės sakyti tą Piteriui. Pirma, jam nebelikę tiek 
proto, kad tai suprastų. Antra, jis netrukus numirs. Kaip numirė Her- 
bas Vaileris. Numirs kaip žmogus su krautuviniu vežimėliu - tas, ku- 
rį Piteris netrukus susitiks giraitėje. 

- Mano draugelio, - antrąsyk pakartojo Piteris. Dabar kiek tikriau. 

- Aha, - britų literatūros katedros vedėjas buvo dingęs; Tekas su- 
grįžo prie Džono Peino, besistengiančio mėgdžioti Garį Kuper.* 

- Na, geriausia šliaužte, drauguž. 

- Takučiu iki išsišakojimo. 

- Taigi. 

Piteris atsistojo kaip senas mechaninis žaislas, kurio dantratukai 
užrūdiję. Sidabriniuose, sapną primenančiuose atšvaituose nuo tele- 
vizoriaus jo akių obuoliai sukrūpčiojo. 

* Gary Cooper - garsus Holivudo aktorius, vesternuose sukūręs klasikinių 


šerifo vaidmenų, į kuriuos bandė lygiuotis kiti panašių vaidmenų atli- 
kėjai, taip pat ir Džonas Peinas. 

- Geriausia šliaužte. Ir kai pasieksiu šakojimąsi, galiu prisėsti prie 
savo draugelio. 

- Taip, sere, sutarta. - Dabar tai buvo perpus klastingas, perpus 
pašaipus Rorio Kolhauno balsas. - Šaunus vaikinas tas tavo drauge- 
lis. Galima sakyti, jis visą tą reikalą ir užsuko. Šiaip ar taip, prikišo 
degtuką prie padegamosios virvelės. Na, dabar judinkis, drauguži. 
Gero kelio tau, iki mes vėl susitiksime. 

Piteris išėjo pro arką nė nežvilgtelėjęs savo vienintele akimi į Od- 
rę, kuri atmerktomis akimis gulėjo šonu nusisukus ant vieno iš sve- 
tainės krėslų. Atrodė lyg apsvaigus, o gal net ištikta komos. Kvėpa- 
vo pamažu ir tolygiai. Jos kojos, ilgos ir dailios (pirmiausia jos pat- 
raukė Herbą tais laikais, kai ji dar buvo Odrė Gerin), buvo ištiestos 
priekin, ir Piteris mažne suklupo ant jų, žengdamas it lunatikas lin- 
kui paradinių durų. Kai atidarė jas ir raudona saulėlydžio šviesa kri- 
to ant jo vypsnio, šis dar labiau tapo panašus į riksmą. 

Kai jau buvo nužengęs pusę kelio iki šaligatvio, nutviekstas tos 
raudonos šviesos, besisunkiančios it kraujas pro kylantį nuo Hobar- 
to sodybos dūmų stulpą, Rorio Kolhauno balsas užpildė jam visą gal- 
vą, įsirėždamas lyg skustuvo ašmenys: Uždaryk paskui save duris, 
drauguži, nejau esi gimęs daržinėj? 

Piteris tartum girtas apsisuko, sugrįžo ir įvykdė ką lieptas. Užda- 
rė lygias, sveikutėlaites duris, vieninteles kvartale, kurios nebuvo 1š- 
varpytos kulkų. Jis vėl apsisuko (mažne nuvirsdamas nuo priebučio) 
ir leidosi per raudoną šviesą linkui savo paties namo, kur privaląs 
įvažiuojamuoju keliuku, dengtu praėjimu tarp namo ir garažo pasiek- 
ti galinį kiemą. Ten perlipti žemą vielinę tvorą ir patekti žaliojon 
juoston. Surasti takutį. Surasti šakojimąsi. Surasti savo draugelį. Pri- 
sėsti šalia draugelio. 

Jis peržengė dryksantį savo žmonos kūną, paskiau stabtelėjo, iš- 
girdęs laukinį stūgsmą, prarėžusį karštą, dūmų pritvinkusį orą: Ūv- 
ūv-ūūū... Kad ir koks jau buvo nustekentas, jam oda nubėgo pagau- 
gai. Ką veikia Ohajyje kojotas? Kolambo priem... 

Geriau šliaužte, drauguž. Pirmyn, vyruti. 

Skausmas, dar labiau kankinantis nei pirma. Piteris suvaitojo pro 
sustingusį perkreiptose lūpose vypsnį. Kraujas išsisunkė iš jo suply- 
šusios akies ir nuvarvėjo skruostu. 

Jis vėl pajudėjo priekin, ir kai stūgsmas pasikartojo, - šįsyk prisi- 
jungė dar antras, trečias ir galiausiai ketvirtas, - Piteris nebesureaga- 
vo. Galvojo vien apie takutį, šakojimąsi, draugelį. Tekas paskutinį 
sykį patikrino to žmogaus protą (ilgai neužtruko, nes tikrinti buvo li- 
kę nedaug ką) ir pasitraukė. 

Dabar reikalas tik tarp Teko ir moters. Tas pabaisa tartum žinojo, 
kodėl vis dar leidžia jai gyventi - juk yra ir toks paukštelis, kuris gy- 
vena tiesiog krokodilo nasruose, paukštelis saugus tarp krokodilo 
dantų, nes valo juos, tačiau Tekas jau nebeilgai ją tausos. Daugeliu 
atžvilgių berniukas buvo patogus šeimininkas, - galbūt vienintelis 
šeimininkas, kuriame iki šiol Tekas galėjo gyventi ir tarpti, - tačiau 
būta vieno ironiško trūkumo: ko Tekas užsimanydavo ir įsigeisdavo, 
berniuko kūnas nepajėgdavo išpildyti. Tekas galėdavo aprengti mo- 
terį ir nudažyti jos plaukus, galėdavo nuplėšti nuo jos visus drabu- 
žius, galėdavo priversti ją žnaibyti spenelius ir vykdyti visokius ki- 
tokius berniokiškus pramanus, jeigu tik užsigeistų. Bet Tekas to ne- 
geidė. O geidė su ja santykiauti, bet šito padaryti negalėjo. Tekas 
jautė, kad tam tikromis aplinkybėmis gal ir įmanoma kokia nors suei- 
tis, nepaisant jo šeimininko nebrandos... Setas dar tebesilaikė savo 
viduje, ir visados tam pasipriešindavo. Tekas galėjo susiremti su ber- 
niuku ir tikrai būtų jį nugalėjęs, bet galbūt išmintingiau buvo to ne- 
daryti. Juk po tūkstantmečių nelaisvės ne tam išsiveržė iš savo tam- 
sios buveinės po Nevados dulkėmis, kad užsiimtų seksu su moterim, 
kuri kur kas jaunesnė už Teką ir kur kas vyresnė už jo šeimininko 
kūną. 

Ir dėl ko jis išsiveržė? 

Na... prasiblaškyti. Ir... 

Ir pasižiūrėti televizijos, kažkoks balsas jo sąmonės užkaboriuose 
pašnabždėjo. Pasižiūrėti televizijos, pavalgyti spageti ir kurti. Statyti. 

- Nori mane išbandyti, šerife? - paklausė Roris Kolhaunas, ir Te- 
ko akys nukrypo vėl į televizorių. Galbūt giraitėn juda dar kas nors. 
Jis būtų galėjęs vienaip ar kitaip tuo įsitikinti, jeigu iš tiesų būtų to 
troškęs, bet netroško. Lai sau eina giraitėn, jeigu nori. Jiems nepatiks 
tai, ką ten aptiks. O kur dar jie gali pasidėt? Sugrįžti atgalios. Atga- 
lios į namus. Iš tikrųjų, nėra kur jiems pasidėti. O tuo tarpu Tekas 
pasitaupysiąs energiją. Paprasčiausiai atsipūsiąs ir pasižiūrėsiąs tele- 
vizoriaus. Gana greit jau stos nakties metas. 

- Kodėl mums nepalūkėjus ir visko neapmąsčius? - paklausė Džo- 
nas Peinas, ir Setas vėl susijungė su Teku, kaip vesternai - 0 ypač ši- 
sai - visados juos sujungdavo. Tekas palinko priekin, vis nenuleisda- 
mas akių nuo ekrano, ir pasiėmė dubenį su atšąlusiais prancūziškais- 
amerikietiškais spageti ir hamburgeriu. Įbedęs žvilgsnį ekranan, pra- 
dėjo valgyti, nepastebėdamas, kad mėsos gabalėliai kartkartėmis 
krenta jam iš burnos ant nuogos krūtinės ir nusirita ant kelių. Netru- 
kus vėl nugriaudės paskutinieji šūviai - taiklūs KA-PAU ir KA- 


163 


BAM, ir Tekas leido sau nugrimzti į fabulą bei sidabriškai nespalvo- 
tus vaizdus, siurbdamas į save prievartos atmosferą - tokią pat tvan- 
kią ir įelektrintą kaip oras prieš audrą. 

atsargiai, nelyginant Džekas pro miegantį milžiną, nusėlino tolyn. Jis 
žvilgtelėjo į televizorių ir nė kiek nenustebo aptikęs, jog nors ir ką 
Tekas manytų, jam jau nebe taip labai patinka “Reguliuotojai". Pas- 
kiau jis pasuko į šalį, susirado vieną iš slaptųjų koridorių, kuriuos bu- 
vo sau įsirengęs po to, kai Tekas jį užvaldė, ir patyliukais dingo ja- 
me. Kuo labiau gilinosi į savąsias mintis, tuo žemiau jį vedė korido- 
rius. Iš pradžių jis ėjo, paskiau pradėjo risnoti. Suvokė šį pasaulį ne 
daugiau kaip tą išorinį, tačiau dabar jam tai buvo vienintelis pasau- 
lis. 


“Reguliuotojai ", ištrauka iš Krego Gudžio ir Kventino Vulri- 
čo kino scenarijaus 


SCENA: PAGRINDINĖ GATVĖ, DIENA. 


ŠERIFAS STRITERIS stebi, kaip jo PADĖJĖJAS LEINAS 
trukteli KENDĮ ant kojų. Už jų - molinė plūktinė, ku- 
rioje įsikūrusi Lušano kiniška skalbykla. Keletas ki- 
nų darbininkų, susigrūdę tarpdury, spokso, kas vyksta. 

KENDIS: 

Į ką vėpsot, geltonukai? 


Šįsyk tie nepasitraukia. 


KINAS-SKALBYKLOS DARBININKAS: 
Ei tu! Tavo dlabuzius neprosal būtų isskalbti, tik- 
lai, tiklai! 


Kiti KINAI juokiasi. Net STRITERIS nežymiai šypso- 
si. KENDIS atrodo apdujęs. Negali patikėti, kad 
STRITERIS sumušė jį garbingoje kovoje, negali patikė- 
ti, kad tie geltonsnukiai juokiasi iš jo, negali pa- 
tikėti, kad jam taip atsitiko. 


STRITERIS: 

Verčiau eikite vidun, vaikinai. 

SKALBYKLOS DARBININKAI sueina vidun, tačiau sužiū- 
ra pro langus. 

STRITERIS (LEINUI): 

Pasirūpink, kad jis pasiimtų skrybėlę, Džošai. Ne- 
norėčiau, kad jam tektų keliauti cypėn be skrybėlės. 


Šypsodamasis LEINAS pakelia KENDŽIO plačiakraštę, 
atlenktu priekiu, konfederato kavaleristo skrybėlę, kuri 
nukrito KENDŽIUI nuo galvos, kai STRITERIS jį part- 
renkė per turėklą arkliams rišti. Dabar, dar plačiau 
išsišiepęs ŠERIFO PADĖJĖJAS LEINAS vėl užmaukšlina ją 
sumuštajam banditui. Nuo skrybėlės pakyla dulkių de- 
besėlis. 


LEINAS: 

Eime, kapitone. Dėl tavęs aš patausojau geriausią 
palapinę visoje stovykloje. Tik palūkėk, pats pama- 
tysi. 


Jisai stumteli apdujusį, pralaimėjusį KENDĮ kalė- 
jimo linkui. ŠERIFAS STRITERIS šypsodamasis stebi juodu 
nueinant ir iš pradžių nemato, kaip atsiveria švais- 
tinės “Ledi Dei“ salūno pusdurės ir ant šaligatvio iš- 
griūna MAJORAS MERDOKAS. Bent sykį įprastinė firminė 
jo šypsena dingus. 

MERDOKAS:;: 

Manai, kad įkišęs cypėn Kendį išspręsi savo proble- 
mas, šerife? ' 

STRITERIS atsisuka į jį. MERDOKAS atmeta atgal sa- 
vąjį purvais sutaškytą kavaleristo apsiaustą, palais- 
vindamas armietiško “kolto“ rankeną. 

STRITERIS (šypsosi): 

Galimas daiktas, aš areštavau tik pirmąją šmėklą. 
Kur sulindę kiti tavieji reguliuotojai? Desatojos kan- 
jonan? Skeit Roke? Gali man pasakyti? 

MERDOKAS: 

Tu pasiutęs it gyvatės įkąstas grobuonis! 

STRITERIS: 

Na, ir kas? Ką gi, pažiūrėsim. Manau, šiąnakt šmėk- 
los nejodinės, nes nebus kapitono Kendelo, kuris ap- 
dalytų juos paklodėmis. 


Vis tebesišypsodamas STRITERIS vėl pasisuka kalė- 
jimo linkui. 

MERDOKAS: 

Tarkim, aš tau pasakysiu, kad reguliuotojai kur kas 
arčiau nei Desatojos kalne ar Skeit Roke? Tarkim, aš 
tau pasakysiu, kad jie čia pat už miesto, ir tik lau- 
kia pirmojo šūvio? Kaip tau šitai patiktų, prakeiktas 
jauti? 

STRITERIS: 

Manau, dargi labai patiktų. 


Jis pažvelgia viršun, prisideda pirštus prie bur- 
nos ir SUŠVILPIA. 


SCENA: PAGRINDINĖS GATVĖS NAMŲ STOGAI, VAIZDAS Iš 
GATVĖS. 


Iš už kiekvienos iškabos, kamino ir fasado paaukš- 
tinimo išlenda VYRAI. Anksčiau įbauginti MIESTIEČIAI 
dabar atrodo nuožmūs ir ginkluoti šautuvais. Jie ir 
ant kinų skalbyklos, ir ant Oulo apygardos sandėlio, 
ir netgi ant Kreiveno laidotuvių biuro. Tarp jų mato- 
me PAMOKSLININKĄ JOMENĄ ir ADVOKATĄ BREDLĮ. JOMENAS, 
kuris jau nebemano, kad reguliuotojai - tai antgamti- 
niai atsilankėliai, turį tikslą nubausti miestą už nuo- 
dėmes, pakelia ranką, sveikindamas ŠERIFĄ. 


VĖL PAGRINDINĖ GATVĖ, JOJE STRITERIS ir MERDOKAS: 

STRITERIS atsako JOMENUI į pasveikinimą pamodamas 
ranka, paskiau vėl pasisuka į MERDOKĄ, kuris atrodo 
įniršęs ir sutrikęs. Pavojingas derinys! 

STRITERIS: 

Aha, atsivesk juos, jeigu to nori. 

MERDOKO veidas įsitempia. Jis nuleidžia ranką, kol 
ta pakimba virš “kolto“ rankenos. Nė vienas iš jų ne- 
mato LAUROS, kuri iš už MERDOKO nugaros išpuola iš sa- 
lūno. Ji vilki viena iš savųjų tviskančių suknių ir 
rankoje laiko “derindžerį"*. 


MERDOKAS: 

Nori mane išbandyti, šerife? 

STRITERIS: 

Kodėl mums nepalūkėjus ir neapsvarsčius to reikalo? 


Bet jisai supranta, kad jau per vėlu, kad yra pas- 
tūmėjęs MERDOKĄ per toli; STRITERIO ranka taip pat nu- 
sileidžia ir pakimba virš jo revolverio rankenos. 


MERDOKAS: 

Metas kalboms baigėsi, šerife. 
STRITERIS: 

Ką gi, jeigu tu taip nori. 
MERDOKAS: 


Galėjai nesikišti, ir niekas nebūtų nukentėjęs. 
STRITERIS: 

Pas mus čia taip nedaroma. Mes... (pastebi LAURĄ). 
STRITERIS: 

Laura, ne! 


Mirksnį jis nukreipia žvilgsnį, ir tuo metu MERDOKAS 
SUGRIEBIA REVOLVERĮ. LAURA metasi tarp abiejų vyrų, 
nutaikydama “derindžerį“" į MERDOKĄ. Ji nuspaudžia gai- 
duką, bet pasigirsta tik SPRAGTELĖJIMAS. Ginklas 
UŽSIKIRTO! Sekundės dalelytę vėliau MERDOKAS iššauna 
iš savojo kavaleristiškojo “kolto“, ir kulka, skirta 
STRITERIUI, pataiko į LAURĄ. Ši sukniumba. 


SCENA: NAMŲ STOGAI. 


MIESTIEČIAI pakelia šautuvus, pasirengę atidengti 
ugnį. 

VĖL PAGRINDINĖ GATVĖ PRIEŠAIS SALŪNĄ. 

MERDOKAS mato, kas tuoj įvyks, ir neria pro švais- 
tines duris atgal palyginti saugian “Ledi Dei“ salū- 
nan. STRITERIS pasiunčia jam įkandin kelis šūvius, pas- 
kiau pribėga prie LAUROS ir atsiklaupia šalimais. 

VĖL NAMŲ STOGAI. 

FILIPAS MORANAS, salūno savininkas, paleidžia šū- 
vį. Pora kitų juo paseka, bet, laimė, tik pora. 


* Trumpavamzdis stambaus kalibro kišeninis pistoletas, labai populiams 
Pilietinio karo metais. Pavadintas jo išradėjo pavarde. 

VĖL PAGRINDINĖ GATVĖ PRIEŠAIS SALŪNĄ. 

VIENA KULKA atšoka su švilpesiu nuo švaistinių pus- 
durių, nuskeldama atplaišą. 

STRITERIS: 

Nešaudykit, jis pabėgo! 

VĖL NAMŲ STOGAI. 

VYRAI nuleidžia šautuvus. FILIPAS MORANAS atrodo su- 
mišęs ir susigėdęs. 


SCENA: STRITERIS ir LAURA. STAMBIU PLANU. 


ŠERIFO kietas kiautas laikinai dingęs - sutrupin- 
tas. Jisai žvelgia į MIRŠTANČIĄ SALŪNO ŠOKĖJĄ ir tik 
dabar suvokia, jog ją myli! 

STRITERIS: 

Laura! 

LAURA (kosėdama): 

Ginklas neiššovė... tu visad sakydavai... nepasik- 
liauk paslėptu ginklu... 


Jos žodžius nutraukia kosulys. 


STRITERIS: 
Nekalbėk. Aš pasiųsiu Džo Pradhemą dak... 
LAURA (kosėdama): 


Per... per vėlu. Tik apkabink mane. 

STRITERIS įvykdo prašymą. Jinai SMALSIAI pakelia į 
Jį akis. 

LAURA: 

Kaipgi, šerife... nejau tu verki? 


SCENA: UŽPAKALINĖ “LEDI DEI“ SALŪNO PUSĖ. 


Pro duris išsiveržia MERDOKAS. SERŽANTAS MATISAS vis 
dar ten pat, laiko žirgus. 


SERŽANTAS: 

Kas nutiko? Aš girdėjau šūvius! 
MERDOKAS (užšoka ant žirgo): 
Nesvarbu. Metas atsivest vaikinus. 
SERŽANTAS: 

Manote?.. 


Staiga MERDOKO beprotybė prasiveržia paviršiun. Jo 
akys LIEPSNOJA, lūpos prašieptos urzgesiu... Tai kam- 
pan įvaryto ŽVĖRIES šiepulys! 


MERDOKAS:; 
Mes nušluosime šį miestą nuo žemės paviršiaus! 


Juodu apgręžia žirgus ir nušuoliuoja prisijungti prie 
kitų reguliuotojų. 

DEVINTAS SKYRIUS 

Stivui ir Koliui neteko kartis per tvorą daktaro kiemo gale, ten bu- 
vo vartukai, nors prieš pasinaudodami jais gavo gerokai paplušėti, 
kol nuplėšė juos apraizgiusias gebenes. Iki pasiekė takutį, juodu tik 
porąsyk apsimainė žodžiais. Pirmąsyk prašneko Stivas. Pasižvalgęs į 
medžius - žemus, plačiai išsikerojusius, daugiau panašius į krūmokš- 
nius, dabar, kai nuo jų kapnojo lietaus lašai, atrodančius paslaptingai, 
- jis paklausė: 

- Ar tai tuopos? 

Kolis, kuris kaip tik stengėsi apeiti ypatingai bjaurų erškėtkrūmį, 
atsigręžė: 

- Ką sakai? 

- Klausiau, ar tie medžiai - tuopos. Kadangi mes atėjome nuo 
Tuopų gatvės, tai aš ir pamaniau, gal čia tuopos. 

- O, - Kolis dvejodamas apsidairė, perkeldamas ginklą iš vienos 
rankos į kitą, o paskiau perbraukdamas delnu sau per kaktą. Zalioji 
juosta tvoskė karščiu. - Nežinau, gal tuopos, gal pušys, o gal ir eu- 
kaliptai. Prisipažinsiu tau, botanika niekad nebuvo man prie širdies. 
Ana ten - susnašiknis beržas, tiek teišmanau, - ir jis leidosi žingsniuo- 
ti toliau. 

Po penkių minučių (Stivas jau buvo ėmęs abejoti, ar iš tiesų čia 
esama takučio, o gal jie tik troško, kad šis būtų) Kolis sustojo. Atsi- 
gręžęs pažvelgė už Stivo taip įdėmiai, jog šis irgi atsigręžė pažiūrėti. 
Nieko neišvydo, užpakalyje tik pynėsi žalumos raizgalynė, pro kurią 
juodu ką tik prasibrovė. Nei senojo daktaro, nei Džeksonų namų nė 
ženklo. Jam vien pasimatė mažytis raudonumos pleištas, kuris galė- 
jo būti Karverių namo kaminas, tik tiek. Tartum jie būtų atsidūrę 
šimtus mylių nuo artimiausios žmonių gyvenvietės. Apie tai pagalvo- 
jus - ir suvokus, jog tai mažne tiesa - Stivu nubėgo šiurpulys. 

- Kas yra? - pasidomėjo jis, pagalvodamas, kad kopas tuojau jį 
paklaus, kodėl jie negirdi jokių automobilių, netgi kokio nors vaiki- 
no tyliaeigio su stiklopaketiniu duslintuvu, nė vieno nedidelio triukš- 
mingumo variklio ar motociklo, nė jokio signalo, šūksnio, nieko. Ta- 
čiau Kolis ištarė kitką: 

- Temsta. 

- Negali būti. Dabar tik... - Stivas pasižiūrėjo į laikrodį, tačiau tas 
buvo sustojęs. Veikiausia išsieikvojo elementas; nekeitė jo nuo tada, 
kai prieš porą metų gavo tą laikrodį per Kalėdas dovanų nuo sesers. 

Tačiau keista, kodėl rodyklės sustojo tuoj po ketvirtos, matyt, netru- 
kus po to, kai jis įvairavo į šį nuostabų kvartalėlį. 

- Kas - tik? 

- Negaliu tiksliai pasakyti, mano laikrodis sustojęs, tačiau pats pa- 
galvok. Negali būti daugiau nei pusė šešių, be penkiolikos šešios. O 
gal dar anksčiau. Argi nesakoma, kad kritiškose situacijose perverti- 
ni prabėgusį laiką. 

- Nežinau, kas taip sako, niekad tokių nepažinojau, - atšovė Ko- 
lis. - Tačiau tik pažvelk į šviesą. Jos pobūdį. 

Stivas pažvelgė. Taip, kopas teisus. Kad ir nesinorėjo, tačiau Sti- 
vas gavo tai pripažinti. Šviesa įkypai skverbėsi pro tankmę (ir kaip 
tik šis žodis tinkamas, o ne žalioji juosta) karštais raudonais spindu- 
liais. “Raudona saulė vakare - jūreiviui tiktai džiaugtis ja“, - pagal- 
vojo jis, ir staiga, lyg to būtų tetrūkę, visa, kas buvo įvykę, grėsė jį 
sutraiškyti - visi tie negeri dalykai, ir jis nevaliojo jiems atsispirti. Pa- 
kėlęs rankas, užsidengė akis, stipriai užvoždamas 0.22-kalibrio ran- 
kena sau per skruostą - mat buvo pamiršęs, kad šį nešasi. Juto - šla- 
pimo pūslė tuoj tuoj nebeatlaikys, ir jis prisivarys kelnes, tačiau neė- 
mė į galvą. Susverdėjo atatupstas ir tartum iš tolo išgirdo Kolį Ent- 
redžianą klausiant, ar jam viskas gerai. Regis, didžiausiomis pastan- 
gomis Stivas prisivertė atsakyti taip ir vargais negalais atplėšęs ran- 
kas nuo veido pažvelgė į tą klaikią raudoną šviesą. 

- Nepyk, jei užduosiu tau vieną asmenišką klausimą, - Stivas ne- 

galėjo atpažinti savo paties balso. - Tu labai bijai? 
„ - Labai, - stambuolis kopas vėl nusišluostė nuo kaktos prakaitą. 
Cia buvo labai karšta, tačiau, nepaisant varvančių nuo lapų lašų, 
karštis Stivui atrodė labai sausas, nė kiek neprimenantis šiltnamio at- 
mosferos. Kvapai irgi buvo tokie. Nepasakytum, kad nemalonūs, ta- 
čiau sausi. Bemaž egiptietiški. - Tačiau nepraraskim vilties. Man re- 
gis, matau takutį. 

Iš tiesų tai buvo takutis, netruko nė minutės, kai vėl pajudėję juo-- 
du pasiekė jį, ir Stivas pastebėjo požymius - šiomis aplinkybėmis itin 
paguodžiančius - gyvulių, kurie naudojosi ta žvėrių pramina: pakelį 
nuo bulvių traškučių, įvynioklį nuo beisboliškų kortų kaladės, porą 
dvigubo dydžio “A" elementų, išmestų iš kokio nors paauglio 
“Walkman" mago, kai tie nusėdo, ant medžio kamieno išpjaustytus 
inicialus. 

Kitoje takučio pusėje, tarp žagrenių ir žemaūgių medžių, jis išvy- 
do kai ką anaiptol ne taip paguodžiama: keverziškus augalus, dygius 
ir piktai žalius. Dar dvejetas styrojo už jų, išskėtę savo gumbuotas, 
stangias rankas, primindami ne šio pasaulio kelių policininkus. 

- Viešpatie aukštielninkas, matai tuos? - paklausė Stivas. 

Kolis linktelėjo. 

- Panašūs į kaktusus. Ar dar kaip nors ne vieną iš jų galėtumei pa- 
vadinti. 

“Taip, - pagalvojo Stivas, - bet jie tiek panašūs į kaktusus, kiek 
Pikaso kubistiniu laikotarpiu nutapytos moterys - į tikrąsias moteris". 
Tų kaktusų paprastumas ir simetriškumo stoka - kaip ir ano paukščio 
su nevienodais sparnais - teikė jiems siurrealistišką išvaizdą, nuo ku- 
rios jam įsisopo galvą. Tartum žvelgtų į ką nors nevisiškai sufoku- 
suota. 

Jis iš tiesų šiek tiek panašus į grifą, tada pasakė senasis daktaras. 
Kokį galėtų nupiešti vaikas. 

Visa ėmė grupuotis Stivui mintyse. Ne susieiti vienumon, bent 
kol kas ne, bet savaime dėstytis atgaline tvarka, kaip juos mokė tatai 
vadinti algebros kurse. Furgonai, kurie atrodė nelyginant filmo vai- 
kams rekvizitai. Paukštis. O dabar tie ryškiai žali kaktusai, tartum iš 
kokio nors energingo pirmaklasio piešinuko. 

Kolis priėjo prie artimiausio nuo takučio augalo ir bandydamas 
ištiesė pirštą. 

- Žmogau, nedaryk to, tu proto netekai? - šūktelėjo Stivas. 

Kolis nekreipė į jo žodžius dėmesio. Toliau kišo pirštą. Arčiau. 
Dar arčiau. 

- Oi! Kad tave kur! 

Stivas krūptelėjo. Kolis atitraukė ranką ir įsispitrijo į pirštą lyg 
vaikiūkštis, įsigijęs naują įdomų brėžinuką. Paskiau atsisuko į Stivą 
ir atkišo šiam pirštą. Kraujo lašas, mažutis, tamsus ir tobulai lygus, 
formavosi ant smiliaus pagalvėlės. 

- Jie pakankamai tikri, kad badytųsi, - pasakė jis. - Bent šitas. 

- Žinoma. O kas, jeigu jis nuodingas? Kaip koks nors, augantis 
Kongo baseine ar panašus. 

Kolis truktelėjo pečiais, lyg sakydamas, jog dabar jau per vėlu, 
bičiuli, ir vėlei nužingsniavo takučiu. Šioje vietoje tas vingiavo pie- 
tyn, linkui Hiacintų gatvės. Iš dešinės liejosi raudonai oranžinė sau- 
lės šviesa, ir pamesti kryptį buvo neįmanoma. Juodu ėmė leistis nuo- 
kalnėn. Eidamas Stivas matė iš rytinės takučio pusės vis daugiau ir 
daugiau keverziškų kaktusų. Vietomis jie stelbė medžius. Pomiškis 
retėjo, ir ne be priežasties: keitėsi viršutinysis dirvos sluoksnis, perei- 
damas į rupų, pilką, smėlingą paviršių, kuris atrodė kaip... kaip... 

Aitrus prakaitas užpylė Stivui akis. Turėjo nusišluostyti jį ranka. 
Taip karšta, o šviesa tokia stipri ir raudona. Jam ėmė pykinti skrandį. 

- Žiūrėk, - parodė Kolis. Dvidešimt jardų priekyje dar vienas kak- 
tusų guotas saugojo takučio šakojimąsi. It laivo nosis iš kaktusų ky- 
šojo apverstas krautuvinis vežimėlis. Blėstančioje šviesoje metaliniai 
krepšelio virbai atrodė tartum sumirkyti krauju. 

Kolis nurisnojo žemyn prie šakojimosi. Stivas nuskubėjo iš pas- 
kos, stengdamasis neatsilikti, nes nenorėjo netgi keliais jardais atsis- 
kirti nuo bendro. Vos tiktai Kolis pribėgo takučio šakojimąsi, keista- 
me ore nuaidėjo stūgsmai, stiprūs ir kažkokie šleikščiai švelnūs, ne- 
lyginint vyriško kvarteto melodija? Viūūū! Vaūū! Va-Vū-Vūūūū! 
Stojo pauzė, paskiau stūgsmai vėl suskambo, šįsyk buvo jų daugiau, 
persipynę ir pratisi, ir visa Stivo oda nubėgo pagaugai. “O mano nak- 
ties vaikai", pagalvojo jis, ir mintyse išvydo Belą Lugozį,* bespalvį 
vaiduoklį, skleidžiantį savo apsiaustą. Gal ir ne itin mielas vaizdinys 
šiomis apinkybėmis, bet ką darysi - kartais mintys nuklysta prieš ta- 
vo valią. 

- Dieve! - pratarė Kolis, ir Stivas pamanė, kad jis turi galvoje tuos 
stūgsmus - kojotus, staugiančius kažkur į rytus nuo jų, ten, kur turė- 
jo būti namai, parduotuvės ir penketas įvairių “Makburgerių" resto- 
ranų, tačiau stambuolis kopas nežiūrėjo tenlink. Jisai žvelgė žemyn. 
Stivas pasekė jo žvilgsniu ir išvydo kažkokį žmogų, sėdintį šalia ap- 
versto krautuvinio vežimėlio. Nugara jis buvo atsirėmęs į kaktusą, 
užsismeigęs ant jo dyglių it groteskiška iš žmogaus padaryta atmin- 
tinė, palikta čionais, kad juodu surastų. 

Va-Vū-Vūūūuū! 

Mašinaliai Stivas ištiesė ranką ir sugriebė kopo plaštaką. Kolis 
spustelėjo jam pirštus. Spūsnis išėjo stiprus, tačiau Stivas nesupyko. 

- O, šūdas, aš esu matęs šį vyrioką, - prakošė pro dantis Kolis. 

- Dievaži, iš kur tu žinai? . 

- Iš jo drabužių. Vežimėlio. Nuo vasaros pradžios jis du ar tris 
kartus buvo pasirodęs mūsų gatvėje. Jeigu vėl būčiau jį pamatęs, ke- 
tinau perspėti, kad daugiau nesirodytų. Gal ir nekenksmingas, bet... 

- Kas bet? - Stivui buvo tekę gyvenime sykį ar du valkatauti, tad 
dabar jis nežinojo, užpykti ar nuleisti viską juokais. - Kaip tau atro- 
dė, ką jis gali padaryti? Pavogti iš ko nors mėgstamą saldžiabalsio 
Elvio portretą? Pamėginti pakabinti tą vyrioką Sodersoną stikleliui 
viskio? 

Kolis truktelėjo pečiais. 


* Bela Lugosi - (1882 - 1956) - vengrų kilmės aktorius, išgarsėjęs vampy- 
ro Drakulos vaidmeniu to paties pavadinimo rež. Todo Brouningo (Tod 
Browning), tapusio šio žanro klasika. 

Prismeigtasis prie kaktuso žmogus vilkėjo sulopytomis chaki 
spalvos kelnėmis ir trumparankoviais sportinukais, netgi dar senes- 
niais, purvinesniais ir labiau suplyšusiais nei tie, kuriuos Bilingslis 
surado Koliui. Nudėvėti sportukai buvo suvarstyti izoliacine juosta. 
Valkatos apranga ir daiktai, išsipylę iš vežimėlio, kai tas apvirto, liu- 
dijo tą pat: pora kiaurais galais senų išeiginių batų, nušiurusios vir- 
vės atkarpa, lėlė Barbė, mėlyna striukė su auksinių siūlų užrašu 
BUSKEYE LANES ant nugaros, perpus nugertas butelis vyno, už- 
kimštas kažkuo panašiu į moteriškos vakarinės pirštinės pirštą, ir 
portatyvinis radijas, mažų mažiausia kokių dešimties metų senumo. 
Plastmasinis korpusas taisytas epoksidiniais klijais. Taip pat mėtėsi 
koks tuzinas plastikinių maišelių, kiekvienas tvarkingai susuktas ir 
perrištas špagatu. 

Negyvas valkata miškelyje. Bet kaipgi, dėl Dievo meilės, jis nu- 
mirė? Jo akys buvo iššokusios iš orbitų ir nuo išdžiūvusių regimųjų 
nervų kabojo ant skruostų. Abi atrodė subliuškusios, tartum jėga, ku- 
ri išstūmė laukan, dar jas ir susprogdino. Gausiai išbėgęs iš nosies 
kraujas buvo sukrešėjęs ant lūpų ir žilsvais šeriais apaugušio smak- 
ro. Tačiau kraujas neslėpė burnos, o Stivui būtų to norėjęsi. Ši buvo 
ištempta didžiuliu pamišėlio vypsniu, dėl ko valkatos lūpų kampučiai 
mažne siekė purvinas ausis. Kažkas - kažkokia jėga - nubloškė žmo- 
gų kaktusų guotan ir užmušė tiek skausmingai, jog jam akys išvirto 
ant veido. Tačiau ta pati jėga paliko jį vypsantį. 

Kolis dar stipriau suspaudė Stivui ranką. Tiesiog traiškė jo pirš- 
tus. 

- Gal paleisi? - paprašė Stivas. - Tu laužai man... 

Jis pažvelgė rytų kryptimi einančio takučio atšakon - ton, kuri tu- 
rėjo juos nuvesti į Anderson aveniu, kur būtų pabandę susirasti pa- 
galbos. Už dešimties jardų atšaka tarytum piltuvėlis platėjo, pereida- 
ma į košmarišką dykumos pasaulį. Kad ši dykuma nė kiek nepanė- 
šėjo į Ohajo valstijos kraštovaizdį, Stivenui Eimzui nepadarė jokio 
įspūdžio - paprasčiausiai dėl to, kad nepanėšėjo į jokį kada nors jo re- 
gėtą kraštovaizdį. Netgi sapnuose. 

Už paskutinių kelių normalių žalių medžių plytėjo balzgana ska- 
lūninė lyguma, nusidriekianti iki horizonte kyšančių dantytų kalnų 
viršūnių, be jokių toninių atspalvių, be raukšlių, gūbrių ar slėnių. 
Tamsiai juodi kalnai, it vaiko nupiešti kreidele. 

Takutis ne nyko, bet platėjo, tapdamas tokiu tartum keliu, kokie 
vaizduojami animaciniuose filmuose. Kairėje kelio pusėje matėsi pu- 
siau palaidotas smėlyje vežimo ratas. Už jo - uolėta griova, kurioje 

viešpatavo šešėliai. Dešinėje - rodyklė; juodomis raidėmis ant baltos 
išblukusios lentos buvo parašyta: 
Į PONDEROZĄ 

Ant kelrodinio stulpo pamauta karvės kaukolė, tokia pat keverziš- 
ka kaip ir kaktusai. Už rodyklės kelias bėgo tiesiai horizonto link ne- 
natūraliai mažėjančia perspektyva, kuri Stivui atmintyje prikėlė pla- 
katus, reklamuojančius filmą “Artimi trečio laipsnio kontaktai". Dan- 
guje virš kalnų jau žibėjo žvaigždės - neįtikėtinai didžiulės žvaigž- 
dės. Jos ne mirguliavo, bet mirksėjo tai užgesdamos, tai vėl užsižieb- 
damos nelyginant Kalėdų eglutės lempikės. Vėl nuaidėjo stūgsmai, 
šįsyk ne trio, ne kvartetas, o jau visas choras. Ne nuo prieškalnių: ne- 
buvo jokių prieškalnių. Vien lygi, balta dykuma, žali kaktusų lopinė- 
liai, kelias, griova ir tolumoje aštriadantė kalnų grandinė. 

Kolis sušnabždėjo: 

- Kas per velnias? 

Nespėjus Stivui atsakyti - jeigu būtų turėjęs progą, jis būtų pasa- 
kęs: Kokio nors vaiko fantazija - iš griovos pasigirdo duslus urzge- 
sys. Pagal garsą Stivui tai nuskambėjo it laisva eiga dirbantis galin- 
go katerio motoras. Paskiau sutemose sužibo pora žalių akių. Stivas 
bet rankos buvo sunkios it kaladės, o šautuvas atrodė mažutis, nie- 
kam vertas. Akys plaukė oru (nelyginant akys tamsiame kambaryje, 
kaip piešiama komiksuose), buvo sulig futbolo kamuoliu, ir Stivui 
nesinorėjo nė pagalvoti, kokiam dideliam gyvūnui jos galėtų priklau- 
syti. 

- Ar sugebėsim jį užmušti? - paklausė Kolį. - Jeigu jis puls mus, 
kaip manai, ar... 

- Apsidairyk! - pertraukė jį Kolis. - Žiūrėk, kas dedasi aplink! 

Stivas padarė, ką liepiamas. Žaliasis pasaulis traukėsi nuo jų, jo 
vietoje artinosi dykuma. Lapai jiems po kojomis iš pradžių nublan- 
ko, tartum kas nors iš jų būtų iščiulpęs visus syvus, paskiau išnyko, 
o tamsi, juoda dirva blyško ir rupėjo. Karoliukai. Stai apie ką Stivas 
prieš kelias akimirkas pagalvojo. Dirvą keitė ta keista, karoliukus pri- 
menanti mėšliava. Dešinėje vienas iš žemaūgių medžių staiga išsipū- 
tė. Tą palydėjo garsas, kokį išgauni, kai įsikiši pirštą žandan ir išt- 
raukdamas pokšteli. Medžio balkšvas kamienas pažaliavo, iš jo išdy- 
go dygliai. Lapų spalva skaidėsi ir skydo, šakos susiliejo, virsdamos 
kaktuso ataugomis. / 

- Žinai, manau, metas mums iš čia trauktis, - sušnabždėjo Kolis. 

Stivas nepasivargino atsakyti; už jį kalbėjo kojos. Po akimirkos 
abu bėgo takučiu linkui tos vietos, kur į jį pirmiau įžengė. Iš pradžių 


174 


Stivui tik rūpėjo neišsidurti akies į šaką, neįpulti į gervuogyną ar 
neprabėgti pro išmestus dvigubus “A" elementus, kur jie turėjo pa- 
sukti tiesiai į vakarus, Bilingslio vartukų link. Paskiau jis vėl išgirdo 
kosulingą urzgesį, ir visa kita liko nebesvarbu. Urzgesys atsklido iš 
visai arti. Žaliaakis padaras iš griovos sekė jiems iš paskos. Velnias 
persekiojo juos. Ir atstumas mažėjo. 


2 


Driokstelėjo šūvis, ir Piteris Džeksonas pamažu pasuko galvą gar- 
so pusėn. Jisai suprato (kiek jis dar gebėjo suprasti) stovįs savo kie- 
mo pakrašty ir žvelgiąs (kiek jis dar gebėjo į ką nors žvelgti) į stalelį 
po pavėsine. Stalelis buvo nukrautas knygomis ir žumnalais, iš dauge- 
lio jų kyšojo rožiniai skirtukai. Piterio dirbta prie mokslinio straips- 
nio, kuris vadinosi “Džeimsas Dikis ir naujoji Pietų tikrovė", mėgau- 
jantis mintimi, kad kai kuriuose apkerpėjusiuose akademiniuose 
sluoksniuose straipsnis sukels nemaža polemikos. Po šio straipsnio 
pasirodymo jis tikėjosi būti pakviestas į kitus koledžus viešoms dis- 
kusijoms! Ir dargi su visomis apmokėtomis kelionės išlaidomis! 
(Suprantama, protingose ribose.) Kaip jis apie tai svajojo! Dabar vi- 
sa tai atrodė tolima ir nebesvarbu. Kaip ir tas šūvis miške ir po šio se- 
kęs riksmas, ir dvejetas šūvių, sekusių po riksmo. Netgi ir tas riau- 
mojimas - nelyginant pabėgusio iš zoologijos sodo ir pasislėpusio jų 
žaliojoje juostoje tigro - atrodė tolimas ir nereikšmingas. Viena, kas 
buvo svarbu - tai... tai... 

- Surasti savo draugelį, - pratarė jis. - Pasiekti takučio šakojimąsi 
ir prisėsti prie savo draugelio. Geriausia... šliaužte. 

Jis perkirto įstrižai pavėsinę, pakeliui užkliudydamas stalelio 
kraštą šlaunimi. “Verse Georgia" numeris ir keletas jo mokslinių 
knygų nukrito ant suplūktų rausvų plytų. Piteris nė nepažvelgė jų pu- 
sėn. Jo nykstanti rega buvo įbesta į žaliąją juostą, kuri tęsėsi už na- 
mų rytinėje Tuopų gatvės pusėje. Bemaž viso gyvenimo pomėgis 
pastaboms paraštėse buvo Piterį apleidęs. 

Kai tai atsitiko, Dženė nevisiškai kalbėjo apie Rėjų Soumsą; ji 
stebėjosi, kodėl Dievas sutvėrė tokį pasaulį, kai prieš savo valią 
trokšti, kad tave bučiuotų ir lytėtų vyras, kurio dažnai - velnias, vi- 
sad - purvinos kojos, o galva plaunama gal keturis kartus per mėne- 
sį. Ko gero, dar rečiau. Iš tikrųjų tai ji kalbėjo apie Rėjų, tik neminė- 
jo vardo. 

Ir pirmąsyk nuo tada, kai čion atkakadavo, čion pabėgdavo, Od- 
rė pajautė šiokį tokį nekantrumą, nedidelį nuovargio nuo draugystės 
priepuolį. Regis, galop buvo beprarandanti kantrybę dėl Dženės ma- 
nijos. 

Odrė stovėjo prie įėjimo į pavėnę, žvelgdama į besileidžiančią iki 
uolinės sienos pievą, ir klausdama savęs, ką ji vis dėlto čia veikia. 
Esama žmonių, reikalingų jos pagalbos, žmonių, kuriuos ji pažinojo 
ir dažniausiai mėgo. Kažkuri josios dalis - beje, gana gerai gebanti 
įtikinėti - bandė jai įteigti, kad jie ne tik keturi šimtai mylių į vaka- 
rus nuo čia, bet ir keturiolika metų ateity, tačiau tai buvo melas, nors 
ir koks įtikinamas, bet melas. Kaip tik šioji vieta - iliuzija. Šioji vieta 
- melas. 

“Bet man reikia pabūti čionai, - pagalvojo ji. - Iš tiesų, iš tiesų 
man reikia". 

Galimas daiktas, bet Dženisės meilės-neapykantos ryšys su Rėju- 
mi Soumsu staiga įgriso jai iki ašarų. Panoro apsisukt ant kulnų ir pa- 
sakyt: Na, kodėl tu nesiliauji inkštus ir nepalieki jo? Esi jauna, gra- 
ži, dailios figūros. Neabejoju, surastum sau vyriškį švariais plaukais 
ir be kvapo iš burnos, kuris tau pakasytų tas dalis, kurios labiausiai 
niežti. 

Pasakyti tokią baisenybę Dženei reikštų išvyti ją iš šios saugios 
vietos taip tikrai, kaip Adomas ir Ieva buvo išvyti iš Rojaus sodo už 
suvalgytą ne tą obuolį, tačiau tatai nekeitė jos nusistatymo. Ir jeigu ji 
sugebėjo nutylėti dėl Dženės meiliškos manijos, kas toliau seks? 
Šimtas penkiasdešimtą kartą Dženė patikins, kad nors Polas ir šau- 
niausias Bitlas, Džonas - vienintelis, su kuriuo ji rimtai ryžtųsi 
permiegoti? Tartum “Bitlai" dar neiširę, tartum Džonas dar nenumi- 
rĘS. 

Bet nespėjus Odrei ką nors pasakyti ar padaryti, naujas garsas 
įsibrovė į šią ramią vietelę, kur tesigirdėdavo bičių dūzgesys ir dve- 
jeto jaunų moterų murmesys. Tilindžiuojantis garsas, silpnas, tačiau 
kažkaip reiklus, nelyginant varpelio, kuriuo senų laikų mokyklos di- 
rektorė sukviesdavo mokinius po pertraukos atgal į klases. 

Odrė pasisuko, suvokus, kad Dženės balsas nutrūko. Ir nieko 
nuostabaus. Dženė buvo dingus. O ant rakščiuoto stalo su išraižytais 
persipynusiais inicialais ir datomis, siekiančiomis atgal mažne iki 
Pirmojo pasaulinio karo, skambėjo Teko telefonas. 

Skambėjo pirmąsyk per visus jos atsilankymus čionai. 

Pamažu ji nuėjo prie stalo - pakako tik trijų žingsnelių - ir stipriai 
tuksinčia širdimi pažvelgė į telefoną. Kažkuri jos dalis žinojo dabar 

ir visados žinojo anksčiau, ką tas telefono skambutis galėjo reikšti. 
Kad Seto demonas surado ją. Bet ką kita liko daryti? 

Bėgti, šaltai pasiūlė kažkoks balsas (galbūt josios pačios demono 
balsas). Išbėk į šį pasaulį, Odre. Žemyn pakalnėn, blaškydama pete- 
liškes priešais save, per uolos sieną ir į kelią anapus jos. Jis, tas ke- 
lias, veda į Niū Palcą, ir nesvarbu, kad tau teks žygiuoti kiaurą die- 
ną, iki pateksi ten su pūslėmis ant kulnų. Niū Palcas - koledžų mies- 
tas, ir kur nors pagrindinėje gatvėje pasitaikys vitrina su iškaba vidu- 
je - REIKALINGA PADAVĖJA. Iš ten tu galėsi dirbdama prasimuš- 
ti viršun. Pirmyn. Esi jauna, vėlei vos peržengusi dvidešimtį metų, 
esi sveika, nebjaurios išvaizdos, ir niekas iš šito košmaro dar nenuti- 
kę. 

Ji negali to padaryti... nejau gali? Juk visa tai nerealu. Pnebėga, 
egzistuojanti tik jos sąmonėje. 

Tilin, tilin, tilin. 

Skambesys silpnas, tačiau reiklus. Atsiliepk, mygo jis. Atsiliepk, 
Odre. Atsiliepk, drauguž. Mums reikia joti į Ponderozą, tačiau šįsyk 
tu atgal nesugrįši. 

Tilin, tilin, tilin. 

Staiga ji pasilenkė ir rankomis abipus raudonojo telefonėlio atsi- 
rėmė į stalą. Pajuto po delnais sausą medį, pirštų galiukais užčiuopė 
išpjaustinėtų inicialų vageles ir suprato, kad jeigu įsivarys rakštį šia- 
me pasaulyje, tai kraujas bėgs, kai ji sugrįš atgal į aną kitą. Kadangi 
šis pasaulis yra realus, taip, yra realus, ir Odrė žinojo, kas jį sukūrė. 
Setas jai sukūrė šį dangų; staiga ji nustojo abejojus tuo. Nuaudė iš jos 
gražiausių prisiminimų, suteikė jai vietą, kai grėsdavo beprotybė, ir 
jeigu fantazijos audeklas darėsi šiek tiek praskydęs, nelyginant kili- 
mas, išdilęs tose vietose, kur labiausiai vaikščiojama, tai čia ne Seto 
kaltė. 

Ir ji negalėjo palikti jo pasirūpinti savimi. 

Nenorėjo. 

Odrė sugriebė telefono ragelį - juokingai mažutį, žaislinį, bet ji 
vos tą pastebėjo. 

- Nekankink jo! - sušuko. - Nekankink jo, pabaisa! Jeigu tau rei- 
kia ką nors kankinti, kankink m... 

- Teta Odre! - Seto balsas, tikrai, bet pasikeitęs. Ne mikčiojantis, 
ne ieškantis žodžių, ne pereinantis į vapalionę, ir nors išsigandęs, 
neatrodė, kad būtų panikuojantis. Bent kol kas ne. - Teta Odre, pak- 
lausyk! 

- Aš klausaus. Kalbėk! 

- Sugrįžk! Dabar tu gali išsigauti iš namų! Gali pabėgti! Tekas 
miškelyje... Bet Kovinės Mašinos netrukus vėl pasirodys! Privalai 
pasišalint, iki tos atvažiuos! 

- O kaip tu? 

- Man nieko neatsitiks, - atsakė telefoninis balsas, ir Odrei pasi- 
rodė, jog išgirdo jame melą. Bent netikrumą. - Tu privalai nusigauti 
pas kitus. Bet prieš išeidama... 

Odrė klausėsi, ką Setas norėjo, kad ji padarytų, ir ūmai jai kilo ab- 
surdiškas noras nusijuokti - kodėl pati niekad apie tai nepagalvojo? 
Tai buvo taip paprasta! Bet... 

- Ar tu pajėgsi tai nuslėpti nuo Teko? - paklausė ji. 

- Taip. Bet privalai paskubėti! 

- Ką mes turime daryti? Net jeigu aš nusigausiu pas kitus, ką ga- 
lime mes... 

- Dabar negaliu aiškinti, nėra laiko. Privalai patikėti manimi, teta 
Odre! Grįžk tuojau pat ir tikėk manimi! Grįžk! GRĮŽK! 

Tas paskutinis šūksnis nuskambėjo taip garsiai, jog ji atplėšė ra- 
gelį nuo ausies ir žingtelėjo atatupsta. Krisdama mirksnį visiškai, 
svaiginančiai prarado orientaciją, o paskiau galvos šonu trenkėsi į 
grindis. Smūgį sušvelnino svetainės kilimas, bet vis tiek iš akių pasi- 
pylė žiežirbos. Ji atsisėdo, užuosdama pasenusio hamburgerio taukus 
ir suplėkusį tvaiką namų, metus ar daugiau iš pagrindų nevalytus nuo 
viršaus iki apačios. Odrė pažvelgė į krėslą, nuo kurio ką tik nukrito, 
paskiau į sugniaužtą dešinėje rankoje telefono ragelį. Matyt, sugrie- 
bė jį nuo stalo tuo metu, kai čiupo sapne Teko telefoną. 

Tik šitai nebuvo joksai sapnas, jokia haliucinacija. 

Odrė prisidėjo ragelį prie ausies (šis buvo juodas ir jos veidą ati- 
tinkančio dydžio), pasiklausė. Žinoma, nieko. Ne taip, kaip visame 
kvartale, namuose elektra veikė, - juk Tekui reikėjo žiūrėti savąjį te- 
levizorių, - bet kažkuriuo metu telefoną buvo patvarkęs. 

Ji atsistojo, pažvelgė į arką, vedančią kambarėlin, ir suprato, ką 
ten išvystų, jeigu dirsteltų vidun: Setą transe. Tekas visiškai pasišali- 
nęs. Išgirdo neaiškius šūksnius ir bemaž tikrai šūvį anapus gatvės, ir 
jai galvon atėjo eilutė iš Pradžios knygos, kažkas apie Dievo Dvasią, 
sklendenančią viršum vandenų. Teko dvasia, jai dingojos, irgi kažkur 
judėjo, buvo užsiėmus savais reikalais, ir jeigu dabar ji pabandytų 
pasprukti, veikiausiai sugebėtų tą padaryti. Bet jeigu ji nusigautų pas 
kitus ir pasakytų jiems, ką pati žino, ir jeigu šie patikėtų ja, ką galėtų 
padaryti, kad ištrūktų iš tų kerų, į kuriuos buvo įkliuvę? Ką jie galė- 
tų padaryti Setui, kad ištrūktų nuo Teko? 

Setas man liepė išeiti, pagalvojo ji. Verčiau juo tikėti. Bet 
pirmiausia... 

Pirmiausia - tas dalykas, kurį Setas liepė jai padaryti prieš palie- 
kant namus. Toks paprastas dalykas... bet galėtų atskleisti daug ką. 
Viską, jeigu jiems pasisektų. 

Odrė nuskubėjo virtuvėn, nuleisdama negirdom šauksmus ir bal- 
sų klegesį anapus gatvės. Dabar, kai buvo mintyse apsisprendusi, vi- 
są ją užvaldė būtinumas paskubėti, atlikti tą paskutinį darbą prieš Te- 
kui vėl atgręžiant savo dėmesį į ją. 

Arba prieš vėl čion atsiunčiant Pulkininką Henrį ir šio draugus. 


4 


Kai dalykai pakrypsta ne taip, šitai atsitinka stulbinančiai netikė- 
tai. Vėliau Džonis klausė save, kiek dėl to kaltas buvo jis - vėl ir vėl 
klausė to save - ir niekaip negalėjo surasti aiškaus atsakymo. Zino- 
ma, jo dėmesys buvo nusilpęs, nors tai atsitiko anksčiau, nei užgriu- 
vo visa ta velniava. 

Jis sekė paskui Ridų dvynius, besistumiančius per miškelį takučio 
link, ir leido savo mintims nuklysti kažkur kitur, nes vaikinai slinko 
įkyriai pamažu, stengdamiesi nešlaminti krūmų, netrekštelėti šakelių. 
Niekas iš trejeto nė neįtarė, kad jie takutyje ne vieni; kai Džonis ir 
dvyniai įžengė į jį, Kolis ir Stivas buvo jau gerokai priekyje, ramiai 
judėdami pietų kryptimi. 

Džonio mintys vėl sugrįžo prie to Bilo Hariso pasibaisėjimo aną 
dieną, kai 1990-aisiais atsilankęs išvydo Tuopų gatvę. Bilas iš pra- 
džių pasakęs, jog negali būti, kad Džonis rimtai, o paskiau, kai sup- 
ratęs, kad šis išties rimtai, paklausęs, kas per reikalas. Ir Džonis Ma- 
rinvilis, kuris dabar kronikavo renkančio pirštų atspaudus katino 
nuotykius, atsakęs: Reikalas tas, kad aš dar nenoriu mirti, o tai reiš- 
kia, kad reikia tapti savo paties redaktoriumi. Jeigu nori - antruoju 
Džonio Marinvilio rankraštiniu variantu. Ir aš galiu tai padaryti. 
Kadangi, pirma, to trokštu, kas yra svarbu, antra, tam turiu išteklių, 
kas yra būtina. Galima sakyti, kad tai tik antras variantas to, ką aš 
jau veikiu. Perrašinėju savo gyvenimą. Iš naujo jį lipdau. 

Kaip tik Terė, jo pirmoji žmona, suteikė jam galbūt paskutinį šan- 
są, tačiau Bilui to neprisipažino. Bilas dargi nežinojo, kad beveik po 
penkiolikos metų bendravimo vien tik per advokatus Džonis ir buvu- 
sioji Tereza Marinvil užmezgė atsargų asmeninį dialogą, kartais laiš- 
kais, o dažniausiai telefonu. Šie kontaktai suintensyvėjo nuo 1988- 
ųjų, kai Džonis galiausiai metė kaušalą ir narkotikus - kaip jis vylė- 

si, visiems laikams. Tačiau kažkas vis tiek buvo negerai, ir kažkur 
tuo metu, 1989-ųjų pavasarį, susigriebė sakąs savo pirmai buvusiajai, 
kurią sykį vos nenudūrė virtuviniu peiliu, kad blaivusis jo gyvenimas 
beprasmis ir betikslis. Prisipažino, kad vargu ar kada nors sugebės 
parašyti naują romaną. Ši liepsna, regis, užgesus, ir jis nė kiek nesi- 
gaili rytais pabudęs be jokio noro rašyti... ir be neišvengiamų pagi- 
rių. Su šia gyvenimo dalimi, matyt, baigta. Ir su tuo Džonis galėjo 
susitaikyti. Bet jo galva, sunkiausia susitaikyti, kad senasis gyveni- 
mas, kurio dalimi buvo ir jo romanai, tebesupa jį aplinkui, kužda iš 
visų pakampių ir murma iš senutės “IBM" mašinėlės kaskart, kai ją 
įjungia. “Aš esu tas, kuo tu buvai, - rašomosios mašinėlės zurzesys 
kalbėdavo jam, - ir kuo visad būsi. Esmė ne tavo įvaizdis savo paties 
akyse ar netgi ne savimeilė, o tai, kas iš prigimties įspausta tavo ge- 
nuose. Bėki kad ir į pasaulio kraštą, išsinuomoki kambarį kad ir pas- 
kutiniame viešbutyje, nueiki kad ir paties tolimiausio koridoriaus ga- 
lan, bet kai tu atidarysi duris, aš lauksiu tavęs tenai viduje, ant stalo, 
zurzendama vis taip pat kaip seniau, vis tuo pačiu garsu, kurį tu gir- 
dėdavai tieką pagiringų rytų, ir šalimais tavo užrašų stovės skardinė- 
lė “Coors" alaus, o viršutiniame komodos stalčiuje gulės užsilikęs 
gramas koko, nes toks ir tik toks tu esi. Kaip kažkuris gudragalvis sy- 
kį yra pasakęs, svorio jėgos nėra, žemė tiesiog traukia į save". 

- Tu turėtum imtis knygų vaikams, - anuomet ji pasakė, nubaidy- 
dama šias jo mintis. 

- Kokių knygų vaikams? Aš niekad... | 

- Ar neprisimeni “Katinėlio Peto - Detektyvo?'? 

Minutėlę užtruko, bet pagaliau jis prisiminė. 

- Tere, tą istorijėlę aš sukūriau tavo sesers pasiutvaikiui, kai vie- 
ną vakarą šis niekaip nenorėjo nusiraminti, ir pamaniau, jog ją ištiks 
nervų... 

- Tačiau ta istorijėlė tau gan patiko, jeigu nepatingėjai užrašyti, 
tiesa? 

- Neprisimenu, - atsakė jis, tačiau prisiminė. 

- Tu žinai, kad ją užrašei, ir turi kažkur pasidėjęs, nes niekad nie- 
ko neišmeti. Ak, šunsnuki! Visad įtariau, kad saugai netgi savo pra- 
keiktus smurgus. Galbūt brangenybių skrynelėje-podraug su blizgė- 
mis žuvims. 

- Todėl, kad iš jų, matyt, išeitų geros blizgės, - atrėmė jis mašina- 
liai, tuo pat metu svarstydamas, kur galėtų būti ta nedidukė istorijėlė 
- aštuoni ar devyni ranka prirašyti puslapiai. “Mannvilio Rinktiniuo- 
se raštuose" Fordheime? Galimas daiktas. Name Konektikute, kur 

kadais juodu su Tere drauge gyveno, tame pačiame, kuriame ji tebe- 
gyveno, iš kurio kaip tik tuo metu jinai kalbėjo? Visai galimas daik- 
tas. Pokalbio metu tas namas buvo mažiau nei dešimtį mylių atstu. 

- Turėtum surasti tą istorijėlę, - mygo Terė. - Ji gera. Parašei ją 
tuo metu, kai nė pats nenutuokei visų savo gerųjų pusių, - stojo tyla. 
- Tu klausais? 

- Aha. 

- Aš visad suprantu, kai kalbu tau nemalonius dalykus, - linksmai 
tęsė ji, - nes tik tada tu užsičiaupi. Tampi paniuręs. 

- Visai ne. 

- Tampi, tampi, - ir tada ji pasakė turbūt visų svarbiausia. Tai, kad 
ji atsitiktinai prisiminė istoriją, kurią jis kadais buvo sukūręs, kad pri- 
verstų savo nepakenčiamąjį sūnėną eiti miegot, vėliau atnešusią per 
dvidešimt milijonų atsiskaitymais už autorinę teisę ir galybę visame 
pasaulyje parduodamų knygų, aprašinėjančių kvailus Peto nuotykius. 
Bet tolesni žodžiai, išėję jai iš burnos, pasirodė svarbesni už visus 
baksus ir už visas knygas. Ir tada, ir dabar. Regis, Terė kalbėjo visai 
kasdienišku tonu, bet žodžiai jam įsmigo į širdį, lyg juos būtų ištarus 
pranašė Delfų šventyklos oloje. 

- Tau reikia grįžt atgalios, - pasakė moteris, kuri dabar buvo Terė 
Olvi. 

- A? - paklausė jis, vos tik atgavęs žadą. Nenorėjo, kad Terė sup- 
rastų, kaip jį sukrėtė tie žodžiai. Nenorėjo, kad ji žinotų, kokią turi 
jam galią, netgi po tiekos metų. - Ką tai reiškia? 

- Į tuos laikus, kai tu gerai jauteis. Kai tau buvo gera. Aš prisime- 
nu tą vyrioką. Buvo visai nieko. Ne tobulybė, bet visai nieko. 

- Neįmanoma sugrįžt į namus, Tera. Tu tikriausiai sirgai tą savai- 
tę, kai Tomą Vulfą* priėmė Amerikos literatūron. 

- Ak, patausok mane nuo tų niekų. Pažįstame vienas kitą perne- 
lyg seniai, kad užsiimtume “Debatų draugijos" žaidimais. Tu gimei 
Konektikute, augai Konektikute, išgarsėjai Konektikute, tapai prasi- 
gėrusiu, narkotikais apsisvaiginusiu valkata Konektikute. Tau reikia 
ne sugrįžti į namus, o palikti namus. 

- Tuomet tai ne sugrįžimas atgalios, o tai, ką mes, anoniminiai al- 
koholikai, vadiname gydymu pakeičiant vietą. Ir šitai nepadeda. 

- Tau reikia sugrįžt atgalios savo galvoje, - atsakė ji kantriai, lyg 
kalbėdama su vaiku. - Be to, manau, tavo kūnas reikalingas naujų 
vietų pasivaikštinėjimams. Beje, tu nebegeri. Nei kvaitinies narkoti- 
kais, - trumpa pauzė. - O gal? 


* Thomas Wolfe (1900 - 1938) - amerikiečių literatūros klasikas; viena jo 
apysaka vadinasi “Neįmanoma sugrįžti į namus". 

- Ne. Na, nebent heroinu. 

- Cha-cha. 

- Kur man siūlytum išvykti? 

- Vieton, kuri tau mažiausiai ateitų į galvą, - nedvejodama atsakė 
ji. - Neįtikimiausion Žemės vieton. Į Akroną ar Afganistaną, jokio 
skirtumo. 

Šis telefoninis pokalbis Terę praturtino, nes pajamas, gautas už 
Katinėlį Petą, pasidalijo su ja, centas į centą. Ir šis pokalbis atvedė 
jį čionai. Ne į Akroną, bet Ventvortą, Ohajo Smagiąją Bendruome- 
nę. Vieton, kurioje jis niekada anksčiau nebuvojo. Pasirinko šią sritį 
užsimerkęs ir dūręs smeigtuku į sieninį Jungtinių Valstijų žemėlapį, 
ir Terė pasirodė buvus teisi, nepaisant pasibaisėjusios Bilo Hariso 
reakcijos. Tai, ką jis iš pradžių laikė nelyginant metinėmis kūrybinė- 
mis atostogomis, pavirto... 

Paskendęs mintyse Džonis bežingsniuodamas atsitrenkė tiesiai į 
Džimo Rido nugarą. Vaikinai buvo sustoję takučio pakrašty. Džimas 
laikė pakėlęs revolverį, taikydamasis pietų kryptimi. Jo veidas buvo 
pabalęs ir nuožmus. 

- Kas per... - pradėjo Džonis, ir Deivas Ridas tučtuojau uždengė 
jam burną delnu. 

Nuaidėjo šūvis, paskiau riksmas. Tartum tas riksmas buvo signa- 
las: Marielė Soderson atsimerkė, išrietė nugarą, iš jos lūpų išsiveržė 
kažkokie gerkliniai garsai, kurie galėjo būti žodžiai, paskiau ji ėmė 
visa drebėti, kulnais sutrinksėdama į grindis. 

- Daktare! - sušuko Sintija, pribėgdama prie Marielės. - Daktare! 

Pirmas atskubėjo Garis. Užkliuvo už virtuvės slenksčio ir būtų 
suklupęs tiesiai ant žmonos pilvo, jeigu Sintija nebūtų nustūmus jo 
atgal. Aplinkui jį tvyrojo pyraginio vyšnių likerio aromatas. 

- Kaš atšitiko? - paklausė Garis. - Kaš mano šmonai? 

Marielė blaškė galvą, kuri vis dunkteldavo į sieną. Deizės, Velso 
kalės, mokėjusios skaičiuoti, fotografija, atsikabinus nuo vinies, nuk- 
rito Marielei ant pilvo. Laimė, stiklas nesudužo. Sintija sugriebė fo- 
tografiją ir nubloškė šalin. Ir tuo pat metu pastebėjo, kad marlė ant 
moters rankos bigės paraudonavus. Siūlės - bent kai kurios - neat- 
laikė. 

- Daktare! - sukliko ji. 

Bilingslis per svetainę atskubėjo nuo durų, kur stovėjo stebeilyda- 
mas laukan, mažne užhipnotizuotas vis dar tebevykstančių pasikeiti- 

mų. Nuo žaliosios juostos už namų atskriejo urzgesys, vėl riksmai, ir 
vėl driokstelėjo šūviai. Mažų mažiausia du. Garis pažvelgė ton pu- 
sėn, pelėdiškai mirkčiodamas. 

- Kaš atšitiko? - vėl paklausė jis. 

Marielė liovės drebėjusi. Jos pirštai sujudėjo, tartum bandytų jais 
spragtelti, o paskiau nurimo. Akys nematančiai žvelgė į lubas. Iš kai- 
riosios kampučio nuvarvėjo ašara. Daktaras paėmė Marielės riešą ir 
pabandė užčiuopti pulsą. Ir tuo pat metu su įdėmiu ryžtu žvelgė į 
Sintiją. 

- Manau, jeigu ketinate toliau dirbti ten, apačioje gatvės, teks pa- 
keisti tą kasininkės chalatėlį šokių aikštelės suknia, - tarė jis. - “E-Z" 
krautuvėlė dabar tapus salūnu “Ledi Dei". 

- Ji mirė? - paklausė Sintija. 
 - Aha, - daktaras nuleido Marielės ranką. - Šiaip ar taip, manau, 
jau prieš penkiolika minučių ji nebeturėjo šansų. Jai reikėjo trauma- 
tologų komandos, o ne seno veterinaro su drebančiomis rankomis. 

Vėl riksmai. Šūksniai. Kažkas ten verkė ir šaukė: “Privalėjai jį 
sustabdyti, privalėjai jį sustabdyti"'. Staiga Sintiją nušvietė tikrumas: 
Stivas, vyriokas, kuris jai buvo bepradedąs patikti, negyvas. Šau- 
džiusieji užpuolikai tenai lauke, ir jie užmušė jį. 

- Kaš atšitiko? - trečiąsyk paklausė Garis. Nei seniokas, nei mer- 
gina jam neatsakė. Ir nors Garis buvo čia pat, klūpojo virtuvės tarp- 
dury šalimais žmonos, kai Bilingslis pasakė, kad ši mirė, jis tartum 
nesuvokė, kas atsitiko, kol senasis daktaras nenutraukė nuo sofos už- 
tiesalo ir neuždengė Marielės kūno. Tada Gariui viskas paaiškėjo, 
kad ir koks buvo girtas. Jo veidas suvirpėjo. Pagrabinėjęs po užtie- 
salu, susirado žmonos ranką, ištraukė ir pabučiavo ją. Paskiau pakė- 
lė sau prie skruosto ir pravirko. 

Kai Džimas Ridas išvydo sparčiai besiartinančius takučiu šešė- 
lius, jo entuziazmas išgaravo, o šio vietą užėmė siaubas. Pirmą sykį 
jam eiti čia buvo ne itin protingas sumanymas. 

“Jeigu pamatysite miškelyje pašaliečius, tuoj pat sugrįžkite“. Taip 
pasakė mama. Bet jis netgi nepajėgė pajudėti. Stovėjo sustingęs. O 
paskiau iš pomiškio pasigirdo urzgesys, žvėries urzgesys, ir Džimą 
apėmė panika. Jis išvydo ne Kolį Entredžianą ir Stivą Eimzą, kai šie 
išnėrė iš tarp medžių, bet žudikus, kurie paliko savuosius furgonus ir 
įsismelkė giraitėn. Jis neišgirdo prislopinto Džonio šūksmo, nei ma- 
tė, kaip šis stengiasi ištrūkti iš įsikibusio Deivo rankų. 

- Šauk, Džimi! - sukliko Deivas virpančiu, pergąsdintu falcetu. - 
Šauk, Jėzau Šventas, tai jie! 

Džimas iššovė, ir tas, kuris buvo kairėje, susmuko ant žemės, 
griebdamasis už galvos, kuri ištiško raudonais skalpo plaukų ir kau- 
lų purslais. Sautuvas, kurį žmogus turėjo prie savęs, nukrito pakraš- 
tin takučio. Kraujas pliūptelėjo jam pro pirštus, užliedamas veidą. 

- Nudėk ir antrąjį! - rėkė Deivas. - Nupilk jį, Džimi, nupilk, kol jis 
nenupylė mūsų! 

- Nešaudykit! - sušuko antrasis vyriškis, ištiesdamas rankas. Vie- 
noje turėjo šautuvą. - Prašau, žmogau, nešauk į mane! 

Bet Džimas būtų jį nušovęs. Jau nusitaikė revolveriu, vargiai su- 
vokdamas, kad šaukia ant vyriškio, plūsdamas šį paskutiniais žo- 
džiais: byblaiži, išpera, krušliau. Troško tik viena: nudėti tą tipą ir su- 
grįžti pas motiną. Abu su Deivu. Eiti čia buvo baisi klaida. 

Džonis abiem alkūnėmis atbulom trenkė Deivui Ridui į pilvą, 
tvirtą ir kietą, tačiau neparengtą smūgiui. Deivas nustebęs aiktelėjo, 
ir Džonis išsiplėšė iš jo glėbio. Nespėjus Džimui vėl iššauti, Džonis 
sugriebė jo ranką ir užsuko. Vaikinas suriko iš skausmo, atgniaužė 
pirštus, ir Deivido Karverio revolveris bumptelėjo ant takučio. 

- Ką darote? - sustūgo Deivas. - Jūs išprotėjote? Juk jis mus už- 
muš! 

- Tavo brolis ką tik nušovė Kolį Entredžianą, kvartalo kaimyną, 
tad kas išprotėjęs? - atkirto Džonis. Taip, berniokas nušovė Kolį, bet 
kas dėl to kaltas? Juk Džonis čia vienintelis suaugusysis. Privalėjo 
paimti iš jų ginklą, kai tik visi atsidūrė toli nuo Kamės Rid fanatiškų 
akių ir sausų įsakymų. Galėjo tą padaryti, tad kodėl nepadarė? 

- Ne, - sukuždėjo Džimas, atsigręždamas ir purtydamas galvą. - 
Ne! - bet iš akių buvo matyti, kad jis jau žinojo; jos buvo plačios pla- 
čios, betvinkstančios ašarų. 

- Kodėl reikėjo jam čionais atsirasti? - paklausė Deivas. - Kodėl 
jis mūsų neperspėjo, dėl Dievo... 

Urzgesys, tiesą sakant, visąlaik nesiliovęs, vėl suvirpino raudonai 
įkaitusį orą, sparčiai sustiprėdamas iki riaumojimo. Vyriškis, kuris iš- 
liko ant savo kojų - nuomojamojo sunkvežimio vairuotojas - pasisu- 
ko to garso link, instinktyviai pakeldamas rankas. Sautuvas jose bu- 
vo visai nedidutis, ir vyriokas galbūt teisingai elgėsi, apsaugodamas 
juo sau kaklą, o ne nusitaikydamas į krūmus, iš kur sklido riaumoji- 
mas. 

Ir tada padaras, kuris vijosi Kolį ir Stivą, iššoko ant takučio. Džo- 
nio gebėjimas blaiviai ir rišliai mąstyti išnyko, kai jis išvydo tą Žvė- 
rį. Pajėgė tik žiūrėti. Regos aštrumas - veikiau bėda nei laimė - nie- 
kad jo neapgaudavo, neapgavo ir šįsyk. 

Košmaras - prieš jį stovėjo gyvūnas šviesiai rusvo kailio, įkypo- 
mis žaliomis akimis ir nasrais, pilnais aštrių oranžinių dantų. Ne ka- 
tė, bet niekingas plėšrūno apsigimėlis. Žvėris šoko priekin, savo mil- 
žiniškomis letenomis šipuliais paversdamas ir išplėšdamas iš Stivo 
rankų pakeltą “mosbergą". Paskiau teberiaumodamas metėsi prie šio 
gerklės. 


Iš Odrės Vailer dienoraščio: 
1995, birželio 12. 


Šitai vėl atsitiko - tasai sapnas vidur dienos. Jeigu taip gali jį va- 
dinti. Trečią ar ketvirtą kartą, bet pirmą (man regis) - nuo tada, kai 
ėmiau rašyti šį dienoraštį, ir šis pats ryškiausias. Atrodo, šitai visa- 
dos atsitinka, kai reikalai čionais klostosi ne per geriausiai, ir, 0 
Dieve, reikalai čionais visą laiką klostosi ne per geriausiai. 

Šįryt Herbas atsikėlė kartu su Setu, abu drauge nusiprausė po 
dušu (tai sutaupo daug laiko), ir kai juodu nulipo apačion, Setas bu- 
vo paniuręs, o Herbui paaky ėmė ryškėti mėlynė. Iš kur ji, man nep- 
rireikė klausinėti. Žinoma, tai Setas privertė Herbą sau trinktelt, 
kaip ir priversdavo jį sukti sau lūpą tais kartais, kai mums visiems 
sugrįžus iš ledainės Setas aptikdavo, kad jo prakeiktoji Kovinė Ma- 
šina dingusi. Aš pažvelgiau į Herbą, ir šis nežymiai papurtė gal- 
vą, duodamas suprasti, kad tylėčiau. Tą aš ir padariau. Esu patyrus, 
kad visados gali rasti, kuo džiaugtis, o šiuo atveju - kad Setas priver- 
tė Herbą sau tik trenkti, nieko daugiau (nors iš tiesų tai ne Setas kre- 
čia visas blogybes, o tasai kitas, Pastirų Kojų Berniūkštis). Setas 
mėgsta stovėti prie vonios kambario kriauklės ir žiūrėti, kaip Herbas 
rytais skutasi. Tarkim, būtų galėjęs staiga išnirti PKB ir priversti 
Herbą vienkarčiu skutimosi peiliuku persirėžti gerklę. Man baisu ra- 
šyti tokį dalyką, bet kai kada geriau viską išdėstyti popieriuje, nei 
nešioti savo viduje. Tas pat, kaip įsipjovus išspausti iš žaizdos užk- 
ratą. 

Pastirų Kojų Berniūkštis ėmė reikštis man dar nespėjus paduoti į 
stalą pusryčius - aš visad žinau, kad tai jis, o ne Setas, nes akys iš 
tamsiai rudų tampa mažne juodos. 

- Kul mano Svahonių Laivas? - paklausė jis. 

- Mes dar neradome tavo Svajonių Laivo, - pasakiau. - Bet mes 
tikrai jį surasime. 

- Aš noliu savo Svahonių Laivo! - sustūgo jis iš visų plaučių, ir 
Herbas lyg susiraukė. Aš - ne. Kai jis šaukia, tai bent nesvaido daik- 
tų. - Noliu savo suklusto SVAAHONIŲ LAIVO! 

- Nesikeik šitaip prie savo tetos Odrės, - sudraudė Herbas, ir aš 
išsigandau nuo žvilgsnio, kokį PKB pasiuntė jam, labai išsigandau, 
bet Herbas nė nemirktelėjo. Jis toks drąsus. Paprasčiausiai drąsus, 
o ne tik vaizduoja tokį ar apsimetinėja. 

Ir galiausiai nuleido akis PKB. 

- Aš noliu savo Svahonių Laivo, - suniurnėjo jis niūriu balsu, ko- 
kio labiausiai nekenčiu. - Noliu savo Svahonių Laivo, sulaskit jį. 

Sutaisiau jam prancūzišką skrebutį, kokį labiausiai mėgsta, bet jis 
nenorėjo valgyti, tik nuėjo (atsiprašau, nustypino) į kambarėlį. Net- 
rukus išgirdau veikiant vaizdajuosčių leistuvą, paskiau pradėjo suk- 
tis viena iš jo “Motokopų" juostų. Jis turi jų keturias ar penkias, 
kiekvieną su tuzinu epizodų. Ėmiau iš tiesų nekęsti tų kvailų anima- 
cinių balsų, ypač Kasės. Kartais aš trokštu, kad Beveidis ją užmuštų 
ir įverstų jos begalvį kūną kur nors griovin. Dieve, padėk man, no- 
rėčiau pasakyt, kad juokauju, bet čia anaiptol ne juokai. 

Kol jie tenai keknojo (jis visad paleidžia garsą visu stiprumu, ir 
kartais tai visai mums neblogai), aš paklausiau Herbą, kaip jis keti- 
na paaiškinti mėlynę paaky, kai nukaks darban. Jis nutaisė ploną 
balsą, sumirksėjo akimis ir paaiškino: 

- Paprasčiausiai pasakysiu vaikinams, kad nepataikiau į duris, 
mieloji, - bandė visa nuleisti juokais, tačiau nepavyko. 

Šiandien blogiausia buvo ne tai, kad Setas svaidėsi daiktais, kaip 
šitai darė, Herbui pasiūlius nupirkti pakaitalą Svajonių Laivui. Šito 
jis šiandien nedarė, nors aš beveik būčiau norėjus, kad jis tą darytų. 
Paprasčiausiai tik stypino iš kambario į kambarį, rūsčiomis akimis, 
atkišęs apatinę lūpą, vis ieškodamas SL. Kartkartėmis nudūlindavo 
kambarėlin pasižiūrėti televizoriaus, bet šiandien dargi “Bonanza" 
ilgam jo neužlaikydavo. Bandžiau prašnekinti, bet jis nenorėjo kalbė- 
ti, ir dar štai kas... o, noriu tai parašyti geriau, aiškiau, kad kas nors, 
kuris skaitys šias eilutes (beje, nemanau, kad taip atsitiktų), galėtų 
suprasti. Kai būna užsiutęs, jis - PKB - tartum generuoja kažkokią 
nuodingą elektrą. Lyg spinduliuotų ją tiesiai iš savo kūno - visai kaip 
voras, verpiantis elektrišką šilką ar juodus audros debesis, svaidan- 
čius žaibus. Šita energija tvenkiasi ir tvenkiasi, kol tau kyla noras 
puldinėti iš kambario į kambarį, klykti ir daužyti galvą į sienas. Ši 
energija reali, ne tik toks jausmas, bet ir fiziškai suvokiama (ir pra- 
kaitas dvokiantis, koks esti, kai tau aukšta temperatūra), tau dreba 

raumenys, džiūsta burna. Parašysiu čia kai ką, ko niekad nesu sakiu- 
si Herbui. Kartkartėmis, kai šitaip darosi, aš nueinu vonios kamba- 
rin, užsirakinu duris ir masturbuojuos kaip padūkus. Tai vienintelis 
dalykas, kuris tartum pašalina įtampą. Orgazmai tokie stiprūs, jog 
net baugu. It sproginėjančios bombos! 

Visa tai aš jausdavau ir anksčiau, kai Pastirų Kojų Berniūkštis 
Seto viduje dėl ko nors užsiusdavo, bet niekad netrukdavo taip ilgai 
ir taip intensyviai. Maždaug apie popietę mane apėmė toks jausmas, 
kad visi namai pripildyti gamtinių dujų, tik tereikia prikišt degtuką, 
kad visa išlėktų oran. Aš buvau virtuvėje, be tikslo vaikštinėjau ap- 
linkui, galvą taip skaudėjo, jog jutau, kaip tvinkčioja akių obuoliai, 
ir man vis norėjos šypsotis. Nežinau kodėl, visame tame nieko juokin- 
ga, bet kuo stipriau skaudėjo galvą, kuo smarkiau tvinkčiojo akių 
obuoliai, tuo aiškiau jaučiau slegiančią namų atmosferą, tuo labiau 
norėjos šypsotis. Dievuliau! 

Nuėjau prie kriauklės ir pažvelgiau pro langą į kiemą. Setas sė- 
dėjo smėliadėžėje, žaidė su kitomis savosiomis Kovinėmis Mašino- 
mis. Bet jeigu dar kas nors, be manęs, būtų išvydęs, kaip jis ten žai- 
džia, neabejoju, dar iki nakties Setas būtų atsidūręs kokioje nors vie- 
toje, kur valdžia tiria ypatingų gabumų vaikus. 

KM-os turi išleidžiamuosius sparnus, bet, žinoma, jos iš tikrųjų 
neskraido. O Seto - retsykiais skraido. Jisai sėdėjo ant smėlio, pasi- 
dėjęs rankas ant kelių, o aplink jo galvą skriejo ir skriejo jos - Pėd- 
sekio Strėlė, Rūtis-Tūtis, Mėsavežis ir visos kitos, žemėjo ir nardė 
viena po kita, suko ratus ir leidosi ant Seto smėliadėžėje įrengtos oro 
uosto juostos ir vėl kilo, kartais, pamojus jam ranka, išsirikiuodavo 
kovos tvarka ir pralėkdavo per kiemą, prašvilpdavo po suolu kaip 
kaskadininkai pilotai filmuose, paskiau apsisukdavo ir sugrįždavo at- 
gal. Vaikiški žaislai, visi ryškių spalvų, skraidantys su kovinėmis už- 
duotimis po kiemą. Suprantu, kas nors pagalvos, kad čia pamišėlių 
kliedesiai, bet, prisiekiu Dievu, visa tai tiesa. Kartkartėm Setas jais 
piketuoja Hanibalą, kaimynų šunį, šis sprunka pabrukęs uodegą tarp 
kojų. Herbas irgi tai yra matęs. 

Bet kuris kitas vaikas, regėdamas motokopų Kovines Mašinas 
krečiant tokius triukus, juoktųsi ir džiugiai plotų rankutėmis, bet tik 
ne Pastirų Kojų Berniūkštis. Jis tik sėdi ten smėlyje atvipusia lūpa ir 
piktai žioruoja akimis. 

Setas stebi mašinas, o aš stebiu jį, jausdama, kaip to kažko ban- 
gos sklinda iš jo, pripildo orą dūzgesiu, kuris iš esmės yra tavo pa- 
čios galvoje. Gatava buvau išsinerti iš kailio, gatava buvau pradėt 

masturbuotis čia pat prie kriauklės, ir staiga, visai netikėtai, pasi- 
reiškė tasai sapnas vidur dienos. Pats nuostabiausias dalykas, ir 
nors aš tai vadinu sapnu vidur dienos, yra ne visai taip, jis atrodo 
tikrove. Jame aš vėl iš naujo išgyvenu savaitgalio popietę, kurią pra- 
leidau Mohonko kalnų pensione su savo drauge Džene. Seniai se- 
niai, 1982-aisiais, abi dar buvome netekėjusios. Sėdėjome ir kalbė- 
Jjomės nežinau kaip ilgai - jinai apie tą žioploką riebiais plaukais vy- 
rioką, dėl kurio tada buvo pametus galvą, aš - apie tai, kaip man no- 
rėtųs baigus mokslus trejetą mėnesių pasiimti atostogų ir pakeliauti 
po šalį. 

Ten, Mokonke, taip gražu, tokia ramybė. Mudvi per iškylą prieš- 
piečiaujame. Oras šiltas. Dženė atrodo, o aš jaučiuosi žavingai. Aš 
žinau, kad tai nerealu, kad turėsiu sugrįžti į visą šį jovalą, bet kol kas 
aš ten, ir niekas daugiau nesvarbu. Dženė ir aš kalbamės, juntu sau 
ant veido saulės šilumą, uodžiu gėlių kvapus. Nuostabu. Nežinau, 
kas tai yra ar kodėl taip dedasi, bet kaip priešnuodis nuo PKB siau- 
tulių veikia dešimteriopai stipriau, nei trynioti save pirštu vonios 
kambary. Įdomu, ar kuo nors čia dėtas Setas? 

Norėčiau, kad ir Herbis turėtų vietą, kur pasitraukti, bet nema- 
nau, kad jis turi. Vargšelis, tie kvaili juokeliai - toliausia, kur gali 
pasislėpti. Norėčiau, kad galėčiau jam papasakoti apie savąją prie- 
bėgą, galbūt net pasiimti jį tenai, tačiau tai būtų neprotinga. Man re- 
gis, PKB geba skaityti Herbo mintis, o mano - ne. Be to, Herbas at- 
rodo toks pavargęs. Kaip neteisinga, kad mums abiems turėjo šitai 
nutikti, bet Herbio atžvilgiu - siaubingai neteisinga. 


1995, birželio 13. 


“Svahonių Laivas" sugrįžo. Ką tik dabar. Nežinau, ką turiu jausti 
- baimę ar palengvėjimą. 

Tai yra, žinoma, aš jaučiu palengvėjimą, bet kuris taip jaustųsi, 
nuo šeštadienio šie namai buvo nelyginant koncentracijos stovykla, 
bet kas nutiks toliau? Kaip elgsis PKB? Ačiū Dievui, kai sučirškė 
durų skambutis, vaikas miegojo, ir, ačiū Dievui, Herbas buvo darbe, 
nes PKB kartkartėmis pasiklauso Herbo minčių, žinau, kad jis tai 
daro. Nemanau, kad jis tai gali daryti su manimi, jeigu tik jo neįsi- 
leidžiu į savo mintis arba jeigu tik nesu užklupta nepasirengusi. 

Aiman. Aš ką tik darsyk perskaičiau šiuos savo parašytus žodžius, 
ir jie visiškai pamišėliški. Ką gi, tik įkvėpsiu giliau oro ir pradėsiu 
viską nuo pat pradžios. Manau, turėčiau nepritrūkti laiko. Nuo penk- 
tadienio Setas naktimis blogai miegodavo, ir jeigu mane lydės laimė, 

Jis gali nusnūsti pokaičio iki pusės penktos. Tai man suteikia mažų 
mažiausia valandą. 

Apie trečią, kai valiau kambarius dulkių siurbliu, į virtuvės duris 
kažkas pasibeldė. Aš atidariau ir išvydau misterį Hobartą, kuris gy- 
vena žemėliau mūsų gatvėje, ir jo sūnų, raudonplaukį dručkį su sto- 
rais akinių stiklais ir papurtusia oda. Po teisybei, gan atstumiančios 
išvaizdos. Berniokas laikė rankose Svajonių Laivą. Be jokios abejo- 
nės, Seto furgoną. Man nereikėjo nė pamatyti sudaužytos užpakali- 
nės lemputės ir brėžio šone iš vairuotojo pusės, kad šitai suprasčiau, 
bet aš, beje, pamačiau. Vos neišvirtau iš koto. Bandžiau ką nors pa- 
sakyti ir neįstengiau, gerklė man užsigniaužė. Nežinau, kas būtų iš 
jos išsiveržę, jeigu būčiau pajėgus kalbėti! 

Siandien karšta, apie 30 laipsnių, bet Viljamas Hobartas buvo 
apsirengęs it bažnyčios dekanas (esu įsitikinus, kad jis toks ir yra) 
juoda eilute ir juodais batais. Jo vaikiščias vilkėjo tokios pat apran- 
gos atmaina jaunikliams ir šniurkščiojo. Be to, ant skruosto turėjo 
stamboką mėlynę. Galėčiau lažintis iš savosios banko sąskaitos, kad 
ją užtaisęs buvo jo seniokas. 

Ne bėda, kad nepajėgiau kalbėti, nes Hobartas turėjo parengęs 
visą scenarijų. 

- Mano sūnus nori kai ką jums pasakyti, misis Vailer, - prašneko 
„Jis ir pažvelgė žemyn į berniūkštį, lyg šį ragindamas: “Na, dabar ta- 
vo eilė, žiūrėk, neapsikiaulink". - Hjū? 

Sušniurkščiodamas dar stipriau, Hjū pasakė, kad buvo pasidavęs 
Gundančiam Šėtono Balsui (manau, tai bus GŠB, kaip Pastirų Kojų 
Berniūkštis - PKB) ir pavogęs Seto žaislą. Kalbėjo jis labai greitai ir 
kuo toliau - tuo graudžiau ir graudžiau verkė. Vaikiokas baigė tar- 
damas: “Jūs galite kreiptis į policiją, ir aš viską prisipažinsiu. Gali- 
te išperti man kailį, arba tėtis išpers ". Klausytis šitų jo žodžių buvo 
tas pat, kaip teirautis orų tarnybos automatinio atsakiklio, kuris tau 
sako: “Dėl esamų oro sąlygų, nuspauskite mygtuką vienąsyk. Dėl ar- 
timiausios prognozės - dusyk. Dėl kelio sąlygų - trissyk". Turbūt lai- 
mė, kad aš likau tokia bežadė. Antraip būčiau susijuokusi, nors nie- 
ko juokinga jų laikysenoje nebuvo - stovėjo tokie šventuoliški ir susi- 
gėdę. Man buvo labiau jų baugu - ypač tėvo - nei daugumą dienų - 
Seto. 

Taip pat - baugu dėl jų. 

- Aš labai gailiuosi, - sako vaikiokas, tebeberdamas žodžius lyg 
iš pasirašyto iš anksto lapelio: - Prašiau tėtį, kad man atleistų, 
prašiau Viešpatį Jėzų, kad man atleistų, o dabar prašau jus, kad 
man atleistumėte. 

Galiausiai aš tiek atsipeikėjau, jog paėmiau iš jo rankų furgoną - 
buvau tokia susijaudinusi, jog mažne išmečiau tą sau ant kojų - ir 
pasakiau, kad perti nieko nereikia. 

- Berniukas turi taip pat atsiprašyti jūsų sūnaus, - pridūrė miste- 
ris Hobartas. Toks pat orus kaip Mozė, tik švariai nuskustu veidu ir 
tvarkingai nukirptais plaukais, jeigu tik gali įsivaizduoti Mozę dviei- 
liu trijų dalių kostiumu iš "Sears'0". Po visų tų dalykų, kurie čia dė- 
josi pastaruosius kelis mėnesius, be vargo galiu įsivaizduoti bet ką. 
Čia iš dalies mano bėda. - Jeigu tik palydėtumėte mus pas jį, misis 
Vailer... 

Po šimts, tas teisuoliškasis kalės vaikas mažne pabandė įsibrauti 
vidun! Bet, pasakysiu, aš nustūmiau jį atgal. (Ir tai darydama vėl vos 
neišmečiau iš rankų Svajonių Laivo.) Mažiausiai už viską norėjau, 
kad tasai riebus vagišiukas atsidurtų priešais Pastirų Kojų Berniūkš- 
tį. Troškau, kad juodu išsidangintų iš mano namų - ir kuo greičiau. 
Kol jų balsai ar emocinės srovės (ir nors neverkė, Hobartas buvo ne- 
mažiau susijaudinęs už savo sūnų, o gal ir daugiau) nepažadino jo. 

- Setas ne mano sūnus, o sūnėnas, - pasakiau, - ir jis dabar mie- 
ga pokaičio. 

- Labai gerai, - Hobartas manieringai linktelėjo. - Mudu sugrįšim 
vėliau. Ar šįvakar patogu? Jeigu ne, galiu atvesti Hjū rytoj popiet. 
Nors man sunku bus antrą popietę atsiprašyti iš darbo, - žinote, aš 
dirbu štampavimo gamykloje Ten Maile, - bet Dievo reikalai visad 
pirmiau žmogiškųjų. 

Kalbėdamas jis vis kėlė balsą, kas, matyt, būdinga visiems pana- 
šiems į jį tipams - lyg negalėtų jums pasakyti, kad jiems reikia nusi- 
šikt, nepavertę to pamokslu. Mane išties suėmė baimė, kad Setas at- 
sibus, ir visą tą laiką, prisiekiu - tai tiesa, vaikiūkštis žvalgėsi aplink, 
lyg ieškodamas, ar nėra dar ko nors verta nugvelbti. Drįsčiau spėti, 
kad ateis diena, kai Hjū atsidurs ant kokio nors sumauto smegenų 
sunkiko kušetės, tiktai kad tokie žmonės kaip Hobartai nepripažįsta 
smegenų sunkikų, ar ne? Aš išgarbinau juos pro duris ir palydėjau 
takučiu, tikrai, jaučiaus kaip ant adatų. O vaikiūkštis vis klausia ir 
klausia lyg įskilusi plokštelė: “Ar jūs man atleidžiat? Ar jūs man at- 
leidžiat? " Kai pagaliau pristačiau juos iki šaligatvio, supratau, kad 
esu įniršus ant jų abiejų. Ne tik dėl pragaro, kurį per juos išgyveno- 
me, bet ir todėl, kad abu elgėsi taip, lyg tai aš kažkokiu būdu būčiau 
prasikaltusi nemirtingosios to pizdžiuko sielos vagyste. Be to, aš vis 
prisiminiau, kaip visur naršė jo akys, norėdamos pamatyti mūsų na- 
muose tai, ko neturi savuosiuose. 

Esu beveik įsitikinusi, - tiesą sakant, mažne galiu teigti, - kad di- 
džiuma Seto "keistųjų galių" siekia labai netoli - kaip radijo siųstu- 
vai, kuriuos anksčiau turėdavo įvažiuojamuosiuose kinuose, tokie, 
kurie perduodavo filmo garsą tiesiai į automobilio imtuvą. Tad kai 
aš išgrūdau juos gatvėn, pasijaučiau tiek saugi (šiaip ar taip, bent 
reliatyviai saugi), jog paklausiau, kaip Hjū Hobartui pavyko visų 
pirmiausia nukniaukti Seto Kovinę Mašiną. 

Pėre ir fils* susižvalgė. Apsimainė tokiais savotiškai neramiais 
žvilgsniais, ir aš supratau, kad nė vienas iš judviejų nebuvo prieš kai- 
lio pėrimą ar netgi kopų apsilankymą, bet nebuvo linkę kalbėti apie 
pačią vagystę. Nė kiek. Tad nereikia stebėtis, kad fundamentalistai 
taip nekenčia katalikų. Nuo minties apie išpažintį jiems sutraukia 
kiaušius. 

Vis dėlto užspeičiau juodu į kampą, ir galiausiai viskas paaiškė- 
jo. Daugiausia kalbėjo Viljamas, ogi tuo tarpu vaikis nusprendė, jog 
aš jam nepatinku. Jo akys susiaurėjo ir jau nebeašarojo. 

Didžiumą galėjau nuspėti pati. Hobartai priklauso Siono priesa- 
ko baptistų bažnyčiai, ir tarp kitų dalykų jie, kaip geri bažnyčios na- 
riai, “skleidžia Evangelijos žodį". Tai yra, palieka lankstinukus, pa- 
našius į tokius, kokį Herbas aptiko mūsų dėžėje pienui - apie milijo- 
ną metų pragare be lašelio vandens. Viljamas ir Hjū užsiima tuo 
drauge, toksai atseit tėvo-sūnaus ryšys, šventas Mažosios Lygos ar 
supaprastintojo futbolo pakaitalas. Daugiausia jie apsiriboja na- 
mais, kurie atrodo laikinai tušti, norėdami “skleisti Dievo žodį ir 
diegti sėklą, nesileisdami į ginčus" (anot Viljamo Hobarto) arba pa- 
lieka tuosius meilės laiškučius po stovinčių gatvėje automobilių stik- 
lų valytuvais. 

Jie, matyt, pataikė į mūsų namus netrukus po to, kai mes išsiren- 
gėme Milės ledainėn. Hjū užbėgo įvažiuojamuoju keliuku ir pakišo 
lankstinuką po dėže pienui. Aišku, jis pamatė kažkur Seto paliktą 
Svajonių Laivą. Vėliau, kai tėvas paskelbė, kad likusiai dienai jo pa- 
reiga atlikta, Hjū prieš mums grįžtant iš prekybos centro išėjo pasi- 
vaikštinėti aukštyn gatve... ir pasidavė amžinai populiariam GŠB 
(Gundančiam Šėtono Balsui). Jo motina tik vakar, tai yra pirmadie- 
nį, aptiko KM, kai tvarkė Hjū kambarį, kol šis buvo mokykloje. Va- 
kare jie surengė "šeimos pasitarimą "' šiuo reikalu, paskiau paskam- 
bino savo pastoriui, klausdami patarimo, šiek tiek pasimeldė per te- 
lefoną, ir šit dabar jie čia. 


* Tėvas ir sūnus (pranc.). 

Kai tik visa istorija buvo atskleista, vaikiūkštis vėl užtraukė: "Ar 
jūs man atleisit?" Antrąsyk jam kartojant, pertraukiau: “Liaukis 
inkštęs". 

Tartum būčiau skėlus jam antausį, o tėvo veidas suakmenėjo. Bet 
man buvo nusišikt. Pritūpiau, kad galėčiau pažvelgti tiesiai į kiauliš- 
kai mažutes Hjū akis. Beje, ne taip lengva buvo jas pamatyti per 
pleiskanas ir vriebaluotas dėmes ant akinių stiklų. 

- Atleidimas - tai tavo ir tavojo Dievo reikalas, - pasakiau. - O aš 
tylėsiu dėl to, ką tu padarei ir patariu Hobartams daryti tą pat. - 
Neabejoju, jie taip ir darys. Kad tą suprasčiau, pakako tik pažvelgti 
į mėlynę ant Hjū skruosto. Nežinau, kaip dėl to šliužo motinos, bet tė- 
vą šiuo savo poelgiu jis tikrai žudė. 

Hjū pasitraukė žingsnį nuo manęs, ir iš jo veido mačiau, kad visa 
vyko ne taip, kaip derėtų, ir kad jis manęs nekenčia. Na ir kas. Aš iy- 
gi šiek tiek jo nekenčiu. Nieko nuostabaus, atsimenant savaitgalį, ko- 
kį praleidome dėl jo miklių pirštų, tiesa? 

- Mes dabar jus paliksime, misis Vailer, jeigu jau baigėte, - pa- 
sakė Hobartas. - Hjū turi daug ką permąstyti. Savo kambary. Ant ke- 
lių. 

- Bet aš dar nebaigiau, - paprieštaravau. - Ne visai, - nežiūrėjau 
į tėtušį, vis nenuleidau akių nuo berniuko. Turbūt stengiausi įžvelgti 
pro neapykantą, gėdą ir teisuoliškumą, ar kur nors jo viduje dar li- 
kęs tikras berniukas. Ar išvydau tokį? Iš tiesų, nežinau. 

- Hjū, - tariau, - juk tu žinai, kad žmonės tik tada turi prašyti, kad 
jiems atleistų, kai padaro ką nors negera, taip? 

Jis atsargiai linktelėjo... lyg liudytų teisme ir manytų, kad vienas 
iš advokatų spendžia jam spąstus. 

- Taigi tu žinai, kad pavogti Seto žaislą buvo negerai? 

Jis vėlei linktelėjo, dar nenoriau. Šiuo metu faktiškai jis jau slė- 
pėsi už savo tėvo kojos kaip koksai trimetis bambizas, O*ne aštuone- 
rių ar devynerių metų bernėkas. 

- Misis Vailer, aš nemanyčiau, kad jums būtina taip užsisėsti ber- 
niuką, - įsiterpė jo senis. Kas per apsimetėlis! Mielai leistų man per- 
simesti vaikiūkštį per kelį ir tvatyti šio subinę it būgną, bet kai aš no- 
riu berniūkščiui garsiai paaiškinti, ką šis negerai padarė, iškart duo- 
da suprasti, kad peržengiamos ribos. Šitai pamokoma, tačiau trauk 
mane galas, jei žinau, ko galima pasimokyti. 

- Aš jo neužsisėdu, bet noriu, kad jūs žinotumėte, jog kelios pas- 
tarosios dienos pas mus buvo labai sunkios, - atsakiau suaugusia- 
jam, bet iš tiesų vis tebesikalbėjau su vaikiūkščiu. - Setas labai mėgs- 

ta savąsias Kovines Mašinas. Tad štai ko aš noriu, Hjū. Noriu, kad 
tu man pasakytum, jog pasielgei negerai, visai blogai, ir jog tu gai- 
lies. Ir mes būsim atsiskaitę. 

Hjū piktai dėbsojo į mane, ir jeigu žvilgsniu būtų galima užmuš- 
ti, dabar aš nerašyčiau į šį sąsiuvinį. Bet ar aš išsigandau? Na, jau 
atsiprašau. Jei kalbėt apie nirčius vaikus, tai aš gyvenu su čempionų 
čempionu. 

- Misis Vailer, jūs iš tiesų manot, jog tai būtina? - paklausė Ho- 
bartas. 

- Taip, sere. Daugiau dėl jūsų sūnaus, nei dėl savęs. 

- Tėt, ar privalau tą sakyt? - suinkščia dručkis. Pro savo išteplio- 
tus akinius jis vis dar gręžia mane mirtinu žvilgsniu. 

- Nagi, pasakyk jai, ką nori iš tavęs išgirsti, - paragina Hobartas. 
- Kartų vaistą geriausia išgert vienu gurkšniu, - ir jis patapšnojo vai- 
kiūkštį per petį, lyg duodamas suprasti: “Taip, ji bjauri, tikra kalė, 
tačiau turime su tuo susitaikyti ". 

- Pasielgiau negerai - visai blogai - aš gailiuos, - išbėrė vaikiūkš- 
tis, vėl lyg pasirašęs iš anksto. Ir visąlaik tas piktas į mane įbestas 
žvilgsnis - jau jokių ašarų ar šniurkščiojimo. Pakėliau galvą ir išvy- 
dau tokį pat tėvo žvilgsnį. Abu niekad nebuvo tokie panašūs kaip tuo 
metu. Vis dėlto kokie žmonės keisti. Ateina gatve išsigandę, bet pod- 
raug ir kažkaip pakylėti minties, kad bus nukryžiuoti - kaip atsitiko 
jų bosui. O vietoje to aš priverčiau vaikį prisipažinti, kuo jis esąs, ir 
šitai žeidė, todėl jie abu suliepsnojo neapykanta man. 

Tačiau svarbiausia štai kas: 1) SL sugrįžo; 2) Hobartai apie tai 
tylės. Kai kada gėda - vienintelis kamšalas, kuris uždaro žmonėms 
burną. Turiu sugalvoti kokią nors pasakėlę dėl Seto, paskiau ją per- 
pasakoti Herbui. Paprasčiausiai teisybę atskleisti nėra saugu. 

Žingsniai viršuje, šlepsi į miegamąjį. Jis atsikėlė. Padėk Dieve, ti- 
kiuosi, aš neapsirinku, kad jis negali skaityti mano minčių. 

Vėliau 

Galima lengviau atsikvėpti. Ir galbūt sau patapšnoti per petį. Ma- 
nau, Svajonių Laivo Krizė jau praeity, žalos nepadaryta (išskyrus ke- 
letą sudaužytų lėkščių ir mano gražiuosius Voterfordo krištolus). Se- 
tas ir Herbas miega. Aš irgi užlipsiu viršun, kai tik šį tą užrašysiu į 
šį sąsiuvinį (šiomis aplinkybėmis rašyti dienoraštį gali būti pavojin- 
ga, bet, Dieve, kartais tai taip nuramina), paskiau padėsiu jį atgal į 
vietą viršum virtuvinės spintelės, kur visados jį laikau. 

Nėra to blogo, kas neišeitų į gera, kad Setas atsikėlė anksčiau nei 
aš spėjau sugalvoti, ką jam pasakysiu. Kai vis dar yžsimiegojusiomis 
akimis Setas nulipo apačion, aš tik ištiesiau jam SL. Jo veidas persi- 
mainė - išsiskleidė nuostaba ir pasitenkinimu it gėlė saulėje - ir šitai 
tiesiog buvo verta ištiso siaubo spektaklio. Tame džiugiame žvilgsny- 
je išvydau abu juos - Setą ir PKB. PKB vien džiaugėsi atgavęs savą- 
ją Kovinę Mašiną. Setas, manau, džiaugėsi dėl kitų priežasčių. Gal 
aš ir klystu, per daug priskirdama jam nuopelnų, tačiau man taip 
neatrodo. Sakyčiau, Setas džiaugėsi, nes žinojo, kad PKB dabar nuo 
mūsų atstos. Bent kuriam laikui. 

Būta meto, kai aš, tokia gerutė koledžo mergužėlė, maniau, kad 
PKB - tai tik kita Seto asmenybės pusė, - amoralioji pusė, kurią Froi- 
do pasekėjai vadina "idu"*, - tačiau dabar nesu tuo įsitikinusi. Aš 
vis mąstau apie tą Gerinų kelionę skersai visą šalį, prieš pat tai, kai 
Bilas, Džunė ir dvejetas vyresniųjų vaikų buvo nušauti. Taip pat ir 
apie tai, ką kalbėdavo mums paauglystėje tėvas, kai rengėmės gauti 
vairuotojo teises, pirma Bilas, paskiau aš. Jisai sakė, kad niekad ne- 
darytume trijų dalykų: nevažinėtume nepakankamai pripūstomis pa- 
dangomis, nesėstume prie vairo išgėrę, neimtume pakeliui tranzuoto- 
Jų. 

Galbūt Bilas paėmė dykumoje tranzuotoją, pats to nežinodamas? 
Ir tasai tranzuotojas vis tebetūno Seto viduje? Tegul ir beprotiška 
mintis, bet esu pastebėjusi, kad kaip tikvisos beprotiškos mintys atei- 
na naktimis, kai namuose ramuma ir visi kiti miega. Ir beprotiška - 
ne visada neteisinga. 

Šiaip ar taip, neturėdama laiko sugalvoti įmantraus melo, pame- 
lavau paprastai. Pasakiau, kad suradau SL rūsyje, kai nulipau ten 
pasižiūrėti, ar nėra užsilikusių maišelių dulkių siurbliui. Žinoma, mes 
jau ten ieškojome, bet paaiškinau, kad jis buvo užsinetęs giliai po 
laiptais. Setas patikėjo tuo melu, neuždavinėdamas jokių klausimų 
(nemanau, kad jam tai rūpėjo, buvo toks laimingas, atgavęs "Svaho- 
nių Laivą", bet iš tikrųjų aš vis dėlto visa tai pasakojau PKB). Her- 
bas tepaklausė, kaipgi KM iš pat pradžių ten pateko? Setas niekad 
nenulipa rūsin, yra įsitikinęs, jog ten vaidenas baubai, ir H. tai žino. 
Atsakiau, kad visiškai nenutuokiu, ir - o stebuklų stebuklai! - tai už- 
baigė pokalbį. 

Kiaurą naktį Setas sėdėjo kambarėlyje ant savo pamėgtojo krės- 
lo su Svajonių Laivu ant kelių, nelyginant mergytė su savo mylimąja 


* Psichoanalizės terminas, reiškiantis pasąmonę. 

lėle, ir žiūrėjo televizorių. Herbas iš “Videoklipo" parnešė namo 
naują filmo kasetę. Kažkokį nespalvotą šlamštą iš atpigintųjų sky- 
riaus, bet Setui tikrai patinka. Vesternas (žinoma) iš šeštojo dešimt- 
mečio pabaigos. Jau dusyk jį žiūrėjo. 

Ten vaidina Roris Kolhaunas. Filmo pavadinimas - “Reguliuoto- 


+ 


jai". 
1995, birželio 19. 


Man regis, pas mus nemalonumai. 

Šįryt atėjo Viljamas Hobartas, įsiutęs. Dėkui Dievui, Herbas išva- 
žiavo į darbą dvidešimt minučių iki jam pasirodant, o Setas žaidė 
kieme už namų. 

- Noriu jus kai ko paklausti, misis Vailer, - kreipėsi jis. - Ar jūs 
arba jūsų vyras turite ką nors bendra su tuo, kas šiąnakt nutiko ma- 
no automobiliui? Pakaks, jei atsakysite taip arba ne. Jeigu turite, bū- 
tų geriausia tai pasakyti dabar. 

- Aš nesuprantu, apie ką jūs kalbate, - atsakiau, ir, matyt, mano 
balsas skambėjo įtikinamai, nes jis šiek tiek nusiramino. 

Jis nusivedė mane takučiu prie gatvės (aš mielai ėjau, kuo toliau 
nuo Seto kieme už namų - tuo geriau) ir parodė pirštu linkui savo na- 
mo. Misteris Hobartas važinėja vienu iš tų visureigių su visais ketu- 
riais varomais ratais, galbūt “Eksploreriu ", na kažkuo panašiu. Ma- 
šina kėpsojo ant keturių nuleistų ratų, visi langai buvo išdaužyti. Įs- 
kaitant priekinį ir didžiulį užpakalinį. 

- O Dieve mano, kaip man gaila, - pratariau. Man ir buvo gaila, 
bet gal ir ne, dėl tų priežasčių, kurias turėjo Hobartas galvoje. 

- Atsiprašau, kad jus apkaltinau, - išlemena jis ceremoningai. - 
Tiesiog pamaniau... kad žaislas, kurį Hjū paėmė... gal jūs vis dar 
pykstat... - važiuoklė už važiuoklę - turbūt norėjo jis pasakyti - kaip 
akis už akį. 

- Man visas tas dalykas nebeaktualus, misteri Hobartai, - patiki- 
nau jį. - Ir aš jokiu būdu nesu iš tų, kaip jūs pavadintumėte, kerštin- 
gų asmenybių. 

- "Mano kerštas, aš atmokėsiu, sako Viešpats''*, - pacitavo Ho- 
bartas. 

- Teisybė! - sutikau. Nežinau, ar tikrai taip, bet aš jau norėjau 
kuo greičiau jo atsikratyti. Nemalonus tipas. 

- Turbūt kokie nors vandalai, - svarstė jis. - Girtuokliai. Tikrai, nė 
vienas iš mūsų gatvės to nepadarytų. 


* NT, Rom 12,19. 

Tikiuos, tai padarė vandalai. Tikiuos, kad taip ir buvo, kaipgi ga- 
lėjo tai padaryti Setas, - arba Pastirų Kojų Berniūkštis, jeigu norite, 
- turint omeny, kad jo galia netoli siekia? Nebent jo sugebėjimai au- 
ga. Veikimo nuotolis plečiasi? 

Nedrįstu Herbui apie tai užsiminti. 


1995, birželio 24. 


Kai šįryt nulipau apačion ruošti pusryčių, pamačiau Ridus, sto- 
vinčius ant savo takučio dar su chalatais. Aš išėjau laukan. Buvo 
karšta, bet vidur nakties nulijo - smarkiai - ir šįryt oras tapo vėses- 
nis, persisunkęs tuo maloniu drėgmės kvapu, koks tvyro praėjus va- 
saros lietui. 

Ankstyvas šeštadienio rytas arba, manau, visi jau būtų išsipylę 
gatvėn. Priešais Hobartų namą stovėjo policijos automobilis, visur, 
ant įvažiuojamojo keliuko ir ant vejos, saulėje blykčiojo stiklo šukės. 
Viljamas ir jo žmona (Irena) stovėjo priebutyje vienomis pižamomis 
ir kalbėjosi su kopais. Mažasis vagišius glaudėsi priebutyje už jų, 
čiulpdamas nykštį. Siek tiek per didelis tam, bet, matyt, pas Hobar- 
tus pasitaikė blogas rytas. Kaipgi ne - nė vieno sveiko lango tiek vir- 
šuje, tiek apačioje. 

Kamė papasakojo, kad tai atsitiko maždaug be ketvirčio šeštą, ji 
ką tik buvo pabudus ir išgirdo dūžtant stiklą. 

- Ne taip garsiai, kaip galėtum tikėtis, kai jo ten tiek daug, bet pa- 
kankamai, kad suprastum, kas atsitiko, - paaiškino ji. - Keista, ką? 

- Labai, - sutikau. Mano balsas skambėjo gana normaliai, bet 
nedrįsau pasakyt ką nors daugiau, nes bijojau, kad jis ims drebėti. 

Kamė pridūrė, kad vos tik išgirdus žvangesį pažvelgė pro langą, 
bet svaidžiusieji akmenis jau buvo dingę (jeigu policija iš tiesų su- 
ras bent kokių akmenų, aš pasirengus juos suvalgyti pasiskaninus ke- 
čupu). 

- Kad ir kas jie buvo, pasišalino labai mikliai, - ji stuktelėjo alkū- 
ne Čarliui. - O tasai stuobrys viską pramiegojo. 

- Pirma jo automobilis, o dabar šitai, - pakraipė galvą Čarlis. - 
Vandalai, po galais! Kas nors atsigviešė ant Vilo Hobarto. 

- Taip, - linktelėjau. - Kas nors. 


Vėliau 
Suradau Seto “phakeiktas thiušenos " šlepetes, nukištas po lova. 


Visai atsitiktinai, ieškodama kažkur užsimetusios kojinės. Šlepetės 
drėgnos, rausvas kailiukas susivėlęs, prie padų prilipę žolės galiukai. 

Taigi jis naktį buvo išėjęs. Arba anksti Šįryt. Ir aš žinau, kur jis ėjo. 
Tiesa? 

Blogai... bet, ačiū Dievui, jo poveikio nuotolis nesiplečia, ko aš 
bijojau. Tai būtų dar blogiau. 


1995, birželio 26. 


Palaukiau, kol Herbas išvažiuos darban, - aš nenorėjau, kad jis 
važiuotų, atrodė toks išblyškęs ir nesveikas, bet pasakė man turįs už- 
baigti svarbų pranešimą, o popiet - didelį pristatymą, - o paskiau 
nuėjau pasikalbėti su Setu. 

Jisai sėdėjo smėliadėžėje, ramiai žaidė su savaisiais motokopais, 
Krizių Centro Šiabu ir tuo, ką Herbas juokais vadina “Ponderoza". 
Tai rančos ir koralio maketas, kurį Herbas kažkurią kovo ar balan- 
džio dieną pamatė priekrautuviniame išpardavime, važiuodamas iš 
darbo į namus. Jis apsisuko ir sugrįžo jį nupirkti. Žinoma, iš tikrųjų 
tai ne Ponderozos ranča iš “Bonanzos", bet pagrindinis pastatas su 
savo rąstų sienomis šiek tiek primena ją. Taip pat makete yra bara- 
kas darbininkams (dalis stogo įlūžus, bet šiaip geros būklės) ir kaž- 
kiek plastikinių žirgų (pora tik su trim kojomis) koralyje. Herbas su- 
mokėjo už viską du baksus. Nuo tada tai vienas iš Seto mėgstamiau- 
sių žaislų. Stebėtina (ir šiek tiek keista), kaip greitai ir be pastangų 
jis įjungė rančą į savo motokopiškųjų žaidimų fantazijas. Turbūt visi 
vaikai tokie, sąlygiškos ribos jų nedomina, ypač kada žaidžia, bet vis 
dėlto nuo tokios žanrų maišalynės tiesiog svaigsta akis, kai matai 
Kasę ar Beveidį jodinėjančius po koralį trikojais plastikiniais kui- 
nais. 

Prisipažinsiu, šį rytą aš apie tai visai negalvojau. Buvau išsigan- 
dusi, širdis krūtinėje daužės it būgnas, bet kai berniukas pažvelgė į 
mane, pasijaučiau šiek tiek geriau. Kaskart, kai regiu išblyškusį, 
mielą Seto veidelį, vis labiau jį myliu. Galbūt tatai kvaila, tačiau tie- 
sa. Noriu labiau jį globoti, o to kito dar labiau nekenčiu. 

Paklausiau jį, kas dedasi pas Hobartus, - nėra prasmės save ap- 
gaudinėti, kad jis nežino, kas buvo nutikę Svajonių Laivui, - bet jis 
neatsakė, tik sėdėjo ir žvelgė į mane. Paklausiau, ar buvo šįryt išs- 
mukęs iš namų ir nuėjęs ten išdaužyti jų langų. Vis jokio atsako. Ta- 
da paklausiau, ko jis nori, kas turi atsitikti, kad liautųsi. Nesitikėjau, 
kad jis atsakys ir į šį klausimą. Bet jis pratarė, kaip Setui - labai aiš- 
kiai. 

- Jie privalo išsikraustyti. Privalo išsikraustyti tuoj pat. Aš nebe- 
galiu jo suturėti. 

- Ko suturėti? - paklausiau, bet nieko daugiau jis nepasakė, tik 
nuėjo sau, kur paprastai eina. Vėliau, kai valgė priešpiečius (kaip 
paprastai, “Chef Boyardee" ir šokoladinį pieną), aš užlipau viršun, 
atsisėdau ant lovos ir susimąsčiau. Kai buvo nušautas mano brolis ir 
jo šeima, liudytojai pasakojo apie raudoną furgoną, kuris ant stogo 
turėjo radaro lėkštę ar kokią nors kitą telekomunikacinę įrangą. 
“Paslaptingasis furgonas", rašė laikraščiai. 

Pėdsekio Strėlė - raudona. Ir turi ant stogo lėkštę. 

Pasakiau sau, kad esu visai beprotė, o paskiau prisiminiau Sva- 
jonių Laivą, kurį Herbas ir aš matėme kieme. Žinoma, jis buvo ne- 
tikras, bet natūralaus dydžio... Ir Setas miegojo, kai mes aną matė- 
me. Galbūt veikė ne visu savo pajėgumu? 

Tarkim, PKB pabos vien daužyti langus? Tarkim, pasiųs Pėdse- 
kio Strėlę (arba Svajonių Laivą, Teisingumo Važyklę ar Laisvę) pra- 
važiuojant papyškinti į Hobartus? 

“Aš negaliu ilgiau jį suturėti", pasakė Setas. 


1995, birželio 27. 


Didžiumą dienos praleidau Mohonke su Džene Gudlin. Žinau, 
neprivalėjau to daryti, - tai tokia pat priebėga kaip narkotikai ar al- 
koholis, bet sunku atsispirti. Kalbėjomės apie savo namiškius ir ne- 
malonius dalykus, nutikusius mums mokykloje. Kaip paprastai. Tri- 
vialu ir nuostabu. Taip tęsėsi iki pat pabaigos. Mačiau, kad telefonė- 
lis buvo dingęs, o tai reiškė, kad metas grįžti, ir čia Dženė paklausė: 
“Tu žinai, iš kur jis gauna energijos Hobartams įbauginti, tiesa, 
Od?" 

Aišku, žinau: iš Herbo. Siurbia vogčiomis iš jo? kaip vampyras - 
kraują. Ir, manau, Herbas taip pat žino. 


1995, birželio 28. 


Vėlyvą rytą, kai sėdėjau virtuvėje prie stalo, sudarinėdama pirki- 
nių sąrašą, išgirdau greitosios pagalbos mašinos sireną: - jū-jū-jū. 
Išėjau į priebutį kaip tik laiku ir suspėjau pamatyti, kaip greitukė, 
blyksėdama švyturėliu, sustojo prie Hobarto namų. Iš jos iššoko grei- 
tosios pagalbos personalas ir nuskubėjo vidun į namus. Aš irgi sugrį- 
žau - teisingiau, įbėgau - vidun ir pažvelgiau pro virtuvės langą į 
kiemą. Seto nebuvo. Kovinės Mašinos išrikiuotos smėliadėžėje, sus- 
tatytos įkypai, kaip visados Setas jas palikdavo, kai kuriam laikui pa- 
sitraukdavo. Ponderoza sutvarkyta, plastikiniai arkliai koralyje, Kri- 

zių Centro Štabas tolėliau, šalia sūpuoklių... bet Seto niekur nema- 
tyti. Jeigu pasakyčiau, kad buvau nustebusi, pameluočiau. 

Kai sugrįžau į priebutį, žmonės visoje gatvėje jau stoviniavo ant 
šaligatvių priešais savo namus, žvelgdami Hobartų sodybos link. 
Paklausiau Deivą ir Džimą Ridus, kurie buvo išėję ant savojo įva- 
žiuojamojo keliuko, ar jie nematė Seto. 

- Ana, jis ten, misis Vailer, - atsako Deivas ir parodo parduotu- 
vės linkui. Setas stovi šalia dviračių stovo ir žiūri kiton pusėn gatvės 
kaip ir mes visi. - Turbūt nuėjo nusipirkti šokoladuko. 

- Taip, - atsakiau aš, žinodama, kad: a) Setas neturi pinigų; b) 
Setas vos geba susišnekėti su Herbu ir manimi, o ką jau kalbėt apie 
pardavėjus, kurių nepažįsta; c) Setas niekad nepalieka kiemo už na- 
mų. 

Setas nepalieka, bet, matyt, Pastirų Kojų Berniūkštis kartkartėmis 
- taip. Turbūt, kad išsaugotų poveikio nuotolį. 

Po penkių minučių sanitarai padeda Irenai Hobart išeiti pro du- 
ris, Hjū, sūnus, laiko ją už rankos ir verkia. Nekenčiau to vaikiūkš- 
čio, tikrai taip buvo, bet neapykantos nebeliko. Dabar man tik gaila 
jo ir baisu dėl jo. Visas jos suknelės priekis kruvinas. Ji laiko prisis- 
paudus prie nosies kompresą, kitą tokį pat sanitaras pridėjęs jai prie 
pakaušio. Jie įsodino moterį greitukėn, - Hjū įsiropštė iš paskos, - ir 
visi nuvažiavo. 

Sugrįžo ji po dviejų valandų (tuo metu Setas jau buvo saugiai įsi- 
taisęs kambarėlyje ir per kabelinę televiziją žiūrėjo senus vesternus). 
Kimė Geler užbėgo puodeliui kavos ir papasakojo man, kad buvo 
nuėjus pasižiūrėti, gal Irenai galėtų kuo nors padėti. Ji mūsų kvar- 
tale vienintelė, kuri palaiko su Hobartais, galima sakyti, draugiškus 
santykius. Papasakojo, kad ten viskas gerai, tik Irena labai išsigan- 
dusi. Ji serganti sunkia hipertenzija. Geria vaistus, bet kraujospūdis 
sunkiai pasiduoda kontroliuojamas. Buvę ir anksčiau kraujoplūdžių 
iš nosies, bet niekad tokio stipraus kaip šis. Papasakojusi Kimei, kad 
prasidėjo staiga, kraujas tiesiog pliūptelėjo iš šnervių, ir nepadėjo 
netgi ledas. Hjū išsigando ir susuko 911. Gydytojas užsispyrė vežti ją 
ligoninėn, kad būtų pažiūrėta, ar nereikia nosį iš vidaus prideginti, 
nors kraujoplūdis jau buvo mažne liovęsis, kai greitukė sustojo prie 
namų. 

Aš įsivedžiau Setą vidun ir ėmiau purtyti. Pasakiau, kad jis priva- 
ląs liautis. Setas vien tik žvelgė į mane, jo lūpos drebėjo. Tai aš pati 
lioviaus, pikta ant savęs ir susigėdus. Mat purčiau visai ne tą, kurį 
derėjo. 

Tačiau aš mačiau tą aną kitą. Prisiekiu, mačiau. Besislepiantį už 
Seto akių ir besijuokiantį iš manęs. Man regis, užvis baisiausia tai, 
kaip PKB geba palikti Hjū Hobartą ramybėje. Tik leidžia jam viską 
stebėti. 


1995, birželio 29. 


Atsibudau 3.00 val. paryčiui, ir kita lovos pusė buvo tuščia. Vo- 
nios kambarys - taip pat. Išsigandusi nulipau apačion. Nieko - nei 
svetainėje, nei kambarėlyje, nei virtuvėje. Nuėjau į garažą ir suradau 
Herbą - sėdėjo prie savo darbastalio vienomis glaudėmis, su kurio- 
mis miega, ir verkė. Prieš dvejus metus čia buvo įsirengęs pastiprin- 
tą apšvietimą, - lempas su metaliniais gaubtais, panašias į tas, ko- 
kias matai biliardinėse, - ir šitame tviskesy pastebėjau, koks jisai su- 
lysęs. Atrodė siaubingai. Lyg sirgtų anorexia nervosa*. Apkabinau jį, 
ir jis įsikūkčiojo it vaikas. Ir vis kartojo, koks jaučiasi pavargęs, nuo- 
lat pavargęs. Pasakiau kažką tokio, kad iš pat ryto turime nuvažiuo- 
ti pas daktarą Eversą. Bet Herbas tik nusijuokė ir pasakė, kad aš ži- 
nau, kas jam negera. 

Iš tiesų aš žinau. 


1995, liepos 1. 


Šiandien pavakare prie Hobartų namų - vėl greitukė. Kai tik ją 
pamačiau, užbildėjau viršun pasitikrinti dėl Seto, kuris turėjo miego- 
ti. Seto nebuvo. Langas - antro aukšto langas - atdaras, o Seto - nė 
kvapo. Išėjau laukan, ir pamačiau jį kitapus gatvės, įsitvėrusį sena- 
jam Tomui Bilingsliui į ranką. Nubėgau ten ir sugriebiau Setą. 

- Nesibaiminkit, jam viskas gerai, Od, - nuramino Tomas. - Tik 
mažumėlę nuklydo, tiesa, Setai, berneli? 

- Niekad neik pats vienas per gatvę! - subariau sūnėną. - Niekad 
nedrįsk! - nesusiturėjau ir papurčiau jį. Kvaila; lygiai taip pat bū- 
čiau galėjusi purtyti vaško luitą. 

Tuo tarpu iš namo pasirodė sanitarai su neštuvais. Ant jų gulėjo 
V. Hobartas. 

- Atrodo, pastaruoju metu Hobartams baisiai nesiseka, - pastebė- 
jo Tomas. 

Šią savaitę misteris Hobartas turėjo išeiti atostogų, tačiau bent 
dalį jų jis praleis Apygardos ligoninėje. Jis nukrito nuo laiptų, susi- 
laužydamas koją ir klubą. Vėliau Kimė man papasakojo, kad jis ge- 


* Nervinis nevalgumas (lot.). 

ia - kas, kad Siono priesako bažnyčios dekanas. Gal jis geria, bet 
nemanau, kad dėl to nukrito nuo laiptų. 


1995, liepos 3. 


Nėra jokio Pastirų Kojų Berniūkščio. Ir niekad nebuvo. Yra kaž- 
kas Seto viduje - ne idas, ne kita jo asmenybės apraiška, ne tranzuo- 
tojas, bet kas nors toks, kaip kaspinuotis. Tai gali mąstyti. Ir kalbėti. 
Ir šiandien su manim kalbėjosi. 

Tai save vadina Teku. 


1995, liepos 6. 


Kažkas praeitą naktį nušovė mylimą Hobartų angorinę katytę. Iš 
jos teliko kraujo klanas ir kailis. Kimė sako, kad Irena H. isterioja, 
yra įsitikinus, kad visi gatvėje griežia ant jų dantį, nes žino, kad Ho- 
bartai nueis dangun, o visi kiti - pragaran. “Todėl jie užkūrė mums 
pragarą žemėje“, štai ką ji pasakė Kimei. Maldavo, kad Kimė jai pa- 
sakytų, kas tą padarė, sakė, kad Hjū sugniuždytas sielvarto, neina iš 
savo kambario, tik guli lovoje, verkia ir kartoja, kad dėl visko kaltas 
Jis, nes yra nusidėjėlis. Kai Kimė atsakė nežinanti ir nenumananti, 
kad kas nors iš Tuopų gatvės būtų galėjęs nušauti Hobartų katę, mi- 
sis Hobart pareiškė Kimei, kad ši ne geresnė už kitus ir todėl jiedvi 
nebe draugės. Kimė labai susikrimtus, bet ne tiek, kiek aš. 

Dieve brangus, ką man daryti? Tekas kol kas dar niekam per 
daug nepakenkė, bet... 


1995, liepos 6. 


O, dėkui Tau, Dieve! Tuoj po devynių mūsų gatvėn įsuko “Mayf" 
lower" * furgonas ir sustojo priešais Hobartų sodybą. 
Jie išsikrausto. 


1995, liepos 16. 


Ak, tu, sukruštas mažas nenaudėli, šūdžiau. O, kaip tu galėjai! O, 
kad galėčiau iki tavęs prisikasti. Jeigu tik tu paliktum Setą ir aš ga- 
lėčiau iki tavęs prisikasti. O Dieve, Dieve, Dieve. Aš kalta? Taip. Tik 
visas klausimas, KIEK aš kalta. Jėzau brangus, kaip aš išgyvensiu be 
jo? Kaip toliau tversiu tokį gyvenimą? Nežinojau, kad šiame plačia- 
jam pasauly tiek daug kančios; ir kiek čia mano kaltės, KIEK? Tu 


* Čia - krovinių pervežimo kompanija. 

niekšas, Tekai, niekšas. Daugiau neberašysiu į šį sąsiuvinį. Šiaip ar 
taip, kokia iš to naudą? 
O Herbai, man taip gaila, aš myliu tave, man taip gaila. 


1995, spalio 19. 


Šiandien gavau atsakymą į savo laišką; jau seniai buvau atsiža- 
dėjus vilties jį sulaukti. Mano respondentas - kalnakasybos inžinie- 
rius Alenas Saimzas. Jis dirba vienoje tokioje vietoje, kuri vadinasi 
Kinų karjeras, Desperacijos mieste, Nevados valstijoje. Rašo matęs 
Bilą ir jo žmoną, bet nieko ypatinga neatsitikę, tik parodęs jiems ka- 
syklą, ir šie keliavo toliau, nieko ypatinga. 

Jis meluoja. Tikriausiai niekad nesužinosiu, kodėl ar kas tenai iš 
tiesų nutiko, bet viena tikrai žinau - jis meluoja. 

Dieve, padėk man. 


DEŠIMTAS SKYRIUS 

Visa nutiko greitai, bet Džonis neprarado savojo iš dalies nuosta- 
baus, iš dalies baisaus gebėjimo matyti ir fiksuoti įvykių seką. 

Entredžianas, mirštantis, bet pernelyg sunkiai sužeistas, kad tą su- 
voktų, šliaužė prie vieno iš primityviųjų kaktusų takučio kairėje, že- 
mai nusvirusia galva, palikdamas paskui save žolėje kraujo ruožą. 
Tarp atkarusių plaukų lopų jo kiaušas blizgėjo it blausus perlas. Bu- 
vo tartum nuskalpuotas. 

O takučio viduryje sukosi neįprastas valsas. Sutvėrimas iš griovos 
- kraupi puma lyg iš Pikaso paveikslo, su atsikišusiais oranžiniais 
dantimis - stovėjo ant užpakalinių kojų, užkėlęs letenas Stivui Eim- 
zui ant pečių. Jeigu Stivas būtų nuleidęs rankas tuo metu, kai žvėris 
išplėšė iš jo mažakalibrį šautuvėlį, jau būtų buvęs negyvas. Tačiau ji- 
sai sukryžiavo jas sau viršum krūtinės, ir dabar alkūnėmis ir dilbiais 
buvo įsirėmęs į plėšrūno krūtinę. 

- Nušaukit jį! - suriko Stivas. - Dėl Dievo, nušaukit jį! 

Nė vienas iš dvynių nepajudėjo pakelti nukritusio ant žemės re- 
volverio. Jie nebuvo tapatūs dvyniai, bet dabar abiejų veiduose sus- 
tingo tokia pati siaubo išraiška. 

Puma (vien pažiūrėti į ją Džoniui buvo bjauru) šaižiai, moteriškai 
suniauzgė, ir jos trikampė galva metėsi priekin. Stivas loštelėjo atgal 
ir pabandė numesti nuo savęs žvėrį į šalį. Tačiau šis laikėsi įsitvėręs 
letenomis į Stivo pečius, ir abu girtai svyrinėdami sukosi susikibę 
mirties šokyje. Žvėries nagai vis giliau smigo Stivui į kūną, ir dabar 
Džonis matė, kaip apie tuos nagus - perdėtai didelius kaip ir dantys, 
tiktai ne oranžinius, o juodus - marškinėliuose plinta kraujo dėmės. 
Puma uodega pašėlusiai plakės į žemę. 

Abu pasisuko dar pusratį, ir čia kojos Stivui susipynė. Mirksnį jis 
vos neprarado pusiausvyros, sukryžiuotomis rankomis vis stumda- 
mas nuo savęs puolančią pumą. O tuo tarpu Entredžianas už jų pasie- 
kė kaktusą, savo kraujuojančios ir siaubingai išpampusios galvos pa- 
kaušiu įsirėmė į dyglius, paskiau sukniubo ir nuvirto ant šono. Džo- 
niui jis priminė mašiną, kurios varomasis mechanizmas galop susto- 
jo. Sustūgo kojotai, jau arčiau, nors jų dar nebuvo matyti; ore tvyro- 
jo aitrus degančio namo dūmų tvaikas. 

- Nušaukite tą sukruštą padarą! - rėkė Stivas. Nors jam pasisekė 
išlaikyti pusiausvyrą, bet netrukus nebeturės kur trauktis: jau stovėjo 
takučio pakrašty. Dar žingsnis, du dyglian pomiškin, ir jis nuvars. Ir 

tada pabaisa perplėš jam gerklę. - Nušaukite, greičiau, jis mane 
drasko! 

Džonis niekad nebuvo patyręs tokio siaubo, tačiau vis tiek supra- 
to, kad sunkus tik pirmasis žingsnis; vos tik surakinusi spyna lūžta, 
siaubas tartum nebetenka reikšmės. Siaip ar taip, blogiausia, ką gali 
padaryti žvėris - tai mirtinai sudraskyti jį, o mirtis galop tik nutrauks 
tą jausmą, lyg protą vartytų žemės drebėjimas. 

Sugriebęs nuo žemės Entredžiano šautuvą, - kur kas didesnį nei 
tas, kurį žvėris išplėšė iš ilgaplaukio rankų, - Džonis pamatė, kad 
saugiklis nuleistas, nykščiu perstūmė svirtelę kiton padėtin ir įrėmė 
stambiakalibrio vamzdį į didžiulę pumos galvą. 

- Stumk! - sustūgo jis, ir Stivas pastūmė. Žvėries galva loštelėjo 
aukštyn, hipiui toliau nuo gerklės. Aštrūs dantys suspindo it nuodin- 
gieji koralai. Saulėlydžio atšvaitai atsispindėjo žaliose jo akyse, ku- 
rios tartum sužioravo ugnimi. Džoniui nebuvo laiko pagalvoti, ar 
Entredžianas įvaręs lizdan šovinį, - jeigu Entredžianas to nepadarė, 
Džonis nebeparašys kitos knygelės apie Katinėlį Petą, - paskiau jis 
šiek tiek pasuko į šalį galvą ir nuspaudė gaiduką. Ačiū Dievui, trink- 
telėjo šūvis, iš vamzdžio tvykstelėjo liepsnos liežuvis, ir Džonis 
užuodė ne tik degančio namo, bet ir svylančių plaukų kvapą. Puma 
nuvirto ant šono, iš jos galvos beveik nieko nebeliko, plaukai ant sp- 
rando smilko. O iš nunešto kiaušo pasimatė ne kraujas, ne kaulų ske- 
veldros, ne smegenų audinys, o pluoštinė rausva medžiaga, kuri Džo- 
niui priminė išsprogdintą termoizoliacinę dangą, kokią buvo įsigijęs 
antram aukštui ir palėpei metai po to, kai įsikraustė į savo naująjį na- 
mą. |] 

Stivas susvirduliavo, išskėtė rankas, stengdamasis išsilaikyti ant 
kojų. Marinvilis ištiesė ranką jam padėti, bet buvo apdujęs, ir toji pa- 
galba maža ką padėjo. Stivas nuvirto į krūmus takučio pakrašty, gre- 
ta trūkčiojančių užpakalinių pumos letenų. Džonis pasilenkė, sugrie- 
bė hipį už riešo ir patraukė į save. Akyse aptemo, ir siaubingą sekun- 
dės dalį jis pamanė, kad tuoj tuoj nualps. Bet Stivas atsistojo, ir rega 
Džoniui ėmė skaidrėti. 

Džonis nervingai apsidairė aplink. Vis dar nebuvo nieko matyti, 
bet tų kalės išperų stūgsmai skambėjo čia pat. 

Deivas Ridas be perstogės galvojo, kad jis netrukus atsibus. Kas, 
kad jam į šnerves mušė kraujo ir prakaito kvapas, kai atsiklaupė prie 

kopo, kas, kad girdėjo sunkų šio (ir savo paties) alsavimą, matė mirš- 
tančią akį ir smegenis, - pilkas, raukšlėtas smegenis, - išsivertusias 
pro sutrupintą kiaušą. Čia tikrai sapnas, juk negalėjo jo brolis nušau- 
ti kaimyno iš anapus gatvės - tegul ir nedoro policininko, bet vis dėl- 
to vyrioko, kuris sykį pamokė Kerį Riptoną, kaip mesti beisbolo ka- 
muolį (pirštais suėmus ne išilgai siūlių, bet skersai jų)... ir kuris pats 
paskiau tai pademonstravo. 

“Kvapas toks, lyg šis dar prisišikęs kelnes", - pagalvojo Deivas, 
ir staiga jį supykino. Šiaip taip nuslopino šleikštulį. Jam nesinorėjo 
darsyk apsivemti, kad ir sapne. 

Kopas ištiesė ranką ir pirštais įsikibo Deivui į marškinius. 

- Sužeistas, - sušvokštė jis. - Sužeistas. 

- Ne... - Deivas nurijo seilę ir atsikrenkštė, - nesistenkit kalbėti. 

Neįtikėtinas dalykas: sau už nugaros jis girdėjo, kaip Džonis Ma- 
rinvilis ir tasai hipis svarsto, ar eiti jiems toliau. Jie turbūt išprotėję, 
ne kitaip. O Marinvilis... kur buvo Marinvilis? Kaip jis galėjo leisti, 
kad šitai atsitiktų? Po šimts, juk jisai suaugęs žmogus! 

Iš paskutiniųjų jėgų Kolis Entredžianas pasikėlė ant alkūnės. Išli- 
kusioji jo akis stebeilijo į vaikiną su nuožmiu įdėmumu. 

- Niekad, - sukuždėjo jis. - Niekad... 

- Sere... misteri Entredžianai... jums geriau... 

Vū-vū-VŪUUUŪUUU! 

Taip arti, jog Deivui Ridui pašiurpo oda. Panoro pulti prie Džo- 
nio Marinvilio ir sudraskyti šiam veidą už tai, kad viso to nesustab- 
dė, kol dar buvo įmanoma. Tačiau kopo akis sulaikė jį vietoje it va- 
balą, perdurtą smeigtuku, o kruvina šio ranka laikė sugniaužus net- 
virtan kumštin Deivo marškinių priekį. Gal jis ir pajėgtų išsiveržti, 
tačiau... 

Tačiau tai buvo melas. Jis ir jautėsi it vabalas, perdurtas smeigtuku. 

- Niekad nevartojau narkotikų... nepardavinėjau jų... visai ne, - 
kuždėjo Kolis. - Niekad nepaėmiau nė cento. Papirkti specialiosios 
tarnybos šnipeliai... Aš sužinojau. 

- Jūs... - pratarė Deivas. 

- Aš sužinojau! Supranti... ką aš sakau? - jis iškėlė ranką, kuria 
nebuvo įsitvėręs Deivo marškinių, atgniaužė pirštus ir tartum tyrinė- 
jo delną. - Rankos... švarios. 

- Aha, tvarka, - sutiko Deivas. - Bet verčiau nesistenkit kalbėti... 
Jums... Na, šiek tiek nubrozdino, ir... 

- Džimai, ne! - suriko jam už nugaros Marinvilis. - Nedaryk to! 

Deivas staiga sumojo, kad jam visai nesunku atsiplėšti nuo mirš- 
tančiojo. 

- Tad ką darysime? - paklausė Džonis ilgaplaukį, kol kitoje taku- 
čio pusėje juodbruvasis dvynys klūpojo prie žmogaus, kurį nušovė 
brolis. Džonis girdėjo silpną Entredžiano murmesį, tarytum šis norė- 
jo prieš mirtį atlikti nuoširdžią išpažintį. Džonis šią popietę vėl susi- 
dūrė su slegiančiu faktu: apskritai žmonės miršta sunkiai, ir kai jie 
išeina iš šio pasaulio, išeina ne itin oriai... ir veikiausia išvis nesuvok- 
dami, kad jį palieka. 

- Darysim? - perklausė Stivas. Žvelgė į Džonį bemaž komiškai 
suglumęs ir perbraukė ranka sau per plaukus, ištepdamas žilsvumą 
raudonumu. Kraujas dar labiau plito jo marškinių pečiais, kur buvo 
susmigę žvėries nagai. - Ką turite galvoje klausdamas,.ką darysim? 

- Eisim toliau ar grįšim atgal? - patikslino klausimą Džonis kimiu 
susirūpinusiu balsu. - Kas priekyje? Ką jūs matėte? 

- Nieko, - atsakė Stivas. - Ne, aš atsiimu savo žodį. Blogiau negu 
nieko. Ten... - jo akys nukrypo nuo Džonio ir išsiplėtė. 

Džonis atsisuko, manydamas, kad hipis tikriausiai pamatė kojo- 
tus, kurie galop prisistatė, tačiau tai buvo ne kojotai. 

- Džimai, ne! - suriko jis. - Nedaryk to! 

Bet suprato, kad jau per vėlu, matė tai parašyta jauname Džimo 
Rido veide - kad atšaukti nieko nebeįmanoma. 

|] 

Vaikinas stovėjo su revolveriu, prispaustu sau prie smilkinio gan 
ilgai, ir Stivas Eimzas ėmė tikėtis, kad šis galbūt to nepadarys, persi- 
galvos priešpaskutinį momentą, tą galutinį prieangį koridoriun be pa- 
baigos, kai jau yra per vėlu, ir tada Džimas paspaudė gaiduką. Vai- 
kino veidas persikreipė, lyg būtų užėjęs ne itin stiprus pilvapūčio 
priepuolis. Oda ant kiaušo tartum trūkinėjo į šalis, kairysis skruostas 
pūtėsi. Paskiau galva ištiško į visas puses, iš garbėtroškiškų siekių 
kurti puikius rašinius (ką jau kalbėti apie tuos, kaip patekus į Siuzės 
Geler kelnaites) liko ūkas keisto saulėlydžio ore, raudoni glitėsiai, it 
seilės nutaškę vieną iš pamišėliškųjų kaktusų. Džimis svirstelėjo 
žingsnį priekin, keliai jam sulinko, ginklas iškrito iš rankos, ir galop 
jaunuolis susmuko ant žemės. Stivas priblokštas pasisuko į Džonį 
mąstydamas: “Aš to nemačiau, kas ką tik įvyko mano akyse. Pervy- 
niokite juostelę, paleiskite ją iš naujo, ir patys pamatysite. Aš nema- 
čiau to, kas ką tik įvyko mano akyse. Nė vienas iš mūsų nematė. Ne, 
žmogau. Ne". 

Tiktai kad jis matė. Vaikinukas, priveiktas sąžinės graužaties ir 
siaubo dėl to, ką padarė savo gatvės kaimynui, prieš mirksnį jo aky- 
se impulsyviai nusižudė. 

- Jūs privalėjote jį sulaikyti! - suriko Deivas Ridas, puldamas prie 
Džonio. - Privalėjote sulaikyti, kodėl to nepadarėt? Kodėl jo nesulai- 
kėt? 

Stivas pabandė sugriebti bėgantį pro šalį vaikiną, tačiau skausmas 
pečiuose sukaustė jį. Liko tik bejėgiškai stebėti, kaip Deivas Ridas 
sugriebia Džonį ir partrenkia ant žemės. Juodu dukart persirito nuo 
vieno takučio krašto prie kito. Džonis atsidūrė viršuje, bent kažkurį 
mirksnį. 

- Deividai, paklausyk... 

- Ne! Ne! Jūs privalėjot jį sulaikyti! Privalėjot jį sulaikyti! 

Vaikinas skėlė Džoniui į žandą, pirma dešine, paskiau kaire ran- 
ka. Jis raudojo, ašaros sruvo išblyškusiais skruostais. Stivas vėl pa- 
bandė įsikišti, tačiau tuo tik nukreipė Džonio dėmesį, kai šis bandė 
keliais prispausti bernioko rankas. Deivas, staiga pasikėlęs ant vienos 
šlaunies, nubloškė Džonį kairėn nuo takučio. Pastarasis krisdamas iš- 
tiesė ranką, stengdamasis sušvelninti smūgį, tačiau tik susivarė del- 
nan saują kaktuso dyglių. Sustūgo iš skausmo ir netikėtumo. 

Stivas dešine ranka - toji bent šiek tiek jo klausė - sugriebė Deivą 
Ridą už peties, bet berniokas lengvai juo nusikratė, netgi negrįžtelė- 
jęs atgal, o paskiau užšoko ant plačios Džonio Marinvilio nugaros, 
sugriebė rankomis šio kaklą ir ėmė smaugti. O iš visų pusių sparčiai 
tamsėjančioje prieblandoje sustūgo kojotai - tobulai lygiais stūgs- 
niais, tokių Stivui niekad neteko girdėti, nors gimė ir augo Teksase. 

Tokius stūgsmus girdi tiktai filmuose. 

Abu vyrai norėjo eiti drauge su ja, bet Sintija nesutiko: vienas bu- 
vo senas, antras - girtas. Vartukai pievutės apačioje tebebuvo atdari, 
kaip paliko Stivas ir Kolis. Sintija, išėjusi pro juos, tuoj pat gavo 
brautis pro pomiškio krūmynus, kad patektų į takutį. Prieš jį pasiek- 
dama, pastebėjo keletą kaktusų (dabar jų matėsi daugiau ir jie buvo 
beišstumią įprastą žaliosios juostos augmeniją), bet neatkreipė į juos 
dėmesio. Priekyje savęs išgirdo kovos triukšmą: švokščiantį, sunkų 
alsavimą, skausmingą šūksnį, smūgio dunksnį. Ir kojotus. Nematė jų, 
tačiau atrodė, kad šie slepias visur aplinkui. 

Kai pasiekė takutį, kaip vėjas ją pralenkė daili blondinukė su 
džinsais, nė nepasisukdama pažiūrėti. Sintija atpažino: Kamė Rid, 


207 


dvynių motina. Paskui ją, sunkiai šnopuodamas, pumpavo Bredas 
Džozefsonas. Prakaito čiurkšlės sruvo jam skruostais; vėlyvo vakaro 
šviesoje atrodė, kad jis verkia kruvinomis ašaromis. 

“Saulė leidžiasi, - pagalvojo Sintija, įsukdama į takutį ir leisdama- 
si bėgti paskui anuos. - Jeigu mes iš čia greitai neišsigausime, gali- 
me pasiklysti. Ir šitai nė kiek nebūtų įdomu". 

Priekyje, visai netoli, pasigirdo riksmas. Ne, ne riksmas, bet 
klyksmas. Pritvinkęs podraug siaubo ir sielvarto. Ridų moteriškė. 
Sintija, jau pasivijusi juos, išgirdo Bredą pratariant: “O ne, o šūdas!" 

Mirksnį plati Džozefsono nugara užstojo, kas dedasi, paskiau jis 
pasilenkė šalia Kamės, ir Sintija išvydo abipus takučio du išdrikus 
kūnus. Tirštėjančiose sutemose ji nepajėgė įžvelgti, kas anie, - matė 
tik, jog tai vyriškiai, ir panašu, kad mirę bjauriai, - bet pastebėjo nuo- 
šaliau žmonių maišaties, kairėje takučio pusėje, stovintį Stivą, ir jai 
palengvėjo. Bemaž prie pat jo kojų gulėjo kažkokio siaubingai išk- 
reipto pavidalo žvėries maita su nunešta puse galvos. 

Kamė Rid klūpojo šalimais vieno lavono, neliesdama jo, tačiau, 
ištiesusi ties juo priekin rankas delnais į viršų, raudojo. Jos veide at- 
sispindėjo begalinė kančia. Iš “Eddie Bauer“ šortų Sintija atspėjo, jog 
tai vienas iš moters sūnų. 

“Betgi jų tokie nuostabūs dantys, - nei iš šio, nei iš to pagalvojo 
Sintija. - Tikriausiai kainavo jai ir jos vyrui krūvą pinigų". 

Bredas stengėsi atplėšti antrąjį dvynį (Deivas jo vardas, prisimi- 
nė Sintija, o gal Dagas) nuo Džonio Marinvilio. Juodasts stambuolis 
prakišo rankas jaunuoliui po pažastimis ir sunėrė savo stambias plaš- 
takas viršum Deivo sprando, kilsteldamas šį tikru Nelsono veiksmu. 
Tačiau Ridų berniokas taip lengvai nepasidavė. 

- Paleisk, - subliuvo jis. - Paleisk, tu, kalės vaike! Jis nužudė ma- 
no brolį! Jis nužudė Džimį! 

Misis Rid liovėsi rypavus. Pakėlė galvą, ir sustingusi, klausiama 
išraiška baltame jos veide išgąsdino Sintiją. 

- Ką? - pratarė ji taip tyliai, lyg kalbėtų pati su savimi. - Ką tu pa- 
sakei? 

- Jis nužudė Džimį! - vėl subliuvo Deivas Ridas. Kad ir nenorom, 
jo galva linko priekin, neatlaikydama stumiančių Bredo rankų, bet jis 
vis tiek teberodė pirštu į Džonį, kuris stojosi nuo žemės. Iš vienos ra- 
šytojo šnervės sruveno kraujas. 

- Ne, - uždusęs pratarė Džonis. Moteris jo nesiklausė. Sintija aiš- 
kiai tai matė iš jos blyškaus, sustingusio veido, bet Marinvilis šito ne- 
pastebėjo. - Suprantu, ką tu jauti, Deividai, bet... 

Moteris pažvelgė žemyn. Sintija pasekė jos žvilgsniu. Abi vienu 
metu išvydo ant takučio revolverį, ir abi siekė jo. Sintija parpuolė ant 
kelių ir palietė ranka jį pirmoji, bet šitai nepadėjo. Šalti it marmuras 
ir tvirti it erelio nagai pirštai susigniaužė jai ant plaštakos ir išplėšė 
ginklą. 

- „tai buvo siaubinga klaida, - vėlė žodžius Džonis, regis, labiau- 
siai skirdamas juos Deivui. Atrodė, tuoj tuoj nualps. - Stai kaip turi į 
tai žiūrėti. Kaip apie... 

- Saugokis! - suriko Stivas, o paskiau: - Jėzau šventas, ponia, ne! 
Nereikia! 

- Tu nužudei Džimį? - paklausė moteris mirtinai lediniu tonu. - 
Kodėl? Kodėl tm tą padarei? 

Tačiau atsakymas, matyt, jos nedomino. Ji pakėlė revolverį, nusi- 
taikydama į Džonio Marinvilio kaktą. Sintijai nekilo abejonių, kad 
moteris rengiasi jį nušauti. Būtų jį nušovusi, jeigu ne naujasis atvy- 
kėlis, kuris įsiterpė tarp Kamės ir jos taikinio prieš pat šiai nuspau- 
džiant gaiduką. 

Bredas atpažino tą zombį, nepaisant šio trūkčiojančios, kerėpliš- 
kos eigasties ir iškreipto veido. Tik nepajėgė suprasti, kas per jėga 
pakeitė malonų koledžo anglų literatūros dėstytoją, gyvenantį žemiau 
šiame pat kvartale, į tai, ką matė dabar, ir nenorėjo suprasti. Vien jau 
žiūrėti buvo negera. Lyg kažkas, kurio nepaprastą jėgą tik pranoko 
sadistiškas žiaurumas, būtų suėmęs delnais Piterio Džeksono galvą ir 
suspaudęs. Žmogaus akys buvo išvirtusios iš akiduobių, kairioji, fak- 
tiškai susprogus, gulėjo ant skruosto. O dar blogiau - tai jo šypsena: 
groteskiškas šiepulys iki pat ausų, kuris tuoj pat Bredui priminė Džo- 
kerį iš komiksų apie Betmeną. 

Visi jie sustingo, tarsi jų tarpan būtų įžengęs Kolridžo* Senasis 
Jūreivis su savo spindinčiu, pakerėtu žvilgsniu. Sunerti ant Deivo sp- 
rando Bredo pirštai atsileido, bet vaikinas nė nepamėgino išsilaisvin- 
ti. Ilgaplaukis su kruvinais sportinukais iš dalies užstojo Piteriui ke- 
lią, ir mirksnį Bredas pamanė, kad juodu susidurs. Paskutinę sekun- 
dę hipis netvirtai žingtelėjo atbulas, padarydamas vietos. Piteris pa- 
suko į jį savo keistai ištemptą galvą. Gęstanti šviesa atsispindėjo nuo 
jo išvirtusių akies obuolių ir prašieptų dantų. 


* Samuel Taylor Coleridge (1772 - 1834) - anglų poetas, kritikas ir mąs- 
tytojas. Čia minimas Senasis Jūreivis - iš “Posmų apie Senąjį Jūreivį", 
paskelbtas rinkinyje “Lyrinės baladės“. 

- Surasti... savo... draugą, - sumikčiojo jis hipiui. Balsas nuskam- 
bėjo silpnai, drebulingai, lyg žmogus buvo tiek apsinešęs, kad turėtų 
sujauktą protą, bet nepakankamai, kad visai išvirstų iš koto. - Prisės- 
ti... šalimais... savo... draugo. 

- Pirmyn, žmogau, virsk pailsėti, - netvirtai atsiliepė hipis, pas- 
kiau patraukė į save petį, kuo toliau nuo prasišiepusio žmogaus. Hi- 
pis kažkiek buvo sužeistas, ir kiekvienas judesys aiškiai kėlė jam 
skausmą, bet jis vis tiek pasitraukė. Bredas jo nesmerkė. Ir pats ne- 
norėtų, kad tas padaras jo prisiliestų, tegul ir eidamas pro šalį. 

Šisai slinko toliau takučiu, užkliudė tysančio žvėries koją, ir Bre- 
das išvydo keistą dalyką: žvėris - matyt, kažkokios kačių genties ats- 
tovas - iro pagreitintos fotografijos spartumu: kailis juodo, nuo jo 
nudriko bjauraus kvapo išgarų ar dūmų dryžiai. 

Visi jie suakmenėjo: hipis su kruvinais, nusvirusiais pečiais; par- 
davėja, priklaupus ant vieno kelio; Kamė, stovinti priešais merginą ir 
nusitaikius revolveriu; Džonis, iškėlęs rankas, lyg mėgintų pagauti 
kulką; Bredas ir Deivas Ridas imtynininkų poza. O Piteris vis tolo ta- 
kučiu pietų link, dabar jau nugara į juos, nėsyk neatsigręždamas. Va- 
karas buvo visiškai ramus, nuščiuvęs nykstančios dienos prieblando- 
je. Netgi kojotai nurimo, bent kol kas. 

Paskiau Deivas pajuto, kad rankos, lenkiančios sprandą, nebe to- 
kios tvirtos, ir išsiveržė iš Bredo gniaužtų. Tačiau Džonis bernioko 
jau nebedomino. Jis užsipuolė motiną: . 

- Tu irgi! - suriko. - Tu irgi jį nužudei! 

Kamė pasisuko į sūnų, jos veidas atrodė sukrėstas ir apstulbęs. 

- Kodėl mus išsiuntei čion, mam? Kodėl? 

Deivas išplėšė revolverį iš motinos rankos, - ši visai nesipriešino, 
- palaikė sekundę jį sau prieš akis, o paskiau nusviedė į krūmus... tik- 
tai kad tie buvo ne krūmai, jau nebe. Kol galynėjosi vienas su kitu, 
permainos tęsėsi, ir dabar jie stovėjo pasišiaušusioje, atšiaurioje kak- 
tusų girioje. Netgi degančio namo tvaikas pakito: dabar atrodė, kad 
ten dega meskitmedis, o gal pelynai. 

- Deivai... Deivi, aš... 

Kamė nutilo, vien tik žvelgė į sūnų. O šis žvelgė į ją, toks pat išb- 
lyškęs, toks pat suvargęs. Bredui toptelėjo galvon, kad dar ne per se- 
niausiai berniokas juokėsi ir svaidė frisbį, siausdamas su savo broliu 
ir dviem merginomis po veją. Deivo veidas persikreipė, burna virp- 
telėjusi atvipo, tarp lūpų nutįso blizgantys seilių siūleliai. Jis pratrū- 
ko raudoti. Motina apkabino jį ir ėmė linguoti. 

- Nereikia, viskas gerai, - ramino ji, bet pačios akys blizgėjo it 
tamsūs akmenėliai išdžiūvusios upės dugne. - Nereikia, viskas gerai. 
Nereikia, mielasis, viskas gerai. Mamutė su tavimi, viskas gerai. 

Džonis sugrįžo į takutį. Greitomis žvilgtelėjo į negyvą žvėrį, ku- 
ris dabar mirguliavo, tarsi žiūrėtum į jį pro karštą viršum krosnies 
tvyrantį ūkelį, iš jo sunkėsi tiršto rausvo skysčio srovelės. Paskiau 
Džonis vėl nukreipė žvilgsnį į Kamę ir jos išlikusį sūnų. 

- Kame, - prašneko jis. - Misis Rid. Aš nenušoviau Džimo. Prisie- 
kiu, nenušoviau. Tai, kas atsitiko, buvo... 

- Tylėkit, - atsakė ji, nežiūrėdama į Džonį. Deivas buvo pusę pė- 
dos aukštesnis už motiną ir bent septyniasdešimčia svarų sunkesnis, 
bet ši dabar lingavo jį taip lengvai, kaip turbūt anuomet, kai jam bu- 
vo aštuoni mėnesiai ir skaudėdavo pilvuką. - Nenoriu girdėti, kas at- 
sitiko. Man nesvarbu, kas atsitiko. Tik grįžkime atgal. Tu nori grįžti 
atgal, Deividai? 

Verkdamas, nepakeldamas galvos, jis linktelėjo jai prie peties. 

Siaubingai sausas savo akis ji nukreipė į Bredą: 

- Parneškite kitą mano berniuką. Juk nepaliksime jo čia šalia tos 
bjaurybės, - ji žvilgtelėjo į garuojančią, dvokiančią pumos maitą, 
paskiau - vėl į Bredą. - Pamneškite jį, jūs suprantate mane? 

- Taip, mem, - atsakė Bredas. - Be abejo, aš jus suprantu. 

Tomas Bilingslis stovėjo prie virtuvės durų, pro tamsėjančią 
prieblandą stengdamasis įžiūrėti atvirus galukiemio vartukus ir perp- 
rasti garsus ir balsus, kuriuos girdėjo atsklindant nuo žaliosios juos- 
tos už jų. Kai kažkieno pirštai patapšnojo jam per petį, senioką maž- 
ne ištiko širdies smūgis. 

Kadais jis būtų mikliai apsisukęs ir partiesęs įsibrovėlį kumščiu ar 
alkūne, abiem jiem nė nespėjus suvokti, koks reikalas, bet liekno jau- 
nikaičio, gebančio taip greit ir gyvai sureaguoti, jau seniai nebelikę. 
Taip, seniokas smogė, bet raudonplaukė mėlynais šortais ir beranko- 
ve palaidinuke lengvai suspėjo žingtelti atgal, ir Tomo artritiški 
krumpliai tepataikė į orą. 

- Dievulėliau, moterie! - sušuko jis. 

- Atleiskite, - Odrės veidas, paprastai toks dailus, dabar atrodė iš- 
kankintas. Kumščio dydžio mėlynė ant kairiojo skruosto, nosis išti- 
nusi, ant šnervių prikepęs kraujas. - Norėjau ką nors pasakyti, bet pa- 
maniau, kad tik dar labiau jus išgąsdinčiau. 

- Kas jums nutiko, Od? 

- Nesvarbu. Kur kiti? : 

- Kai kurie giraitėje, kai kurie gretimame name. 

- Ne... - per orą nubangavo stūgesiai. Raudona saulėlydžio šviesa 
išblėso, liko tik oranžinė pilkuma. Ne per geriausia tiems, kurie lau- 
ke. Daug riksmų. Daktaras kažką prisiminė. - O kur Garis? 

Moteris pasitraukė į šalį ir parodė pirštu. Garis gulėjo duryse tarp 
virtuvės ir svetainės. Tebelaikydamas žmonos ranką, buvo atsijun- 
gęs. Dabar, kai klyksmai ir šauksmai nutilo, - bent kuriam laikui, - 
senasis daktaras išgirdo jį knarkiant. 

- Po tuo užtiesalu - Marielė? - paklausė Odrė. 

Tomas linktelėjo. 

- Turime prisijungti prie kitų, Tomai. Kol vėl neprasidėjo. Kol jie 
nesugrįžo. 

- Ar tu žinai, kas čia dedas, Od? 

- Vargu ar kas nors gali tikslai žinoti, kas čia dedas, bet kai ką aš 
žinau, taip, - ji prispaudė atbulas plaštakas sau prie kaktos ir užsimer- 
kė. Tomui ji priminė matematikos studentę, besigalynėjančią su ko- 
kia nors didžiule lygtimi. Paskiau moteris nuleido rankas ir vėl paž- 
velgė į senioką. - Verčiau eikime į gretimą namą. Mes visi turėtume 
būti drauge. 

Tomas smakru kryptelėjo knarkiančio Gario pusėn: 

- O kaip dėl jo? 

- Mes nepajėgsim jo panešti, o tuo labiau - perkelti per galinę Dei- 
vido Karverio tvorą. Pasiseks, jeigu jūs pats per ją perlipsit. 

- Kaip nors sugebėsiu, - atsakė jis, kiek įsižeidęs. - Dėl manęs ne- 
sirūpink, Od. Aš susidorosiu. Ą 

Iš giraitės atskriejo riksmas, dar vienas šūvis ir priešmirtinis kaž- 
kokio žvėries maurojimas. Į jį atsiliepė tartum tūkstantis kojotų. 

- Jiems nereikėjo ten eiti, - tarė Odrė. - Žinau, kodėl jie tai pada- 
rė, bet sugalvota buvo blogai. 

Senasis daktaras linktelėjo: 

- Manau, dabar jie ir patys tai supranta. 

Piteris pasiekė takučio šakojimąsi ir pažvelgė į boluojančią dyku- 
mą, kurios pakraštyje tekėjo mėnulis. Paskiau jis nuleido akis ir išvy- 
do prismeigtą prie kaktuso vyriškį sulopytomis chaki spalvos kelnėmis. 

- Sveikas... drauguži, - pratarė jis ir nustūmė į šalį valkatos krau- 
tuvinį vežimėlį, kad galėtų prisėsti šalimais. Įsitaisydamas prie 

kaktuso, jusdamas, kaip šio dygliai sminga nugaron, jis išgirdo riks- 
mą, šūvį ir priešmirtinį riaumojimą. Visa tai toli. Ir nesvarbu. Piteris 
uždėjo ranką ant negyvėlio peties. Judviejų šypsenos buvo visiškai 
tokios pat. - Sveikas... drauguži, - pakartojo kadainykštis Džeimso 
Dikio kūrybos tyrinėtojas. 

Jis pažvelgė į pietus. Nors išlikusioji rega jau buvo mažne dingus, 
bet dar sugebėjo pamatyti tobulai apvalų mėnulį, kylantį tarp juodų, 
it kreidele nupieštų kalnų ilčių, sidabrinį nelyginant senoviško kiše- 
ninio laikrodžio nugarėlė, o virš jo - besišypsantį, viena akimi pri- 
merktą misterio Mėnuliuko veidą iš vaikiškos knygutės “Motulės Žą- 
sies eilėraštukai". 

Tačiau šitas misteris Mėnuliukas tartum turėjo ant galvos kaubo- 
jišką skrybėlę. 

- Sveikas... drauguži, - sušnabždėjo jam Piteris, dar stipriau atsi- 
remdamas į kaktusą. Nejuto, kaip nenormaliai ilgi spygliai pradūrė 
jam plaučius, nei kaip iš prašieptos burnos nuvinguriavo pirmosios 
kraujo srovelės. Jis sėdėjo šalia savo draugo. Sėdėjo šalia savo drau- 
go, ir dabar viskas gerai, jie abu žiūri į kaubojų misterį Mėnuliuką, 
ir viskas gerai. 

Dienos šviesa išnyko tokia sparta, jog tai priminė Džoniui tropi- 
kus, ir netrukus dygliuotas kraštovaizdis aplinkui tapo vien neryškia 
juoduma. Takutis matėsi aiškiai, bent kol kas, - pilka, maždaug dvie- 
jų pėdų pločio juosta, vingiuojanti per šešėlius, - bet jeigu nebūtų pa- 
tekėjęs mėnulis, jie būtų atsidūrę dar gilesniame mėšle nei dabar. Šį- 
ryt Džonis klausėsi orų prognozės ir žinojo, kad dabar jaunatis, o ne 
pilnatis, tačiau esamomis aplinkybėmis toksai nesutapimas neatrodė 
labai svarbus. 

Jie žengė takučiu po du, nelyginant gyvūnai, kopiantys trapu No- 
jaus arkon: Kamė su likusiu gyvu sūnumi, paskiau jis ir Bredas (su 
kadaruojančiu tarp jų Džimo Rido lavonu), galiausiai Sintija ir hipis, 
vardu Stivas. Mergina buvo pakėlusi šio numestą šautuvą, ir kai iš 
kaktusų giraitės, dunksančios rytinėje takučio pusėje, išniro kojotas 
- dar košmariškiau darkaus pavidalo nei puma - kaip tik jinai suvedė 
su šiuo sąskaitas. 

Mėnulis visur metė fantastiškus šešėlių raizginius, ir mirksnį Džo- 
nis pamanė, kad kojotas - vienas iš jų. Paskiau Bredas šūktelėjo: “Ei, 
saugokitės!"*, ir mergina bemaž išsyk paleido šūvį. Atatranka ją būtų 

nuvertus it kėglių kuokelę, jeigu hipis nebūtų merginos suturėjęs už 
kelnių sėdynės. 

Kojotas suinkštė ir nuvirto aukštielninkas, tampydamasis kojo- 
mis. Mėnesiena buvo pakankamai šviesi, ir Džonis suspėjo pamaty- 
ti, kad žvėries letenos baigėsi priedėliais, kurie siaubingai panėšėjo į 
žmogaus pirštus, o kaklą vietoj apykaklės juosė šovinyno diržas. Ko- 
joto draugai dar garsiau sustūgo, gal gedėdami, gal juokdamies. 

Padaras iškart ėmė irti, letenų pirštai pajuodo, krūtinės ląsta įkri- 
to, akys įdubo it akmenėliai. Nuo kailio pakilo garas, o kartu su juo 
- ir dvokas. Po vienos dviejų sekundžių iš skystėjančios maitos nus- 
ruveno tie rausvi drūželiai. 

Džonis ir Bredas atsargiai padėjo ant žemės Džimo Rido kūną. 
Paėmęs iš merginos šautuvą, Džonis vamzdžiu stumtelėjo kojotą. Su- 
mirksėjo iš nuostabos (nuosaikios nuostabos, šiandien jau buvo ne- 
belikę jėgų stipresnėms emocinėms reakcijoms), kai vamzdis prasly- 
do pro tamsėjantį kailį visai be jokio pasipriešinimo. 

- Tartum badytum cigarečių dūmus, - pakomentavo, sugrąžinda- 
mas šautuvą Sintijai. - Nemanau, kad jis apskritai čia egzistuoja. Ne- 
manau, kad bet kuris iš jų egzistuoja, iš tiesų ne. 

Stivas Eimzas žingtelėjo priekin, paėmė Džonio ranką ir padėjo 
sau ant peties. Džonis pajuto po pirštais įdrėskimus, likusius nuo pu- 
mos letenų. Prasisunkęs pro marškinėlius kraujas net sužliugsėjo, 
Džoniui prisilietus. š 

- Tas, kas man tai padarė, - anaiptol ne cigaretės dūmai, - paste- 
bėjo Stivas. 

Džonis jau buvo beatsakąs, bet jo dėmesį atkreipė keistas barške- 
sys. Panašų girdėdavęs savo jaunystėje, kai bibopo baruose būdavo 
sutaisinėjamas kokteilis. Tatai buvo seniai, šeštajame dešimtmetyje, 
kai užmiesčio klube su kompanija negalėdavai nusitašyti, jei ateida- 
vai be kaklaraiščio. Garsas sklido nuo Deivo Rido, sustingusio šalia 
motinos. Barškėjo šio dantys. 

- Nagi, - paragino Bredas. - Reikia grįžti, po šimts, užuoglaudon, 
kol dar kas nors nepasirodė. Gal kraugeriai šikšnospamniai ar... 

- Gal šioje vietoje ir sustosite, - pertraukė jį Sintija. - Perspėju jus, 
stambuoli. 

- Atleiskite, - linktelėjo Bredas. Paskiau švelniai pridūrė: - Judam, 
Kame, gerai? 

- Nenurodinėk man! - šiurkščiai sureagavo ši. Prilaikė Deivą, ap- 
kabinus per liemenį. Tiek pat sėkmingai būtų galėjus glaust prie sa- 
vęs geležies strypą, kiek Džoniui buvo matyti. Tiesa, neskaitant 

drebulio. O dar tie dantys. - Nejau nematote, kad berniukas mirtinai 
išsigandęs? 

Per tamsą vėl atskriejo stūgsmai. Dvokas nuo kojoto, kurį Sintija 
nušovė, sparčiai darės nebepakenčiamas. 

- Taip, Kame, matau, - Bredo balsas buvo tykus ir švelnus. Džo- 
nis pagalvojo, kad šis žmogus būtų galėjęs susikrauti turtą, dirbda- 
mas psichiatru. - Bet jums reikia išsijudinti. Antraip mums teks eiti 
vieniems ir palikti jus čia. Mes privalome atsidurti tarp sienų. Priva- 
lome atsidurti užuoglaudoje. Jūs tą supratote, taip? 

- Tik, žiūrėkit, paimkit mano kitą berniuką, - griežtai atsakė ji. - 
Juk nepaliksite jo šalia tako, kad... Tiesiog nepaliksite jo šalia tako. 
Ne! 

- Mes jį nešimės, - patvirtino Bredas tokiu pačiu tykiu, raminan- 
čiu balsu. Jis pasilenkė ir vėl sugriebė Džimo Rido kojas. - Tiesa, 
Džonai? 

- Taip, - linktelėjo Džonis, svarstydamas, kas bus likę iš vargšo 
senuko Kolio Entredžiano, kai ateis rytas... jeigu tik rytas ateis. Ko- 
lis čia neturėjo motinos, kuri jį užsistotų. 

Kamė stebėjo, kaip juodu kelia savo tarpan josios sūnaus lavoną, 
paskiau pasistiebė ir kažką pašnabždėjo Deivui į ausį. Matyt, surado 
tinkamus žodžius, nes vaikinas pajudėjo iš vietos. 

Jie nuėjo vos kelis žingsnius, kai priekyje pasigirdo negarsus 
brazdesys, sugurgždėjo kažkieno užmintas naujasis dirvos paviršius 
ir atskriejo prislopintas, suirzęs skausmo šūksnis. Deivas šaižiai suk- 
liko - nelyginant kokia nors aktorikė siaubo filme. Labiau nuo šio 
klyksmo nei nuo svetimų garsų giraitėje Džoniui sutraukė mašnelę. 
Akies kampučiu jis pastebėjo, kaip hipis sugriebė už šautuvo vamz- 
džio, kuriuo nusitaikė Sintija. Stivas nulenkė vamzdį žemyn, suš- 
nabždėdamas merginai, kad palauktų, kad dar kiek palauktų. 

- Nešaukite! - šūktelėjo balsas iš šešėlių tirštumos priekyje ir kiek 
kairiau jų. Šį balsą Džonis atpažino. - Mes draugai, tad nusiraminkit! 
Gerai? 

- Daktaras? - Džonis, kuriam nedaug trūko, kad būtų išleidęs iš 
rankų Džimo Rido kūną, dabar tvirčiau įsikibo jį, nebodamas žąstų ir 
pečių skausmo. Prieš pasigirstant garsams priekyje, jis mąstė apie tai, 
ką buvo perskaitęs “Palaikų išniekintojuje". Žmonės numirę pasun- 
kėja, rašo Folkneris. Tarsi mirtis - vienintelis būdas, kokiu neišmanus 
nenaudėlis sunkis geba įrodyti savo egzistavimą. - Daktare, tai jūs? 

- Aha, - iš tamsos išniro du šešėliai, atsargiai artindamiesi jų lin- 
kui. - Velniškai pasidūriau į prakeiktą kaktusą. Iš kur kaktusai Oha- 
juje? 

- Puikus klausimas, - atsakė Džonis. - Kas čia su jumis? 

- Odrė Vailer iš anapus gatvės, - atsiliepė moteris. - Ar galime 1š- 
sigauti iš to miško? 

Staiga Džonis suprato, jog nebeįstengs nunešti savąją Džimo Ri- 
do kūno dalį atgalios iki Karverių namų, o juolab - padėti Bredui per- 
kelti šį per tvorą. Jis apsidairė aplink. 

- Stivai? Ar negalėtumėte trumpam mane užva... - ir nutilo, prisi- 
minęs Stivo šokį su pikasiška puma. - Velnias, juk nevaliosite, taip? 

- O Die... eve, - Tomas perskyrė žodį į dvi dalis, paskiau antrąją 
dalį ištarė lūžtančiu balsu it paauglys. - Katras iš dvynių? 

- Džimas, - atsakė Džonis. Paskiau, kai Tomas žingtelėjo prie jo, 
pridūrė: - Tu nepajėgsi, Tomai, tave ištiks širdies smūgis ar dar kas 
nors. 

- Aš padėsiu, - pasisiūlė Odrė, prieidama prie jų. - Pirmyn. Eime. 

Stivas pastebėjo, kad senasis veterinaras ir moteris, gyvenanti ki- 
toje pusėje gatvės, išėjo į takutį toje pat vietoje, kaip ir jisai su Ent- 
redžianu. Kur anksčiau gulėjo išmesti elementai, dabar iš žemės ky- 
šojo pusiau įgrimzdus karvės kaukolė, o vietoje pakelio nuo bulvių 
traškučių voliojosi sena, surūdijusi pasaga, tiktai įvynioklis nuo beis- 
bolo kortų kaladės tebebuvo ten pat. Stivas pasilenkęs pakėlė jį ir pa- 
suko taip, kad popierių apšviestų mėnesiena. Aukščiausios rūšies 
kortos. Albertas Belis užsimojęs lazda viršum galvos, akyse plėšrus 
žvilgsnis. Stivui šovė galvon keista mintis: šitai atrodo anachroniz- 
mas, o ne kaktusas ar karvės kaukolė ir netgi ne išsigimėliškas plėš- 
rūnas, slėpęsis griovoje. “Taip pat ir mes, - pagalvojo jis. - Gal ir mes 
dabar anomalija". 

- Apie ką susimąstei? - paklausė Sintija. 

- Apie nieką. 

Jis leido įvyniokliui išslysti iš pirštų. Pusiaukelėj iki žemės tasai 
staiga išsilygino, išsipūtė it burė ir iš šviesiai žalio, koks galbūt buvo 
(mėnesienos šviesoje sunku pasakyti), tapo skaisčiai baltas. Stivas 
aiktelėjo. Sintija, kuri buvo atsigręžus pasitikrinti, ar neseka kas nors. 
jų takučiu, tuoj pat atsisuko. 

- Kas? 

- Ar matei? 

- Ne. Ką? 

- Šitai, - jis vėl pasilenkė ir pakėlė įvynioklį, kuris buvo pavirtęs 
šiurkštaus popieriaus lapu. Į juos žvelgė barzdotas piktadarys sunkių 

vokų pusiau pridengtomis blizgančiomis akimis. PAIEŠKOMAS, 
skelbė plakatas. ŽMOGŽUDYS, BANKŲ IR TRAUKINIŲ PLĖŠI 
KAS, REZERVACIJOS FONDŲ PASISAVINTOJAS, PRIEKA- 
BIAUTOJAS IR TERORIZUOTOJAS, MIESTO ŠULINIŲ NUO- 
DYTOJAS, GALVIJŲ IR ARKLIŲ VAGIS, SKLYPŲ UŽGROBĖ- 
JAS. Visa tai virš fotografijos. Po ja stambiomis juodomis raidėmis 
piktadario vardas ir pavardė: DŽEBEDAJAS MERDOKAS. 

- Tai bent, - kvėptelėjo Sintija. 

- Ką tuni galvoje? 

- Tai ne nusikaltėlis, o kažkoks aktorius. Mačiau jį per televizo- 
rių. 

Stivas pakėlė galvą ir išvydo, kad kiti tolsta nuo jų. Paėmė Sinti- 
ją už rankos, ir abu nuskubėjo vytis. 


11 


Tekas kyburiavo arkinėje angoje tarp kambarėlio ir svetainės, 
purvinais Seto pėdų pirštais vos liesdamas kilimą. Jo akys spindėjo, 
degė karščiu; naudodamasis berniuko plaučiais alsavo greitais, sun- 
kiais kvėpsniais. Seto plaukai styrojo stati ne tik ant galvos, bet ir ant 
viso kūno. Kai tik šis švelnus gyvaplaukių pūkelis prisiliesdavo sie- 
nos, pasigirsdavo silpnas traškesys. Berniuko raumenys ne tik virpė- 
jo, bet ir tartum zvimbė nuo įtampos. 

Kopo mirtis išplėšė Teką iš televizinio svaigulio, ir šisai pasku- 
bom, instinktyviai pasidavė linkui kopę esybės, pasiekdamas kone 
savo poveikio ribą... ir paskiau peržengdamas ją, šokdamas prie gro- 
bio nelyginant centro gynėjas - sugriebti kamuoliuko, jau perskrieju- 
sio centrinio lauko aptvarą. Ir pagaudamas šį! Energija plūstelėjo į 
Teką it napalmas: įveiktas dar vienas barjeras, ir jis pats atsidūrė ar- 
čiau negu bet kada pirma prie unikalaus Seto Gerino centro. Dar ne 
jame pačiame, - ne visai, - bet dabar jau taip arti. 

Sustiprėjo ir Teko percepcijos pajėgumai. Jis išvydo bernioką su 
smilkstančiu revolveriu rankoje, suprato, kas atsitiko, pagavo bernio- 
ko siaubą ir kaltės jausmą, sumojo atsivėrusias galimybes. Negalvo- 
damas - Tekas niekad negalvodavo, tikrai ne - įšoko į Džimo Rido 
protą. Iš tokio atstumo nepajėgė jo kontroliuoti fiziškai, bet patikima 
savireguliacinė įranga, sauganti jaunuolio emocinį arsenalą, laikinai 
užsitrumpino, palikdama šią jo sritį plačiai atvirą išoriniams povei- 
kiams. Tekas turėjo sekundę - daugiausia dvi - patekti vidun ir iki 
maksimumo pasukti visus valdymo įtaisus, kad sukeltų berniokui 
grįžtamosios reakcijos perkrovą, bet pakako ir tos sekundės. Gal net- 

gi berniokas, šiaip ar taip, būtų tai padaręs. Juk viena, kuo prisidėjo 
Tekas - tai tik sustiprino jau susitvenkusias emocijas. 

Energija, išsilaisvinusi po Džimo Rido savižudybės, įplieskė Te- 
ką it signalinę raketą ir įtempė jo pasiskolintuosius nervus iki kraš- 
tutinumo. Sviežia energija - jauna energija - plūstelėjo vidun, papil- 
dydama iki šiol Teko išeikvotus milžiniškus jos kiekius. Ir dabar šis 
kyburiavo tarpduryje dūgzdamas, visiškai pasikrovęs, pasirengęs už- 
baigti tai, ką pradėjo. 

Pirmiausia - pavalgyti. Tekas juto pašėlusį alkį. Nuplaukė oru per 
pusę svetainės ir čia sustojo. 

- Teta Odre? - pašaukė Seto balsu. Saldžiu balsu - galbūt todėl, 
kad taip retai juo naudojosi. - Teta Odre, tu čia? 

Ne. Tekas pajuto, kad jos nėra. Teta Odrė gebėdavo - su Seto pa- 
galba - kai kada užblokuoti savo protą, bet niekad - pastovių to pro- 
to impulsų, signalizuojančių, kad esąs čia pat, šalimais. O dabar šių 
nebebuvo, bet galbūt tik namuose. Galimas daiktas, ji su kitais, tik- 
riausiai taip, toliau nenuėjo. Kadangi dabar Tuopų gatvė supama Ne- 
vados dykumos... tiktai kad čia ne visai tikroji Nevada, veikiau min- 
čių sukurta Nevada, tokia, kokią vaizduotėje įkūnijo Tekas. Žinoma, 
su Seto pagalba. Be Seto nieko nebūtų išėję. 

Tekas vėl pasuko virtuvėn. Gal ir geriau, kad teta Odrė paliko na- 
mus. Bus lengviau sukontroliuoti Setą, mažesnė tikimybė, kad šis le- 
miamu momentu pamaišys. Ne tai, kad mažylis bet kuriomis aplin- 
kybėmis galėtų sukelti didelių problemų; nors jis ir galingas, bet dau- 
geliu atžvilgių bejėgis. Iš pradžių tai buvo dviejų lygiaverčių varžo- 
vų galynėtuvės... tiktai kad jie nebuvo lygiaverčiai varžovai, tikrai ne. 
Galų gale šiurkšti jėga niekad neprilygsta suktumui, o Tekas turėjo 
ilgus tūkstantmečius, per kuriuos tobulino savąsias klastas ir gudry- 
bes. Dabar pamažėle jis ėmė viršų, išnaudodamas nepaprastąsias Se- 
to Gerino galias prieš šį patį, kaip sumanus karatė meistras, kovojan- 
tis su stipriu, tačiau kvailu priešininku. 

Setai? paklausė, slinkdamas oru šaldytuvo linkui. Setai, kur tu, 
drauguži? 

Mirksnį Tekas iš tiesų pagalvojo, kad Setas galbūt išėjęs... tiktai 
kad taip negalėjo būti. Juodu dabar visiškai persipynę, partneriai, 
saistomi ryšio tokio pat saprofitiško kaip Siamo dvyniai, susilieję 
stuburu. Jeigu Setas paliktų šį kūną, visos parasimpatinės sistemos - 
širdis, plaučiai, šalinimo organai, audinių gaminimasis, cerebralinių 
bangų virpesiai - liautųsi funkcionavusios. Tekas nebegalėtų jų palai- 
kyti veikiančių - kaip astronautas negali palaikyti veikiančių aibės su- 
dėtingų sistemų, kurios iš pradžių išsviedžia jį kosminėn erdvėn, o 

paskiau padeda jam išbūti pastovioje aplinkoje. Setas atlieka kom- 
piuterio vaidmenį, o be kompiuterio jo operatorius numirtų. Tačiau 
Setas Gerinas negalėtų pasirinkti savižudybės. Tekas gebėtų jį sutu- 
rėti nuo šio veiksmo, kuriam pastūmėjo Džimą Ridą. Be to, Tekas 
jautė, kad Setas nenori nusižudyti. Dalis Seto faktiškai netgi nenori 
išsilaisvinti nuo Teko, tikrai. Kadangi Tekas viską pakeitė. Tekas 
jam davė Kovines Mašinas, kurios nebuvo vien žaislai; Tekas jam 
davė filmus, kurie buvo tikras gyvenimas; Tekas išniro iš Kinų kar- 
jero su septynmyliais kaubojiškais batais, kaip tik tinkamo dydžio 
vienišam mažyliui kaubojūkščiui. Kas gi norėtų, kad jį paliktų toks 
nuostabus draugas? Ypač jeigu po to, kai pasišalintų tavo ištikimasis 
klajonių draugas, vėlei liktum uždarytas savo paties kiaušo gulage? 

Setai? vėl paklausė Tekas. Kur esi, senas kuine? 

Ir iš kažkur toli, iš olų, urvų, požemio slėpynių labirinto, kurį ber- 
niukas susikūrė (toji jo dalis, kuri nenorėjo Teko, toji dalis, kuri bai- 
sėjosi pašaliečiu, dabar gyvenančiu jo galvoje), Tekas pagavo proš- 
vaistėlę, silpną impulsą, kurį atpažino. 

Šalimais! 

Tai Setas, tikrai. Slepiasi. Įsitikinęs, kad Tekas jo nepamatys, 
neišgirs, neužuos. Taip tai taip, bet impulsai vis dėlto sklido nelygi- 
sekti ir išvilkti paviršiun. Setas to nežinojo, ir nors mažylis - geras 
galvijų varovas išmintais takais, jam ir nėra reikalo kada nors sužinoti. 

“Taip, sere, - pagalvojo Tekas, atidarydamas šaldytuvą, - aš tik- 
ras į nusikaltėlio gaudynes išsirengęs vienišius. Bet ir per gaudynės 
valgoma. Besivaikydami bankų plėšikus 1? galvijų vagis, gaudytojai 
baisiai išalksta, kaipgi ne." 

Viršutinėje lentynoje stovėjo šokoladinis pienas. Purvinomis Se- 
to rankomis Tekas išsiėmė plastikinį ąsotį, pastatė ant spintutės vir- 
šaus, paskiau apžiūrėjo, kas yra mėsos skyriuje. Aptiko ten hambur- 
gerį, bet nežinojo, kaip jį pasigaminti, tokia informacija Seto atmin- 
ties bankuose tikrai nebuvo sukaupta. Tekas ne prieš žalią mėsą, - po 
teisybei, ją mėgo, - bet porą ar tris kartus užvalgius tokio hamburge- 
rio Seto kūnas susirgo. Bent teta Odrė tvirtina, kad žalia mėsa jį su- 
sargdino, ir Tekas nemanė, kad ji meluoja (nors dėl tetos Odrės nie- 
kad negali žinoti). Paskutinysis bandymas baigėsi blogiausiai - kiau- 
rą naktį vėmulys ir tryda. Tekas pasitraukė iš buveinės, iki visa pasi- 
baigs, kartkartėmis pasitikrindamas, ar tebesitęsia ta bjaurastis. Ne- 
kentė šalinamųjų Seto funkcijų netgi tada, kai tos būdavo normalios, 
o aną naktį jų tokiomis niekaip nepavadintum. 

Taigi, tik ne hamburgeris. 

Bet greta dar buvo sausos dešros ir keletas riekelių sūrio - gelto- 
nojo, kurį Tekas ypač mėgo. Seto rankomis jis padėjo maistą ant vir- 
tuvės darbastalio, o paskiau, pasitelkęs nepaprastąjį protą, kuriuo iš- 
vien su Setu dalijosi, perplukdė ten pat plastikinę Makdonaldo stik- 
linę iš pakabinamosios spintelės, kur tos buvo laikomos. Kol Tekas 
taisėsi sau sumuštinį, dėdamas dešrą ir sūrį ant baltos duonos, sutep- 
tos garstyčiomis, plastikinis ąsotis pasikėlė ir įpylė šokoladinio pie- 
no Makdonaldo stiklinėn, ant kurios buvo benusitrinąs paveikslėlis, 
vaizduojantis Čarlzą Barklį vienas prieš vieną su Tasmanijos velniu. 

Keturiais dideliais gurkšniais Tekas išgėrė pusę šokoladinio pie- 
no, atsiriaugėjo ir ištuštino stiklinėlę iki dugno. Ir savo proto pagal-. 
ba vėl įsipylė, tuo pat metu plėšdamas dantimis sumuštinį, nekreip- 
damas dėmesio į garstyčias, varvančias ir tiškančias ant purvinų Se- 
to pėdų. Tekas rijo, kando, čepsėjo, rijo, gėrė, riaugėjo. Urzgesys 
žarnose ėmė rimti. Visa bėda su televizoriumi ta, - ypač, jeigu suk- 
davosi “Reguliuotojų"" ar “Motokopų 2200“ juostos, - kad Tekas įsit- 
raukdavo, pasinerdavo į savąsias ryškias svajas ir užmiršdavo pamai- 
tinti Seto kūną. Paskiau staiga abu pasijausdavo tokie alkani, jog vos 
bepajėgdavo mąstyti, o ką jau sakyt apie veiksmus arba planus. 

Tekas išbaigė antrą stiklnėlę šokoladinio pieno, palaikė šią prie 
burnos, kad nenueitų perniek paskutiniai lašai, paskiau nusviedė 
kriauklėn, prie kitų nešvarių indų. 

- Nieko nėra geriau, kaip ėdalas prie laužo, tėt! - sušuko Tekas sa- 
vo puikiausiu Mažylio Džo Kartraito balsu. Paskiau vėl nuplaukė 
prie virtuvės durų - purvinas berniūkštis-balionas su likučiais sumuš- 
tinio rankoje. 

Pro svetainės langus vidun liejosi mėnesiena. Už jų Tuopų gatvė 
buvo dingus. Ją pakeitė Pagrindinė gatvė Desperacijoje, Nevados 
valstijoje, - tokia, kokia ji buvo 1858-aisiais, dvejus metus po to, kai 
keli likusieji aukso ieškotojai suprato, kad įkyrus mėlynas molis, ku- 
rį jie gramdė savo sklypuose, iš tikrųjų buvo sidabro rūda... ir nyks- 
tantis miestukas atgijo, plūstelėjus pašėlusiems avantiūristams iš Ka- 
lifornijos aukso verslovių. 

Kita žemė, tie patys seni potroškiai: kuo greičiau išrausti sau tur- 
tą iš miegančių gelmių. Tekas nieko to nežinojo ir tikrai nepasisėmė 
tokių žinių iš “Reguliuotojų" (kurių veiksmas vyko Kolorade, o ne 
Nevadoje); tai buvo informacija, kurią Setas gavo iš Aleno Saimzo 
netrukus prieš susitikdamas su Teku. Pasak Saimzo, kaip tik 1858-ai- 
siais įsmuko “Barškuolės" šachta nr. 1. 

Anapus gatvės, kur pirma stovėjo Bilingslio ir Džeksonų namai, 
dabar atsirado Lušano kinų skalbykla ir Vorelo “Sausi maisto pro- 

duktai“. Kur anksčiau būta Hobarto namo, dabar iškilo “Oulo apy- 
gardos universalinė", ir nors Tekas vis dar uodė dūmus, krautuvės 
sienose nesimatė nė vienos apanglijusios lentos. 

Tekas pasisuko ir pastebėjo ant grindų vieną iš Kovinių Mašinų. 
Bemaž nedrąsiai ta kyšojo iš po vieno sofos galo. Tekas pakėlė ją 
oran ir perplukdė per svetainę. Lėtai besisukančiais ratais mašina pa- 
kibo priešais tamsiai rudas Seto akis, o Tekas tuo tarpu baigė valgyti 
sumuštinį. Teisingumo Važyklė. Kartais Tekui norėdavosi, kad ji 
priklausytų Mažyliui Džo Kartraitui, o ne Pulkininkui Henriui. Tada 
šerifas Striteris iš “Reguliuotojų" galėtų persikelti į Virdžinija Sitį ir 
vairuoti mėlynąjį furgoną Laisvę, užuot jodinėjęs žirgu. Striteris ir 
Džekas Merdokas - kuris, pasirodo, buvo tik sužeistas, o ne užmuš- 
tas - susidraugaus... taip pat susidraugaus su Kartraitais... Ir tada Lu- 
kas Makeinas ir jo sūnus atsikels iš savosios rančos Naujojoje Mek- 
sikoje... ir... a... 

- Ir aš būsiu Tėtis, - sukuždėjo Tekas. - Ponderozos šeimininkas 
ir svarbiausias žmogus Nevados teritorijoje. Aš. 

Šypsodamasis pasiuntė Teisingumo Važyklę apsukti porą lėtų, 
dailių ratų aplinkui Setą Geriną. O paskiau išmetė fantazijas iš gal- 
vos. Vis dėlto mielos fantazijos. Galbūt dargi pasiekiamos, jeigu 
pavyktų pasisemti pakankamai syvų iš pasilikusiųjų anoj pusėj gat- 
vės žmonių - tos medžiagos, kuri iš jų išeina, kai miršta. 

- Jau metas, - sukuždėjo jis. - Apsupties metas. 

Tekas užsimerkė, pasinaudodamas Seto atminties jungtimis, kad 
sau prieš akis iššauktų Kovines Mašinas... ypač Mėsavežį, kuris va- 
dovaus šiam antpuoliui. Beveidis vairuos, Grafienė Lili bus jo štur- 
manė, o Džekas Merdokas sėdės šaulio bokštelyje. Kadangi Merdo- 
kas - pats niekšiškiausias. 

Užsimerkęs, protu, nutviekstu naujos energijos nelyginant dangus 
- Liepos ketvirtosios fejerverkų, Tekas ėmė telkti jėgas. Šiek tiek dar 
užtruks, bet dabar, kai dalykai nuėję taip toli, laiko yra. 

Netrukus atvyks reguliuotojai. 

- Pasirenkite, žmonės, - sukuždėjo Tekas. Jo rankų gale gniaužė- 
si Seto kumščiai - gniaužėsi ir drebėjo. - Nagi, pasistenkite, nes mes 
nušluosime šį miestą nuo Žemės paviršiaus. 


Alenas Saimzas dirbo Žemės gelmių korporacijoje inžinieriumi 
geologu dvidešimt šešerius metus, nuo 1969-ųjų iki 1995-ųjų. Netru- 
kus prieš 1995-ųjų Kalėdas išėjo pensijon ir persikėlė gyventi į Klir- 
voterį Floridoje, kur numirė nuo širdies smūgio 1996-ųjų rugsėjo 19- 
ąją. Žemiau pateikiamas dokumentas aptiktas jo dukters rašomojo 
stalo stalčiuje. Jis buvo užantspauduotame voke su atžyma APIE 
KEISTĄ ĮVYKĮ KINŲ KARJERE ir PERSKAITYTI TIK PO MANO 
MIRTIES. 

Šis dokumentas čia perspausdinamas visai nepakeistas. 


1995, spalio 27-oji. 

Tiems, kuriuos tai gali liesti: 

Aš rašau šitai dėl trijų priežasčių. Pirma, noriu 
paaiškinti kai ką tokio, kas įvyko prieš penkiolika 
mėnesių, 1994-ųjų metų vasarą. Antra, tikiuosi paleng- 
vinti sau sąžinę, kuri, šiek tiek jau aprimus, buvo 
vėl gerokai sudrumsta po to, kai man parašė iš Ohajo 
toji moteriškė Vailer, ir aš jai atsakydamas pamela- 
vau. Nežinau, ar žmogus gali palengvinti sau sąžinę, 
viską surašydamas popieriuje su viltimi, kad šitai bus 
perskaityta kažkada ateityje, tačiau, manau, pabandy- 
ti verta; galimaš daiktas, išėjęs pensijon, panorėsiu 
šiuos užrašus kam nors - sakysim, kad ir tajai Vailer 
- parodyti. Trečia, niekaip negaliu pamiršti, kaip tas 
mažas berniukas šypsojosi. 

Kaip jis šypsojosi. 

Aš pamelavau misis Vailer, norėdamas išsaugoti kom- 
panijos reputaciją ir išsaugoti savo darbą, bet svar- 
biausia todėl, kad galėjau pameluoti. 1994-ųjų liepos 
24-oji išpuolė sekmadienis, kasykla buvo tuščia, ir 
be manęs niekas kitas jų nematė. Ir manęs tenai nebūtų 
buvę, jeigu nebūčiau turėjęs sutvarkyti kai kurią už- 
leistą dokumentaciją. Tas, kuris mano, kad būti kal- 
nakasybos inžinieriumi - vien nuotykiai ir kelionės, 
turėtų pamatyti krūvas ataskaitų ir formuliarų, prie 
kurių plušau visus tuos metus! 

Šiaip ar taip, tądien jau buvau bebaigiąs visus dar- 
bus, kai prie kontoros sustojo “Volvo" universalas ir 
iš jo išsipylė visa toji šeimynėlė. Turiu pasakyti, 
kad visą savo gyvenimą už cirko sienų nebuvau matęs 
tokios pakilios nuotaikos žmonių. Atrodė tartum tele- 
vizijos reklaminių klipų laimingieji, ką tik išlošę 
žirgų lenktynių totalizatoriuje! k 

Jų buvo penketas: Tėtušis (tai turėjo būti tosios 
moters iš Ohajo brolis), Mamelė, Vyresnysis Broliu- 
kas, Vyresnioji Sesytė ir Jaunesnysis Broliukas. JB 

atrodė kokių ketverių metukų ar apie tiek, nors pers- 
kaitęs tos Vailer laišką (kuris buvo išsiųstas šių metų 
liepą) dabar žinau, kad jis turėjo šiek tiek daugiau, 
bet, kaip savo amžiui, buvo per mažas. 

Kaip ten būtų, pamačiau juos atvykstant pro langą 
prie rašomojo stalo, ant kurio buvau paskleidęs visus 
savo popierius. Pamačiau kaip ant delno. Minutę ar dvi 
jie pasisukinėjo apie savo automobilį, vis rodydami 
pirštais į pylimą piečiau miesto, susijaudinę it viš- 
Ččiukai prieš audrą, o paskiau mažylis nusitempė savo 
tėtį prie kontoros treilerio. 

Visa tai įvyko Žemės gelmių korporacijos Nevados sky- 
riaus būstinėje, įrengtoje dvigubo pločio treileryje 
apie dvi mylias nuo pagrindinio trakto (50-ojo greit- 
kelio), Desperacijos pakraštyje - miesto, Pilietinio 
karo laikais garsėjusio sidabro gavyba. Šiuo metu pa- 
grindinė mūsų veikla ribojosi Kinų karjeru, kur plau- 
namas varis. Ir nors "žalieji" tai vadina niokojan- 
čiąja kalnakasyba, žinoma, nėra taip blogai, kaip jie 
mėgsta vaizduoti. 

Taigi Jaunesnysis Broliukas nusitempė Tėtušį prie 
treilerio laiptukų, ir išgirdau jį sakant: “Pabelsk, 
tėti, kažkas yra namie, žinau, kad yra“. Tėtušis at- 
rodė velniškai nustebintas, nors aš nesupratau kodėl, 
nes mano automobilis buvo pastatytas čia pat, prie durų; 
negalėjai, po šimts, jo nepastebėti. Greit sužinojau, 
kad tėtušį apstulbino ne tai, ką jaunasis varliūzas 
pasakė, o tai, kad jis išvis ką nors pasakė! 

Tėvas peržvelgė likusius savojo klano narius, ir visi 
jie pasakė tą pat: pabęlsk į duris, pabelsk į duris, 
pirmyn, pabelsk į duris! Pašėlusiai sujudę. Gana keista 
ir savotiška. Prisipažįstu, man tapo smalsu. Mačiau 
jų automobilio registracijos numerius ir tiesiog ne- 
pajėgiau įsivaizduoti, ką galima veikti sekmadienio po- 
pietę tokiame velnio užkampyje kaip Desperacija. Jei- 
gu Tėtušis būtų neišdrįsęs pasibelsti, aš pats keti- 
nau atidaryti duris ir praleisti likusią dienos dalį 
su juo. Žinia, smalsumas pražudė katytę, bet malonu- 
mas padėjo vėl jai atgyti! 

Bet jis vis dėlto pasibeldė, ir vos tik aš atida- 
riau duris, mažasis varliūzas pro pat mane šmurkšte- 
lėjo vidun! Nubėgo tiesiai prie tos pačios skelbimų 
lentos, prie kurios Salė paskiau prisegė misis Vailer 
laišką, kai tasai atėjo, pažymėdama raudonu rašalu stam- 
biomis raidėmis: GAL KAS NORS GALI PADETI SIAI DAMAI? 

Varliūzas patapšnojo vieną po kitos visas Kinų kar- 
jero aerofotografijas, kurias mes laikėme prisegtas prie 
skelbimų lentos. Ko gero, jums patiems reikėjo tenai 

būti, kad suprastumėte, kaip keistai tai atrodė, bet 
dabar patikėkite mano žodžiu. Tarytum tuziną kartų anks- 
čiau jo lankytasi kontoroje. 


- Štai, tėtuk! Štai, tėtuk! - džiugiai šūkčiojo jis, 
paeiliui tapšnodamas nuotraukas. - Štai! Štai! Štai 
kasykla, sidabro kasykla! 

- Na, - susijuokiau aš. - Čia kasamas varis, sūne- 


li, bet, manau, tu nedaug apsirikai. 

Misteris Gerinas užraudęs kreipėsi į mane: 

- Atleiskite, mes tikrai neketinome įsibrauti, - ta- 
čiau jis pats įsibrovė vidun ir sugriebė mažylį ant 
rankų. Mane šitai kiek pralinksmino. Nejučiom nusi- 
šypsojau. 

Jis nusinešė varliūzą ant laiptukų, matyt, manyda- 
mas, kad tik ten jiems dera stovėti. Spėju, kad, kaip 
atvykėlis iš Ohajo, jis negalėjo žinoti, kad čia, Ne- 
vadoje, mes laikome įsibrovimą į namus visai natūra- 
liu dalyku. Varliūzas nei spardėsi, nei spyriojosi, 
tačiau jo akys vis nesitraukė nuo tų fotografijų skel- 
bimų lentoje. Žibančiomis akutėmis žvelgdamas per sa- 
vo tėčio petį, jis atrodė mielas it koks nors indė- 
niūkštis. Likusieji šeimynykščiai stovėjo apačioje su- 
sibūrę apie laiptukus ir išpūstomis akimis žvelgė vir- 
šun. Vyresnėliai tiesiog nenustygo iš jaudulio, mame- 
lė irgi mažai nuo jų tesiskyrė. 

Tėvas pasakė, kad jie iš Tolydo, paskiau prisistatė 
pats ir pristatė savo žmoną ir abu vyresniuosius vai- 
kus. 

- O čia - Setas, - užbaigė jis. - Setas - ypatingas 
vaikas. 

- Ką gi, o aš maniau, kad vaikai visi ypatingi, - 
ištiesiau mažyliui ranką. - Duokš penkis, Setai, aš - 
Alenas Saimzas. 

Jis iš tiesų šauniai paspaudė man ranką. Kiti šei- 
mynykščiai liko apstulbę, ypač jo Tėtušis, nors aš nie- 
kaip nesupratau kodėl. Mano paties tėtis išmokė mane 
sveikintis paspaudžiant ranką, kai turėjau vos trejus 
metus; ne taip jau tai sunku - ne tas, kaip išmokti 
žongliruoti ar kortų kaladės viršun išplukdyti tūzus. 
Bet netrukus visa man paaiškėjo. 

- Setas nori žinoti, ar jam galima pamatyti kalną, 
- sako Gerinas, parodydamas pirštu į Kinų karjerą. Šiau- 


rinė pusė iš tiesų šiek tiek panaši į kalną. - Man re- 
gis, jis iš tiesų turi galvoje kasyklą... 
- Taip! - sušunka varliūkštis. - Kasyklą! Setas no- 


ri pamatyti kasyklą! Setas nori pamatyti sidabro ka- 
syklą! Hosą! Mažylį Džo! Adamą! Hopą Singą! 

Aš nusikvatojau - taip seniai buvau girdėjęs tuos 
vardus, tačiau kiti nesijuokė, tik tebežvelgė į tą ber- 
niuką, lyg šis būtų Jėzus, mokantis vyresniuosius šven- 
tykloje. 

- Ką gi, - sakau aš, - jeigu tu nori pažiūrėti į 
Ponderozos rančą, tai, manau, gali tą padaryti, nors 
ji gerokai toliau į vakarus nuo čia. Ir ten esama eks- 
kursinių maršrutų, kuriuose tave pavėžina po žeme tik- 
rais rūdos gabenimo vagonėliais. Geriausias iš jų turbūt 
- Betė Kar, Falone. Bet čia, Kinų karjere, nerengia- 
mos ekskursijos. Tai veikianti kasykla, ir ne tokia 
įdomi kaip senosios aukso ar sidabro verslovės. Ana 
siena, kuri tau atrodo kaip kalnas - ne kas kita, kaip 
tik vienas didelės duobės žemėje šonas. 

- Jis nelabai geba sekti tai, ką jūs pasakojate, mis- 
teri Saimzai, - įsiterpė vyresnysis brolis. - Jis ge- 
ras broliukas, bet ne itin pagavus, - ir jis patapšno- 
jo pirštu sau į smilkinį. 

Tačiau varliūzas pagavo, tai nesunku buvo matyti, 
nes jis pravirko. Ne garsiai ir aikštingai, bet tylo- 
mis, kaip vaikiukas, pametęs savo labai mėgstamą daiktą. 
Visi kiti, tai išgirdę, labai nusiminė, lyg būtų nu- 
gaišęs šeimos šuo. Mergaitė netgi pasakė kažką tokio, 
kad Setas niekad neverkdavo. Mano smalsumas dar la- 
biau sustiprėjo. Niekaip negalėjau perprasti, kas pas 
juos dedasi, tad man velniškai knietėjo sužinoti. Da- 
bar aš norėčiau, kad būčiau numojęs į visa tai, tačiau 
to nepadariau. 

Misteris Gerinas paklausė, ar negalėtų su manimi vie- 
ną ar dvi minutes pasišnekėti asmeniškai, ir aš, ži- 
noma, sutikau. Jis perdavė varliūzą savo žmonai - ber- 
niukas vis dar taip pat tyliai verkė, stambios ašaros 
ritosi jam skruostais, ir trauk mane devynios, jei Vy- 
resnoji Sesytė nebuvo bepradedanti irgi mažumėlę aša- 
roti. Tuo tarpu Gerinas įėjo treilerin ir uždarė paskui 
save duris. 

Per trumpą laiką jis man daug papasakojo apie mažą- 
jį Setą Geriną; bet svarbiausia - kaip jie visi jį my- 
lėjo. Ne tai, kad Gerinas atsivėrė ir išsakė tai žo- 
džiais (žodžiais aš būčiau galėjęs ir nepatikėti). Tie- 
siog tai buvo matyti. Jis papasakojo, kad Setas serga 
autizmu, vargu ar kada nors yra ištaręs žodį, kurį ga- 
lėtum suprasti, arba parodęs daugiau domesio “kasdie- 
niu gyvenimu“, bet kai nuo kelio išvydo šiaurinę Kinų 
karjero sieną, suskato marmaliuoti kaip padūkęs, vi- 
sąlaik rodydamas į tą pylimą. 

- Iš pradžių mes tik stengėmės jam pataikauti ir va- 
žiavome toliau, - pasakojo Gerinas. - Paprastai Setas 

esti ramus, bet kartkartėmis jam užeina vienas iš to- 
kių vapalionės priepuolių. Džunė vadina tas jo vapa- 
liones pamokslavimu. Bet paskiau, išvydęs, kad mes neap- 
sisukame ir netgi nesumažiname greičio, jis prašneko. 
Ne paskirais žodžiais, bet sakiniais: “Prašau grįžkim 
atgal, Setas nori pamatyti kasyklą. Setas nori pama- 
tyti Hosą ir Adamą, ir Mažylį Džo“. 

Man kai kas žinoma apie autizmą; geriausio mano draugo 
brolis gydomas “Sieroje-4"; tai valstybinė psichiat- 
rijos klinika Boulder Sityje (netoliese Vego). Keletą 
kartų buvau ten su juo nuvažiavęs ir iš arti mačiau 
autistus. Nežinau, ar būčiau patikėjęs Gerino pasako- 
jimu, jeigu savo akimis nebūčiau regėjęs tokių žmo- 
nių. Daugelis iš jų “Sieroje"“ ne tik nekalba, bet dar- 
gi nejuda. Sunkiausieji ligoniai atrodo kaip negyvė- 
liai, sustiklėjusiomis akimis, vos vos besikilnojan- 
čia krūtine. 

- Jis mėgsta vesternus - filmus ir televizijos se- 
rialus, - tęsė Gerinas, - ir aš galiu tik spėti, kad 
tasai terikonas jam primena kokį nors matytąjį viena- 
me iš “Bonanzos"“ epizodų. 

Aš pamaniau, kad mažylis gal iš tiesų matė tą teri- 
koną kuriame nors “Bonanzos" epizode, nors neprisime- 
nu, kad būčiau Gerinui tai pasakęs. Daugeliui tų senų 
televizijos serialų natūrinės atkarpos (vadinamos "ant- 
ruoju planu“) filmuotos šiuose kraštuose, o Kinų kar- 
jeras eksploatuojamas nuo 1957-ųjų, taigi visai įma- 
noma. 

- Šiaip ar taip, - pridūrė misteris Gerinas, - Se- 
tui tai didžiulis persilaužimas, tačiau tinkamesnis žo- 
dis - stebuklas. Kad jis kalba kaip dabar, tai dar ne 
viskas. 

- Taip, - linktelėjau, - be to, jis sugrįžo į rea- 
lųjį pasaulį, tiesa? 

Aš mąsčiau apie žmones, kuriuos mačiau Lahota Hole 
- korpuse, kuriame patalpintas mano draugo brolis. Tie 
vargšai niekad negyveno šiame pasaulyje. Net kai verk- 
davo, juokdavosi ar leisdavo kitokius garsus, atrody- 
davo, kad skambindavo į jį kažkur iš toli. 


- Taip, iš tiesų, - pritaria man Gerinas. - Tartum 
jo galvoje užsižiebė daugybė šviesų. Nežinau, kas tą 
paskatino ir kiek ilgai šitai tęsis, bet... ar kaip 


nors jūs negalėtumėte nusivesti mus į eksploatuojamą- 
ją kasyklą, misteri Saimzai? Suprantu, kad šitai už- 
ginta taisyklių ir, kertu lažybų, jūsų draudimo kom- 
panija užsiustų, jeigu šis dalykas iškiltų aikštėn, 
bet Setui tai reikštų tiek daug. Taip pat ir mums vi- 

siems. Žinoma, mūsų lėšos gana ribotos, bet galėtume 
sumokėti jums keturiasdešimt dolerių už sugaištą laiką. 

- Nesutikčiau nė už keturis šimtus, - atsakiau. - 
Tokie dalykai daromi už dyką arba visai nedaromi. Ei- 
me. Paimsime vieną iš mūsų visureigių. Jūsų vyresny- 
sis berniukas galės jį vairuoti, jeigu jūs nepriešta- 
raujate. Tuo nusižengiama kompanijos taisyklėms, bet, 
kaip sakoma, būt pakartam už ėriuką ar ožiuką - tas 
pats galas. 

O kiekvienam, kuris skaitydamas šias eilutes gal- 
būt palaikys mane kvailiu (ir be to nutrūktgalvišku 
kvailiu), reikėjo pamatyti, kaip nušvito Bilo Gerino 
veidas. Man velniškai gaila dėl to, kas ištiko jį ir 
kitus šeimos narius Kalifornijoje, - apie tai aš ži- 
nau tik iš jo sesers laiško, - bet patikėkite manimi, 
kai aš sakau, kad aną dieną jis buvo laimingas, ir aš 
džiaugiuosi prie to prisidėjęs. 

Puikiai praleidome popietę iki to mūsų “lengvo iš- 
gąsčio“. Gerinas iš tiesų leido savo vyresniajam sū- 
nui Džonui nuvežti mus visureigiu iki terikono, ir koks 
šis buvo sujaudintas! Beveik manau, kad Džonas Geri- 
nas tučtuojau būtų atidavęs už mane savo balsą, jeigu 
būčiau iškėlęs savo kandidatūrą užimti Dievo vietai. 
Jie buvo miela šeima ir atsidavę mažajam berniūkščiui. 
Sujungti genties jausmo, spėju, kad gerokai apstulbo, 
kai jis šitaip pradėjo kalbėti, bet kiek žmonių nė ne- 
susimąstę būtų pakeitę visus savo planus dėl tokio da- 
lyko? O šie žmonės pakeitė ir, kiek galiu spręsti, vi- 
siškai tarp savęs nesiginčydami. 

Varliūzas visą kelią iki karjero, lygiai mylią, tarš- 
kėjo. Daug kas buvo vapalionė, bet ne viskas. Jis vis 
malė apie personažus iš “Bonanzos“, Ponderozą, išgui- 
tuosius už įstatymo ribų ir sidabro kasyklas. Taip pat 
jo mintyse sukosi kažkoks animacinis filmukas. Man re- 
gis, tai buvo “Motorizuotieji kopai“. Jis man parodė 
žaislinę figūrėlę, vaizduojančią to filmuko heroję - 
raudonplaukę panelę su blasteriu, kurį mažkis galėda- 
vo išimti iš dėklo ir įkišti jai į ranką. Be to, jis 
vis tapšnojo rankutėmis visureigį ir vadino šį Tei- 
singumo Važykle. Tada Džonas prie vairo neva pasipūtė 
(jis varė visureigį ne greičiau kaip dešimt mylių per 
valandą) ir pasakė: "Aha, o aš Pulkininkas Henris. Pers- 
pėju - tiesiai priekyje Jėgos Koridorius!“ Ir jie vi- 
si nusijuokė. Aš irgi, nes jau ir mane buvo pagavęs 
bendras entuziazmas. 

Buvau taip įsitraukęs į visuotinę nuotaiką, jog, po 
teisybei, tik daug vėliau prisiminiau kai kuriuos Se- 
to kalbėtus žodžius. Jis vis kartojo apie "senąją ka- 

syklą“. Jeigu tada aš ir susiejau tai su kuo nors, tai 
turbūt vien su “Bonanza“. Man nė ateit neatėjo gal- 
von, kad jis kalba apie “Barškuolę-1", nes negalėjo 
apie tą atodangą žinoti! Netgi Desperacijos gyvento- 
jai nežinojo, kad vos prieš savaitę atvėrėme ją sp- 
rogdindami. Po šimts, štai kodėl aš tiek daug -kuičiausi 
su popieriais sekmadienio popietę; mat rašiau prane- 
šimą į mūsų centrinę kontorą apie tai, ką mes atiden- 
gėme, su įvairiais pasiūlymais dėl tolesnių veiksmų. 

Kai man pagaliau toptelėjo, kad Setas Gerinas kal- 
bėjo apie “"Barškuolę-1", prisiminiau, kaip jis įbėgo 
kontoros treilerin, lyg šimtus kartų anksčiau čia lan- 
kęsis. Numovė tiesiai prie skelbimų lentos su foto- 
grafijomis. Aš visas pašiurpau, bet dar kai kas, - tai, 
ką pamačiau po to, kai Gerinų šeima išvažiavo, toliau 
keliaudma į Karsoną, - mane surakino dar didesniu šal- 
čiu. Tuoj aš prie to prieisiu. 

Kai nukakome iki pylimo papėdės, aš apsimainiau vie- 
tomis su Džonu ir nuvairavau visureigį viršun įrangai 
gabenti skirtu keliu, kuris dailiai žvyruotas ir pla- 
tesnis, nei kai kurios tarpvalstijinės magistralės. Mes 
persiritome per viršūnę ir nusileidome kitu šlaitu. 
Jie visi ūkčiojo ir aikčiojo, ir man regis, iš tiesų 
tai šiek tiek daugiau nei paprasta duobė žemėje. Kar- 
jeras giliausioje vietoje siekia bemaž tūkstantį pėdų 
ir kerta uolienos sluoksnius netgi iš paleozojaus eros, 
prieš tris šimtus dvidešimt penkerius milijonus metų. 
Kai kurie porfirinių struktūrų sluoksniai labai gra- 
žūs, su žaižaruojančių purpurinių ir žalių kristalų 
intarpais, kuriuos mes vadiname “druožėtaisiais gra- 
natais“. Nuo viršaus žemkasės atrodo mažutės it žais- 
liukai. Misis Gerin pajuokavo nemėgstanti aukščio ir 
netgi galinti nuo jo susivemti, tačiau, po teisybei, 
ne tokie tai juokai. Kai kurie žmonės tikrai susive- 
mia atsidūrę prie karjero ir išvydę žemyn smengančią 
gelmę! + 

Paskiau mergaitė (atleiskite, nepamenu jos vardo, 
gal ji buvo Luiza), parodė ranka apačion, prie pat kar- 
jero dugno ir paklausė: 

- Kas toji anga su geltonomis juostomis aplinkui? 
Panaši į didžiulę juodą akį. 

- Mūsiškis metų radinys, - atsakiau aš. - Kai kas 
nepaprasta, nes vis dar laikoma griežta paslaptimi. 
Aš jums pasakysiu, jeigu pažadate dar kurį laiką ją 
išsaugoti. Pažadate, tiesa? Antraip galėčiau susilaukti 
nemalonumų iš savo kompanijos. 

Jie pažadėjo, ir aš pamaniau, kad visai nepavojinga 
papasakoti - juk tai pravažiuojantys pro šalį keliau- 

ninkai ir taip toliau. Be to, pamaniau, kad mažyliui 
patiks tai išgirsti, nes yra toks pamišęs dėl “Bonan- 
zos" ir panašiai. Ir, kaip jau sakiau, man tik daug 
vėliau toptelėjo, kad jis apie tai jau žinojo. Kaip 
buvo galima tą numanyti? 

- Tai senoji “Barškuolė-1", - pasakiau. - Bent mes 
taip manome. Atidengėme ją besprogdindami uolienas. 
Priekinė “Barškuolės“ dalis įgriuvo 1858-aisiais. 

Džonas Gerinas panoro sužinoti, kas ten viduje. Pa- 
sakiau, kad mums nežinoma, niekas senojoje kasykloje 
nepabuvojo dėl Kalnakasybos saugos agentūros taisyk- 
lių. Misis Gerin (Džunė) pasidomėjo, ar kompanija ją 
išžvalgys vėliau, ir aš atsakiau, kad galimas daik- 
tas, jeigu gausime reikalingus leidimus. Nieko jiems 
nepamelavau, bet ir nepasakiau visos tiesos. Taip, mes 
aptvėrėme įėjimą kasyklon perspėjančiomis juostomis, 
kaip reikalaujama Saugos agentūros, tačiau tai nereiš- 
kia, kad ši sužinojo apie mūsų radinį. Atidengėme ka- 
sinį visiškai atsitiktinai, atlikdami įprastą sprog- 
dinimų seriją, nieko nesiskiriančią nuo kitų, ir kai 
žemės nustojo byrėjusios ir nusėdo dulkės, mes išvy- 
dome angą, bet niekas iš mūsų kompanijos nebuvo įsi- 
tikinęs, kad tai toks atsitiktinumas, apie kurį būti- 
na skelbtis. 

Be abejo, visi didžiai susidomėtų, jeigu ši žinia 
būtų iškilus viešumon. Pasak kai kurių legendų, ka- 
syklai užgriuvus, joje liko palaidoti keturiasdešimt 
ar penkiassešimt kinų. O jeigu taip atsitiko iš tik- 
rųjų, tai jie vis dar turėtų tebebūti ten, išsilaikę 
it mumijos egiptietiškoje piramidėje. Istorijos aist- 
ruoliams būtų tikra šventė vien aptikti jų drabužius 
ir kalnakasybos įrankius, o ką jau kalbėt apie pačius 
kūnus. Daugeliui mūsų čia vietoje irgi buvo labai įdomu, 
bet negalėjome leistis žvalgyti, negavę visiško "Že- 
mės gelmių“ tūzų Fynikse pritarimo, ir niekas iš kar- 
tu su manimi dirbusiųjų nemanė, kad mes jį gausime. 
"Žemės gelmės“ - anaiptol ne pelno siekianti organi- 
zacija, kaip, esu įsitikinęs, kiekvienam, kuris skai- 
tys šias eilutes, aišku, ir kalnakasyba, ypač šiais 
laikais - tai veikla, susijusi su labai didele rizi- 
ka. Kinų karjeras pradėjo duoti pelną tik maždaug nuo 
1992-ųjų, ir tenai dirbantys žmonės atsikėlę iš ryto 
niekad nėra garantuoti, kad nuvykę savo darbo vieton 
dar jį turės. Daug kas priklauso nuo išgaunamo vario 
savikainos (o išplaunamoji gavyba nepigi), dar labiau 
- nuo aplinkosaugos problemų. 

Pastaruoju metu reikalai pagerėjo, dabartinės vie- 
šosios nuomonės apklausos rodo nors kiek daugiau sveiko 

proto, bet apygardos ir federaliniuose teismuose lau- 
kia dar koks tuzinas “ieškininių pretenzijų“, paduotų 
žmonių (daugiausia “žaliųjų"“), reikalaujančių mus už- 
daryti. Todėl daugelis mūsų - galiu prisipažint, tarp 
jų ir aš - nemanė, kad kompanijos valdžia norėtų pri- 
sidurti problemų, visam pasauliui paskelbdama, kad mes 
aptikome seną kasyklavietę, galbūt turinčią didelę is- 
torinę vertę. Kaip pasakė Ivona Beitmen, mano kolegė 
inžinierė, sprogimams atidengus angą: “Visai tikėti- 
na, kad gamtos mylėtojai pamėgins pasiekti, jog visas 
karjeras federalinės valdžios ar Nevados istorikų ko- 
misijos būtų paskelbtas istoriniu draustiniu. Tai ga- 
lėtų būti dingstis sustabdyti visus mūsų darbus, ko 
jie nuolat ir siekia“. Galite pavadinti tokias pažiū- 
ras paranojiškomis, jeigu norite (labai prašom), bet 
kai toks vyriokas kaip aš žino, kad kasykla aprūpina 
darbu 90 ar 100 žmonių, maitinančių savo šeimas, į viską 
žiūri kitaip ir tampi atsargus. 

Duktė (Luiza?) pastebėjo, kad vieta jai atrodanti 
nejauki, lyg ten lankytųsi vaiduokliai, ir aš jai pri- 
tariau. Mergaitė paklausė, ar aš išdrįsčiau įžengti 
štolnėn. Atsakiau - nieku gyvu. Tuomet ji paklausė, 
ar bijaus šmėklų, o aš atsakiau - ne, užgriuvų. Tie- 
siog keista, kad bet kuris iš tų statramsčių dar lai- 
kosi. Jie buvo sukalti tiesiai į špatus ir kristalinį 
riolitą - liekanas vulkaninio įvykio, ištuštinusio Di- 
dįjį Baseiną, ir tai gana netvirta medžiaga, net jei- 
gu aplinkui ir nesproginėja dinamito užtaisai. Pasa- 
kiau jai, kad neičiau tenai už dvigubą užmokestį, kol 
nebus įrengti kas penkias pėdas betoniniai ir plieni- 
niai sutvirtinimai. Visai nenujaučiau, kad atsidursiu 
joje taip giliai, jog iki pat dienos pabaigos nematy- 
siu saulės šviesos! 

Nusivedžiau juos lauko kontoron, apdalinau šalmais, 
o paskiau pavedžiojau po karjerą, parodžiau kasinius, 
atliekas, plovyklas, rūšiuotuvus ir sunkiąją įrangą. 
Vienui vieni suorganizavome geologijos pamokėlę atvi- 
rame ore. Mažasis Setas ekskursijos metu beveik nieko 
nebekalbėjo, bet jo akutės spindėjo nelyginant grana- 
tai, kuriuos mes nuolat aptinkame bergždžioje uolie- 
noje. 

Gerai, aš jau priėjau prie to “lengvo išgąsčio", kuris 
man sukėlė tiek daug abejonių ir blogų sapnų (ką jau 
kalbėti apie stiprią sąžinės graužatį, o tai anaiptol 
ne juokai mormonui, labai rimtai žiūrinčiam į religi- 
nius dalykus). Ir tuo metu tas išgąstis nė vienam iš 
mūsų neatrodė toks “lengvas", ir, tiesą sakant, neat- 
rodo man ir dabar. Vis svarsčiau ir svarsčiau jį min- 

tyse ir lankydamasis Peru (kaip tik ten buvau boksito 
klodų paieškoje, kai į “Žemės gelmių" pašto dėžutę Des- 
peracijoje atėjo Odrės Vailer laiškas) keliolika kar- 
tų apie tai susapnavau. Galbūt dėl karščio. Mat ir 
"Barškuolės"“ kasykloje buvo karšta. Savo laiku man teko 
nemažai buvoti šachtinėse kasyklose, ir paprastai jo- 
se būna žvarboka ar netgi tiesiog šalta. Esu skaitęs, 
kad kai kurios iš giliųjų Pietų Afrikos aukso kasyklų 
šiltos, bet niekad man neteko jose lankytis. O šito- 
joje buvo ne šilta, bet karšta. Ir drėgna kaip šilt- 
namyje. 

Tačiau aš nejučia užbėgu sau už akių. Iš tikrųjų tai 
noriu papasakoti viską nuo pradžios iki galo ir padė- 
koti Dievui, kad nieko panašaus daugiau niekad nebeat- 
sitiks. Rugpjūčio pradžioje, nepraėjus nė dviem sa- 
vaitėm po šių įvykių, visa kasyklavietė įgriuvo. Gal 
gelmėse virptelėjo devono sluoksnis, o gal patekęs oras 
niokojamai paveikė atidengtus paraminius rąstus. Tik- 
ros priežasties aš niekad nesužinosiu, bet nušliaužė 
žemyn milijonai tonų moliasmėlio, skalūno ir klinties. 
Kai pagalvoju, kiek nedaug trūko, kad misteris Geri- 
nas ir jo mažylis (ką jau kalbėti apie misterį Aleną 
Saimzą, genialųjį geologą) būtų atsidūrę po visu tuo, 
mane apima siaubas. 

Vyresnysis berniukas, Džonas, panoro apžiūrėti Mo, 
mūsų didžiausią žemkasę. Ji vikšrinė ir dirba vidi- 
niuose nuožulniuose kasiniuose, dažniausiai rausdama 
terasas penkiasdešimties pėdų intervalais. Vienu me- 
tu, aštuntojo dešimtmečio pradžioje, Mo buvo didžiau- 
sia žemkasė visoje Žemės planetoje, ir daugelis vaikų 
- ypač berniukai - ja sužavėti. Taip pat ir paaugliai! 
Vyresniajam Gerinui ne mažiau už Džoną norėjosi pama- 
tyti Mo iš arti. Spėjau, kad ir Setas to geidžia. Ta- 
čiau šiuo atžvilgiu aš suklydau. 

Parodžiau jiems kopetėles, kylančias Mo šonu iki ma- 
šinisto kabinos, kuri yra bemaž 100 pėdų aukštyje. Džo- 
nas paklausė, ar galima jiems užlipti viršun, ir aš 
atsakiau, kad ne, šitai pernelyg pavojinga, bet jeigu 
norį, jie galį pasivaikštinėti vikšrais. Šitai irgi 
gana įspūdinga, kiekvienas vikšras bemaž miesto gat- 
vės pločio, o kiekviena iš atskirų jį sudarančių plieno 
plokščių - jardo skersmens. Misteris Gerinas pastatė 
Setą ant žemės, ir jie kopetėlėmis užlipo ant Mo vikš- 
rų. Aš lipau paskui juos, kaip beprotis vildamasis, 
kad niekas nenukris. Jeigu taip atsitiktų, teisiškai 
visa atsakomybė būtų suversta man. Džunė Gerin stovė- 
jo atsitraukus toliau, kad galėtų nufotografuoti mus 
ant vikšrų, stovinčius apsikabinusius vienas kitą ir 

besijuokiančius. Mes vaipėmės ir maivėmės prieš fotoapa- 
ratą, visiems buvo labai linksma, kol moteris nesušu- 
ko: “Grįžk atgal, Setai! Tuoj pat! Tau ten negalima!“ 

Aš jo nemačiau, nes iš tos vietos, kur stovėjau ant 
Mo vikšrų, užstojo visas likęs žemkasės korpusas, bet 
puikiai mačiau jo motiną, taip pat ir išgąstį šios vei- 
de, kai pastebėjo savo mažylį. 

- Setai! - suriko ji. - Tučtuojau sugrįžk! 

Du ar tris sykius ji pakartojo paliepimą, paskiau 
nusviedė fotoaparatą ant žemės ir puolė bėgti. Šio vaiz- 
do buvo gana: numetė brangų "Nikon" aparatą it tuščią 
cigarečių pakelį. Kokiais trim šuoliais nusikeberio- 
jau kopetėlėmis žemėn. Dar stebuklas, kaip nenukritau 
ir nenusilaužiau sprando. O turbūt dar didesnis ste- 
buklas, kad nenusilaužė Gerinas ir vyresnysis berniu- 
kas, bet tuo metu aš apie tai nebegalvojau. Tiesą sa- 
kant, man jie tada visai nerūpėjo. 

Mažylis jau ropštėsi šlaitu prie senosios kasyklos 
angos, kuri buvo tik kokius dvidešimt pėdų aukščiau 
karjero dugno. Išvydau tai ir supratau, kad motina nie- 
kaip nesuspės sūnaus pagauti, ir šis įlįs vidun. Nie- 
kas nesuspės, jeigu tik jis ketino tai padaryti. Šir- 
dis man vos nenusmuko į padus, bet susitvardžiau ir 
šokau bėgti iš visų jėgų. 

Pasivijau misis Gerin kaip tik tą pačią akimirką, 
kai Setas pasiekė įėjimą į kasyklą. Sustojo ten se- 
kundėlę, ir ąš vyliaus, kad neis vidun. Pamaniau, ga- 
limas daiktas, jis išsigąs jei ne tamsos, tai tos vie- 
tos kvapo - tokio nelyginant seno laužavietės smarso, 
atsiduodančio prisvilusia kava ir senais mėsos skru- 
dėsiais, o paskiau jis vis dėlto įėjo vidun, nė ne- 
grįžtelėjęs pažiūrėt, kaip aš visa gerkle šaukiau, kad 
sustotų. 

Paliepiau jo mamelei, kad nieku gyvu nesiartintų, 
aš pats įlįsiu vidun ir parvesiu jai sūnų. 

Paliepiau, kad tą pat pasakytų kitam savo sūnui ir 
vyrui, bet, žinoma, Gerinas nenorėjo klausytis. Nema- 
nau, kad juo dėtas ir aš būčiau klausęsis. 

Užsiropščiau šlaitu ir pralindau po geltonomis juos- 
tomis. Varliūzas buvo pakankamai žemas, tad prasmuko 
po jomis nė nepasilenkęs. Girdėjau silpną gausmą, ku- 
ris bemaž visad sklinda iš apleistų kasyklų štolnių. 
Lyg gaustų vėjas ar tolimas krioklys. Nežinau, nuo ko 
iš tikrųjų toks garsas, bet man jis nepatinka, niekad 
nepatiko. Ir nežinau, ar kam nors patinka. Vaiduok- 
liškas garsas. 

Tačiau tądien išgirdau ir kitokį, kuris man dar ma- 
žiau patiko: tylų, šnabždantį cypimą. Anksčiau, kai 

kelis kartus buvau užsukęs pasižvalgyti štolnėn po to, 
kai ta buvo atidengta, tokio garso negirdėjau, bet aš 
išsyk atpažinau, kas jį kėlė - tai trynėsi viena į ki- 
tą skalūninės ir riolitinės padermės. Tartum kalbėjo 
žemė. Senaisiais laikais tas garsas priversdavo kal- 
nakasius pasišalinti, nes perspėdavo, kad bet kuriuo 
metu kasykla gali užgriūti. Spėju, kad kinai, kurie 
tada, 1858-aisiais dirbo “Barškuolėje"“, arba nežino- 
jo, ką šis garsas reiškia, arba jiems buvo įsakyta jo 
neboti. 

Kai lindau po juostomis, slystelėjo iš po kojų grun- 
tas, ir aš suklupau ant kelio. Ir tuo pat metu išvydau 
kažką gulint ant žemės. Tai buvo viena iš berniuko plas- 
tikinių žaislinių figūrėlių, raudonplaukė su blaste- 
riu. Matyt, iškrito iš kišenės, prieš pat šiam įlen- 
dant štolnėn. Išvysti ją čia gulinčią ant tos sutru- 
pintos uolienos - jos atliekas mes vadiname “ganga" - 
atrodė grėsmingiausias piktos lemties ženklas, ir man 
visas kūnas pagaugais nuėjo. Aš pakėliau figūrėlę, įsi- 
grūdau kišenėn ir užmiršau apie ją iki to laiko, kai 
visas jaudulys jau buvo atslūgęs. Tada tik sugrąžinau 
ją tikrajam savininkui. Vėliau aš papasakojau apie fi- 
gūrėlę savo mažajam sūnėnui, ir šis pasakė, jog tai - 
Kasė Stailz, personažas iš “Motorizuotųjų kopų“, apie 
kuriuos marmaliavo varliūzas. 

Išgirdau už savęs nusiritant akmenis ir šniokšte- 
sį; atsigręžęs išvydau kopiantį šlaitan Geriną. Liku- 
sieji trys stovėjo susiglaudę apačioje. Mergaitė ver- 
kė. 

- Nagi, grįžkite! - paliepiau. - Ši štolnė kiekvie- 
ną akimirką gali užgriūti! Jai šimtas trisdešimt me- 
tų! Netgi daugiau! 

- Nesvarbu, tegul ir tūkstantis metų, - atšovė jis 
tebekopdamas. - Tai mano sūnus, ir aš einu jį atsives- 
ti. 

Neketinau stovėti čia ir ginčytis su juo; kai kada 
viena, kas lieka tau daryti - tai imti veikti, nesus- 
toti ir tikėtis, kad Dievas neleis įgriūti luboms. Taip 
mes ir padarėme. 

Per ilgametę savo kalnakasybos inžinieriaus prak- 
tiką man yra tekę būti baugiose viėtose, bet dešimt 
minučių ar apie tiek (gal daugiau ar mažiau, aš buvau 
visai praradęs laiko nuovoką), kurias mes praleidome 
senosios “Barškuolės“ štolnėje, buvo pačios baugiau- 
sios. Išgrąža ėjo gilyn ir žemyn gana stačiu kampu, ir 
nenužengus vidun nė dvidešimties žingsnių mums ėmė stig- 
ti šviesos. O dar šios vietos kvapas - atvėsusių pele- 
nų, suplėkusios kavos, degintos mėsos - sparčiai stip- 

rėjo, ir tai taip pat buvo keista. Kai kada senosios 
kasyklos turi “minerališką“ kvapą, bet daugiausia - 
tik tiek. Gruntas po kojomis buvo nubertas skaldos, 
ir mes turėjome žengti labai apdairiai, kad neužkliūu- 
tume ir nepargriūtume ant nosies. Atramos ir skerssi- 
jos buvo išrašinėtos kiniškais hieroglifais, kai ku- 
riais įrėžtais medyje, bet daugiausia - nutepliotais 
žvakės suodžiais. Kai žvelgi į tai, supranti, kad vi- 
sa, ką skaitei savuosiuose istorijos vadovėliuose, iš 
tiesų yra įvykę. Nė kiek nepramanyta. 

Misteris Gerinas šaukė berniuką, reikalavo sugrįž- 
ti, kartojo, jog čia nesaugu. Norėjau jam pasakyti, 
jog vien nuo jo balso gali užvirsti lubos, panašiai, 
kaip kai kada kalnuose šūkaudami žmonės išjudina la- 
vinas. Tačiau nepasakiau, vis tiek jis nebūtų liovę- 
sis šaukti. Todėl, kad jam terūpėjo sūnus. 

Prie savo raktų žiedo turėjau lenktinį peiliuką, di- 
dinamąją lupą ir pieštukinį žibintuvėlį. Atkabinau pas- 
tarąjį ir pasišviečiau priešais mus. Leidomės gilyn 
štolne, o iš visų pusių dusliai šnarėjo netvirtos ska- 
lūninės padermės, ausyse ūžė tas tylus gausmas, į šner- 
ves brovėsi tasai kvapas. Darėsi vis šilčiau, o su ši- 
luma stiprėjo ir tasai laužavietės smarsas. Tačiau ga- 
liausiai atsidavė jau nebe laužaviete, o nelyginant 
puvėsiais. Lyg pūtų kažkokia maita. 

O paskiau pradėjome užtikinėti kaulus. Mes, tai yra 
“Žemės gelmių“ personalas, buvome nukreipę štolnėn pro- 
žektorius, tačiau ne kažinką tepamatėme. Nemažai gin- 
čijomes dėl to, ar iš tikrųjų kas nors tenai viduje 
buvo. Ivona tvirtino, jog nebuvo, kad niekas nebūtų 
lindęs štolnėn, iškirstoje tokiame grunte, netgi kinų 
samdinių kuopelė. Jie kalbėjo, kad, girdi, tai vien 
pramanai,- anot Ivonos, legendų kūryba, - bet vos tik 
mudu su Gerinu nuėjome porą šimtų jardų giliau vidun, 
pakako mano pieštukinio žibintuvėlio, jog pamatytume, 
kad Ivona klydo. 

Štolnės grindys buvo nuklotos kaulų: įskilusių kau- 
kolių, blauzdikaulių, šlaunikaulių ir dubenų. Ypač bai- 
siai atrodė krūtinės ląstos, kiekviena tartum šypso- 
josi it Češyro katinas iš “Alisos Stebuklų šalyje“. 
Kai mes užmindavome ant jų, nė nesugurždėdavo, kaip 
būtum galėjęs tikėtis, tik pakildavo dulkės it kokių 
nors miltelių. Kvapas dar labiau sustiprėjo, ir ju- 
tau, kaip mano veidu srūva prakaitas. Tartum būtum at- 
sidūręs boilerinėje, o ne kasykloje. O sienos! Čia, 
kur stovėjome, kinai buvo atsižymėję ne vien savo vardus 
ar inicialus; jos visos ištisai buvo išrašinėtos žva- 
kių suodžiais. Matyt, kai štolnė užgriuvo, įkalindama 

visus, jie nusprendė surašyti ant atraminių sijų savo 
paskutiniąsias valias ir testamentus. 

Aš sugriebiau Geriną už peties ir tariau: 

- Nuėjome per toli. Berniukas stovėjo prisišliejęs 
kur nors nišoje, ir mes patamsy jo nepastebėjome. 

- Aš taip nemanau, - atsakė jis. 

- Kodėl? 

- Todėl, kad aš vis dar jaučiu esant jį priekyje, - 
Gerinas vėl ėmė šaukti: - Setai! Atsiliepk, mielasis! 
Jeigu tu ten žemai, apsisuk ir sugrįžk pas mus! 

Nuo atsako man pastiro ant sprando plaukai. Iš to- 
sios štolnės gilumos, kur grindys buvo nusėtos skalū- 
no trupinių, kaukolių ir kaulų, išgirdome dainavimą. 
Ne žodžius, tik berniuko balsą, traukiantį “ Lia-lia- 
lia“ ir “dam-didl-dam“. Ne itin melodingai, bet pa- 
kankamai, kad atpažinčiau muzikinę temą iš “Bonanzos". 

Gerinas pažvelgė į mane - tamsoje subolavo išplėstų 
jo akių baltymai - ir paklausė, ar aš vis tebemanau, 
kad jį praėjome. Į tai neturėjau ką atsakyti, ir mes 
pajudėjome toliau. 

Netrukus tarp kaulų ėmė rodytis kalnakasių įrankiai: 
puodukai, kirtikliai surūdijusiomis galvutėmis ir keis- 
tai trumpomis rankenomis, alavinės dėželės su perver- 
tais per jas odiniais dirželiais. Pastarąsias atpaži- 
nau - tokias buvau matęs Ilio kalnakasybos muziejuje. 
Kalnakasiai jas vadino "žibalinukėmis". Nešiojo jas ant 
kaktos it filakterijus, po apačia pakišę skepetaitę, 
kad nenusidegintų odos. Ant sienų ėmė rastis ir pie- 
šinių iš žvakių suodžių, ne tik kiniškų žodžių. Vaiz- 
davo jie visokias baisybes - kojotus vorų galvomis, 
pumas su ant jų jojančiais skorpionais, šikšnospar- 
nius su kūdikių galvomis. Iki šiol dar svarstau, ar 
mačiau tuos dalykus iš tikrųjų, o gal oras štolnės gi- 
lumoje buvo toks prastas, jog man kilo haliucinaci- 
jos. Vėliau aš nepaklausiau Geriną, ar jis matė bent 
vieną iš tų piešinių. Tiksliai nežinau, ar pamiršau 
tai padaryti, o gal tik paprasčiausiai neišdrįsau. 

Staiga jisai sustojo, pasilenkė ir kažką pakėlė nuo 
žemės. Tai buvo juodas kaubojiškas batukas, įstrigęs 
tarp dviejų akmenų. Varliūzas, matyt, pataikė į plyšį 
ir išsinėręs iš batuko nubėgo toliau. Misteris Geri- 
nas palaikė jį prieš mano žibintuvėlio šviesą, kad pa- 
matyčiau, kas tai per daiktas, o paskiau įsikišo už 
marškinių. Iš tolo vis dar girdėjosi lialionė ir dam- 
didldonė, tad žinojome, kad berniukas vis dar prieky- 
je. Balsas, regis, skambėjo kiek arčiau, bet neleidau 
sau guostis viltimi. Po žeme niekad negali žinoti - 
garsas sklinda savotiškai. 

Mudu ėjome ir ėjome, nežinau, kiek toli, bet štolnė 
vis leidosi žemyn, o oras vis kaito. Kaulų ant žemės 
sumažėjo, bet padaugėjo atplyšusios uolienos gabalų. 
Galėjau pasišviesti ir pasižiūrėti, kokios būklės štol- 
nės lubos, tačiau pabijojau išsiaiškinti padėtį. Net- 
gi bijojau pagalvoti, kaip jau giliai nusigavome. Turbūt 
nuėjome mažų mažiausiai ketvirtį mylios nuo tos vie- 
tos, kur sprogdinimai, perkirtę štolnę, atidengė jos 
angą. O gal ir daugiau. Man jau ėmė atrodyti, kad mes 
tikrai nebesugrįšime žemės paviršiun. Paprasčiausiai 
užgrius lubos, ir visa bus baigta. Tai įvyks greitai, 
greičiau, nei kinams, kurie šioje pačioje štolnėje už- 
duso ar mirė nuo troškulio. Nesilioviau mąstęs apie 
penkias ar šešias iš bibliotekos paimtas knygas savo 
namuose, ir kas pasirūpins jas grąžinti, taip pat, ar 
bus atskaičiuota bauda už pavėlavimą iš kuklaus mano 
palikto turto? 

Prieš pat žibintuvėlio spinduliui išgriebiant ma- 
žylį iš tamsos, šis pakeitė melodiją. Naujosios neat- 
pažinau, tačiau jo tėtušis paskiau, kai išėjome lau- 
kan, man paaiškino, kad tai muzikinė tema iš “Motori- 
zuotųjų kopų“. Aš užsimenu apie tai tik todėl, kad 
mirksnį ar du man pasirodė, kad lyg dar kažkas kitas 
dainuoja kartu su juo, stengdamasis prisiderinti. Tik- 
riausiai tai tik buvo tas tylus gausmas, apie kurį jau 
minėjau, bet pasijutau it kuolu trenktas. Gerinas ir- 
gi girdėjo: savo žibintuvėlio šviesoje šiek tiek jį 
mačiau, ir jis atrodė bęyeik toks pat išsigandęs kaip 
ir aš. Prakaitas liejosi jam veidu, marškiniai buvo 
prilipę prie krūtinės. 

Paskiau jis ištiesia ranką ir sako: “Man regis, aš 
jį matau! Tikrai jį matau! Ana ten! Setai! Setai" Pa- 
sinešė bėgti prie jo, kliuvinėdamas už uolienų ir svir- 
dinėdamas it girtas, bet kažkaip išsilaikydamas ne- 
pargriuvęs. Tik meldžiau Dievą, kad jis neatsitrenktų 
į kurį nors iš tų atraminių šulų. Tas tikriausiai su- 
byrėtų į miltus, kaip tie kaulai, ant kurių užminda- 
vome pakeliui, ir tada - visiems sudie. 

Čia ir aš pamačiau vaikiūkštį - niekaip nepasirik- 
tum dėl džinsų ir raudonų marškinių, kuriais vilkėjo. 
Stovėjo ten, kur baigėsi štolnė. Aiškiai buvo matyti, 
jog tai ne dar viena užgriuva, nes čia buvo lygi uolos 
siena, - mūsų vadinama “nuoslanka“, - o ne skaldos krū- 
va. Per vidurį jos ėjo plyšys, ir minutėlę pamaniau, 
kad vaikiūkštis stengiasi pro jį prasisprausti. Gero- 
kai persigandau, nes vaikis buvo pakankamai mažas, kad 
panorėjęs galėtų tą padaryti, o mes, dvejetas suaugu- 
siųjų, niekaip nebūtume pajėgę pralįsti paskui jį. Ta- 

čiau jis to nebandė daryti. Priėjęs arčiau pamačiau, 
kad jisai stovi visiškai ramiai. Matyt, mane suklai- 
dino nuo žibintuvėlio judantys šešėliai, tik taip ga- 
lima būtų paaiškinti. 

Tėtušis pribėgo pirmas ir sugriebė jį ant rankų. Prig- 
ludo galva prie berniuko krūtinės, todėl negalėjo pa- 
matyti tai, ką aš pamačiau, tiesa, tik sekundę. Šįsyk 
akys manęs neapgaudinėjo. Berniūkštis šypsojosi, ir toji 
šypsena anaiptol neatrodė maloni. Jo burnos kampučiai 
buvo užsikėlę bemaž iki ausų, matėsi visi dantys. Veidas 
toks ištemptas šiepulio, jog akys tartum lipo ant kak- 
tos. Paskiau tėvas patraukė jį toliau nuo savęs, kad 
galėtų pabučiuoti, ir tas šiepulys pradingo. Aš tuo 
apsidžiaugiau. Su tokiu išsišiepusiu veidu jis nė kiek 
nepanėšėjo į tą mažylį, su kuriuo susipažinau pirma. 

- Ką tu čia sugalvojai? - klausia jį tėvas. Nors ir 
šaukė, bet nepasakytum, kad bardamas, nes faktiškai 
kas kiekvieną žodį bučiavo berniūkštį. - Tavo mama iš- 
sigandus mažne numirė! Kodėl tu tai padarei? Dievu- 
liau, kodėl čion lindai? 

Tai, ką šis atsakė, buvo paskutinioji tikra jo kal- 
ba, ir aš ją gerai prisimenu: 

- Man liepė Pulkininkas Henris ir Majoras Paikas. 
Pasakė, kad aš galėsiu pamatyti Ponderozą. Štai ten 
viduje, - jis parodė į nuoslankos viduriu einantį plyšį. 
- Bet aš nepamačiau. Ponderoza dingus, - paskiau pa- 
dėjo galvą tėvui ant peties ir užsimerkė lyg visiškai 
nusibaigęs. 

- Grįžtame, - pasakiau. - Aš eisiu iš paskos ir kiek 
dešiniau, šviesdamas jums po kojomis. Nedelskite, bet 
ir nebėkite. Ir dėl Dievo meilės, pasistenkite neat- 
simušti į kurį nors iš tų šiaudinių ramsčių, prilai- 
kančių uolienas. 

Kai tik berniuką atgavome į savo rankas, toji žemės 
vaitonė dar labiau sustiprėjo. Man dargi vaidenos, kad 
girdžiu, kaip girgžda sijos. Apskritai aš žmogus ne 
itin lakios vaizduotės, bet garsas buvo toks, lyg tie 
stengias kalbėti. Bandydami mums pasakyti, kad grei- 
čiau iš čia išsigautume, kol dar įmanoma. 

Tačiau prieš mums pasukant atgal neatsispyriau pa- 
gundai pašviesti žibintuvėliu į tą plyšį. Kai pasi- 
lenkiau prie jo, pajutau iš ten dvelkiant orą, tad čia 
ne tik plyšys nuoslankoje; anapus jos - koks nors ski- 
rumas. Gal netgi ola. Plūstantis iš ten oras buvo karš- 
tas it iš krosnies. Sykį kvėptelėjau ir turėjau su- 
laikyti alsavimą, kad nesusivemčiau. Tas pats senos 
laužavietės kvapas, tik kur kas stipresnis. Sukau sme- 
genis, stengdamasis prisiminti, kas tiek giliai po žeme 


237 


galėtų taip bjauriai dvokti, ir niekaip neradau atsa- 
kymo. Grynas oras vienintelis, kuris gali padėti kil- 
ti tokiai smarvei, o tai reiškia, kad turi būti kokia 
nors ventiliacinė anga, bet Žemės gelmes rausė šiose 
vietose nuo pat 1957-ųjų, ir jeigu būtų buvus venti- 
liacinė anga, pakankamai didelė, kad pasigamintų ši- 
toks dvokas, tikriausiai ji būtų buvus aptikta ir už- 
taisyta arba būtų pasekta, kur ji eira. 

Plyšys buvo zigzaginio "S“ arba žaibo pavidalo, ir 
nepanašu, kad pro jį daug ką galėtum pamatyti, tik uo- 
los storį - bent dviejų, gal trijų, pėdų. Bet aš vis 
tiek pajutau, kad už jos esama ertmės, o be to - dar 
ir besiveržiantis karštas oras. Man lyg pasirodė, kad 
išvydau šokinėjančių keletą raudonų dėmelių, nelygi- 
nant kibirkštėles, bet galbūt tik taip pasivaideno, 
nes kai sumirksėjau, jos jau buvo dingusios. 

Apsigręžiau ir pasakiau Gerinui, kad metas judėti. 

- Sekundėlę, duokit man tik sekundėlę, - paprašo šis. 
Išsitraukęs iš už marškinių juodą kaubojišką batuką, 
bandė užmauti vaikiukui ant kojos. Švelniausias regi- 
nys. Tereikėjo pamatyti, kaip jis tai darė, kad sup- 
rastum tėvo meilę. - Gerai, - tarė užbaigęs, - eime. 

- Puiku, - tariu aš. - Tik pasistenkit žiūrėti sau 
po kojomis. 

Mes skubėjome, kiek galėjome, bet vis tiek užtruko, 
regis, amžinybę, kol išsigavome laukan. Savo minėtuo- 
se sapnuose visąlaik matau savo žibintuvėlio šviesos 
skritulėlį, slenkantį kaukolėmis. Iš tikrųjų jų nebu- 
vo tenai tiek daug ir kai kurios buvo subyrėjusios, 
bet mano sapnuose jų tarsi tūkstančiai,,styrančios nuo 
sienos iki sienos it kiaušiniai iš kartoninio dėklo, 
ir visos išsišiepusios kaip tas mažylis šiepėsi, kai 
tėtušis jį pakėlė nuo žemės, o jų akiduobėse regiu šo- 
kinėjančias dėmeles nelyginant kibirkštėles virš be- 
siplieskiančio gaisro. 

Apskritai kelionė buvo gana siaubinga. Aš vis spit- 
rijau priekin, nekantraudamas išvysti dienos šviesą, 
ir vis nemačiau. Paskiau, kai galiausiai ją išvydau 
(iš pradžių tik mažutėlytį kvadratėlį, kurį būčiau ga- 
lėjęs uždengti nykščio galu), skalūninės uolienos su- 
gaudė dar garsiau, ir aš nusprendžiau, kad štolnė luk- 
tels, iki būsime pasiekę angą, ir tada užgrius, sut- 
raiškydama mus it muses. Tartum skylė žemėje gebėtų 
mąstyti! Bet kai atsiduri tokioje vietoje, vaizduotė 
linkusi šėlti. Ne tik garsas skrieja keistai, bet ir 
mintys. 

Ir galiu pasakyti, kad tebeturiu keistų minčių apie 
“Barškuolę-1". Nesiimu tvirtinti, netgi “slaptoje atas- 

kaitoje“, kad joje lankosi vaiduokliai, tačiau taip 
pat nesiimu tvirtinti, kad jie nesilanko. Šiaip ar taip, 
kurioje vietoje labiau būtų galima tikėtis vaiduok- 
lių, jeigu ne kasykloje, pilnoje negyvėlių? O anapus 
tos uolos nuoslankos, jeigu tik aš tikrai ten ką nors 
mačiau, - tąsias šokčiojančias raudonas švieseles, - 
slypėjo anaiptol ne vaiduokliai. 

Sunkiausia buvo įveikti paskutiniąsias šimtą pėdų. 
Turėjau iš paskutiniųjų suimti save į rankas, kad nus- 
tūmęs misterį Geriną nepasineščiau išėjimo link, bet 
iš veido mačiau, kad ir šis jaučia tą pat. Vis dėlto 
nepuolėme bėgti, nes abu žinojome, kad išgąsdinsime 
likusius lauke kitus šeimos narius, o šie tikrai būtų 
išsigandę, jeigu būtume išsivertę iš štolnės panikos 
perkreiptais veidais. Taigi mes išnirome pamažu, kaip 
ir dera vyrams. Gerinas nešinas berniuku, kuris kie- 
tai miegojo. 

Štai tas mūsų "lengvas išgąstis“. 

Misis Gerin ir abu vyresnieji vaikai verkė, liejo 
savo jausmus Setui, mylavo ir bučiavo, tartum negalė- 
dami patikėti, kad jis vėl tarp jų. Vaikiūkštis pabu- 
do, šypsojosi jiems, bet jokių rišlių žodžių nebepa- 
sakė, vien kažką “vapaliojo"“. Misteris Gerinas nus- 
virduliavo prie parako sandėlio, - mažos metalinės pa- 
šiūrės, kur mes laikome sprogmenis, - ir atsisėdo, nu- 
gara atsiremdamas į sieną. Sunėrė rankas sau ant ke- 
lių ir panardino į jas galvą. Žmona paklausė, ar jam 
viskas gerai, ir šis atsakė taip, tik turįs pailsėti 
ir atgauti kvapą. Aš pasakiau, kad ir man neprošal kiek 
atsipūsti, paskiau paklausiau misis Gerin, ar nenu- 
vestų vaikų atgal prie visureigio. Pridūriau, kad galbūt 
Džonas norėtų parodyti savo broliukui mūsiškę Mo. Mi- 
sis Gerin nusijuokė, kaip juokiamasi, kai nėra nieko 
juokinga. 

- Manau, šiandien mums jau gana nuotykių, misteri 
Saimzai. Tikiuosi, jūs manęs nesuprasite nęteisingai, 
bet tik trokštu kuo greičiau išsidanginti iš čia. 

Pasakiau, kad suprantu ją, ir, manau, ji savo ruož- 
tu suprato, jog noriu šiek tiek šnektelti su jos vyru, 
iki susirinksime savo žaislus ir išsiskirsime kas sau. 
Nors nepasakyčiau, kad ir man nereikėjo kiek atsigau- 
ti! Kojos linko it vatinės. Nuėjau prie parako sandė- 
lio ir atsisėdau šalimais misterio Gerino. 

- Jeigu mes pranešime apie tai, kas įvyko, gali kilti 
daug nemalonumų, - pasakiau. - Kompanijai, o taip pat 
ir man. Gal manęs ir neišvytų, bet ką gali žinoti. 

- Aš niekam neprasitarsiu nė žodžio, - Gerinas pa- 
kėlė galvą nuo rankų ir pažvelgė man į akis. Ir, ma- 

nau, niekas nepalaikys už bloga, jei pridursiu, kad 
jis verkė. Bet kuris tėvas verktų, patyręs tokį iš- 
gąstį. Aš pats buvau netoli ašarų, o iki šios dienos 
jų visų nė regėt nebuvau regėjęs. Kaskart, kai prisi- 
menu, kaip švelniai Gerinas žvelgė, audamas tą batuką 
ant sūnaus kojytės, man kamuolys gerklėje atsistoja. 

- Aš būsiu be galo jums dėkingas. 

- Niekai, - numojo jis. - Tik aš nežinau, kaip jums 
dėkoti. Netgi nesugalvoju, nuo ko pradėti. 

Pasijaučiau šiek tiek nepatogiai. * 

- Liaukitės. Mes abu čia prisidėję, ir visa gerai, 
kas gerai baigiasi. ) 

Pagelbėjau jam atsistoti, ir mudu pasukome prie kitų. 
Pusiaukelėje jisai mane sulaikė, uždėjęs ranką ant pe- 
ties. 

- Neturėtumėte nieko ten leisti. Net jeigu inžinie- 
riai pasakys, kad gali sutvirtinti štolnę. Joje kaž- 
kas negerai. 

- Žinau, - linktelėjau aš. - Aš irgi tą jaučiau, - 
prisiminiau šiepulį berniūkščio veide - netgi dabar, 
jau praėjus tiekai mėnesių, pagalvojęs apie tai nusi- 
purtau - ir mažne pasakiau, kad jo sūnus irgi tą jau- 
tė. Paskiau persigalvojau. Kokia iš to būtų buvus nauda? 

- Jeigu priklausytų nuo manęs, - tęsė jis, - aš įmes- 
čiau tenai užtaisą iš jūsų sprogmenų sandėlio ir už- 
versčiau kasyklą. Tai kapas. Tegul ten ilsisi miru- 
sieji. 

- Nebloga mintis, - sutikau, ir Dievas, matyt, manė 
tą patį, nes nepraėjus nė dviem savaitėm tenai nugriau- 
dėjo sprogimas. Ir, kiek žinau, tartum be jokios aiš- 
kios priežasties. 

Gerinas nusijuokė, papurtė galvą ir tarė: 

- Dar dvi valandos kelio, ir aš netgi nepatikėsiu, 
kad visa tai atsitiko. 

Atsakiau jam, kad galbūt šitai tik į gera. 

- Bet vieno dalyko aš nepamiršiu, - pridūrė jis. - 
To, kaip Setas šiandien kalbėjo. Ne vien žodžiais ir 
posakiais, suprantamais tik jo šeimai. Jis iš tiesų 
kalbėjo. Jūs neįsivaizduojate, kaip tatai nuostabu, ta- 
čiau tikrai taip yra, - misteris Gerinas pamojavo šei- 
mynai, kuri jau buvo įsiropštus į visureigį. - Ir jei- 
gu jam tas pasisekė sykį, pasiseks ir vėl. 

Ir galbūt jam pasisekė, aš taip tikiuosi. Norėčiau 
tą žinoti. Berniukas mane sudomino ir netgi ne vienu 
atžvilgiu. Kai aš padaviau tą žaislinę moters figūrė- 
lę, jisai nusišypsojo ir pabučiavo, nors ant jo odos 
aš lyg užuodžiau silpną kasyklos kvapelį... tartum pe- 
lenų, mėsos ir šaltos kavos. 

Mes palinkėjome Kinų karjerui viso geriausio, ir aš 
parvežiau juos prie kontoros treilerio, kur buvo pa- 
likę savo automobilį. Kiek mačiau, niekas į mus neatk- 
reipė dėmesio, nors važiavau Pagrindine gatve. Karštą 
sekmadienio popietę Desperacija - nelyginant vaiduok- 
lių miestas. 

Prisimenu, kaip stovėjau ten, treilerio laiptukų apa- 
čioje, ir mojavau jiems, kai nuvažiavo linkui to siaubo, 
kuris, pasak Gerino sesers, laukė jų kelionės gale - 
beprasmiška mirtis nuo šūvių iš pravažiuojančio auto- 


mobilio. Visi jie man irgi pamojavo atsakydami... tai 
yra, išskyrus Setą. Kad ir kas buvo toje kasykloje, 
manau, mus lydėjo laimė, kad iš jos išsigavome... Ir 


jį, kad tuomet liko vienintelis gyvas po tų šūvių San 
Chosė! Tartum būtų įgijęs vadinamąjį “apžavėtą gyve- 
nimą". 

Kaip minėjau, aš sapnuodavau apie tai Peru, - dau- 
giausia kaukoles ir kaip šviečiau žibintuvėliu į tą 
plyšį, - bet nelabai ėmiau galvon, kol neperskaičiau 
Odrės Vailer laiško, to, kurį radau prisegtą prie skel- 
bimų lentos, sugrįžęs iš Peru. Salė pametė voką, bet 
tvirtino, kad jis atėjo adresuotas Kalnakasybos kom- 
panijai Desperacijoje. Perskaičiau laišką ir likau dar 
labiau įsitikinęs, kad kažkas atsitiko, kai Setas lin- 
dėjo po kalnu (taip mes savo versle sakome), kažkas, 
apie ką būtų negerai meluoti, bet aš pamelavau. Ir kaip 
nepameluot, jei netgi nenutuokiau, kas tas kažkas bu- 
vo. 

Vis dėlto tas šiepulys. 

Tas šiepulys. 

Jis buvo mielas berniukas, ir aš taip džiaugiuos, 
kad nežuvo “Barškuolėje" (o galėjo žūti; mes visi ga- 
lėjome) ar kartu su visais kitais San Chosė, bet... 

Šiepulys tartum priklausė visai ne berniukui. No- 
rėčiau suprantamiau pasakyti, bet nelabai man išeina. 

Noriu pažymėti dar vieną dalyką. Galbūt prisimenante, 
aš rašiau, kad Setas kalbėjo apie “senąją kasyklą", 
tačiau tuomet aš nesiejau jo žodžių su “Barškuolės" 
štolne, nes vargu ar kas nors mieste žinojo apie ją, o 
ką kalbėt apie pravažiuojančius keliauninkus iš Oha- 
jo. Ką gi, vėl susimąsčiau apie jo pasakytus žodžius 
stovėdamas prie treilerio ir stebėdamas, kaip nusėda 
paskutiniosios dulkės įkandin jų automobilio. Apie juos 
ir apie tai, kaip berniūkštis nubėgo per kontorą tie- 
siai prie Kinų karjero fotografijų ant skelbimų len- 
tos, lyg būtų anksčiau čia buvęs tūkstančius kartų. 
Tartum būtų žinojęs. Tada man kilo mintis, nuo kurios 
visas atšalau. Įėjau treilerio vidun pasižiūrėti į nuot- 

raukas, nes žinojau, kad tik taip galėsiu save nura- 
minti. 

Iš viso buvo šešios aerofotografijos, darytos pa- 
vasarį, kompanijai užsakius. Nusegiau nuo savojo rak- 
tų žiedo didinamąjį stikliuką ir perslinkau juo per 
visas nuotraukas vieną po kitos. Man suko pilvą, jau 
iš anksto žinojau, ką išvysiu. Aerofotografijos buvo 
darytos gerokai anksčiau prieš tai, kai sprogdinimai 
atidengė "Barškuolės" štolnę, todėl šių nuotraukų bū- 
ti negalėjo. Tiktai kad ji ten buvo. Prisimenat, aš 
parašiau, kad jis patapšnojo nuotraukas sakydamas: “Štai 
ji, štai ką aš noriu pamatyti, štai kasykla"? Mes pa- 
manėme, kad jis kalba apie kasyklos karjerą, nes tai 
šis buvo fotografuojamas. Bet su didinamąja lupa aš 
mačiau jo paliktus ant glotnaus fotografijų paviršiaus 
pirštų atspaudus. Visi jie buvo ant pietinio šlaito, 
kur mes paskiau atidengėme štolnę. Štai ką jisai sakė 
mums norįs pamatyti - ne kasyklos karjerą, bet kasyk- 
los štolnę, kurios nuotraukose netgi nebuvo žymu. Ži- 
nau, kaip beprotiškai tai turi skambėti, bet aš tuo 
neabejoju. Jis žinojo, kad ji.tenai buvo. Šitai man 
įrodo jo pirštų žymės ant fotografijų - ne ant vienos 
fotografijos, bet ant visų šešių. Suprantu, teisme nie- 
kas nepatikėtų tokiu paliudijimu, tačiau tai nekeičia 
to, kas man žinoma. Tartum kažkas toje kasykloje pa- 
juto jį pravažiuojant pro šalį greitkeliu ir pasišau- 
kė pas save. Iš visų kamuojančių mane klausimų turbūt 
svarbiausias vienas: ar Setui Gerinui viskas gerai? 
Norėjau parašyti Gerino seseriai ir paklausti, tiesą 
sakant, vieną ar du sykius jau ėmiausi plunksnos, bet 
paskiau prisimindavau pamelavęs, o man sunku prisipa- 
žint melavus. O be to, ar iš tiesų noriu bakštinti mie- 
gantį šunį, kuris atsibudęs galbūt parodys didžiulius 
dantis? Aš taip nemanau, bet... 

Rasi būtų galima pasakyti ir daugiau, tačiau nėra 
ką. Viskas vėl sugrįžta prie to šiepulio. 

Man nepatinka, kaip jis šypsojosi. 

Čia aš teisingai išdėsčiau tai, kas įvyko; Dieve, 
kad aš žinočiau, ką ten mačiau! 


Alenas Saimzas 


VIENUOLIKTAS SKYRIUS 

„Senasis daktaras pirmas persiropštė per Karverių kiemo galinę 
tvorą. Nustebino juos visus (taip pat ir save) tuo, kaip lengvai stryk- 
telėjo ant tvoros; tik pradžiai Džonis turėjo jam šiek tiek stumtelti sė- 
dynę. Atsidūręs viršuje, daktaras sekundei ar dviem stabtelėjo, taiky- 
damasis patogiau įsitverti rankomis. Bredui Džozefsonui jis priminė 
perkarusią beždžionę mėnesienoje. Paskiau Bilingslis nušoko. Iš ana- 
pus atskriejo tylus krenkštelėjimas. 

- Jūs sveikas, daktare? - paklausė Odrė. 

- Taip, - atsiliepė Bilingslis. - Kaip ridikėlis. Tiesa, Siuze? 

- Žinoma, - nervingai sutiko Siuzė Geler, paskiau per tvorą pridū- 
rė: - Misis Vailer, čia jūs? Iš kurgi atsiradote? 

- Šiuo metu tai nesvarbu. Mums reikia... 

- Kas ten pas jus nutiko? Ar visi sveiki? Mano mama tiesiog pak- 
laikus. Baisiai. 

Ar visi sveiki? Klausimas, į kurį Bredui nesinorėjo atsakyti. Atro- 
do, nesinorėjo ir nė vienam kitam. 

- Misis Rid? - paklausė Džonis. - Pirma Deivas, paskiau jūs? 

Kamė sausai nužvelgė jį ir pasisuko į Deivą. Vėl kažką jam paš- 
nibždėjo į ausį, tuo pat metu glostydama šio plaukus. Deivas klausė- 
si susirūpinusiu veidu, paskiau irgi jai sušnabždėjo, pakankamai gar- 
siai, kad Bredas išgirstų: “Aš nenoriu“. Ji vėl sušnabždėjo, šįkart 
karščiau. Pabaigoje Bredas pagavo žodžius tavo brolis. Tuomet Dei- 
vas ištiesė rankas, sugriebė už tvoros viršaus ir sklandžiai peršoko 
anon pusėn. Kiek suspėjo Bredas pamatyti, šitai padarė negyvu, be 
Jokios išraiškos veidu, neskaitant to šiek tiek sunerimusio žvilgsnio. 
Toliau ėmė lipti Kamė, padedama Odrės ir Sintijos. Kai atsidūrė vir- 
šuje, Detvas ištiesė rankas ją pasitikti. Kamė nuslydo į jas, nė nepa- 
bandžius saugumo dėlei prisilaikyti tvoros. Bredui toptelėjo, kad šią 
minutę ji galbūt mielai būtų sutikus nukristi. Dargi nusilaužti spran- 
dą. Kodėl tu pasiuntei mus čia, mam? tada sušuko vaikiščias, galbūt 
nujausdamas, kad jo paties - ir Džimo - nekantrumas eiti niekad ne- 
būtų tapęs jos mintyse lengvinančia aplinkybe. Kamė visados kaltin- 
tų save, o jis tikriausiai tam niekad neprieštarautų. . 

- Bredai? - apsidžiaugė išgirdęs tą balsą, nors retai girdėdavo šį 
tokį švelnų ir susirūpinusį. - Tu čia, mielasis? 

- Čia, Bi. 

- Kaip tu? 

- Puikiai. Klausyk, Bi, ir tik nepasimesk. Džimas Ridas negyvas. 
Taip pat Entredžianas, kuris gyveno gatvės apačioje. 

Kažkas aiktelėjo, o paskiau Siuzė Geler ėmė klykdama kartoti 
Džimo vardą. Bredui, emociškai ir fiziškai išsekusiam, tie klyksmai 
sukėlė veikiau irzulį nei gailestį... ir baimę, kad jie gali prišaukti ką 
nors dar nemalonesnio nei didžioji katė ar kojotas su žmogiškais pirš- 
tais. 

- Siuze? - atskriejo iš namo išsigandęs Kimės Geler balsas. Ir tuoj 
pat sukliko ir ši, it skutimosi peiliuku perrėždama mėnesienos nut- 
viekstą orą: - Siuuuuu - zeeeeee! Siuuuuuu - zeeeeee! 

- Nutilk! - šūktelėjo Džonis. - Jėzau, Kime, NUTILK! 

O, stebuklas: ji nutilo, bet mergina ir toliau klykė ir klykė, tartum 
neteisėta santuoka sujungtoji Džuljeta iš penktojo tragedijos veiksmo. 

- Dieve mano, - sumurmėjo Odrė. Delnais užsispaudusi ausis, pa- 
nardino pirštus sau į plaukus. 

- Bi, - pro tvorą paprašė Bredas, - užčiaupk tą vištytę. Nesvarbu 
kaip. 

- DŽIMAI! - klykė Siuzė. - 0000 DIEEEVE, DŽIMAI! O 
DIEEEVE, NE! O... 

Nuskambėjo pliaukšnis. Klyksmai iškart liovėsi. O paskiau: 

- Nedrįsk mušti mano dukters! Nedrįsk mušti mano dukters, ka- 
le, nesvarbu, kokias idėjas esi pasisėmus iš... iš skatinamosios inicia- 
tyvos*, stora juoda kale! 

- Oho, laikykit mane, nugriūsiu! - Sintija susigriebė už savųjų 
dvejaip dažytų plaukų ir tvirtai užsimerkė - it vaikas, nenorįs matyti 
paskutiniųjų kelių siaubo filmo minučių. 

Bredas išsižiojo ir sulaikė kvapą, laukdamas, kad Bi tuoj sprogs 
it bomba. Tačiau Bi nuleido moters žodžius negirdom ir tyliai šūkte- 
lėjo per tvorą: 

- Perduodi mums kūną, Bredli? - iš balso atrodė visai rami, ir Bre- 
das dėl to buvo jai dėkingas. 2 

- Aha. Tu, jo motina ir brolis, prilaikykite, kai mes jį perkelsime. 

- Gerai, - vis taip pat šaltai, be jokių jausmų. 

- Kime? - pašaukė Bredas pro tvoros statinius. - Misis Geler? Ko- 
dėl jums negrįžus vidun, mem? 

- Taip! - maloniai sutiko Kimė. - Manau, tai gera mintis. Mudvi 
eisim vidun, tiesa, Siuze? Suvilgysim sau veidus šaltu vandeniu ir 
pasijusim geriau. 


* Visuomeninė iniciatyva, skatinanti, kad plačiau būtų reprezentuojamos 
moterys ir etninės mažumos įvairiose gyvenimo srityse, ypač įdarbinant. 

Pasigirdo žingsniai. Šniurkčiojimas rimo, ir tai buvo gerai. O pas- 
kiau vėl sustūgo kojotai, ir tai buvo blogai. Bredas atsigręžė per petį 
ir žaliosios juostos šešėlių tankumyne pastebėjo judančius sidabrinius 
taškučius. Akys. 

- Turime paskubėti, - tarė Sintija. 

- Jūs dar nė pusės visko nežinote, - išsiveržė Odrei. 

“Kaip tik to ir bijojau", - pagalvojo Bredas. Pasisukęs suėmė Dži- 
mą Ridą už pečių. Užuodė silpnus šampūno ir losjono, kuriuo vai- 
kinas rytą trynėsi veidą nusiskutęs, kvapus. Tikriausiai tuo metu gal- 
vojo apie mergaites. Džonis nervingai pasižiūrėjo atgal, - į tuos ju- 
dančius šviesius taškučius, spėjo Bredas, - paskiau pakišo vieną ran- 
ką po negyvo bemnioko juosmeniu, o kitą - po užpakaliu. Odrė ir Sin- 
tija įsitvėrė jo kojas. 

- Pasirengę? - paklausė Džonis. 

Visi linktelėjo. 

- Tad keliam, kai pasakysiu “trys". Vienas, du... trys. 

Jie pakėlė kūną nelyginant akrobatų kvartetas, atliekantis numerį 
su suoleliu. Vieną siaubingą mirksnį Bredas pamanė, kad nugarą, 
pastaruosius dešimt ar apie tiek metų laikiusią gėdingai didelį jo pil- 
vą, surakins. Pagaliau jie užkėlė Džimo kūną ant tvoros. Negyvojo 
vaikino rankos karojo abipus jos - poza cirko akrobato, prašančio ap- 
lodismentų nuostabaus triuko kulminacijoje. Atviri jo delnai kupini 
mėnesienos. 

Bredui atrodė, kad greta Džoniui tuoj tuoj sustos širdis. Džimo 
galva glebiai kadaravo nuo kaklo. Pusiau ataušusio kraujo lašas nuk- 
rito Bredui ant skruosto, kažkodėl jam sukeldamas mintyse sąsają su 
mėtiniu želė, ir skrandį sugniaužė it žnyplėmis. 

- Padėkit mums! - dusdama žioptelėjo Sintija. - Dėl Dievo, kas 
nors... 

Viršum bukų tvoros statinių išniro rankos, mirksnį padelsė, pas- 
kiau pirštai išsiskleidė ir sugriebė Džimą už marškinių ir šortų juos- 
mens. Ir kaip tik tada, kai Bredas suprato, jog dar sekundė, ir kūno 
nebeišlaikys (niekad iki šiol jis iš tiesų nesuprato sąvokos negyvasis 
svoris), tasai buvo nutemptas kiton pusėn tvoros. 

Pasigirdo sunkus dunksnis, ir iš kiek toliau (nuo Karverių užpa- 
kalinio priebučio, spėjo Bredas) vėl atskriejo Siuzės Geler klyksmas. 

Džonis pažvelgė į Bredą, ir šis būtų galėjęs prisiekti > kad rašyto- 
jas šypsosi. 

- Regis, jie išleido jį iš rankų, - sušnabždėjo Džonis. Ranka perb- 
raukė per prakaituotą veidą, paskiau vėl ją nuleido. Sypsena - jeigu 
tik jos būta - buvo dingus. 

- Uf, - atsiduso Bredas. 

- Aha, uf, kad tave kur! 

- Ei, daktare! - tyliai šūktelėjo Sintija. - Laikykit! Nebijokit, sau- 
giklis nuleistas. 

Ji pasistiebus pakėlė šautuvą buože viršun, stengdamasi persverti 
per tvorą. 

- Turiu! - atsišaukė Bilingslis, paskiau tylesniu balsu pridūrė: - 
Toji moteris ir jos idiotė dukra galiausiai įėjo vidun. 

Sintija įsitvėrė tvoros ir lengvai persirito per jos viršų. Odrę pri- 
reikė stumtelti iš apačios ir priturėti už klubo, kad nenukristų, bet ga- 
lop ir ji atsidūrė kitoje pusėje. Jomis pasekė Stivas, pasistojęs kaip 
ant balnakilpės ant sunertų Bredo ir Džonio rankų, mirksnį pasėdėjo 
viršuje, laukdamas, kad nors kiek nurimtų skausmas sudraskytuose 
pečiuose, o paskiau, pakibęs ant tvoros iš Karverių pusės, veikiau nu- 
šoko, nei pamažu nusileido ant žemės. 

- Aš neperlipsiu, - pasakė Džonis. - Niekaip. Jeigu garaže būtų 
kopėčios... 

Beveik čia pat už jų. Dvejetas vyrų nesąmoningai puolė vienas ki- 
tam į glėbį tarsi maži vaikai. Pasukęs galvą, Bredas išvydo beslen- 
kančius artyn šešėlius. Kiekvienas judėjo už poros tų žybsinčių pus- 
mėnulinių taškučių. 

- Sintija! - šūktelėjo Džonis. - Paleisk šūvį! 

Merginos balsas atskriejo išsigandęs ir dvejojantis. 

- Sakot, man vėl sugrįžt per... 

- Ne! Ne! Tik šauk į orą! 

Ji dusyk nuspaudė gaiduką, šūviai perskrodė orą. Pro tvoros sta- 
tinius prasismelkė aitrus parako dūmų kvapas. Siluetai, slenkantys ar- 
tyn per žaliąją juostą, stabtelėjo. Ne atsitraukė, bet nors sustojo. 

- Vis dar nusiplūkęs, Džonai? - tyliai paklausė Bredas» 

Džonis Žiūrėjo į siluetus medžių šešėly. Jo burna buvo perkreipta 
keistos, netvirtos šypsenos. 

- Ne, - atsakė. - Atgavau kvapą. Aš... Ką tu čia sugalvojai? 

- O į ką tai panašu? - paklausė Bredas. Jis klūpojo keturpėsčiom 
prie pat tvoros. - Paskubėk, vyruti. 

Džonis užlipo jam ant nugaros. 

- Jėzau, - tarė jis, - jaučiuosi kaip Pietų Afrikos prezidentas. 

Iš pradžių Bredas, atrodo, nesuprato. Galiausiai, kai pagavo min- 
tį, sukrizeno. Nugarą velniškai skaudėjo, Džonis Marinvilis tartum 
svėrė mažų mažiausia penkis šimtus svarų, vyrioko batų kulnai, ro- 
dės, plėšia duobeles iškankintame stubure, bet Bredas vis tiek nepa- 

jėgė suturėti krizulio, kad ir kaip stengėsi. Štai baltasis amerikietis, 
intelektualas, nuo mažumės teisingiausiai auklėtas - rašytojas, ka- 
daise kartu su “Panteromis"* dalyvavęs pobūvyje pas Lenį Bernštei- 
ną** - naudojasi juoduoju žmogumi nelyginant suoleliu pasilypėji- 
mui. Žiauresnį pragarą liberalui sunku ir įsivaizduoti, Bredui netgi 
kilo mintis suvaitoti ir šūktelti: “Greičiau, masa, jūs žudot šy vargšą 
vaikyną!“, ir jo krizulys mažne perėjo į juoką. Nors ir baiminosi ne- 
tekti dalies savo aukštyn iškeltos subinės, kurios tykojo tie pasalūnai 
giraitėje, bet jis vis tiek juokėsi. “Užtrauksiu jam chorą iš “Šaunuo- 
lis juodasis Džo"***, pagalvojo Bredas, ir patsai sustūgo it kojotas. 
Ašaros tryško jam iš akių. Padaužė kumščiu į žemę. 

- Bredai, kas tau? - sukuždėjo iš viršaus Džonis. 

- Nesvarbu! - vis tebekrizendamas išstenėjo Bredas. - Tik greičiau 
lipk man nuo nugaros! Viešpatie aukštielninkas, kas tavo per batai? 
Su pakalom? 

Ir pagaliau, o laimė, svoris nuo nugaros atlėgo. Džonis kriuktelė- 
jo, stengdamasis perkelti koją per tvorą. Bredas atsitiesė, išgyvenda- 
mas siaubingą akimirką, kai, atrodė, nugarą tuoj vėl surakins, paskiau 
pakišo mėsingą petį Džoniui po subine. Dar mirksnis, ir išgirdo, kaip 
Džonis darsyk kriuktelėjo nuo pastangų, o po to šūktelėjo, nušokęs 
ant žemės. 

Taigi Bredas liko visai vienas ir be jokio suolelio pasistoti. 

Iš akies įvertino tvoros aukštį ir jam pasirodė, kad tas kokių de- 
vyniasdešimties pėdų. Paskiau žvilgtelėjo už savęs ir išvydo, kad si- 
luetai vėl sujudėjo, suglaudindami pusratį aplink jį. 

Jis įsitvėrė porą tvoros statinių, 17 tuo metu užpakaly kažkas 
suurzgė. Krūmai sutreškėjo. Bredas vėl žvilgtelėjo per petį ir išvydo 
padarą, kuris labiau panėšėjo į šerną negu į kojotą... tiktai kad šis iš 
tikrųjų atrodė kaip prastas vaikiškas piešinys, po teisybei, ne kas dau- 
giau nei skubi keverzonė, kuri kažkokiu būdu atgijo. Visos kojos bu- 
vo skirtingo ilgio ir baigėsi bukomis bigėmis, nepanašiomis nei į le- 
tenas, nei į pirštus. Atrodė, uodega styro tiesiai vidur nugaros, akys - 
negyvi sidabriniai skrituliukai, snukis - kiauliškas-mopsiškas. Tiktai 


* Čia, matyt, kalbama apie “Juodąsias Panteras" - radikalią JAV juodų- 
jų politinę organizaciją, aktyviai pasireiškusią 7-ojo dešimtmečio pa- 
baigoje ir 8-ojo pradžioje. 

** Leonard Bernstein - amerikiečių dirigentas, kompozitorius ir pianistas, 
liberalių politinių pažiūrų. 
*** “Old Black Joe“ - populiari šio amžiaus pradžios daina apie JAV ne- 
grus. 

dantys, sakytum, iš tiesų buvo tikri: didžiulės karpytos iltys, kyšan- 
čios abipus žvėries nasrų. 

Adrenalinas mušė Bredo nervų sistemon, lyg senasis daktaras vie- 
nu tų savo švirkštų būtų suleidęs arklišką dozę. Visai užmiršęs nuga- 
rą, jis pnsitraukė aukštyn, pariesdamas po savim kojas, ir tuo pat me- 
tu išgirdo, kaip žvėris puolė. Trenkėsi po pat Bredo kojomis tvoron 
taip smarkiai, jog ta sudrebėjo. Ir čia Džonis sugriebė Bredą už vie- 
no riešo, Deivas Ridas - už kito, ir jis užsikeberojo ant tvoros vir- 
šaus, palikdamas paskui save nemažai odos. Pabandė perkelti kairią- 
ją koją per tvorą ir užkliuvo čiurna už vieno iš bukų statinių. Emė 
kristi, vienas marškinių šonas perplyšo, bebandant jam dešiniąja ran- 
ka susiturėti už tvoros viršaus. Tačiau suspėjo laiku pasileisti, kad ne- 
susilaužytų žasto, bet kai nukrito (iš dalies ant Džonio, iš dalies ant 
savo žavingai apkūnios žmonos), pajuto, kaip iš pažasties srūva krau- 
jas. 

- Tu nemanai nulipt nuo manęs, gražuoli? - žavingai apkūni da- 
ma paklausė kiek pridusus. - Tai yra, jeigu tik šitai tau nesudarys ne- 
patogumų? 

Bredas nušliaužė nuo jų abiejų, sukniubo it maišas, paskiau per- 
sivertė ant nugaros. Pažvelgė aukštyn į kažkokias svetimas žvaigž- 
des, išsipūtusias ir mirksinčias it kalėdinės lemputės, tuoj po Padėkos 
dienos pakabinamas viršum Pagrindinių mažųjų miestukų gatvių. 
Tai, į ką Bredas žvelgė, tiek pat tikros žvaigždės, kiek jis - Prūsijos 
karalius... bet vis tiek jos švytėjo ten aukštai, tiesiai jam virš galvos, 
ir kokia bloga yra padėtis, jeigu netgi dangus dalyvauja prakeiktame 
suokalbyje? 

Bredas užsimerkė, nenorėdamas daugiau jų matyti. Ir tuomet 
mintyse jam prieš plačiai atmerktas akis - nors tos iš tikrųjų buvo už- 
merktos - iškilo Keris Riptonas, sviedžiantis jo linkui “Shopper'į"". 
Išvydo savo paties ranką - tą, kuria nelaikė žarnos - pakylant ir su- 
gaunant laikraštį. Saunu, misteri Džozefsonai! šūktelėjo Keris, nuo- 
širdžiai sužavėtas. Tas balsas atskriejo iš kažkur toli, lyg aidas kan- 
jonu. Kur kas arčiau jis išgirdo stūgesius anapus tvoros, nuo žaliosios 
juostos (tiktai dabar toji buvo dykumos juosta). Juos palydėjo serija 
stiprių dunksnių: šernai-kojotai bandė pralaužti tvorą. 

Dievuliau! 

- Bredai, - išgirdo jis Džonio balsą. Tylų - sprendžiant iš garso 
kažkur viršum savęs. 

- Ką? 

- Tu sveikas? 

- Sveikas kaip ridikėlis, - atsakė vis dar nepraverdamas akių. 

- Bredai. 

- Ką? 

- Man kilo idėja. Kino filmui. 

- Tu maniakas, Džonai, - tarė vis tebeužsimerkęs. Šitaip viskas at- 
rodo geriau. - Bet aš užkibau. Kaip vadinasi filmas, kuriame aš pasi- 
rodysiu? 

- “Juodieji nemoka įveikti tvorų", - atsakė Džonis ir nusikvatojo 
visa gerkle. Juokas nuskambėjo iškankintas, pusiau pamišėliškas. - 
Režisieriumi pakviesiu Marijų Siknių fon Piblzą. O tave vaidins Le- 
vis Fišbernas. 

- Žinoma, - Bredas skausmingai atsisėdo. - Mėgstu Larį Fišberną. 
Labai įtaigus. Pasiūlyk jam iš anksto milijoną. Kas galėtų atsispirti? 

- Gerai, gerai, - sutiko Džonis, kvatodamasis taip smarkiai, jog 
vos pajėgė kalbėti... tačiau jo veidu ritosi ašaros ir, Bredui dingojo- 
si, ne nuo juoko. Nepraėjo dar nė dešimt minučių, kai nedaug trūko, 
kad Kamė Rid būtų ištaškius jam galvą, ir Bredas įtarė, kad Džonis 
dar to nepamiršo. Faktiškai Bredas įtarė, kad Džonis apskritai nieko 
nepamiršo. Be abejo, tai talentas, kuriuo, pasitaikius progai, šis pasi- 
naudos. | 

Bredas atsistojo, paėmė Bi už rankos ir padėjo jai atsikelti nuo 
žemės. Dunksniai į tvorą nesiliovė, taip pat ir stūgesiai, pertraukia- 
mi gremžiančių garsų, lyg alkani išsigimėliai bandytų prasigraužti 
pro tvoros statinius. 

- Taigi, ką tu apie tai manai? - paklausė Džonis, irgi duodamasis 
Bredo pakeliamas. Susvirduliavo, atgavo pusiausvyrą ir nusišluostė 
ašarojančias akis. 

- Man regis, kai žibėjo apačioje tie taškučiai, man visiškai puikiai 
pavyko perlipti tvorą, - tarė Bredas ir apsikabinęs per juosmenį 
žmoną pažvelgė į Džonį: - Nagi, nagi, baltuk. Pakeliui į sėkmę per- 
kopei per savo pirmą juodąjį, todėl tikriausiai esi visiškai nusibaigęs. 
Tad eime vidun. 

Padaras, netvirtai prašokavęs pro vartūukus į Tomo Bilingslio ga- 
lukiemį, priminė vaikišką versiją nuodadančio driežo, kurį Džekas 
Merdokas šūvių nuneša nuo uolos, ringdamasis taiklumu su Kendžiu 
maždaug per vidurį “Reguliuotojų". Tačiau driežo galva atrodė it pa- 
bėgėlio iš Juros periodo parko. = 

Jis užšokavo užpakalinio priebučio laiptukais, nuslinko prie tink- 
lelinių durų ir snukiu pastūmė jas. Nieko neįvyko: durys atsidarinėjo 


249 


išorėn. Driežas ištiesė savo ropliškąją galvą ir ėmė dantimis krimsti 
apatinį durų rėmą. Pakako trijų krimsnių, ir gyvūnas atsidūrė senojo 
daktaro virtuvėje. 

Garis Sodersonas tartum iš tolo pajuto puvėsišką dvelksmą sau į 
veidą. Pabandė jį numoti į šalį, tačiau kvapas tik sustiprėjo. Pakėlė 
ranką, užčiuopė kažką iš pojūčio panašaus į aligatoriaus odos batą - 
labai didelį batą - ir atsimerkė. Tai, ką išvydo palinkusį bučinio 
atstumu viršum jo, spitrijantį mažne su žmogišku smalsumu, atro- 
dė taip groteskiška, jog jis netgi nepajėgė surikti. Driežiško padaro 
akys buvo ryškiai oranžinės. 

“Taigi taip, - pagalvojo Garis, - mano pirmasis rimtas baltosios 
karštinės priepuolis. A-ū, draugužiai, tiesiai priešaky - “Anoniminiai 
alkoholikai“. 

Jis užsimerkė. Pabandė save įtikinti, jog neužuodžia pelkių kva- 
po, nei girdi monotoniško besivelkančios virtuvės linoleumu uode- 
gos kliksėjimo. Vis tebelaikė šaltą savo žmonos ranką. Tarė sau: 
“Nieko nėra. Nieko nėra. Nie... 

Nespėjus jam pakartoti trečiusyk (o visiems juk ž žinoma, kad trys 
- laimingas skaičius), pabaisa suleido dantis jam į gerklę ir perplėšė 


ją. 

Pro atdaras podėlio duris Džonis pastebėjo mažutes pėdas ir dirs- 
telėjo vidun. Elė ir Ralfis gulėjo ant kažko panašaus į futoną*, vie- 
nas kitą apsikabinę. Abu kietai miegojo, nors ir trinksėjo už kiemo 
šūviai, bet netgi ir per miegą jie ne visai buvo ištrūkę iš to, kas dėjo- 
si; jų veideliai buvo išblyškę ir įsitempę, alsavimas tartum teliuškuo- 
jantis, primenantis Džoniui verksmą, o Ralfio kojytės trūkčiojo, lyg 
šis sapnuotų bėgąs nuo ko nors. 

Džonis spėjo, kad veikiausiai Elena susirado futoną i ir atitempė į 
podėlį, kad turėtų kur su broliuku atsigulti; tikrai ne Kimė Geler tai 
padarė. Kimė su dukra vėl užėmė tą pačią vietą prie sienos, tik dabar 
sėdėjo ne ant grindų, o ant virtuvės kėdžių. 

- Ar Džimas tikrai negyvas? - paklausė Siuzė, pažvelgdama į 
Džonį drėgnomis, blizgančiomis akimis, kai šis paskui Bredą ir Be- 
lindą įėjo vidun. - Tiesiog negaliu patikėti, mes žaidėme frisbį kaip 
visados ir ketinome šįvakar eiti į kiną... 

Džonį ji visiškai išvedė iš kantrybės: 


* Japoniškas čiužinys, tiesiamas ant grindų. 

- Kodėl nenuėjus į virtuvės priebutį ir pačiai neįsitikinus? 

- Kodėl jūs toks nedoras? - piktai paklausė Kimė. - Galbūt mano 
duktė daugiau niekad neatsigaus po tokios traumos. Ji ištikta gilaus 
šoko! 

- Ji ne vienintelė, - atkirto Džonis. - Ir kai jau apie tai... 

- Gana, žmogau, mums dar to betrūko, kad imtume kivirčytis, - 
įsiterpė Stivas Eimzas. 

Be abejo, tiesa, bet Džonis nebeėmė galvon. Atkišo rodomąjį 
pirštą į Kimę, kuri pykčiu degančiomis akimis spygsojo į Džonį. 

- Ir kai jau apie tai prašnekome, dar sykį pavadinsite Belindą Džo- 
zefson juoda kale - išmalsiu jums dantis. 

- O, Dievuliau, tik neįsivaizduokite, kad jžsų šūdas nesmirda, - 
supurškė Kimė ir demonstratyviai užvertė aukštyn akis. 

- Liaukitės, Džonai, - sudraudė Belinda ir paėmė jį už alkūnės. - 
Tuoj pat. Turime svarbesnių dalykų... 

- Stora juoda kalė, - metė Kimė Geler, žiūrėdama ne į Belindą, o 
į Džonį. Nors akys tebedegė, tačiau dabar ji šypsojosi. Ir Džonis pa- 
galvojo, kad gyvenime nėra matęs šlykštesnės šypsenos. - Stora juo- 
da kalė. Negrų, - šitai pasakius, ji parodė pirštu sau į dantis praver- 
toje burnoje, tartum moteris šaradų žaidime bandanti pavaizduoti sa- 
vižudybę. Duktė apstulbusi žvelgė į motiną. - Na? Girdėjai? Pirmyn. 
Išmalk man dantis. Pažiūrėsim, kaip tau išeis. 

Džonis žingtelėjo priekin, ketindamas kaip tik tą padaryti. Bredas 
sugriebė jį už vienos rankos, Stivas - už kitos. 

- Dink iš čia, kvaiša, - šiurkščiai, sausu balsu riktelėjo senasis 
daktaras. Šie žodžiai Kimę kažkaip pasiekė, ir ji išgąstingai, negalė- 
dama patikėti, pažvelgė į Bilingslį. - Dink iš čia, tuoj pat! 

Kimė atsikėlė nuo kėdės, patraukdama kartu su savimi ir Siuzę. 
Mirksnį atrodė, kad jiedvi pereis svetainėn drauge, bet Siuzė išsiplė- 
šė iš motinos. Kimė vėl siekė paimti ją už rankos, bet Siuzė traukėsi 
atatupsta. 

- Ką tu čia sugalvojai? - paklausė. - Mudvi einame svetainėn! To- 
liau nuo tų... 

- Tik ne aš, - Siuzė greitai papurtė galvą. - Tu gali eiti, tik ne aš. 
Aha. 

Kimė išpūtė į ją akis, paskiau vėl pažvelgė į Džonį. Jos veidas at- 
rodė liguistas, perkreiptas pagiežingos sumaišties. 

- Eikit iš čia, Kime, - Džonis vis dar įsivaizdavo, kaip trenkia 
kumščiu jai į dantis, bet įsiūtis slūgo, ir jo balsas nuskambėjo bemaž 
tvirtai. - Jūs nesivaldot. 

- Siuze? Eikš. Toliau nuo tų bjaurių žmonių. 

ki 

Siuzė, visa drebėdama, atsuko motinai nugarą. Džonis nesirengė 
keisti savo nuomonės apie merginą - vis tiek ji tuščia, lengvabūdė 
pamaiva... tačiau atrodė stovinti bent vienu dviem nareliais aukščiau 
mitybos grandinėje. 

Pamažu, tartum surūdijęs robotas, Deivas Ridas pakėlė rankas ir 
apkabino merginą. Kamė tartum buvo bešokanti protestuoti, tačiau 
nurimo. 

- Gerai, - tarė ji aiškiu, santūriu balsu Žmogaus, kalbančio per 
miegą. - Kai tau manęs prireiks, rasi svetainėje, - jos akys sugrįžo 
prie Džonio, kurį, matyt, laikė visų savo bėdų priežastimi. - O jūs... 

- Liaukitės, - griežtai tarė Odrė. Išsigandę visi sužiuro į ją, tačiau 
tik ne Kimė, kuri įsmuko svetainės tamson. - Nėra laiko šiai mėšlia- 
vai. Gal ir turime šansą - nedidelį - išsigelbėti, bet jeigu jūs, kvailiai, 
ir toliau riesitės, mes visi žūsime. į 

- Kas jūs tokia, mem? - paklausė Stivas. 

- Odrė Vailer, - aukšta, ilgų kumelaitiškų kojų, iš po mėlynų šor- 
tų atrodančių gana seksualiai, tačiau veidas išblyškęs ir suvargęs. Tas 
veidas prišaukė Džoniui į mintis Karverio vaikučius, miegančius ap- 
sikabinusius vienas kitą, ir staiga jis atitoko bandąs prisiminti, kada 
paskutinįsyk matė Odrę, praleido su ja dienos dalį. Niekaip nesisekė. 
Tartum visiškai būtų iškritęs iš įprasto, dyko gatvės gyvenimo. 

Mažyti mano Smiti, ūmai prisiminė jis, mačiau, kaip kandai ma- 
mai cycį. O paskiau prisiminė furgonėlius Vailerių kambariukyje ant 
grindų, kai jis kurį laiką žiūrėjo su Setu “Bonanzą"'. Ir kai jam šitai 
nušvito, galvoje prasidėjo tartum griūtis. Nusikaltėliai, atrodantys 
kaip kino žvaigždės. Majoras Paikas, gerietis ateivis iš kosmoso ta- 
pęs blogiečiu. Vesterniškas kraštovaizdis. Užvis labiausiai tai. Jis 
mėgsta senus vesternus, tądien pasakė Odrė. Kalbėdama ji pakėlė 
nuo žemės keletą Seto žaislų. Taip elgiasi Ž žmonės, kai dėl ko nors 
nervinasi. “Bonanza " ir “Šaulys " - jo mėgstamiūusieji, bet kad ir ką 
kartotų per kabelinę, jis viską žiūrės. Tai yra, jeigu tik ten būna 
žirgų. 

- Tai jūsų sūnėnas, Odre, tiesa? Juk Setas visa šitai krečia? 

- Ne, - pakėlusi ranką, perbraukė sau per akis. - Ne Setas. O tas, 
kurs jo viduje. 

- Papasakosiu jums visa, ką galiu, bet laiko turime nedaug. Kovi- 
nės Mašinos netrukus sugrįš. 
- O kas jų viduje? - paklausė senasis daktaras. - Ar jūs žinote, Od? 

- Reguliuotojai. Nusikaltėliai. Mokslinės fantastikos policininkai. 
O vietovė, kurioje mes gyvename - iš dalies senieji Laukiniai Vaka- 
rai, kokius rodo per televiziją, iš dalies Jėgos Koridorius, kuris egzis- 
tuoja tik animaciniame filmuke apie dvidešimt trečiąjį amžių, - ji gi- 
liai atsiduso ir perbraukė rankomis sau per plaukus. - Aš visko neži- 
nau, bet... 

- Supažindinkit mus su tiek, kiek sugebėsite, - paprašė Džonis. 

Ji pasižiūrėjo į laikrodį ir susiraukė. 

- Sustojęs. 

- Manasis irgi, - atsiliepė Stivas. - Spėju, sustoję visų. 

- Manau, dar yra laiko, - svarstė Odrė. - Tai yra, noriu pasakyti, 
aš manau, jog dar per anksti bet kokiems... bet kokiems veiksmams, 
- netikėtai ji nusijuokė, išgąsdindama Džonį. Atrodo, išgąsdindama 
juos visus. Tokią reakciją sukėlė ne tiek isteriškas jos juoko atspal- 
vis, kiek tikras jį palydėjęs linksmumas. Išvydusi nustebusius jų 
žvilgsnius, Odrė susitvardė. - Atleiskite, čia toks tartum sąmojis. Ne- 
būtina jums suprasti. Vis dėlto turime laukti. Jeigu tuo tarpu jisai su- 
grąžins reguliuotojus, manau, paprasčiausiai... teks juos ištverti. 

- Ar jie darosi stipresni? - staiga paklausė Kamė. - Tie reguliuo- 
tojai, ar jie darosi galingesni? 

- Taip, - linktelėjo Odrė. - Ir jeigu tasai, kuris tai daro semiasi 
energiją iš žmonių, kurie žuvo ten, giraitėje, kitas antpuolis bus dar 
bjauresnis. Meldžiu Dievą, kad jos nebūtų pasisėmęs, bet, manau, ta- 
tai įvyko. 

Ji apsidairė aplink, giliai įkvėpė oro ir pradėjo. 

- Tas, kuris yra Seto viduje, vadinasi Tekas. 

- Ar tai demonas, Od? - paklausė senasis daktaras. - Koks nors de- 
monas? 

- Ne. Jis neturi jokios... jokios religijos, manau, taip galima pasa- 
kyti. Jeigu neskaitytumėm televizijos. Man regi, tai nelyginant aug- 
lys. Auglys, kuris turi sąmonę ir mėgaujasi žiaurumu bei prievarta. 
Tūno Seto viduje jau mažne dvejus metus. Sykį esu girdėjus istoriją 
apie moterį iš Vermonto, kuri savo virtuvės kriauklėje aptiko vorą, 
vadinamą Juodąja našle. Jis, matyt, pateko į namus su tuščia dėže, 
kurią jos vyras parsinešė iš supermarketo, kur dirbo. Dėžė buvo pil- 
na bananų iš Pietų Amerikos. Voras pateko dėžėn kartu su jais, kai 
buvo pakuojami. Štai maždaug taip, manau, Tekas pateko Tuopų gat- 
vėn. Tiktai čia kalbame apie Juodąją našlę - vorą, turintį balsą. Sis 

pašaukė Setą, kai berniukas ir jo šeima važiavo per dykumą. Važia- 
vo per Nevadą. Pajuto jį, pajuto, kad pro šalį važiuoja žmogus, ku- 
riuo galėtų pasinaudoti, ir pašaukė pas save. 

Ji pažvelgė į stipriai sunertas ant kelių savo rankas. Kimė Geler 
dabar jau stovėjo svetainės tarpdury, sudominta pasakojimo. Odrė 
vėl pakėlė galvą. Kalbėjo ji visiems, tačiau akimis nuolat sugrįždavo 
prie Džonio. 

- Manau, iš pradžių Tekas buvo silpnas, bet ne tiek silpnas, kad 
suprastų, jog Seto šeima jam kelia grėsmę. Nežinau, kiek jie nutuo- 
kė ar įtarė, tačiau tikrai žinau, kad mano paskutinysis pokalbis tele- 
fonu su broliu buvo /abai keistas. Turbūt Bilas būtų galėjęs man 
daug ką papasakoti... jeigu Tekas būtų jam leidęs. 

- Jis tą gali? - paklausė Stivas. - Šitaip kontroliuoti žmones? 

Odrė bakstelėjo pirštu savo ištinusias lūpas: 

- Tai padarė mano ranka, bet aš jos nevaldžiau. 

- Dieve, - pratarė Sintija ir nervingai žvilgtelėjo į peilius, kaban- 
čius ant magnetinių laikiklių viršum virtuvinio darbastalio. - Blogai 
atrodo. Labai. , 

- Galėjo būti blogiau, - pasakė Odrė. - Tekas fiziškai kontroliuoti 
gali tik iš nedidelio atstumo. 

- Kiek nedidelio? - paklausė Kamė. 

- Paprastai ne daugiau kaip iš dvidešimties ar trisdešimties pėdų. 
Toliau jo fiziškas poveikis sparčiai silpsta. Paprastai. Tačiau dabar 
padėtis pasikeitus. Kadangi jis dar niekad nebuvo taip pasikrovęs 
energijos. 

- Tegul ji baigia pasakoti, - pasiūlė Džonis. Juto laiką, bemaž kaip 
apčiuopiamą daiktą slystant iš jų. Nežinojo, ar šis pojūtis jam persi- 
duoda iš Odrės, ar tiesiog kyla iš jo paties intonacijos, fačiau ne tiek 
tai svarbu. Laiko liko maža. Dar niekad savo gyvenime neturėjo to- 
kios stiprios nuojautos. Laiko liko maža. 

- Ten vis dar gyvena berniukas, - Odrė kalbėjo pamažu, ryškiai 
pabrėždama žodžius. - Mielas, ypatingas vaikutis, kurį vadina Setu 
Gerinu. Ir bjauriausia, kad Tekas pasinaudojo tuo, ką vaikas myli, 
jog galėtų žudyti. Mano brolio ir jo šeimos atveju tą atliko Pėdsekio 
Strėlė, viena iš motokopų Kovinių Mašinų. Kai tai atsitiko, jie buvo 
Kalifornijoje, užbaigę kelionę per Nevadą. Nežinau, iš kur Tekas šia- 
me savo vystymosi etape pasisėmė energijos, kad iškviestų iš Seto 
minčių ir svajų Pėdsekio Strėlę. Setas - pagrindinis energijos tiekė- 
jas, bet Seto negana. Kad galėtų kaip reikiant užsivesti, jos reikalin- 
gas daugiau. 

- Tai vampyras, tiesa? - paklausė Džonis. - Tačiau siurbia ne 
kraują, o psichinę energiją. 

Odrė linktelėjo. 

- Ir jo suvartojamos energijos galima daugiausiai pasisemti, kai 
kas nors kenčia. Bilo ir jo šeimos atveju galbūt kas nors kaimynys- 
tėje numirė ar buvo sužeistas. Arba... 

- Arba buvo kas nors, kurį jis pats galėjo sužeisti, - įsiterpė Stivas. 
- Kokį nors po ranka pasitaikiusį valkatą. Seną girtuoklėlį, stumiantį 
krautuvinį vežimėlį. Kad ir kas tai buvo, kertu lažybų, mirė su šyp- 
sena lūpose. 

Odrė liūdnu, iškamuotu veidu pažvelgė į jį. 

- Taigi jūs žinote, - tarė. 

- Ne tiek jau daug, tačiau tai, ką žinau, sutampa su jūsų žodžiais. 
"Tenai aptikome vieną vyrioką, - atbulu nykščiu Stivas parodė žalio- 
sios juostos pusėn. - Entredžianas jį atpažino. Pasakė nuo vasaros 
pradžios matęs jį du ar tris kartus gatvėje. Tikriausiai anas pateko į 
jūsų sūnėno poveikio zoną. Kokiu būdu? 

- Nežinau, - atsakė ji nusiminus. - Turbūt aš buvau kitur. 

- Kur? - paklausė Sintija. Ji buvo susidariusi įspūdį, kad misis 
Vailer daugiau iš namisėdų padermės. 

- Nesvarbu. Tiesiog vienoje vietelėje, kur pasišalinau. Jūs nesup- 
rastumėt. Esmė ta, kad Tekas nužudė mano brolį Bilą ir likusią jo 
šeimyną. Ir tam pasinaudojo viena iš Kovinių Mašinų. 

- Veikiausiai tuomet jis galėjo groti tik vienu trombonu, bet dabar 
turi savo žinioje visą orkestrą, tiesa? - paklausė Džonis. 

Odrė žvelgė į šalį, kramtydama perdžiūvusias, peršinčias lūpas. 

- Herbas ir aš pasiėmėm jį pas save, ir kai kuriuo atžvilgiu - dau- 
geliu atžvilgių - niekados dėl to nesigailėjau. Mes patys negalėjome 
turėti vaikų. Jis buvo mielas berniukas, tiesiog širdies atgaiva... 

- Tikriausiai kas nors mylėjo ir Šiltininę Merę*, - sausu, švogž- 
džiančiu balsu pastebėjo Kamė Rid. 

Vis tebekramtydama lūpas, Odrė pažvelgė į ją, paskiau - vėl į 
Džonį, maldaudama akimis šio supratingumo. Tačiau Pžonis neno- 
vėjo suprasti, nenorėjo - po viso to, kas įvyko, ypač po to, kai matė 
siaubingai perkreiptą Džimo Rido veidą, kulkai ištaškant jam smege- 
nis. O paskiau pagalvojo, kad vis dėlto galbūt šiek tiek supranta. Pa- 
tinka jam tai ar ne. 


* Typhoid Mary - Merė Malon (Mallon, 1870? - 1938) - airė virėja, kuri, 
tarnaudama pas nemaža amerikiečių šeimų, užkrėtė vidurių šiltine per 
50 žmonių, iš kurių trys numirė. Buvo bacilų nešiotoja, tačiau pati turė- 
jo imunitetą ligos sukėlėjui. 

- Geriausi buvo pirmieji šeši mėnesiai ar panašiai. Nors, žinoma, 
netgi tuomet mudu suvokėme, kad kažkas ne taip. 

- Ar buvote nuvedę jį pas daktarą? 

- Kokia iš to nauda? Tekas būtų pasislėpęs. Testai nieko nebūtų 
parodę, beveik esu tikra. O paskiau... vėliau... kai grįžtume namo... 

Džonis nužvelgė jos ištinusias lūpas: 

- Būtų jus nubaudėęs. 

- Taip. Mane ir... - Odrės balsas prikimo, p pEEuO ir užbaigė ji 
mažne pakuždom. - Mane ir Herbą. 

- Herbas nenusižudė, tiesa? - paklausė Tomas. - “ nužudė tasai 
Tekas. 

Ji vėlgi linktelėjo. 

- Herbas norėjo mus išvaduoti nuo jo. Tekas tą jautė. Ir dar sup- 
rato, kad negalės pasinaudoti Herbu tam... tam, ką geidė daryti. Už- 
siimti seksu... patirti seksą... su manimi. Herbas būtų nesutikęs. Tai 
Teką įpykino. 

»- Dieve mano, - pratarė Bredas. 

- Jis nužudė Herbą ir pasipildė energija. Po šito Setas liko jo vie- 
nintelis įkaitas... tačiau Setas jam buvo reikalingas, kad priverstų ma- 
ne paklusti. 

- Nes jūs mylite jį, - pastebėjo Džonis. 

- Taip, teisybė, nes aš jį myliu, - jos balse Džonis "išgirdo ne iššū- 
kį, bet keistą kankinamą gėdą. Sintija padavė jai popierinį rankšluos- 
tį, bet Odrė paėmusi tik laikė rankoje, tartum nežinodama, ką su tuo 
veikti. - Taigi tam tikra prasme turbūt kalta mano meilė dėl to, kas at- 
sitiko. Baisu, bet veikiausiai tiesa, - Odrė ašarojančias akis nukreipė 
į Kamę Rid, kuri sėdėjo ant grindų apsikabinus per pečius savo liku- 
sįjį sūnų. - Aš niekad nemaniau, kad iki to prieis. Patikėkije. Netgi po 
to, kai jis išgujo Hobartus ir nužudė Herbą, visai nenutuokiau apie jo 
galias. Kiek tos galios toli sieks. 

Kamė pažvelgė į ją, tačiau tylėjo, akmeniniu veidu niekuo neišsi- 
duodama. 

- Po Herbo mirties Setas ir aš gyvenome ramiai, - tęsė Odrė. Džo- 
nis pagalvojo, kad tai buvo pirmas aiškus melas, nors galbūt ir anks- 
čiau sykį ar du prasilenkė su tiesa. - Setui aštuoneri, bet dėl mokyk- 
los problemų nėra. Aš vykdau tam tikrus namų mokymo programos 
reikalavimus ir kartą per mėnesį siunčiu užpildytą formą į Ohajo 
švietimo valdybą. Po teisybei, tai tik juokai. Setas vien žiūri ir žiūri 
per televiziją filmus ir laidas vaikams. Tai jo tikrasis švietimas. Jis 
žaidžia smėliadėžėje, valgo - daugiausia hamburgerius su franko- 

amerikietiškaisiais spageti - ir geria vien tik šokoladinį pieną, kurį 
jam sutaisau. Dažniausiai tai būdavo Setas, - ji maldaujamai pažvel- 
gė į juos. - Dažniausiai būdavo. Tiktai kad... visą tą laiką... viduje tū- 
nojo Tekas. Augdamas. Leisdamas savo šaknis vis giliau ir giliau. 
Skverbdamasis į jį. 

- Ir jūs nenumanėte, kad šitai dedasi? - paklausė Kamė iš tarpdu- 
rio. - O, palaukite, aš užmiršau. Jis nužudė jūsų vyrą, bet jūs papras- 
čiausiai neatsižvelgėte į tai, tiesa? Veikiausiai palaikėte nelaimingu 
at... 

- Jūs nesuprantate! - Odrė mažne rėkė. - Nežinote, kaip buvo gy- 
venti su juo, ir su tuo, kuris jo viduje! Išoriškai tai būdavo Setas, ir 
kai man kildavo kokia nors mintis, kurios pakankamai gerai neuž- 
maskuodavau, staiga pasijusdavau vis atsimušanti į sieną - tartum 
prisukamas žaisliukas, kurį stengiasi sudaužyti juo žaidžiantis vaikas. 
Ar trankydavau sau per veidą, arba žnaibydavaus... na... odą... 

Dabar ji pasišluostė popieriniu rankšluosčiu, bet ne ašaras akyse, 
o prakaitą nuo kaktos. 

- Sykį jis privertė mane nukristi nuo laiptų, - toliau pasakojo ji. - 
Tai atsitiko praeitais metais apie Kalėdas. O aš tik jam pasakiau, kad 
liautųsi naršęs paketus po eglute. Suprantate, maniau, kad kalbuosi su 
Setu, kad Tekas nulindęs giliai vidun. Užmigęs. Nugrimzdęs į žie- 
mos miegą. Ar dar kažin ką veikiąs. Paskiau išvydau, kad jo akys per 
tamsios, visai ne Seto akys, bet jau buvo per vėlu. Atsikėliau nuo kė- 
dės ir užkopiau laiptais. Nepajėgiu jums pasakyti, į ką tai panašu, 
kaip baisu... lyg būtumei keleivis automobilio, kurį vairuoja mania- 
kas. Viršuje apsisukau ir tada paprasčiausiai... nužengiau nuo laiptų 
aikštelės. Lyg nuo tramplino baseinan. Aš nieko nesusilaužiau, nes 
paskutinę sekundę jisai sušvelnino kritimo smūgį. O gal tai padarė 
Setas. Šiaip ar taip, stebuklas, kad nenusilaužiau rankos ar kojos. 

- Ar sprando, - pridūrė Belinda. S 

- Aha, ar sprando. Noriu tik pasakyti, kad taip, aš mylėjau jį, bet 
baisėjaus to, kuris jo viduje. 

- Setas buvo masalas, o Tekas rimbas, - pastebėjo Džonis. 

- Tikrai-taip. O be to, aš turėdavau kur pasišalinti. Kai visa tapda- 
vo pernelyg“beprotiška, Setas man padėdavo, aš žinau. Taigi laikas 
paprasčiausiai: slinko. Kaip sergantiems vėžiu. TL: tęsi visa po seno- 
vei, nes kito pasirinkimo nėra. Pripranti prie tam tikro skausmo ir 
baimės lygmens ir manai, kad šiame taške jis nusistovės, privalo nu- 
sistovėti. Aš visai neįtariau, kad jis planuoja šitai. Patikėkite manimi. 
Dažniausiai man pasisekdavo užmaskuoti savo mintis nuo jo. Man 

niekad neatėjo galvon, kad Tekas gali turėti minčių, - planų, - ku- 
riuos slepia nuo manęs. Jis laukė... O paskiau, manau, prie namų pa- 
sirodė tas valkata, kai manęs čia nebuvo... kai lankiau savo draugę, 
Dženę... ir tada... 

Ji nutilo, aiškiai stengdamasi susitvardyti, nusiraminti. 

- Tas košmaras, į kurį patekome - tai “Reguliuotojų", jo mėgsta- 
miausio vesterno, ir “Motokopų 2200“, mėgstamiausio animacinio 
serialo, derinys. Ypač vieno epizodo iš pastarojo - apie Jėgos Kori- 
dorių. Mačiau jį daug sykių. Setas jį persirašė ne į vieną, o netgi į tris 
vaizdajuostes. Kaip animaciniam filmukui, šis epizodas labai baisus. 
Labai įtaigus. Setui įvarė siaubą - pirmąsyk išvydęs “Jėgos Korido- 
rių“, po to tris naktis iš eilės prisišlapino lovon. Tačiau tas epizodas 
taip pat Setą itin smagiai nuteikė. Daugiausia todėl, kad nuolatiniai 
serialo herojai, geriečiai ir blogiečiai, susivienija, kad galėtų sunai- 
kinti baisius ateivius, besislepiančius Jėgos Koridoriuje. Tie ateiviai 
tūno kalnuose, kuriuos Pulkininkas Henris iš pradžių palaiko energi- 
jos generatoriais, ir toji dalis, kurioje šie išsiveržia iš kokonų ir už- 
puola motokopus, galėtų pergąsdinti bet kurį. Tiktai aš manau, kad 
šiame “Jėgos Koridoriaus" atkartojime kokonai - tai mūsų namai. O 
mes... 

- Mes - baisieji ateiviai, - užbaigė Džonis ir linktelėjo. Visa įgyja 
siaubingai aiškią prasmę. - Ir, spėju, labiausiai abiem Seto - ar to ki- 
to - dalim patrauklu - priverstinis apsijungimas. Arba tu su mumis, 
arba... Vaikams patinka tokia pažiūra, nes išvaduoja juos nuo būtinu- 
mo vertinti dalykus, o daugelis jų šioje srityje ne itin stiprūs. 

Odrė irgi linktelėjo. 

- Taip, skamba įtikinamai. Štai ir personažai iš “Reguliuotojų", 
geriečiai ir blogiečiai, visados sutardavo su motokopais Sato fantazi- 
jose, kai žaisdavo smėliadėžėje. Netgi šerifas Striteris ir Džebas Mer- 
dokas sutardavo, nors filme jie - mirtini priešai. 

- Ar tai, kas dabar dedasi - Setui vis dar Žaidimų fantazijos? - pak- 
lausė Džonis. - Kaip manote, Od? 

- Kategoriškai negaliu teigti. Mat sunku žinoti, kur baigiasi Tekas 
ir prasideda Setas... tą gali tarytum pajausti. Suprantate, tam tikrame 
lygmeny veikiausiai Setas ne toks jau kvailas - kaip vaikas, sulaukęs 
aštuonerių ar devynerių metų, ne toks jau kvailas, kad patikėtų San- 
ta Klausu... Bet mums taip nesinori atsisakyti šitų fantazijų, tiesa? 
Yra tokios... - trumpam Odrė nutilo, apatinė jos lūpa virptelėjo ir tuoj 
vėl sutvirtėjo. - Yra tokios mielos, bent pačios geriausiosios iš jų, 
kurios padeda mums įveikti sunkumus. Tekas leido Setui prasukti sa- 

vo fantazijas platesniame ekrane nei daugeliui iš mūsų tai įmanoma, 
štai ir viskas. 

- Po šimts, jis rengiasi jas prasukti virtualioje realybėje, - pastebė- 
jo Stivas. - Tai, ką jūs pasakojate - pats gryniausias žaidimas virtua- 
lioje realybėje. 

- Esama ir kitos galimybės, - paprieštaravo Odrė. - Galbūt Setas 
nepajėgia Teko suturėti ar bent įjungti stabdžius. Galimas daiktas, 
Tekas Setą surišo, užkimšo burną ir įmetė drabužių spinton. 

- Jeigu Setas galėtų suturėti Teką, ar jis tą padarytų? - paklausė 
Džonis. - Kaip manote? Ką jaučiate? 

- Esu tikra, kad suturėtų, - iškart atsakė Odrė. - Esu tikra, kad kaž- 
kur giliai savo viduje jis yra pasibaisėjęs. Kaip Peliukas Mikis “Fan- 
tazijoje"', kai šluotos tampa nebevaldomos. 

- Tarkime, jūs teisi. Tarkime. Tekas pats vienas valdo visa tai, kas 
dabar mums nutinka. Kodėl jis tą daro? Kokia jam iš to nauda? Kuo 
apsimoka? 

- Anam, - pataisė Odrė, kaip Džoniui pasirodė, visiškai nesąmo- 
ningai nutaisydama pasibjaurėjimo grimasą. - Anam, ne jam. 

- Gerai, tebūnie anam. Seto akimis Tuopų gatvė - Jėgos Korido- 
rius, namai - kokonai, o mes visi - blogi ateiviai, gyvenantys juose. 
Tai šaudynės Laukinių Vakarų koralyje, tik čia jo kosminė versija. 
Tačiau ką Tekas iš to laimi? 

- Tai, kas jam padėtų pasiekti savo, - atsakė Odrė, ir Džoniui stai- 
ga prisiminė senas “Bitlų" posmas: Ką regi tu, kai šviesą išjungi? 
Nesakysiu, priklauso tik man. - Manau, fantazijos visad buvo skiria- 
mos vien Setui - tokiu būdu Tekas vagia iš Seto galias, šitaip papil- 
dydamas savąsias. Tekui... man regis, Tekui patinka tai, kas dedasi 
mums. 

Virtuvėje įsiviešpatavo tyla. 

- Patinka, - pagaliau prašneko Belinda. Kalbėjo patylom, tartum 
viską svarstydama. - Ką turite galvoje - patinka? 

- Kai mes kenčiame. Kentėdami kažką atiduodame, kažką... ir Te- 
kas šitai sulaižo it ledus. O kai mes mirštame, tuomet dar geriau: jam 
nebereikia laižyti. Gali tiesiog ryti syvus. 

- Vadinasi, mes - užkandis, - pastebėjo Sintija. Šitą norite pasaky- 
ti? Kad Setui mes - videožaidimas, o tam Tekui - užkandis. 

- Daugiau nei užkandis, - pataisė Odrė. - Tik pagalvokite, kas 
maistas yra mums: energijos šaltinis. Tekas kuria, štai ką Setas man 
pasakė. Kuria ir stato. Nemanau, kad dykuma, kur Setas jį pasigavo 
- tai šio namai. Veikiau kalėjimas. Gal kaip tik namus galų gale jis 
stengiasi sau atkurti. 

- Sprendžiant iš iki šiol pamatyto, nebenoriu netgi lankytis jo kai- 
mynystėje, ką jau kalbėti apie gyvenimą šalimais, - pakomentavo Sti- 
vas. - Iš teisybės... 

- Gana, - šiurkščiai ir nekantriu balsu pertraukė jį Kamė. - Kaip 
mums jį nužudyti? Pasakėte, kad būtų galima rasti būdą. 

Odrė sukrėsta pažvelgė į ją. 

- Jūs nenužudysite Seto, - griežtai pasakė ji. - Niekam nevalia nu- 
žudyti Seto. Galite išmesti šią mintį iš galvos. Jis tik nekaltas mažy- 
lis berniukas... 

Kamė pašoko ir sugriebė Odrę už pečių pirmiau, nei Džonis sus- 
pėjo jai sukliudyti. 

- Pasakyk tai Džimiui! - šūktelėjo apstulbusiai Odrei į veidą. - Jis 
negyvas, mano sūnus negyvas, tad neverkšlenk apie tai, koks tavo 
sūnėnas nekaltas! Nedrįsk! Tas šlykštynas jo viduje - nelyginant kas- 
pinuotis arklio pilve! Jo viduje! Ir jeigu jis neišeis... 

- Betgi jis išeis! - tarė Odrė. Buvo jau besusitvardanti, kalbėjo vėl 
ramesniu balsu. - Išeis! 

Kamė pamažu atleido gniaužtus, nors dar buvo matyti, kad netiki 
Odrės žodžiais. - Kaip? Kada? 

Nespėjus Odrei atsakyti, įsiterpė Kimė: 

- Girdžiu kažkokį ūžesį. Lyg dirbtų elektros motorai, - ir garsiau, 
virpančiu balsu pridūrė. - O Dieve, jie grįžta. 

Dabar ir Džonis išgirdo. Toks pat elektriškas ūžesys, kokį girdė- 
jo anksčiau, tiktai garsesnis. Kažkoks labiau pritvinkęs galios. Grės- 
mingesnis. Jis žvilgtelėjo į rūsio duris ir nusprendė, kad jau turbūt per 
vėlu bandyti ten slėptis, ypač kai podėlyje miega dvejetas vaikų. 

- Gulkitės, - paliepė jis. - Visi gulkitės ant grindų. 

Džonis išvydo, kaip Sintija paėmė Stivą už rankos ir ne visai tvir- 
tu pirštu parodė į atviras podėlio duris. Stivas linktelėjo, ir abu įėjo 
vidun pridengti vaikų savo kūnais. 

Ūžesys stiprėjo. 

- Melskitės, - staiga pasakė Belinda. - Visi melskitės. 

Bet Džonis buvo pernelyg išsigandęs, kad pajėgtų melstis. 


Iš Odrės Vailer dienoraščio: 
1996, vasario 7. 


Pastebėjau kai ką įdomaus, tai galėtų būti raktas, padėsiantis 
nustatyti, katras iš judviejų kiekvienu duotuoju momentu yra šeimi- 
ninkas kūno, kuriuo dalijasi. Abiems jiems labai patinka Kasandros 

Stailz žaislinė figūrėlė, tačiau Tekui ji patinka mažne perdėm seksua- 
liai. Glosto jos plastikines krūtis ir vedžioja pirštais po plastikines 
kojas. Prieš dvi dienas mačiau, kaip sėdėjo ant laiptų ir laižė jos mė- 
lynųjų šortų šakumą, tuo pat metu patirdamas erekciją (sunku to ne- 
pastebėti, kai visas dienas mūvi vien apatinukėmis). Ir, žinoma, tas 
faktas, kad nori, jog aš nešiočiau Kasės stiliaus drabužius, ir kad pri- 
vertė mane nusidažyti plaukus raudonai kaip Kasės Stailz (beje, siau- 
bingo atspalvio) taip pat nepraspriūdo man pro akis. 

Antra vertus, Setas... kai tatai būna Setas... kartkartėmis tik glau- 
džia prie savęs Kasės figūrėlę ar glosto jos pastirusius raudonus 
plaukus, arba bučiuoja jai skruostus. Įsivaizduoja, kad jinai - jo mo- 
tina. Neaišku, iš kur aš tai žinau, tačiau žinau. 

Turiu liautis rašius. Vėl verkiu. 


DVYUKTAS SKYRIUS 


DESPERACIJA, 
PAGRINDINE GATVĖE/ 
REGULIUOTOJŲ LAIKAS 


Kaip ir per ankstesnįjį antpuolį, furgonai pasirodė nelyginant fan- 
tomai, tačiau šįsyk jie išniro ne iš ūko, o iš vėjo nešiojamų dykumos 
dulkių, tviskančių it sidabru austas brokatas šauniojo kaubojaus mis- 
terio Mėnuliuko spindesy. 

Pirmas važiuoja Svajonių Laivas, prie vairo Kendis kaip papras- 
tai su atlenkta kavaleristiškąja skrybėle, o pati Kasė sėdi greta jo. Ant 
stogo smagiai sukasi širdukės pavidalo radaro lėkštė. Tartum ant 
kekšyno stogo, būtų pasakęs Džonis Marinvilis, jeigu būtų pamatęs 
ją, bet jis nemato, nes guli Karverių virtuvėje ant grindų, šalimais se- 
nojo daktaro, sunėręs rankas sau viršum galvos ir kietai užsimerkęs, 
ojo veidas - nelyginant žmogaus, laukiančio prasidėsiant Armagedo- 
ną, ir dargi labai greitai. 

Svajonių Laivas į dulkėtą Desperacijos Pagrindinę gatvę neįsu- 
ka iš Hiacintų gatvės; tos nebėra. Kur kadaise ji ėjo, dabar driekiasi 
suplūkta dykuma, lygi, bemaž be ryškesnių orientyrų... kaip ir dangus 
tenlinkui virš jos - beveik visai be žvaigždžių. Sakytum, Kūrėjas, 
nukreipęs savo žvilgsnį į pietus už šios menkos kuopelės namų ply- 
tinčių tyrų, prarado didžiumą turėto įkvėpimo. 

Trumpi Svajonių Laivo sparnai iškišti, ratai - iš dalies įtraukti; j1- 
sai sklendžia oru kokias tris pėdas aukščiau gatvės provėžų. Variklis 
tolygiai dudena. Mašina slenka pro “Ledi Dei“ prie gatvės kampo, ir 
tuo metu prasiveria šaudomųjų angų diafragmos. Pro vieną jų laukan 
išslenkia Laura Demot iš “Reguliuotojų"?. Savo gležnose rankose lai- 
ko ne “derindžerį", o medžioklinį šautuvą. Paprasčiausią dvivamzdį. 
Bet kai paleidžia iš jo šūvį, garsas toks, lyg trinkteltų reaktyvinis 
sviedinys. Sį trinksnį palydi trumpas, šaižus kauksmas, ir priekinė 
dalis salūno susprogsta. Oran išlekia švaistinės pusdurės, mirksnį jos 
pašėlusiai vartosi ore ir iš tiesų atrodo lyg švaistikliai. Akimirką oras 
viršum salūno likučių sumirguliuoja lyg nuo karščio bangos, ir tą 
vieną akimirką, jeigu tik kas nors būtų žiūrėjęs, būtų išvydęs už sa- 
lūno “Ledi Dei" šmėkštelint nelyginant dvigubos ekspozicijos foto- 
grafiją parankiąją “E-Z" krautuvėlę - tokią pat perpus sugriautą ir 
liepsnojančią. 

Paskui Svajonių Laivą seka Pėdsekio Strėlė, o už jos - Laisvė. 
Pastarosios poliarizuoti stiklai vėl nusileidžia. Majoras Paikas, gera- 
sis kanoplietis, tapęs blogiečiu, šiuo metu sėdi prie Baunčio furgono 
vairo, bet be konfederata uniformos ir skrybėlės (su šia dabar Ken- 
dis; reguliuotojai nuolat keičiasi aksesuarais ir atskiromis uniformos 
dalimis, čia ir yra tam tikras įdomumas). Majoras vėlei vilki spalvas 
kaitaliojančiu motokopų kombinezonu, be skrybėlės, gerai matyti 
mohavkiška* šviesių jo plaukų ševeliūra. Salia Majoro navigacijos 
kabinoje sėdi gauruotas žilas traperis, jau Džonio pastebėtas anks- 
čiau: Seržantas Matisas, Džeko Merdoko pagrindinis padėjėjas po to, 
kai buvo sumuštas ir pateko nelaisvėn kapitonas Kandelas. 

Kolio Entredžiano namo vietoje - skrybėlaičių parduotuvė “Dvi 
seserys“, kur gali rasti Visa, Kas Puikiausia Moterų Madoje. Seržan- 
tas išsilenkia pro langelį, nusitaiko šautuvu į parduotuvę ir nuspau- 
džia gaidukus. Vėl dvigubas trenksmas, tasai pratisas šaižus kauks- 
mas, tartum smingančios tiesiai į taikinį bombos. 

- Liaukitės! - surinka Siuzė. - O, tegul kas nors PRI VERČIA TAI 
LIAUTIS! 

Viršutinė “Dviejų seserų“ dalis išsilaksto lentų, plytgalių, stiklo 
šukių, vinių fontanu. Vėl tasai oro mirgulys, tankus it kolibrio spar- 
no plevenimas, ir jame šmėkšteli Entredžiano namas, netgi Kerio 
Riptono dviratis ir plastikine plėvele uždengtas kūnas, virpantis tarsi 
miražas, kuriuo dabar tapo. Paskiau namas išnyksta ir pasilieka tik 
“Dvi seserys" (kur “Reguliuotojuose" mes pirmąsyk išvystame Lau- 
rą Demot, auksinės širdies salūno mergužėlę, slapčia perkančią me- 
džiagą bažnytinei suknelei), pusė parduotuvės stogo nunešta, visi 
langai išdužę. 

Nuo prastųjų žemių pusės (kur vien pelynai ir didžiuliai vienas 
ant kito suvirtę rieduliai, kokie vaizduojami animaciniuose filmukuo- 
se), šiauriau Tuopų gatvės, kur dabar nebėra Lokių gatvės, pasirodo 
Rūtis-Tūtis, sidabrinė Kovinė Mašina. Prie vairo Rūtis, jo'akys mirk- 
čioja tai užsižiebdamos, tai užgesdamos it šviesoforai; greta su nerū- 
pestinga šypsenėle veide sėdi Mažylis Džo Kartraitas, rankose spaus- 
damas medžioklinį šautuvą, kurio buožė nusagstyta futuristiško pie- 
šinio chrominiais blizgučiais. Tuoj pat įkandin Rūčio-Tūčio seka 
Teisingumo Važyklė, o už šios - elektriškai dūzgiantis košmaras. 
Kauliškai boluojančioje mėnesienoje Mėsavežis atrodo tartum įsup- 
tas į juodą šilką. Prie valdymo pulto Beveidis, prie navigacinio - 
Grafienė Lili; seksualiai Žėri pilkame it mergelės vampyrės veide jos 


* Mohavkai - viena iš Siaurės Amerikos indėnų irokėzų genčių. 

akys. Džekas Merdokas aukščiau jų, Lemties Bokštelyje, iš kur pa- 
togiausia šaudyti. 

Nes jis pats niekšiškiausias. 

Taigi prasideda paskutinioji Kovinių Mašinų ataka, trejetas furgo- 
nų įsuka Jėgos Koridoriumi iš šiaurės, trejetas - iš pietų. Bjauriai sus- 
tiprinti šūvių sprogesiai drebina orą; iš anų ginklų paleistos kulkos 
švilpia it škotiškų raganų pulkas. Galvijų varovų viešbutis (anksčiau 
- Sodersonų namas) sudrebinamas iš pamatų, kairioji pusė iš pradžių 
smukteli, o paskiau įgriūva, pasišiaušdama lentomis ir šipuliais. Gre- 
timas namas šiauriau jo - drėbtinio molio statinys, kurio Bredas Džo- 
zefsonas niekaip nebūtų atpažinęs kaip savojo dviejų lygmenų būsto 
- tartum susprogsta iš vidaus, išsilakstydamas į visas puses dantytais 
medgaliais ir sauso molio gabalais. 

Kitoje gatvės pusėje Vorelo “Maisto ir namų apyvokos prekės“ 
(kadais Bilingslio namas; Sodersonų lavonai tyso praėjime tarp išsi- 
pūtusių maišų) paaukštintasis fasadas sugriūva nuo serijos šūvių, pa- 
leistų iš Teisingumo Važyklės - kiekvienas jų skrieja su mortyros 
sviedinio garsu. Vairuoja Pulkininkas Henris; pusiau išlindęs pro 
šaudomąjį liuką tratina Čakas Norisas, žinomas taip pat ir Šaulio pra- 
varde. Greta - jo sūnus, išsižiojęs iki ausų. 

- Puikūs šūviai, tėt! - sušunka jis, o tuo tarpu nuo rūkstančių pa- 
aukštintojo fasado lentų užsidega per dešimtmečius už jo nusėdusios 
dulkės. Netrukus liepsnos visas pastatas. 

- Dėkui, sūnau, - atsako Lukas Makeinas ir nukreipia savąjį rake- 
tiniais sviediniais šaudantį “Vinčesterį"? į Lušano kinų skalbyklą. To- 
ji, o kadais Piterio ir Merės Džeksonų namas, buvo jau gerokai su- 
niokota Rūčio-Tūčio, tačiau Šaulio tai nesustabdo. Įsijungia ir jo sū- 
nus, šaudydamas iš pistoleto. Pastarasis nedidelis, bet kiekvienas šū- 
vis nugriaudi it paleistas iš bazukos. 

Pasibaigus antpuoliui, viršum pagrindinės gatvės pakimba parako 
dūmai. Keletas namų vakarinėje gatvės pusėje - plaušaplytė hasien- 
da, kur kadais gyveno Geleriai, rąstų pirkia, kur Ridai buvo susisukę 
lizdelį, molio drėbtinė, kurią kadais Bredas ir Belinda vadino savo 
namais - buvo beveik visiškai sugriauti. Galvijų varovų viešbutis te- 
bestovėjo, - daugiau ar mažiau, - taip pat ir “Dvi seserys" rytinėje pu- 
sėje, bet iš Vorelo maisto prekių parduotuvės kaip ir Oulo apygardos 
krautuvėlė (anksčiau - Hobartų sodyba) netrukus liks vien vėjo blaš- 
komi pelenai. 

Tiktai vienintelis namas rytinėje gatvės pusėje išlieka toks pat 
kaip ir iki pasirodant reguliuotojams. Tai Karverių sodyba. Po 


264 


ankstesnės atakos jo lentinėje apkaloje likę kulkų pramuštos skylės ir 
išdaužyti langai, bet šio antpuolio metu jis visiškai nepaliestas. 

Svajonių Laivas, Pėdsekio Strėlė ir Laisvė pasiekė šiaurinį galą 
to, kas pirma buvo du šimtai keturiasdešimtasis Tuopų gatvės kvar- 
talas. Rūtis-Tūtis, Teisingumo Važyklė ir Mėsavežis atsiduria pieti- 
niame gale. Šaudymas silpsta ir galop liaujasi. Žmonės Karverių na- 
me girdi ugnies treškesį anapus tvoros, - tai dega Vorelo maisto ir na- 
mų apyvokos prekių parduotuvė, kurią jie vis tebelaiko senojo dak- 
taro bungalu, - bet šiaip tvyro visiška rimtis, kuri tartum balzamas vis 
dar nuo šūvių skambančioms jų ausims. Išgyvenusieji siaubą atsar- 
giai pakelia galvas. 

- Kaip manote, jau baigėsi? - klausia Stivas tonu žmogaus, ven- 
giančio atvirai pasakyti, jog nebuvo taip blogai, kaip jis tikėjosi... ta- 
čiau tą manančio. 

- Mes turėtume... - pradeda Džonis. 

- Aš vėl juos girdžiu! - sušunka Kimė Geler iš svetainės. Moters 
balsas spigus, mažne isteriškas, bet visiems kitiems nėra pagrindo ja 
netikėti; šiaip ar taip, ji - arčiausiai gatvės. - Tas baisus ūžesys! Su- 
stabdykite jį! - Išsprogusiomis ant kaktos akimis, paklaikus, Kimė 
įpuola pro duris virtuvėn. - Sustabdykite jį! 

- Gulkis, mam! - sušunka Siuzė, bet pati nepasijudina nuo Deivi- 
do Rido, kuris guli šalia, viena ranka ją apkabinęs, o kitą (kuri nema- 
loniajai merginos mamelei nematoma) uždėjęs ant krūties. Siuzė vi- 
sai neprieštarauja dėl tos rankos; tiesą sakant, nenorėtų, kad vaikinas 
ją patrauktų. 

Siaubas ir podraug bemaž motiniškas rūpestis dėl likusio gyvo 
dvynio pirmąsyk gyvenime sužadino merginai geismą. Ir viena, ko ji 
iš tiesų trokšta - tai dabar tuoj pat atsidurti su Deivu kokioje nors vie- 
telėje, kur juodu niekieno nevaržomi galėtų nusimauti kelnaites. 

Kimė nuleidžia dukters žodžius negirdomis. Prieina prie Odrės, 
sugriebia šią už plaukų, atlošdama galvą ant grindų. 

- Priversk jį liautis! - surinka į išblyškusį Odrės veidą. - Jis tavo 
giminietis, tu jį čia atsigabenai. TAD PRIVERSK JĮ LIAUTIS! 

Belinda Džozefson sureaguoja greitai. Nespėjus Bredui nė mirk- 
telt, ji pašoka nuo grindų, perbėga per virtuvę ir sugriebus užlaužia 
Kimei Geler laisvąją ranką už nugaros. 

- Oi! - suklinka Kimė, iškart atgniauždama pirštus, panardintus į 
plaukus. - Oi, paleisk! Paleisk, tu, juoda ka... 

Kaip vienai dienai, Belinda ganėtinai jau soti rasistišku mėšlu ir, 
Kimei nespėjus baigti, užlaužia šios ranką dar aukščiau. Siuzės ma- 
melė, kuri remia skautiškąsias mergaičių organizacijas ir niekad tuš- 

čiomis rankomis nenusiunčia nuo durų moteriškės, renkančios aukas 
“Vėžio draugijai", žviegia it fabriko sirena darbui pasibaigus. O Be- 
linda ją apsuka ir keliu stukteli į užpakalį. Kimė paknopstom išlekia 
svetainėn ir atsitrenkia į sieną. Aplink krenta savo liūdnon lemtin dar 
išlikusios hiumeliškojo porceliano figūrėles. 

- Taigi, - dalykišku tonu sako Belinda. - Pati šitai užsidirbo. Aš 
nepakęsiu tokio... 

- Neimkit galvon, - pertraukia jį Džonis. 

Ūžesys dabar garsesnis - garsesnis negu bet kada anksčiau, pasto- 
viu motociklišku ritmu, lyg netoliese veiktų galingas elektros trans- 
formatorius. 

- Gulkitės, Bi. Tučtuojau. Visi gulkitės. Stivai, Sintija? Pridenki- 
te tuos vaikus! - bemaž atsiprašomu tonu jis kreipiasi į Seto Gerino 
tetą. - Ar jūs negalite priversti jį, kad liautųsi, Od? 

Si papurto galvą: 

- Tai ne jis. Dabar tai ne jis. Čia Tekas. 

Prieš nuleisdama galvą vėl ant grindų, suspėja pagauti į ją nuk- 
reiptą Kamės Rid žvilgsnį, ir tasai šaltas žvilgsnis baugina labiau, nei 
visi Kimės Geler riksmai ir kibimas į plaukus. Tai rimtas žvilgsnis. 
Jame jokios isterijos, tik neslepiamas noras žudyti. 

Tačiau ką gi Kamė norėtų nužudyti? Ją? Setą? Abu? Odrė neži- 
no. Tiktai žino, kad negali pasakyti kitiems, ką ji padarė prieš palik- 
dama namus, tokį paprastą dalyką, kuris galbūt išspręstų tiek daug... 
Jeigu tik... Jeigu tik atsivers, kaip ji tikisi, laiko langas; jeigu ji pa- 
sielgs teisingai, kai tai įvyks. Negali pasakyti jiems, kad yra vilties, 
nes jeigu Tekui pavyks pasiekti ir pagauti jų mintis, visos viltys 
žlugs. 

Burzgesys stiprėja. Pagrindine gatve vėl rieda Kovinės Mašinos. 
Svajonių Laivas, Pėdsekio Strėlė ir Laisvė, buvę arčiau Karverių na- 
mo, pasiekia jį pirmieji. Jie sustoja viena linija, raudonoji Pėdsekio 
Strėlė su Gyvačių Medžiotoju prie vairo - vidury, blokuodamas įva- 
žiuojamąjį keliuką, ant kurio guli negyvas (ir atrodo kur kas pras- 
čiau, nes jau praėjo šiek tiek laiko) šios valdos šeimininkas. Kitas tre- 
jetas - Rūtis-Tūtis, Teisingumo Važyklė ir Mėsavežis - prisiartina 
nuo pietinio gatvės galo ir prailgina važiuoklių rikiuotę. 

Karverių namas (matyt, ironija - jis rančos stiliaus) dabar visiškai 
atkirstas Kovinių Mašinų. Iš šaudomojo Svajonių Laivo lizdo Laura 
Demot nusitaiko į išdaužtą panoraminį langą; iš Pėdsekio Strėlės šau- 
lių vietų Hosas Kartraitas ir labai jaunas Klintas Istvudas - po teisy- 
bei, čia įsikūnijęs į Roudį Jeitsą iš “Rimbo" - taip pat nukreipę gink- 
lus į namą. Džebas Merdokas stovi Mėsavežio Lemties Bokštelyje su 

dviem šautuvais, kurių kiekvieno vamzdis nupjautas keturis colius 
aukščiau atlaužtų gaidukų, buožes įrėmęs į klubus. Jis plačiai šypso- 
si, veidas Rorio Kolhauno - aktoriaus karjeros viršūnėje. 

Stogo liukai su trenksmu atsilapoja. Kaubojai ir ateiviai iš kitų 
planetų užima likusias šaudomąsias pozicijas. 

- Dievaži, tėt, panašu, čia varžybos “kas pataikys į kalakutą"! - su- 
šunka Markas Makeinas ir šaižiai nusikvatoja. 

Rūt-rūt-rūt! 

- NUTILK, RŪTI! - choru sušunka visi ir juokiasi. 

Išgirdus tą juoką, kažkas Kimės Geler viduje smarkiai įtempta ga- 
liausiai nutrūksta. Ji svetainėje pašoka ant kojų ir žengia prie tinkle- 
linių durų, už kurių vis tebeguli Debė Ros. Kimės sportukai grikši 
per “Bandutės" Karver taip vertinto hiumeliškojo porceliano šukes. 
Motocikliškas garsas gatvėje - tasai keistas brum-brum-brum, lyg 
plaktų kokia nors elektrinė širdis - varo ją iš proto. Ir vis dėlto leng- 
viau susikoncentruoti į šį garsą, negu galvoti apie tai, kaip toji įžūli 
negrė iš pradžių vos nesulaužė jai rankos, o paskiau lyg maišą skal- 
binių ar dar ką nors ištrenkė į gretimą kambarį. 

Kiti nė neįtaria Kimę išėjus laukan, ko! neišgirsta jos balso, kivir- 
čiško ir šaižaus: 

- Nešdinkitės iš čia! Baikite visą tą bjaurastį ir nešdinkitės iš čia 
tuoj pat! Žinokit, policija jau važiuoja! 

Išgirdus tą balsą, Sintija visiškai pamiršta, kaip malonu, kai Dei- 
vas Ridas lytėja jai krūtį ir kaip ji norėtų padėti vaikinui pamiršti bro- 
lio mirtį, nusivedus jį viršun ir nustekenus iki sąmonės netekimo. 

- Mama! - aikteli ji ir ima stotis. 

Bet Deivas trukteli ją žemyn ir užspaudžia ranka per juosmenį, 
pasistengdamas, kad mergina tikrai nebeištrūktų. Yra jau praradęs 
brolį, tad nusprendžia, kad kaip vienai dienai tikrai gana. 

“Greičiau, greičiau, greičiau, - mąsto Odrė... tačiau jai atrodo, 
kad veikiau tai malda. Akis yra užmerkus taip stipriai, jog mato už 
vokų sproginėjant„audonus taškučius, o rankas sugniaužus į kumš- 
čius - dantyti nagų likučiai susmigę į delną. - Nagi, imkis darbo kaip 
privalėtum, pradėk...?' 

- Įsijunk, - ji nebejaučia, kad šnabžda garsiai. Džonis, kuris pakė- 
lė galvą, išgirdęs Kimės balsą, dabar žvelgia į Odrę. - Įsijunk, ko lau- 
ki? Dėl Dievo meilės, įsijunk! 

- Apie ką kalbat? - klausia Džonis, bet Odrė neatsako. 

Lauke Kimė žengia takučiu prie Kovinių Mašinų, kurios susto- 
jusios prie šaligatvio krašto. Cia vienintelė vieta visoje ankstesnėje 
Tuopų gatvėje, kur dar šiek tiek jo išlikę. 

- Paskutinįsyk jums sakau, - Kimės akys slysta nuo vienos keis- 
tos ypatos prie kitos. Kai kurie su absurdiškomis kosmonautų kaukė- 
mis, o vienas - tas, kuris prie vairo kažko panašaus į užkandinę ant 
ratų - vilki faktiškai ištisiniu skafandru. Tartum padidinta kopija 
R2D2 iš “Žvaigždžių karų" filmų. Kiti panėši į pabėgėlius iš vester- 
niškų šokių pamokos. Keletas netgi atrodo lyg kažkur matyti... Bet 
nėra laiko blaškyti dėmesio tokiomis kvailystėmis. 

- Paskutinįsyk jums sakau, - pakartoja ji, sustodama šiek tiek 
aukštėliau tos vietos, kur Karverių centrinis takutis susijungia su iš- 
likusiąja Tuopų gatvės šaligatvio atkarpa. - Keliaukite, kol dar gali- 
te. Antraip... 

Slankiojamosios Laisvės furgono durys atsidaro, ir ant žemės nu- 
lipa šerifas Striteris. Ant kairiojo liemenės antkišenio mėnesienoje 
blausiai spindi sidabrinė žvaigždė. Jis pažvelgia į Džebą Merdoką - 
seną priešą, o dabar sąjungininką - Mėsavežio Lemties Bokštelyje. 

- Na, Striteri? - klausia Merdokas. - Ką tu manai? 

- Manau, turėtum pribaigti tą viauksinčią kalę, - šypsodamasis at- 
sako Striteris, ir abu Merdoko nupjautvamzdžiai nugriaudėja, išs- 
pjaudami baltą liepsną. Vieną mirksnį Kimė Geler stovėjo Karverių 
takučio gale, kitą - jos nebėra. Ne, ne visai nebėra. Tebelikę sportu- 
kai, o juose - jos pėdos. 

Sekundės dalelytę vėliau, kažkas - tartum kibiras tamsaus, dumb- 
lino vandens, tačiau ne tai - šliopteli į Karverių namo fasadą. Dar ne- 
nutilus dvigubo šūvio aidui, Striteris surinka: 

- Šaudykit! Šaudykit, po velnių! Nušluokite juos nuo žemės pavir- 
šiaus! 

- Gulkitės! - vėl surinka Džonis, žinodamas - tai nepadės; namas 
išnyks kaip vaiko pastatyta smėlio pilis nuo potvynio bangos, o kar- 
tu su namu - ir jie visi. 

Reguliuotojai ima šaudyti. Tokio griaudesio Džonis negirdėjo 
netgi Vietname. Stai taip turėjo būti, mąsto jis, prieš trisdešimt metų 
ar daugiau apkasuose prie Ipro ar Dresdene. Trenksmas neįtikėtinas, 
išvien susiliejančių KA-PAU ir KA-BAM epicentras, ir nors Džonis 
jaučia, kad tuoj tuoj apkurs (o galbūt žus vien nuo smogiančių deci- 
belų), jis vis tiek girdi, kaip aplink juos griūva sušaudomas namas: 
lūžta lentos, dūžta langai, porceliano figūrėlės ištykšta nelyginant tai- 
kiniai tire, byra tinkas. Labai silpnai, bet jis girdi ir rėkiančius žmo- 
nes. Aitrūs parako dūmai skverbias į šnerves. Kažkas nematomas, bet 
didžiulis praskrieja virtuve viršum jų, ir staiga didesnioji užpakalinės 
virtuvės sienos dalis virsta vien nuolaužomis, išsklaidytomis po kie- 
mą bei plūduriuojančiomis baseino paviršiuje. 

“Taip, - mąsto Džonis. - Taigi. Tai galas. Galbūt ir geriau". 

Bet čia ima dėtis keistas dalykas. Apšaudymas nesiliauja, tačiau 
jisai si/psta, tarsi kažkas būtų prisukęs garso stiprumo rankenėlę. Tai 
liečia ne tik pačius šūvius, bet ir viršum galvų praskriejančių sviedi- 
nių kauksmą. Ir vyksta šitai greitai. Mažiau nei per dešimt sekundžių 
- 0 gal netgi per penkias - nuo tada, kai Džonis pastebėjo griausmo 
stiprumą mažtant, šis visiškai dingsta. Taip pat ir keistas, ritmingas 
Kovinių Mašinų dudenimas. į 

Gulintys ant grindų žmonės pakelia galvas ir dairosi aplinkui vie- 
nas į kitą. Podėlyje Sintija mato, kad juodu su Stivu balti it vaiduok- 
liai. Ji pakelia ranką ir pūsteli. Nuo odos pakyla baltos dulkės. 

- Miltai, - konstatuoja ji. 

Stivas perbraukia sau ranka per ilguosius plaukus ir ištiesia mer- 
ginai netvirtą delną. Jame - krūvelė blizgančių juodų rutuliukų. 

- Miltai - ne taip jau blogai, - sako jis. - Man teko alyvukės. 

Sintijai dingojas, kad tuoj tuoj pratrūks kvatotis, tačiau tuo tarpu 
įvyksta stulbinantis ir visiškai netikėtas dalykas. 


SETO VIETA/ SETO LAIKAS 


Iš visų koridorių, kuriuos jisai savo viduje išrausė Teko - Teko 
PIKTADARIO, Teko Žiauriojo, Teko Despoto - viešpatystės metu - 
šisai pats ilgiausias. Tam tikra prasme Setas savaip atkartojo "Barš- 
kuolę-1". Stolnė eina gilyn juodon žemėn, kuri, įsivaizduoja Setas, 
yra jis pats, o paskiau vėl kyla paviršiaus linkui nelyginant viltis. Ir 
tos štolnės gale - geležimi apkaustytos durys. Setas nebando jų ati- 
daryti, bet ne todėl, kad bijo rasiąs jas uždarytas. Kaip tik atvirkš- 
čiai. Tų durų jam nevalia prisiliesti, kol nebus visiškai pasirengęs; 
įžengus pro jas, kelio atgal nebus. 

Setas meldžiasi, kad štolnė vestų kaip tik tenai, kur jis ir tikisi... 

Pro durų plyšius tarp geležinių strypų prasiskverbia pakankamai 
šviesos ir apšviečia tą vietą, kurioje jisai stovi. Ant keistų, mėsiškų 
sienų fotografijos; viena - grupinis jo šeimos portretas: Setas sėdi 
tarp savo brolio ir sesers; kita - jo paties, stovinčio tarp tetos Odrės 
iv dėdės Herbo ant vejos priešais šį namą. Visi šypsosi, Setas, kaip 
visados rimtas, atrodantis mintimis kažkur toli, ne visai suvokiantis, 
kas aplinkui dedasi. Taip pat esama dar fotografijos su Alenu Saim- 
zu, stovinčiu (ir atrodančiu it nykštukas) šalia vieno iš Mis Mo vikš- 

rų. Misteris Saimzas su Žemės gelmių šalmu ir šypsantis. Jokios to- 
kios fotografijos neegzistuoja, tačiau tai nesvarbu. Čia Seto vieta, 
Seto laikas, Seto protas, ir jis dalija jį kaip tinkamas. Ne taip seniai 
čia būtų kabėję motokopų bei personažų iš “Reguliuotojų" nuotrau- 
kos, ir ne vien čia, bet išilgai viso tunelio. Dabar nebekabo. Jie pra- 
radę jam bet kokį žavesį. 

“Aš išaugau iš jų", mąsto jis, ir tai tiesa. Nesvarbu, kad jam au- 
tizmas, nesvarbu, kad aštuoneri metai, jau yra per senas tiems pykšt 
- pokšt vesternams ir animaciniams filmukams šeštadienių rytme- 
čiais. Staiga jisai suvokia, jog tai bemaž neabejotinai esminė tiesa, 
kurios Tekas niekad nesupras: yra išaugęs iš jų. Nešiojasi kišenėje 
(kai prisireikia kišenės, jis paprasčiausiai ją įsivaizduoja, tai labai 
patogu) Kasės Stailz figūrėlę, nes vis dar truputėlį ją myli, bet visa 
kita? Ne. Vienintelis klausimas, ar pajėgs jis pabėgti nuo jų - tų sal- 
džiųjų fantazijų, kurios galbūt perdėm pritvinkusios nuodų. 

Ir atėjęs metas Setui tai sužinoti. 

Greta Aleno Saimzo fotografijos iš sienos išsikišus lentynėlė. To- 
kias Setas buvo matęs Karverių koridoriuje ir labai jomis grožėjosi. 
Kiekviena lentynėlė - atskirai porcelianinei figūrėlei. Kaip tik pana- 
šią lentynėlę jisai susikūrė mintyse. Pakankamai šviesos skverbiasi 
per durų plyšius, kad Setui matytys, kas ant jos: ne porcelianinis pie- 
menukas ar pienininkėlė, bet raudonas žaislinis telefonas. 

Setas nukelia ragelį ir plastikiniu sukamuoju disku surenka skai- 
čius du - keturi - aštuoni. Karverių namų telefono numerį. Ausyje 
jam skamba telefono signalai... skamba... ir skamba... Bet ar telefo- 
nas skamba kitame linijos gale? Ar jinai girdi? Ar kuris nors iš jų 
girdi? 

- Nagi, - kužda jis, visiškai nuovokus ir žvitrus; šioje vietoje, savo 
pasąmonės gelmėse, autizmo turi ne daugiau nei Stivas Eimzas, Be- 
linda Džozefson ar Džonis Marinvilis... Čionais jis, po teisybei, ne- 
lyginant genijus. 

Bet šiuo metu - išsigandęs genijus. 

- Nagi... prašau, teta Odre, prašau, išgirsk mane... prašau, atsi- 
liepk... 

Kadangi laiko nedaug, ir tas laikas - esamasis. 


DESPERACIJA, 
PAGRINDINĖ GATVĖ/ 
REGULIUOTOJŲ LAIKAS 


Karvenių svetainėje suskamba telefonas, ir tai lyg savos rūšies sig- 
nalas, nukreiptas tiesiai į jo giliausius ir pačius jautriausius nervinius 
centrus - Džonio Marinvilio išskirtinis gebėjimas matyti ir nuosekliai 
fiksuoti įvykius užsikerta pirmąsyk gyvenime. Perspektyva maišosi 
lyg figūros kaleidoskope, pasukus vamzdelį, paskiau susiskaido priz- 
mėmis ir spalvingomis šukelėmis. Jeigu stresinėse situacijose šitaip 
mato ir išgyvena visi kiti žmonės, mąsto jis, nieko nuostabaus, kad 
padaroma tiek daug blogų sprendimų, kai tenka veikti karštomis. Jam 
šitai nepatinka. Tartum būtum atgulęs su aukšta temperatūra ir maty- 
tum apie savo lovą pustuzinį žmonių. Žinai, keturi iš jų tikrai stovi 
čia... bet kurie keturi? Siuzė Geler verkia ir garsiai šaukia savo moti- 
ną. Žinoma, abu Karverių vaikai vėl atsibudę; galiausiai Elena nebe- 
pajėgia išsaugoti santykinį stoiškumą, ją ištinka tarsi kokia emocinė 
konvulsija, ji rėkia iš visos gerklės ir kumščiais daužo Stivui nugarą, 
kai šis mėgina mergytę apkabinti ir paguosti. O Ralfis bando užpulti 
kumštukais savo vyrėlesnę sesytę! 

- Liaukis glėbesčiavęs Margritę! - putoja berniūkštis ant Stivo, o 
Sintija mėgina jį suturėti. - Liaukis glėbesčiavęs Margritę Kirmėlytę! 
Ji turėjo atiduoti man visą šokoladuką! Turėjo atiduoti man VII/SĄ, 
bet šito nepadarė! 

Bredas pasuka svetainėn, - tikriausiai atsiliepti į telefono skambu- 

- bet Odrė sugriebia jį už rankos. 

- Ne, - sako ji ir su savos rūšies siurrealistišku mandagumu pridu- 
ria: - Tai man. 

O dabar pašokus ir Siuzė; ji bėga prie paradinių durų pažiūrėti, 
kas nutiko jos motinai (labai neprotingas sprendimas, tylomis pagal- 
voja Džonis). Deivas Ridas vėl bando Siuzę suturėti, tačiau šįsyk jam 
nepavyksta, tad niseka paskui merginą, šaukdamas ją vardu. Džonis 
tikisi, kad vaikiną suturės šio motina, bet Kamė netrukdo jam palikti 
virtuvę, o tuo tarpu lauke, už namo, kojotai, nė kiek nepanašūs į Die- 
vo sutvertuosius šioje žemėje, pakelia savo kreivus snukius į mėnulį 
ir užstaugia paklaikusias meilės dainas. 

Ir visa tai vyksta vienu metu, sukasi aplinkui Džonį nelyginant 
šiukšlės vėtros sūkury. 

Nejučiom jis atsistoja, nusekdamas paskui Bredą ir Belindą sve- 
tainėn, kuri atrodo taip, lyg ją būtų piktai pražengęs Žaliasis Milži- 

nas*. Iš podėlio dar tebeklykia vaikai, o Siuzė bliauna nuo prieme- 
nės durų į gatvę. Sveiki atvykę į nuostabųjį stereofoninės isterijos pa- 
saulį, mąsto Džonis. 

O tuo metu Odrė dairosi telefono aparato, kurio nebėra, kaip pa- 
prastai, ant stalelio prie sofos. Tiesą sakant, ir paties stalelio nebėra 
prie sofos; tas kitame svetainės kampe perskeltas pusiau. Telefono 
aparatas guli šalimais ant grindų tarp gausybės stiklo šukių. Ragelis 
nušokęs nuo svirtelės, taip toli nuo korpuso, kiek tik leidžia laidas, 
tačiau telefonas vis tiek skamba. 

- Atsargiai, Od, stiklai, - griežtai perspėja Džonis, kai ši žingteli 
per svetainę prie telefono. 

Tomas Bilingslis eina prie dantytos kiaurymės vakarinėje sieno- 
je, kur anksčiau būta panoraminio lango, žengdamas per rūkstančias 
susprogusio televizoriaus nuolaužas. 

- Jų nėra, - sako jis. - Furgonų, - kiek patylėjęs priduria: - Deja, 
Tuopų gatvės irgi nėra. Panašiau į Dedvudą Pietų Dakotoje. Maž- 
daug iš tų laikų, kai Džekas Makolas šūviu į nugarą nudėjo Padūkėlį 
Bilą Hikoką. 

Odrė pakelia nuo grindų telefono aparatą. Dabar už jų Ralfis Kar- 
veris klykia: 

- Nekenčiu tavęs, Margrite Kirmėlyte! Padaryk taip, kad sugrįžtų 
mamutė ir tėtukas, arba aš neapkęsiu tavęs amžinai! Nekenčiu tavęs, 
Margrite Kirmėlyte! 

Džonis už Odrės mato, kaip Siuzės pastangos išsiveržti iš Deivo 
Rido glėbio silpsta; savo glamonėmis jis išveda merginą iš siaubo 
būklės prie ašarų srauto ir, atsižvelgiant į aplinkybes, Džonis neatsi- 
žavi vaikino kantrumu. 

- Alio? - atsiliepia Odrė. Ji klausosi, blyškus jos veidas įsitempęs, 
rimtas. - Taip, - linksi ji. - Taip. Tuoj pat. Aš... - ji dar kiek pasiklau- 
so, ir šįsyk susiranda akimis Džonį Marinvilį. - Taip, tvarka, tik j Ji 
Setai? Aš myliu tave. 

Ji nepadeda telefono ragelio, paprasčiausiai numeta jį. Kodėl? 
Džonis paseka akimis jungiamąjį laidą ir mato, kad sprogimo banga, 
perskėlusi stalelį ir nusviedusi telefoną kampan, taip pat išrovė iš ro- 
zetės ir šio šakutę. 

- Eime, - sako Odrė. - Turime pereiti kiton gatvės pusėn, misteri 
Marinvili. Tik mes dviese. Visi kiti lieka čia. 

- Bet... - pradeda Bredas. 


* Užuomina į konservuotų žaliųjų žirnelių reklamą, kurioje vaizduojamas 
besišypsantis žalias milžinas. 

- Nesiginčykit, nėra laiko, - nukerta jį Odrė. - Privalom eiti tuoj 
pat. Džoni, jūs pasirengęs? 

- Ar man pasiimti šautuvą, jų atsineštą iš gretimo namo? Jis vir- 
tuvėje. 

- Šautuvas nepadės. Eime. 

Odrė ištiesia ranką. Jos veidas ryžtingas ir pasitikintis... neskaitant 
akių. Tos pasibaisėjusios, maldaujančios, kad nepaliktų jai vienai pa- 
čiai atlikti šią užduotį, nors ir kokia būtų. Kojomis braukdamas nuo- 
laužas ir stiklo duženas, Džonis žingteli prie Odrės ir paima pasiūly- 
tą ranką. Jos oda šalta, po savo pirštais jis užčiuopia kiek patinusius 
krumplius. “Tai ranka, kuria mažasis pabaisa privertė ją daužyti sa- 
ve“, pagalvoja jis. 

Jie išeina priemenėn, aplenkdami jaunuolius, kurie tylomis stovi 
apsikabinę vienas kitą. Džonis stumtelėjęs atidaro tinklelines duris ir 
pirma savęs praleidžia laukan Odrę, kuri peržengia Debės Ros lavo- 
ną. Namo fasadas, priebutis ir negyvos merginos nugara aptaškyti 
Kimės Geler likučiais, - kraujo dryžiais bei tiškalais ir mėsgaliais, 
kurie mėnesienoje atrodo juodi, - tačiau abu apie tai neužsimena. 
Priekyje, ten, kur prie trumpos šaligatvio krašto atkarpos baigiasi ta- 
kutis ir kur nestovi Kovinės Mašinos, driekiasi plati, su giliomis pro- 
vėžomis purvina gatvė. Džoniui į veidą dvelkteli lengvas, dūmais at- 
siduodantis vėjelis, pro šalį šokčiodamas tartum ant paslėptų spy- 
ruoklių nusirita vėjo genamas burnotis. Džoniui jis atrodo tiesiog 
kaip iš Makso Fleišerio animacinio filmuko, tačiau tai jo nestebina. 
Juk jie kaip tik ten ir esą, tiesa? Tarsi kokiame nors animaciniame fil- 
rmuke? “Duok man atramos tašką, ir aš pajudinsiu žemę“, - pasakė 
Archimedas; tas kažkas kitoje pusėje gatvės veikiausiai su tuo būtų 
sutikęs. Žinoma, jis norėjo pajudinti tik vieną vienintelį Tuopų gat- 
vės kvartalą, ir atramos tašku turėdamas Seto Gerino fantazijas, pa- 
darė tai be didelių pastangų. 

„ Kadir kas lauktų tenai, Džonis pasijautė kažkaip lengviau, kai at- 
sidūrė lauke, ištrūkęs nuo tos šaukalynės name. 

Vailerių namo priebutis atrodo daugmaž toks pat, tačiau tai ir vis- 
kas, kita - ryškiai pasikeitę: dabar tai ilgas, žemas rąstų statinys. Išil- 
gai visą jo priekį rikiuojasi stulpai arkliams pririšti. Nors naktis ir šil- 
ta, iš akmeninio kamino verčiasi dūmai. 

- Panašu į miegamąjį baraką, - pastebi Džonis. 

Odrė linkteli. 

- Į baraką Ponderozoje. 

- Kodėl pasišalino, Odre? Seto reguliuotojai ir ateities kopai? Kas 
privertė juos pasišalinti? 

- Mažų mažiausia vienu atžvilgiu Tekas - nelyginant piktadarys iš 
Brolių Grimų pasakos, - atsako ji, vesdama jį gatvėn. Iš po jų batų 
kyla dulkių debesėliai. Vežimų provėžos išdžiūvusios, kietos it gele- 
žis. - Jis turi Achilo kulną, silpnybę, kurios niekas neįtartų, neišgy- 
venęs su juo tiek ilgai kaip aš. Jis nemėgsta tūnoti Seto viduje, kai šis 
tuštinasi. Nežinau, ar dėl kokių nors keistų estetinių sampratų, ar psi- 
chologinės fobijos, o gal dėl savo paties fizinio egzistavimo fakto, - 
kaip, pavyzdžiui, nejučia susiraukiame, kai kas nors mums stukteli, 
- tačiau man tai nerūpi. 

- Jūs tuo tikra? - klausia Džonis. Jie jau pasiekę kitą plačios Pa- 
grindinės gatvės pusę. Džonis pasižvalgo gatve abiem kryptimis: fur- 
gonų nematyt, tik užgriozdinti uolienomis bergždi tyrai dešinėje ir 
tuštuma - nelyginant dar nesukurtas pasaulis - kairėje. 

- Visiškai, - niūriai atsako Odrė. Vedantis prie Tuopų gatvės 247- 
ojo numerio cementinis takutis dabar tapęs tašytų akmenų keliūkščiu. 
Nužengęs juo iki vidurio, Džonis išvysta mėnesienoje ant žemės bliz- 
gantį kokio nors rančos darbininko pamestą pentino ratuką. - Setas 
man pasakė - kai kada aš girdžiu jį savo galvoje. 

- Telepatija. ž 

- Aka, turbūt. Ir kai Setas kalba šiame lygyje, jokių protiškų sun- 
kumų neturi. Šiame lygyje jis toks nuovokus, jog net baugu. 

- Bet ar jūs neabejojate, kad tai Setas kalbasi su jumis? O jeigu ir 
taip, ar neabejojate, kad Tekas leidžia jam pasakyti tiesą? 

Odrė sustoja. Ji vis tebelaiko Džonį už rankos; dabar ji paima ki- 
tą jo ranką ir atgręžia Džonį į save. 

- Paklausykite, turiu laiko pasakyti šitai tik vieną kartą, o jums nė- 
ra kada mane klausinėti. Kartkartėmis, kai Setas su manimi šnekasi, 
jis leidžia Tekui pasiklausyti... nes, manau, tuomet Tekas įsitikinęs, 
kad girdi visus mūsų pokalbius mintimis. Tačiau taip nėra, - ji paste- 
bi, kad Džonis nori prašnekti ir suspaudžia jam rankas, priversdama 
nutilti. - Ir aš žinau, kad Tekas palieka Setą, kai šis tuštinasi. Jis pa- 
prasčiausiai ne nulenda gilyn, o išeina iš jo. Mačiau taip dedantis. 
Išeina pro jo akis. 

- Pro akis, - sukužda Džonis peržavėtas, pasibaisėjęs ir su šiokia 
tokia nuostaba. 

- Aš tą jums pasakoju, nes noriu, kad žinotumėte, jeigu šitai pa- 
matytumėte. Šokinėjantys raudoni taškučiai tartum kibirkštėlės virš 
laužo. Supratote? 

- Dievuliau! - sumurma Džonis ir priduria: - Supratau. 

- Setas mėgsta šokoladinį pieną, - tęsia Odrė, vėl patempdama jį 
paskui save. - Tokį, kokį gali pagaminti su “Hershey" sirupu. O Te- 

kas mėgsta tai, ką mėgsta Setas... pernelyg mėgsta, manau, galima 
pasakyti. 

- Jūs įpylėt vidurius paleidžiamųjų, tiesa? - klausia Džonis. - Jūs 
įpylėt jam į pieną paleidžiamųjų? - jam bemaž kyla noras staugti kaip 
kojotui prieš mėnulį. Tačiau staugti iš juoko. Regis, siurrealistinės 
gyvenimo galimybės neišsemiamos; vienintelis jų visų šansas išgy- 
venti šį košmarą priklauso nuo tokio vasaros stovyklų pokšto. 

- Setas pasakė man, ką daryti, ir aš tą padariau, - atsako Odrė. - 
Na, eime. Kol jis vis dar triedžia kaip padūkęs. Kol dar yra laiko. 
Mes turime sugriebti jį ir paprasčiausiai pabėgti. Išgabenti iš Teko 
poveikio zonos, kol šis suspės sugrįžti jo vidun. Ir mes galime tai pa- 
daryti. Teko poveikio nuotolis trumpas. Mes nubėgsime pakalnėn. 
Jūs nešite jį. Ir kertu lažybų, kad dar nenubėgę iki tos vietos, kur bū- 
ta krautuvėlės, išvysime, kaip visa aplink ima ryškiai keistis. Tik at- 
minkite - svarbiausia veikti greitai. Kai tik jį sugriebsime, jokių dve- 
jonių, jokios delsos. 

Odrė tiesia ranką atidaryti durų, bet Džonis sulaiko. Moteris įbe- 
da į jį podraug baimingą ir įsiutusį žvilgsnį. 

- Jūs girdėjote, aš pasakiau, kad turime įeiti vidun tuojau pat! 

- Taip, bet pirma privalote man atsakyti į vieną klausimą, Od. 

Iš kitos gatvės pusės juos neramiai stebi. Belinda Džozefson atsis- 
kiria nuo grupelės stebinčiųjų ir grįžta virtuvėn pasižiūrėti, kaip Sti- 
vui ir Sintijai sekas tvarkytis su vaikučiais. Pasirodo, ne taip jau blo- 
gai. Elena šniurkščioja, bet šiaip jau nurimus. O Ralfis išsikvėpęs tar- 
tum žemyno gilumon judantis uraganas. Belinda greitai apsižvalgo 
po ištuštėjusią virtuvę, dabar susisiekiančia su užpakaliniu kiemu, 
paskiau apsisuka, ketindama koridoriumi vėl eiti pas kitus. Žingteli 
žingsnį ir sustoja. Kaktos vidurį jai sutraukia statmena raukšlė, kurią 
Bi vyras vadina minčių linija. Ir yra apie ką susimąstyti. Prie tinkle- 
linių durų ne visai tamsu, priemenėn krenta mėnesiena... ir, žinoma, 
ten jos kaimynai. Nėra sunku juos atskirti. Bredą lengviausia atpa- 
žinti, nes šis - jos artimiausias kaimynas, toks artimas, jog dvidešimt 
penkerius metus ji galėdavo ištiesus ranką niūktelt jį naktimis. Ne- 
sunku atpažinti ir Deivą su Siuze, nes šiuodu tebeapsikabinę. Senąjį 
daktarą - irgi nesunku, nes jis toks liesas. Bet Kamę įžiūrėti neleng- 
va. Tikrai nelengva, nes Kamės tenai nėra. Nėra jos ir virtuvėje. Už- 
lipo ji viršun ar šingtelėjo kieman pro kiaurymę virtuvės sienoje? 
Galimas daiktas. Ir... 

- Ei, judu! - staiga išsigandus šūkteli ji podėlin. 

- Ką? - klausia Stivas, jo balse girdėt šioks toks nekantrumas. Iš 
tiesų jis ima nebetekt kantrybės. Juodu su Sintija galop nuramino 

vaikučius, ir jeigu ši moteris vėl viską sugadins, neapsikentęs užveš 
jai per galvą pirma po ranka pasitaikiusia keptuve. 

- Misis Rid išėjo, - sako Bi. - Ir ji pasiėmė su savimi tą šautuvą. 
Ar jis neužtaisytas? Nagi, nudžiuginkit mane. Pasakykit, kad jis 
neužtaisytas. 

- Aš taip nemanau, - apgailestaudamas atsako Stivas. 

- Sušiktas reikalas, - prataria Belinda. 

Baimingai besiplečiančiomis akimis Sintija per susigūžusio Ral- 
fo petuką pažvelgia į ją. 

- Ar čia mums iškilo keblumų? - klausia ji. 

- Galbūt, - atsako Bi. 


TEKO VIETA / TEKO LAIKAS 


Kambarėlyje, kur jis praleido tiek daug laimingų valandų, - prig- 
ludęs prie pavergtosios Seto Gerino vaizduotės galėtum sakyti, - Te- 
kas laukia ir klausosi. “Zenito " ekrane nespalvoti kaubojai, vilkintys 
pamėkliška kaubojų apranga joja per dykumai būdingą kraštovaizdį. 
Vyksta tai tylomis. Dabar, kai palikęs Setą tapo bekūnis, Tekas pri- 
tildė televizorių pačiu geriausiu distanciniu valdytuvų - savuoju 
protu. 

Tualete prie virtuvės jis girdi berniuką tyliai kriuksint, ir tuos gar- 
sus Tekas įprato sieti su pastarojo tuštinimusi. Dargi garsai Tekui 
yra bjaurūs, o patsai tas aktas su sąrėmiais ir pojūčiu, kad kažkas 
slysta, bejėgiškai pasišalina, yra tiesiog šlykštus. Net vėmulys geriau 
- op, viskas pakyla gerklėn, ir nebėra. 

Dabar Tekas žino, ką moteris jam padarė: įpylė į pieną kažkokių 
vaistų, kurie sukeltų ne vieną vienintelį tuštinimosi aktą, bet drebi- 
nančius ištisinius sąrėmius. Kiek daug ji uždavė? Arklišką dozę, sp- 
rendžiant iš Seto pojūčių prieš Tekui pabėgant. Dabar jam viskas 
aišku. 

Jis bliksi patamsy viršutiniame kambario kampe - Tekas Žiauru- 
sis, Tekas Despotas - nelyginant santalka išnarstytų užpakalinių dvi- 
pačio atšvaitėlių, pulsuojančių ir besisukančių vienas apie kitą. Net- 
gi išjungęs televizoriaus garsą jis negirdi tetos Odrės ir Marinvilio, 
bet žino, kad abu ten lauke, už paradinių durų. Kai galop liausis kal- 
bėjęsi ir įeis vidun, Tekas juos užmuš - pirma vyriškį, kad pasipildy- 
tų energijos, kurią išeikvojo (kai paliko berniuko kūną, atsargos jam 

ypač greitai senka), Seto tetą - už tą, ką ši mėgino padaryti. Tekas 
pasikraus ir iš jos, bet moteris mirs pamažu, nuo savo pačios rankos. 

O berniukas bus nubaustas už tai, kad mėgino pasipriešinti Tekui. 
Jisai stebės, kaip miršta jo teta. 

Tačiau Tekas gerbia Setą; šio būta verto priešininko (kaipgi ki- 
taip - juk tai indas, gebantis sutalpinti savo viduje Teką). Nuo tada, 
kai vakar į namus užsuko tas prasilakėlis, Tekas ir berniukas lošia 
nervingą kilmingojo pokerio partiją, visai kaip Laura ir Džebas Mer- 
dokas "Reguliuotojuose". Dabar visa pastatyta į "banką" ir visos 
kortos ant stalo atverstos, išskyrus paskutiniąsias kaladėje. Tekas ži- 
no, kad laimės, kai bus atverstos ir šios. Aišku, jis laimės. Siaip ar 
taip, juk jo priešininkas - tik vaikas, nesvarbu kad ir kokių nuostabių 
giluminių intelekto resursų, ir galų gale pasirodys, kad vaiko įsivaiz- 
duota mažumėlę per daug, nei būtų jam sveika. Tekas žinojo, kad Se- 
tas planavo laikinai jį išvyti iš savęs, ir nors konkretus būdas jam ta- 
po netikėtumu (ir dargi labai nemaloniu), Setas apie tai nenutuokia. 
Tačiau esama dar vieno dalyko. 

Setas netiki, kad Tekas gali sugrįžti jo vidun, kol atlieka tą nema- 
lonų veiksmą, kuriam skirtas kambarėlis šalimais virtuvės. 

Setas klysta. Tekas gali sugrįžti į jį. Sitai bus nemalonu, - gal net- 
gi skausminga, - tačiau Tekas gali sugrįžti. Bet iš kur žino, kad Se- 
tas nematė tos paskutiniosios kortos, juk matė kai kurias kitas, Teko 
laikytąsias rankoje, nors ir kaip šisai stengėsi jas paslėpti? 

Kadangi Setas pasišaukė savo numylėtąją tetulę atgal į namus, 
kad ši padėtų jam pasprukti. 

Ir kai šio numylėtoji tetulė tenai priebutyje pagaliau liausis del- 
sus, ji bus... na... 

Sureguliuota. 

Visiškai sureguliuota. 

Raudoni žiburiukai patamsy ima suktis greičiau, pagyvėję nuo 
šios minties. 


DESPERACIJA, 
PAGRINDINE GATVE / 
REGULIUOTOJŲ LAIKAS 


- Jūs girdėjote, aš pasakiau, kad mes turime įeiti vidun /fuoj pat? 
Džonis linkteli. Nė vienas jų nemato, kaip gatvę nuo plaušamolio 
bažnyčios, į kurią buvo pavirtus Džonio Marinvilio užmiesčio prie- 

bėga, Kamė Rid perkerta linkui plūktinės pirkelės, kurios vietoje 
anksčiau stovėjo Bredo ir Belindos namas. Zengia susigūžus, nešina 
šautuvu rankoje. 

- Taip, bet vis tiek noriu užduoti tą vieną klausimą, Od. 

- Kokį? - ji bemaž rėkia. - Dėl Dievo meilės, kokį? 

- Ar jis negali peršokti į ką nors kitą? Pavyzdžiui, į jus arba 
mane? 

Odrei tartum palengvėja. 

- Ne. 

- Iš kur toks tikrumas? Setas jums pasakė? 

Mirksnį Džonis pagalvoja, kad ji neatsakys, ir ne vien todėl, kad 
nori kuo greičiau pasiekti berniuką, kol šis vis dar ant klozeto puo- 
do. Iš pradžių jis pamano, kad Odrė sutriko, tačiau geriau įsižiūrėjęs 
mato, kad yra ne sutrikusi, bet susigėdusi. 

- Setas man to nepasakė, - galiausiai prabyla ji. - Žinau tai, nes 
Tekas bandė įlįsti į Herbą. Kad tada... suprantate... galėtų turėti 
mane. 

- Tekas norėjo su jumis mylėtis, - linkteli Džonis. 

- Mylėtis? - pakartojo ji, vos tramdydama balsą. - Ne. O, ne. Te- 
kas nieko nesupranta apie meilę. Norėjo tik mane dulkinti, štai ir vis- 
kas. Kai sumojo, kad šitam tikslui negali pasinaudoti Herbu, nužudė 
jį, - skruostais jai ritosi ašaros. - Suprantate, jeigu Tekas ko nors už- 
sigeidžia, lengvai neatsisako. Ką jis padarė Herbui... na, įsivaizduo- 
kite, kas atsitiktų mažojo Ralfio Karverio batukui, jeigu jūs pabandy- 
tumėt užsimauti šį ant savo didelės pėdos. Jeigu jūs atkakliai spraus- 
tumėte ir spraustumėte jį sau ant kojos, stipriau ir stipriau, nekreip- 
damas dėmesio į skausmą, nekreipdamas dėmesio į tai, ką anam da- 
rote, žūtbūt užsispyręs nešioti tą batuką, vaikščioti su juo... 

- Gerai, - nutraukia Džonis ir pažvelgia pakalnės apačion, beveik 
tikėdamasis išvysti sugrįžtančius furgonus, tačiau tenai nieko nėra; 
Kamė stovi nepastebima pavojingai pasvirusio galvijų varovų vieš- 
bučio šešėlyje. - Pagavau užuominą. 

- Tuomet galime įeiti? Ar jūs nors ketinat įeiti? Gal išsigandote? 

- Ne, - atsidūsta Džonis. 

Barako durys su senovišku geležiniu, nykščiu nuspaudžiamu 
klapčium, bet kai Džonis pabando nuspausti ąselę, nykštys prasmen- 
ga kiaurai. Po ja pasirodo nelyginant koks plūduras purviname van- 
denyje įprastas senamadiškas durų bumbulas, kokie buvo paplitę 
priemiesčių rajonuose. Džonis sugriebia už jo, ir aplinkui susifor- 
rmuoja provincijos miestuko namų durys, iš pradžių guldamos viršum 

paprastų lentų ir geležinių apkaustų, paskiau suvis pakeisdamos tuos. 
Džonis pasuka bumbulą ir atidaro duris. Tamsiame kambary tvyro 
suplėkęs nelyginant nešvarių skalbinių kvapas. Vidun įsilieja mėnę- 
siena ir tas, ką Džonis išvysta, priverčia prisiminti kartkartėmis skai- 
tytas istorijas apie nusenusius milijonierius, leidžiančius paskutiniuo- 
sius savo gyvenimo metus vienam vieninteliame kambaryje, krau- 
nančius krūvon knygas ir žurnalus, auginančius namų gyvūnėlius, 
švirkščiančius sau demerolą, besimaitinančius konservais tiesiai iš 
skardinėlių. 

- Greičiau, paskubėkite, - ragina Odrė. - Setas apatiniame tualete. 
Greta virtuvės. 

Ji prasispraudžia pro Džonį, paima jį už rankos ir nusiveda svetai- 
nėn. Joje nėra sukrautų į krūvas knygų ir žurnalų, bet uždarumo ir 
beprotystės pojūtis, kai juodu žengia toliau, ne silpnėja, o stiprėja. 
Grindys lipnios nuo prilaistyto padažo ir limonado; taip pat jaučiasi 
ir gaižus sutraukto pieno priekvapis; sienos nukeverzotos kreideli- 
niais piešiniais, kurie baugūs savo primityviu susitelkimu į žudynes 
ir mirtį. Jie Džoniui primena neseniai skaitytą romaną, kuris vadino- 
si “Kruvinasis meridianas“. 

Kairėje kažkas šmėkšteli. Džonis pasisuka ton pusėn, širdis jam 
suspurda, kraujotakon plūsteli adrenalinas. Neišvysta jokių kaubojų 
su nutaikytais į jį revolveriais ar grėsmingų ateivių iš kitų planetų, 
netgi puolančio su peiliu vaikiūkščio. Tai tik šviesos atspindžių mir- 
gesys. Iš televizoriaus, nusprendžia Džonis, nors garso negirdėt. 

- Ne, - kužda Odrė, - tenai neikite. 

Ji nusiveda jį prie durų angos tiesiai priekyje, iš kur sklindanti 
šviesa ant maistu apdžiūvusio kilimo meta ryškų stačiakampį. Tegul 
visose kitose anksčiau buvusiosios Tuopų gatvės dalyse elektra dar 
neišrasta, bet čia jos ganėtinai. 

Džonis išgirsta stenančius garsus, pertraukiamus šiek tiek apsun- 
kinto alsavimo. Garsai visai žmogiški ir nesunkiai atpažįstami: 
šnarpštesys, čiaudulys, švokštesys, švilpesys. Kažkieno, tupinčio tua- 
lete. Darančio didelį, kaip sakydavo vaikystėje. Džoniui galvon top- 
teli pradinukų kupletas: Mama man girdo limonadą, kažkas už kam- 
po rudį deda. Tprū, mąsto Džonis, tas ten tikrai mažytis mano Smi- 
tis. 

Kai juodu įeina virtuvėn, Džonis apsižvalgo, ir jam staiga dingte- 
li mintis, kad gerieji Tuopų gatvės žmoneliai galbūt nusipelnę to, kas 
dabar jiems nutinka. “Odrė šitaip gyveno dievažin kiek ilgai, o mes 
ničnieko nežinojome, - mąsto jis. - Mes, artimi kaimynai, visi pasiun- 

tėme jai gėles, kai jos vyras apžiojo revolverį ir nuspaudė gaiduką, 
daugelis nuėjo į jo laidotuves (patsai Džonis tuo metu lankėsi Kali- 
fornijoje, kalbėjo vaikų bibliotekininkų suvažiavime), bet mes nič- 
nieko nežinojome“'. 

Ant virtuvės darbastalio galybė puodelių, praplėštų pakelių, tuš- 
čių stiklinių ir skardinėlių nuo gaivinamųjų gėrimų. Daugelis pasta- 
rųjų tapę skruzdėlynais. Jis mato plastmasinį ąsotį su dar užsilikusiu 
“pagardintuoju" šokoladiniu pienu, o greta - sudžiūvęs Teko sumuš- 
tinis su bolonine dešra ir sūriu. Kriauklė priversta nešvarių indų. Sa- 
lia indų džiovyklės - apverstas plastikinis butelis detergento, kai dar 
Herbas Vaileris buvo gyvas. Aplink butelio kaklelį - seniai sudžiūvu- 
si žalio ploviklio masė. Ant valgomojo stalo - irgi rietuvės nešvarių 
lėkščių (vienoje iš jų - Van Haleno kasetė), suspaudžiamoji garstyčių 
tūbelė, visur pilna trupinių, aerozolinis flakonėlis plaktos grietinėlės, 
du buteliai kečupo, vienas beveik tuščias, kitas - apypilnis, pakuotė 
nuo duonos, “Twinkie" popierėliai ir “Doritos" maišelis, pamautas 
ant tuščio pepsės butelio tartum savotiškas prezervatyvas. Taip pat 
krūvų krūvos komiksų. Kiek matyt Džoniui - Marvelo “Motokopų 
2200" serijos. Paberti saldinti kukurūzų spragėsiai pasklidę po vie- 
nos knygelės viršelį, kuriame pavaizduoti Kasė Stailz ir Gyvačių Me- 
džiotojas, iki šlaunų įklimpę pelkėn ir šaudantys savaisiais sting- 
dančiaisiais pistoletais į grafienę Lilę Marš, kuri atakuoja juos kaž- 
kuo panašiu į reaktyvinį motorolerį. SPROGIMAI PELKYNE! - 
skelbia antraštė. Atokiajame virtuvės kampe - krūva pūpsančių plas- 
tikinių maišų su šiukšlėmis, nė vienas neužrištas, skleidžiantys smar- 
vę ir knibždantys skruzdėlių. Regis, ant visų skardinėlių - šypsantis 
“Chef Boyardee“ veidas. Viryklė nukrauta puodais, apskretusiais 
oranžiniu Šefo padažu. Ant šaldytuvo - savotiškas baigiamasis štri- 
chas: sena plastikinė Rojaus Rodžerso, raito ant ištikimojo Gaiduko, 
statulėlė. Džoniui nė nereikia klausti - statulėlė Setui padovanota dė- 
dės, galbūt koks nors paties Hebo Vailerio jaunystės prisiminimas, 
kantriai atkastas iš kokios nors apdulkėjusios kartoninės dėžės palė- 
pėje. 

Už šaldytuvo - kiek praviros durys, pro jas ant purvino linoleumo 
irgi krenta šviesos pleištas. Durys pravertos ne itin dideliu kampu, ir 
Džonis ant jų perskaito užrašą: 

PASINAUDOJĘ TUALETU, TARNAUTOJAI PRIVALO NU- 
SIPLAUTI RANKAS (O KLIENTAI - TURĖTŲ). 

- Setai! - sceniniu kuždesiu pašaukia Odrė, paleisdama Džonio 
ranką ir puldama prie tualeto durų. Džonis žingteli iš paskos. 

Už jų, pro arkinę kambariuko angą, išsipila šokčiojančios raudo- 
nos kibirkštėlės, nelyginant kokios nors meteoro nuotrupos jos žyb- 
teli per tamsią svetainę virtuvės link; ir tuo pat metu pro laukujas du- 
ris naman įžengia Kamė. Dabar ji laiko šautuvą abiem rankomis ir 
stovi dairydamasi po tamsią svetainę, prakiša dešinės rankos smilių 
pro saugiklio lankelį ir piršto galą atremia į gaiduką. Dvejoja, neži- 
nodama, kur toliau eiti. Jos žvilgsnį patraukia televizoriaus mirgesys 
kambariuke, o klausą - žmonių žingsniai virtuvėje. Balsas galvoje, 
reikalaujantis atkeršyti už Džimį, nutilo, ir ji nežino, kurlink pasuk- 
ti. Kamės akys užregistruoja raudoną blyksnį, bet mintys neapdoro- 
ja gautos informacijos; šios užimtos klausimu - ką daryti toliau? Ma- 
rinvilis ir Vailer virtuvėje, yra tuo įsitikinusi, bet ar su jais vaikiūkš- 
tis-žudikas? Kamė dvejodama vėl pažvelgia ten, kur mirguliuoja te- 
levizorius. Jokio garso, bet gal vaikams, sergantiems autizmu, jo nė 
nereikia, užtenka vien vaizdų? 

Jai būtina tikrai žinoti, kur vaikiūkštis. Šautuvo spynoje turbūt 
vos pora šovinių... bet, šiaip ar taip, jie neduos jai nuspausti gaiduką 
daugiau nei sykį ar du. Kamė nori, kad balsas galvoje vėl prabiltų, 
pasakytų, ką daryti. 

Ir jis prabyla. 

Anapus gatvės, nuo cementinio takučio tarp Karverių namų ir ša- 
ligatvio, Sintija matė Kamę įžengiant į Vailerių namą. Merginos akys 
išsiplečia. Nespėjus jai ką nors pasakyti, Stivas stipriai niūkteli į šo- 
ną. Sintija pasisuka ir mato, kad jis pridėjęs pirštą prie lūpų. Kitoje 
rankoje laiko peilį, pasiskolintą iš Karverių virtuvės. 

- Eime, - sumurma Stivas. 

- Tu juk nesirengi paleist jį į darbą, ką? 

- Tikiuosi, neprireiks. Na, eini? 

Sintija linkteli ir nuseka iš paskos. Kai juodu nužengia nuo šali- 
gatvio krašto tekiškon Laukinių Vakarų versijon, iš Vailerių namo 
atskrieja riksmų ir šauksmų maišalynė. Dink iš jo, tai ar kažką pana- 
šaus girdi Sintija, kitų žodžių ji nė nebando išskirti. Daugelis jų ar 
netgi visi tartum išrėkiami tos moters Vailer, nors Sintija išgirsta ir 
Kamės Rid riksmą (“Pastatyk jį ant žemės“! Ką ši ten rėkia?) ir ki- 
mų šūksnį, tikriausiai Marinvilio. Paskiau trinkteli du šūviai, palydi- 
mi klyksmo - agonijos ar begalinio siaubo. Sintija tiksliai negali pa- 
sakyti katro, bet ir kažin, ar ji nori žinoti. 

Šiaip ar taip, kitą Desperacijos Pagrindinės gatvės pusę abu su 
Stivu pasiekia bėgčia. 

SETO VIETA / SETO LAIKAS 


Dabar. Jau laikas. 

Jis nusisuka nuo lentynėlės, ant kurios stovi žaislinis telefonas. 
Kitoje koridoriaus sienoje įmontuotas nedidelis valdymo pultas, pa- 
našus į tuos, kurie yra Kovinių Mašinų šturmano šuliny. Iš jo eilu- 
te kyšo septynios svirtelės, kiekviena pakelta padėtin "Į JUNGTA". 
Virš kiekvienos svirtelės šviečia žalia indikatorinė lemputė. Kai Se- 
tas pasiekė koridoriaus galą, to valdymo pulto čia nebuvo. Kabėjo 
tik jo šeimyninės nuotraukos, misterio Saimzo fotografija, o ant len- 
tynėlės stovėjo telefonas. Bet čia Seto vieta, Seto laikas: kada tik pa- 
norėjęs gali papildyti juos daug kuo - visai kaip savo šortų kišenes. 

Setas tiesia ranką prie pulto.Ta šiek tiek dreba. Kino filmuose ir 
televizijos laidose personažai tartum niekad nesibijo, ir kai Tėtušiui 
Kartraitui tenka veikti, kad išgelbėtų Ponderozą, jis visad žino, ką 
daryti. Lukas Makeinas, Roudis Jeitsas ir Šerifas Striteris niekad 
nestinga ryžto. Bet Setas stinga. Labai stinga. Dabar lošimo pabai- 
ga, ir jis bijo padaryt lemtingą klaidą. Mat jis vis dar tebežino, kas 
dedasi viršuje (taip dabar jis įsivaizduoja Teko pasaulį - kaip esan- 
tį viršuje), tačiau jeigu jis nustums tuos svertukus žemyn... 

Deja, nėra laiko svarstyti. Odrė jau tualete, Odrė puola prie ber- 
niuko, sėdinčio ant puodo nuleistomis apatinukėmis, kurios tabaluo- 
ja jam ant vienos iš purvinų čiurnelių, puola prie berniuko, kuris - 
bent šiuo metu - tik vaškinė lėlė su kvėpuojančiais plaučiais ir pla- 
kančia širdimi, žmogiškoji mašina, palikta abiejų savo dvasių. Ji at- 
siklaupia ir apkabina mažylį, apiberia jo veidą bučiniais, užmiršu- 
si viską - patalpą, aplinkybes, už jos tarpdury stovintį Marinvilį. 

Ir šiuo metu Setas pajunta raudoną spiečių - tai Tekas, švystelin- 
tis per virtuvę nelyginant antgamtiškų bičių srautas, - taigi jau metas, 
taip, dabar. 

Jo ranka pasiekia pultą ir ima stumdyti vieną po kitos svirteles 
žemyn. Zalios indikatorinės lemputės viršum jų gęsta; apačioje užsi- 
žiebia raudonos. Sulig kiekviena žemyn nuspausta svirtele blėsta su- 
vokimas apie tai, kas dedasi viršuje. Ne, jis neišjungia vaškinės lėlės, 
dabar bučiuojamos jo tetos, pojūčių, jis abejoja, ar galėtų tą pada- 
ryti, jeigu ir norėtų, bet jis gali juos užblokuoti... ir jis tai daro. 

Galiausiai lieka vien jo protas. To turės pakakti. Stumdamas svir- 
teles žemyn, pasuko jas taip, kad negalėtų sugrįžti viršun. Setas tie- 
siasi prie tetos Odrės, vildamasis, kad pajėgs ją surasti šioje tamsoje. 

VAILERIŲ NAMAS / 
REGULIUOTOJŲ LAIKAS 


Tą pačią akimirką, kai Odrė sugriebia berniuką nuo puodo ir už- 
sikelia ant rankų, kažkas prašauna Džoniui Marinviliui pro ausį - 
kažkas podraug deginančio it karštinė ir šalto it varlės kurkulas. Gal- 
vą jam užplūsta akinantis raudonos šviesos sūkurys, sukeldamas pri- 
Kai sūkurys išnyksta, Džoniui sugrįžta galia viską matyti ir fiksuoti 
- netgi vienas ant kito besigramozdijančių įvykių seką. Tartum pro 
šalį praskriejęs dalykas būtų trenkęs savos rūšies elektros smūgį. Po- 
jūtis toks, ir dar šleikštus svaigulys, užliejęs smegenis it dumblo ban- 
ga. 

Kai Odrė atsitiesia su Setu glėbyje (apatinukės nusmunka vaikui 
nuo pėdos, ir šis dabar visai nuogas), Džonis mato, kaip tasai grobuo- 
niškų kibirkščių sūkurys sukasi apie berniuko galvą nelyginant nim- 
bas apie kūdikėlio Jėzaus galvą senovės tapyboje. Paskiau tarsi ter- 
mitų spiečius kibirkštys nusėda šiam ant skruostų, ausų, suprakaita- 
vusių plaukų. Susigrūda į jo pramerktas sustiklėjusias akis ir nudažo 
dantis ryškiai raudona spalva. 

- Ne! - suklinka Odrė. - Dink iš jo! Dink IŠ jo, bjaurybe! 

Su bemniuku rankose ji puola prie durų. Seto galva tartum degte 
dega. Džonis ištiesia ranką - suturėt ją? Berniuką? Abu? Jis nežino, 
pagaliau tai ir nesvarbu, nes Odrė prasiveržia pro jį purvinon virtu- 
vėn, klykdama ir braukdama delnu knibždančias apie Seto galvą ki- 
birkštėles. Jos ranka nieko nepešus praslysta kiaurai raudoną gaisą. 
Odrei su berniuku spraudžiantis pro šalį, Džonio galva prisipildo 
siaubingo mašininio burzgesio. Jisai surinka ir užsidengia delnais au- 
sis. Tai trunka tik mirksnį, kol Odrė iššoka virtuvėn, bet vis tiek tas 
mirksnis Džoniui tęsiasi tiesiog amžinybę. “Kas gali būt likę iš ber- 
niuko nuo tokio garso?"* stebisi jis. “Dievaži, apskritai kas gali išlikti 
nuo tokio garso? 

- ATSTOK nuo jo! - surinka ji. - ATSTOK nuo jo, byblaižy, 
ATSTOK nuo jo! 

O virtuvės tarpduris jau nebe tuščias. Ant slenksčio stovi Kamė 
Rid su šautuvu rankoje. 

TEKO VIETA / TEKO LAIKAS 


Pasiekęs Setą, Tekas aptinka, kad įprasti keliai užblokuoti, ir jo 
gan atlaidi pagarba berniuko gabumams sušlubuoja pirmąsyk nuo 
ano laiko, kai pajuto pro šalį keliaujant nepaprastąjį Seto protą ir vi- 
somis savosiomis išgalėmis pasišaukė jį. Atlaidumą pakeičia suglu- 
mimas, o paskiau ir pyktis. 

Pasirodo, jis klydęs - Setas visąlaik žinojo, kad Tekas gali vėl įei- 
ti vidun dargi jam tuštinantis. Žinojo ir sėkmingai slėpė tą žinojimą, 
kaip sumanus lošėjas slėptų rankovėje papildomą tūzą. Galų gale 
netgi ne tai svarbu; Tekas vis tiek pateksiąs vidun. Berniukas niekaip 
jam nesutrukdys. Jokios apgulties nebus; Setas Gerinas - dabar Te- 
ko būstas, ir jis nepakęsias, kad būtų trukdoma patekti į savąjį būstą. 

Moteriai nešant pro rašytoją berniuko kūną virtuvėn, Tekas už- 
puola Seto akis, arčiausiai šio nuostabaus proto esančias įeinamą- 
sias angas, braudamasis į jas nelyginant stambuolis kopas, verčian- 
tis duris, prilaikomas kokio nors dvasnos. Mirksnį Teką pagauna vi- 
siškai jam nebūdinga panika, nes iš pradžių jokio rezultato - lyg 
plaktumeis į plytų sieną. Paskiau plytos ima minkštėti, pasiduoti. Šal- 
tą Teko protą nuveria pergalės džiaugsmas. 

Jau greitai... dar mirksnis... daugių daugiausiai du... 


SETO VIETA / SETO LAIKAS 


Po jo ranka dvejetas svirtelių slenka aukštyn. Netgi padvigubinęs 
pastangas Setas nepajėgia jų nulaikyti apačioje, junta, kaip tos tar- 
tum gyvos priešinasi jo rankai. Indikatorinės lemputės vis spindi rau- 
donai, bet jau nebeilgai taip spindės, įsižiebs žalios. Dėl vieno daly- 
ko Tekas teisus: nors abu jie gali pasirungti protu, Setas dabar joks 
varžovas prieš Teko šiurkščią jėgą. Kažkada gal toks ir buvo. Iš pat 
pradžių. Šiuo metu jau nebe. Vis dėlto, jeigu Seto būta teisaus, tatai 
gali nebeturėti reikšmės. Jeigu jo būta teisaus ir jeigu jam pasiseks. 

Mirksnį Setas ilgesingai žvilgteli į žaislinį telefoną, - tetos Odrės 
vadinamą Tekofonu, - bet, žinoma, telefonas jam nereikalingas, tik- 
rai ne; visad šis buvo tik simbolis, konkretus daiktas, padedantis 
juodviems lengviau palaikyti telepatinį ryšį, kaip svirtelės ir indika- 
torinės lemputės - tik priemonės, padedančios sutelkti valią. Šiaip ar 

taip, telepatija dabar Setui nerūpi. Jeigu telepatija būtų visa, kas 
juodu sieja, šitas reikalas būtų bergždžias. 

Svirtelės jam po ranka atkakliai slenka aukštyn, varomos primi- 
tyvios Teko jėgos, primityvios valios. Raudonos indikatorinės lempu- 
tės po jomis sumirksi ir užgęsta, viršuje įsižiebia žaliosios. Setas iš- 
girsta galvoje baisų mašininį burzgesį, bandantį nuslopinti jo mintis; 
mirksnį vidaus regą užtemdo sūkuriuojanti purpurinė šviesa su žai- 
žaruojančiomis ir blyksinčiomis kibirkštėlėmis. 

Setas iš visų jėgų stumia svirteles žemyn. Žalios lemputės užgęs- 
ta. Vėl įsižiebia raudonosios. Tačiau tik mirksniui. 

Jau laikas, lošime likus tik viena užversta korta, ir dabar Setas ją 
atverčia. 


VAILERIŲ NAMAS / DŽONIO LAIKAS 


Kažkuria prasme tartum vėl būtum patekęs į dar vieną reguliuo- 
tojų ugnies ruožą, tačiau šįsyk Džonį perskrodžia ne kulkos, o min- 
tys. Bet, iš teisybės, ar tos kulkos visąlaik nebuvo tik mintys? 

Pirmoji nukreipta į Kamę Rid, stovinčią ant virtuvės slenksčio su 
šautuvu rankose: 

- Laikas! Padaryk tai! 

Antroji - į Odrę Vailer, kuri atšlyja tartum nuo antausio ir staiga 
liaujasi graibiusi Setui nuo galvos vaiduokliškas raudonas miazmas: 

- Laikas, teta Odre! Jau laikas! 

Ir galiausiai - baisus nežmogiškas stūgsmas, kuris pripildo Džo- 
niui galvą ir ištrina visas kitas mintis: 

- NE, MAŽASIS IŠPERA! NE, TU NEIŠDRĮSI! 

“Ne, - pagalvoja Džonis, - jis neišdrįs". Niekad neišdrįstų. Pas- 
kiau jis nukreipia žvilgsnį į Kamės Rid veidą. Šios akys išlipa ant 
kaktos, lūpas ištempia sausa, baisi šypsena. 

Bet ji išdrįs. 


TEKO VIETA / TEKO LAIKAS 


Kai moteris su šautuvu sušunka, jam lieka kokios trys sekundės, 
kad suspėtų suvokti, jog buvo aploštas. Kokiu būdu buvo aploštas. 
Kelios nepatiklumo sekundės stebintis, kaip tatai galėjo atsitikti, kad 

po tų visų tūkstantmečių, kuriuos Tekas praleido įstrigęs patamsiuo- 
se, mąstydamas ir planuodamas. Ir tada, kai jam ima aiškėti, kad Se- 
to iš tiesų nebėra kūne, į kurį bandė sugrįžti, moteris nuo slenksčio 
atidengia ugnį. 


VAILERIŲ NAMAS / DŽONIO LAIKAS 


Kamė jau nebe tokia tikra, kad veikia savo pačios laisva valia, ta- 
čiau tai nesvarbu; jeigu ir turėtų laisvą valią, vis tiek pasielgtų taip 
pat. Toji Vailer laiko tą pabaisišką išperą, susirangiusį nuogą jai ant 
rankų, tartum kokį peraugusį kūdikį, tik jo užpakalis ištepliotas ne 
krauju ir placenta, o šūdais. Laiko jį sau ant rankų nelyginant skydą. 
Nuo tos minties Kamė mažne susijuokia. 

- Pastatyk jį ant žemės! - surinka Kamė, bet, užuot pastačius Setą 
ant žemės, Odrė pakelia jį aukščiau sau prie krūtinės, tarsi mesdama 
iššūkį. Vis tebesišypsodama ta sausa, pikta šypsena, imančiomis lip- 
ti ant kaktos akimis (vėliau Džonis sau pasakys, jog tai buvo tik op- 
tinė iliuzija, ne.kitaip), Kamė nutaiko šautuvą į vaiką. 

- Ne, Kame, nereikia! - sašunka Džonis, ir tada ji iššauna. Pirmas 
šūvis pataiko vis dar bejėgiškai krūpčiojančiam nuo vidurių spazmų 
Setui Gerinui į smilkinį ir nuneša pusę galvos, apdrėbdamas savotiš- 
kai giedrą jo tetos veidą krauju, plaukais, skalpo skuteliais. Kulka 
praeina kiaurai jam per smegenis, pramuša užpakaly kiaušą ir įsmin- 
ga kairėn Odrės krūtin. Tačiau skriejimo energija gerokai nusilpus, 
kad padarytų daugiau rimtos žalos. Tačiau tokią padaro antras šūvis, 
pataikydamas Odrei į gerklę tuo pat metu, kai ši susvirduliuoja nuo 
pirmojo. Moteris sėdyne atsitrenkia į nukrautą virtuvės stalą. Lėkščių 
stirtos nukrenta ant grindų ir sudūžta. 

Su kruvinu vaiku vis dar ant rankų Odrė pasisuka į Džonį, ir šis 
išvysta stulbinantį dalyką: jos veidas atrodo laimingas. Kai ji sus- 
munka ant grindų, Kamė surinka, galbūt džiūgaudama, galbūt pasi- 
baisėjus tuo, ką padarė. 

Netgi mirdama Odrė kažkaip sugeba išlaikyti Setą savo glėbyje. 
Ir jai krentant nerimstantis raudonas spiečius pakyla nelyginant vai- 
siaus plėvė nuo Seto veido likučių. Virš purvino linoleumo skaisčiai 
raudonos kibirkštėlės sūkuriuoja ore kiekviena savo orbita tartum 
elektronai. 

Džonis ir Kamė Rid žvelgia pro šį raudoną ūką vienas į kitą neži- 
nia kiek ilgai, - abu tartum sustingę, - ir paskiau kažkas sušunka: 


286 


- O, šūdas! O, šūdas, kodėl tu tai padarei, trenkta kale? 

Džonis mato, kaip Stivas ir.Sintija perkerta tamsią svetainę ir ga- 
liausiai atsiranda Kamei už nugaros. Sintija šoka į priekį, sugriebia 
Kamę už rankos ir purto ją. 

- Kale! Kvaila pize, kodėl tu juos nužudei? Gal manai, kad tuo 
susigrąžinsi sūnų? Nejau nieko neišmokai sukruštoje MOKYKLOJE? 

Kamė tartum negirdi. Plačiomis, nemirksinčiomis akimis tarsi už- 
hipnotizuota žvelgia į raudoną besisukantį spiečių... 0 tasai savo 
ruožtu žvelgia į ją. Džonis nesuvokia, iš kur jis šitai žino, tačiau taip 
yra. Ir staiga spiečius metasi į jį nelyginant kometa... arba Gyvačių 
Medžiotojo raudonoji Pėdsekio Strėlė Kovinių Mašinų antpuolio me- 
tu. 

Džonis Odrės klausęs, ar Tekas gali peršokti į ką nors kitą. Ši, at- 
sakiusi ne, buvo tikra, kad negali. O kas, jeigu ji klydo? Kas, jeigu 
Tekas ją apgavo? Jeigu šis... 

- Saugokitės! - sušunka Džonis Sintijai. - Pasitraukit nuo jos! 

Panelytė su dvejopų atspalvių plaukais tik išpučia per Kamės petį 
įjį akis, nieko nesuprasdama. Regis, nesupranta ir Stivas, bet surea- 
guoja į Džonio balse aiškiai nuskambėjusią paniką ir trukteli Sintiją 
atgal. 

Sūkuriuojantys raudoni taškučiai pasidalija į dvi dalis. Mirksnį 
išorinis Teko pavidalas Džoniui primena tartum šakutę, kokia pas- 
meigę jie paauglystėje skrudindavo pyragėlius, sėdėdami aplinkui 
sukrautą iš atplukdytų medgalių laužą prie Seivin Roko. Tiktai tos 

Tos sužėruoja skaisčiai raudonai, dar labiau išsipučia, paskiau 
susprogsta, išvirsdamos iš akiduobių. Šypsnys Kamės veide išsitem- 
pia taip plačiai, jog lūpos praplyšta, ir smakru ima srūti kraujas. Bea- 
kė būtybė susvirduliuoja priekin ir paleidžia iš rankų šautuvą, aklai 
grabaliodama orą. Džonis pagalvoja, kad niekad gyvenime nėra ma- 
tęs nieko panašiai silpno ir podraug plėšraus. 

- Teko! - gerklinis balsas, nė kiek nepanašus į Kamės balsą. - Te- 
ko ah nohiu! Teką myhju! Sehu jį yš pašhos! - pauzė. Paskiau gergž- 
džiančiu, nežmogišku balsu, kurį, Džonis žino, girdės savo košma- 
ruose iki pat gyvenimo pabaigos, beakis padaras prataria: - Aš pažįs- 
tu jus visus! Aš surasiu jus visus. Iškasiu jus iš po žemių; Tekas! Se- 
hu jį yš pašhos! 

Padaro kiaušas ima pūstis; tai, kas likę iš Kamės galvos, tampa 
nelyginant didžiulio grybo kepure. Džonis išgirsta dryksėjimą, lyg 
kas nors plėšytų popierių, ir sumoja, jog tai skiriasi nestora oda vir- 
šum jos kiaušo. Apkrešėjusios akiduobės išsiplečia į šalis, pavirsda- 

mos plyšiais; besipučiantis kiaušas ištempia nosį į knyslę su ilgomis 
rombo pavidalo šnervėmis. 

“Taigi, - pagalvoja Džonis, - Odrės būta teisios. Tik Setas galėjo 
talpinti tai savo viduje. Setas arba kas nors, panašus į Setą. Kas nors, 
pasižymintis ypatingomis savybėmis. Kadangi..." 

Tartum kuo vaizdingiau užbaigdama šią mintį, Kamės Rid galva 
susprogsta. Karšti mėsgaliai, kai kurie tebepulsuojantys gyvybe, 
tykšteli Džoniui į veidą. 

Klykdamas, mažne išprotėjęs nuo šleikštulio, Džonis abiem ran- 
komis puola šluostytis bjaurastį, nykščiais bandydamas prasikrapštyti 
akis. Kažkur iš tolo, kaip būna, kai pašnekovas kitame linijos gale 
trumpam padeda ragelį ant stalo, jis girdi Stivą ir Sintiją, kurie irgi 
klykia. Paskiau akinanti šviesa, staigi ir sukrečianti it netikėtas antau- 
sis, užlieja kambarį. Džonis iš pradžių pamano, kad įvyko koks nors 
sprogimas - ir tai galas jiems visiems. Bet kai jo akys (vis tebeperšin- 
čios nuo Kamės kraujo sūrumo) vėl ima matyti, Džonis išvysta, jog 
tai ne sprogimas, o dienos šviesa - stipri, padūmavus vasaros popie- 
tės šviesa. Rytuose gruma griaustinis, nors garsas gerklinis, tačiau vi- 
sai negrėsmingas. Audra praėjo; ji padegė Hobartų sodybą (bent dėl 
to Džonis neabejoja, nes uodžia dūmus), paskiau nuslinko tolyn krės- 
ti šunybes kitiems. Tačiau ataidi ir kitas garsas - tas, kurio jie taip 
karštai ir tuščiai laukė anksčiau: sumišę sirenų kauksmai. Veikiausiai 
policijos, ugniagesių, greitosios pagalbos mašinų, gal netgi sukrušto- 
sios Nacionalinės gvardijos. Bet ar tai svarbu. Šiuo metu sirenų gar- 
sai Džoniui nė motais. 

Audra baigėsi. 

Džonis mąsto, kad reguliuotojų laikas irgi baigėsi. 

Jisai sunkiai sėdasi ant virtuvės kėdės ir žvelgia į Odrės ir Seto 
kūnus. Jie primena jam beprasmiškai žuvusiuosius Džonstaune, Gva- 
janoje. Odrė tebeapkabinusi Setą, o šio plonos, menkutės rankytės - 
neapdraskytos nuo žaidimų su savo bendraamžiais - vis dar apsivi- 
jusios jos kaklą. 


Iš Odrės Vailer dienoraščio: 
1995, spalio 31. 


Vėl dienoraštis. Niekad nemaniau, kad dar prisėsiu prie jo, tik- 
riausiai niekad to ir nedarysiu nuolat, tačiau kartkartėmis rašymas 
teikia tokią paguodą. 

Sįryt prie manęs priėjo Setas ir vos ne vos, žodžius perpindamas 
mykesiais, įstengė paklausti, ar jis kaip ir kiti vaikai galėtų eiti po 

kaimynus, prašinėdamas "išdaigą priimk arba vaišink"*. Jokių Te- 
ko požymių, ir vaikutis yra paprasčiausiai Setas, nieko negaliu jam 
atsakyti. Man nesunku prisiminti, kad ne Setas kaltas dėl to, kas įvy- 
ko; iš tiesų tai visai lengva. Stai kodėl tam tikra prasme visa taip bai- 
su. Nerandu jokios išeities. Nemanau, kad kas nors pajėgtų suprasti, 
ką noriu pasakyti. Nesu įsitikinus, kad aš pati save suprantu. Bet aš 
tai jaučiu. O Dieve, tikrai jaučiu. 

Pasakiau jam - gerai, mudu eisime prašinėti išpirkos, bus labai 
smagu. Pažadėjau, kad kaubojišką aprangą, ko gero, galėsiu suda- 
ryti jam namie, jeigu tokios norėtų, bet jei užsimanytų persirengti 
motokopu, turėsime nueiti į “Mokėk mažiau“ ir įsigyti krautuvinį 
komplektą. 

Dar nespėjau pabaigti, o Setas jau energingai purtė galvą. Neno- 
rėjo eiti persirengęs kaubojumi, nei motokopu. Purtė galvą taip stip- 
riai, jog atrodė mažne apimtas siaubo. Manau, kaubojai ir ateities 
policininkai jam, ko gero, jau ima įgristi. 

Įdomu, ar žino tai anas kitas? 

Vis dėlto paklausiau jį, kuo gi norėtų apsirengti, jeigu ne Gyva- 
čių Medžiotoju ar Majoru Paiku. Setas sumojavo ranka ir ėmė šoki- 
nėti po kambarį. Kurį laiką stebėjusi jo pantomimą supratau, kad 
vaizduoja kovą kardais. 

- Piratu? - paklausiau, ir jo veidukas visas nušvito miela Seto Ge- 
Fino šypsena. 

- Pi-hatu! - pakartojo jis ir sutelkęs pastangas pabandė ištarti tei- 
singai: - Pi-ratu! 

Tad suradau seną šilkinę skarelę, kurią aprišau jam apie galvą, 
ausin įkabinau auksinį auskarą, o iš senos Herbo pižamos sukurpiau 
piratiškas kelnes. Klešnes apačioje suveržiau elastine juosta, ir šios 
visai tinkamai išsipūtė. Su akių tušu nupiešta barzda, kosmetiniu 
pieštuku užbrėžtu randu ir senu žaisliniu kardu (pasiskolintu iš kai- 
mynės Kamės Rid - mielo prisiminimo iš jos dvynių vaikystės) Setas 
atrodė gan įspūdingai. Ir kai apie ketvirtą mudu i3žjome "apdoroti 
mūsiškio Tuopų gatvės ir dviejų Hiacintų gatvės kvartalų, jis nė kiek 
nesiskyrė nuo visų kitų bildukų, raganių, Barnių** ir piratų. Kai pa- 
rėjom namo, Setas pažėrė visus savo surinktus saldainius ant svetai- 
nės grindų (jis visą dieną nebuvo užsukęs kambariukan pasižiūrėti 
televizoriaus, Tekas turbūt giliai miega, kaip norėčiau, kad tas bjau- 
rybė būtų negyvas, tačiau bergždžios viltys) ir džiaugėsi jais tartum 


* Čia turima omeny Helouvyno šventė. 
** Barney - personažas iš animacinio serialo “Flintstones". 

tikru piratišku lobiu. Paskiau jis apkabino mane ir pabučiavo į kak- 
lą. Toks laimingas. 

Eik po galais, Tekai. Eik po galais. 

Eik po galais, tikiuosi, kad tu padvėsi. 


1996, kovo 16. 


Pastaroji savaitė buvo siaubinga, visiškai siaubinga, Tekas be- 
maž viską valdo ir vis labiau įsitvirtina. Visur lėkštės, stiklinės su 
pridžiūvusiu šokoladiniu pienu, namuose jovalas! Skruzdės! Dievu- 
liau, skruzdės kovą! Tartum šiuose namuose gyventų psichai, negi 
jau taip blogai? 

Mano speniai tiesiog dega, tiek juos nusižnaibiau Teko verčiama. 
Aišku, žinau, kodėl jis taip elgiasi: pyksta, kad negali daryti, ką no- 
ri, su savąja Kasandros Stailz versija. Aš jį maitinu, perku jam nau- 
jus motokopiškus žaislus, kokių tik užsigeidžia (ir, žinoma, komiksus, 
kuriuos turiu jam skaityti, nes Setas nesugeba), tačiau tam kitam 
tikslui aš netinku. 

Apskritai didžiumą savaitės, kiek tik sugebėjau ištaikyti, praleidau 
su Džene. 

O šiandien, bandydama bent šiek tiek apsikuopti (dažniausiai esu 
pernelyg išsekusi ir be nuotaikos, kad netgi mėginčiau pradėti), su- 
daužiau mėgstamą mamos dekoratyvinę lėkštę, tą su rogutėmis besi- 
važinėjančių vaikų “Currier k Ives" litografine scenele. Tekas čia 
niekuo dėtas; norėdama pavalyti dulkes, nukėliau ją nuo židinio atb- 
railos valgomajame, kur laikydavau atremtą, bet toji paprasčiausiai 
išslydo man iš negrabių pirštų ir sudužo ant grindų. Iš pradžių pa- 
maniau, kad kartu su ja sudužo ir mano širdis. Žinoma, ne dėl pačios 
lėkštės, kad ir kaip visad ją mėgau. Tartum žvelgčiau ne į senos por- 
celianinės lėkštės šukes ant valgomojo grindų, o į savo pačios sušik- 
tą gyvenimą. Pigi simbolika, tikriausiai pasakytų Piteris Džeksonas 
iš anapus gatvės. Pigi ir sentimentali. Gal ir tiesa, bet kai mes ken- 
čiame, retai pasižymime lakia vaizduote. 

Susiradau virtuvėje plastikinį maišą šiukšlėms ir ėmiau rinkti šu- 
kes, visą laiką kūkčiodama. Netgi neišgirdau, kaip išsijungė televizo- 
rius, - beveik visą dieną Tekas ir Setas mėgavosi “Motokopais 
2200“, - bet paskiau ant manęs krito šešėlis, aš pakėliau galvą ir iš- 
vydau prieš save jį. 

Iš pradžių pamaniau, jog tai Tekas, - beveik visą pastarąją savai- 
tę Setas buvo pasišalinęs ar kažkur užsislėpęs, - bet paskiau išvydau 
akis. Abu jie naudojasi ta pačia jų pora, pamanytum, kad šios ne- 

turėtų, negalėtų keistis, bet vis dėlto keičiasi. Seto akys šviesesnės, 
jose platesnė skalė jausmų, kokios Tekui niekad nepasiekt. 

- Sudaužiau savo mamos lėkštę, - pasakiau. - Tai visa, kas man 
buvo likę po jos, ir šit išsprūdo iš pirštų. 

Mane apėmė dar didesnis graudulys. Apsikabinau rankomis ke- 
lius, padėjau veidą ant jų ir pravirkau. Setas priėjo arčiau, rankutė- 
mis apsikabino man kaklą, prigludo prie manęs. Ir tuo metu atsitiko 
kažkas nuostabaus. Tiksliai nemoku to paaiškinti, bet buvo taip ge- 
ra, jog, palyginti su tuo, apsilankymai pas Dženę Mohonke visai 
nublanksta. Tekas gali priversti mane blogai pasijausti, iš teisybės, 
baisiai, tartum pasaulis - purvo kamuolys, knibždantis kirminų, tokių 
kaip aš. Tekas mėgsta, kai aš jaučiuosi blogai. Jis nulaižo nuo ma- 
nęs tuos blogus jausmus kaip saldainį nuo pagaliuko. Žinau, kad jis 
taip daro. 

O šįsyk buvo atvirkščiai... ir netgi daugiau. Ašaros man liovėsi, ir 
liūdesį pakeitė toks džiugulys ir... ne, ne visai ekstazė, bet kažkas pa- 
našaus. Ramybė podraug su optimizmu, tartum visa galų gale tikrai 
susitvarkys. Tartum visa jau susitvarkė, tik aš, būdama savo įpras- 
tos nuotaikos, to nematau. Jaučiausi kupina pasitenkinimo, kokį jau- 
ti, kai išalkęs pasisotini maistu. Jaučiuos atsinaujinusi. 

Ir tai padarė Setas. Padarė, priglusdamas prie manęs. Ir tai jis 
padarė, manau (žinau), visai taip pat, kaip Tekas priverčia mane pa- 
jausti ką nors bloga ir liūdna. Aš tai vadinu sloguliu. Panorėjęs Te- 
kas gali priversti mane pasijausti slogiai. Bet jis gali tai daryti vien 
todėl, kad turi po ranka Seto energiją, kuria maitinasi. Ir, manau, šią 
popietę Setas gebėjo pašalinti iš manęs liūdesį todėl, kad pasimaiti- 
no Teko energija. Abejoju, ar Tekas žinojo Setą tai darant, nes ant- 
raip būtų jį sustabdęs. 

Iki šiol man niekad nebuvo atėję galvon: Setas galbūt stipresnis, 
nei Tekas mano. 

Kur kas stipresnis. 


TAYLIKTAS SKYRIUS 

Džonis nežinojo, kiek jau ilgai jisai sėdėjo virtuvėje ant kėdės nu- 
lenkta galva, krūpčiodamas nuo raudos, prilygstančios šaltkrėčiui, 
srūvančiomis iš akių ašaromis, kai pajuto sau ant sprando švelnią ran- 
ką. Pakėlęs galvą išvydo pardavėją iš krautuvėlės - tą, su šizofreniš- 
kais plaukais. Stivo greta jos nebebuvo. Džonis pažvelgė pro pano- 
raminį svetainės langą - iš tos vietos, kur sėdėjo, galėjo tai padaryti - 
ir pamatė vyrioką, stovintį ant bedžiaugsmės Vailerių vejos ir žvel- 
giantį gatve žemyn. Kai kurios iš sirenų nutilo, kai automobiliai, ku- 
rie jas buvo įjungę, pasiekė Tuopų gatvę ir sustojo; kitos artėdamos 
vis dar kaukė nelyginant indėnai. 

- Jums viskas gerai, misteri Marinvili? 

- Aba, - jis norėjo pasakyti dar kažką, bet vietoje žodžių išsiveržė 
pusiau rauda. Atbula ranka Džonis nusišluostė nosį ir pamėgino nu- 
sišypsoti. - Sintija, ar ne? 

- Taip, Sintija. 

- O aš Džonis. Tiesiog Džonis. 

- Tvarka, - ji žvelgė į apsikabinusius kūnus. Odrės galva buvo at- 
lošta, akys užmerktos, o veidas vis toks pat ramus it mirties kaukė. 
O berniukas savo gležna nuogybe tebeatrodė it kūdikėlis. Kūdikėlis, 
miręs gimdamas. 

- Pažvelkit į juos, - sukuždėjo Sintija. - Kaip jis apsivijęs ranko- 
mis jos kaklą. Turbūt labai ją mylėjo. 

- Jis ją nužudė, - trumpai konstatavo Džonis. 

- Negali būti! 

Nors ir atjautė atsispindėjusiam merginos veide sukrėtimui, tačiau 
tai nekeitė to, ką jis žinojo. 

- Tačiau taip yra. Jis iššaukė ant jos Kamę. 

- Iššaukė ant jos? Ką norite tuo pasakyti? 

Džonis linktelėjo, lyg mergina jau būtų sutikus su jo nuomone. 

- Iššaukė visai taip, kaip dalių vaidai džiunglėse iššaukdavo arti- 
lerijos ugnį ant priešo kaimų Vietname. Po teisybei, berniukas iš- 
šaukė ją ant jų abiejų. Aš girdėjau, kaip jis tai darė, - Džonis patapš- 
nojo sau per smilkinį. 

- Manote, Setas įsakė Kamei nužudyti juos abu? 

Jis linktelėjo. 

- Tas kitas galbūt. Veikiausiai jūs girdėjote jį... tą aną... 

Džonis papurtė galvą. 

- Ne. Tai buvo Setas, ne Tekas. Aš atpažinau jo balsą, - jis nutilo, 
pažvelgė į negyvą vaikutį, paskiau vėl pakėlė akis į Sintiją: - Net ma- 
no mintyse jis kalbėjo per nosį. 

Namai vėl tapo, kokie buvo iš tikrųjų, matė Stivas, tačiau tai ne- 
reiškė, kad jie atgavo įprastą išvaizdą. Jiems aiškiai buvo gerokai 
kliuvę. Hobartų namas jau nebeliepsnojo, nors tiek; liūtis nuslopino 
ugnį, tačiau iš gaisravietės tebekilo niūrūs dūmai, kaip po vulkano iš- 
siveržimo. Senojo daktaro bungalas kentėjo labiau - liepsnų liežuviai 
kyščiojo pro langus, ir juodi, apangliję lopiniai plėtėsi pakraigėmis ir 
burbulais kėlė dažus. O tarp tų dviejų Piterio ir Merės Džeksonų būs- 
tas riogsojo sušaudytų griuvėsių krūva. 

Gatvėje stovėjo dvi ugniagesių mašinos ir pagalbon skubėjo kitos. 
Ten, ant vejų, jau driekėsi persipynusios žarnos, primenančios riebius 
žalsvus pitonus. Taip pat matėsi ir policijos automobilių. Trejetas jų 
stovėjo priešais Entredžiano namą, kur uždengtas plastikine plėvele 
su užsilikusiomis po liūties vandens balutėmis gulėjo laikraščių išve- 
žiotojo kūnas (taip pat ir Hanibalo, nepamirškite). Sukosi ir blykčio- 
jo raudoni jų švyturėliai. Dar dvi patrulinės mašinos stovėjo gatvės 
viršuje, visiškai blokuodamos sankryžą su Lokių gatve. 

“Tai nieko nepadės, jeigu jie sugrįš, - pagalvojo Stivas. - Jeigu re- 
guliuotojai sugrįš, vaikinai, jie pūste nupūs jūsų užkardą". 

Tačiau jie nesugrįš. Apie tai bylojo tolstantis griaustinio grume- 
sys. Visa nutiko iš tikrųjų, - Stivui tereikėjo pažvelgti į degančius na- 
mus ir tuosius sugriautus per apšaudymą, kad tuo neabejotų, - bet nu- 
tiko tatai kažkokioje keistoje laiko plotmėje, apie kurią kopai niekad 
nesužinos ar nenorės sužinoti. Stivas pasižiūrėjo į laikrodį ir nenus- 
tebo išvydęs, kad tas vėl cina. Rodyklės rodė 5.18 - veikiausiai tokį 
tikrą laiką, kokį kada nors gebėjo rodyti jo “Timex'as". 

Stivas vėl nukreipė žvilgsnį gatve žemyn, į kopus. Kai kurie tu- 
rėjo išsitraukę ginklus, kiti - ne. Atrodė, nė vienas iš jų aiškiai nenu- 
tuokia, kaip derėtų elgtis. Siaip ar taip, prieš jų akis - tikra šaudykla, 
o veikiausiai niekas aplinkiniuose kvartaluose negirdėjo nė vieno šū- 
vio. Galbūt griaustinį - taip, bet šūvius, stiprumu prilygstančius mor- 
tyrų sviedinių sprogimams? Jokiu būdu ne. 

Policininkai pastebėjo stovintį ant vejos Stivą, ir vienas iš jų pa- 
mojo jam, kad prieitų. Tuo pat metu dvejetas kitų mosikavo, kad ji- 
sai sugrįžtų Vailerių naman. Jie panėšėjo 1 šerifo pašauktus nusikal- 

tėlio gaudyti piliečius, kuriems visai susijaukęs protas, tačiau Stivas 
jų nesmerkė. Kažkas čia įvykę, jie tai matė, tačiau kas gi? 

“Kurį laiką jūs narpliosite, kas kaip, - pagalvojo Stivas, - bet ga- 
liausiai surasite atsakymą, kuris jus patenkintų. Jūs, vyručiai, visad 
surandate. Ar tai būtų sudužusi skraidančioji lėkštė Rozvele, Nau- 
jojoje Meksikoje, ar tuščias laivas vidur Atlanto vandenyno, ar ug- 
nies ruožu paversta priemiesčio gatvė Ohajuje, jūs visad surandate, 
ką pasakyti. Jūs, vyručiai, niekad nieko nepagausite, galiu kirst lažy- 
bų iš visų savo ne tokių jau gausių gyvenimo santaupų, ir nepatikė- 
site, po šimts, nė vienu mūsų pasakytu žodžiu (po teisybei, kuo ma- 
žiau pasakysime, tuo bus mums geriau), bet galų gale jūs ką nors su- 
rasite, kad galėtumėte ramiai užsegti dėkluose savo ginklus... ir nak- 
timis miegoti. Ir žinote, ką aš į tai pasakysiu? 

JOKIŲ PROBLEMŲ, štai, ką! 

JOKIŲ... SUKRUŠTŲ... PROBLEMŲ! 

Vienas iš kopų dabar buvo nukreipęs į jį megafoną. Stivą neypa- 
tingai tai sužavėjo, bet jau geriau megafonas negu revolveris. 

- JŪS ĮKAITAS? - subaubė misteris Megafonas. - AR ESATE 
PAĖMĘS ĮKAITŲ? 

Stivas išsišiepė, pridėjo delnus apie burną ir atsišaukė: 

- Aš Svarstyklės! Draugiškas su nepažįstamaisiais, mėgstantis 
smagius pokalbius! 

Pauzė. Misteris Megafonas pasitarė su keliais savo bendrais. Tie 
sumaskatavo galvomis. Paskiau jis vėl pasisuko į Stivą ir prisidėjo 
prie burnos megafoną. 

- MES JŪSŲ NESUPRATOME, GAL PAKARTOTUMĖT? 

Stivas nepakartojo. Didesnę savo gyvenimo dalį buvo praleidęs 
pramogų versle, na, kažkame panašiame - ir žinojo, kaip lengva pa- 
verst perniek gerą sąmojį. Kopų važiavo vis daugiau - ištisos kolonos 
juodai baltų automobilių su įjungtais raudonais švyturėliais. Taip pat 
daugiau ugniagesių mašinų. Dvi greitukės. Kažkas panašaus į desan- 
tinį šarvuotį. Kopai praleido tik ugniagesių mašinas, bent kol kas, 
nors - ačiū lietui - nė viena gaisravietė Stivui neatrodė verta didelių 
pastangų. 

Kitoje gatvės pusėje iš Karverių namų pasirodė Deivas Ridas ir 
Siuzė Geler apsikabinę vienas kitą. Jie atsargiai peržengė negyvą 
merginą prie slenksčio ir pamažu nuėjo prie šaligatvio. Už jų žengė 
Bredas ir Belinda Džozefsonai, vesdamiesi Karverių vaikus ir steng- 
damiesi, kad šie nepamatytų savo tėvo, tebedryksančio ant įvažiuo- 
jamojo keliuko ir vis dar tokio pat negyvo. Paskutinis iš namo išniro 

Tomas Bilingslis. Savo gumbuotose rankose jis laikė kažką panašų į 
lininę staltiesę. Išskleidė šią viršum merginos lavono, nė kiek nek- 
reipdamas dėmesio į žmogų kvartalo apačioje, besistengiantį mega- 
fonu prisišaukti jį. 

- Kur mano mama? - šūktelėjo Deivas Stivui. Vaikino akys atro- 
dė paklaikusios ir podraug išvargusios. - Ar nematėt mano mamos? 

Ir Stivas Eimzas, kurio gyvenimo devizas buvo 

NULLO IMPEDIMENTUM*, 
nesumojo, ką atsakyti. 

Žengdamas ant pirštų galų ir kaip įmanydamas stengdamasis nej- 
maknoti į Kamės paliktą makalienę, Džonis pasuko svetainėn. Ap- 
lenkęs tą kliūtį, durų link jis judėjo greičiau ir užtikrinčiau. Jau buvo 
sutramdęs ašaras, bent kol kas, ir manė, jog tai gerai. Nežinojo kodėl, 
tačiau taip manė. Pažvelgė į laikrodį ant židinio atbrailos. 5.21. Pa- 
našu į tiesą. 

Sintija nutvėrė jį už rankos. Džonis atsisuko, šiek tiek nekantriai. 
Pro panoraminį langą matė kitus išgyvenusiuosius antpuolį renkantis 
gatvės vidury. Kol kas jie nekreipė dėmesio į kopų šūksnius, kurie 
tartum nežinojo, kaip elgtis - prieiti artyn ar likti savo vietose. Džo- 
nis norėjo prisijungti prie kaimynų, kol dar kopai neapsisprendė vie- 
naip ar kitaip. 

- Jis pasišalino? - paklausė Sintija. - Tekas... tasai raudonas spie- 
čius... ar kas ten buvo... pasišalino? 

Džonis atsigręžė pažiūrėt virtuvėn, nors jam bemaž fiziškai buvo 
skaudu, tačiau šiaip taip prisivertė tą padaryti. Raudonumo ten buvo 
apstu, - raudonai aptaškytos sienos, taip pat netgi lubos, - bet nė 
ženklo žėrinčio, kibirkščiuojančio darinio, besistengiančio surasti sau 
saugų prieglobstį Kamės Rid galvoje po to, kai žuvo jo ankstesnysis 
šeimininkas. 

- Ar jis numirė kartu su ja? - mergina žvelgė į Džonį maldaujan- 
čiomis akimis. - Sakykit, kad numirė, gerai? Nuraminkite mane, pa- 
sakykit, kad numirė. 

- Tikriausiai, - linktelėjo Džonis. - Jeigu nebūtų numiręs, manau, 
dabar bandytų prisimatuoti vieną iš mūsų. 

Sintija garsiai atsiduso. 

- Aha. Atrodo logiška. 


* Jokių sunkumų (Tot.). 

Gal ir taip, bet Džonis tuo netikėjo. Nė kiek. Aš pažįstu jus visus, 
pasakė anas. Aš surasiu jus visus. Iškasiu jus iš po žemių. Galbūt ir 
taip. Ir jeigu pabandytų, ko gero, anam tektų šiek tiek daugiau pako- 
voti, negu tikėjosi. Siaip ar taip, dabar nėra prasmės dėl to rūpintis. 

Teko ah nohiu! Teką ah myhju! Sehu jį yš pašhos! 

- Kas yra? - paklausė Sintija. - Kas nors vėl negerai? 

- Apie ką jūs? 

- Jūs drebate. 

Džonis nusišypsojo. 

- Šiaip sau, nemalonūs prisiminimai, - jis nuėmė sau nuo alkūnės 
jos ranką ir suspaudė delne. - Eime laukan. Pažiūrėsime, kaip laikosi 
kiti. 

Juodu jau beveik pasiekė gatvę ir kitus jos gyventojus, kai Sintija 
staiga sustojo. 

- O Dieve mano, - tyliu, bejėgiu balsu pratarė ji. - O Dieve mano, 
pažiūrėkit. 

Džonis pasisuko. Audra jau buvo nuslinkus, bet vakaruose atsis- 
kyrė vienas perkūndebesis. Jis kybojo viršum Kolambo centro, susi- 
jungęs su Ohajo žeme permatoma lietaus virkštele, ir savo forma pri- 
minė milžinišką kaubojų, šoliuojantį ant juodo ristūno. Žirgo grotes- 
kiškai prailgintas snukis buvo nukreiptas į rytus, Didžiųjų ežerų lin- 
kui, o uodega driekėsi toli atgalios, kur plytėjo prerijos ir dykumos. 
Skrybėlę kaubojus laikė rankoje, galbūt mosikuodamas ja atsisveiki- 
nimo ženklan. Kol Džonis išsižiojęs ir nustėręs žiūrėjo, žmogaus gal- 
va blykstelėjo žaibu. 2 

- Vaiduokliškas raitelis, - sušuko Bredas. - Sūdeli šventas, nagi 
vaiduokliškas raitelis šuoliuoja dangumi. Tu jį matai, Bi? 

Pridėjus ranką sau prie burnos, Sintija sudejavo. Išpūtus akis, su- 
kiodama galvą į šalis, lyg negalėtų patikėti, žvelgė į debesį - raitelį 
danguje. Dabar jau žvelgė ir kiti - ne ugniagesiai ir ne kopai, kurie 
tuoj atsibus iš savojo neryžtingumo ir prisijungs prie miestiečių sam- 
būrio, bet Tuopų gatvės žmonės, išgyvenę reguliuotojų antpuolį. 

Stivas paėmė Sintiją už liesų rankų ir švelniai atitraukė nuo Džo- 
nio. 

- Liaukitės! - sudraudė jis. - Nieko bloga mums nepadarys. Tai tik 
debesis, jis nieko bloga mums nepadarys. Jau nueina. Matote? 

Iš tiesų, dangaus žirgo šonas kai kuriose vietose drisko, kitose - 
tirpo, ir pro plyšius nusidriekė ilgi padūmavę saulės spinduliai. Pap- 

rasčiausiai vėl vasaros popietė, pats vidurvasaris, kai mintyse vien 
melionai, “Kool-Aid" ir beisbolo lazda. 

Stivas pažvelgė gatvėn. Iš jos apačios jų linkui pajudėjo policijos 
automobilis, pakeliui risdamasis per susipynusias ugniagesių žarnas. 
Jis vėl atsigręžė į Džonį: 

- Ei! 

- Ką? 

- Ar jis nusižudė, tas vaikiūkštis? 

- Nežinau, kaip kitaip šitai pavadinti, - atsakė Džonis, tačiau jam 
dingojos, jog suprato, kodėl hipis paklausė: į savižudybę čia nė iš to- 
lo nepanašu. 

Patrulinė mašina sustojo. Iš jos išlipo vyriškis chaki spalvos uni- 
forma su mažne tona auksinių apvadų. Ryškiai mėlynos jo akys slė- 
pėsi raizgytų raukšlelių tinkle. Rankoje vyriškis laikė stambaus kalib- 
ro revolverį. Džoniui jis priminė lyg ką nors matytą anksčiau ir po 
mirksnio sumojo: velionį Beną Džonsoną, kuris vienodai grakščiai ir 
gerai vaidino dievobaimingus rančerius (paprastai su gražiomis duk- 
terimis) ir šėtoniškus nusikaltėlius. 

- Ar kas nors man pasakys, vardan Jėzaus Kristaus, mūsų Atpir- 
kėjo, kas čia nutiko? - paklausė jis. 

Niekas neatsakė, ir tuoj pat Džonis Marinvilis sumojo, kad visi 
žvelgia į jį. Tad žingtelėjo priekin, perskaitė prisegtą prie vyriškio 
uniformos krūtinės kišenėlės kortelę ir tarė: 

- Nusikaltėliai, kapitone Ričardsonai! 

- Atleiskite? 

- Nusikaltėliai. Reguliuotojai. Renegatai iš tyrų. 

- Drauguži, jeigu jūs čia matot ką nors juokinga... 

- Ne, sere. Tikrai ne. Ir taps dar mažiau juokinga, kai jūs žvilgtel- 
site ten, - Džonis parodė pirštu į Vailerių namą ir tuo pat metu prisi- 
minė savo gitarą. Lyg pagalvotum apie stiklinę atšaldytos arbatos, 
kai esi sukaitęs, ištroškęs ir pavargęs. Kaip gera būtų atsisėsti ant sa- 
vo priebučio laiptuko, pabrazdinti stygas ir sudainuoti “Baladę apie 
Džesį Džeimsą"'*, tą, kuri prasideda žodžiais: “O, Džesis turėjo žmo- 
ną, kuri jo gedi, ir tris šaunius vaikus". Ko gero, senoji jo gitara iš- 
varpyta skylių, namas juk gerokai nukentėjęs (regis, dargi ne visai 
laikosi ant pamatų), bet, antra vertus, gal ir išlikus sveika. Juk kai ku- 
rie iš jų irgi išliko sveiki. 


* Jesse James ( 1847 - 1882) - garsus banditas, daugelio vesternų, baladžių 
ir legendų herojus. 

Džonis buvo bežengiąs savo namo linkui, jau girdėdamas ausyse 
skambant dainą, ištrūksiančią iš jo lūpų, pritariant gitarai: “O Rober- 
tai Fordai, Robertai Fordai, kaip tau jaustis? Juk miegojai Džesio l0- 
voj, duoną valgei jo, o dabar nuvarei jį kapan". 

- Ei! - priekabiai šūktelėjo panašus į Beną Džonsoną kopas. - Kur, 
velniai rautų, jūs einate? 

- Užtraukti dainos apie gerus ir blogus vaikinus, - atsakė Džonis 
ir ėjo toliau, nuleidęs galvą, jusdamas tvoskiantį sprandan padūma- 
vusios vasaros karštį. 


Misis Patricijos Alen laiškas Katerinai Gudlou, gyvenančiai 
Monipeljere, Vermonto valstijoje 


Mohonkas 
Kalnų Pensionas “ | 
NACIONALINE ISTORINE ĮZYMYBE 


1986, birželio 19. 

Brangioji Kete, 

Mohonkas - pati gražiausia vieta visame pasaulyje, esu tuo įsiti- 
kinusi. Medaus mėnuo - devynios saldžiausios mano gyvenimo die- 
nos. Ir naktys!.. Aš buvau išauklėta, kad apie kai kuriuos dalykus ne- 
dera kalbėti, tad leisk man tik pasakyti, kad mano baimės pasirodė 
be pagrindo. Bijojau per vėlai patirsianti, kai jau nieko nebus gali- 
ma atitaisyti, kad padariau didžiausią savo gyvenimo klaidą, “išsau- 
godama tai" vedyboms. Nieko panašaus. Aš jaučiuosi tartum vaikas, 
gyvenantis saldainių fabrike! 

Tačiau apie tai pakaks. Rašau tau ne todėl, kad papasakočiau 
apie naujosios Misis Alen seksualinį gyvenimą (nors ir nuostabų) ar 
netgi apie Katskilų grožį. Rašau tau todėl, kad šiuo metu Tomas apa- 
čioje, muša biliardą, o aš žinau, kaip tu mėgsti “vaiduokliškas isto- 
rijas". Ypač jeigu jose esti senas viešbutis; tu esi vienintelė iš mano 
pažįstamųjų, suskaičiusi iki skutelių ne vieną “Švytėjimo "* egzemp- 
liorių, bet visus du! Tačiau jeigu tai būtų tik istorija, aš tikriausiai 
palaukčiau, iki mudu su Tomu sugrįžtume, ir papasakočiau tau vis- 
ką, kai susitiktumėme. Bet man gali būti likę netgi kai kurių to “ap- 
sakymo iš anapus" suvenyrų, štai kodėl šį tokį gražų vakarą, kai 
šviečia mėnulio pilnatis, aš imuosi plunksnos. 

“Kalnų pensionas" buvo atidarytas 1869-aisiais, todėl jį galima 
laikyti senu viešbučiu, ir nors aš nemanau, kad jis nors kiek panašus 
į Stiveno Kingo “Panoramą "**, tačiau čia pakanka keistų užkampių 
ir nejaukių koridorių. Turima ir savų vaiduokliškų istorijų, tačiau to- 
ji, apie kurią tau rašau, priskirtina savotiškoms - nėra joje nė vieni- 
šos šimtmečio pradžios damos, nei savižudžio, nukentėjusio per 
1929-ųjų biržos krachą. Tie du vaiduokliai - taip, kalbama apie po- 
rą, dvejetą už tą pačią kainą kaip už vieną - aktyviai vaidenasi pas- 
taruosius ketverius metus ar panašiai, kiek man pavyko sužinoti, o 
man pavyko sužinoti gana nemažai. Pensiono personalas labai pa- 


* Vienas iš Stiveno Kingo romanų. 
** “Svytėjime" aprašomas viešbutis (“Overlook"). 

lankus svečiams, kurie pageidauja slapčia užsiimti "vaiduoklių me- 
džiokle "; manau, tai suteikia papildomo žavesio klientams privilioti! 

Šiaip ar taip, pensiono teritorijoje išsimėtę per šimtas pavėsinu- 
kių, ekscentriškų medinių namukų, kurie svečių kartais vadinami 
“kvailionėmis"", o Mohonko brošiūrų - "altanomis ". Aptinki jas iš- 
dėstytas vietose, iš kurių atsiveria nuostabiausi vaizdai. Vienas iš to- 
kių pastatėlių įrengtas šiauriniame pakrašty aukštapievės, esančios 
apie tris mylias nuo paties “Kalnų pensiono". Žemėlapyje šios pie- 
vos pavadinimo nėra (Šįryt aš specialiai pasitikrinau topografiniuo- 
se planuose, kurie yra kontoroje), tačiau aptarnaujantysis persona- 
las vadina jį “Motinos ir sūnaus" pieva. 

Tų motinos ir sūnaus, pagal kuriuos pavadinta pieva, šmėklos 
svečių pastebėtos 1982-ųjų vasarą. Jas visad matydavo kaip tik apie 
tą altaną; kuri stovi kalvos viršūnėje ir nuo kurios pieva leidžiasi lin- 
kui uolų sienos, gausiai apaugusios sausmedžiais ir vijoklinėmis ro- 
žėmis. Tai ne pati vaizdingiausia vieta kurorte, bet, manau, ji, ko ge- 
ro, taps mano mėgstamiausia, kai po daugelio metų mintimis grįšiu 
į savo medaus mėnesį. Ten viešpatauja ramybė, kokią man sunku ap- 
rašyti. Gal tokią nuotaiką iš dalies lemia gėlių aromatas, iš dalies - 
bičių dūzgesys, pastovus, migdantis. Tačiau kas tos bitės, gėlės ir 
graži uolų siena; kiek pažįstu savąją Keitę, ji nekantrauja sužinoti 
apie vaiduoklius. Jie anaiptol ne iš tų klaikiųjų, tad šiuo atžvilgiu ne- 
puoselėk didelių vilčių, tačiau jų vaidelionės yra bent dokumentuo- 
tos. Adrianas Givensas, durininkas, man papasakojo, kad jie matyti 
kokio trejeto tuzinų svečių nuo tada, kai ėmė rodytis, visados maž- 
daug toje pačioje vietoje. Ir nors nė vienas iš liudytojų nepažinojo 
vienas kito, atseit nepanašu, kad būtų galėję susimokyti ar susitarti, 
jų nupasakojimai stebėtinai panašūs. Moteris nupasakojama kaip 
kokių trisdešimties su trupučiu metų, daili, ilgų kojų, su kaštoniniais 
plaukais. Josios sūnus (kai kurie liudytojai pabrėžia išorinį jų pana- 
šumą) mažutis, liesutis, kokių šešerių metukų. Rudaplaukis kaip ir 
moteris. Jo veidas nupasakojamas kaip "protingas", "gyvas" ir net- 
gi "gražus". Ir nors juodu per virtinę metų matyti daugelio įvairių 
žmonių, pažymima, kad visados vilkėdavo tais pačiais drabužiais: ji 
- baltais bėgiojimo šortais, berankove palaidinuke ir tenisinukėmis; 
jis - krepšinio kelnaitėmis bei marškučiais ir kaubojiškais aulinukais. 
Kaip tik kaubojiški aulinukai mane labiausiai glumina, Keite! Kurių 
galų visiems tiems žmonėms aprengti vaikiuką tokiu neįtikėtinu deri- 
niu, kaip krepšinio kelnaitės ir kaubojiški aulinukai, jeigu jie visa tai 
tik prasimano? Gynyba neturi ką atsakyti. 

Kai kurie žmonės iškėlė prielaidą, kad tie vaiduokliai - tikri žmo- 
nės, galbūt netgi kokia nors Mohonko tarnautoja su savo vaiku, nes 
šie palikę materialių, pastovių savo buvimo įrodymų, kas nebūdinga 
vaiduokliams (tie dažniausiai palieka paskui save tik šalto oro gūsį 
ar ektoplazmos dėmelę, kaip, neabejoju, tu žinai). Šioje vienoje alta- 
noje buvo randama visokiausių mažučių suvenyrų. Žinai koks iš jų 
keisčiausias? Pusiau išvalgytos lėkštės “Chef Boyardee" spageti! 
Taip! Suprantu, tai skamba beprotiškai, juokingai, bet minutėlę stab- 
telk ir susimąstyk. Neskaitant dešrainių, ar yra pasaulyje kas nors 
vaikų labiau mėgstama nei Šefo tešlos gaminiai? 

Būta ir kitų dalykų, - žaislų, spalvinimo knygučių, sidabrinė pud- 
rinė, galinti priklausyti berniuko gražiajai mamelei, - bet, prisipažįs- 
tu, tai tie pusiau išvalgyti dubenėliai vaikiškų spageti mane labiau- 
siai stebina. Kas yra girdėjęs apie vaiduoklius, valgančius spageti? 
O ką dėl to pasakysi? 1984-yjų rudenį grupelė turistų aptiko toje al- 
tanoje vaikišką plastikinį grotuvą su ant jo uždėta 45 aps./min. plokš- 
tele - Bitlų "Braškynai per amžius". Sutelpa į protą, a? 

"Mano bičiulis iš durininko kontorėlės, Adrianas, šypsosi ir linksi, 
kai imi jam įrodinėti, kad visa tai inscenizacija, kad vaiduokliai ne- 
palieka paskui save materialių dalykų (nei sumindo žolę ar palieka 
pėdų įspaudus altanoje). “Bent įprasti vaiduokliai nepalieka, - sutin- 
ka jis. - Bet šitie nėra įprasti. Pirmiausia kiekvienas, kuris matė, tvir- 
tina, kad šie tankūs, per juos kiaurai negali matyti kaip “Vaiduoklių 
gaudytojuose". Galbūt jie ne vaiduokliai, ar tu apie tai pagalvojai? 
Rasi jie tikri žmonės, gyvenantys šiek tiek kitoje plotmėje nei mes. 
Spėju, kad lankydamasis Mohonke kaip svečias neįgysi astrališkų 
savybių; regis, tiktai dirbant čia tas fokusas pavyksta. 

Anot Adriano, žmonių, kurie buvo įsitikinę, kad visas tas dalykas 
vien apgaulė, bent trejetą kartų ryžtingai bandyta sugauti motiną ir 
sūnų, ir visus tris kartus pastangos nuėjo perniek (tačiau vieną sykį 
tyrėjai sugrįžo su dar vienu tų dubenėlių su spageti). Taip pat, anot 
jo, - ir šitai aš laikau dar įdomiau, - šmėklos vaidenosi toje altanoje 
ketverius metus. Jeigu jos būtų buvusios realūs žmonės, apgavikai ar 
pokštautojai, arba ir vieni, ir kiti, kaipgi berniukas galėtų likti vis še- 
šerių ar septynerių? 

Gerai, dabar priėjome vietą, kur pagal vaiduokliškų istorijų tra- 
diciją turėčiau prisipažinti, kad pati mačiau tas šmėklas. Tiktai kad 
aš nemačiau. Aš vis dar nesu savo gyvenime mačiusi nė vieno vai- 
ducklio. Bet galiu paliudyti, kad toji pieva kažkuo ypatinga, kažko- 
kia pritilusi ir - tik nesijuok - mažne šventa. Aš nemačiau vaiduoklių, 

tačiau tikrai jaučiau juos. Nuėjau ten be Tomo, ir mielai sutiksiu, 
kad šitai padarė mane imlesne, bet jeigu ir taip, aš žinojau ir dabar 
tebežinau, kad buvau patekusi į labai nepaprastą vietą. Sprandą 
man dilgčiojo - jutau, labai aiškiai ir konkrečiai, kad kažkas mane 
stebi. 

Paskiau, kai įėjau pačion altanon pasėdėt ir pailsėt prieš kelionę 
atgalios, aptikau daikčiukus, kuriuos tau siunčiu. Kaip matai, jie vi- 
siškai realūs, nė kiek ne vaiduokliški, ir vis dėlto kažkuo jie labai 
keisti, ką tu pasakysi? 

Iš šių dviejų, įdomesnė moters figūrėlė su mėlynais šortais. Ji aiš- 
kiai primena tai, ką vaikai vadina “veiksmo figūrėlėmis", bet aš jau 
trejus metus dirbu vaikų darželyje ir maniau, kad pažįstu jas visas. 
Tačiau šitos nepažįstu. Iš pradžių man pasirodė, kad tai Skarletė iš 
eilinio Džo komandos, bet šitos damutės raudoni plaukai visiškai ki- 
tokio atspalvio. Šviesesni. Ir paprastai vaikai brangina tokius daly- 
kus, pešasi dėl jų žaidimų aikštelėje. O šitoji voliojos kampe tartum 
išmesta. Palaikyk ją dėl manęs, Keite, rudenį parodysiu ją savo auk- 
lėtiniams... bet iš anksto kertu lažybų, kad nė vienas jos neatpažins 
ir visi norės! Mąstau apie tai, ką Adrianas man pasakė: kad galbūt 
Pieviniai motina ir sūnus gyvena šiek tiek kitoje plotmėje, galimas 
daiktas, kokioje nors astralinėje, galimas daiktas, laikinasi, ir kart- 
kartėmis (po teisybei, dažnai), manau, mis Raudonplaukė ateina iš 
tos plotmės! (Ar nuo tokios minties tavęs nekrečia šiurpuliai? Mane 
krečia!) 

Gerai, gerai, lauke pakilo toks vėjas, šviesa mirkčioja. Taigi tuo 
ir baigiu, jeigu tu ne prieš. 

Tiesa, dar piešinys. Aptikau jį altanoje po stalu. Vaikuti, juk tu 
menų magistrė, pasakyk man, ką apie tai galvoji. Ar čia kokia nors 
išdaiga - galbūt kokio nors vietinio vaikėzo sumanyta apgaulė, ku- 
riam smagu pasišaipyt iš svečių? O gal aš suradau piešinuką, kurį 
pabraižė vaiduoklis? Kas per prielaida, a? 

Gerai, mergyt, štai manoji šiurpinanti istorija nakčiai. Aš įdedu 
visus daikčiukus dėželėn minkštu vidumi, kurią nusipirkau dovanų 
parduotuvėje, ir einu pažiūrėti žaidimų salėn, gal man pavyks įtikin- 
ti Tomą, kad mestų mušęs tą įkyrųjį biliardą ir ropštųsi lovon. Jeigu 
atvirai, tai aš nesitikiu, kad iškiltų problemų. 

Man patinka būti ištekėjusiai, patinka Mohonkas, vaiduokliai ir 
visa kita. 

Vis tokia pat karšta tavo bičiulė 

Petė 

P. S. Būk gerutė, išsaugok dėl manęs piešinuką, gerai? Noriu jį 
pasilaikyti. Apgaulė tai ar ne, man regis, iš jo dvelkia meile. Ir bemaž 
jausmu, kad pareini namo. 

P. 


E OIS 
BESTSELERIS 


KRamaus ir taikingo 
Ventvorto miestelio Ohajo 
valstijoje idilę sudrumsčia 

šūvių papliūpos pro nežinia 
iš kur pasirodžiusių keistų 
automobilių langus. 

Jie labai panašūs į žaislų 
parduotuvėse pardavinėjamas 
mašinas iš vaikiško animacinio 
serialo apie “motokopus", 
bet... liejasi tikras kraujas, 
žūsta renlūs Žmonės. 
Taip šiurpiai Stepheno Kingo 
vizijoje ima materializuotis 
vaikams skirtų smurtinių 
kino Tilmų dvasia... 

